
NOTĂ EDITORIALĂ 


Nu fără temei simbolul mistic atribuit celei de-a patra Evan- 
ghelii este vulturul. Imaginea este cât se poate de sugestivă, fiindcă, 
precum observa Fericitul Augustin, aghiograful, chiar de la primele 
rânduri, ne strămută în veșnicia cea fără de hotar, mai mult, chiar 
ne poartă cugetarea înainte de facerea lumii, înlăuntrul Tainei ce- 
lei nepătrunse a Nașterii Logosului din Dumnezeu-Iatăl. Arareori, 
vulturul cel purtat de Duhul Sfânt se pogoară pe pământ, dar și 
atunci își păstrează privirea îndreptată către cele înalte. 

Mulţi autori patristici și-au încercat condeiul alcătuind co- 
mentarii și tâlcuiri la această „Evanghelie spirituală”, cum o numea 
Clement Alexandrinul. Printre aceste comentarii, un loc aparte îl 
ocupă omiliile altui mare loan la aceste cuvinte de foc ale Duhu- 
lui, așternute în scris de acel loan care și-a plecat capul pe pieptul 
Logosului întrupat, ascultând freamătul tainelor celor din veac as- 
cunse și acum dezvăluite, pe cât îi este omului cu putinţă a pricepe, 
prin Evanghelie. 

Sfântul loan Gură de Aur ne avertizează, încă din prologul 
operei sale, că acela care va deschide Evanghelia nu va afla aici spec- 
tacole lumești, divertisment trecător sau podoabe omenești: „Căci 
fiul tunetului, cel iubit de Hristos, stâlpul bisericilor din întreaga 
lume, cel care are cheile cerului, cel care a băut paharul lui Hristos 
și cu botezul Lui s-a botezat, cel care s-a plecat pe pieptul Stăpânu- 
lui cu multă îndrăzneală, acesta vine acum la noi. Nu intră pentru 
a juca o piesă, nu cu fața acoperită cu o mască (căci nu astfel de 
lucruri va spune), nici suindu-se pe scenă, nici săltând în orhestră, 
nici împodobit cu haină de aur, ci având veșmânt de o neasemuită 
frumuseţe. Căci ni se arată înveșmântat în Hristos, cu picioarele 
cele frumoase încălțate pentru pregătirea Evangheliei păcii, având 
cingătoare nu în jurul pieptului, ci în jurul coapselor, nu din piele 
purpurie, nu poleită cu aur, ci țesută din adevăr și împletită cu el” 
(Omilia 1, 1). 

Dimpotrivă, cuvintele Evangheliei după loan nu sunt simple 
cuvinte omenești, iar Evanghelia nu este o simplă carte. Cum afir- 
mase deja Origen, Logosul Se întrupează în cuvintele Scripturii, 
care sunt exprimarea concretă a Logosului. Citind în duh smerit și 
plin de credinţă Scriptura, ne întâlnim și ne împărtășim cu Însuși 
Logosul, hrănindu-ne în chip minunat mintea cu Iainele Sale 
dumnezeiești, pe care a binevoit să ni le dezvăluie prin mijlocirea 
Duhului Sfânt: „Să-l ascultăm, așadar, nu pe pescarul, nu pe fiul 
lui Zevedeu, ci pe Cel care cunoaște adâncurile lui Dumnezeu, adi- 
că pe Duhul Care face să răsune această liră. Căci nu ne va spune 
nimic omenesc, ci tot ce grăiește este din adâncurile Duhului, din 
acele |taine] negrăite pe care nici îngerii nu le-au cunoscut mai 
înainte de a se petrece. Căci și aceștia, împreună cu noi, au aflat 
prin glasul lui loan cele descoperite nouă. Aceasta a arătat-o un 
alt apostol, zicând: «Pentru ca înţelepciunea lui Dumnezeu cea de 
multe feluri să se facă cunoscută acum, prin Biserică, Începătoriilor 
și Stăpâniilory». Deci, dacă și Începătoriile și Stăpâniile, Heruvimii 
și Serafimii au aflat acestea prin Biserică, este limpede că și ele cu 
multă osârdie au dorit să asculte” (Omilia 1, 2). 

Evanghelia după loan, citită și tâlcuită pentru noi de Sfântul 
loan Gură de Aur, devine cu adevărat cuvânt mântuitor și sfințitor, 
în duh bisericesc ortodox, neprimejduit de interpretări individu- 
aliste întemeiate pe orgoliu uman. Cuvântul simplu - dar plin de 
adânci și nepătrunse tâlcuri - al „ucenicului iubit” se transfigurea- 
ză în cuvânt la fel de limpede, dar mult mai deslușit și actualizat. 
Omiliile Sfântului loan sunt un model al genului, tălmăcind cu- 
vintele Evangheliei și făcând accesibil mesajul teologic, moral și 
spiritual necesar mântuirii. Tălmăcirea lor în românește, însoțită 
de adnotări patristice și biblice, oferă cititorului român prilejul de 
a înțelege mai profund Evanghelia după loan ţinând cont de exege- 
za patristică tradițională, dar și de ultimele cercetări și realizări în 
domeniul studiilor biblice. 

Cu toate acestea, finalitatea intrinsecă fiecărei omilii hrisosto- 
mice este pocăinţa și mântuirea ascultătorilor, nu simpla satisfacție 
a intelectualului care a pătruns înţelesul unui pasaj mai obscur. Ci- 
tirea și tâlcuirea Scripturii sunt doar începutul vieții duhovnicești, 
litera plină de Duh a Scripturii trebuind să rodească faptele cele 
sfinţitoare în viaţa fiecărui creștin: „Căci” - spune Sfântul loan 
Gură de Aur - „pentru a păzi curăţia, nu ne este de ajuns doara ne 

boteza și a crede, ci, dacă vrem să ne bucurăm mereu de această 
strălucire, trebuie să trăim viaţă vrednică de ea. Această lucrare a 
făcut-o Dumnezeu cu noi. Căci nașterea tainică și curățirea de toa- 
te păcatele de dinainte se fac prin botez, dara rămâne în continuare 
curați și a nu mai primi după aceasta nicio murdărie țin de voința 
și strădania noastră. [...] Nu mică îmi este teama ca nu cumva să ne 
întinăm acest frumos veșmânt și apoi, pentru nepăsarea și păcatele 
noastre, să fim daţi afară din iatac și din cămara de nuntă, precum 
acele cinci fecioare nebune sau precum acela care nu avea haină de 
nuntă. Și acela era dintre meseni, pentru că a fost invitat și el, dar, 
după ce a fost chemat și a primit atâta cinste, l-a jignit pe cel care 
l-a invitat. Ascultă, dar, ce pedeapsă jalnică și vrednică de multe 
lacrimi a primit! Căci, deși a luat parte la acea masă strălucită, nu 
numai că a fost izgonit de la ospăț, dar a fost chiar legat de mâini și 
de picioare și aruncat în întunericul cel mai din afară, unde avea să 
îndure tânguirea veșnică și nesfârșită și scrâșnirea dinţilor. Așadar, 
iubiților, să nu credem că este de ajuns credinţa pentru a ne mân- 
tui. Dacă nu vom arăta viaţă curată, ci vom veni îmbrăcaţi în haine 
nevrednice de această chemare fericită, nimic nu ne va feri de la a 
pătimi precum acel nefericit” (Omilia 10, 3). 

INTRODUCERE 


Evanghelia după loan 
în context scripturistic și patristic 


„Pârgă a Evangheliilor, vorbindu-ne despre Logosul cel lipsit 
de orice genealogie în cuvinte desăvârșite, așternute în scris de uce- 
nicul cel iubit care și-a plecat capul pe pieptul Logosului întrupat, 
de unde a ascultat tainele cele mai presus de cuget și s-a învred- 
nicit, în fața Crucii, să o aibă pe însăși Fecioara Maria ca maică a 
sa...” — astfel caracteriza Origen, în Comentariul său la Evanghelia 
după loan (1, 21-23), cea de-a patra Evanghelie. Caracterul pregnant 
mistic și hristologic și accentul pus de textul acesteia pe învățătura 
Mântuitorului lisus Hristos au atras atenţia comentatorilor creștini 
din toate veacurile, Evanghelia după loan constituind piatra de în- 
cercare a exegetului creștin. 

Cu toate acestea, originea Evangheliei rămâne învăluită în 
mister. Înainte de anul 170, când Taţian de Edesa: își alcătuiește a 
sa Armonie a Evangheliilor, nu avem nicio mențiune cu privire la 
Evanghelia după loan?. Aceasta nu înseamnă decât că a cunoscut o 
circulație restrânsă și a devenit cunoscută ulterior. Cu toate aces- 
tea, ideile-forţă ale Evangheliei a patra (Hristos-Logosul întrupat 
și lucrarea tainică a Duhului Sfânt în ucenicii Mântuitorului și 
în Biserica Sa) se regăsesc în opera Sfântului Ignatie de Antiohia, 
care moare ca martir în 107 sau 1125, deși el nu menţionează deloc 
această Evanghelie. Sfântul lustin Martirul și Filosofuli, artizanul 


* Cunoscut și ca Taţian Asirianul. 

= Sfântul Irineu de Lyon o menționează în opera sa Împotriva ereziilor, 3, n, 8. Potrivit 
mărturiei lui Eusebiu de Cezareea, sursa informaţiilor sale ar fi fost Sfântul Policarp al 
Smirnei (cf. Istoria bisericească, 3, 23, 3). Un fragment de papirus datat în jurul anului 130 
d.Hr. conservă un fragment din Evanghelia după loan. 

3 Data martiriului rămâne încă un subiect de controversă. 

+ Martirizat cândva între 163-167 d.Hr. 

teoriei Logosului prezent înainte de creștinism în întreaga umani- 
tate, citează explicit numai Joan 3, 5. Următorul citat din Evanghe- 
lia de faţă îl găsim în jurul anului 170 la Teofil de Antiohia, în Către 
Autolicus, 2, 22. 

În Antichitatea creștină, canonicitatea și autenticitatea Evan- 
gheliei nu au fost subiect de controversă;, ultima Evanghelie fiind 
acceptată fără probleme în canonul Noului Testament. 

Primul comentator al Evangheliei după loan este gnosticul 
Heracleons, discipol al lui Valentinus, lucrarea sa constituind și 
primul comentariu biblic din istoria creștinismului. În acesta, 
Heracleon se situează pe poziții dochetiste și se străduiește să 
demonstreze irealitatea corpului carnal al lui lisus Hristos și să 
legitimeze miturile cosmologice valentiniene pornind de la tex- 
tul evanghelic. Astfel, precum ne informează Origen, Heracleon 
susținea că Logosul, coborât din pleroma divină, a venit pe pă- 
mânt nu pentru a Se întrupa, ci tocmai pentru a ne elibera de 
trupul acesta de carne. 

Origen va alcătui un grandios? Comentariu la Evanghelia după 
loan, ca ripostă polemică la cel al lui Heracleon. Din acesta ni s-au 
păstrat doar fragmente, în care remarcăm un alegorism temperat, 
fundamentat pe sensul literal. În comentariu se acordă o însemna- 
tă importanță geografiei, istoriei, filologiei și altor probleme tex- 
tuale. Deși purtător de trup real, de carne, Hristos îl va transfigura 
și spiritualiza, făcându-l trup al slavei eshatologice. Origen va ex- 
plica diferențele dintre sinoptici și Evanghelia de față prin aceea că 
Dumnezeu le-a îngăduit existența tocmai spre a ne face atenţi asu- 
pra unor adevăruri fundamentale pentru viaţa spirituală8. Sfântul 
Ipolit Romanul a alcătuit și el un comentariu la această Evanghelie, 
care însă nu ni s-a păstrat. 

În veacul al patrulea, comentarii la Evanghelia lui loan vor 
scrie Asterios Sofistul, teolog arian, Teodor de Heracleea, exeget 


5 Cu excepția sectei alogilor, care respingeau Evanghelia lui loan, de unde și numele 
de „fără Logos” - alogoi (cf. SFÂNTUL EPIFANIE DE SALAMINA, Panarion, 51). Se pare că 
Sfântul Epifanie, în pasiunea sa nestăvilită de a identifica și clasa ereziile și sectele, a 
exagerat, în realitate existând doar o persoană care respingea această Evanghelie, și nu 
O sectă. 

$ Se cuvine precizat că Evanghelia a patra era favorita curentelor gnostice, dat fiind 
conţinutul său mistic și relativ ezoteric. 

7 Și ca dimensiuni și ca substanţă. 

3 Comentariu la Evanghelia după loan, 10, 10. 

semiarian?, și Didim cel Orb", opere care, din nefericire, nu ne-au 
parvenit. Și Apolinarie de Laodiceea, prieten al Sfântului Vasile și 
niceean de frunte", va alcătui un comentariu la această Evanghelie. 

Sfântul Chiril al Alexandriei va continua opera lui Origen, 
în al său consistent Comentariu la Evanghelia după loan, insis- 
tând mai mult pe lucrarea Duhului Sfânt și centrând discursul 
teologic în cadru liturgic. Va polemiza cu perseverenţă împotri- 
va arienilor, dat fiind faptul că opera este alcătuită înainte de iz- 
bucnirea controversei nestoriene. Exegeza sa este elevată, „dog- 
matică”, dar cu finalități pastorale. Totodată, va depune eforturi 
remarcabile pentru a armoniza cronologia Evangheliei cu cea a 
sinopticilor. 

În zona de gândire antiohiană, Teodor de Mopsuestia și Sfân- 
tul loan Gură de Aurvoralcătui Comentarii la Evanghelia după loan 
care se situează pe linia „criticii istoric-literaliste”. Episcopul Mop- 
suestiei va încerca să explice logic diferite aspecte controversate 
din Evanghelie și să le armonizeze cu relatările sinoptice, lămurind 
diferențele prin faptul că loan și Matei au fost martori oculari, în 
vreme ce Luca și Marcu, martori indirecţi. lot leodor de Mopsu- 
estia, în introducerea la comentariul său, va atribui decizia scrierii 
Evangheliei a patra Duhului Sfânt, Care prevăzuse controversele 
hristologice viitoare” și a furnizat dinainte Bisericii argumente se- 
rioase prin această scriere. De aceea Evanghelia după loan a deve- 
nit un instrument hermeneutic fundamental în cadrul polemicilor 
trinitare și hristologice din primele secole d.Hr. 

În Occident, Fericitul Augustin va alcătui 124 de Omilii la 
Evanghelia după loan, în care va realiza o sinteză între metodele 
exegetice alexandrină și antiohiană, lăsându-ne o capodoperă a 


9 Comentariul său a fost apreciat superlativ de Fericitul leronim pentru stil și sensurile 
istorice excelente (Despre bărbații iluștri, 90). 

* Și acest comentariu era remarcabil, precum ne înștiințează același leronim (Despre 
bărbații iluștri, 109). Din acesta avem câteva fragmente în catenele medievale (culegeri de 
tâlcuiri patristice la Scriptură). 

* Condamnat totuși, ulterior, pentru unele deviații hristologice. Apolinarie de Laodiceea 
este cunoscut și pentru prima versiune versificată a Scripturilor. 

» Unii au identificat un nestorianism incipient în acest comentariu, însă fragmentele păs- 
trate sunt ortodoxe. 

3 O idee similară apare la Sfântul Irineu de Lyon, care considera că Același Duh Sfânt 
anticipase polemicile Marii Biserici cu gnosticismul și a orânduit scrierea Evangheliei 
(Împotriva ereziilor, 3, 16, 5). 

genului, în care experiența mistică se îmbină cu o exegeză pondera- 
tă și bine argumentată, totul într-un stil de înaltă ţinută artistică“. 

Evul Mediu va acorda aceeași importanţă celei de-a patra 
Evanghelii. Astfel, Scotus Eriugena va scrie un Comentariu la 
Evanghelia după loan în care îl va lăuda pe loan Evanghelistul ca 
pe teologul prin excelență. Catenele medievale, antologiile de tex- 
te și tâlcuiri, atât occidentale, cât și răsăritene (precum cele ale lui 
Teofilact al Bulgariei), vor acorda o atenţie deosebită ultimei Evan- 
ghelii. Evanghelia lui loan a fost preferată de misticii și contem- 
plativii creștini din toate timpurile, ca: franciscanul loachimo da 
Fiore (ț1202), Meister Eckhart (71300), până în perioada modernă, 
ca Jacob Boehme etc. 

În perioada Renașterii, ]. Lightfoot a realizat un preţios 
Comentariu talmudic al Evangheliilor (1684), instrument funda- 
mental pentru mai buna înțelegere și exegeză a Evangheliilor în 
general. Și Martin Luther va considera Evanghelia după loan una 
dintre cheile hermeneutice ale Noului Testament. 

În perioada modernă, cu toate excesele criticii istorice (care 
a plasat uneori datarea Evangheliei spre sfârșitul veacului al II-lea 
d.Hr. sau a considerat-o o înșiruire de mituri și legende protognos- 
tice), cea de-a patra Evanghelie a rămas printre prioritățile comen- 
tatorilor biblici5. În veacul al XX-lea s-a încercat, fără succes, apro- 
pierea ei de gnosticism, cu care are câteva afinități de necontestat. 
Totodată, și mai multe puncte comune s-au găsit între Evanghelie 
și textele de la Qumran. Însă specificul și substanţa Evangheliei 
după loan sunt creștine, ea aparţinând organic Tradiţiei vii a Bise- 
ricii lui Hristos. 

Cu toate acestea, criticii moderni recunosc, în cea mai mare 
parte, vechimea și autenticitatea faptelor și discursurilor din Evan- 
ghelia după loan. 

Autorul Evangheliei, potrivit tradiţiei cvasi-unanime' a Bi- 
sericii primare, ar fi „ucenicul cel iubit”, identificat cu Sfântul 
Apostol loan, fiul lui Zevedeu. Textul nu ne precizează autorul, 


"1 Comentariul la Evanghelia după loan al presbiterului Ammonios din Alexandria, din 
aceeași perioadă, nu ni s-a păstrat. 

5 În veacul al XVII-lea, Evanghelia era utilizată chiar ca talisman împotriva vrăjitoriei în 
Anglia. 

'“S Astfel, Sfântul Iustin Martirul, Sfântul Irineu de Lyon, Tertulian, Ipolit Romanul, Origen 
îi atestă paternitatea ioanină. 


INTRODUCERE 13 


informându-ne doar că este vorba de un martor ocular (Joan 19, 35). 
Nu intrăm în interminabilele polemici și detalii ale problemei, 
precizăm doar că astăzi doar o minoritate a specialiștilor în Noul 
Testament mai susțin paternitatea ioanină a Evangheliei; mult mai 
plauzibilă este situarea autorului Evangheliei în cadrul școlii de 
tradiţie ioanină de la Efes”. 

Autorul afirmă că este un martor ocular care pretinde a fi uceni- 
cul cel iubit al Mântuitorului'. Deși, potrivit majorităţii exegeților, 
acesta nu poate fi identificat cu loan al lui Zevedeu, Evanghelia a 
patra conține, fără îndoială, certe tradiţii orale sau scrise transmise 
de martori oculari. Posibilitatea ca „ucenicul iubit” să fie diferit de 
loan al lui Zevedeu Apostolul ar explica multe probleme ale Evan- 
gheliei'?. Autorul este foarte bine familiarizat cu geografia Israelu- 
lui vremii, precum și cu mentalitatea, cultura, religia și civilizația 
ebraice. Critica modernă a propus diverși autori pentru Evanghelie: 
loan Marcu, loan Bătrânul (Presbiterul) din Efes, Lazăr cel înviat 
de Mântuitorul etc. 

Sursele antice datează scrierea Evangheliei în vremea 
persecuției lui Domițian și o atribuie Sfântului loan Apostolul, 
fiul lui Zevedeu, căruia îi era atribuită și Apocalipsa. Totuşi Papias 
își exprimă unele dubii și amintește de un alt loan Presbiterul din 
Efes, loan Apostolul fiind confundat cu acesta. Data scrierii este 
situată în anii go ai primului secol d.Hr. Precum am văzut, un frag- 
ment de papirus cu versete din această Evanghelie, datat la înce- 
putul celui de-al doilea secol d.Hr.*, nu ne îngăduie datarea mai 
târzie. Locul cel mai probabil al redactării este Galileea sau Siria. 

Discrepanţa dintre Evangheliile sinoptice și cea a lui loan a 
fost remarcată încă de la început?. Clement Alexandrinul o numea 


" Această ipoteză apare chiar la Teofil al Antiohiei, precum și la gnosticii valentinieni. 

'8 Cf. Ioan 21, 20, 

9 Cf. Raymond BROWN, The Gospel and the Epistles of John. A concise Commentary, The 
Liturgical Press, Collegeville, Minnesota, 1988, p. 10. Critica textuală poate totuși iden- 
tifica, în cazul acceptării distincției loan Apostolul-ucenicul iubit, diferite straturi de 
redactare care ar proveni succesiv de la loan al lui Zevedeu, ucenicul iubit și alți redactori 
posteriori. 

2 Cf. FERICITUL IERONIM, Despre bărbații iluștri, 9. Evanghelia ar fi fost alcătuită după 
scrierea Apocalipsei și revenirea Sfântului loan din exilul de la Patmos. 

= Acesta conține fragmente din Joan 18, 31-33; 37-38. Datarea sa a desființat teza lui Baur, 
care situa redactarea Evangheliei după anul 160 d.Hr. 

> Cf. Mark EDWARDS, John through the centuries, Blackwell Publishing, Oxford, 2004, 
p. 2. Lucrarea aceasta, alături de altele - dintre care menționăm pe cele mai importante: 

deja „Evanghelie spirituală”, iar autorii primelor secole, asociind 
cele patru ființe din fața tronului celest (descris în Apocalipsă) cu 
evangheliștii:+, au atribuit Evangheliei a patra ca simbol vulturul, 
datorită înălțimii ameţitoare a cugetării ei teologice, vultur care 
plutește printre vorbele sublime ale lui Hristos și arareori coboară 
pe pământz€. 

Discursurile rostite de Domnul lisus Hristos în această Evan- 
ghelie suntvizibil diferite de cele din Evangheliile sinoptice și faptul 
a deconcertat pe lectori încă din Antichitate”. Diferenţa este însă 
ușor explicabilă dacă ținem cont de aspectele literare ale scriiturii 
antice, în special de acela al parafrazării și rescrierii discursurilor 
oamenilor iluștri cu propriile cuvinte*. În privinţa conţinutului, 
textul se prezintă ca rezultatul unor controverse acerbe cu fariseii 
referitor la statutul Legii mozaice, la validitatea și viabilitatea ei în 
cadrul noii Împărății mesianice proclamate de lisus Nazarineanul, 


Ancient Christian Commentary on Scripture IVA, John 1-10, ed. Joel C. Elowsky, Intervarsity 
Press, Downers Grove, 2006; Craig S. KEENER, The Gospel of John. A Commentary, Baker 
Academic, Grand Rapids, 2003, vol. 1; Raymond E. BROWN, The Gospel and Epistles 
of John. A Concise Commentary, Liturgical Press, Collegeville, 1988; The Anchor Bible 
Dictionary, David Noel Freedman (editor in chief), Doubleday, a division of Bantam 
Doubleday Dell Publishing Group, Inc.666 Fifth Avenue, New York, 1992; Raymond E. 
BROwN (ed.), Nuovo grande commentario biblico (Jerome Bible Commentary), Editrice 
Queriniana, Brescia, 2002 -, a fost utilizată pentru alcătuirea introducerii și a notelor 
volumului de față. 

% Cf. EUSEBIU DE CEZAREEA, Istoria bisericească, 6, 14, 7. 

* „Și înaintea tronului, ca o mare de sticlă, asemenea cu cristalul, lar în mijlocul tronului 
și împrejurul tronului patru ființe, pline de ochi, dinainte și dinapoi. Și fiinţa cea dintâi 
era asemenea leului, a doua ființă asemenea vițelului, a treia ființă avea față de om, iara 
patra ființă era asernenea vulturului care zboară” (Apocalipsa 4, 6-7). 

3 Cf. FERICITUL AUGUSTIN, Armonia Evangheliilor, 1, 6, 9. Sfântul Irineu de Lyon 
(Împotriva ereziilor, 3, u, 8) îl comparase pe Sfântul loan cu leul, dar simbolul vulturului 
se va impune. 

2 Cf. FERICITUL AUGUSTIN, Armonia Evangheliilor, 4, 10, n. 

* Canonul Muratori (Roma, jumătatea veacului al II-lea d.Hr.) afirmă că, în pofida tuturor 
diferențelor, Evanghelia după loan a fost scrisă sub inspirația Aceluiași Duh Sfânt ca și 
celelalte și conţine aceeași credinţă creștină apostolică. Astfel, Sfântul loan Apostolul, fiul 
lui Zevedeu și fratele lui lacov, ar fi scris Evanghelia a patra la îndemnul Sfântului Apostol 
Andrei, care ar fi avut o viziune în acest sens. 

* Marea majoritate a discursurilor din operele antice sunt fictive. Ideile sunt de cele 
mai multe ori ale personajului ilustru respectiv, dar limbajul și stilul sunt ale autoru- 
lui. Oricum, în cazul discursurilor Mântuitorului Hristos, situația este sensibil diferită. 
Cuvântările Sale s-au imprimat adânc în conștiința martorilor oculari, însă au existat încă 
de la început colecții de ziceri și consemnări ale discursurilor Mântuitorului (logia, fai- 
moasa sursă „Q” etc.), utilizate, ulterior, de evangheliști. 

misteriosul Profet din „Galileea neamurilor”. Evanghelia ne dez- 
văluie treptat cum contemporanii lui lisus Hristos înţeleg, accep- 
tând sau nu, că Acesta nu este un simplu taumaturg itinerant, un 
Rabbi controversat, un profet sui generis, ci că este Mesia, Cuvân- 
tul lui Dumnezeu întrupat, trimisul Tatălui, iar cine Îl respinge pe 
EI pe Însuși Tatăl, dătătorul Legii, ÎL respinge. 

Un alt punct nodal al Evangheliei este Duhul Sfânt, precum și 
lucrarea Sa în cadrul comunităţii creștine, Duh Care continuă să-L 
facă prezent pe Logosul întrupat și să-l edifice Biserica, asigurân- 
du-i sfințenia și unitatea. 

Autorii antici au explicat rostul Evangheliei prin necesitatea de 
a completa informaţiile oferite de evangheliștii sinoptici cu aspecte 
mai teologice și mai mistice din viața* și cuvântările Mântuitorului 
lisus Hristos=, precum și de a aprofunda și nuanța unele episoade 
deja narate de sinoptici. 

Origen observă că, în vreme ce primele trei Evanghelii insistă 
mai mult asupra naturii umane a lui Hristos, ultima tratează cu 
predilecție aspecte ale naturii divine a Mântuitorului?. Antisemiţii 
au utilizat adeseori Evanghelia a patra pentru a demonstra o pre- 
tinsă non-iudaitate a Mântuitorului, însă, paradoxal, studiile mo- 
derne au demonstrat că Evanghelia după loan este cea mai iudaică 
dintre toate. 

Evanghelia a patra are câteva caracteristici unice, care o in- 
dividualizează în cadrul Noului Testament. Dacă sinopticii sunt 
mai descriptivi, Evanghelia după loan este mai reflexivă și cu un 
pregnant caracter teologic. Structura Evangheliei este diferită de 
cele sinoptice. Aici abundă cuvântările și dialogul, care adeseori 
devine monolog. Limbajul figurativ, simbolic, metaforic și alegoric 
este foarte frecvent. De aceea discursurile lui lisus sunt adeseori 
greșit înțelese de contemporani, la fel ca parabolele din sinoptici. 
Ironia este foarte prezentă în Evanghelie, contemporanii făcând 
de mai multe ori remarci sarcastice și caustice la adresa lui lisus3; 


»A 


> Menţionăm că termenul ușor arhaic „neam” are înţelesul de „păgân” în majoritatea 
contextelor din Noul Testament. 

Nunta din Cana, vindecarea orbului din naștere, învierea lui Lazăr. 

+ Discursurile lui lisus de dinainte de pătimirea Sa. 

3 Comentariu la Evanghelia după loan, 1, 22. 

3 Nici Domnul Hristos nu îi menajează pe interlocutorii Săi în acest sens. Însă ironia Sa 
este lipsită de orice rea-voință, având scop pedagogic. 

paradoxal, acestea se dovedesc a fi adeseori adevărate și pline de 
sens3*, împotriva voinţei celor care le spuseseră%. 

Perspectiva din care scrie autorul Evangheliei este una de după 
Înviere. Evanghelistul privește înapoi și reevaluează cele trăite din 
postura omului iluminat și judecă incapacitatea ucenicilor lui lisus 
și a contemporanilor, în general, de a-l înțelege adevărata Lui na- 
tură și misiune. 

Mântuitorul lisus este dintr-o altă lume, din lumea „de sus”; 
vine între ai Săi, dar ai Săi nu-L primesc?6. Ca și Evanghelia după 
Marcu, și Evanghelia după loan surprinde această inefabilă dramă a 
Dumnezeului-Om, Care este neînțeles, neacceptat și prigonit de ai 
Săi și primit cu dragoste și înțelegere de marginalii și de ostracizaţii 
societăţii. lisus Se adresează contemporanilor înfățișându-le ade- 
vărul care îi va elibera de robia păcatului și de moarte. Străluci- 
rea adevărului îi deconcertează însă și provoacă reacții dintre cele 
mai diverse. O cauză a acestor neînţelegeri este faptul că lisus, om 
adevărat fiind, vorbește, inevitabil, în limbaj omenesc, dar despre 
realități spirituale, cerești. Cu toate acestea, celor care s-au smerit 
și „celor câți L-au primit, care cred în numele Lui, le-a dat putere 
ca să se facă fii ai lui Dumnezeu, care nu din sânge, nici din pof- 
tă trupească, nici din poftă bărbătească, ci de la Dumnezeu s-au 
născut”. 


Omiliile la Evanghelia după loan, 
model de exegeză biblică cu finalitate pastorală 


Opera de față, Omiliile la Evanghelia după loan ale Sfântului 
loan Gură de Aur, este mai puţin un comentariu cât o analiză omi- 
letică a Evangheliei, o parafrază mai mult morală decât teologică 
sau exegetică. Cele 88 de Omilii la Evanghelia după loan sunt mult 


3 Jocurile de cuvinte întemeiate pe polisemia ebraică sau greacă a termenilor sunt nelip- 
site din cuvântările Mântuitorului, calamburul având însă o finalitate teologică profundă 
(cf. loan 3, 3; 8,13 și17;7,8). 

3 Cf. loan 3, 2; 4, 12; 6, 42; 7, 28-20 ș.a. 

3 „lisus avea să moară pentru neam, și nu numai pentru neam, ci și ca să adune laolaltă 
pe fiii lui Dumnezeu cei împrăștiați” (Ioan n, 51-52). 

37 loan 1, 12-13. 

mai scurte decât cele la Evanghelia după Matei. Autenticitatea lor 
este certă, dat fiind faptul că Sinodul de la Calcedon le citează ca 
operă hrisostomică. 

Majoritatea omiliilor nu depășeau, probabil, 10-15 minute când 
au fost rostite. Concizia lor este remarcabilă. Din analiza unor omi- 
lii rezultă că ar fi fost rostite dimineața, după Sfânta Liturghie:€. Lo- 
cul unde au fost ţinute este Antiohia, în perioada cuprinsă între anii 
387-394. Dat fiind faptul că, în veacul al IV-lea, creștinii citadini nu 
erau divizați în parohii, Sfântul loan predica în diverse biserici și 
tuturor membrilor comunității, fără distincție. Credincioșii nu ră- 
mâneau, de regulă, fideli unei singure biserici, migrând de la una la 
alta, fiind atrași de faima unui predicator*. 

Modelul fiecărei omilii este foarte bine definit. Frapează di- 
mensiunea polemică a textului. Fiecare cuvântare debutează cu o 
concisă și stilizată introducere. Urmează partea exegetică, cea mai 
amplă, în care sunt comentate în special versetele cele mai rele- 
vante pentru doctrina hristologică și sunt combătute afirmațiile 
arienilor. Finalul este o exhortație morală, concentrându-se asupra 
unei virtuți sugerate, de regulă, de textul evanghelic analizat. Une- 
ori se vorbește și despre viciul contrar acesteia. 

Cu toate acestea, se observă o libertate a vorbitorului, care 
nu urmează servil un plan bine determinat, fapt care asigură 
prospețimea și spontaneitatea omiliei. Cicero și Quintilian averti- 
zaseră asupra pericolului servilismului exacerbat față de regulile și 
principiile oratoriei, iar un predicator genial ca Sfântul loan Gură 
de Aur și-a creat propriile reguli și tehnici, imposibil de imitat de 
către alții. 

În ceea ce priveşte metoda exegetică a Sfântului loan, el o ur- 
mează pe cea a așa-zisei Școli antiohiene*, neîndepărtându-se 
de litera textului, insistând asupra aspectelor morale, istorice și 


3 Cf. Omilia 31, 5; 18, 2. 

» Sfântul loan Gură de Aura criticat practica frecventării bisericii numai pentru a asculta 
predicile unor oratori faimoși cu scopul desfătării estetice, nu cu cel al zidirii duhovniceşti. 
+ Studiile moderne au depășit această maniheică distincție de tip didactic între Școala 
antiohiană şi cea alexandrină, acestea reprezentând, de fapt, curente de gândire și 
modalităţi hermeneutice care nu pot fi circumscrise unui areal geografic definit. În plus, 
stereotipuri și prejudecăţi, ca antiteza absolută alegorism-literalism, sunt pulverizate de 
simpla lectură a savantelor analize istorice, geografice, filologice, de critică textuală, de 
istorie a manuscriselor întâlnite la exegeții alexandrini. La fel, tâlcuitorii de orientare 
antiohiană au folosit de multe ori exegeza alegorică, deși o preferau pe cea tipologică. 

tipologice, însă nu ezită să recurgă și la exegeza alegorică unde se 
impune“. Sfântul loan dovedește o familiaritate remarcabilă cu 
Scriptura, pe care o învățase pe de rost în cursul celor doi ani când 
se retrăsese ca ascet în munții de lângă Antiohia. De aceea reușește 
să integreze cu multă coerență versetul analizat nu doar în contex- 
tul Evangheliei, ci al Scripturii în general. 

Metoda exegetică* principală a oratorului antiohian este una 
experimentală, viața în Hristos, în rugăciune și asceză, în comu- 
niune cu Cel care a inspirat Scriptura și care locuiește, prin Duhul 
Sfânt, în cuvintele Sale consemnate în Evanghelie: „Avem nevoie 
de multă grijă, iubiților, și de multă trezvie ca să putem pătrunde 
adâncul dumnezeieștilor Scripturi. Căci nu putem afla oricum sen- 
sul lor, nici dormind, ci este nevoie de cercetare amănunțită și de 
rugăciune stăruitoare ca să putem zări măcar puțin din înțelesurile 
dumnezeiești cele de nepătruns”2. 

Ca în majoritatea omiliilor marelui orator, și în cele la Evan- 
ghelia după loan găsim diverse informaţii referitoare la realitățile 
bisericești, sociale și politice ale Antiohiei veacului al IV-lea. 
Citind traducerea acestor omilii, pătrundem în Antiohia veacului 
de atunci, cu teatrele, spectacolele artistice și viața tumultuoasă a 
vremii, în care se individualizează nesfârșitele polemici între arieni 
și ortodocși. 

Precum afirmă în Omilia 23, Sfântul loan, dată fiind calitatea 
sa de păstor de suflete responsabil, va înfiera fără cruțare viciile și 
păcatele societăţii contemporane lui. Omul care trăiește în păcate 
este lipsit tocmai de lumina Logosului, Care S-a întrupat pentru 
mântuirea și luminarea noastră: „După cum cel care nu deschide 
ochii nu se poate bucura așa cum trebuie de razele soarelui, nici 
de această strălucire nu se poate împărtăși pe deplin cel care nu 
deschide larg ochii sufletului și nu privește cu luare-aminte în orice 
împrejurare. Și cum se petrece aceasta? [Se întâmplă] atunci când 
ne curățim sufletul de toate patimile. Căci păcatul este întuneric, și 


* Cf. Omilia 15,1. 

1 Fără îndoială, pe lângă pregătirea științifică necesară, exegetul, pentru a înțelege corect 
sensul textului sacru, se cuvine să țină seama de câteva aspecte esențiale ale oricărui dis- 
curs: „Scopul [pe care îl urmărește] cel care vorbește, [...] starea celor care ascultă. Deci, 
dacă nu adăugăm acestea și altele, precum vremurile, locurile şi părerea ascultătorilor, 
vor urma multe concluzii greșite” (Omilia 40, 1). 

% Omilia 24, 1. 


INTRODUCERE 19 


chiar unul adânc, ceea ce se vede limpede din necunoașterea și ui- 
tarea pe care le aduce sufletului. «Că oricine face rele urăște lumina 
și nu vine la lumină»* şi «cele ce se fac întru ascuns rușine este a 
le și grăi»%. După cum în întuneric nu putem deosebi un prieten de 
un dușman și nu distingem firea lucrurilor, tot așa se întâmplă și în 
păcat: cel care iubește lăcomia nu deosebește prietenii de vrăjmași, 
cel care pizmuiește îl vede chiar și pe cel mai apropiat ca pe un 
dușman, cel care uneltește, de asemenea, se războiește cu toți. 
Într-un cuvânt, tot cel care face păcatul nu se deosebește cu nimic 
de oamenii beți și nebuni, pentru că nu distinge firea lucrurilor. 
După cum noaptea le vedem pe toate la fel - și lemnul, și plum- 
bul, și fierul, și argintul, și aurul, și piatra prețioasă -, pentru că nu 
este prezentă lumina care să le arate diferite, tot așa cel care duce 
o viaţă necurată nu cunoaște virtutea cumpătării și frumusețea 
înţelepciunii. În întuneric, așa cum am mai spus, chiar și pietre 
preţioase de s-ar afla, frumusețea lor nu se vede, nu din pricina firii 
lor, ci din pricina ignoranței celor care le privesc”. 

Stilul omiliilor este limpede, deși nu lipsit de strălucire și artă. 
Sfântul loan respinge excesele oratoriei de tip asianic, preferând 
simplitatea și concizia curentului aticist, ca mai potrivit cu adevă- 
rurile evanghelice. Oratorul este un Părinte duhovnicesc atent și 
plin de dragoste pentru păstoriții săi. Repetiţiile, care sunt adeseori 
obositoare, au un rol catehetic; acela de a fixa în minţile ascultă- 
torilor simpli adevărurile Scripturii, dar și pe acela de a compensa 
lipsa de interes a acestora în lectura Scripturii. 

Remarcabil este caracterul realist al omiliilor, exprimarea di- 
rectă, lipsită de menajamente și prejudecăţi, fapt care a scandalizat 
pe unii lectori mai noi sau mai vechi”. 

Un alt element notabil al omiliilor de față este dimensiunea 
juridică a unora dintre ele, în special cele care tâlcuiesc pasa- 
je unde Mântuitorul polemizează cu fariseii cu privire la diferite 
chestiuni teologice, precum abluțiunile rituale, starea de purita- 
te rituală, observarea Sabatului etc. În aceste omilii recunoaștem 
pe tânărul jurist loan, care a asimilat ca nimeni altul teoria și 


+ loan 3, 20. 

% Efeseni 5, 12. 

15 Omilia 5, q. 

+7 A sevedea comentariile Sfântului loan - aparent ireverenţioase - cu privire la intervenţia 
Maicii Domnului la nunta din Cana și notele adiacente. 

practica argumentației judiciare și a utilizat-o cu mare succes în 
omiliile sale, care sunt, toate, pledoarii pentru pocăință și viață 
sfântă în Hristos, întemeiată pe lectura și punerea în lucrare a Sfin- 
tei Scripturi. 

Sfântul Părinte i-a îndemnat necontenit, cu mare stăruință, 
pe păstoriții săi și pe toţi creștinii în general să citească și să 
transpună în viața proprie Sfânta Scriptură. Rolul formativ și 
purificator de patimi al Scripturii este subliniat cu claritate în 
nenumărate rânduri. În propovăduirea și tâlcuirea cuvântului 
Scripturii, Sfântul loan dă dovadă de tact pedagogic și discer- 
nământ, neintenționând să îndoctrineze ori să suprasatureze 
mințile ascultătorilor săi încărcându-le cu citate biblice și tâl- 
cuiri greu de înțeles: „De aceea, o preaiubiţi fii, vă hrănim puţin 
câte puţin cu înțelesurile din Scripturi și nu le revărsăm pe toate 
odată, ca să puteți păzi ușor cele pe care le primiţi mereu!"4% Pre- 
dicatorul Scripturii face concesii însemnate slăbiciunii ascultă- 
torilor: „Căci nu în fiecare zi, ci doar două zile pe săptămână vă 
rugăm să luați aminte la cele ce spunem, un scurt răstimp din zi, 
așa încât osteneala voastră să fie mai mică. De aceea împărțim 
textele din Scripturi în fragmente mici pentru voi, ca să le puteţi 
primi ușor, să le așezați în jitnițele inimii și să vă sârguiţi să le 
ţineţi minte pe toate, așa încât să le și vestiți întocmai. Doar dacă 
nu cumva este vreunul foarte somnoros și trândav și mai nepăsă- 
tor chiar și decât un copil mic”. 

Cu oabilitateremarcabilă, marele patriarh combate fără cruțare 
diferitele scuze: invocate de păstoriţii săi spre a-și justifica lipsa de 


4% Omilia 7, 1. 

+9 Omilia 25, 1. 

5 „Acești trândavi aduc și o altă scuză, încă și mai absurdă: că nu au făcut rost și nu au 
cărți. Dacă punem pe seama celor bogaţi această scuză, atunci suntem vrednici de râs. 
Dar, pentru că socotesc că mulți dintre cei săraci se folosesc de ea adesea, aș vrea să-i 
întreb: nu au fiecare dintre ei toate uneltele necesare meseriei pe care o practică, întregi 
și fără vreo lipsă, chiar de ar fi strâmtoraţi de cea mai mare sărăcie? Oare nu este absurd 
că în acest caz nu dau vina pe sărăcie, ci fac orice ca să nu fie împiedicaţi în vreun fel, dar, 
când e vorba de acele roade atât de folositoare, se plâng că n-au timp și că sunt săraci? 
De altfel, chiar de ar fi unii atât de săraci, ar putea totuși să cunoască deplin cele scrise 
în dumnezeieștile Scripturi din lectura ce o facem aici mereu. lar dacă acest lucru vi se 
pare cu neputinţă, pe bună dreptate vi se pare așa. Căci mulți vin aici să asculte, dar fără 
prea multă râvnă și închinând zilei doar acest scurt răgaz, și imediat după aceea se întorc 
acasă. lar dacă unii rămân mai mult timp, nu sunt cu nimic mai buni decât cei care pleacă, 
pentru că sunt prezenţi printre noi numai cu trupul” (Omilia n, 1). 

interes în lectura Scripturii, precum sărăcia sau analfabetismul”. 
Verdictul este neîndurător: cine nu se interesează de Scriptură nu 
este creștin; sau, cum va spune un alt Sfânt Părinte contemporan, 
Ieronim de Stridon: „Ignorarea Scripturii este ignorarea lui Hristos”. 
În ignoranţa scripturistică a creștinului vede Sfântul loan Gură de 
Aur una dintre principalele cauze ale păcatelor și rătăcirilor: „De 
fapt, aceasta este pricina tuturor relelor: faptul că cei mai mulți nu 
știu să pună înainte mărturiile din Scripturi așa cum este corect". 

Pentru ușurarea studiului biblic din biserică li se propune as- 
cultătorilor o metodă de bun simţ, foarte pragmatică: „O singură 
favoare vreau să vă cer vouă, tuturor, mai înainte de a explica cu- 
vintele Evangheliei. Să nu refuzați această rugăminte, căci nu cer 
ceva greu sau împovărător, iar dacă îmi veţi da acest lucru, va fi de 
folos nu numai pentru mine, care îl primesc, ci și pentru voi, care 
îl oferiţi, și poate cu mult mai mult pentru voi! Deci ce anume vă 
cer? O zi pe săptămână, fie și sâmbăta, fiecare dintre voi, la casa 
sa, să se așeze și, luând cartea în mâini, să citească mereu pericopa 
din Evanghelie ce urmează să fie citită. Să cerceteze adesea cu lua- 
re-aminte cele scrise acolo și să le analizeze bine. Să însemneze ce 
este limpede și ce este nedeslușit, care [afirmaţii] par a fi potriv- 
nice între ele, deși în realitate nu sunt. Și, după ce le-aţi încercat 
pe toate cu simplitate, veniți să ascultați predica. Pentru că nu mic 
este folosul de care vom avea parte și voi și noi de pe urma acestei 
strădanii”5. 

Asimilarea conţinutului intelectual și spiritual al Sfintelor 
Scripturi se produce treptat, în funcție de disponibilitatea și capa- 
citatea de receptare a auditoriului, comparat cu o clădire duhov- 
nicească, imagine a Trupului viu al Bisericii: „Și în cazul unei zi- 
diri, cel care adaugă pietre fără a le fixa bine pe cele puse înainte 
construiește un zid cu totul șubred și ușor de surpat. Dar cel care 
așteaptă mai întâi să se întărească materialul și apoi așază treptat 
celelalte pietre construiește casa în siguranță, făcând-o trainică, iar 
nu vremelnică și lesne de dărâmat. Să-i imităm și noi pe acești zi- 
dari și în același fel să clădim și sufletele noastre! Căci ne temem 
ca nu cumva, de vreme ce prima temelie este de curând închegată, 


5 Situaţia era cu totul alta în lumea antică, numărul persoanelor alfabetizate fiind foarte 
redus. 

5 Ornilia 17, 4. 

53 Omilia ui, 1. 

adaosul învățăturilor din al doilea rând să le năruie și pe cele dintâi, 
pentru că mintea nu poate să le cuprindă pe toate deodată”5. 

Scripturile reprezintă cu adevărat cuvântul lui Dumnezeu; 
prin urmare, în textele Vechiului și Noului Testament se află co- 
mori inepuizabile de înțelepciune și har: „Dumnezeu voiește să 
ascultăm cuvintele și afirmaţiile din Scripturi nu oricum, ci cu 
multă înțelegere. De aceea fericitul David, la mulţi dintre psal- 
mii săi, a scris înainte: «Spre înțelegere» și, de asemenea, a 
spus: «Descoperă ochii mei și voi cunoaște minunile din Legea 
Ta»5. Apoi și fiul său arată în sfaturile sale că trebuie căutată 
înțelepciunea precum argintul, ba chiar să umblăm după ea mai 
mult decât după aur". Totuși aceste tezaure nepreţuite nu sunt 
ușor de găsit, Domnul lăsându-ne satisfacția trudei exegetice, 
care după eforturi susținute descoperă frumusețea și bogăţiile de 
har, înțelepciune și viață din Scripturi: „Și Domnul, îndemnân- 
du-i pe iudei să cerceteze Scripturile”, ne face și pe noi să fim mai 
sârguincioși spre acestea. Și nu ar fi spus aceasta dacă ar fi fost po- 
sibil să le înțelegem de la sine și de la prima lectură. Căci nimeni 
nu ar cerceta vreodată ceea ce este vădit și la îndemâna [tuturor], 
ci ceea ce este umbrit, ceea ce poate fi aflat prin cercetare adâncă. 
De aceea spune că [Scripturile] sunt o comoară ascunsă“: ca să ne 
ridice spre căutare”. 

Deși Dumnezeu ne îndeamnă constant la aprofundarea Scrip- 
turilor, exegeza nu se face la întâmplare. Duhul Sfânt îl luminează 
pe interpret, care tâlcuiește cuvântul sfânt în orizontul adevărului, 
care este însă transmis și păstrat în Biserică. În plus, este necesar și 
un discernământ iluminat tot de Duhul Sfânt spre a ști cum să îm- 
bine exegeza alegorică cu cea literalistă: „Acestea ni s-au spus ca să 
nu ne apropiem oricum și la întâmplare de cuvintele Scripturilor, ci 
cu multă grijă. Dacă cineva ascultă cele spuse în ele fără să cerceteze 
și primește toate așa cum sunt spuse, după literă, își va însuși multe 
idei greșite despre Dumnezeu. Va primi unele păreri precum: că 


54 Omilia 7, 1. 

s5 Cf. Psalmii 4, 43, 44. 
5% Psalmul u8, 18. 

57 Cf. Pildele 16, 16. 

55 Omilia 15, 1. 

5 Cf. loan 5, 39. 

5 Cf Matei 13, 44. 

4 Omilia 15,1. 

este om, că este făcut din aramă, că este aprig și mânios și multe al- 
tele încă și mai rele decât acestea“. Dar, dacă va pătrunde înţelesul 
lor adânc, va fi ferit de toate aceste greșeli. Și în fragmentul pe care 
îl citim acum se spune că Dumnezeu are sân, ceea ce este propriu 
celor trupești, dar nimeni nu este atât de nebun încât să gândească 
că Cel netrupesc este trup. Așadar, ca să pricepem toate potrivit cu 
înțelesul lor duhovnicesc, haideţi să luăm fraza de la început și să 
o explicăm...”&. 

Cunoașterea teoretică lipsită de viață duhovnicească nu este 
mântuitoare și dovedește faptul că lectura Scripturii a fost una su- 
perficială, Cuvântul dumnezeiesc neaducând rod în sufletul citito- 
rului: „Să nerugăm, dar, ca, dimpreună cu descoperirea înţelesurilor 
și adevărul dogmelor, să fie și viața noastră curată și petrecerea lu- 
minoasă, căci acelea nu sunt de niciun folos dacă nu avem fapte 
bune. Chiar de am avea toată credința și înțelegerea Scripturilor, 
câtă vreme suntem lipsiți și goi și nu suntem stăpânii vieţii celei 
bune, nimic nu împiedică să fim aruncați în focul gheenei și să ar- 
dem veșnic în focul nestins”. 

Sfântul loan va tâlcui întreaga Evanghelie după loan, omițând, 
uneori, unele versete pe care nu le considera relevante pentru su- 
biectul omiliei respective. De remarcat că episodul femeii surprin- 
se în adulter“ nu este comentat, fapt care dovedește absența lui din 
manuscrisele utilizate de Biserica din Antiohia. 

În ceea ce priveşte conținutul, este lesne de observat că omili- 
ile de față au un pronunțat caracter polemic, mult mai pronunțat 
decât cel al Omiliilor la Evanghelia după Matei. Sfântul loan insistă 
asupra diferenţelor de interpretare (ortodoxă și ariană) ale prin- 
cipalelor pasaje hristologice din Evanghelia lui loan. Pe parcursul 
omiliilor, combate cu tenacitate și perseverență interpretările ano- 
meilorS€ și demonstrează validitatea perspectivei hermeneutice or- 
todoxe, subliniind neîncetat consubstanţialitatea Fiului cu Tatăl, 
coeternitatea și egalitatea deplină între Cei Doi, dar și diferențele 
persoanele între Ei. 


$ Cf. Apocalipsa 1, 15. 

& Omilia 15, 1. 

54 Ormnilia 6. 

&% Cf. loan 7, 53-8,u. 

ss Arieni extremiști, pentru care Fiul lui Dumnezeu nu este întru nimic asemănător 
Tatălui (numele lor derivă de la adjectivul âvâuoog - „neasemănător”). 

Sfântul loan demontează cu consecvență interpretările ari- 
ene ale unor pasaje biblice din Evanghelia după loan, explicând 
și proclamând tâlcuirea lor ortodoxă. Doctrina hrisostomică pri- 
vind Întruparea este cea niceo-constatinopolitană, exprimată cu 
mare claritate și precizie: „«Și Cuvântul carne S-a făcut» - zice — 
«și S-a sălășluit între noi». Spunând că aceia care L-au primit s-au 
născut din Dumnezeu și s-au făcut fii ai lui Dumnezeu, arată ca- 
uza și premisa acestei cinstiri negrăite. Această cauză este faptul 
că S-a făcut trup Cuvântul și Stăpânul a luat asupra Sa chipul ro- 
bului. Cel care este Fiu adevărat al lui Dumnezeu S-a făcut Fiu al 
omului, ca pe fiii oamenilor să-i facă fii ai lui Dumnezeu. Atunci 
când ceea ce este înalt intră în legătură cu ceea ce este umil, nu îi 
este știrbită cu nimic propria slavă, dar pe acela [care este umil] îl 
ridică din acea stare de adâncă umilință. Aceasta s-a întâmplat și 
cu Hristos. Căci prin pogorârea Sa nu Și-a micșorat cu nimic pro- 
pria fire, dar pe noi, care zăceam mereu în necinste și întuneric, 
ne-a ridicat către o slavă negrăită. 'Tot așa, atunci când un împărat 
vorbește cu luare-aminte și cu bunăvoință cu un om sărman și 
nevoiaș, nu se rușinează pe sine cu nimic, dar pe acela îl face să 
fie faimos și strălucit înaintea tuturor. Dacă, în privinţa vredniciei 
omenești, care este venită din afară, atunci când un om de seamă 
intră în legătură cu un om neînsemnat nu se vatămă cu nimic, cu 
atât mai mult în cazul acelei Fiinţe pure și fericite, care nu are ni- 
mic venit din afară, nici ceva care să crească sau să scadă, ci toate 
bunurile le are neschimbate și statornice pentru totdeauna. Deci, 
atunci când auzi: «Cuvântul S-a făcut carne», nu te tulbura, nici 
nu te posomori, pentru că ființa nu s-a transformat în carne - ar 
fi cu adevărat o impietate fie și numai a gândi așa ceva -, ci, rămâ- 
nând ceea ce este, a luat chip de rob”. 

Omilia exegetică este, precum ne-a demonstrat Sfântul loan 
Gură de Aur, un instrument de mare eficiență pentru zidirea tru- 
pului mistic al Bisericii; dar nu numai pentru zidirea Bisericii, 
ci și pentru tămăduirea mădularelor bolnave de păcat ale Biseri- 
cii. Omilia autentică este, de fapt, graiul Duhului Sfânt, prin care 
primim călăuzire către viața cea veșnică: „Așadar, nimeni să nu 
se gândească la cele de acasă cât timp este în biserică, ci chiar și 
acasă să fie mișcat de cele din biserică. Acestea să fie pentru noi 


Ss Omilia u, 1. 

mai de preţ decât toate, căci ale sufletului sunt acestea, iar ace- 
lea ale trupului. Sau, mai degrabă, cele spuse aici sunt de folos și 
pentru trup și pentru suflet. De aceea [se cuvine] ca acestea să fie 
lucrurile principale, iar toate celelalte, lucruri secundare. Acestea 
țin și de viaţa ce va să fie și de viața de acum, iar acelea nu ţin de 
niciuna, ci sunt doar rânduite potrivit cu legea care este pusă asu- 
pra lor. Căci de aici putem învăța nu numai ce vom fi după moarte 
și cum vom trăi atunci, ci și cum să ne chivernisim viața aceasta 
de acum. Acest locaș a fost întemeiat ca un spital duhovnicesc, 
așa încât să ne vindecăm aici de rănile pe care le primim afară, iar 
nu ca să plecăm împovăraţi cu alte răni pe care le-am primit aici. 
Dacă nu luăm aminte la Duhul Sfânt atunci când ne vorbește, nu 
numai că nu ne izbăvim de rănile pe care le avem, dar mai adău- 


găm și altele”. 

Omilia 1 


1. Cei care privesc întrecerile păgânilor, atunci când află că a 
venit vreun atlet de seamă și premiat, aleargă toți să vadă luptele 
lui și întreaga sa măiestrie și putere. Ai putea vedea atunci un în- 
treg amfiteatru plin de oameni care își ațintesc ochii trupului și ai 
minţii ca să nu le scape nimic din cele ce se petrec acolo?. De ase- 
menea, dacă ar veni vreun cântăreț iscusit, unii ca aceștia ar umple 
amfiteatrul și, părăsindu-și toate ocupațiile - măcar că adesea sunt 
de trebuinţă și nu suferă amânare -, se așază să asculte cu multă 
osârdie glasurile și sunetele instrumentelor, cercetând potrivirea 
dintre acestea două. Așa fac oamenii de rând. Dar și cei iscusiți în 
oratorie fac același lucru când este vorba de sofiști. Căci și aceștia 
au teatre și spectacole care se încheie cu aplauze, dezbateri și cer- 
cetare a celor grăite. 

Deci, de vreme ce spectatorii retorilor, ai cântăreților și ai 
atleților (dintre care cei dintâi doar privesc, iar ceilalți privesc și 
ascultă deopotrivă) stau cu atâta plăcere [la aceste priveliști], cu cât 
mai mult vi se cuvine vouă să arătaţi stăruinţă și plăcere, de vreme 
ce nu un cântăreț sau un sofist intră acum în arenă, ci un bărbat 
care vorbește despre cele cerești, care dă glas mai răsunător decât 
tunetul? Căci întreaga lume a cuprins-o, a stăpânit-o și a umplut-o 
de a sa strigare, nu pentru că a strigat cu tărie, ci pentru că buzele 
sale au fost mișcate de dumnezeiescul har. Și este de mirare că acest 
strigăt, deși atât de puternic, nu este ceva aspru, nici neplăcut, 
ci mai dulce decât orice melodie, mai iubit și mai potrivit spre a 


' Pentru traducerea omiliilor din prezentul volum a fost folosită ediţia Migne (PG 59, 23-238). 
> Sfântul loan Gură de Aur a înfierat adeseori predilecția contemporanilor pentru între- 
cerile teatrale și de circ. Ca și alți teologi creștini, Sfântul loan nu a condamnat arta în 
sine, ci decadenţa artei spectacolului în Antichitatea târzie, când spectacolele publice 
abundau în obscenităţi și violență. De pildă, în piesele de teatru ale vremii, adulterele 
și crimele reprezentate erau reale, adeseori condamnaţi la moarte fiind uciși în cadrul 
acestor spectacole. 

desfăta. Și, pe lângă acestea toate, este preasfânt și preaînfricoșător, 
plin de atâtea [înţelesuri] negrăite și împodobit cu asemenea 
bunătăţi, încât cei care le primesc și le păzesc cu sârguinţă și cu 
dorire nu mai sunt oameni și nu mai rămân pe pământ, ci sunt mai 
presus de toate cele ale vieţii acesteia, având parte împreună cu în- 
gerii, petrecând pe pământ ca și când ar fi în cer. 

Căci fiul tunetului:, cel iubit de Hristos, stâlpul bisericilor din 
întreaga lume, cel care are cheile cerului, cel care a băut paharul lui 
Hristos și cu botezul Lui s-a botezat“, cel care s-a plecat pe pieptul 
Stăpânuluis cu multă îndrăzneală, acesta vine acum la noi. Nu in- 
tră pentru a juca o piesă, nu cu faţa acoperită cu o mască (căci nu 
astfel de lucruri va spune), nici suindu-se pe scenă, nici săltând în 
orhestrăs, nici împodobit cu haină de aur, ci având veșmânt de o 
neasemuită frumusețe. Căci ni se arată înveșmântat în Hristos, cu pi- 
cioarele cele frumoase” încălțate pentru pregătirea Evangheliei păciis, 
având cingătoare nu în jurul pieptului, ci în jurul coapselor, nu din 
piele purpurie, nu poleită cu aur, ci ţesută din adevăr și împletită cu el. 

Acesta ni se arată acum fără de prefăcătorie, căci nu sunt la el 
nici prefăcătorie, nici plăsmuiri, nici basme, ci cu fața descoperită 
ne vestește adevărul în chip limpede. Nu se preface a fi altul, nu ca- 
ută să-i convingă pe ascultători de lucruri străine de el prin gesturi, 
prin privire și glas. Nu are trebuință de instrumente pentru a vesti, 
precum alăuta, lira sau altul asemenea acestora, ci toată lucrarea o 
face cu buzele, dând glas mai dulce și mai folositor decât sunetul 
oricărei alăute. Scena lui este cerul întreg, iar amfiteatru lumea, 
spectatori și auditoriu toți îngerii și aceia dintre oameni care sunt 
asemenea îngerilor sau doresc să devină astfel. Căci doar aceștia 
pot auzi cu adevărat o asemenea armonie, pot să o arate prin fapte 
și să îi fie vrednici ascultători. lar ceilalți toţi, precum copiii mici, 
ascultă, dar nu înţeleg cele ce ascultă, ci se minunează de fleacuri și 
jucării copilărești. Aceștia râd, se desfată de bogăţie și de putere și 
trăiesc pentru pântece. Ei aud cele grăite, dar nimic măreț sau înalt 
nu arată prin fapte, ci sunt alipiți numai de tină și noroi. 


3 Cf. Marcu 3, 17. 

1 Cf. Marcu 10, 38-39. 

5 Cf. Ioan 13, 23. 

$ Spaţiu circular în arhitectura teatrelor antice, între scenă și spectatori, unde dansa corul. 
7 Cf. Romani 10, 15. 

8 Cf. Efeseni 6, 15. 

Acestui apostol îi stau în preajmă Puterile de sus, minunân- 
du-se de frumuseţea și înțelegerea sufletului său și de virtutea lui 
înfloritoare, prin care pe Însuși Hristos L-a atras și a primit harul 
Duhului. Ca o liră bine alcătuită și încrustată cu pietre prețioase, 
ce împrăștie sunete aurite, așa a gătit [Domnul] sufletul lui și a rân- 
duit ca Duhul să aducă prin această liră măreață și înaltă cântare. 


2. Să-l ascultăm, așadar, nu pe pescarul, nu pe fiul lui Zeve- 
deu, ci pe Cel care cunoaște adâncurile lui Dumnezeu”, adică pe 
Duhul Care face să răsune această liră. Căci nu ne va spune nimic 
omenesc, ci tot ce grăiește este din adâncurile Duhului, din acele 
[taine] negrăite pe care nici îngerii nu le-au cunoscut mai înainte 
de a se petrece. Căci și aceștia, împreună cu noi, au aflat prin gla- 
sul lui loan cele descoperite nouă. Aceasta a arătat-o un alt apos- 
tol, zicând: „Pentru ca înțelepciunea lui Dumnezeu cea de multe 
feluri să se facă cunoscută acum, prin Biserică, Începătoriilor și 
Stăpâniilor”e, Deci, dacă și Începătoriile și Stăpâniile, Heruvimii 
și Serafimii au aflat acestea prin Biserică, este limpede că și ele cu 
multă osârdie au dorit să asculte. Așadar, prin faptul că îngerii au 
aflat împreună cu noi cele pe care nu le știau, se vede că nu este 
mică cinstea de care avem parte. Ca să nu mai spun și că de la noi 
au aflat acestea. 

Să păstrăm, dar, adâncă tăcere, cu bună cuviință, nu doar as- 
tăzi, nu doar în ziua în care ascultăm, ci de-a lungul întregii vieţi, 
căci totdeauna este bine să-l ascultăm. Dacă voim să cunoaștem 
cele ce se petrec la curțile împărătești - ce a spus, ce a făcut, ce 
s-a sfătuit împăratul cu privire la supușii lui -, chiar dacă adesea 
acestea nu ne privesc nicidecum, cu atât mai mult trebuie să do- 
rim a auzi cele pe care Dumnezeu le-a grăit, mai ales că ne privesc 
pe noi“. Pe toate ni le va spune cu de-amănuntul acesta care este 
prieten al Împăratului Însuși. Mai bine zis, Îl are pe Acela grăind 
într-însul și aude de la EI toate cele pe care Acela le știe de la Tatăl. 
Căci zice: „V-am numit pe voi prieteni, pentru că toate câte am au- 
zit de la Tatăl Meu vi le-am făcut cunoscute”. 


9 Cf. 1 Corinteni 2, 10. 

* Efeseni 3, 10. 

" Origen numea Evanghelia după loan „pârga Evangheliilor” (Comentariu la Evanghelia 
după loan, 1, 23). 

= Joan 15, 15. 

Dacă am vedea dintr-odată pe cineva pogorându-se din înal- 
tul cerului pentru a ne vesti cu de-amănuntul cele de acolo, am 
alerga cu toţii la el. O astfel de dispoziție să avem și acum, căci 
cele de acolo ni le vestește bărbatul acesta. El nu este din lumea 
aceasta, după cum Hristos Însuși ne spune: „Voi nu sunteți din lu- 
mea aceasta”3. ÎL are pe Mângâietorul grăind într-însul, pe Cel care 
pretutindeni este și cunoaște atât de bine cele ale lui Dumnezeu, 
așa cum sufletul omului știe cele ale sale“, Duhul sfințeniei, Du- 
hul cel drept și călăuzitor Care ne duce la ceruri, Care ne dăruiește 
ochi noi, Care ne face să vedem cele viitoare ca pe cele prezente, 
Care ne dă să zărim cele din ceruri chiar dacă suntem încă în trup. 

Să păstrăm, dar, înaintea Lui tăcere adâncă de-a lungul în- 
tregii vieți. Niciun om trândav, leneș sau întinat să nu rămână 
astfel odată ce a intrat aici, ci să ne mutăm în cer, căci acestea 
le grăiește pentru cei care petrec acolo. lar dacă vom rămâne pe 
pământ, nu vom avea prea mult de câștigat. Căci [cuvintele] lui 
loan nu au nimic de-a face cu cei care nu vor să-și schimbe viața 
lor dobitocească, după cum nici cele de aici nu au nimic de-a 
face cu el. 

Tunetul înfricoșează sufletele noastre prin sunetul lui 
nedeslușit, în vreme ce glasul acestuia nu tulbură pe nimeni din- 
tre credincioși, ba chiar îi eliberează de tulburare și neliniște. Îi 
înspăimântă doar pe diavoli și pe slugile lor. Ca să vedem cum îi 
înspăimântă, să păstrăm tăcere adâncă și în afară și, mai cu sea- 
mă, în cugetul nostru. Căci ce folos aduce tăcerea buzelor dacă 
sufletul este tulburat și cu totul înviforat? Eu caut liniștea minţii 
și a sufletului, căci acesta doresc să mă asculte. Să nu fie stânjenit 
nicidecum de pofta de bani, de iubirea de slavă, de tirania mâniei 
sau de vreo altă patimă. Căci |sufletul] care nu și-a curăţit auzul 
nu poate pătrunde așa cum trebuie aceste cuvinte înalte, nici să 
cunoască așa cum se cuvine aceste taine înfricoșătoare și negrăite 
și toate celelalte virtuți cuprinse în aceste rostiri dumnezeiești. 
Dacă nici măcar o cântare din flaut sau din alăută nu o poate de- 
prinde bine cel care nu își îndreaptă într-acolo întreg cugetul său, 
cum ar putea cineva să se așeze și să asculte cuvinte tainice, câtă 
vreme sufletul îi este nepăsător? 


% loan 15, 19. 
1 Cf 1 Corinteni 2, n. 

3. De aceea și Hristos îndeamnă, zicând: „Nu daţi cele sfin- 
te câinilor, nici nu aruncaţi mărgăritarele înaintea porcilor”5. 
A numit aceste cuvinte „mărgăritare” pentru că nu avem nimic 
mai de preţ decât această materie, dar, de fapt, sunt mult mai de 
preţ decât acelea. De aceea și dulceața acestor [cuvinte] a asemu- 
it-o adesea cu mierea, nu pentru că doar atât este măsura ei, ci 
pentru că aici la noi nu există ceva mai dulce. Și firea pietrelor 
prețioase și dulceața oricărui fel de miere le întrece cu mult. As- 
cultă-l pe prorocul care vorbește despre acestea, arătând măsura 
lor covârșitoare: „Dorite sunt”, zice, „mai mult decât aurul și decât 
piatra cea de mare preț și mai dulci decât mierea și fagurele”. Dar 
sunt astfel doar pentru cei sănătoși, căci spune apoi: „Și robul tău 
le păzește pe ele”7. Iar în altă parte, după ce le numește „dulci”, 
adaugă: „Gâtlejului mew”. Căci zice: „Cât sunt de dulci gâtlejului 
meu cuvintele Tale!" Și iarăși arată măsura covârșitoare a acestei 
dulceţi, zicând: „Mai mult decât mierea și fagurele în gura mea”*. 
Aceasta pentru că el era cu totul sănătos. Așadar, dacă suntem 
bolnavi, să nu ne apropiem de acestea, ci numai după ce ne-am 
tămăduit sufletul să primim această hrană. 

De aceea am spus atâtea mai înainte de a mă așeza să rostesc 
aceste cuvinte, pentru ca fiecare să se izbăvească de boală și, ca și 
când ar pătrunde în cerul însuși, așa să intre aici, curățit de mâ- 
nie, de grijă, de preocupări lumești și liber de toate celelalte pa- 
timi. Căci nu este cu putinţă a avea vreun câștig însemnat de acolo 
cel care nu și-a curăţit astfel sufletul mai întâi. Și să nu-mi spună 
nimeni că este scurt răstimpul până la următoarea întrunire! Căci 
este cu putință ca, nu numai în cinci zile, ci chiar într-o clipită să 
ne schimbăm întreaga viață. Spune-mi: ce poate fi mai rău decât 
un tâlhar ucigaș de oameni? Nu este aceasta răutatea cea mai de 
jos? Și totuși acela a ajuns numaidecât la culmea virtuţii și a intrat 
chiar în Rai, fără a avea nevoie de zile, nici măcar de jumătate de 
zi, ci doar deo scurtă clipă”. Deci este cu putință să ne schimbăm 
dintr-odată și să ne transformăm din tină în aur. 


5 Matei 7, 6. 

'5 Psalmul 18, u. 

7 Psalmul 18, 12. 

'5 Psalmul n8, 103. 
'9 Psalmul 18, 103. 


% Cf. Luca 23, 30-43. 

Este lesne schimbarea, liberă de orice necesitate, pentru că vir- 
tutea și răutatea nu le avem din fire. Căci zice: „De veţi vrea și Mă 
veţi asculta, veți mânca bunătăţile pământului”. Vezi că este nevo- 
ie doar de voință? Dar nu voinţă obișnuită, cum au cei mai mulți, 
ci voință puternică. Știu că toţi vor să zboare către cer chiar acum, 
dar această dorire trebuie arătată prin fapte. Și negustorul vrea să 
se îmbogăţească, dar nu se oprește la dorinţa din mintea sa, ci își 
pregătește o corabie, adună corăbieri, cheamă un cârmaci și echi- 
pează corabia cu toate cele de trebuință; se împrumută cu aur, stră- 
bate marea și merge în pământ străin; îndură multe primejdii și are 
parte de toate celelalte pe care le cunosc cei care călătoresc pe mare. 
O astfel de voință trebuie să arătăm și noi. Căci și noi plutim într-o 
corabie, dar nu de la un țărm la altul, ci de pe pământ la cer. Să ne 
pregătim, dar, cugetul ca pe un cârmaci iscusit ce ne conduce către 
cer, să ne pregătim și corăbieri supuși lui și corabie trainică, așa încât 
să nu se scufunde în deznădejde și în necazurile acestei vieți, nici să 
fie purtată de vântul fățărniciei, ci să fie iute și ușoară. Dacă vom 
pregăti astfel și corabia și cârmaciul și corăbierii, vom pluti împinși 
de vânturi prielnice și Îl vom atrage la noi pe adevăratul Cârmaci, 
care este Fiul lui Dumnezeu. Acesta nu va lăsa să se scufunde cora- 
bia noastră chiar de vor sufla vânturi nenumărate, ci va certa vântu- 
rile și marea și în locul furtunii va face să fie liniște deplină?. 


4. Pregătindu-vă astfel, să veniți la următoarea întrunire, dacă 
aveți osârdie să auziţi ceva folositor și să așezați cele spuse în suflete- 
le voastre! Nimeni să nu fie lângă drum, nimeni să nu fie pământ pie- 
tros, nimeni să nu fie între spini. Să ne facem pe noi înșine pământ 
bun. Căci atunci și noi cu bucurie vom arunca semințele, dacă vom 
vedea pământul curat. Dar, dacă este pietros și aspru, să ne iertați, 
dar nu voim să ne ostenim în zadar. Chiar dacă vom lăsa la o parte 
semănatul și vom începe să tăiem spinii, totuși este cea mai mare 
nechibzuință să aruncăm semințe într-un pământ nearat. Cel care se 
bucură ascultând unele ca acestea nu trebuie să ia parte la masa dia- 
volilor. „Căci ce împărtășire are dreptatea cu fărădelegea?> Ai stat 
să-l asculți pe loan și printr-însul să înveți cele ale Duhului, iar apoi 
te duci să asculți femei desfrânate care vorbesc cele de rușine și joacă 


= Isaia 1, 19. 
= Cf. Luca 8, 24. 
33 2 Corinteni 6, 14. 

roluri încă și mai rușinoase, oameni ușuratici care sunt pălmuiți și 
se pălmuiesc unii pe alții. Cum veţi putea să vă curățiți cu adevărat 
câtă vreme vă tăvăliți în atâta mizerie? Dar de ce trebuie să descri- 
em în amănunt toată necuviința aceea? Totul acolo este râs, totul 
este rușine, totul este ocară, insulte și batjocură. Totul este ușurătate 
și întinăciune. lată, vă îndemn dinainte: nimeni dintre cei care se 
bucură de această masă să nu-și vatăme sufletul cu acele priveliști 
otrăvitoare! Toate cele ce se grăiesc și se săvârșesc acolo sunt podoa- 
bă satanică. Voi care sunteţi botezați știți ce făgăduințe aţi făcut. 
Mai bine zis, ce făgăduinţe I-aţi făcut lui Hristos, căci EI v-a botezat. 
Ce l-aţi spus, ce I-ai zis cu privire la podoaba satanică?, cum v-aţi 
lepădat de aceasta, de Satana și de îngerii lui și ați făgăduit ca nici 
măcar să nu vă aplecați într-acolo? Nu mică mi-e teama ca nu cumva 
să fie cineva nepăsător față de aceste făgăduinţe și astfel să se facă 
nevrednic de aceste taine. Nu vezi că la curțile împărătești nu cei 
care au adus jigniri, ci aceia care au avut parte de cinste sunt chemați 
să cunoască cele de acolo și sunt rânduiţi între prietenii împăratului? 

A venit la noi un sol din cer, trimis de Însuși Dumnezeu ca 
să grăiască despre lucruri de cea mai mare însemnătate, iar voi, 
renunțând a asculta ce voiește și ce vă vestește, v-aţi așezat să-i 
ascultați pe mimi. De câte fulgere și pedepse nu este vrednică 
această faptă? După cum nu trebuie să fiți părtași la masa diavo- 
lilor, tot așa nici urechea nu trebuie să o plecaţi la cuvintele lor, 
nici să veniți în haine murdare la strălucita masă plină de multe 
bunătăţi pe care a pregătit-o Dumnezeu Însuși. Atât este de mare 
puterea ei, încât ne ridică dintr-odată chiar și până la cer, numai 
să luăm aminte cu minte trează. Căci cel care este mereu acompa- 
niat de cuvintele dumnezeiești nu poate rămâne în starea umilă 
de acum, ci neîndoielnic va prinde aripi de îndată și va zbura către 
patria de sus și va dobândi fără de margini vistierii de bunătăţi. 

Fie ca noi toţi să dobândim acestea, cu harul și cu iubirea de 
oameni ale Domnului nostru lisus Hristos, prin Care și împreună 
cu Care fie slava Tatălui și Preasfântului Duh acum și pururea și în 
vecii vecilor. Amin. 


:+ Expresie careva intra și în componența exorcismelor din cadrul Botezului creștin. 

*5 Mimii erau, în literatura latină antică, piese de teatru asemănătoare scenetelor de caba- 
ret. Datorită imoralității subiectelor, adeseori actrițele (mimii erau singurele piese de 
teatru unde le era permis să joace și femeilor) erau înlocuite cu prostituate. Totodată, în 
mimi actorii jucau fără măști. 


Omilia 2 


„La început era Cuvântul." (loan 1, 1)” 


1. De ar fi să ne grăiască loan și să ne spună cele despre sine, 
ar fi necesar să ne vorbească despre neamul, patria și creșterea 
lui:8, Dar, de vreme ce nu el vorbește, ci Dumnezeu grăiește prin- 
tr-însul către neamul omenesc, socotesc că ar fi de prisos și fără 
rost să cercetăm acestea. Totuși nu este de prisos, ci cât se poate 
de necesar. Căci, atunci când afli cine era, de unde și din ce părinţi 
provenea și cum era el, iar apoi asculţi glasul și toată învăţătura 
lui, înţelegi cu adevărat că aceste cuvinte nu erau ale lui, ci ale 
puterii dumnezeiești care punea în mișcare sufletul lui. 

Așadar, din ce patrie era? Din nicio patrie, ci dintr-un sat 
simplu și dintr-un ţinut neînsemnat care nu aducea niciun rod. 
Căci Galileea era defăimată de cărturari, care spuneau: „Cercetea- 
ză şi vezi că din Galileea nu s-a ridicat proroc”>. O defăimează și 
adevăratul israelit când zice: „Din Nazaret poate fi ceva bun?”> 
Din acest pământ a fost, și nici măcar dintr-un sat însemnat, nici 
dintr-un neam cunoscut, ci avea tată un pescar sărac. Atât de să- 
rac, încât și pe fiii săi i-a învăţat aceeași meserie. Căci știți cu 
toții că niciun meșteșugar nu alege ca fiul său să-i moștenească 


25 Acest verset este, probabil, cel mai cunoscut și cel mai interpretat din Scriptură; a 
fost utilizat până și în exorcismele medievale. Logosul devine principalul instrument 
al mântuirii: „Cridinţa este din auzire, iar auzirea prin cuvântul lui Hrisos” (Romani 
10, 17). 

” Prologul Evangheliei după loan a fost considerat o interpolare, însă critica biblică 
modernă a demonstrat apartenența lui la economia generală a Evangheliei. Anticii 
obișnuiau să întocmească un concis sumar inițial al principalelor teme ce vor fi tratate 
într-o operă. 

*5 Aceste precizări erau cvasi-obligatorii în cadrul panegiricelor. 

% loan 7, 52. 

* Cf. loan 1, 47. 

3 Joan 1, 46. 

meseria decât dacă este silit de o mare sărăcie, mai ales când este 
vorba despre o meserie neînsemnată. Căci nimeni nu este mai 
sărac, mai neînsemnat și mai neînvățat decât un pescar. Totuși 
chiarși întreaceștiasuntunii mai deseamă și alții mai neînsemnaţi, 
dar acest apostol al nostru făcea parte din clasa cea mai de jos. 
Căci nu pescuia în mare, ci într-un lac mic. În preajma acestui 
lac se afla împreună cu tatăl și cu lacov, fratele lui, dregându-și 
mrejele rupte (căci până într-atât de sărac era), atunci când l-a 
chemat Hristos?. 

Din acestea putem să ne dăm seama că nu se împărtășise nici- 
decum de învăţătura din afară3. De altfel, și Luca mărturisește 
aceasta, scriind că era nu numai simplu, ci și neînvăţat. Și pe bună 
dreptate, căci a fost atât de sărac, încât nici în pieţe nu mergea, nici 
nu se întâlnea cu bărbaţi de seamă, ci se ocupa numai cu pescuitul, 
iar dacă se întâlnea vreodată cu cineva, aceștia erau negustori de 
pește și bucătari. Deci cum ar fi putut să fie mai presus decât ani- 
malele cele necuvântătoare? Cum să nu fi imitat chiar și lipsa de 
grai a peștilor? 

Să vedem, dar, ce spune și despre ce ne grăiește acest pescar 
care petrecea pe lângă lac, îndeletnicindu-se cu mrejele și cu peștii, 
cel din Betsaida Galileei, fiul unui pescar sărac, aflat în cea mai de 
pe urmă sărăcie, cel simplu peste măsură, care nu a învăţat carte 
nici mai înainte, nici mai apoi, după ce [ s-a alăturat lui Hristos. 
Oare ne va vorbi despre cele de pe ogoare? Sau despre cele din râ- 
uri? Sau despre vânzarea peștilor? Poate că unii ar aștepta ca de la 
un pescar să audă unele ca acestea. Dar nu vă temeți! Nu vom auzi 
nimic de acest fel, ci despre cele din ceruri, pe care nimeni nu le-a 
cunoscut vreodată înaintea lui. El vine să ne dăruiască învățături 
înalte despre cea mai bună vieţuire și filosofie, ca unul care grăiește 
cele primite din înseși vistieriile Duhului, ca unul care tocmai 
a venit din cer. Dar se pare că nici cei de acolo|, din cer,] nu le 


3 Cf. Matei 4, 21; Marcu 1, 19-20. 

Termenul „din afară” desemnează cultura greco-latină păgână. 

3 Cf. Faptele 4, 13. Cu toate acestea, autorul Evangheliei după loan (fie însuși evanghe- 
listul, fie unul dintre discipolii săi; problema paternității Evangheliei este încă contro- 
versată) dă dovadă de o bună cunoaștere a limbii grecești, precum și de o cultură lite- 
rară și filosofică notabilă. E un loc comun insistența pe contrastul dintre lipsa de cultură 
a apostolilor și efectele uimitoare ale predicaţiei lor. Origen dezvoltă pe larg ideea în 
Contra lui Celsus. Însă, cu mici excepții, apostolii erau persoane înzestrate cel puţin cu o 
pregătire elementară. 

cunosc toți, după cum am mai spus deja. Spune-mi, dar: sunt aces- 
tea cuvintele unui pescar? Sau ale unui retor? Sau ale unui sofist 
ori ale unui filosof? Sau ale unuia care a deprins înțelepciunea pro- 
fană? Nicidecum. Căci nu poate sufletul omenesc singur să dea 
învățătură despre acea fire neprihănită și fericită, despre puterile 
care o însoțesc, despre nemurire și despre viaţa fără de sfârșit, des- 
pre firea trupurilor muritoare care mai apoi devin nemuritoare, 
despre osândă, despre Judecata ce va să fie, despre socoteala ce ni 
se va cere pentru cuvinte, fapte, gânduri și cugete. Nici nu poate să 
știe ce este omul și ce este lumea; ce este omul cu adevărat și ce pare 
a fi, dar nu este de fapt; ce este răutatea și ce este virtutea. 


2. Înţelesul acestora l-au căutat și cei din preajma lui Platon și 
Pitagora. Căci ceilalți filosofi nici nu merită să fie pomeniți, pen- 
tru că toți s-au făcut de râs din plin. lar aceia dintre ei care sunt 
admiraţi mai mult decât alţii și sunt socotiți a fi corifei ai acestei 
științe sunt cei care au alcătuit scrieri despre organizarea politică și 
despre legi. Totuși s-au făcut de râs și aceștia întru toate, mai rău 
decât niște copii. Căci și-au cheltuit întreaga viață spunând că fe- 
meile trebuie să fie comune tuturor, răvășind viaţa înseși, stricând 
cinstea căsătoriei și dând legi vrednice de râs asemenea acestora>. 
Nici în privința învățăturilor despre suflet nu au lăsat la o parte 
afirmaţiile peste măsură de rușinoase, căci spuneau că sufletele oa- 
menilor devin muște, țânțari și tufișuri, ba chiar că Dumnezeu 
Însuși este un suflet și alte urâciuni de acest fel. Și nu numai acestea 
sunt vrednice de osândă, ci și marea nestatornicie a cuvintelor lor, 
căci, asemenea celor care se plimbă de colo colo printr-o strâm- 
toare, așa și ei nu mențin niciodată aceleași afirmaţii, ci fac mereu 
raționamente nedeslușite și nesigure. 

Dar acest pescar nu este așa, ci pe toate le grăiește cu clarita- 
te și, ca unul care stă pe piatră, nu se clatină nicidecum. Căci, de 
vreme ce s-a învrednicit a fi în lăcașurile cele sfinte și a avea întru 
sine grăind pe Stăpânul a toate, nu avea nicio patimă omenească. 
Aceia însă, ca unii care nici măcar în vis nu s-au învrednicit a păși 
în curțile împărătești, ci petrec afară, în curte, împreună cu ceilalți 


55 Aluzie la concepțiile sociale ale filosofilor cinici, dar și la PLATON, Republica, 5, 449 ș.u. 
3 V. Empedocle (cf. DIOGENES LAERTIOS, Despre viețile și doctrinele filosofilor, 8, 2). 
Doctrina metempsihozei era susținută de multe școli filosofice antice, printre care și cea 
pitagoreică. 

oameni, și judecă cele nevăzute după mintea lor, sunt în mare rătă- 
cire, căci vor să vorbească despre cele inefabile și, ca niște oameni 
orbi și beţi, se ciocnesc unii de alţii în această rătăcire. Și nu numai 
unii de alţii, ci și de ei înșiși, căci cu privire la aceleași lucruri afirmă 
de fiecare dată altceva. 

Cât despre acest om neînvăţat și simplu din Betsaida, fiul lui 
Zevedeu, chiar de ar râde păgânii de mii de ori de aceste nume ne- 
însemnate, eu cu și mai multă îndrăzneală le voi rosti, căci cu cât 
le pare acelora neamul lui mai barbar și mai străin de educaţia eli- 
nească, cu atât mai strălucitoare se arată ale noastre. Căci un bar- 
bar și un neînvăţat grăiește asemenea lucruri pe care nimeni dintre 
oamenii de pe pământ nu le-a cunoscut vreodată, și nu numai că 
grăiește, dar și convinge. Fie și de ar fi grăit numai, tot ar fi fost o 
mare minune, dar acum aduce, pe lângă aceasta, încă o dovadă și 
mai mare că cele grăite de el sunt insuflate de Dumnezeu: faptul că 
îi convinge pe toţi cei care îl ascultă în orice vreme. Cine, dar, nu 
se va mira de puterea care se sălășluiește într-însul? Și, după cum 
am zis, aceasta este cea mai mare dovadă că nu are învățătura de la 
sine însuși. 

Așadar, acest barbar a cucerit întreaga lume prin Evanghelia 
pe care a scris-o. Cu trupul a pus stăpânire pe Asia Centrală, acolo 
unde în vechime se manifestau toate școlile filosofilor greci. Acolo 
el era înfricoșător demonilor, strălucind în mijlocul vrăjmașilor, ri- 
sipind întunericul lor și surpând acropola lor, iar cu sufletul a ple- 
cat către acel ţinut potrivit celui care a avut o asemenea lucrare. 

Toate |învățăturile] păgânilor s-au risipit și au pierit, dar ale 
acestuia devin pe zi ce trece tot mai strălucitoare. De când s-au ivit 
acesta și ceilalți pescari, au amuţit învățăturile lui Pitagora și ale lui 
Platon, care mai înainte erau socotite de frunte, și acum mulți nu-i 
mai cunosc nici măcar cu numele, cu toate că Platon a fost chemat 
să stea de vorbă chiar și cu împărați, după cum se spune, și a avut 
mulți adepți și a călătorit pe mare până în Sicilia. lar Pitagora a pus 


37 Încă din vechime, tradiția sceptică satiriza neîncetatele dispute şi disensiuni dintre 
şcolile filosofice asupra aceleiași chestiuni. Teologii creștini vor prelua și dezvolta aceste 
idei polemice, chiar dacă nici teologia creștină nu a fost lipsită de aprigi polemici și con- 
troverse nesfârșite. Totuși, spre deosebire de scepticism, creștinismul crede cu tărie că 
adevărul există și că este unic şi absolut, putând fi aflat de către o „filosofie” unică, cea 
creştină, nu de mai multe. 

3% Se face referire la tradiţia șederii Sfântului loan evanghelistul în Efes. 


40 SFÂNTUL LOAN GURĂ DE AUR 


stăpânire pe cea mai mare parte a Greciei și a inițiat multe feluri 
de magie. Căci faptul de a vorbi cu boii (pentru că și acest lucru se 
spune că l-a făcut) nu era altceva decât magie. Din acest fapt - că 
a vorbit cu necuvântătoarele - se vede limpede că nu a adus niciun 
folos neamului omenesc, ba chiar l-a vătămat foarte mult. Deși fi- 
rea oamenilor ar fi fost mai potrivită pentru filosofie, acela vorbea 
cu vulturii și cu boii prin mijlocirea magiei. Nu că ar fi făcut ca fi- 
rea nerațională să devină rațională (căci acest lucru nu-i cu putinţă 
oamenilor), ci îi amăgea pe neghiobi prin vrăji. Lăsând la o parte 
orice învățătură folositoare oamenilor, spunea că a mânca bob este 
totuna cu a mânca din capetele părinţilor». l-a convins pe adepţii 
lui că sufletul învățătorului lor era cândva arbust, altădată tânăr, iar 
altădată pește. 

Oare nu pe bună dreptate s-au risipit toate învățăturile acestea 
și au dispărut cu totul? Da, pe bună dreptate și după cum era firesc. 
Dar cu învățăturile acestui om simplu și neînvăţat nu a fost așa. Și 
sirienii, și egiptenii, și indienii, și perșii, și etiopienii, și multe alte 
popoare au tradus în limba lor învățăturile primite de la el și, deși 
erau niște oameni barbari, au învăţat filosofia. 


3. Așadar, nu degeaba spuneam că întreaga lume a devenit 
auditoriul lui. Căci nu i-a lăsat la o parte pe cei de un neam cu el 
pentru a se îngriji fără rost de firea celor neraționale. Aceasta ar fi 
fost o ambiţie exagerată și o mare neghiobie. Dar el, fiind curat de 
această patimă, precum și de toate celelalte, s-a preocupat de un 
singur lucru: ca lumea întreagă să înveţe ceva folositor care să o 
poată trece de pe pământ la cer. De aceea nu și-a ascuns învățătura 
în negură și întuneric, așa cum făceau aceia care se foloseau de 
vorbirea neclară ca de un văl care să acopere relele aflate înăun- 
trul învățăturii lor. Dimpotrivă, învăţăturile lui sunt mai limpezi 
decât razele soarelui. De aceea sunt deschise tuturor oamenilor 
de pe lume. Căci nu le-a poruncit celor care veneau la el să tacă 
timp de cinci ani, ca acela”, nici să stea nemișcați, ca niște pietre 
nesimţitoare, nici nu a spus basme cum ar fi că toate sunt com- 
puse din numere, ci, respingând toată această josnicie și întină- 
ciune satanică, a vorbit atât de simplu, încât toate cele spuse de 


5 Cf. PORPHYRIOS, Viața lui Pitagora, 43. 
* Pitagora. Cf. DIOGENES LAERTIOS, Despre viețile și doctrinele filosofilor, 8, 1. 

el sunt limpezi nu numai pentru bărbați și pentru cei înţelepţi, 
ci și pentru femei și copii. Căci a fost încredinţat că acestea sunt 
adevărate și folositoare pentru toți cei care le vor asculta. Aceasta 
o mărturisește tot timpul care s-a scurs după el, pentru că a tras la 
sine întreaga lume și viața noastră a fost izbăvită de orice năpastă 
cumplită odată ce am auzit aceste cuvinte. De aceea noi, cei care le 
ascultăm, am alege mai degrabă să renunțăm la viața noastră decât 
la învățăturile transmise de el. 

De aici și din toate celelalte se vede limpede că învăţăturile lui 
nu au nimic omenesc. Cele ce au ajuns la noi prin mijlocirea aces- 
tui suflet dumnezeiesc sunt dumnezeiești și cerești. Căci nu vom 
vedea cuvinte stridente și pompoase, nici substantive și verbe îm- 
podobite și alăturate în chip străin și nedeslușit (pentru că acestea 
sunt străine de orice filosofie), ci o tărie de nebiruit și dumnezeias- 
că și o putere nemeșteșugită a dogmelor celor drepte și o revărsare 
de mii de bunătăţi. Grija exagerată pentru înfățișarea expunerii era 
ceva de prisos și potrivit doar sofiștilor (mai bine zis, nici sofiștilor, 
ci tinerilor fără minte)“. 

De aceea și acel filosof din rândul lor a arătat că dascălul său 
socotea foarte rușinos acest meșteșug și spunea judecătorilor că 
va auzi de la el doar cuvinte rostite simplu și la nimereală, iar nu 
înfrumuseţate și împodobite cu tot felul de substantive și verbe?. 
Căci zice: „Știţi bine, o bărbaţilor, că nu s-ar cuveni ca la vârsta 
mea să mă înfățișez înaintea voastră ca un tinerel care născocește 


+ Asemenea afirmaţii abundă în literatura creștină, însă reprezintă simple topos-uri 
retorice. Părinţii au fost oameni cu o întinsă cultură literară, educați la școlile retorice 
ale vremii. „Contactul literar al graţiei elene cu harul creștin s-a petrecut în momentul 
în care, prin Sfântul Apostol Pavel și prin evangheliști, propaganda credinţei creștine se 
adresa lumii elene. Ce a rezultat din contactul acestor două literaturi? Opoziţie dârză la 
început, apropiere și prietenie mai târziu. Fiecare dintre aceste literaturi s-a manifestat 
potrivit concepţiei generale despre lume și viață pe care o aveau fiecare dintre cele două 
serii de creatori ai acestor literaturi.” Literatura antică greco-latină este „o cultivatoare 
pasionată a frumosului. Elenii gândesc, vorbesc și scriu sub vraja frumosului formelor. 
Literatura creștină urmăreşte frumosul interior. Ea doreşte puritatea treptată a omului 
lăuntric, pentru a se înălța până la acea perfecțiune care-l face asemenea lui Dumnezeu. 
Omul ideal al Europei ar fi acela care ar putea să întrupeze cele două modele: elenic și 
creștin, cu precăderea celui din urmă. De aceea cele două modele și cele două litera- 
turi sunt așa de actuale astăzi. Creaţiile literaturii clasice creștine sunt o incomparabilă 
comoară de frumuseţe și desăvârşire” (loan G. COMAN, Probleme de filosofie și litera- 
tură patristică, Editura Institutului Biblic și de Misiune al Bisericii Ortodoxe Române, 
București, 1995, pp. 9-10). 

+ PLATON, Apărarea lui Socrate, 1b. 

discursuri”. Vezi că este cu totul vrednic de râs? Căci acel lucru 
despre care spune că dascălul său fugea [de el] ca de o lucrare ti- 
nerească, urâtă și nevrednică de filosofie, tocmai pe acela l-a prac- 
ticat mai mult decât toți. lar aceasta o făceau numai din iubire de 
slavă, și nimic altceva nu este de admirat la Platon afară de acest 
[stil literar]. Așa cum mormintele care sunt văruite pe din afară, 
când sunt deschise, se văd pline de putreziciune, de miros greu și 
de oase stricate, tot așa și învăţăturile filosofilor, dacă sunt dezgo- 
lite de podoaba cuvintelor, se arată pline de spurcăciune, mai cu 
seamă când filosofia se referă la suflet, pe care îl și cinstește, îl și 
hulește peste măsură. Aceasta este o cursă a diavolului, care îi face 
pe cei care se prind într-însa să nu păstreze măsura, ci să exage- 
reze în ambele sensuri până ce ajung la hulă. Căci odată spun că 
sufletul este din ființa lui Dumnezeu, înălțându-l peste măsură și 
în mod necuviincios, iar altădată îi aduc defăimare covârșitoare, 
spunând că intră în porci, în catâri și în alte animale chiar mai 
josnice decât acestea. 

Dar ajunge cât am vorbit despre aceștia! Ba chiar am vorbit 
peste măsură, căci, dacă am fi avut de învăţat de la ei ceva folositor, 
ar fi trebuit, într-adevăr, să stăruim mai mult, dar, numai pentru a 
observa cât sunt de josnici și de vrednici de râs, am spus deja mai 
mult decât era necesar. De aceea, lăsând la o parte basmele lor, să 
purcedem la învățăturile noastre care ne-au fost aduse de sus prin 
gura acestui pescar, învățături care nu au nimic omenesc. 

Haideţi, dar, să punem înainte aceste cuvinte, iar rugămintea 
pe care am făcut-o la început - dea fi cu multă luare-aminte la cele 
ce vom spune - o reînnoim acum! 

Așadar, ce spune acest evanghelist chiar la început? „La în- 
ceput era Cuvântul și Cuvântul era la Dumnezeu. Ai văzut câtă 
îndrăzneală și putere au aceste cuvinte? Vezi că nimic nu este 
îndoielnic sau probabil, ci toate le spune deschis? Așa se cuvi- 
ne unui dascăl: să nu fie șovăielnic în cele ce spune. Acela care, 
atunci când îi învață pe alţii, are nevoie de cineva care să poată 
întări cele spuse de el s-ar cuveni să stea în rândul ucenicilor, nu 
al dascălilor. Dar cineva ar putea spune: „De ce lasă la o parte ca- 
uza primă și vorbește direct despre cea de a doua?” Nu vom vorbi 


% PLATON, Apărarea lui Socrate, 1c. 
24 Cf. Matei 23, 27. 

despre primul și al doilea, pentru că dumnezeirea este mai pre- 
sus de numere și de scurgerea timpului. De aceea am renunțat la 
acestea și mărturisim doar că Tatăl nu este născut din nimic, iar 
Fiul este născut din Tatăl. 


4. „Da” - zice „dar dece, lăsându-L la o parte pe Tatăl, vorbește 
despre Fiul?” Pentru că Acela era vădit tuturor - chiar dacă nu ca 
Tată, ci doar ca Dumnezeu -, dar Cel Unul-Născut nu era cunos- 
cut. De aceea, pe bună dreptate s-a grăbit ca încă de la început să-L 
facă cunoscut pe Acesta celor care nu-L știau. Dar nici pe Tatăl nu 
L-a trecut cu vederea în cuvintele sale. la privește câtă înțelegere 
duhovnicească are! El știe că oamenii cinstesc mai cu seamă ceea 
ce este mai vechi și mai înainte de toate și pe Acesta Îl consideră 
Dumnezeu. De aceea începe de acolo, iar apoi continuă spunând că 
este Dumnezeu. Nu face precum Platon, care spune că este minte 
sau suflet, căci acestea sunt departe de firea dumnezeiască și pură. 
Aceasta nu are nimic comun cu noi și nu are părtășie cu creația. Mă 
refer la părtășia după ființă, nu la cea după relaţie. 

De aceea L-a numit „Cuvânt'*, pentru că a vrut să arate că 
Acest Cuvânt este Fiul lui Dumnezeu cel Unul-Născut. Ca să nu 
creadă cineva că această naștere este pătimașă, a prevenit aceasta 


4% Origen afirmase cu claritate că prologul Evangheliei după loan înfățișează nașterea con- 
tinuă și din veșnicie a Fiului din Tatăl (Comentariu la Evanghelia după loan, 2, 9, n). Sfântul 
Chiril al Alexandriei va tâlcui termenul „început” ca reprezentând pe Dumnezeu-latăl, 
cu Care Logosul-Fiul este coetern, deoființă și având aceeași dumnezeire (Comentariu 
la Evanghelia după loan, 1, 1). Astfel, pasajul ar trebui tradus: „În Tatăl era Logosul”. Ca 
și „Logos”, termenul grecesc &pxrj este polisemantic, putând însemna și „autoritate, 
principiu, origine, stăpânitor, cauză etc”, 

+5 Termenul românesc „cuvânt”, ca și latinescul verbum, nu poate reda complexitatea ori- 
ginalului logos, care este un derivat de la verbul lego - „a vorbi”; pe lângă sensurile lui 
logos de „rațiune, cugetare” (cum atenționează însuși Fericitul Augustin în 83 de ches- 
tiuni diferite, 63), observăm că trimite către un cuvânt viu, rostit, nu către un „termen” 
inert. Tertulian propusese traducerea lui logos prin latinul sermo - „discurs, cuvântare”, 
dar opţiunea sa nu s-a impus, Vulgata preferând pe verbum, la presiunea vechilor tra- 
duceri latine. Din această cauză, în mintea omului modern, „cuvânt” trimite mai mult 
către literă și scriitură, nu către viaţă. Pentru primii creștini, Cuvântul lui Dumnezeu este 
un cuvânt plin de viață, un cuvânt rostit. De aceea teologii din primele veacuri creștine 
au preluat distincţia stoică (logos interior și logos exteriorizat, emis), aplicând-o, ana- 
logic, relațiilor intertreimice: Dumnezeu-Tatăl rostește, emite Logosul, Logos Care este 
rațiunea Sa personală, vivificată, plină de viață și de duh, de Duhul Sfânt. Remarcabil este 
și că românescul „cuvânt” are o etimologie similară, provenind din conventum - „întru- 
nire, adunare unde se discută”. 

și a înlăturat orice rea bănuială prin faptul că L-a numit „Cuvânt” 
și a arătat limpede că Fiul este din Tatăl și că nașterea” Lui este 
fără de patimă*. Vezi că, așa cum spuneam, nu L-a trecut cu ve- 
derea pe Tatăl atunci când a vorbit despre Fiul? lar dacă aceste 
exemple nu sunt de ajuns pentru a înfățișa totul, să nu te miri, 
căci cuvântul nostru este despre Dumnezeu, despre Care nu se 
poate grăi sau gândi după vrednicie! De aceea nici Sfântul loan nu 
folosește nicăieri numele de „ființă”, pentru că nu se poate spune 
ce este Dumnezeu după ființă. Peste tot ni-L face cunoscut prin 
lucrările Lui”, 

Dar ar putea observa cineva că puţin mai departe Acest Cu- 
vânt este numit și „lumină, iar apoi lumina este numită „viață”*. 
Dar nu a fost aceasta singura pricină pentru care L-a numit „Cu- 
vânt”. Aceasta a fost cea dintâi, iar a doua pricină a fost faptul că 
El urma să ne facă cunoscute cele ale Tatălui. Căci zice: „Toate 
câte am auzit de la Tatăl, vi le-am făcut cunoscute”*.. Îl numește, 
de asemenea, „viață” și „lumină”, pentru că prin cunoaștere ne-a 
dăruit lumină, și prin aceasta viață. Un singur nume sau două sau 
trei sau mai multe nu sunt nicidecum de ajuns pentru a ne învăța 
cele despre Dumnezeu. Dar este de ajuns dacă fie și numai așa, 
prin multe nume, putem să ajungem la cunoașterea Lui, chiar 
dacă în chip nedeslușit. 

Deci nu L-a numit doar „Cuvânt”, ci, prin adăugarea articolului 
hotărât, L-a deosebit de celelalte. Vezi, dar, că nu degeaba spuneam 


+ Primul verset al Evangheliei de față trimite la nașterea din veșnicie a Fiului din Tatăl (cf. 
FERICITUL AUGUSTIN, Predica 196, 1). 

% Expresia „fără de patimă” este necesară pentru că analogia raportului Tată-Fiu este 
doar orientativă și imperfectă în ceea ce privește relația dintre primele două Persoane ale 
Sfintei Treimi; în cazul ființei divine se impune a exclude orice gând carnal sau material. 
Utilizarea analogiei Tată-Fiu are tocmai rolul de a sublinia consubstanţialitatea Fiului lui 
Dumnezeu (Logosul) cu Tatăl. Sfântul Vasile cel Mare precizează cu claritate distincția 
absolută dintre cuvântul uman și cel divin, personal, atotputernic (Omilia „La început 
era Cuvântul”, 16, 3), iar Sfântul Grigorie de Nyssa afirmă că nașterea Logosului este 
lipsită de orice pasiune, aidoma nașterii cuvântului uman din cugetare (Împotriva lui 
FEunomius, 4, 1). 

% Sfântul loan trece în revistă aici principalele puncte în care teologia creștină se 
diferențiază de filosofia elină: începutul în timp al universului creat din nimic (nu etern 
și creat dintr-o materie preexistentă), transcendența lui Dumnezeu, dar și relația Sa cu 
universul sensibil până acolo încât Se va înomeni (lucru de neconceput pentru gândirea 
elină), distincţia ontologică fundamentală a teologiei creștine, cea dintre creat/necreat. 
5 loan 1, 4. 

” loan 15, 15. 

că acest evanghelist ne vorbește cele din cer. lată cum încă de la 
început a întraripat sufletul celor care îl ascultă și le-a înălțat min- 
tea. Căci a așezat-o mai presus de toate cele cerești, mai presus de 
pământ, de mare și de cer. A călăuzit-o mai sus de Îngeri, de He- 
ruvimi și de Serafimi, de Tronuri, de Începătorii și de Stăpânii. În- 
tr-un cuvânt, a făcut-o să călătorească dincolo de orice lucru creat. 
Dar ce? După ce ne-a ridicat la o asemenea înălțime, a îngăduit să 
rămânem doar acolo*? Nicidecum. Să ne gândim la un om care stă 
pe ţărmul mării și vede orașe, coline, porturi. Dacă cineva l-ar lua 
și l-ar duce în largul mării, l-ar îndepărta de acelea pe care le vedea 
mai înainte, dar acum privirea lui nu ar mai fi stăvilită, ci ar avea 
parte de o priveliște nemărginită. Tot așa și evanghelistul, după ce 
ne-a ridicat mai presus de toată creaţia și ne-a dus în veacul de mai 
înainte de aceasta, ne îndreaptă privirile în sus fără să pună vreo 
stavilă acestei înălțări, pentru că nici nu există. 

Mergând „la început”, mintea caută să afle care este acest 
început. Apoi, aflând cuvântul „era” şi mergând mereu înaintea 
cugetului, nu are unde să-și oprească gândul, ci privește ţintă îna- 
inte și nu poate să se oprească nicăieri. De aceea ostenește și se 
întoarce iar la cele de jos. Căci „la început era” nu înseamnă nimic 
altceva decât a fi veșnic și a fi nesfârșit”. lată filosofie adevărată și 
dogme dumnezeiești! Nu ca cele ale elinilor, care fixează vremuri 
și spun că unii zei sunt mai bătrâni și alții mai tineri. La noi nu 
se vede nimic de acest fel. Căci, dacă Dumnezeu există - ceea ce 
sigur că așa este -, atunci nu este nimic mai înainte de El. Dacă 
este Făcătorul a toate, atunci este Cel dintâi. Dacă este Stăpânul 
și Domnul a toate, atunci toate au urmat după El, și creaturile și 
veacurile. 


s Creaţia universului coincide cu cea a timpului. Nașterea Fiului lui Dumnezeu are loc în 
afara timpului și de aceea este veșnică și din veșnicie. 

5 Sfântul Chiril al Alexandriei va explica și el că termenul grecesc &pxrj desemnează 
limita finală a cunoașterii omenești, începutul absolut care este veșnic și fără margini, cu 
totul și cu totul în afara timpului și a spaţiului (Comentariu la Evanghelia după Ioan, 1, 1). 
Origen (Comentariu la Evanghelia după loan, 1, 95), urmat de Sfântul Ilarie de Pictavium 
(Despre Treime, 2, 13), va aplica termenul la începutul în timp al creației, dar și la Logos, 
Fiul lui Dumnezeu (Comentariu la Evanghelia după loan, 107). La fel va proceda și Fericitul 
Augustin, afirmând că Logosul este principiul creaţiei (Comentariu la Evanghelia după 
Ioan, 1, 2). Sfântul Ambrozie de Mediolanum va observa că expresia de față desemnează 
faptul că lucrurile create au un început în timp, nefiind eterne, din veșnicie (Comentariu 
la Hexaemeron, 1, 5, 19). Teodor de Mopsuestia remarcă nebunia arienilor care pot cugeta 
ceva anterior Logosului (Comentariu la Evanghelia după loan, 1, 1; 2,1). 

Voiam să intru și în alte amănunte, dar poate că ne-a obosit 
mintea deja. De aceea, după ce vă voi da unele sfaturi folositoare 
pentru înțelegerea celor spuse deja și a celor ce urmează a fi spuse, 
voi tăcea. Deci care sunt aceste sfaturi? Știu că mulți ați ameţit 
din pricina lungimii celor spuse până acum. Aceasta se întâmplă 
atunci când sufletul este îngreunat de multe poveri lumești. Când 
ochiul este curat și limpede, este pătrunzător și nu obosește lesne, 
ci distinge chiar și obiectele foarte mărunte. Dar, dacă se scurge 
în ochi vreo murdărie de pe cap sau se ridică de jos vreun fum 
gros, atunci un fel de nor des acoperă pupila și nu mai poate vedea 
clar nici măcar obiectele mari. 'Tot așa se întâmplă și cu sufletul. 
Atunci când este curăţit și nu este stânjenit de vreo patimă, vede 
clar toate câte are nevoie să le vadă. Das, atunci când este tulbu- 
rat de multe patimi, își pierde tăria și nu poate rămâne lesne în- 
tre cele înalte, ci obosește ușor și cade. Este aplecat spre somn și 
trândăvie, iar pe cele care îl îndeamnă către virtute și către viaţa 
ce izvorăște din aceasta le trece cu vederea și nu se apropie de ele 
cu râvnă. 


5. Dar, ca să nu pătimiți și voi acestea, nu voi înceta vreodată 
a vă face aceste îndemnuri. Întăriți-vă mintea ca să nu auziţi și voi 
cele pe care le-au auzit credincioșii evrei de la Pavel! Căci și acela 
a spus că discursul lui este lung și greu de înțeles nu pentru că era 
așa prin natura lui, ci pentru că - zice - „v-aţi făcut greoi la auzit”5€. 
Căci cel neputincios și bolnav se plictisește de un discurs scurt ca 
de unul lung și cele limpezi și clare îi par greu de înțeles. Dar ni- 
meni dintre cei de aici să nu fie astfel, ci fiecare să lepede toată grija 
lumească și astfel să asculte aceste învățături! 

Atunci când dorirea bunurilor pământești îl cuprinde pe cel 
care ascultă, nu poate să fie cuprins deopotrivă și de dorința de a as- 
culta, pentru că sufletul, fiind unul singur, nu poate cuprinde mai 
multe dorinţe diferite. Acestea se nimicesc una pe alta și sufletul, 
împărțindu-se astfel, slăbește până ce una dintre dorinţe pune stă- 
pânire pe el și atrage totul la sine. Acest lucru se întâmplă adesea și 
în privința copiilor. Când cineva are un singur copil, îl iubește peste 
măsură. Dar, când devine părinte al mai multor copii, dragostea lui 
se împarte și devine mai slabă. Dacă se întâmplă așa când cei iubiți 


Evrei 5, un, 

sunt rude în care se manifestă stăpânirea și puterea firii, ce să mai 
zicem despre acele dorinţe și înclinații care sunt rodul alegerii, și 
cu atât mai mult atunci când aceste pofte sunt potrivnice între ele? 
Căci dorința pentru bunurile pământești este contrară dorinței de 
a asculta cele de față. 

Atunci când pătrundem aici, intrăm în cer. Nu mă refer la loc, 
ci la stare. Căci este posibil ca cineva care este pe pământ să fie 
în același timp și în cer, să vadă și să audă cele de acolo. Așadar, 
nimeni să nu ducă în cer cele de pe pământ. Nimeni să nu se gân- 
dească la grijile de acasă în timp ce stă aici. Căci s-ar cuveni să 
ducem acasă și în piață folosul dobândit aici, iar nu să îngreunăm 
cele de aici cu poverile de acasă și din piață. De aceea ne apropiem 
de scaunul de învățăturăs: pentru ca de aici să primim curățire 
de murdăriile din afară. lar dacă avem de gând să stricăm până și 
acest mic răgaz prin cuvintele și faptele din afară, mai bine să nu 
intrăm aici deloc. 

Așadar, nimeni să nu se gândească la cele de acasă cât timp 
este în biserică, ci chiar și acasă să fie mișcat de cele din biserică. 
Acestea să fie pentru noi mai de preț decât toate, căci ale sufle- 
tului sunt acestea, iar acelea ale trupului. Sau, mai degrabă, cele 
spuse aici sunt de folos și pentru trup și pentru suflet. De aceea 
[se cuvine] ca acestea să fie lucrurile principale, iar toate celelalte, 
lucruri secundare. Acestea ţin și de viața ce va să fie și de viaţa de 
acum, iar acelea nu ţin de niciuna, ci sunt doar rânduite potrivit 
cu legea care este pusă asupra lor. Căci de aici putem învăţa nu 
numai ce vom fi după moarte și cum vom trăi atunci, ci și cum să 
ne chivernisim viața aceasta de acum. Acest lăcaș a fost întemeiat 
ca un spital duhovnicesc, așa încât să ne vindecăm aici de rănile pe 
care le primim afară, iar nu ca să plecăm împovărați cu alte răni pe 
care le-am primit aici. Dacă nu luăm aminte la Duhul Sfânt atunci 
când ne vorbește, nu numai că nu ne izbăvim de rănile pe care le 
avem, dar mai adăugăm și altele. Să luăm aminte, dar, cu mult zel 
la această carte care ni se descoperă. Dacă învăţăm bine începutul 
și premisele, apoi nu mai avem nevoie de prea mult efort. Dacă ne 
ostenim puțin la început, vom putea apoi să-i sfătuim și pe alții, 
după cum spune Pavels*. 


s5 Se referă la amvon. 
5 Cf. Romani 15, 14. 

Acest apostol? se află la o mare înălțime și ne oferă numeroase 
învățături, mai mult decât alții. Așadar, să nu ascultăm cu nepă- 
sare. Pentru aceasta și noi vom explica puțin câte puţin, așa încât 
să le înțelegeți lesne pe toate și să le ţineţi minte. Să ne temem, 
dar, ca nu cumva să ne facem vrednici de acele cuvinte: „Dacă n-aș 
fi venit și nu le-aș fi vorbit, păcat nu ar avea'55. Căci ce vom avea 
noi mai mult decât cei care nu au auzit, dacă doar admirăm cele 
spuse și nu plecăm acasă cu nimic după ce am ascultat? Daţi-ne, 
dar, un pământ bun pe care să-l însămânțăm! Faceţi astfel încât 
să ne atrageți mai mult! Dacă cineva are spini, să-i ardă cu focul 
Duhului. Dacă cineva are inimă împietrită și îndărătnică, să o facă 
moale și gingașă, folosindu-se de același foc. Dacă cineva este lân- 
gă drum și este călcat de tot felul de gânduri, să intre înăuntru și 
să nu se dea în mâinile celor care vor să prade, așa încât să putem 
vedea holdele voastre pârguite. 

Așadar, dacă ne vom îngriji de noi înșine astfel și dacă vom 
asculta cu sârguință aceste învățături duhovnicești, ne vom eli- 
bera de toate grijile lumești, dacă nu deodată, măcar puţin câte 
puțin. Deci să avem grijă ca nu cumva să se spună și despre noi: 
„Ca ale unei aspide surde sunt urechile lor”. Cu ce se deosebește 
un astfel de ascultător de un animal? Spune-mi! Cum să nu fie 
mai lipsit de minte decât cele lipsite de rațiune cel care nu este 
atent atunci când îi vorbește Dumnezeu? Dacă a fi om înseam- 
nă a fi bineplăcut lui Dumnezeu, atunci cel care nu vrea să audă 
în ce fel poate izbândi aceasta nu este altceva decât un animal. 
Gândește-te, dar, ce mare nechibzuință ar fi ca noi să ne facem 
animale în loc de oameni, atunci când Hristos vrea să ne facă nu 
simpli oameni, ci deopotrivă cu îngerii! Căci a fi rob pântecelui și 
a fi stăpânit de pofta pentru bunuri, a te mânia, a mușca și a lovi 
cu piciorul nu sunt însușiri ale oamenilor, ci ale animalelor. După 
cum se spune, animalele au fiecare câte o singură patimă, potrivit 
cu firea lor, dar omul care a ieșit de sub stăpânirea rațiunii și s-a 
lepădat de viețuirea după Dumnezeu se lasă pradă tuturor pati- 
milor. Și nu devine numai fiară, ci monstru cu multe forme și chi- 
puri, neavând vreo îndreptățire din partea firii, pentru că propria 


57 Sfântul Apostol loan. 
5 Joan 15, 22. 

Cf. Luca 8, ş. 

S Psalmul 57, 4. 

lui alegere și părere sunt pricina tuturor relelor. Să nu ne fie dat a 
vedea vreodată așa ceva în Biserica lui Hristos! 

Suntem încredințați că voi vă ţineţi de cele mai bune care duc 
la mântuire. Dar, chiar dacă suntem încredinţați, cu atât mai mult 
nu vom înceta să vă grăim cuvintele care pot preveni acele rele, pen- 
tru ca, ridicându-ne până la virtuțile cele mai înalte, să dobândim 
bunurile făgăduite. Fie ca noi toți să dobândim acestea, cu harul 
și cu iubirea de oameni ale Domnului nostru lisus Hristos, prin 
Care și împreună cu Care fie slava Tatălui și Sfântului Duh în vecii 
vecilor. Amin. 


Omilia 3 


„La început era Cuvântul.” (loan 1, 1) 


1. De acum este de prisos să vă mai îndemn să ascultați cu 
atenție; atât de grabnic aţi arătat deja prin fapte atenţia voastră. 
V-aţi adunat aici și staţi în picioare cu ochii ațintiți, vă împingeţi 
unii pe alții ca să prindeţi loc cât mai în față, de unde să puteţi auzi 
mai bine glasul nostru și, chiar dacă sunteţi înghesuiți, nu vreţi să 
plecaţi până ce nu se încheie acest spectacol duhovnicesc. Toate 
acestea, precum și aplauzele și zgomotul, sunt o dovadă a fervorii 
din sufletul vostru și a dorinţei de a asculta. De aceea este de prisos 
să vă mai dau sfaturi în această privință. Doar atât este necesar să 
vă spun și să vă rog; să păstraţi această ardoare. Și nu numai aici să 
o arătaţi, ci și când sunteți acasă, bărbatul către soţie și tatăl către 
copii să vorbească despre acestea. Să spună părerea sa și să ceară 
părerea celorlalți, așa încât fiecare să aducă tributul său folositor. 
Să nu-mi spună nimeni că nu trebuie să-i lăsăm pe copii să se ocupe 
cu acestea. Trebuie să se ocupe cu acestea, ba chiar numai acestea 
ar trebui să le studieze! Dar, din pricina neputinței voastre, nu spun 
aceasta și nu le interzic copiilor învățătura din afară, după cum nici 
pe voi nu vă îndepărtez de la treburile politice. Dar vă cer ca din 
aceste șapte zile una să o închinaţi Stăpânului nostru al tuturor. 

Oare nu este nefiresc faptul că slugilor noastre le cerem să ne 
slujească tot timpul, iar noi nu-l acordăm lui Dumnezeu nici mă- 
car cel mai mic răgaz? Mai ales că toată această slujire nu-l este lui 


* Faptul că numai în primele versete ale Evangheliei este utilizat termenul „Logos”, 
întreruperile narative (6-8), alături de alte elemente, au dus la concluzia că prologul 
Evangheliei după loan ar fi un imn hristologic. Deși unii au susținut originea lui gnos- 
tică ori derivată din imnografia sapiențială iudaică, ideile conţinute în acesta sunt auten- 
tic creștine, evanghelice. Acesta prezintă Logosul preexistent, activitatea sa de Creator, 
Îndrumător și Iluminator al ființelor umane, pentru care a luat asupra Sa natura umană, 
oferindu-le accesul către îndumnezeire. 

Dumnezeu de niciun folos, pentru că El nu are nevoie de nimic, ci 
este spre folosul nostru. 

Atunci când duceţi copiii la teatru, nu vă amintiţi nici de lecţii, 
nici de altceva de acest fel, dar, când este vorba să câștige vreun 
folos duhovnicesc, spuneţi că este pierdere de timp. Cum să nu-L 
mâniaţi pe Dumnezeu când acordaţi timp tuturor celorlalte înde- 
letniciri, iar cele ale Sale le socotiți obositoare și nepotrivite pen- 
tru copii? Nu, fraţilor, să nu fie așa! Căci mai ales la vârsta aceasta 
au nevoie să asculte asemenea învățături. La această vârstă fragedă 
acumulează lesne cele care li se spun, căci cele auzite se întipăresc 
în mintea lor ca o pecete în ceară. De altfel, atunci începe să se în- 
cline viaţa lor fie spre rău, fie spre virtute. Deci, dacă cineva încă de 
la început îi îndepărtează de cele rele și îi călăuzește pe calea cea 
bună, face ca de acum înainte aceasta să fie pentru ei ceva propriu și 
firesc. Atunci nici dacă arvrea nu ar putea să se schimbe prea lesne 
în rău, căci obișnuinţa îi atrage spre lucrarea faptelor bune. Astfel 
vor fi mai vrednici de cinste chiar decât cei bătrâni și mai pricepuţi 
în treburile civice, căci vor arăta la tinereţe însușirile celor vârstnici. 

Așa cum am mai spus, nimeni dintre cei care iau parte la aceas- 
tă masă, fie bărbat, fie femeie sau copil, nu poate să plece fără să 
fi dobândit un mare și însemnat folos după ce s-a bucurat de auzul 
unor astfel de învățături și s-a alăturat acestui apostol. Dacă fiarele 
le îmblânzim învățându-le prin cuvinte, cu cât mai mult îi vom ajuta 
pe oameni prin această învățătură duhovnicească? Mai ales că este 
o diferență atât de mare între aceste două cazuri, atât în privința 
leacului, cât și în privinţa celor care trebuie să fie tămăduiți. Pentru 
că noi nu avem sălbăticia pe care o au animalele. Ele o au din fire, 
iar noi o avem în urma alegerii noastre. Nici puterea cuvintelor nu 
este aceeași, pentru că acelea sunt rod al minții omenești, în vreme 
ce acestea sunt rod al puterii și al harului Duhului. 

Deci, dacă cineva deznădăjduiește cu privire la sine, să se gân- 
dească la animalele îmblânzite și nu va mai îndura aceasta nicio- 
dată. Să vină mereu la acest spital, să asculte în toată vremea legi- 
le Duhului și, plecând acasă, să scrie în mintea sa cele ce a auzit. 
Astfel va fi întru bună nădejde și în multă siguranță, simțind prin 
experiență propășirea sa. Atunci când diavolul vede legea lui Dum- 
nezeu înscrisă în suflet și pe tăblița inimii, nu se mai apropie. Căci 


Masa Euharistică din cadrul Sfintei Liturghii. 

acolo unde sunt literele împărătești - nu scrijelite pe un stâlp de 
aramă, ci scrise de Duhul Sfânt în cugetul iubitor de Dumnezeu și 
strălucind de mulțimea harului - diavolul nu poate privi, ci se va 
întoarce și va fugi departe de noi. Nimic nu este atât de înfricoșător 
pentru el și pentru gândurile pe care le strecoară ca mintea care 
cugetă cele dumnezeiești și sufletul care pururea se afundă în acest 
izvor. Un astfel de suflet nu se va putea mâhni pentru ceva din cele 
de acum, oricât de neplăcute ar fi, nici nu se va mândri și semeţi, 
oricât de prielnice ar fi [împrejurările], ci, într-atâta vifor și furtu- 
nă, se va bucura de liniște multă. 


2. Tulburarea nu vine din firea lucrurilor, ci din neputinţa 
minţii noastre, pentru că, de am pătimi acestea de la cele ce ni se 
întâmplă, ar trebui ca toți oamenii să fie tulburaţi. Căci toți plutim 
pe aceeași mare și este cu neputinţă să nu avem parte de valurile și 
de sarea acesteia. lar dacă sunt unii feriți de vifor și de furia mării, 
este limpede că nu împrejurările pricinuiesc viforul, ci starea cuge- 
tului nostru. Deci, dacă ne vom pregăti cugetul în așa fel încât să 
rabde toate cu ușurință, nu vom avea parte de vifor, nici de furtună, 
ci va fi mereu pace deplină. 

Dar nu știu cum m-am abătut atât de mult, prin aceste sfaturi, 
de vreme ce nu plănuisem să spun nimic de acest fel. lertaţi, dar, vor- 
ba noastră multă, dar m-am temut, foarte mult m-am temut, ca nu 
cumva să slăbească atenţia voastră faţă de [cuvintele] noastre. Căci, 
dacă eram încrezător în această privință, nu v-aș fi spus acestea, pen- 
tru că această [atenţie] este de ajuns spre a vă înlesni toate lucrurile. 

Acum este timpul să ne apucăm de cele ce ne stau înainte as- 
tăzi, ca să nu intraţi în luptă deja osteniţi. Căci ne stau înainte lupte 
împotriva vrăjmașilor adevărului, împotriva celor care uneltesc în 
tot chipul pentru a nimici slava Fiului lui Dumnezeu sau, mai de- 
grabă, pe a lor. Căci slava Lui rămâne pururea așa cum este, nicide- 
cum micșorată de vreo limbă hulitoare. Aceia însă care se sârguiesc 
să-L nimicească pe Acela căruia pretind că I se închină își umplu 
fețele de ocară și sufletul de osândă. Deci ce pretind ei când ne 
spun acestea? Că afirmaţia „la început era Cuvântul” nu arată pur 
şi simplu veșnicia, pentru că s-a spus aceasta și despre cer și despre 
pământ. O, câtă nerușinare și lipsă de evlavie! Eu îţi vorbesc despre 
Dumnezeu, și tu îmi aduci vorba despre pământ și despre oamenii 
[făcuţi] din pământ? 

Deci, de vreme ce Hristos este numit Fiu al lui Dumnezeu și 
Dumnezeu, iar omul este numit și el fiu al lui Dumnezeu și dum- 
nezeu (căci zice: „Eu am zis: dumnezei sunteți toți și fii ai Celui 
Preaînalt”&), o să te cerți cu Cel Unul-Născut pentru calitatea de 
fiu și o să spui că El nu are nimic mai mult decât tine în această 
privință? Nicidecum, zici. Totuși aceasta faci, chiar dacă nu o spui 
prin cuvânt. Cum? Pentru că spui că și tu și El vă împărtășiți de 
înfiere prin har. Spunând că nu este Fiu după fire, afirmi că nu este 
altceva decât Fiu după har“. 

Dar să vedem și mărturiile pe care ni le aduc aceștia. Zice 
[Scriptura]: „La început a făcut cerul și pământul. Și pământul era 
nevăzut și neîntocmit”%. Și: „Era un om din Armataim Sifa”S6. Aces- 
tea sunt mărturiile pe care ei le socotesc întemeiate. Și sunt înteme- 
iate, dar pentru a arăta că învățăturile susținute de noi sunt drepte. 
lar pentru a susține hula lor sunt mai slabe decât oricare altele. 
Spune-mi, dar, ce legătură are „a făcut” cu „era”? Sau Dumnezeu cu 
omul? De ce amesteci cele care nu pot fi amestecate, confunzi cele 
distincte și cele de sus le faci ca pe ele de jos? Căci aici nu numai 
„era” arată veșnicia, ci și „la început era” și „Cuvântul era”. Atunci 
când se referă la om, „fiind” arată doar timpul prezent, dar, atunci 
când se referă la Dumnezeu, arată veșnicia. Tot așa „era”, atunci 
când se referă la firea noastră, arată doar timpul trecut și încheiat, 
dar, când se referă la Dumnezeu, arată veșnicia“7. Deci era de ajuns 
să auzi „pământ” sau „om, ca să nu gândești despre acestea nimic 
mai mult decât ceea ce trebuie înțeles despre firea creată. Căci tot 
ceea ce este făcut, orice ar fi, s-a făcut în timp sau în veac. Dar Fiul 
lui Dumnezeu este mai presus nu numai față de timp, ci și față de 
toate veacurile. Pentru că este Creator și Făcător al acestora. Căci 
zice: „Prin Care a făcut și veacurile”S8. lar făcătorul este mai îna- 
inte de toate cele făcute |de el]. Dar, de vreme ce unii sunt atât de 
nechibzuiți încât, chiar și după acestea, să gândească ceva mai mult 
despre vrednicia celor create, folosește cuvintele „a făcut” și „era un 


% Psalmul 8, 6. 

s Aici Sfântul loan începe să polemizeze cu doctrina ariană, care nega calitatea ontolo- 
gică de Fiu al lui Dumnezeu pentru Logos. 

6 Facerea 1, 1-2. 

6 1 Regia, 1. 

Timpul imperfect are în context rolul de a desemna nedeterminarea temporală, lipsa de 
început a nașterii Fiului din Tatăl. 

5 Evrei 1, 2. 

om” pentru a preveni astfel de gânduri ale ascultătorilor și să reteze 
orice idee nerușinată. 

Orice este făcut - și cerul și pământul - a fost făcut în timp și 
are un început temporal. Nimic dintre acestea nu este fără de înce- 
put, de vreme ce a fost făcut. Deci, când auzi că „a făcut pământul” 
și „era un om”, degeaba mai flecărești înșirând neghiobii fără sens. 
Eu însă aș putea arăta și altă exagerare. Care este aceasta? Chiar 
dacă ar fi zis despre pământ: „La început era pământul” și despre 
om: „La început era omul, nici așa nu s-ar fi cuvenit să gândim 
despre acestea ceva mai mult decât ceea ce cunoaștem acum. De- 
numirea de „pământ” sau „om”, odată ce este folosită - orice s-ar 
spune despre acestea -, nu lasă mintea să-și închipuie cu privire la 
ele ceva mai mult decât ceea ce știm acum. 

La fel, termenul „Cuvântul” nu îngăduie să se înțeleagă [des- 
pre El] ceva umil sau josnic, așa cum spune mai departe despre pă- 
mânt: „lar pământul era nevăzut și neîntocmit”%. Deci, odată ce 
a zis că l-a făcut și i-a pus un hotar al său, afirmă fără teamă cele 
ce urmează, știind că nimeni nu este atât de nechibzuit încât să 
creadă că pământul este fără de început și necreat?. Căci cuvintele 
„pământ și „a făcut” sunt de ajuns pentru a convinge chiar și un 
om foarte neghiob că pământul nu este veșnic sau necreat, ci face 
parte dintre cele făcute în timp. 


3. Pe lângă acestea, cuvântul „era”, [atunci când este folosit] cu 
referire la pământ și la om, nu arată existenţa în sine. Cu referire 
la om, arată din ce ținut este, iar cu referire la pământ, arată cum 
este. Căci nu a spus doar: „Pământul era” și atât, iar apoi a tăcut, ci 
ne-a învățat cum era după ce a fost făcut, anume că era neîntocmit 
și gol, acoperit de ape şi amestecat cu ele. lar despre Elcana nu a 
zis doar că „era un om”, ci a adăugat și de unde era: din Armataim 
Sifa. Dar despre Cuvânt nu spune așa. Îmi este și rușine să compar 
acestea cu acelea. Dacă îi dezaprobăm pe cei care fac aceasta cu 
privire la oameni atunci când este deosebire mare între cei pe care 
îi cercetăm, deși sunt de aceeași ființă, cum să nu fie cea mai mare 
nebunie să faci o asemenea comparaţie atunci când deosebirea este 
nemăsurată atât cu privire la ființă, cât și la toate celelalte însușiri? 


59 Facerea 1, 2. 
7 Este atacată aici principala „dogmă” a filosofiei antice: eternitatea materiei și a lumii. 

Dar să ne fie milostiv Acela pe care ei Îl hulesc! Noi nu am născo- 
cit trebuința unei asemenea discuții, ci ne-au pricinuit-o aceia care 
luptă împotriva propriei lor mântuiri. 

Deci ce spuneam? Că acest „era” cu referire la Cuvânt arată doar 
că este veșnic, căci zice: „La început era Cuvântul”. lar al doilea „era” 
arată la cine era. A spus aceasta mai întâi de vreme ce lui Dumnezeu 
mai cu seamă acestea Îi sunt proprii: veșnicia și faptul de a fi fără de 
început. Apoi, ca nu cumva cineva, auzind: „La început era”, să zică 
că era nenăscut, numaidecât a rezolvat aceasta, spunând că „era la 
Dumnezeu”, mai înainte de a spune ce era. Și, ca să nu creadă cineva 
că Însuși Cuvântul este doar o vorbă rostită sau gândită, a înlăturat 
această [bănuială] prin adăugarea articolului, așa cum am mai spus, 
și prin această a doua adăugire a eliminat orice îndoială. Căci nu a 
zis: „Era în Dumnezevw”, ci: „Era la Dumnezeu”, arătându-ne veșnicia 
Lui cea după ipostas. Apoi, mergând mai departe, a descoperit aceas- 
ta mai lămurit, adăugând că acest Cuvânt era și Dumnezeu. 

Dar cineva ar putea spune că a fost totuși creat. Atunci ce îl îm- 
piedica să spună: „La început a făcut Dumnezeu Cuvântul?"? Când 
a vorbit despre pământ, Moise nu a zis: „La început era pământul”, 
ci că l-a făcut și că era atunci. Deci ce-l împiedica pe loan să spună 
și el așa: „La începuta făcut Dumnezeu Cuvântul”? Dacă în privința 


" Prepoziţia mpog utilizată aici are sensul static de „a sta alături, a fi în compania cuiva”, 
desemnând o relație de mare familiaritate, intimitate și armonie. Unii exegeţi consideră 
că prepoziţia ar semnifica supunerea deplină a Logosului față de Tatăl. Teologia iudaică 
vorbea deja de faptul că Înţelepciunea - Torah se afla alături de Dumnezeu la creația 
lumii. Firește, teologia trinitară ulterioară l-a interpretat în sensul relației dinamice cu 
Tatăl. Sfântul Ambrozie de Mediolanum precizează cu claritate distincţia personală din- 
tre Tatăl și Fiul, observând că prepoziția nu presupune o contopire a celor două Persoane 
(Despre credința ortodoxă, 1, 8, 57). 

2 Diversele speculaţii privind originea conceptului de Logos ioanin (Logosul filosofiei 
stoice, spiritul universal care străbate întregul univers aidoma mierii în faguri, Logosul lui 
Filon de Alexandria identificat cu Sofia, Înţelepciunea divină, personalizat, ipostaziat ca 
înger și creatura supremă a divinității, speculaţiile orientale sau cele iudaice intertestamen- 
tare privind crearea lumii prin cuvânt etc.) pot ilumina întrucâtva sensul discursului din 
prologul Evangheliei a patra. Totuși conținutul conceptului de Logos este aici cu totul altul: 
Logosul este Fiul lui Dumnezeu, Dumnezeu adevărat, nu o creatură, ci egal cu Dumnezeu 
şi Însuși Dumnezeu adevărat. Cele mai vechi texte creștine ante-niceene atestă acest sens. 
Logosul apare în formulele trinitare din veacul al II-lea din Oracolele sibiline (interpolările 
creștine) sau din Faptele lui loan; Epistola către Diognet, epistolele Sfântului Ignatie de 
Antiohia, Taţian Asirianul și alții confirmă uzul hristologic al lui „Logos”. Sfântul Iustin 
Martirul și Filosoful, în prima sa apologie, va afirma că Logosul este cel care a vorbit prin 
Socrate și prin alți filosofi antici inspirați. Cu privire la identitatea Logosului cu Sofia divină, 
V. SFÂNTUL ATANASIE CEL MARE, Discurs împotriva arienilor, 2, 18-81. 

pământului s-a temut Moise ca nu cumva să zică cineva că este ne- 
creat, cu atât mai mult ar fi trebuit să se teamă loan dacă Fiul era 
creat. Căci lumea, văzută fiind, de la sine Îl propovăduiește pe Fă- 
cătorul [ei]. Fiindcă zice: „Cerurile spun slava lui Dumnezeu”. Dar 
Fiul este nevăzut și mai presus decât creaţia în chip nemăsurat. 
Dacă acolo unde nu este nevoie de cuvinte și de învățătură pen- 
tru a se înțelege că lumea este creată totuși prorocul spune aceasta 
lămurit și mai înainte de celelalte, cu atât mai mult se cuvenea ca 
loan să spună aceasta despre Fiul dacă era creat. 

Da - zici -, dar Petru a spus aceasta limpede și lămurit. Unde 
și când? Când le vorbea iudeilor și le zicea că „Dumnezeu L-a fă- 
cut Domn și Hristos”. Dar de ce nu ai adăugat și ceea ce urmează: 
„Acest lisus pe Care voi L-aţi răstignit'7? Sau nu știi că între cele 
spuse unele se referă la ființa cea necompusă, iar altele la iconomie?%? 
lar dacă nu este așa, ci le înţelegi pe toate la fel, ca și când s-ar referi 
la dumnezeire, atunci afirmi că dumnezeirea este pătimitoare. lar 
dacă nu este pătimitoare, atunci nici nu a fost creată. Dacă a curs 
sângele din firea dumnezeiască și negrăită și, în locul trupului, a fost 
țintuită și străpunsă cu piroane pe cruce, atunci ar avea sens această 
născocire a ta. Dar, de vreme ce nici măcar diavolul însuși nu ar spu- 
ne o asemenea hulă, de ce tu te prefaci că nu îți dai seama de această 
nechibzuință de neiertat, pe care nici măcar diavolii nu ar rosti-o? 
De altfel, cuvintele „Domn” și „Hristos” nu se referă la ființă, ci la 
rang. Primul se referă la puterea Lui, iar celălalt, la ungerea Lui. 

Deci ce vei spune despre Fiul lui Dumnezeu? Chiar dacă era 
creat, așa cum spuneţi voi, acest argument nu și-ar avea locul. Căci 
nu a fost mai întâi creat și apoi învestit de către Dumnezeu. Cât 
despre stăpânirea Lui, nu este dată la o parte, ci Îi este firească şi 
substanţială. Pentru că, atunci când a fost întrebat dacă este îm- 
părat, a zis: „Eu spre aceasta M-am născut”7. lar Petru a vorbit așa 
ca despre unul care a fost învestit, pentru că întreg cuvântul lui se 
referă la iconomie. 


% Psalmul 18, 1. 

+ Faptele 2, 36. 

7 Faptele 2, 36. 

7 Unii termeni se referă la esența divină a Fiului lui Dumnezeu-Logosul, iar alții la ico- 
nomia Întrupării Sale. Avem aici distincția dintre proprietățile fiinţei divine comune și 
atributele personal-ipostatice individuale ale Persoanelor Treimii. 

7 loan 18, 37. 

4. Și de ce te miri că Petru spune aceasta? Și Pavel, când le 
vorbește atenienilor, Îl numește doar „bărbat”, zicând așa: „Prin Băr- 
batul pe Care L-a rânduit, dăruind tuturor încredințare prin învie- 
rea Lui din morţi”. Nu spune nimic despre forma lui Dumnezeu”; 
nici nu spune că este întocmai cu El“ sau că este „strălucirea slavei 
Lui”&. De bună seamă, căci nu era încă vremea pentru astfel de cu- 
vinte, ci deocamdată era de ajuns să recunoască faptul că era om 
și că a înviat. Tot așa a făcut și Hristos Însuși. De la EL a învățat 
Pavel și a rânduit lucrurile astfel. Pentru că El nu ne-a descoperit 
de la început dumnezeirea Sa. L-a început L-au socotit a fi proroc 
și Mesia&?, dar numai om, iar apoi s-a văzut din fapte și din cuvinte 
ce era cu adevărat. De aceea și Petru a folosit la început această 
metodă și le-a vorbit astfel iudeilor. De vreme ce atunci nu puteau 
să înțeleagă lămurit cele despre dumnezeirea Lui, [Pavel] a folosit 
cuvinte despre iconomie, pentru ca auzul lor să se obișnuiască și 
să poată pătrunde învățătura de mai târziu. lar dacă vrea cineva să 
parcurgă în întregime discursul [pe care l-am pomenit] mai sus, va 
vedea limpede ceea ce spun. Și acesta Îl numește „bărbat”, atunci 
când vorbește despre pătimire, despre Înviere și despre Nașterea în 
trup. lar Pavel, când spune: „Cel născut din sămânţa lui David după 
trup”&, nu ne învaţă altceva decât că expresia „a făcut” este folosită 
cu privire la iconomie, ceea ce și noi mărturisim. Dar fiul tunetului 
ne vorbește acum despre existența cea negrăită și mai înainte de 
veci. De aceea a lăsat la o parte „a făcut” și a pus „era”. Dacă Hristos 
era creat, ar fi trebuit să lămurească aceasta în mod deosebit. 

Pavel s-a temut ca nu cumva vreun nechibzuit să creadă că Fiul 
este mai mare decât Tatăl și că Acela care L-a născut Îi este supus. 
De aceea spunea în Epistola către Corinteni: „Dar, când zice că au 
fost supuse, învederat este că afară de Cel care I-a supus Lui toate”E*. 
Cine ar putea bănui că Tatăl Se va supune vreodată Fiului, împreună 
cu toate celelalte? Totuși s-a temut de aceste bănuieli fără sens și a 


% Faptele 17, 3i. 

2 Cf. Evrei, 3. 

8 Cf. Filipeni 2, 6. 

& Evrei 1, 3. 

* Mașhiah, în ebraică, înseamnă „uns”; termenul se va specializa pentru a desemna un vii- 
tor rege providenţial care va aduce izbăvirea Israelului și va instaura dominaţia lui asupra 
lumii. Grecescul „Hristos” este un calc după Mașhiah. 

% Romani, 3. 

34 1 Corinteni 15, 27. 

zis: „Afară de Cel care I-a supus Lui toate”. Cu atât mai mult loan 
ar fi trebuit să se teamă - dacă Fiul lui Dumnezeu ar fi fost creat — 
ca nu cumva să creadă cineva că este necreat și ar fi trebuit să dea 
această învățătură mai înainte de toate. 

Acum însă, de vreme ce era născut, de bună seamă că nici el, 
nici vreun altul - fie el apostol sau proroc - nu au spus că este creat. 
Și Însuși Cel Unul-Născut nu ar fi omis această afirmaţie dacă ar fi 
fost creat. El, Care din smerenie vorbea atât de umil [despre Sine], 
fără îndoială că nu ar fi trecut aceasta sub tăcere. 

Consider că nu ar fi fără sens să credem că mai degrabă ar fi 
tăcut despre măreţia pe care o avea, decât să nu o fi avut și să fi 
omis a ne preciza că nu o are. Acolo avea un motiv întemeiat pen- 
tru a păstra tăcerea, pentru că voia să-i învețe pe oameni smerenia. 
De aceea a trecut sub tăcere măreţia însușirilor Lui. Aici însă nu ai 
putea spune că există vreun motiv îndreptățit pentru tăcere. Dacă 
era creat, de ce să fi tăcut cu privire la crearea Lui, El Care nu a 
vorbit chiar despre multe dintre calitățile Sale? EI, Care, pentru a 
ne învăța smerenia, Își atribuia adesea însușiri umile care nu erau 
ale Lui, cu atât mai mult, dacă ar fi fost creat, nu ar omis să spună 
aceasta. Oare nu vezi că El făcea și spunea toate în așa fel încât să 
nu creadă cineva că este nenăscut? Spunea cele nepotrivite vredni- 
ciei și esenței Lui, pogorându-Se până la rangul smerit de proroc. 
Căci aceste cuvinte: „Precum aud judec”& și: „Acela Mi-a zis ce să 
spun și ce să vorbesc” și altele asemenea sunt potrivite prorocilor. 
Dacă, voind să înlăture această bănuială, nu S-a rușinat să spună 
astfel de vorbe smerite, cu atât mai mult, dacă era creat, [ar fi avut 
grijă] să nu creadă cineva că este necreat și ar fi spus multe de felul 
acesta: „Să nu credeţi că sunt născut de Tatăl. Eu sunt făcut, nu 
născut, și nu sunt deofiinţă cu EI. 

De fapt a făcut contrariul. Căci a spus cuvinte care chiar și pe cei 
care nu vor îi silesc să primească părerea contrară, în ciuda voinţei 
lor. Cum ar fi: „Eu sunt întru Tatăl și Tatăl întru Mine”; și: „De 
atâta vreme sunt cu voi și nu m-ai cunoscut, Filipe? Cel care M-a 
văzut pe Mine L-a văzut pe Tatăl”&, și: „Ca toți să cinstească pe Fiul 


8% loan 5, 30. 
8 Joan 12, 49. 
% loan 14, 5. 
8 Joan 14, 9. 

precum cinstesc pe Tatăl”*; „După cum Tatăl înviază pe cei morți și 
le dă viață, tot așa și Fiul dă viaţă celor cărora voiește”*; „Iatăl Meu 
până acum lucrează și Eu lucrez”*; „Precum Mă cunoaște Tatăl, și 
Eu cunosc pe Tatăl”; „Eu și Tatăl una suntem”*. 

Și peste tot, folosind „precum” și „astfel” și spunând că este 
una cu Tatăl, arată că este întocmai cu E. lar puterea Sa desăvârșită 
o arată și prin aceste cuvinte și prin multe altele, cum ar fi: „Iaci, 
încetează!'%4, „Voiesc, curăţește-te”%, „Ţie îţi zic, duh surd și mut, 
ieși din el!”% și: „Aţi auzit că s-a zis celor de demult: «Să nu ucizi!» 
Eu însă vă spun vouă că cel care se mânie pe fratele său în deșert 
vinovat va fi”. Și toate celelalte îndemnuri și minuni ale Sale sunt 
de ajuns pentru a arăta puterea Lui. De fapt, chiar și cea mai mică 
parte dintre ele este de ajuns pentru a-i convinge și a-i îndupleca pe 
cei care nu sunt cu totul fără minte. 


5. Dar cumplit lucru este slava deșartă, căci celor care îi cad în 
mreje le robește mintea chiar și în privința unor lucruri cât se poate 
de limpezi și îi convinge să se împotrivească [adevărului] mărtu- 
risit. Pe cei care cunosc bine adevărul și sunt convinși, îi duce la 
fățărnicie și răzvrătire. Așa s-a întâmplat cu iudeii, pentru că nu 
din lipsă de cunoaștere L-au tăgăduit pe Fiul lui Dumnezeu, ci ca 
să dobândească cinstea mulțimii. Căci zice: „Au crezut în EI, dar se 
temeau să nu fie izgoniți din sinagogă”* și au preferat altele în locul 
mântuirii lor. Este cu neputinţă ca unul care este atât de mult robit 
de slava de acum să dobândească slavă de la Dumnezeu. De aceea 
i-a și mustrat, zicând: „Cum puteţi să credeţi, când primiţi slavă de 
la oameni, și slava de la Dumnezeu nu o căutați?'% Căci această 
patimă este ca o beţie adâncă și îi face pe cei stăpâniţi de ea greu 
de înduplecat. Desparte de ceruri sufletele celor robiţi, îi ţintuiește 


5 Joan 5, 23. 

% loan 5, 21. 

* loan 5, 17. 

% loan 10, 15. 

% loan 10, 30. 

9% Marcu 4, 39. 
9% Marcu 1, 41; Matei 8, 3. 
% Matei 9, 25. 

9 Matei 5, 21-22. 
% Joan 12, 42. 

% loan 5, 44. 

la pământ și nu-i lasă să privească spre lumina cea adevărată, ci îi 
face să se tăvălească mereu în noroi, punându-le stăpâni atât de 
puternici încât îi conduc chiar și fără a le da ordine. Căci cel care 
pătimește de boala aceasta face de la sine, fără a i se porunci, toate 
câte socotește că sunt pe plac stăpânilor lui. Pentru ei se îmbracă în 
veșminte frumoase și își împodobește chipul, făcând așa nu pentru 
sine, ci pentru alții. Umblă prin piață înconjurat de adepţi, ca să 
fie admirat de ceilalți. Toate câte le face le rabdă doar pentru a plă- 
cea altora. Oare există vreo patimă mai grea decât aceasta? Pentru 
ca ceilalți să-l admire, se ruinează pe sine neîncetat. Cele spuse de 
Hristos sunt de ajuns pentru a arăta deplina ei tiranie, dar putem 
înțelege aceasta și de aici: 

Dacă vei întreba pe vreunul dintre oamenii care se ocupă cu 
treburile statului și fac cheltuieli mari de ce risipesc atâta aur și ce 
scop are o atât de mare risipă, nu vei auzi de la ei nimic altceva decât 
că fac aceasta pentru a plăcea norodului. lar dacă îi vei întreba apoi 
ce este norodul, vor spune: ceva plin de zarvă și de tulburare, alcă- 
tuit în cea mai mare parte din neghiobi purtați încoace și încolo ca 
valurile mării, certându-se adesea din pricina unor păreri diferite. 
Când cineva are un asemenea stăpân, cine ar putea fi mai de plâns 
decât el? Faptul că oamenii lumești sunt prinși în așa ceva încă nu 
este chiar atât de cumplit - deși este într-adevăr cumplit -, dar, 
dacă cei care pretind că s-au lepădat de lume pătimesc de aceeași 
boală, sau chiar de una mai grea, acest lucru este cel mai cumplit. 
Căci paguba celor dintâi se referă doar la bani, dar aceștia din urmă 
își primejduiesc sufletul. Când dau în schimb credința cea dreaptă 
pentru slava deșartă și ÎI necinstesc pe Dumnezeu ca să primească 
ei slavă, nu este aceasta prostie și nebunie nemăsurată? Spune-mi! 

Celelalte patimi, deși aduc multă vătămare, pricinuiesc și o 
oarecare plăcere, chiar dacă este trecătoare și de scurtă durată. Și 
iubitorul de bani, și iubitorul de vin, și iubitorul de femei au parte 
și de o plăcere dimpreună cu vătămarea, chiar dacă este de scurtă 
durată. Dar cei robiţi de patima aceasta duc pururea o viață amară 
și lipsită de plăcere, pentru că nu dobândesc ceea ce doresc atât de 
mult, adică slavă din partea mulțimii. Ei par a se bucura de ea, dar, 
de fapt, nu se bucură, pentru că aceea nu este slavă. Pe bună drep- 
tate, toți cei din vechime au numit-o slavă deșartă. Este deșartă 
pentru că nu are în ea nimic strălucit și slăvit. Este precum măștile 
care par lucitoare și plăcute, dar pe dinăuntru sunt goale. De aceea, 

deși sunt mai frumoase decât fețele trupești, nu au stârnit vreodată 
dragostea cuiva. Tot așa, ba chiar mai rău decât atât, slava de la oa- 
meni a făcut să ia chip în noi această patimă tiranică și greu de bi- 
ruit. Numai înfățișarea îi este strălucitoare, iar cele dinăuntru sunt 
nu numai deșarte, ci și pline de necinste și tiranie crudă. 

Dar măvei întreba: de unde se naște această patimă neobișnuită 
care nu are în ea nicio plăcere? De unde? De nicăieri altundeva de- 
cât dintr-un suflet josnic și netrebnic. Căci cel care este robit de 
această slavă nu poate lesne să gândească ceva măreț și generos. 
Gândurile lui vor fi, fără îndoială, rușinoase, josnice, de necinste și 
neînsemnate. Cel care nu face nimic pentru virtute, ci doar pentru 
a plăcea unor oameni de nimic, încrezându-se mereu în părerea lor 
greșită și rătăcită, ce vrednicie ar putea avea? la gândește-te: dacă 
cineva i-ar spune: „Iu ce crezi că este mulțimea?”, de bună seamă că 
va spune că sunt ușuratici și nepăsători. Ce crezi? Dacă cineva l-ar 
întreba apoi dacă ar alege să fie ca ei, nu cred că ar vrea să fie. Nu 
este de tot râsul faptul că el caută slavă de la aceia cărora nici nu ar 
vrea vreodată să le semene? 


6. lar dacă i-ai spune că aceia sunt mulți și adunaţi laolaltă, 
pentru aceasta și mai mult ar trebui să-i disprețuiască. Dacă fiecare 
în parte este de disprețuit, cu atât mai mult atunci când sunt mulți, 
pentru că atunci când sunt puși laolaltă prostia fiecăruia devine 
mai mare, fiind sporită de mulțimea lor. Dacă cineva i-ar lua pe fie- 
care în parte, ar putea cumva să-i îndrepte, dar, dacă sunt adunaţi la 
un loc, nu ar izbuti lesne, pentru că prostia lor crește atunci și sunt 
mânaţi ca turmele, luându-se mereu unii după alții. Spune-mi, dar, 
pentru această slavă din partea mulțimii merită să te străduiești? 
Nu, te rog și te implor! Pentru că aceasta a întors toate cu capul în 
jos. Aceasta a născut lăcomia, invidia, judecata, uneltirile. Aceasta 
îi întrarmează și îi sălbăticește pe cei care nu au fost nedreptățiţi cu 
nimic împotriva celor care nu au făcut nicio nedreptate. Cel care 
este cuprins de această boală nu mai știe de prietenie, nu-și mai 
amintește de bunele moravuri, nu mai cunoaște rușinea nicide- 
cum. El aruncă din sufletul său toate cele bune și este în război cu 
toată lumea, de vreme ce este nestăpânit și lipsit de iubire. 

Patima mâniei, deși este ceva atât de tiranic și greu de îndu- 
rat, totuși nu supără mereu, ci doar atunci când există unii care să 
pricinuiască iritare. Slava deșartă însă este pretutindeni. Nu există 

clipă - ca să spun așa — în care să înceteze. Câtă vreme rațiunea nu 
o împiedică și nu o alungă, este mereu pretutindeni. Nu numai că 
ne înduplecă să păcătuim, dar și atunci când avem vreo izbândă 
o răpește din mâinile noastre. Câteodată nu ne lasă nici măcar să 
începem a face ceva bun. Dacă Pavel numește lăcomia „închinare la 
idoli", pe cea care este maică, rădăcină și izvor al acesteia, adică 
slava deșartă, cum se cade să o numim? Nici nu se poate afla un 
nume pe măsura răutăţii ei. 

Să ne trezim, dar, iubiților, și să lepădăm această haină rea, să 
o sfâșiem și să o rupem! Să ne izbăvim prin adevărata libertate și să 
cunoaștem noblețea dată nouă de către Dumnezeu! Să dispreţuim 
slava mulțimii! 

Nimic nu este atât de vrednic de râs și de ocară ca această 
patimă. Nimic nu este atât de plin de rușine și de necinste. În 
multe împrejurări putem vedea că a iubi slava este lipsă de slavă, 
iar adevărata slavă înseamnă a o trece cu vederea și a nu face nimic 
cu scopul de a o dobândi, ci toate a le grăi și a le săvârși pentru a 
plăcea lui Dumnezeu. Astfel vom putea să luăm și plată de la Cel 
care vede cu de-amănuntul cele ale noastre, de ne va fi de ajuns 
ca El singur să ne privească. De ce să avem nevoie și de privirile 
altora, de vreme ce Acela care ne va răsplăti nouă vede pururea 
cele săvârșite de noi? Un slujitor, de pildă, toate câte face, le face 
spre a fi pe plac stăpânului și nu caută altceva decât să fie văzut de 
el. Nu atrage privirile altora asupra faptelor lui, chiar dacă aceia 
sunt oameni de vază, ci de un singur lucru se preocupă - de felul 
în care îl privește stăpânul lui. Cum, dar, să nu fie ceva nefiresc 
ca noi, care avem un asemenea Domn, să căutăm privirile altora, 
care nu ne sunt de niciun folos, ci, dimpotrivă, pot să ne vatăme 
și să facă deșartă toată osteneala noastră? Nu așa, rogu-vă, ci pe 
Acela de la care vom primi răsplată să-L chemăm să privească și 
să laude faptele noastre. Să nu ne intereseze privirile omenești. 
Dacă vrem să avem parte de această slavă, o vom dobândi atunci 
când o vom căuta numai pe cea de la Dumnezeu. Căci zice: „Eu îi 
slăvesc pe cei care Mă slăvesc pe Mine". 

Bunurile materiale le dobândim mai cu seamă atunci când le 
disprețuim și căutăm numai bogăţia de la Dumnezeu. Căci zice: 


*% Efeseni 5, 5. 
'9 1 Regi 2, 30. 

„Căutaţi Împărăția lui Dumnezeu și toate acestea se vor adăuga 
vouă”, Tot așa se întâmplă și cu slava. Atunci când nu va mai fi o 
primejdie pentru noi a primi bani sau slavă, atunci Dumnezeu ni le 
va da din belșug, lar fără primejdie este atunci când acestea nu ne 
stăpânesc, nu ne împresoară și nu ne supun ca pe niște robi, ci ne 
însoțesc ca pe niște stăpâni de sine și ca pe niște oameni liberi. De 
aceea nu vrea E] să le iubim - ca să nu fim stăpâniţi de ele. Și, dacă 
vom izbuti aceasta, ni le va dărui cu multă mărinimie. la spune-mi: 
cine este mai strălucit decât Pavel, care zice: „Nu căutăm slavă de 
la oameni, nici de la voi, nici de la alții"? Cine este mai bogat de- 
cât cel care nu are nimic, dar stăpânește toate:*? Căci, așa cum am 
spus, atunci când nu suntem stăpâniţi de ele, atunci le vom primi. 
Așadar, dacă vrem să dobândim slavă, să fugim de slavă! 

Astfel, împlinind poruncile lui Dumnezeu, vom putea să do- 
bândim și bunurile de aici și cele făgăduite, cu darul lui Hristos, 
a Căruia este slava, împreună cu Tatăl și cu Sfântul Duh, în vecii 
vecilor. Amin. 


"* Matei 6, 33. 
'% 1 Tesaloniceni 2, 6. 
1% Cf. 2 Corinteni 6, 10. 


Omilia 4 


„La început era Cuvântul, și Cuvântul era la Dum- 
nezeu."% (loan 1, 1) 


1. Dascălii nu pun multe poveri asupra copiilor care abia au 
început studiile, nici nu îi învaţă totul dintr-odată, ci le dau lecţii 
scurte și le repetă de multe ori aceleași lucruri, așa încât să poată 
păstra în minte ușor cele spuse, ca să nu fie copleșiți încă de la în- 
ceput de mulțimea cuvintelor, pe care le va fi greu să le țină minte 
și vor deveni leneși, fiind cuprinși de un fel de toropeală din pricina 
greutății de a primi învățăturile ce li se dau. Și eu, voind să tocmesc 
lucrurile astfel și să fac povara voastră ușoară, iau câte puţin de pe 
această masă dumnezeiască și le așez astfel în sufletele voastre. De 
aceea mă întorc la aceleași cuvinte, nu pentru a spune iar aceleași 
lucruri, ci doar pentru a adăuga ce a mai rămas. 

Așadar, să ne întoarcem la cuvântul de la început: „La în- 
ceput era Cuvântul, și Cuvântul era la Dumnezew”. Toţi ceilalți 
evangheliști încep cu cele despre iconomia Întrupării. Căci Matei 
zice: „Cartea neamului lui lisus Hristos, Fiul lui David'""*, Luca ne 
spune la început cele despre Maria:*, iar Marcu tot astfel de cuvinte 
folosește, spunând istorisirea despre Botezătorul'*8. De ce, dar, loan 
vorbește [despre Întrupare] doar în câteva cuvinte și în chip tai- 
nic, zicând: „Și Cuvântul S-a făcut trup”:*? De ce trece cu vederea 


% Origen observase faptul că în sintagma „Cuvântul era la Dumnezeu” termenul Os 
este articulat, în vreme ce în ultima propoziţie a versetului este nearticulat („Și Cuvântul 
era Dumnezeu”). Aceasta se explică prin faptul că Fiul este Dumnezeu prin naştere 
din Tatăl, în vreme ce doar Tatăl este a5r60coc - „Dumnezeu în Sine” (Comentariu la 
Evanghelia după loan, 2, 2). 

:% Matei 1, 1. 

7 Cf Luca, 

:%8 Cf Marcu 1, 1-14. 

% Joan 1,14. Sfântul Maxim Mărturisitorul ne asigură că Întruparea ar fi avut loc și în absența 
căderii lui Adam, înomenirea Fiului lui Dumnezeu și îndumnezeirea făpturii raționale și 
neraționale constituind scopul ultim al creației lumii (Răspunsuri către Talasie, 60). 

toate celelalte: zămislirea, nașterea, formarea, creșterea, și ne 
vorbește direct despre nașterea Sa din veșnicie”*? 

Am să vă spun acum care este pricina. De vreme ce toţi ceilalți 
evangheliști au vorbit mai mult despre cele care ţin de [viaţa Lui] 
în trup, exista primejdia ca unii oameni mai pământești să se 
mulțumească doar cu învățăturile acestea, cum s-a întâmplat și cu 
Pavel din Samosata'. Așadar, loan pe bună dreptate și-a început 
cuvântul cu cele de sus și cu cele despre existența cea veșnică, ca 
să-i desprindă de această râvnă pentru cele pământești pe cei care 
ar fi putut cădea acolo și ca să-i ridice la cer. 

Matei și-a început cuvântul cu împăratul Irod, Luca cu Ceza- 
rul Tiberiu și Marcu cu botezul lui loan, dar acesta, lăsând la o 
parte toate amănuntele de mai sus, se ridică mai presus de timp și 
de veacuri și îndreaptă mintea ascultătorilor asupra cuvintelor „la 
început era”. Nu o lasă să se oprească undeva, nici nu îi pune vreun 
hotar, precum aceia care au vorbit despre Irod, despre Tiberiu și 
despre loan [Botezătorul]. 

În plus, ceea ce este de admirat și trebuie spus neapărat este 
faptul că el, care și-a început cuvântul cu cele înalte, nu a lăsat la o 
parte cu totul cele despre iconomie. Dar nici aceia care s-au grăbit 
să vorbească despre Întrupare nu au trecut sub tăcere cele despre 
existenţa veșnică. Și este firesc să fie așa, pentru că un singur Duh 
a mișcat sufletele tuturor. Istorisirile lor vădesc faptul că sunt de 
un cuget. 


“* Fericitul Augustin ne oferă o interesantă analogie pentru înțelegerea — pe cât e cu putință 
minții omenești - nașterii Fiului din Tatăl. Astfel, cuvântul omenesc există dintotdeauna în 
cunoașterea și cugetarea noastră, nefiind grec sau latin, ci cuvânt pur, informaţie genuină; 
ulterior, fiind emis, îmbracă formă verbală, specifică unei limbi (Despre Sfânta Treime, 15, 
10-11). Avem aici vechea schemă stoică A6yog Evâ0erog — A6yog npovopik6s (cuvântul 
interior — cuvântul emis), adaptată de scriitori creștini din primele secole la Sfânta Treime. 
A se vedea și Omilia „La început a fost Cuvântul” a Sfântului Vasile cel Mare. Totuși doc- 
trina primilor teologi ai Logosului avea și o mică hibă: Logosul este rațiunea lui Dumnezeu 
personalizată și adusă în existență cu scopul creării lumii (cf. ATENAGORA ATENIANUL, 
Solie în favoarea creștinilor, 10). Origen va nuanţa, afirmând nașterea eternă și continuă a 
Logosului din Tatăl (Comentariu la Evanghelia după loan, 2, 13). 

» Pavel de Samosata (sec. al III-lea), episcop al Antiohiei, o figură controversată a 
Antichității creștine, implicat într-o dispută cu presbiterul Malchion, care a făcut apel 
la împăratul Aurelian împotriva episcopului său; avem astfel prima intervenţie imperială 
directă în afacerile interne ale Bisericii. Doctrina lui Pavel de Samosata era una antimo- 
narhiană, promovând o hristologie puternic diviziv-adopţionistă, până la a distinge între 
lisus Hristos născut din Maria și Logosul preexistent. De remarcat faptul că în polemica 
dintre Pavel și Malchion apare folosit și termenul homoousios. 

Așadar, iubitule, atunci când auzi „Cuvânt”, să nu cumva să fii 
de acord cu cei care spun că Acesta este creatură sau cu cei care cred 
că este un cuvânt oarecare! Multe sunt cuvintele lui Dumnezeu, pe 
care și îngerii le transmit, dar niciunul dintre cuvintele acelea nu este 
Dumnezeu, ci sunt toate profeţii și porunci. Așa sunt numite de obi- 
cei în Scriptură legile, poruncile și profețiile lui Dumnezeu. De aceea 
se spune despre îngeri: „Cei tari la vârtute, care faceţi cuvântul Lui”:2. 

Acest Cuvânt este o ființă ipostatică născută fără de patimă!> 
din Tatăl Însuși. Acest lucru l-a arătat, așa cum am spus, prin de- 
numirea de „Cuvânt”. După cum expresia „la început era Cuvântul” 
arată veșnicia, tot așa „Acesta era la început la Dumnezeu” ne arată 
împreună-veșnicia. S-ar putea ca, auzind că „la început era Cuvân- 
tul”, să crezi că este veșnic, dar să bănuiești că Tatăl este mai bătrân 


"2 Psalmul 102, 20. 

"3 Tertulian înfățișează cu mare claritate relația dintre Tatăl și Fiul: „Unii pretind că Facerea, 
în ebraică, începe astfel: «La început, Dumnezeu a făcut pe Fiul». Deoarece acestea nu 
sunt sigure, îmi voi lua argumente din alte părţi, din chiar alcătuirea lui Dumnezeu de 
dinainte de crearea lumii, până la nașterea Fiului. Așadar, înaintea tuturor era Dumnezeu 
singur, Însuși fiindu-Și lume, spațiu și toate. Singur însă, pentru că în exteriorul Lui nu era 
nimic în afară de El. Însă nici atunci nu era singur; avea cu Sine ceea ce avea fără îndoială 
în Sine, Rațiunea Sa. Așadar, Dumnezeu este rațional și Rațiunea [era] mai întâi în EI și 
astfel dintru EI în toate. Această Raţiune este Înţelepciunea Sa. Pe aceasta grecii o numesc 
Logos, prin care noi denumim, de asemenea, și Cuvântul, deoarece este în uzul nostru, din 
pricina ușurinței tălmăcirii, să spunem că dintru început la Dumnezeu a fost Cuvântul și, 
de asemenea, Cuvântul, luându-Și substanța din Raţiune, o arată a fi anterioară Acestuia, 
conform firii Lui. Totuși nu este nicio deosebire. Fiindcă, deși Dumnezeu nu dăduse încă 
naștere Cuvântului Său, totuși ÎI avea în Sine, împreună cu Rațiunea și [conţinut] într- 
însa, cugetând în tăcere și orânduind singur cele ce le va spune în curând prin Cuvântul. În 
timp ce cugeta și orânduia Cuvântul împreună cu Rațiunea Sa, o transforma [pe aceasta] în 
Cuvânt prin ceea ce cugeta. Dar, ca să înţelegi mai lesne aceasta, [privește] în tine însuţi - 
ca [unul ce ești] după chipul și imaginea lui Dumnezeu - și recunoaște în ce fel ai în tine 
rațiune, tu care ești ființă rațională, nu doar plăsmuit de un Creator raţional, ci și însuflețit 
din chiar natura Sa! Priveşte atunci când, în tăcere, te cerți cu tine însuţi în minte: acest 
lucru se petrece înlăuntrul tău, raţiunea întâlnind cuvântul la orice mișcare a cugetării 
tale, la orice impresie a conștiinței tale! Orice vei cugeta este cuvânt. Orice vei simţi este 
rațiune. Este necesar astfel să vorbești în minte, iar în timp ce vorbeşti, ai ca interlocutor 
cuvântul, în care se află însăși rațiunea, prin care vorbești când cugeti, prin care, vorbind, 
cugeți. Astfel, cuvântul este în tine ca o a doua persoană, prin care vorbeşti cugetând și prin 
care cugeți vorbind, cuvântul însuși este un alt [cuvânt]. Așadar, în Dumnezeu, al Cărui 
chip și asemănare te socotești tu a fi, cu cât mai deplin se petrece aceasta, de vreme ce 
Dumnezeu, chiar tăcând, va avea în Sine rațiunea, iar în rațiune Cuvântul? Pot astfel stabili 
fără nechibzuință că Dumnezeu nu a fost singur înainte de crearea universului, având, 
prin urmare, în Sine Însuși Rațiunea și în Raţiune Cuvântul, pe Care l-a zămislit din Sine, 


a) 


prin lucrarea dinlăuntrul Său (Împotriva lui Praxeas, 5, trad. lerom. Policarp Pîrvuloiu). 


OMILII LA EVANGHELIA DUPĂ IOAN 67 


printr-un răstimp oarecare, socotind astfel că Cel Unul-Născut are 
un început. Deci, ca să nu gândești astfel, a adăugat: „Era dintru 
început la Dumnezeu”, adică era veșnic precum Tatăl Însuși, căci 
Tatăl nu a fost niciodată singur, fără Cuvântul, ci Dumnezeu puru- 
rea era la Dumnezeu, având fiecare propriul ipostas. 

Dar tu zici: „Cum a spus că era în lume dacă era într-adevăr 
la Dumnezeu?” Pentru că era și la Dumnezeu, și în lume. Căci nu 
au hotar nicidecum nici Tatăl, nici Fiul. Dacă „măreţia Lui nu are 
sfârșit” și „priceperea Lui nu are hotar”'5, este limpede că nici 
fiinţa Lui nu are început în timp. Ai auzit că „la început a făcut 
Dumnezeu cerul și pământul'"s? Ce crezi despre acest început? 
Este limpede că acestea s-au făcut mai înainte de toate cele văzute. 
Tot așa, atunci când auzi despre Cel Unul-Născut că „la început 
era”, să înţelegi că era mai înainte de toate cele gândite și mai îna- 
inte de toţi vecii. 

Dar cineva ar putea zice: „Cum se face că, Fiu fiind, nu este mai 
tânăr decât Tatăl? Căci cel care este din cineva este cu totul necesar 
să fie posterior"? celui din care este”. Îi vom răspunde că aceasta 
este potrivit cu gândirea omenească. Cel care întreabă aceasta va 
întreba și altele și mai nefirești decât aceasta. Dar nu ar trebui nici 
măcar să ascultăm unele ca acestea. Pentru că acum vorbim despre 
Dumnezeu, nu despre firea omenească, ce se supune acestui mod 
de a gândi și acestei necesități. Vom răspunde totuși și la acestea 
pentru încredințarea celor care sunt mai slabi. 


2. Spune-mi, dar: strălucirea soarelui izvorăște din însăși na- 
tura soarelui, sau din altă parte? Fără îndoială că oricine care este 
cu mintea întreagă va mărturisi că de acolo izvorăște. Dar, cu toate 
că provine din soarele însuși, nu vom putea afirma vreodată că este 
posterioară firii soarelui, pentru că soarele nu s-a arătat vreodată lip- 
sit de strălucirea sa. Dacă între acestea trupești, care sunt văzute și 
simțite, există ceva care este din altceva, dar nu este posterior celui 
din care provine, de ce te îndoiești când este vorba de firea nevăzută 


"4 Psalmul 144, 3. 

"5 Psalmul 146, 5. 

“5 Facerea 1, 1. 

“7 În Sfânta Treime nu există o ierarhie de grad, de ființă sau de demnitate. Succesiunea 
Tatăl, Fiul și Sfântul Duh este o simplă enumerare, care nu presupune o întâietate a 
Tatălui sau o subordonare a Fiului și a Duhului Sfânt faţă de Acesta. 

și negrăită? Și în acest caz lucrurile stau la fel, după cum se cuvine 
Fiinţei aceleia. De aceea și Pavel L-a numit astfel - adică „străluci- 
re” —, arătând că este din Tatăl, dar și împreună-veșnic cu El. 

Spune-mi: nu prin El s-au făcut toate veacurile și timpurile? 
De bună seamă că orice om cu mintea întreagă va mărturisi astfel. 
Așadar, nu există vreun răstimp între Fiul și Tatăl. Atunci nici nu 
este posterior, ci este împreună-veșnic. Căci „înainte” și „înapoi” 
sunt concepte care indică timpul. Nimeni nu ar putea să conceapă 
acești termeni dincolo de timp și de veacuri. lar Dumnezeu este 
mai presus de timp și de veacuri. lar dacă spui că poate fi conce- 
put cumva vreun început al Fiului, vezi ca nu cumva, prin acest 
raționament și mod de a gândi, să fii nevoit să-L supui și pe Tatăl 
unui început, unul mai timpuriu, dar tot un început. Spune-mi: 
dacă zici că Fiul are un hotar și un început și dacă mergi înapoi, 
înainte de acest început, nu spui că Tatăl este mai înainte de aceas- 
ta? Este limpede că așa este. Atunci spune-mi: cu cât timp este Ta- 
tăl mai înainte? Fie că spui că a fost un răstimp mic, fie că spui că 
a fost mare, tot Îi atribui Tatălui un început. Sigur că doar după ce 
vei măsura răstimpul vei spune dacă este mare sau mic. Dar nu se 
poate măsura acest răstimp, de vreme ce nu există un început de 
amândouă părţile. Deci, în ceea ce te privește, I-ai atribuit și Tatălui 
un început. Așadar, după părerea voastră, nici Tatăl nu este fără de 
început. Vezi, dar, că este adevărat ceea ce a spus Mântuitorul, cu- 
vinte care arată întru totul puterea Lui? Care sunt acelea? „Cel care 
nu cinstește pe Fiul nu cinstește nici pe Tatăl." 

Știu că mulți nu înțeleg ceea ce s-a spus. De aceea, de multe ori 
nu ne grăbim a începe discuții întemeiate pe raționamente, pentru 
că mulțimea nu le-ar putea urmări. lar dacă le-ar urmări, nu ar 
rămâne cu ceva sigur și clar. Pentru că „gândurile oamenilor sunt 
șovăielnice și cugetările lor sunt nesigure”. 

Mi-ar plăcea să-i întreb pe cei care ne contrazic: ce înseamnă 
cele spuse de prorocul: „Înainte de Mine nu a fost alt dumnezeu 
și nici după Mine nu este”? Dacă Fiul este mai tânăr decât Tatăl, 
cum spune: „După Mine nu este”? Oare tăgăduiți și firea |dumne- 
zeiască] a Celui Unul-Născut? Dacă nu îndrăzniţi să faceţi aceasta, 


"8 Evrei 1, 3. 

atunci trebuie să acceptați dumnezeirea în două ipostasuri a Tată- 
lui și a Fiului. 

Nu este cu totul adevărat că „toate prin El s-au făcut”? Dacă 
există un veac mai vechi decât El, cum ar fi putut să fie făcut prin El, 
de vreme ce era mai înainte de EI? Vedeţi la ce îndrăzneală au ajuns, 
odată ce adevărul a fost dat la o parte? De ce, atunci, nu a spus 
evanghelistul că a fost făcut din ceva ce nu există, după cum spune 
Pavel despre toate celelalte, când zice: „Cel care cheamă la ființă 
cele ce nu sunt”:2? De ce a spus „la început era”? Această afirmaţie 
este contrară aceleia. Și pe bună dreptate, pentru că Dumnezeu nu 
a fost făcut și nu există ceva care să fie mai vechi decât El. Acelea 
sunt vorbe de-ale păgânilor. 

Dar spune-mi și aceasta: ai putea să spui că Făcătorul nu este 
cu totul în afara oricărei posibilități de a fi asemănat cu făpturile 
Lui? lar dacă El este asemenea celor ce provin din nimic, unde este 
superioritatea Lui cea fără de asemănare? Ce înseamnă: „Eu sunt 
Cel dintâi și Eu voi fi după acestea”:3 și: „Mai înainte de Mine nu a 
fost alt dumnezeu”"+? Dacă Fiul nu este de aceeași ființă, înseamnă 
că este alt Dumnezeu, iar dacă nu este împreună-veșnic, înseamnă 
că este posterior Tatălui. lar dacă nu provine din ființa Lui, este 
limpede că a fost creat. 

Dacă ei însă vor spune că acestea s-au zis pentru a arăta de- 
osebirea dintre Dumnezeu și idoli, de ce nu acceptă că afirmaţia 
„singurul Dumnezeu adevărat” s-a spus pentru a arăta deosebirea 
față de idoli? Dacă aceasta s-a spus pentru a-L deosebi de idoli, cum 
vei interpreta întreaga afirmaţie? Căci zice: „După Mine nu este 
alt dumnezevw”. „Nu spune aceasta” - zici tu - „pentru a-L înlătura 
pe Fiul. Vrea să spună numai că «nu există vreun zeu idolesc după 
Mine», nicidecum că «Fiul nu există».” Dar cum? Și, prin afirmaţia: 
„Înainte de Mine nu a fost alt dumnezeu”, înţelegi tot că nu a fost 
vreun idol, dar că a fost totuși un Fiu mai înainte de El? Ce demon 
ar putea spune așa ceva? Căci consider că nici măcar diavolul însuși 
nu ar afirma aceasta. 

Pe dealtă parte, dacă Fiul nu este împreună-veșniccu Tatăl, cum 
vei spune că viața Lui este fără hotar? Dacă are un început în trecut, 

nu este fără dle hotar, chiar dacă este fără de sfârșit. Căci ceea ce este 
fără de hoti trebuie să fie astfel și în ceea ce privește începutul și 
în ceea ce privește sfârșitul. Aceasta a lămurit-o și Pavel, zicând: 
„Neavând nici început al zilelor, nici sfârșit al vieții”=6, arătând că 
este fără început și fără sfârșit. Nu este hotar nici într-o parte, nici 
într-alta, pentru că nici sfârșit nu există aici, nici început acolo. 


3. Cum ar putea El să fie viața dacă a existat o vreme când nu 
era"? Pentru că toţi mărturisim că viaţa este pururea, fără început 
și fără sfârșit, dacă este viaţă cu adevărat, ceea ce sigur că El este. 
Dacă există o vreme când nu este, cum ar putea fi viaţa altora aceas- 
tă viaţă care cândva nu este? 

Dar tu zici: atunci cum dea stabilit loan un început zicând: „La 
început era”? la spune-mi: ai luat seama la cuvintele „la început” și 
„era”, și nu te-ai gândit la „Cuvântul era”? Cum? Atunci când prorocul 
spune despre Tatăl: „Din veac și până în veac ești Tu”6, oare spune 
așa pentru a-l pune hotare? Nicidecum, ci vrea să arate veșnicia. Așa 
să înţelegi și aici. Pentru că [nici loan] nu a spus așa pentru a pune 
hotare. Nu a spus: „A avut un început”, ci: „La început era”, făcân- 
du-te să înţelegi prin cuvântul „era” că Fiul este fără de început:%. 

Însă, iată - spui tu — despre Tatăl se vorbește prin adăugarea ar- 
ticolului, iar despre Fiul nu. Dar, când apostolul spune: „A marelui 
Dumnezeu și Mântuitorului nostru lisus Hristos” și: „|Hristos,] 
Cel care este peste toate Dumnezeu”5, iată că în aceste locuri L-a 
pomenit pe Fiul fără articol. Dar face aceasta și cu referire la Tatăl. 
În Epistola către filipeni zice așa: „Care, Dumnezeu după înfățișare, 
nu a socotit o răpire a fi întocmai cu Dumnezeu”. lar către 

"7 Dacă și Tatăl și Fiul au un început. Principala afirmaţie ariană era aceea că „a fost un 

romani zice: „Harvouă și pace de la Dumnezeu, Tatăl nostru, și de la 
Domnul lisus Hristos!” 

De altfel, era de prisos să pună și aici articolul, de vreme ce îl 
folosise deja mai înainte în repetate rânduri. Și despre Tatăl spu- 
ne: „Duh este Dumnezeu'”'%, dar nu negăm faptul că Dumnezeu 
este netrupesc din cauză că nu a fost adăugat articolul la cuvântul 
„Duh”. Așa și aici: dacă nu folosește articolul când vorbește despre 
Fiul, nu înseamnă că Fiul este în mai mică măsură Dumnezeu. De 
ce? Pentru că, spunând „Dumnezeu” și apoi iar „Dumnezeu”, nu 
arată vreo diferenţă în ceea ce privește dumnezeirea, ci dimpotrivă. 
A spus mai întâi: „Și Cuvântul era Dumnezeu'*5, ca să nu creadă ci- 
neva că dumnezeirea Fiului este mai mică [decât a Tatălui], iar apoi 
imediat adaugă însușirile cunoscute ale adevăratei dumnezeiri, 
adică veșnicia (căci zice: „Acesta era întru început la Dumnezeu”55) 
și puterea creatoare („Toate prin E] s-au făcut și fără El nimic nu s-a 
făcut din ce s-a făcut”57). Despre această putere, mai cu seamă, și 
Tatăl spune pretutindeni prin proroci că este o însușire cunoscută 
a fiinţei Lui. Prorocii oferă în repetate rânduri această mărturie, nu 
pur și simplu, ci și pentru a lupta împotriva cinstirii idolilor. Căci 
zice: „Dumnezeii care n-au făcut cerul și pământul vor pieri”. Și 
iar: „Eu cu mâna Mea am întins cerul”. Pretutindeni folosește 
această mărturie, arătând-o ca pe un semn vădit al dumnezeirii. 

Acest evanghelist însă nu s-a mulțumit cu aceste cuvinte, ci 
L-a numit și „viață” și „lumină”. Așadar, dacă mereu era împreună 
cu Tatăl, dacă EI a creat toate, dacă EI a adus toate la fiinţă și le-a 
alcătuit (căci aceasta se înțelege prin „viață”), dacă pe toate le lu- 
minează, cine poate fi atât de lipsit de minte încât să spună că prin 
aceste cuvinte evanghelistul a încercat să arate că dumnezeirea Lui 

este mai mică, cuvinte prin care, de fapt, poate fi dovedit că El este 
egal și întocmai cu Tatăl? 

Deci să nu confundăm creaţia cu Creatorul, ca să nu auzim și 
noi: „Au cinstit făptura în locul Făcătorului". Dar ei ar putea zice 
că s-a spus aceasta și despre ceruri. Da, dar atunci când vorbește 
despre ceruri spune răspicat că nu trebuie să ne închinăm făpturii, 
pentru că acesta este un obicei păgânesc. 


4. Deci să nu luăm asupra noastră acest blestem. Pentru aceasta 
a venit Fiul lui Dumnezeu (în lume]: ca să ne izbăvească de această 
slujire idolească. De aceea a luat înfățișare de rob: ca să ne elibereze 
din robia aceasta. De aceea a fost scuipat, de aceea a fost pălmuit, 
de aceea a răbdat moartea cea mai de ocară. Deci să nu facem za- 
darnice toate acestea, să nu ne întoarcem la păgânătatea de dinain- 
te, ba chiar la una și mai gravă. Căci nu sunt același lucru, în ceea 
ce ne privește, a aduce închinare creaţiei și a-L coborî pe Creatorul 
Însuși până la starea umilă a creaturii. Pentru că El rămâne așa cum 
este. Căci zice: „Iu Același ești și anii Tăi nu se vor împuţina”"?. 

Să-L slăvim, dar, așa cum am învăţat de la părinţii noștri! Să-L 
slăvim și prin credinţă și prin fapte! Pentru că învățăturile drepte 
nu aduc niciun folos mântuirii noastre câtă vreme viaţa ne este stri- 
cată. Deci să ne rânduim viaţa după voia lui Dumnezeu, alungând 
de la noi orice lucru de rușine, nedreptatea și lăcomia, ca unii care 
suntem pribegi, călători și străini de cele de aici. Dacă cineva are 
multe bunuri și averi, să se folosească de ele ca un pribeag care pes- 
te puțină vreme va fi lipsit de ele, fie că vrea, fie că nu. 

Dacă cineva este nedreptăţit de vreun altul, să nu țină mânie 
pentru totdeauna și nici măcar pentru o vreme. Pentru că apostolul 
nu ne-a îngăduit să ținem mânia mai mult de o zi, căci zice: „Soa- 
rele să nu apună peste mânia voastră”. Și pe bună dreptate, căci 
este de dorit ca nici măcar în acest scurt răstimp să nu se întâmple 
vreun lucru de ocară. Dacă ne apucă noaptea, cele petrecute devin 
și mai cumplite, pentru că un foc uriaș se aprinde înlăuntrul nos- 
tru din amintirea acelora și, fiind noi fără lucru, le judecăm și mai 
amarnic. [Apostolul] ne îndeamnă ca, mai înainte de a ne cuprinde 
această odihnă pierzătoare aprinzând focul ei prea aprig, să i-o 

luăm înainte și să stingem răul. Căci iute este patima mâniei și mai 
aprigă decât orice foc. De aceea trebuie să prevenim această flacără 
foarte degrabă și să nu îngăduim să se înalțe. Altfel această boală 
va deveni pricină a multor rele. Într-adevăr, a distrus case întregi, 
a destrămat legături vechi și a stârnit în scurtă vreme tragedii de 
neîndreptat. Căci zice: „Revărsarea mâniei lui cădere îi este”. 
Deci să nu lăsăm fără frâu această fiară, ci să-i punem în orice îm- 
prejurare acea zăbală puternică, adică frica de judecata ce va să fie. 
Când te mâhnește vreun prieten sau te irită cineva dintre casnicii 
tăi, gândește-te la păcatele ce ai făcut împotriva lui Dumnezeu, 
gândește-te că, dacă îl îngădui pe cel care te-a mâniat, faci ca jude- 
cata aceea să fie mai blândă asupra ta. Căci zice: „lertaţi, și vi se va 
ierta!" Astfel patima va fugi numaidecât. 

Gândește-te apoi la clipele când, fiind stârnit spre mânie, te-ai 
stăpânit, precum și la cele în care ai fost biruit de patimă. Com- 
pară cele două împrejurări și vei avea mult de învățat. Spune-mi, 
dar: când ai fost mulțumit de tine? Când ai fost biruit sau când 
te-ai stăpânit? Oare nu ne învinuim și ne rușinăm mult atunci când 
ne mâniem, chiar dacă nimeni nu ne mustră, și mult ne căim și 
pentru vorbe și pentru fapte? lar când biruim [patima], oare nu ne 
semețim și ne mândrim, ca unii care am învins? Biruință asupra 
mâniei nu înseamnă a ne răzbuna (pentru că aceasta este cea mai 
mare înfrângere), ci a răbda cu blândeţe relele pe care le pătimim 
sau le auzim. Aceasta înseamnă a fi mai presus: nu a face rău, ci a 
răbda când ni se face rău. Așadar, atunci când te mânii, nu spune: 
„Am să i-o întorc eu într-un fel sau altul, o să mă răzbun cumva”. 
Nici nu te lua după cei care te îndeamnă să biruiești, nici nu le 
spune: „Nu suport să-și bată joc de mine cutare și să plece așa”. De 
fapt, doar atunci te vei face de batjocură, când te vei răzbuna. lar 
dacă vor fi unii care te vor lua în râs, vor face aceasta ca unii fără de 
minte. Dar tu nu căuta acea biruinţă care îți aduce cinste din partea 
celor fără de minte, ci să-ţi fie de ajuns cinstea de la cei înţelepţi. 
Dar de ce să-ți pun înainte un auditoriu neînsemnat și umil, alcătu- 
it din oameni? Privește direct către Dumnezeu și Acela te va lăuda! 
Cel care este admirat de El nu are trebuință să caute cinste de la 
oameni. Aceasta din urmă pricinuiește adesea lingușiri din partea 
unora și dușmănie din partea altora și nu aduce niciun folos. Dar 

prețuirea care vine din partea lui Dumnezeu este lipsită de această 
nestatornicie și aduce câștig celui care este admirat. Așadar, lauda 
aceasta să o căutăm! 


5. Vrei să înţelegi ce rău lucru este mânia? Privește-i pe cei care se 
ceartă în piața publică. În tine însuţi nu vei putea vedea lesne urâţenia 
ei câtă vreme ai mintea întunecată și îmbătată, dar, când te vei curăți 
de patimă, atunci privește cele ale tale în alții, pentru că atunci jude- 
cata ta nu mai este strâmbă. Uită-te la mulțimea care se vânzolește, la 
oamenii care se mânie schimonosindu-se ca niște nebuni! 

Atunci când mânia, aprinzându-se în piept, se răzvrătește și se 
sălbăticește, din gură ies flăcări, ochii aruncă foc, fața se aprinde, 
mâinile se agită fără rost, picioarele zvâcnesc în chip caraghios și îi 
lovesc pe cei care se împotrivesc. Prin acestea toate se arată ca unii 
ieșiți din minţi și nu se deosebesc cu nimic de cei nebuni, ba nici 
chiar de catârii sălbatici care lovesc cu copitele și mușcă. Cu adevă- 
rat omul mânios este tare urât! 

Apoi, după aceste lucruri vrednice de tot râsul, ei pleacă acasă 
și, după ce își vin în sine, au și mai multă tulburare și teamă, pen- 
tru că se gândesc cine oare era de față când erau ei furioși? Precum 
aceia care au mințile pierdute și nu știu cine este în preajma lor, 
așa și aceștia, atunci când se liniștesc, se întreabă: „Oare cei care 
m-au văzut erau prieteni, sau potrivnici și dușmani?” Și se tem în 
aceeași măsură în amândouă situaţiile: dacă erau prieteni, se tem 
că îi vor mustra și le vor pricinui și mai multă rușine, iar dacă erau 
dușmani, se tem iarăși pentru că se vor bucura de răul lor. lar dacă 
s-a întâmplat să se și rănească unii pe alții, se vor teme și mai mult, 
ca nu cumva cel care a avut de pătimit să îndure ceva mai grav: să 
facă o febră care să-i pricinuiască moartea sau o inflamație greu de 
tămăduit care să-l pună în mare primejdie. Atunci își zic: „La ce 
mi-a trebuit mie luptă? La ce mi-au trebuit jigniri și certuri? Piară 
toate acestea!” Și blestemă toate acele lucruri trecătoare care i-au 
făcut să înceapă cearta. lar aceia care sunt și mai neghiobi dau vine 
pe diavoli și pe ceasul rău. Dar nu e vorba de ceasul rău, pentru că 
nu există niciodată un ceas rău. Nici nu este vreun demon rău vino- 
vat pentru acestea, ci răutatea celor care au fost cuprinși de patimă. 
Ei sunt cei care atrag asupra lor diavolii și toate cele rele. 

Dar, zici tu, inima se înfierbântă și este mușcată de insulte. 
Știu; tocmai de aceea îi admir pe cei care reușesc să stăpânească 


OMILII LA EVANGHELIA DUPĂ IOAN 75 


această fiară cumplită. Pentru că, de vrem, este cu putință să alun- 
găm patima. De ce atunci când ne insultă stăpânii noștri nu păti- 
mim acestea? Nu-i așa că frica se opune patimii așa încât, înspăi- 
mântându-ne, nu mai putem nici măcar să începem a ne mânia? 
De ce slujitorii noștri, deși îi jignim de mii de ori, rabdă toate în 
tăcere? Nu pentru că și ei au asupra lor aceeași legătură? Tu însă nu 
te gândi doar la frica de Dumnezeu, ci gândește-te chiar că Dum- 
nezeu Însuși este Cel care te insultă și îți poruncește să taci. Așa vei 
răbda toate cu pace. Zi celui care te supără: „Ce am eu cu tine? Altul 
este care îmi ţine legate mâinile și limba”. Aceste cuvinte vor fi și 
pentru tine și pentru acela pricină de înțelepciune. Adesea, de dra- 
gul oamenilor, răbdăm chiar și cele anevoie de îndurat și le spunem 
celor care ne-au jignit: „Cutare m-a jignit, nu tu”. lar față de Dum- 
nezeu nici măcar această evlavie să nu o arătăm? Ce iertare vom 
avea? Să-i spunem sufletului nostru: „Dumnezeu, Cel care ne ţine 
mâinile [legate], ne încearcă răbdarea acum. Să nu ne răzvrătim, 
să nu-l aducem lui Dumnezeu mai puţină cinste decât oamenilor!” 

V-aţi cutremurat de cuvintele acestea? Așvrea săvă cutremuraţi 
nu numai de vorbe, ci și de fapte. Pentru că Dumnezeu ne-a porun- 
cit nu numai să răbdăm atunci când suntem pălmuiți, ci chiar să ne 
dăm pe noi înșine la și mai rele pătimiri'5. Noi însă ne împotrivim 
cu atâta tărie, încât nu numai că nu ne dăm pe noi înșine la rele 
pătimiri, dar ne și răzbunăm și adesea chiar noi suntem cei care pu- 
nem început nedreptăţii; iar dacă nu le răsplătim acelora în același 
fel, ni se pare că le suntem mai prejos. Rău lucru este să credem că 
am biruit atunci când, de fapt, suntem pe deplin înfrânți, iar atunci 
când zăcem doborâţi la pământ, după ce am primit mii de răni de 
la diavol, să credem că îl stăpânim. 

Rogu-te, hai să înțelegem care este adevărata biruință și pe 
aceasta să o căutăm! A pătimi cele rele - aceasta înseamnă a te 
încununa. Deci, dacă voim și noi să fim numiţi biruitori de către 
Domnul, nu legea întrecerilor trupești, ci legea de la Domnul să 
o păzim în aceste lupte și să îndurăm toate cu îndelungă răbdare. 

Astfel îi vom birui pe cei care se luptă cu noi și vom dobândi și 
bunătăţile de aici și cele făgăduite, cu harul și cu iubirea de oameni 
ale Domnului nostru lisus Hristos, prin Care și împreună cu Care 
fie slava, stăpânirea și cinstea Tatălui și Sfântului Duh acum și pu- 
rurea și în vecii vecilor. Amin. 


5 Cf. Matei 5, 39. 


Omilia 5 


„Toate prin El s-au făcut și fără El nimic nu s-a făcut 
din ce s-a făcut.” (loan 1, 3) 


1. La începutul istorisirii scrise în Vechiul Testament, Moise ne 
vorbește despre cele ce cad sub simțuri și le enumeră pe larg. Zice: 
„La început a făcut Dumnezeu cerul și pământul". Apoi adaugă că 
au fost făcute și lumina, al doilea cer, fiinţa aștrilor, toate soiurile de 
animale și toate celelalte - ca să nu ne abatem prea mult numindu-le 
pe fiecare în parte. Evanghelistul însă le rezumă pe toate, cuprinzând 
într-o singură frază cele [pomenite de Moise], precum și cele mai pre- 
sus de ele. Și pe bună dreptate, pentru că acelea erau cunoscute ascul- 
tătorilor. De aceea s-a grăbit să treacă la un subiect mai înalt, vorbind 
nu despre cele create, ci despre Creatorul Care le-a făcut pe toate. 

Într-adevăr, Moise s-a aplecat asupra acelei părți mai neînsem- 
nate a creaţiei, pentru că nu ne-a vorbit nimic despre Puterile nevă- 
zute. loan însă, care se grăbea să se ridice până la Creator, pe bună 
dreptate a trecut repede peste toate acelea - și cele [văzute], dar și 
cele [nevăzute], despre care Moise nu a vorbit - și le-a cuprins într-o 
singură propoziție scurtă: „Ioate prin El s-au făcut”. Și, ca să nu crezi 
că acelea toate despre care pomenește sunt numai cele despre care a 
vorbit Moise, adaugă: „Fără El nimic nu s-a făcut din ce s-a făcut”7. 


45 Facerea 1, 1. 

47 Critica textuală a Noului Testament întâmpină aici o problemă interesantă. Expresia 
„din ce s-a făcut” poate fi citită împreună cu versetul 3 sau cu începutul versetului 
4 (împărțirea în versete a Scripturii e de origine medievală, iar manuscrisele Noului 
Testament sunt în scriptio continua, fără spaţii între cuvinte; totodată, nu existau spi- 
rite și accente, nici semne de punctuație, textul putând fi segmentat în mod divers de 
fiecare lector). Astfel, am avea două variante de traducere: „Fără El nimic nu a venit la 
existență din cele ce au venit la existenţă” și „fără El nimic nu a venit la existență; ceea ce 
a venit la existenţă a fost viața Sa”. Prima variantă e atestată de Părinţii greci și de manus- 
crisele târzii, a doua își află corespondențe în construcții semitice similare din Manualul de 
disciplină de la Qumran. Catarii medievali aveau o lectură particulară pentru a-și justifica 
dualismul ontologic: „Fără Ela fost făcut nimicul”. 

Adică nimic dintre cele făcute — fie văzute, fie inteligibile - nu a fost 
adus la ființă fără puterea Fiului. 

Nu vom pune punct propoziției după „nimic nu s-a făcut”, așa 
cum fac ereticii. Pentru că ei, vrând să spună că Duhul este cre- 
at, afirmă: „Ceea ce s-a făcut în EI era viață”. Dar astfel propoziţia 
devine de neînțeles. În primul rând, nu era acum momentul să se 
pomenească de Duhul. lar dacă a vrut să facă aceasta, de cea spus-o 
atât de confuz? De unde știi sigur că vorbește aici despre Duhul? 
Pe de altă parte, dacă citim așa, nu despre Duhul, ci despre Fiul 
Însuși vom afla că S-a făcut prin Sine Însuși. Dar fiți cu luare-amin- 
te, ca să nu vă scape înţelesul celor spuse. Haideţi, deocamdată, 
să citim în felul lor. Așa vom vedea mai limpede greșeala. „Ceea ce 
s-a făcut în EI era viață.” Ei spun că aici „viaţă” înseamnă Duhul. 
Dar această „viață” este numită și „lumină”, căci adaugă: „Și viața 
era lumina oamenilor”. Deci, după părerea lor, „lumina oame- 
nilor” se referă aici la Duhul. Cum așa? Căci spune apoi: „Fost-a 
om trimis de la Dumnezeu, ca să mărturisească despre Lumină”. 
Deci sunt siliți să afirme că și aici se vorbește despre Duhul. Pe Cel 
pe care L-a numit mai înainte „Cuvânt”, Îl numește apoi și „Dum- 
nezeu” și „viață” și „Lumină”. Căci zice că Acest Cuvânt era viaţă, 
iar viaţa aceasta era lumină. Ei bine, dacă este Cuvântul viaţă, iar 
Acest Cuvânt Care este viață S-a făcut trup, atunci viața, Cuvântul 
adică, S-a făcut trup „și am văzut slava Lui, ca a Unuia-Născuti5* 


5 Origen (Comentariu la Evanghelia după loan, 2, 134) interpretează versetul în sensul că 
răul și întunericul din om nu sunt o calitate ontologică irevocabilă, citând pasajul paulin: 
„Altădată eraţi întuneric, iar acum sunteţi lumină întru Domnul” (Efeseni 5, 8). 

9 Ioan 1, 6-7. 

5 Adjectivul uovoyeviş a fost transpus în românește prin „Unul-Născut”. Din nefericire, 
sintagma este excesiv de literală și, potrivit unui număr semnificativ de filologi și teologi, 
nu surprinde fidel sensul original. Adjectivul are înțelesul de „aparținând celui care este 
unic, singur, exclusiv, unic reprezentant al clasei sale”. Pentru a-l putea traduce „Unicul 
Născut” (sau „Unul-Născut”), ar trebui să avem în grecește: uovoyevvnTâs. Însă citim: 
HOvoyEvrig, așadar avem un derivat al lui y£voş. Prin urmare, o traducere corectă ar fi 
„unic, singurul de felul său”. Sub influența exegezei patristice, povoyeviic a dobândit sen- 
sul lui uovoyevvnT6ş. Versiunile romano-catolică și greco-catolică păstrează termenul 
„Unul-Născut”, în timp ce altele se apropie de varianta discutată mai sus: le Fils unique de 
Dieu (franceză), the only-begotten (engleză), Hijo unico de Dios (spaniolă), eingeborenen 
Sohn (germană). Cu acest sens este folosit în literatura greacă (cf HESIOD, Theogonia, 426; 
PLATON, Critias, u3d). Movoyeviic este prezent și în Septuaginta cu același înțeles: ai 
AYTN HOvoyEvIG aUTU AyannTi kai ok EoTIv aur niv a0TfiG vio 7] Buyă&rnp = „și ea 
era unica sa [fiică] iubită și nu mai avea un alt fiu sau fiică în afară de ea” (Judecători 11, 34). 
În Noul Testament, sensul acestui adjectiv este fie de „Hristos ca fiind unică persoană 

din Tatăl'">. Dacă este așa cum spun ei și viața se referă aici la Du- 
hul, iată ce greșeli mari decurg de aici: ar însemna că Duhul S-a în- 
trupat, iar nu Fiul, și că Duhul este Fiu Unul-Născut. Chiar dacă nu 
recunosc acest lucru, cei care citesc așa vor ajunge iar la o concluzie 
cât se poate de greșită. Dacă ei sunt de acord că vorbește despre 
Fiul, dar nu pun punctul și nu citesc ca noi, atunci ei spun de fapt 
că Fiul S-a născut din Sine. Dacă este Cuvântul viaţa, iar „ceea ce 
S-a făcut în EI era viața”, atunci, potrivit acestui mod de a citi, El S-a 
făcut în El și prin El. 

Apoi, după ce a mai spus și alte lucruri, a adăugat: „Și am văzut 
slava Lui, slavă ca a Unuia-Născut din Tată!. lată, dar, că după felul 
în care citesc ei Sfântul Duh este și Fiu Unul-Născut. Căci despre 
Fiul se vorbește în toată această expunere. Vedeţi la ce rătăciri și 
greșeli se ajunge atunci când discursul se abate de la adevăr? 

„Dar ce” - zic ei — „nu este Duhul lumină?” Ba da, este lu- 
mină, dar aici nu despre El este vorba. Și Dumnezeu este numit 
„duh”, adică netrupesc, dar aceasta nu înseamnă că peste tot unde 
se pomenește de duh este vorba despre Dumnezeu. Deci de ce te 
miri dacă spunem aceasta despre Tatăl? Nici despre Mângâietorul 
nu putem spune că acolo unde apare cuvântul „duh” este vorba 
totdeauna despre El. Deși este cunoscut mai ales sub acest nume, 
totuși cuvântul „duh” nu se referă întotdeauna la Mângâietorul. 
Și Hristos este numit „puterea lui Dumnezeu și înțelepciunea lui 
Dumnezeu”, dar nu pestetot unde apare „puterea și înțelepciunea 
lui Dumnezeu” este vorba de Hristos. Tot așa și aici, chiar dacă 
Duhul dăruiește lumina, totuși acum nu despre El vorbește evan- 
ghelistul. 

Dar, și atunci când vom înlătura aceste idei greșite, ei tot se vor 
strădui în tot chipul să stea împotriva adevărului și, păstrând același 


divino-umană, ca Fiu al lui Dumnezeu și depășind orice alte ființe umane apoteozate”, 
fie de „singurul Dumnezeu născut, singurul Fiu al lui Dumnezeu, lipsit de frați” (cf 1 
Ioan 4, 9). În latina creștină a fost echivalat cu unicus și unigenitus. lisus Hristos este, 
așadar, „Unicul” Fiu al lui Dumnezeu, excluzându-se astfel doctrinele politeiste păgâne 
(diverșii fii ai zeilor), ca și doctrinele eretice adopțianiste despre înfiere, potrivit cărora 
lisus a fost un simplu om „înfiat” de Dumnezeu sau o persoană excepţională peste care 
S-a pogorât Duhul Sfânt. Sfântul Chiril al Alexandriei va combate aceste doctrine, accen- 
tuând faptul că Duhul nu doar rămâne în Hristos, ci că Îi este propriu și fiinţial Fiului 
(Comentariu la Evanghelia după Ioan, 1, 1). Luând în considerare echivalentele ebraice pe 
care le tălmăcește, uovoyevric poate fi tradus și prin: „preaiubit, favorit, preferat”. 

5 loan 1, 14. 

' 7 Corinteni 1, 24. 

fel de a citi, vor spune: „«Ceea ce s-a făcut în El era viață»” înseam- 
nă: «Ceea ce s-a făcut era viață»”. Cum așa? Și pedepsele sodomite- 
nilor și potopul și gheena și multe altele de acest fel? „Dar noi vor- 
bim despre creaţie”, zic ei. Dar și acelea, fără îndoială, sunt creaţii. 
Dar, ca să vădim și mai bine greșeala lor, să-i întrebăm: „Spune-mi: 
lemnul este viață? Piatra este viață? Acestea neînsufleţite care nu se 
pot mișca? Sau omul este cu totul viață?” Cine ar putea afirma așa 
ceva? Pentru că omul nu are viață în sine, ci a primit viaţă. 


2. lată că și aici este vorba despre o greșeală. În același fel vom 
urmări și discursul acesta, ca să înţelegem și aici nechibzuința lor. 
Pentru că, orice ar spune ei, tot nu se potrivește cu Duhul. Când au 
rămas fără argumentele acelea, au atribuit oamenilor însușirile pe 
care le credeau vrednice de Duhul. 

Dar fie, hai să cercetăm și acest mod dea citi! Acum spun des- 
pre creaţie că este viață. Atunci este și lumină și despre ea a venit 
să mărturisească loan. Atunci de ce nu este și el lumină? Pentru 
că zice: „Nu era el Lumina”'>. Totuși făcea și el parte din creaţie; 
atunci cum de nu este și el lumină? Cum spune: „În lume era și 
lumea prin El s-a făcut”? Adică era creația în creaţie și creația prin 
creație s-a făcut? Atunci cum spune că „lumea nu L-a cunoscut”? 
Creaţia nu a cunoscut creația? „Și celor câți L-au primit le-a dat 
putere să se facă fii'5 ai lui Dumnezeu."55 

Dar ajunge cât am râs. Vă las pe voi să cercetaţi mai târziu ab- 
surditatea acestor cuvinte, ca să nu pară cuiva că am ales a vorbi 
despre acestea doar pentru a stârni râsul și să pierdem timpul fără 
rost. Dacă aceste cuvinte nu vorbesc nici despre Duhul (și nu vor- 
besc, după cum s-a demonstrat), nici despre creaţie, iar ei tot susțin 
același mod de a citi, atunci va urma acea concluzie, mai greșită 
decât toate, pe care am pomenit-o și mai înainte: faptul că Fiul S-a 
născut prin Sine. Dacă Fiul este Lumina cea adevărată, iar această 
Lumină era viață, și viaţa s-a făcut în El, atunci, potrivit cu modul 
lor de a citi, urmează în mod necesar această concluzie. 

Deci, lăsând acestea la o parte, să urmărim citirea și interpreta- 
rea cea după lege. Care este aceasta? A încheia propoziția după „din 


3 loan 1, 8. loan este făclia, iar Hristos lumina făcliei (cf. FERICITUL AUGUSTIN, Predica 
289, 4). 

54 În textul grecesc: „Copii ai lui Dumnezeu”. 

'55 loan 1, 12. 

ce s-a făcut” și a începe următoarea propoziţie cu „în El era viaţa”. 
Deci așa spune: „Fără El nimic nu s-a făcut din ce s-a făcut”. Orice a 
fost făcut dintre cele ce sunt nu s-a făcut fără El57. 

lată cum, prin această mică adăugire, au fost îndreptate toate 
greșelile ascunse. Pentru că, adăugând „din ce s-a făcut” după „fără 
El nimic nu s-a făcut”, a inclus cele nemateriale, dar L-a exclus pe 
Duhul. De vreme ce a spus: „Ioate prin EI s-au făcut și fără EI ni- 
mic nu s-a făcut”, era nevoie de acea adăugire, ca să nu zică cineva: 
„Dacă toate s-au făcut prin EI, atunci și Duhul s-a făcut”. [Sfântul 
loan] zice: eu am zis că ceea ce este făcut prin El este făcut, fie că 
este nevăzut sau netrupesc sau este în ceruri. De aceea nu am spus 
doar „toate”, ci „dacă ceva a fost făcut”, adică cele create. Dar Duhul 
nu este creat. 

Ai văzut ce învățătură exactă? A pomenit de crearea celor sen- 
sibile, despre care a vorbit Moise mai înainte, iar apoi, pornind de 
aici, s-a ridicat către cele mai înalte, adică cele netrupești și nevă- 
zute, excluzând din toată creația pe Duhul Sfânt. Aceasta a spus-o 
și Pavel, fiind insuflat de același har: „Pentru că întru El au fost fă- 
cute toate". lată și aici aceeași exactitate, pentru că sufletul lui era 
mișcat de Același Duh. Ca să nu fie unii care să excludă din creaţia 
lui Dumnezeu ceva din cele făcute din pricină că sunt nevăzute și, 
pe de altă parte, ca să nu-L amestece pe Mângâietorul cu acestea, 
trece și el peste cele simţite, care sunt cunoscute tuturor, și enume- 
ră cele din cer, zicând: „Fie Tronuri, fie Domnii, fie Începătorii, fie 
Stăpânii”59, Pentru că „fie”, așezat înaintea fiecărui cuvânt, nu arată 
altceva decât că „toate prin El s-au făcut și fără El nimic nu s-a făcut 
din ce s-a făcut”. 

lar de crezi că folosirea cuvântului „prin” arată inferioritate, 
ascultă-l pe cel care spune: „Dintru început Tu, Doamne, pământul 


'55 Origen conclude: viața autentică există numai prin Hristos (Comentariu la Evanghelia 
după loan, 2, 128). Fericitul Augustin remarcă faptul că tot ce are viață subzistă numai 
prin Hristos (Comentariu la Evanghelia după Ioan, 1, 16). 

57 Fiul nu poate fi o creatură cum afirmau arienii, fiindcă textul evanghelic stabilește cu 
claritate distincția între Logosul necreat și cele create prin intermediul Lui (cf. TEODOR 
DE MOPSUESTIA, Comentariu la Evanghelia după loan, 1, 1, 2-3). Cu toate acestea, Logosul 
nu este un simplu intermediar al creaţiei, ci Însuși Dumnezeul Creator prin însăși na- 
tura Sa (cf. SFÂNTUL CHIRIL AL ALEXANDRIEI, Comentariu la Evanghelia după loan, +, 5). 
Origen deja spusese aceasta: toate lucrurile au fost create nu doar prin Fiul, ci de către Fiul 
(Comentariu la Evanghelia după loan, 2, 91-92). 

58 Coloseni 1, 16. 

59 Coloseni 1, 16. 

l-ai întemeiat și lucrul mâinilor Tale sunt cerurile""s. Ceea ce se 
spune despre Tatăl ca Făcător spune și despre Fiul, și nu ar fi zis 
aceasta dacă ar fi crezut că nu este și Fiul Făcător, ci inferior altuia. 
Dacă aici se spune „prin EI, motivul este acela ca să nu creadă cine- 
va că Fiul ar fi nenăscut. 

Cât despre faptul că, în privința puterii creatoare, nu este cu 
nimic mai prejos decât Tatăl, ascultă ce spune EI Însuși: „După cum 
Tatăl îi înviază pe cei morți și le dă viaţă, tot așa și Fiul dă viață ce- 
lor cărora voiește”:%. Deci, dacă și în Vechiul Testament se spune: 
„Dintru început Tu, Doamne, pământul l-ai întemeiat”, este limpe- 
de că [Fiul] are putere creatoare. lar dacă vei spune că despre Tatăl 
a zis prorocul acestea, dar Pavel a atribuit Fiului cele spuse despre 
Tatăl, chiar și așa vom ajunge la aceeași concluzie. Căci Pavel nu 
ar fi stabilit că aceste cuvinte se cuvin și Fiului dacă nu era convins 
pe deplin că vrednicia Fiului era de o cinste cu cea a Tatălui. Și ar fi 
fost cea mai de pe urmă îndrăzneală ca cele cuvenite firii celei fără 
de asemănare să le fi atribut unei firi inferioare și mai prejos decât 
Acela. 


3. Dar Fiul nu este inferior, nici mai prejos de ființa Tatălui. 
De aceea Pavel a spus cu încredințare despre El nu numai aces- 
tea, ci și altele asemenea. Pentru că expresia „de la care”, pe care 
tu o consideri potrivită numai Tatălui, o folosește cu privire la Fiul 
când zice așa: „[Capul] de la care trupul tot - prin încheieturi și 
legături îndestulându-se și întocmindu-se - sporește în creșterea 
lui Dumnezeu”. Și nu se mulțumește doar cu aceasta, ci în alt loc 
atribuie Tatălui expresia „prin Care', despre care spuneți voi că ara- 
tă inferioritate. În acest fel închide gurile voastre, căci zice: „Cre- 
dincios este Dumnezeu, prin Care aţi fost chemați la împărtășirea 
cu Fiul Său”. Și iar: „După voia Lui'"S. Și în alt loc: „Pentru că de 
la EI și prin EI și întru EI sunt toate"S%5. 

De altfel, expresia „din Care” nu este folosită numai pentru 
Fiul, ci și pentru Duhul. Pentru că îngerul i-a spus lui Iosif: „Nu te 


'5 Psalmul ou, 26. 
'* Joan 5, 21. 

“ Coloseni 2, 19. 
'6 1 Corinteni 1, 9. 
164 Efeseni 1, 1. 

'% Romani u, 36. 


82 SFÂNTUL IOAN GURĂ DE AUR 


teme a lua pe Maria, femeia ta, fiindcă ce s-a zămislit într-însa este 
de la Duhul Sfânt!"5 De asemenea, expresia „în care” este proprie 
Duhului, dar prorocul nu socotește că ar fi nepotrivit să I-o atribuie 
și lui Dumnezeu, căci zice: „În Dumnezeu vom face putere”:%. lar 
Pavel zice: „Cerând să am cumva, prin voinţa Lui, bun prilej ca să 
vin la voi”'S. Folosește această expresie și pentru Hristos, zicând: 
„În Hristos lisus”:s9. Adesea și mai peste tot putem găsi aceste cu- 
vinte folosite pentru una sau alta [dintre cele trei Persoane], ceea ce 
nu s-ar întâmpla dacă nu ar fi de aceeași fiinţă. 

Dar, ca să nu crezi acum că propoziția: „Ioate prin El s-au 
făcut" se referă la minuni (căci ceilalți evangheliști au vorbit des- 
pre ele), adaugă acestea: „În lume era și lumea prin EI s-a făcut”, dar 
nu și Duhul Sfânt, căci Acesta nu este dintre cele făcute?, ci dintre 
cele mai presus de toată făptura. 

Dar să luăm aminte la cele ce urmează. Atunci când loan 
vorbește despre creaţie zicând: „Ioate prin El s-au făcut și fără EI 
nimic nu s-a făcut din ce s-a făcut”, adaugă și o afirmaţie despre 
pronie: „În El era viaţă”. Dintr-un izvor care dă naștere adâncurilor 
mării, oricâtă apă ai lua, nu se împuţinează. Tot așa energia cre- 
atoare a Celui Unul-Născut nu se micșorează nicidecum, oricâte 
ai crede că s-au alcătuit și s-au făcut prin ea. Dar, ca să folosesc 
un exemplu mai potrivit, voi vorbi despre lumină, despre care și 
loan a pomenit adăugând imediat după aceea: „Și viaţa era lumina”. 
Așa cum lumina nu își micșorează nicidecum strălucirea, oricât de 
mulți ar fi cei pe care îi luminează, tot așa Dumnezeu, și mai îna- 
inte și după creaţie, rămâne neștirbit, nemicșorat în vreun fel, ne- 
slăbit de mulțimea celor create. Chiar de ar fi fost nevoie să se facă 
mii de lumi de acest fel, chiar de ar fi fost fără număr, El rămâne 
suficient tuturor, nu numai pentru a le aduce la ființă, ci și pentru 


'5 Matei 1, 20. 

'%7 Psalmul 59, 13. 

'% Romani 1, 10. 

15 Efeseni 3, u. 

'7 Creaţia lumii prin cuvântul divin este întâlnită în cosmologia vechilor orientali. Filon 
de Alexandria, ca și alți platoniști târzii, va considera că universul este creat de Dumnezeu 
prin intermediul Cuvântului (Logosului) Său, dar nu dintr-o materie preexistentă, cum 
afirmau filosofii greci, ci ex nihilo (Despre crearea lumii, 20, 6). Mai mult, din această 
cauză, afirmă Filon, lumea este o oglindire, o copie a imaginii Sale divine, de vreme ce are 
pecetea sa arhetipală imprimată în toate (Despre crearea lumii, 16, 26). 

'1 O argumentaţie similară regăsim la Fericitul leronim în Omilia 87. 

a le menţine după creaţie. Pentru că numele „viață” nu arată numai 
lucrarea creatoare, ci și pronia care face să rămână cele create. 

De asemenea, ne pune înainte și învățătura despre înviere și 
începe să ne binevestească această minune. Pentru că, atunci când 
Viaţa a venit la noi, s-a destrămat puterea morții, și când Lumina a 
strălucit peste noi, s-a risipit întunericul. Viața rămâne pururea în 
noi și moartea nu o poate birui. Astfel, ceea ce se spune despre Ta- 
tăl, se poate spune pe drept cuvânt și despre Lumină: „În EL trăim și 
ne mișcăm și suntem”'2. Aceasta a arătat-o și Pavel, zicând: „Pentru 
că întru El au fost făcute toate și toate întru El sunt alcătuite". De 
aceea este numit și „rădăcină'" și „temelie”5. 

Dar, când auzi că „în EI era viaţă”, să nu te gândești că El este 
compus, pentru că și despre Tatăl spune mai departe: „Precum Ta- 
tăl are viaţă în Sine, așa I-a dat și Fiului să aibă viaţă [în Sine)”. 
Așa cum despre Tatăl nu ai putea spune din această pricină că este 
compus, tot așa nici despre Fiul. În alt loc spune: „Dumnezeu este 
lumină”, Și iar: „Locuiește întru lumină neapropiată”"$. Toate 
acestea s-au spus nu ca să ne gândim la o alcătuire compusă, ci 
ca să fim conduși treptat până la înălțimea dogmelor. De vreme 
ce unul din mulțime n-ar putea lesne înțelege cum este viața Lui 
ipostatică în sine, a spus mai întâi ceva mai simplu, pentru ca apoi, 
după ce am primit o învățătură pregătitoare, să ne ducă spre cele 
mai înalte. Cel care a zis: „I-a dat să aibă viaţă”, același a spus și: „Eu 
sunt viața'”** și „Eu sunt lumina”!8, 

Dar spune-mi: ce fel de lumină este aceasta? Nu este lumină 
ce cade sub simțuri, ci inteligibilă, lumină care luminează sufletul 
însuși. De vreme ce Hristos avea să spună: „Nimeni nu poateveni la 
Mine dacă nu-l va atrage Tatăl”, evanghelistul a spus aici de mai 
înainte că El este Cel care luminează. A făcut aceasta pentru ca, 
atunci când vei auzi ceva de acest fel despre Tatăl, să nu spui că este 


'2 Faptele 17, 28. 

1 Coloseni 1, 16-17. 
"4 Romani 15, 12. 
'75 1 Corinteni 3, u. 
'5 Joan 5, 26. 

'7 1 loan, 5. 

'% 1 Timotei 6, 16. 
'79 loan 14, 6. 

'% Joan 8, 32. 

'* Joan 6, 44. 

o însușire care aparține numai Tatălui, ci și Fiului. Căci zice: „Toate 
câte are Tatăl ale Mele sunt”. 

Deci mai întâi ne-a învățat despre creație, iar apoi vorbește și 
despre bunurile sufletești pe care El, venind la noi, ni le-a dăru- 
it. Evanghelistul a pomenit acestea în chip tainic printr-o singu- 
ră propoziţie, zicând: „Și viaţa era lumina oamenilor”'8. Nu a zis: 
„Era lumina iudeilor”, ci: „A oamenilor”, cuprinzându-i pe toţi. 
Căci nu numai iudeii, ci și păgânii au venit la cunoașterea aceasta, 
și această lumină este comună tuturor. Dar de ce nu i-a pomenit 
și pe îngeri, ci a zis: „A oamenilor”? Pentru că aici se vorbește des- 
pre firea omenească și către oameni a venit El ca să vestească cele 
bune. 

„Și lumina luminează în întuneric”"% Întunericul se referă 
aici la moarte și la rătăcire. Căci lumina simțită nu luminează 
în întuneric, ci doar în lipsa lui. Dar propovăduirea a strălucit în 
mijlocul rătăcirii care stăpânea și a risipit-o. Aflându-Se EI Însuși 
în moarte, a biruit-o în acest fel, pentru ca și pe cei care erau 
deja ținuți de ea să-i ridice. Deci nici moartea nu L-a biruit, nici 
înșelăciunea, ci strălucește pretutindeni și luminează cu puterea 
Sa. De aceea spune: „Și întunericul nu a cuprins-o'"5. Căci este de 
nebiruit și nu dorește să se sălășluiască în sufletele care nu vor să 
fie luminate. 


4. lar dacă nu i-a cuprins pe toţi, să nu te tulburi de aceasta, 
pentru că nu cu sila și cu forța, ci potrivit cu voinţa și convingerea 
noastră ne călăuzește Dumnezeu. Deci să nu-i închizi ușa acestei 
lumini și de multă desfătare te vei bucura. Această lumină vine prin 
credință şi, odată ce a venit, îl luminează din belșug pe cel care o 
primește. Dacă îi vei oferi o viață curată, va rămâne pururea să se 
sălășluiască înlăuntrul tău. Căci zice: „Cel care Mă iubește va păzi 
poruncile Mele și vom veni la el Eu și Tatăl și ne vom face lăcaș 


“2 Joan 16, 15. 

'% Joan 1, 4. 

%% Joan 1, 5. Antiteza lumină-întuneric este specifică nu doar zoroastrismului, gnosti- 
cismului, maniheismului, ci și unor texte iudaice ale vremii, în special literatura de la 
Qumran (cf. doctrina celor două căi, specifică moralei iudaice în general, lupta dintre fiii 
întunericului și fiii luminii). În mentalitatea iudaică și nu numai, viața era asociată cu 
lumina și virtutea, iar întunericul cu moartea și păcatul. 

'% Joan 1, 5. 

la el':5%. După cum cel care nu deschide ochii nu se poate bucura 
așa cum trebuie de razele soarelui, nici de această strălucire nu se 
poate împărtăși pe deplin cel care nu deschide larg ochii sufletului 
și nu privește cu luare-aminte în orice împrejurare. Și cum se petre- 
ce aceasta? [Se întâmplă] atunci când ne curățim sufletul de toate 
patimile. Căci păcatul este întuneric, și chiar unul adânc, ceea ce se 
vede limpede din necunoașterea și uitarea pe care le aduce sufle- 
tului. „Că oricine face rele urăște lumina și nu vine la lumină"? și 
„cele ce se fac întru ascuns rușine este a le și grăi'""58. 

După cum în întuneric nu putem deosebi un prieten de un 
dușman și nu distingem firea lucrurilor, tot așa se întâmplă și în 
păcat: cel care iubește lăcomia nu deosebește prietenii de vrăjmași, 
cel care pizmuiește îl vede chiar și pe cel mai apropiat ca pe un 
dușman, cel care uneltește, de asemenea, se războiește cu toţi. În- 
tr-un cuvânt, tot cel care face păcatul nu se deosebește cu nimic de 
oamenii beţi și nebuni, pentru că nu distinge firea lucrurilor. După 
cum noaptea le vedem pe toate la fel - și lemnul, și plumbul, și fie- 
rul, și argintul, și aurul, și piatra prețioasă -, pentru că nu este pre- 
zentă lumina care să le arate diferite, tot așa cel care duce o viață ne- 
curată nu cunoaște virtutea cumpătării și frumuseţea înțelepciunii. 
În întuneric, așa cum am mai spus, chiar și pietre preţioase de s-ar 
afla, frumuseţea lor nu se vede, nu din pricina firii lor, ci din pricina 
ignoranței celor care le privesc. 

Și nu este acesta singurul rău de care avem parte dacă trăim în 
păcat, ci și faptul că suntem stăpâniți tot timpul de frică. Așa cum 
cei care umblă în vreme de noapte fără lună tremură chiar dacă nu 
este de față nimeni care să-i înspăimânte, tot așa și cei care lucrea- 
ză păcatul sunt lipsiţi de curaj chiar dacă nu se află nimeni care 
să-i mustre. Ei se tem de toate și au bănuieli pentru că îi mustră 
conștiința. Toate le sunt pline de teamă și de neliniște, pe toate le 
privesc cu îndoială, toate îi înspăimântă. 

Să fugim, dar, de o astfel de viaţă plină de durere! După această 
durere urmează moartea, o moarte fără de moarte, căci osânda de 
acolo nu are sfârșit. lar câtă vreme sunt aici, aceștia nu se deose- 
besc cu nimic de acei oameni fără minte care visează la lucruri ce 


'% Joan 14, 23. 
'% Joan 3, 20. 
1% Efeseni 5, 12. 

nu există. Li se pare că sunt bogaţi, deși nu sunt, cred că trăiesc în 
desfătare, deși nu este așa, și nu își dau seama de rătăcirea în care 
se află până nu se izbăvesc de această nebunie, până nu se trezesc 
din somn. De aceea Pavel îi îndeamnă pe toți să fie treji și să pri- 
vegheze, lucru pe care îl spune și Hristos'%. Cel care este treaz și 
priveghează, chiar dacă este prins de păcat, degrabă îl alungă de la 
el. Dar cel care doarme și și-a ieșit din sine nici nu își dă seama că 
este stăpânit de păcat. 

Deci să nu dormim, căci nu este vremea nopții, ci a zilei. „Să 
umblăm cuviincios, ca ziua”, căci nimic nu este mai necuviincios 
ca păcatul. Nu este atât de rău și de necuviincios a umbla gol, pe 
cât este a face păcate și fărădelegi. Cei care sunt goi nu au atâta 
vină, pentru că adesea fac aceasta din pricina sărăciei; cât despre 
cel care face păcatul, nimic nu este mai josnic și mai lipsit de cinste 
decât el. 

Să ne gândim la cei care umblă prin tribunale din pricina 
nesațului și a lăcomiei lor. Cât de josnici se arată și vrednici de râs, 
fără de rușine, mincinoși și neobrăzaţi! Suntem atât de jalnici și 
vrednici de milă, încât nu am răbda să ne îmbrăcăm cu hainele 
pe dos și, dacă am vedea pe vreun altul astfel, l-am îndrepta, dar 
de faptul că umblăm toți cu susul în jos — și noi și cei din preajma 
noastră - nici nu ne dăm seama. 

Spune-mi, dar, ce este mai josnic decât un bărbat care intră la o 
femeie desfrânată? Ce este mai vrednic de râs decât cel nestăpânit, 
decât cel care insultă sau pizmuiește? De ce nu ni se par acestea 
la fel de rușinoase precum faptul de a umbla dezbrăcat? Doar din 
pricina obișnuinţei. Pentru că nimeni nu a umblat vreodată gol de 
bunăvoie, în vreme ce păcatele acelea le fac toţi cu îndrăzneală și 
fără rușine. Dacă ar merge într-o ceată de îngeri, acolo unde nicio- 
dată nu s-a întâmplat ceva de acest fel, atunci ar vedea limpede cât 
sunt de vrednice de râs [aceste păcate]. Dar ce zic ceată de îngeri? 
Chiar și în palatele împărătești din lumea aceasta, de ar aduce ci- 
neva o desfrânată și ar cădea în păcat cu ea sau dacă s-ar îmbăta 
cineva de vin sau vreun alt lucru de rușine ar săvârși, ar fi aspru pe- 
depsit. Dacă în palatele împărătești nu este îngăduită o asemenea 


'% Cf. 1 Corinteni 16, 3. 
1% Cf. Marcu 13, 37. 
'» Romani 13, 13. 

îndrăzneală, cu atât mai mult vom fi supuși la cea mai grea osân- 
dă de vom îndrăzni să facem unele ca acestea înaintea Împăratului 
Care pretutindeni este și pe toate le vede. 

De aceea, rogu-vă, să arătăm viață pașnică și curată, pentru 
că avem Împărat Care pururea privește toate faptele noastre! Să 
atragem asupra noastră razele acestei Lumini, ca să strălucească 
mereu cu îmbelșugare asupra noastră. Astfel ne vom bucura și de 
bunătăţile de aici și de cele viitoare, cu harul și cu iubirea de oa- 
meni ale Domnului nostru lisus Hristos, prin Care și cu Care fie 
slava Tatălui și Sfântului Duh în vecii vecilor. Amin. 


Omilia 6 


„Fost-a om trimis de Dumnezeu; numele lui era loan.” 
(Ioan 1, 6) 


[Evanghelistul,] după ce în introducere ne-a vorbit pe scurt 
despre Dumnezeu-Cuvântul, merge mai departe, urmând calea și 
rânduiala sa, și ajunge acum la loan, propovăduitorul Cuvântului, 
cel de un nume cu el. Deci tu, când auzi că a fost trimis de Dum- 
nezeu, să înţelegi că nimic omenesc nu există în cuvintele lui. Căci 
el nu grăiește cele ale sale, ci toate sunt ale Celui care l-a trimis. De 
aceea este numit și vestitor, căci virtutea unui vestitor este de a nu 
spune nimic de la sine. lar cuvântul „a fost” nu arată aici trecutul 
verbului „a fi”, ci apostolatul său. De aceea spune: „Fost-a om trimis 
de Dumnezeu”, iar nu: „A fost trimis de Dumnezeu”. 

Atunci cum de spun unii că propoziţia: „Dumnezeu fiind după 
formă” nu arată egalitatea [Fiului] cu Tatăl, pentru că nu este adău- 
gat articolul? lată că nici aici nu este folosit niciun articol. Dar oare 
nu despre Tatăl vorbește? Ce-i vom răspunde prorocului care zice: 
„lată, Eu trimit îngerul Meu înaintea feței Tale, care va pregăti calea 
Ta''*:? Cuvintele „al Meu” și „a Ta” arată două Persoane. 

„Acesta a venit spre mărturie, ca să mărturisească despre 
Lumină." 

Poate că cineva va spune: „Ce este aceasta? Robul aduce 
mărturie pentru Stăpânul lui?” Dar oare nu te minunezi și nu te 
nedumirești și mai mult atunci când Îl vezi nu numai mărturisit 
de către rob, ci și venind la el și fiind botezat de el împreună cu 
iudeii? Nu trebuie să te tulburi sau să te neliniștești, ci să te mi- 
nunezi de negrăita Lui bunătate. Dar, dacă va stărui cineva tulbu- 
rându-se și nedumerindu-se, EI îi va spune și acestuia ceea ce i-a 


'% Maleahi 3, 1; Marcu 1, 2. 
i 
'% Joan 1, 7. 

zis lui loan: „Lasă acum, că așa se cuvine nouă să împlinim toată 
dreptatea". Și, dacă tot va rămâne tulburat, îi va spune cele ce 
le-a zis și iudeilor: „Nu iau de la om mărturie'"%. Deci, dacă nu 
are trebuinţă de această mărturie, pentru ce a fost trimis loan de 
către Dumnezeu? Nu pentru că ar fi avut El nevoie de mărturie, 
căci aceasta este cea mai mare blasfemie. Dar de ce? loan evan- 
ghelistul însuși învaţă, zicând: „Pentru ca toți să creadă prin el'"%. 
Însuși Hristos spune: „Nu de la om iau mărturia”. Și, ca să nu crea- 
dă cei fără de minte că Se contrazice pe Sine, pentru că acum spu- 
ne: „Altul este care mărturisește despre Mine și știu că mărturia 
lui este adevărată”"” - referindu-se la loan Botezătorul -, iar apoi 
spune: „Nu iau de la om mărturia”, a adăugat imediat lămurirea, 
zicând: „Dar acestea le spun pentru voi, ca să vă mântuiți”'%. Ca 
și când ar fi zis: „Sunt Dumnezeu și Fiu adevărat al lui Dumnezeu 
și al acelei Fiinţe pure și fericite și nu am nevoie de nicio mărtu- 
rie. Chiar dacă nimeni nu ar voi să facă aceasta, eu nu sufăr nicio 
micșorare în ceea ce privește firea Mea. Dar, de vreme ce port grijă 
de mântuirea celor mulți, pentru aceasta M-am coborât până la 
o asemenea smerenie încât să încredințez unui om mărturisirea 
despre Mine. 

De vreme ce iudeii erau pământești și neputincioși, le era ast- 
fel mai lesne de acceptat și mai ușor de crezut în El. După cum S-a 
îmbrăcat în trup ca să nu-i dea pieirii pe toţi prin arătarea dumne- 
zeirii dezvăluite, tot așa a trimis și un om ca vestitor, pentru ca ace- 
ia care ascultau atunci, auzind un glas din același neam omenesc, 
să se apropie mai ușor. 

De vreme ce nu avea nevoie nicidecum de mărturia aceluia, 
era de ajuns să Se arate singur așa cum era, în ființa Sa dezgoli- 
tă, și să-i uimească pe toți. Dar nu a făcut așa pentru motivul pe 
care l-am arătat deja. Pentru că i-ar fi nimicit pe toţi, de vreme 
ce nimeni nu poate îndura acel asalt de neîndurat al luminii. De 
aceea, așa cum am mai spus, S-a îmbrăcat în trup și a încredințat 
mărturia |despre Sine] unuia care era rob ca noi, fiindcă toate 
le-a lucrat pentru mântuirea oamenilor, căutând nu numai spre 


'94 Matei 3, 15. 
'% Joan 5, 34. 
'% Joan 1, 7. 
'7 loan 5, 32. 
'% Joan 5, 34. 

vrednicia Sa, ci spre ceea ce este bine primit și folositor pentru cei 
care Îl ascultă. La aceasta Se referea El când spunea: „Acestea le 
spun pentru voi ca să vă mântuiţi”. lar evanghelistul, care spune 
aceleași lucruri ca și Stăpânul, după ce a zis: „Ca să mărturisească 
despre Lumină”, a adăugat: „Ca toţi să creadă prin el”, voind să 
spună așa: „Să nu crezi că pentru aceasta a venit loan Botezătorul 
să mărturisească: ca să adauge ceva la cuvântul vrednic de crezare 
al Stăpânului! Nu pentru aceasta, ci pentru ca semenii lui să crea- 
dă prin el”. 

Și din cele ce urmează se vede limpede că a spus asta din grija 
de a înlătura dinainte această bănuială, căci a adăugat: „Nu era el 
Lumina'”%. Dacă motivul pentru care a repetat aceasta nu a fost cel 
de a se împotrivi acelei bănuieli, atunci pur și simplu a prelungit 
discursul și e vorba mai degrabă de tautologie decât de o limpezire 
a învățăturii. Dacă a spus că a fost trimis ca să mărturisească despre 
Lumină, de ce mai spune apoi că nu era acela Lumina? Nu a spus-o 
pur și simplu, nici în zadar, ci, de vreme ce la noi de cele mai multe 
ori cel care mărturisește este mai mare decât cel mărturisit și ade- 
sea este socotit mai vrednic de crezare, ca să nu bănuiască cineva 
aceasta și despre loan, de îndată, încă de la început, înlătură aceas- 
tă rea bănuială și o smulge din rădăcină, arătând cine este acesta 
care mărturisește și cine este Acela care este mărturisit și cât de 
mare este deosebirea dintre Cel mărturisit și cel care mărturisește. 
Așadar, după ce a arătat superioritatea neasemănată a Aceluia, a 
dat curs mai departe, fără teamă, cuvântării sale. lar după ce a înlă- 
turat cu totul orice gând absurd care ar fi putut să mai mocnească 
în mintea celor nesăbuiţi, cu ușurință și neîmpiedicat și-a continu- 
at cuvântul de învățătură, așezându-l înlăuntrul tuturor. 

Să ne rugăm, dar, ca, dimpreună cu descoperirea înțelesurilor 
și adevărul dogmelor, să fie și viața noastră curată și petrecerea lu- 
minoasă, căci acelea nu sunt de niciun folos dacă nu avem fapte 
bune. Chiar de am avea toată credința și înțelegerea Scripturilor, 
câtă vreme suntem lipsiți și goi și nu suntem stăpânii vieții celei 
bune, nimic nu împiedică să fum aruncaţi în focul gheenei și să ar- 
dem veșnic în focul nestins. Așa cum cei care au făcut cele bune vor 
învia întru viață veșnică, tot așa cei care au îndrăznit să facă cele 
potrivnice vor avea parte de osândă veșnică, fără de sfârșit. 


'% loan 1, 8. 

De aceea să ne dăm toată silința să nu pierdem prin fapte rele 
câștigul dobândit din dreapta credinţă, ci, câștigându-ne prin fapte 
un bun renume, să privim cu îndrăzneală către Hristos. Căci nu 
există fericire mai mare decât aceasta. Fie ca toţi, prin înfăptuirea 
celor spuse, să facem toate spre slava lui Dumnezeu, a Căruia este 
slava, împreună cu Fiul Său cel Unul-Născut și cu Sfântul Dub, în 
vecii vecilor. Amin. 


Omilia 7 


„Era Lumina cea adevărată care luminează tot omul 
care vine în lume.” (loan 1, 9) 


1. De aceea, o preaiubiţi fii, vă hrănim puţin câte puţin cu 
înțelesurile din Scripturi și nu le revărsăm pe toate odată, ca să 
puteţi păzi ușor cele pe care le primiţi mereu! Și în cazul unei zi- 
diri, cel care adaugă pietre fără a le fixa bine pe cele puse înainte 
construiește un zid cu totul șubred și ușor de surpat. Dar cel care 
așteaptă mai întâi să se întărească materialul și apoi așază treptat 
celelalte pietre construiește casa în siguranţă, făcând-o trainică, iar 
nu vremelnică și lesne de dărâmat. Să-i imităm și noi pe acești zi- 
dari și în același fel să clădim și sufletele noastre! Căci ne temem 
ca nu cumva, de vreme ce prima temelie este de curând închegată, 
adaosul învățăturilor din al doilea rând să le năruie și pe cele dintâi, 
pentru că mintea nu poate să le cuprindă pe toate deodată. 

Deci ce ni se citește astăzi? „Era Lumina cea adevărată care 
luminează tot omul care vine în lume” De vreme ce mai înainte, 
vorbind despre loan, a spus că a venit ca să mărturisească despre 
Lumină și că acum a fost trimis ca nu cumva cineva, auzind acestea, 
dat fiind că acela care mărturisește s-a arătat de curând, să bănu- 
iască ceva de acest fel și despre Cel mărturisit, ne-a înălțat mintea 
trimițând-o către existența care este mai înainte de orice început, 
care niciodată nu se sfârșește și niciodată nu începe. 

Și cum este cu putință aceasta, întrebi, de vreme ce este Fiu? 
Noi vorbim despre Dumnezeu, și tu întrebi: „Cum”? Nu te temi, nu 
te cutremuri? Dar, dacă te-ar întreba cineva: „Cum vor avea sufle- 
tele și trupurile noastre viață fără sfârșit după acestea [de aici]?”, ai 
râde atunci de această întrebare, căci nu ține de mintea omenească 
a cerceta unele ca acestea, ci trebuie doar să creadă, fără a iscodi 
cele spuse și având ca dovadă îndestulată a acestora autoritatea Ce- 
lui care vorbește. Dacă despre Cel care a făcut sufletele și trupurile 
și este în mod neasemănat mai presus de toată creația spune că 

este fără de început, ne întrebi în ce fel? Ce om cu minte întreagă ar 
putea spune acestea? Ce om cu rațiunea sănătoasă? 

Ai auzit că era „Lumina cea adevărată”. De ce te silești fără rost 
și în zadar să cuprinzi cu rațiunea ta această viaţă fără sfârșit? Căci 
nu este cu putință. De ce cauţi ceea ce nu poate fi căutat? De ce scru- 
tezi cele de neînțeles? De ce cercetezi cele de necercetat? Încearcă 
să afli originea razelor soarelui. Nu vei putea și, cu toate acestea, nu 
te vei indigna, nici nu te vei supăra pentru această neputinţă. Cum, 
dar, pentru cele mai mari decât acestea ești îndrăzneț și cutezător? 

loan, fiul tunetului, care face să răsune trâmbița duhovniceas- 
că, după ce a auzit de la Duhul expresia „era', nu a cercetat mai 
mult. lar tu, care nu ai parte de harul lui, ci dai glas unor gânduri 
neputincioase, te silești să depășești măsura cunoașterii lui? Pen- 
tru aceasta, nici până la măsura cunoașterii lui nu vei putea ajunge. 

Aceasta este metoda diavolului. Pe cei care se încred în el îi 
scoate în afara hotarelor date nouă de către Dumnezeu, |ca să îi 
ducă,] chipurile, la ceva mult mai înalt. lar atunci când, momin- 
du-ne prin astfel de nădejdi, ne îndepărtează de harul lui Dum- 
nezeu, nu numai că nu ne mai dă nimic mai mult (căci cum ar 
putea, de vreme ce este diavol?), dar nici la cele dinainte întru care 
petreceam fără de primejdie și în siguranţă nu ne lasă să ne întoar- 
cem, ci nepoartă peste tot în rătăcire, fără a ne opri nicăieri. Și pe cel 
întâi-creat?% tot așa l-a făcut să cadă din vieţuirea din Rai. Căci, fă- 
cându-l să se semețească prin nădejdea unei mai mari cunoașteri și 
cinstiri, l-a lipsit și de cele pe care era liber să le stăpânească atunci. 
Nu numai că nu a devenit egal cu Dumnezeu, așa cum i se făgădu- 
ise, dar a căzut și sub stăpânirea morţii; nu numai că nu a căpătat 
nimic de pe urma gustării din pom, dar a pierdut în mare măsură și 
cunoașterea ce o avea, pentru că a nădăjduit către o cunoaștere mai 
mare. De atunci a început să se rușineze și să dorească să-și acopere 
goliciunea, căci mai înainte de înșelare era mai presus de rușinea 
aceasta. Faptul de a se vedea pe sine gol și nevoia de acoperământul 
hainelor și multe alte patimi i-au devenit de atunci firești”. 


> Pe Adam. Diavolul este tatăl minciunii și i-a înșelat pe protopărinţi, sădind îndoiala în 
sufletele lor. Nu legea divină (în speță porunca de a nu mânca fructul unui anumit pom) 
este vinovată de căderea omului, ci slăbiciunea și pofta acestuia (cf. SFÂNTUL IOAN GURĂ 
DE AUR, Omilii la Facere, 7-8). 

2 „Că vederea, gustul și celelalte simțuri slăbesc ținerea de minte a inimii când ne folo- 
sim de ele peste măsură, ne-o spune cea dintâi, Eva. Căci, până ce n-a privit ea pomul 


94 SFÂNTUL LOAN GURĂ DE AUR 


Ca să nu suferim și noi acestea, să ne supunem lui Dumnezeu 
și să rămânem în cele pe care ni le-a dăruit; să nu ne aventurăm 
prea departe, ca să nu pierdem și cele bune dăruite nouă deja, așa 
cum au suferit aceia. Căci, căutând să afle începutul vieţii celei fără 
de început, au pierdut și cele pe care ar fi putut să le aibă. Nici ceea 
ce au căutat nu au aflat (pentru că nici nu este posibil) și s-au abă- 
tut și de la credinţa sănătoasă în Cel Unul-Născut. 

Noi însă să nu mutăm hotarele cele veșnice pe care le-au așezat 
Părinţii noștri, ci să ne supunem cu totul legilor Duhului și, auzind 
că „era Lumina cea adevărată”, să nu căutăm a afla nimic mai mult. 
Căci nici nu este cu putinţă să trecem dincolo de cuvintele acestea. 
Dacă S-a născut ca om, este necesar să existe un interval de timp în- 
tre cel care a născut și cel născut, dar, de vreme ce aceasta s-a făcut 
în chip negrăit și cu dumnezeiască cuviinţă, lasă la o parte cuvin- 
tele „înainte” și „după”, pentru că acestea sunt numiri ale timpului, 
iar Fiul este făcător al tuturor veacurilor. 


2. „Așadar” - spui tu - „nu este Tată, ci frate.” Dar spune-mi: de 
ce este necesar să fie așa? Dacă am fi spus că și Fiul și Tatăl au oaltă 
origine, atunci pe bună dreptate ai fi spus acestea. Dar, dacă fugim 
de această credință greșită și spunem că Tatăl este fără început și că 
nu S-a născut, iar Fiul este fără început, dar născut din Tatăl, de ce 
ar fi necesar ca din această idee să reiasă această credinţă greșită? 
Nu este deloc necesar. Căci El este strălucirea, iar strălucirea este 
înţeleasă dimpreună cu firea din care provine. De aceea și Pavel L-a 
numit așa”, ca să nu bănuiești că ar fi un răstimp între Tatăl și Fiul. 
Deci astfel se vădește lucrul acesta. 

Continuarea demonstrației corectează absurditatea ascun- 
să în minţile celor nechibzuiţi, ca nu cumva, auzind cuvântul 
„strălucire”, să crezi că EI este lipsit de propriul ipostas. Aceasta este 


oprit cu plăcere, își amintea cu grijă de porunca dumnezeiască. De aceea era acoperită 
de aripile dragostei dumnezeiești, nedându-și seama din această pricină de goliciunea ei. 
Dar, când a privit la pom cu plăcere și s-a atins de el cu multă poftă și în sfârșit a gustat 
din rodul lui cu o voluptate puternică, îndată s-a pătruns de dorința după împreuna- 
rea trupească, aprinzându-se de patimă prin faptul că era goală. Și, astfel, toată pofta ei 
și-a întors-o spre gustarea lucrurilor de aici, amestecând, din pricina fructului plăcut la 
vedere, în greșeala ei și greșeala lui Adam. De atunci, cu anevoie își mai poate aduce omul 
aminte de Dumnezeu sau de poruncile Lui” (DIADOH AL FOTICEEI, Cuvânt ascetic, 56, în: 
Filocalia, vol. 1, traducere, introduceri și note de Pr. Prof. Dr. Dumitru Stăniloae, Editura 
Institutului Biblic și de Misiune al Bisericii Ortodoxe Române, București, 2008, p. 428). 
2023 GfMBvreiti, 3: 

o credinţă greșită ce ține de nebunia sabelienilor:* și a adepților lui 
Marcel?*. Noi însă nu spunem așa, ci spunem că El are propriul Său 
ipostas. De aceea, după cea spus că El este „strălucire, a adăugat că 
este și „pecete a ființei Lui'25%, ca să arate că are propriul ipostas și 
este din aceeași ființă din care este și pecetea. 

Așa cum am mai spus, nu este de ajuns un singur cuvânt pen- 
tru a înfățișa oamenilor dogmele despre Dumnezeu. Dar bine ar 
fi ca, după ce am adunat mai multe cuvinte, să alegem din fiecare 
ceea ce este potrivit. Așa vom putea ajunge la cuvenita doxologie. 
„Cuvenită” spun atât cât este în puterea noastră. De crede cineva că 
poate vorbi după adevărata vrednicie și se silește spre aceasta, spu- 
nând că Îl cunoaște pe Dumnezeu așa cum El Se cunoaște pe Sine, 
unul ca acesta fără îndoială nu Îl cunoaște pe Dumnezeu. 

Așadar, de vreme ce știm acestea, să stăruim a ţine cu tărie cele 
ce ni le-au predat cei care au fost de la început văzători și slujitori 
ai Cuvântului? și nimic mai mult să nu iscodim. lar cei care sunt 
cuprinși de această boală vor avea parte de două rele: pe de o parte, 
se vor osteni în zadar, căutând cele ce nu pot fi aflate, pe de alta, Îl 
vor mânia pe Dumnezeu, încercând să depășească hotarele așezate 
de El. lar câtă mânie stârnește acest lucru nu trebuie să aflaţi de la 
noi, ci o știți toţi. De aceea, lăsând la o parte nechibzuinţa lor, să 
ne cutremurăm de cuvintele Lui, ca să ne apere mereu. Căci zice: 


* Modalismul este o erezie antitrinitară, care apare în Asia Mică și se dezvoltă la Roma, 
unde este propagată de Praxeas (către 190 d.Hr.), de Noetus și apoi de Sabelius (către 200 
d.Hr.), de unde și numele de „sabelianism”. Potrivit acestei concepții, Dumnezeu este o sin- 
gură Persoană și S-a revelat succesiv în trei forme sau modalități diferite (de aici și denu- 
mirea de „modalism”): forma Tatălui, Care a creat lumea și a dat Legea Veche, forma Fiului, 
Care a salvat lumea, și forma Duhului. În acest fel, Persoanele divine nu sunt distincte în 
mod real, ci sunt doar ipostaze, manifestări, numiri ale unei singure Persoane divine, între 
Tatăl, Fiul și Duhul neexistând nicio deosebire. Astfel, Tatăl S-ar fi întrupat ca Hristos și ar 
fi pătimit (de aici și o altă denumire a ereziei, de „patripasianism”). Monarhienii au urmași 
și în vremurile moderne, pe socinieni și antitrinitari sau unitarieni. 

2% Marcel din Ancira (f 374), teolog important al veacului al IV-lea, prieten apropiat 
și susținător fervent al Sfântului Atanasie cel Mare, însă un rigid polemist antiarian cu 
tendințe monarhiene, A fost condamnat la Sinodul de la Serdica din 342 ca sabelian. Din 
actele sinodului aflăm că Marcel, pentru a salva unitatea ființei dumnezeiești, afirma că 
subzistența eternă a lui Hristos, dumnezeirea și împărăția Sa vor avea sfârșit. 

*% Evrei, 3. Sfântul loan folosește termenul xapakTrp (semn imprimat de sigiliu în ceară, 
pecete, semn distinctiv) cu scopul de a insista asupra realității substanțiale a Persoanelor 
divine, care nu sunt simple entităţi abstracte sau forme de manifestare a esenței divine 
unice. 

28 CfiLueati,2. 

„Către cine voi privi, fără numai către cel blând, smerit și liniștit 
care se cutremură de cuvintele Mele?'>7 Lăsând, dar, această isco- 
dire înșelătoare, să ne zdrobim inimile, să ne plângem păcatele, așa 
cum ne-a poruncit Hristos, să ne umilim pentru greșelile noastre, 
să ne amintim cu de-amănuntul toate câte am îndrăznit a le face în 
vremea ce a trecut și să ne silim să le ștergem cu totul. 

Pentru aceasta Dumnezeu ne-a deschis numeroase căi. Căci 
zice: „Spune tu mai întâi păcatele tale ca să te îndreptățești!”2 Și 
iar: „Zis-am: «Voi vesti fărădelegea mea împotriva mea», și tu ai 
iertat păgânătatea inimii mele'>. Mult ajută la micșorarea păca- 
telor noastre neîncetata osândire și amintire a lor. Dar există și altă 
cale mai rodnică decât aceasta: să nu ne amintim cu răutate de ni- 
meni dintre cei care au păcătuit față de noi și să iertăm greșelile 
celor care ne-au greșit. 

Vrei să afli și a treia cale? Ascultă-l pe Daniel, care spune: „Răs- 
cumpără păcatele tale cu milostenii și fărădelegile tale cu îndurări 
către cei săraci”**. Și mai este încă o cale afară de aceasta: rugăciu- 
nile neîncetate, îndreptate către Dumnezeu cu stăruință și tărie. 
Nu puţină ușurare și dezlegare de păcate ne aduce, de asemenea, și 
postul, atunci când este însoţit de iubire față de ceilalţi, căci stinge 
aprinderea mâniei lui Dumnezeu: „Apa va stinge focul arzător, iar 
păcatele se vor curăţi prin milostenii'2". 

Să mergem, dar, pe toate căile acestea! Dacă ne vom afla me- 
reu întru acestea, dacă ne vom petrece timpul îndeletnicindu-ne cu 
ele, nu numai că vom spăla greșelile din trecut, dar și în viitor vom 
avea parte de cel mai mare câștig. Astfel nu vom da răgaz diavolului 
să ne atace fie prin trândăvia vieții, fie prin iscodiri pierzătoare. 
Prin acestea și altele asemenea, el îi duce la căutări nesăbuite și la 
dispute vătămătoare pe cei pe care îi vede trândavi, fără lucru și 
lipsiţi de grija pentru virtuțile vieţii. 

Dar noi să nu îi dăm loc să se strecoare, să veghem, să fim treji, 
pentru ca, ostenindu-ne puţin în această scurtă vreme, să dobân- 
dim bunătăţile nepieritoare în veacurile nesfârșite, cu harul și cu 
iubirea de oameni ale Domnului nostru lisus Hristos, prin Care și 
cu Care fie slava Tatălui și Sfântului Duh în vecii vecilor. Amin. 


257 [saia 66, 2. 

28 [saia 43, 26. 

9 Psalmul zi, 6. 

= Daniel 4, 24. 

= Înţelepciunea lui Isus Sirah 3, 29. 


Omilia 8 


„Era Lumina cea adevărată care luminează pe tot 
omul ce vine în lume.” (loan 1, 9) 


1. Nimic nu ne împiedică să aducem înainte și astăzi aceleași 
cuvinte, de vreme ce mai înainte expunerea dogmelor nu ne-a în- 
găduit să parcurgem toate cele citite. 

Așadar, unde sunt cei care spun că Acesta nu este adevăratul 
Dumnezeu? Aici este numit „Lumina cea adevărată”, iar în alt loc, 
„Adevărul în sine” și „Viaţa în sine'”>2. Dar aceste cuvinte le vom 
lămuri mai bine când vom ajunge în acel loc. Acum însă, până să 
ajungem acolo, trebuie să grăim dragostei voastre cele ce urmează: 

Dacă [EI] luminează pe tot omul care vine în lume?5, cum de 
sunt atâţia care au rămas neluminaţi? Pentru că nu toți au cunos- 
cut cinstirea lui Hristos. Deci cum luminează El pe tot omul? Atât 
cât ţine de El. Dar, dacă unii de bunăvoie închid ochii minţii și 
nu vor să primească razele acestei lumini, întunecarea nu le vine 
de la firea luminii, ci de la răutatea lor, pentru că se lipsesc după 
voia lor de acest dar. Pentru că harul se revarsă peste toți și nu se 
întoarce nici de la iudeu, nici de la elin, nici de la barbar, nici de 
la scit, nici de la cel liber, nici de la rob, nici de la bărbat, nici de la 
femeie, nici de la bătrân, nici de la tânăr2+. Vine la toți deopotrivă 
și îi cheamă la aceeași cinste. Cei care nu vor să se bucure de acest 
dar să pună pe seama lor această orbire. Atunci când intrarea este 
deschisă tuturor și nu există nicio opreliște, acei doritori ai răului 
care rămân afară pier nu din altă pricină decât din cauza propriei 
lor răutăți. 


22 Joan 14, 6. 

5 Tradiţia rabinică vorbea despre posibilitatea ca Dumnezeu să îi învețe Torah pe copii 
încă din pântecele mamei lor. 

4 Cf. Galateni 3, 28. 

„În lume era”, dar nu ca unul contemporan cu lumea3s. Nici 
gând! De aceea a adăugat: „Și lumea prin El s-a făcut”, ridicându-te 
iar prin această afirmaţie la existența mai înainte de veci a Celui 
Unul-Născut. Cel care aude că totul este făcut de EI, chiar de ar 
fi cu totul nesimţitor, chiar de ar fi vrăjmaș și potrivnic slavei lui 
Dumnezeu, totuși, vrtând-nevrând, va fi nevoit să mărturisească că 
Făcătorul este mai înainte de lucrările Lui. De aceea mă mir mereu 
de nebunia lui Pavel din Samosata*, [întrebându-mă] cum de a 
îndrăznit să se împotrivească adevărului care este atât de limpede 
și să se arunce în prăpastie de bunăvoie. Căci nu din necunoaștere 
a greșit, ci știind foarte bine, dar suferind de aceeași patimă ca și 
iudeii. Aceia, pentru că luau aminte la oameni, au lepădat credința 
sănătoasă, fiindcă, deși știau că EI este Fiul lui Dumnezeu cel 
Unul-Născut, din cauza stăpânitorilor nu au mărturisit aceasta, ca 
să nu fie alungaţi din sinagogă?7. Tot așa și despre acesta se spune 
că de dragul unei femei a renunţat la mântuirea lui*8. Cumplită, cu 
adevărat cumplită este tirania slavei deșarte! Și ochii înțelepților îi 
poate orbi atunci când aceștia nu sunt cu luare-aminte. Dacă mitu- 
irea are această putere, cu atât mai mult patima aceasta, care este 
încă și mai despotică. De aceea Hristos le-a spus iudeilor: „Cum 
puteţi să credeţi, când primiţi slavă unii de la alţii, și slava de la 
unicul Dumnezeu nu o căutați?” 

„Și lumea nu L-a cunoscut." Aici numește „lume” mulțimea 
cea stricată, robită de lucrurile lumești, norodul josnic, tulburat 
şi fără minte. Dar prietenii lui Dumnezeu cei minunaţi toți L-au 
cunoscut chiar și mai înainte de arătarea Sa în trup. Hristos Însuși, 
spunându-i pe nume, vorbește despre patriarh: „Avraam, părintele 


“5 Fericitul Augustin remarcă subtilul joc de semnificații ale termenului „lume”. La înce- 
putul versetului, „lume” are sensul de „univers creat”, iar în final, „lumea” este totalitatea 
celor care Îl resping pe Hristos (Predica 121, 1). 

"5 Pavel de Samosata, precum am văzut, este unul dintre fondatorii Școlii teologice anti- 
ohiene, care va fi mereu marcată de o hristologie divizivă (separând firile divină și umană 
în Hristos, până la a le individualiza ca ipostasuri distincte), dusă până la extrem de unii 
dintre adepții săi, precum Nestorie. 

7 Cf. Ioan 9, 22. Teologii creștini considerau doctrinele monarhianiste ca iudaizante, în 
vreme ce le situau pe cele triteiste în zona elenismului. 

=5 Aluzie la acuzele de imoralitate aduse episcopului Pavel de Samosata în procesul inten- 
tat de acuzatorii săi. Regina Zenobia a Palmyrei i-a oferit lui Pavel de Samosata protecție 
şi susținere. 

“9 loan 5, 44. 

2% loan 1, 10. 

nostru, a fost bucuros săvadă ziua Mea; și a văzut-o și s-a bucurat'22. 
Și despre David spunea, mustrându-i pe iudei: „Cum deci David 
în duh ÎL numește pe El «Domn», zicând: «Zis-a Domnul Domnu- 
lui Meu: șezi de-a dreapta Mea»? Și adesea, împotrivindu-li-se, 
amintește de Moise. lar apostolul amintește de ceilalți proroci, căci 
Petru spune că toți prorocii, începând de la Samuel, L-au cunoscut 
și au vestit dinainte venirea Lui. El spune așa: „Toţi prorocii de la 
Samuel și câţi le-au urmat au vorbit și au vestit zilele acestea'>%. lar 
lui lacov și tatălui său și bunicului său li S-a arătat și le-a vorbit și 
le-a făgăduit că le va da multe și mari bunătăţi, pe care într-adevăr 
li le-a dăruit. 

Dar tu spui: „Atunci cum de a spus: «Mulţi proroci au dorit să 
vadă cele ce vedeţi voi, dar nu au văzut, și să audă cele ce auziţi, dar 
nu au auzit»24? Oare nu au avut parte de cunoașterea Lui?” Cum să 
nu? Voi încerca să arăt acest lucru chiar din această afirmaţie, prin 
care unii socotesc că se spune că aceia au fost lipsiți [de cunoașterea 
Lui]. Căci spune: „Mulţi au dorit să vadă cele ce vedeţi”. Deci au 
știut că Elvaveni la oameni și va rândui cele ce a rânduit. Căci, dacă 
nu ar fi știut, nu ar fi dorit [să vadă]. Nimeni nu poate să dorească 
cele despre care nu are cunoștință. Deci L-au cunoscut pe Fiul lui 
Dumnezeu și au știut că va veni la oameni. 

Așadar, care sunt cele pe care nu le-au știut și nu le-au auzit? 
Cele pe care voi acum le vedeţi și le auziţi. Aceia I-au auzit și glasul 
și L-au și văzut, dar nu în trup, nici petrecând printre oameni, nici 
vorbindu-le atât de deschis. El Însuși, voind să lămurească acestea, 
nu a spus doar: „Au voit să Mă vadă”. Dar ce? „Cele pe care voi le 
vedeți.” Nici nu a spus doar: „Să Mă audă”. Dar ce? „Cele pe care le 
auziţi” Chiar dacă nu au văzut venirea Sa în trup, totuși au știut că 
va avea loc această venire și au și dorit-o. Și au crezut în E], chiar 
dacă nu L-au văzut în trup. 

Așadar, atunci când elinii ne învinuiesc zicând: „Ce făcea Hris- 
tos în vremea dinainte, atunci când nu cerceta neamul omenesc? Și 
de ce abia în vremea din urmă a venit preocupându-se de mântuirea 
noastră, după ce atâta timp a fost fără de grijă față de noi? le vom 
răspunde că și mai înainte de aceasta era în lume și Se îngrijea de 


= Joan 8, 56. 

2 Matei 22, 43-44. 
* Faptele 3, 24. 

224 Luca 10, 24. 

lucrurile Lui și era cunoscut tuturor celor vrednici. lar dacă spuneţi 
că nu este cunoscut pentru că nu toţi L-au cunoscut atunci, ci doar 
cei destoinici și plini de virtuţi, atunci ar însemna să mărturisiți că 
nici acum nu 1 se închină oamenii pentru că nici acum nu Îl cunosc 
toți. Dar, așa cum în prezent nimeni nu se îndoiește, din cauza ce- 
lor care nu Îl cunosc, că există cei care Îl cunosc, la fel nu ar trebui 
să existe îndoială că și în vremurile dinainte a fost cunoscut de că- 
tre mulți, ba chiar de către toți acei bărbaţi care erau destoinici și 
minunați. 


2. Dacă ar spune cineva: „Și de ce nu i-au dat atenţie toți? De 
ce nu L-au cinstit toți atunci, ci numai cei drepți?”, îl voi întreba și 
eu: „De ce nici acum nu Îl cunosc toți?” Și de ce să vorbesc [doar] 
despre Hristos? Pe Tatăl Lui de ce nu L-au cunoscut toți nici atunci, 
nici acum? Unii spun că toate se petrec de la sine, iar alții pun în 
seama demonilor grija întregii lumi. Sunt și unii care născocesc un 
alt dumnezeu, altul decât Acesta. Unii dintre ei chiar hulesc, spu- 
nând că puterea Lui este potrivnică și cred că legile Lui sunt ale 
unui demon rău?%. Ce? Vom spune, dar, că El nu este Dumnezeu 
pentru că sunt unii care spun așa și vom mărturisi că El este rău 
pentru că sunt unii care Îl hulesc astfel? Piară această prostie și 
culme a nebuniei! 

Dacă ar fi să conturăm dogmele după judecata celor nebuni, 
ar însemna, fără îndoială, că suntem și noi cuprinși de cea mai 
grea nebunie. Nimeni nu va spune că soarele este vătămător pen- 
tru ochi din cauza celor care au vederea bolnavă, ci [va spune] că 
este luminător, luând în considerare judecăţile celor sănătoși. Nici 
despre miere nu va spune nimeni că este amară pentru că așa pare 
simțurilor celor bolnavi. Așadar, cine ar putea să urmeze părerea 
celor bolnavi și să afirme despre Dumnezeu fie că nu există, fie că 
este rău, fie că uneori poartă de grijă, iar alteori nu face aceasta de- 
loc? Cine ar putea spune că unii ca aceștia sunt sănătoși și nu și-au 
ieșit din minţi, au luat-o razna și sunt în culmea nebuniei? 

„Lumea nu L-a cunoscut”, spune evanghelistul. Dar cei de care 
lumea nu era vrednică L-au cunoscut. Când a pomenit de cei care 


5 Aluzie la doctrinele filosofiei epicureice, care nega pronia divină, și la cele gnostice 
diteiste, care considerau că lumea a fost creată de un alt dumnezeu decât cel al Noului 
Testament, un demiurg inferior și rău, dumnezeul Vechiului Testament. 

nu L-au cunoscut, a spus pe scurt și pricina acestei necunoașteri. 
Căci nu a spus pur și simplu că nimeni nu L-a cunoscut, ci că lumea 
nu L-a cunoscut, adică oamenii alipiți numai de lume, care gândesc 
cele ale lumii. Căci așa obișnuia Hristos să-i numească pe aceștia, 
ca atunci când spune: „Părinte sfinte, lumea nu Te-a cunoscut”2$. 
Așadar, nu numai pe EI, dar nici pe Tatăl Lui nu L-a cunoscut lu- 
mea, după cum spuneam. 

Nimic nu tulbură mintea atât de mult ca alipirea de cele pre- 
zente. Deci, știind acestea, depărtaţi-vă de lume și lepădați lucru- 
rile trupești, pe cât este cu putință! Acestea vă păgubesc nu de lu- 
cruri întâmplătoare, ci de cel mai mare bine. Pentru că omul care 
se alipește cu tărie de lucrurile acestei vieți nu poate dobândi cu 
adevărat cele cerești, ci fără îndoială că va pierde acestea cel care se 
sârguiește pentru acelea. Căci spune: „Nu puteţi să slujiți lui Dum- 
nezeu și lui Mamona'"”, pentru că trebuie ca de unul să vă ţineţi, 
iar pe altul să-l urâţi. 

Însăși experienţa lucrurilor strigă aceasta. De pildă, cei care au 
râs de pofta pentru bani, aceia mai cu seamă sunt cei care Îl iubesc 
pe Dumnezeu așa cum trebuie. lar cei care admiră puterea |bani- 
lor] Îl iubesc mai puţin decât toţi ceilalți. Căci sufletului, odată ce a 
fost prins de iubirea de bani, nu-i va fi ușor să se abțină de la a face 
și a spune cele ce-L mânie pe Dumnezeu, pentru că s-a făcut rob al 
unui alt stăpân, care îi dă numai porunci potrivnice lui Dumnezeu. 

Așadar, treziți-vă și staţi treji! Înţelegând ai Cui robi suntem, 
să iubim numai Împărăţia Lui. Să plângem, să ne tânguim pen- 
tru vremurile dinainte, când i-am slujit lui Mamona. Să aruncăm 
o dată pentru totdeauna jugul lui nesuferit și greu și să purtăm cu 
stăruință jugul lui Hristos, care este ușor și lesnicios foarte2E. Căci 
El nu ne poruncește nimic de felul celor ce ne poruncește Mamo- 
na. Acela ne îndeamnă să ne facem tuturor dușmani, în vreme ce 
Hristos, dimpotrivă, |ne îndeamnă] ca pe toți să-i îmbrățișăm și 
să-i iubim2%. Acela, după ce ne-a alipit de noroi și cărămidă (căci 
asta este aurul), nici măcar noaptea nu ne lasă să ne odihnim puţin. 
Acesta?% însă ne eliberează de această grijă inutilă și fără sens și 


*:5 Joan 17, 25. 

227 Luca 16, 13. 

28 Cf. Matei 1, 30. 
29 Cf. Matei 5, 44. 
20 Hristos. 

ne îndeamnă să adunăm comori în ceruri”, nu nedreptățind pe 
alții, ci fiind drepţi. Acela, după multele noastre sudori și trude, 
nici nu poate să ne ajute acolo unde vom fi osândiţi și rău vom pă- 
timi din pricina legilor lui, ci chiar va înteţi focul. Acesta?% însă, 
dacă ne îndeamnă să dăm măcar un pahar cu apă rece, niciodată 
nu va îngădui să pierdem câștigul și răsplata, ci ne va răsplăti cu 
îmbelșugare”5. Cum, dar, să nu fie nebunia cea mai de pe urmă să 
fim nepăsători față de o stăpânire atât de prielnică și plină de atâtea 
bunătăți și să slujim unui tiran nerecunoscător și neîndurător, care 
nici aici, nici acolo nu poate ajuta cu nimic celor care i se supun și 
sunt de partea lui? 

Și nu numai acesta este răul, nu numai aceasta este pagu- 
ba - că nu îi apără pe cei osândiţi -, ci, pe lângă aceasta, îi învăluie 
în nenumărate rele pe cei care i se supun, așa cum am mai spus. 
Se poate vedea că cei mai mulţi dintre cei osândiți acolo au fost 
pedepsiţi pentru că s-au făcut robi banilor și au iubit aurul, iar pe 
nevoiași nu i-au ajutat. Ca să nu suferim și noi acestea, să împărțim, 
să dăm săracilor, să ne eliberăm sufletul și de grijile vătămătoare de 
aici și de pedeapsa ce ne așteaptă acolo pentru acestea. Să ne adu- 
năm visterii de dreptate în ceruri în locul banilor de pe pământ, să 
adunăm comori care nu se strică, comori care ne pot însoți în cer, 
care ne pot ajuta când vom fi în primejdie și pot să-L facă milostiv 
pe Judecător atunci. 

Fie ca noi toți să-L avem binevoitor și acum și în ziua aceea, ca 
să ne bucurăm cu multă îndrăzneală de bunurile pregătite în ceruri 
celor care Îl iubesc așa cum trebuie, cu harul și iubirea de oameni 
ale Domnului nostru lisus Hristos, Căruia fie-l slava, împreună cu 
Tatăl și Sfântul Duh, acum și pururea și în vecii vecilor. Amin. 


>= Cf. Matei 6, 19-20. 
= Hristos. 
233 Cf. Matei 10, 42. 


Omilia 9 


„Întru ale Sale a venit și ai Săi nu L-au primit.” (loan, n) 


1. Dacă ţineţi minte înțelesurile de mai înainte, cu și mai mul- 
tă sârguință să continuăm a adăuga cele ce urmează, făcând aceasta 
spre dobândirea unui mare câștig. Astfel și vouă vă va fi cuvântul 
mai lesne de învăţat, de vreme ce vă amintiţi cele spuse deja, iar noi 
nu vom avea nevoie de multă osteneală, fiindcă voi, pentru multa 
voastră dragoste de învățătură, veți putea pătrunde mai adânc cele 
ce au mai rămas. Pentru că cel care uită mereu cele predate are tot 
timpul nevoie de învățător și niciodată nu va știi nimic. Dar cel 
care păzește cele ce a primit și așa adaugă cele ce urmează degrabă 
devine învăţător, în loc de ucenic, și nu numai sieși, ci și tuturor 
celorlalți le va fi de folos. Astfel mă aștept să fie și adunarea voastră, 
după cum mi-o arată multa voastră dragoste de a asculta. Așadar, 
să așezăm argintul Domnului în sufletele voastre, ca într-o vistierie 
sigură, și să dăm la iveală și cele ce astăzi ne stau înainte, după cum 
ne va da harul Duhului. 

Vorbind despre vremurile trecute, [evanghelistul] a spus: „Lu- 
mea nu L-a cunoscut”24. Apoi, continuându-și discursul, ajunge și 
la vremea în care El a propovăduit și spune: „La ale Sale a venit și 
ai Săi nu L-au primit”, numind „ai Săi” pe iudei, ca popor ales, sau 
pe toţi oamenii, ca unii care sunt făcuți de El. Așa cum mai îna- 
inte, nedumerindu-se de nesocotinţa celor mulți și rușinându-se 
că împarte aceeași fire cu ei, spunea că lumea făcută de El nu și-a 
cunoscut Făcătorul, așa și acum, fiind indignat de nerecunoștința 
iudeilor și a celor mulți, îi învinuiește mai răspicat, spunând: „Ai 
Săi nu L-au primit”, deși Ela venit la ei. 

Și nu numai acesta, ci și prorocii spuneau cu mirare același 
lucru. Mai apoi și Pavel s-a minunat din aceeași pricină. lar 


234 Joan 1, 10. 


104 SFÂNTUL IOAN GURĂ DE AUR 


prorocii, vorbind în numele lui Hristos, strigau așa: „Poporul pe 
care nu l-am cunoscut Mi-a slujit Mie, cu auzul urechii M-a auzit. 
Fiii străini M-au minţit, fiii străini au îmbătrânit și au șchiopătat 
din cărările lor”3%; și iar: „Cei cărora nu li s-a vestit despre El vor 
vedea și cei care nu au auzit vor înțelege”; și: „Aflat am fost de 
cei care nu Mă caută, M-am făcut arătat celor care nu întreabă de 
Mine'27. lar Pavel, în Epistola către romani, spunea: „Ce este deci? 
Ceea ce căuta Israel nu a dobândit, dar cei aleși au dobândit”. Și 
iar: „Ce vom spune, dar? Că neamurile care nu urmăreau dreptatea 
au dobândit dreptatea, dar Israel, urmărind legea dreptăţii, nu a 
ajuns la legea dreptății 2%. 

Și este cu adevărat vrednic de uimire faptul că cei care s-au hră- 
nit din cărțile prorocilor și în fiecare zi l-au auzit pe Moise grăind 
nenumărate [prorocii] despre venirea lui Hristos, precum și cele- 
lalte profeții de după acestea, ei care chiar pe Hristos Însuși L-au 
văzut săvârșind minuni între ei în fiecare zi și petrecând numai cu 
ei, neîngăduindu-le nici ucenicilor să meargă în calea neamurilor 
sau să intre în cetate de samariteni?* și nefăcând nici El aceasta, ci 
spunând tot timpul că a fost trimis către oile cele pierdute ale casei 
lui Israel:*, ei care s-au bucurat de minunile Lui și îi ascultau pe 
proroci în fiecare zi și pe El Însuși Îl aveau între ei tot timpul, amin- 
tindu-le de aceia, într-atât s-au împietrit și au asurzit, încât prin 
nimic din toate acestea nu au putut fi aduși la credinţa în Hristos. 

lar unele neamuri |au crezut], deși nu s-au bucurat de nimic 
din toate acestea, nici nu au auzit vreodată cuvinte dumnezeiești, 
nici măcar în vis, ci au petrecut mereu numai între miturile ce- 
lor rătăciți (căci asta este filosofia din afară), citind neghiobiile 
poeților, alipindu-se de lemne și pietre și necunoscând nimic folo- 
sitor și sănătos nici cu privire la dogme, nici cu privire la viețuirea 
lor ca cetățeni, pentru că viaţa lor era încă și mai necurată și mai 
blestemată decât dogmele lor. Și cum să nu fie așa? Îi vedeau pe 
zeii lor bucurându-se de toate răutăţile, fiind veneraţi prin cuvinte 


*5 Psalmul 17, 48-49. 

*5 [saia 52, 15. 

37 Isaia 65, 1; Romani 10, 20. 
5 Romani u, 7. 

: Romani 9, 30-31. 

24 Cf. Matei 10, 5. 

:* Cf Matei 15, 24. 


OMILII LA EVANGHELIA DUPĂ LOAN 105 


rușinoase și prin fapte încă și mai rușinoase, pe care le socoteau 
prăznuire și cinstire, și încă și prin vorbe necurate și ucideri de co- 
pii fiind slăviţi. lar ei căutau să imite aceste practici. Dar, deși s-au 
pogorât până în adâncul răutăţii, dintr-odată, pe neașteptate, ni 
s-au arătat strălucind din înălțimea cea mai de sus a cerurilor. Cum 
s-a întâmplat aceasta și de unde? Ascultă-l pe Pavel, care dă răs- 
punsul! Căci și acest fericit, căutând temeinic să afle acestea, nu a 
renunțat până ce nu a găsit pricina și a arătat-o tuturor. 

Deci care este aceasta? Și de unde le-a venit o asemenea îm- 
pietrire? Ascultă ce spune cel căruia i s-a încredințat această slujbă! 
Ce spune, dar, el pentru a risipi această îndoială a celor mulți? „Ne- 
cunoscând”, zice, „dreptatea lui Dumnezeu și căutând să statorni- 
cească dreptatea lor, dreptăţii lui Dumnezeu nu s-au supus.2* De 
aceea au pătimit acestea. Și iarăși, explicând același lucru, spune 
în alt loc: „Ce vom zice deci? Că neamurile care nu urmăreau drep- 
tatea au dobândit dreptatea, însă dreptatea din credinţă; iar Israel, 
urmărind legea dreptăţii, nu a ajuns la legea dreptăţii. De ce? Pen- 
tru că nu [o căutau] din credință. Căci s-au împiedicat de piatra de 
poticnire'28. 

Ceea ce vrea să spună este asta: necredinţa lor li s-a făcut pri- 
cină a relelor, iar această necredință a născut-o aroganța. Mai îna- 
inte, ei aveau mai mult decât elinii, pentru că au primit Legea și 
L-au cunoscut pe Dumnezeu, precum și celelalte [daruri] pe care le 
pomenește Pavel. Dar, după venirea lui Hristos, au văzut că și aceia 
sunt chemaţi la aceeași cinste ca și ei, prin credință. [Au văzut] că 
cel care este tăiat împrejur nu are nimic mai mult decât cel care este 
dintre păgâni, odată ce acesta din urmă a primit credința. Astfel 
ajungând la pizmuire, au fost mușcați de aroganță și nu au îndurat 
negrăita și covârșitoarea iubire de oameni a Stăpânului. lar aceasta 
nu a avut altă pricină decât trufia, viclenia și ura lor față de oameni. 


2. O, voi, cei mai nechibzuiți dintre toţi, de ce v-aţi simţit 
vătămați de grija de care au avut parte ceilalți? Cum să se micșoreze 
cele bune ale voastre doar pentru că și alții se împărtășesc de ele? 
Cu adevărat răutatea este oarbă și nimic din cele cuvenite nu poate 
înţelege degrabă. Așadar, au fost roși de faptul că alții aveau să se 


= Romani 10, 3. 
> Romani 9, 30-32. 

împărtășească împreună cu ei de aceeași libertate, și astfel au înfipt 
sabia în ei înșiși, pentru că s-au îndepărtat de iubirea de oameni 
a lui Dumnezeu. Și pe bună dreptate, căci zice: „Prietene, nu te 
nedreptățesc! Voiesc să dau și acestora ca și ție”2+4. 

De fapt, ei nu sunt vrednici nici măcar de aceste cuvinte. Pen- 
tru că acela, chiar dacă a fost nemulțumit, totuși putea spune că s-a 
ostenit o zi întreagă, a trudit, a îndurat arșița, a asudat. Dar aceștia 
ce au de spus? Nimic de acest fel, ci numai trândăvie, destrăbălare 
și nenumărate rele pentru care toți prorocii nu încetau a-i acuza 
mereu, rele prin care și ei, asemenea neamurilor, L-au mâniat pe 
Dumnezeu. Acest lucru și Pavel l-a lămurit, zicând: „Nu este deo- 
sebire între iudeu și elin. Fiindcă toți au păcătuit și sunt lipsiţi de 
slava lui Dumnezeu, îndreptându-se în dar prin harul Lui'2%. E] 
dezvoltă în acea epistolă, cu folos și cu multă înțelepciune, acest 
subiect. Mai sus arată chiar că aceștia sunt vrednici de și mai mare 
osândă. „Câţi au păcătuit în lege”, zice, „prin lege vor fi judecaţi'=%, 
adică le va fi și legea acuzator dimpreună cu firea, ba chiar unul și 
mai aspru. Și nu numai pentru aceasta, ci și pentru că s-au făcut 
pricină a hulirii lui Dumnezeu de către neamuri. „Că numele Meu”, 
zice, „din pricina voastră, este hulit între neamuri.27 

Așadar, acesta a fost lucrul care i-a ros cel mai mult, pentru 
că până și celor care au crezut dintre cei tăiați împrejur li s-a părut 
ceva neobișnuit. De aceea îl acuzau pe Petru atunci când s-a întors 
la ei din Cezareea, pentru că a intrat la bărbați netăiați împrejur și 
a mâncat cu ei. Chiar și după ce au aflat despre iconomia lui Dum- 
nezeu, tot s-au mirat cum de „s-a revărsat și peste neamuri darul 
Sfântului Duh'>%, arătând prin mirarea lor că nu s-au așteptat nici- 
odată la un asemenea lucru nemaivăzut. De vreme ce știa că aceasta 
era ceea ce îi irita cel mai mult, [Pavel] săvârșea totul cu scopul de 
a-i goli de înfumurare și a-i dezlega de trufia care îi făcea să se înalțe 
atât de mult. Și iată cum face aceasta. După ce vorbește despre 
elini și arată că nu au de nicăieri nicio îndreptăţire, nici nădejde de 
mântuire, și îi învinuiește mai ales pentru învățăturile lor strâmbe 
și viața lor necurată, își îndreaptă cuvântul către iudei și enumeră 


24 Matei 20, 13-14. 
*%5 Romani 3, 22-24. 
45 Romani 2, 12. 

2+7 Romani 2, 24. 

8 Faptele 10, 45. 

toate acele afirmaţii prin care prorocul spunea că unii dintre ei erau 
necuraţi, vicleni și fățarnici, că toți s-au făcut netrebnici și nici- 
unul dintre ei nu Îl caută pe Dumnezeu, ci toți s-au abătut, și altele 
de acest fel:%. lar apoi adaugă: „Dar știu că cele câte zice Legea le 
spune celor care sunt sub Lege, ca orice gură să fie închisă și toată 
lumea să fie vinovată înaintea lui Dumnezeu. Pentru că toți au pă- 
cătuit și sunt lipsiţi de slava lui Dumnezeu”%". 

Deci de ce te semeţești, iudeule? De ce gândești lucruri mari 
despre tine? Pentru că și gura ta a fost astupată, și îndrăzneala ta a 
fost înlăturată, și tu te-ai făcut vinovat împreună cu lumea întreagă 
și ai și tu nevoie, ca și ceilalți, de darul care să te îndrepteze. Dar, 
chiar de ai fi fost drept și ai fi avut multă îndrăzneală către Dum- 
nezeu, nu ar fi trebuit să-i pizmuiești pe cei care aveau să fie miluiți 
și mântuiți prin iubirea Sa de oameni. Căci aceasta este cea mai 
mare răutate: să te mistui din cauza binelui celorlalți, mai ales când 
acesta nu îți aduce ţie vreo pagubă. 

Dacă mântuirea celorlalți ar fi ruinat bunurile tale, poate că ai 
fi avut motiv să suferi, deși, pentru unul care a deprins adevărata 
filosofie, nici atunci nu ar exista îndreptățire. Dar, dacă nici nu-ţi 
sporește plata atunci când altul este osândit, nici nu se micșorează 
atunci când aceluia îi este bine, de ce te zdrobești pe tine însuți 
pentru că altul se mântuiește în dar? 

Așadar, după cum spuneam, chiar de ai fi fost dintre cei cu 
bun renume, nu ar fi trebuit să fi ros de pizmă pentru că neamurile 
au parte de mântuire prin har. Dar tu ești dator Stăpânului pen- 
tru aceleași lucruri |ca și aceia] și L-ai mâniat tu însuți. Mai mult, 
pizmuiești binele altora și te semețești, de parcă tu singur ai merita 
să te împărtășești de har; atunci urmează că ești vinovat nu numai 
de invidie și aroganță, ci și de cea mai de pe urmă nebunie, și ești 
vrednic de cele mai grele chinuri. De ce? Pentru că ai sădit în tine 
însuți rădăcina tuturor relelor, care este mândria. 

De aceea un înțelept spunea: „Începutul păcatului este 
mândria”, adică rădăcina, izvorul și maica păcatului. Așa a că- 
zut și cel dintâi creat din acea fericită viețuire. Tot așa și diavolul, 
care l-a amăgit, s-a prăbușit din acea vrednicie înaltă. Deci, știind 


> Romani 3, 10-18; Psalmul 33, 3. 
*5 Romani 3, 19, 23. 
5: Înţelepciunea lui Isus Sirah 10, 13. 

necuratul că acest păcat prin firea sa are putere să azvârle chiar și 
din ceruri, a venit pe calea aceasta atunci când s-a străduit să-l co- 
boare pe Adam dintr-o cinste atât de mare. Căci, făgăduindu-i că va 
fi egal cu Dumnezeu, l-a făcut să se îngâmfeze, și așa l-a doborât și 
l-a azvârlit în adâncurile iadului. 

Nimic nu înstrăinează așa de mult de iubirea de oameni a lui 
Dumnezeu, ducând în focul gheenei, precum tirania mândriei. 
Atunci când aceasta ne însoțește, toată viața noastră devine necu- 
rată, chiar de am avea noi cumpătare, feciorie, postire, rugăciuni, 
milostenie sau orice altă virtute. Căci zice: „lot cel care are inima 
semeață este necurat înaintea Domnului'>*. Așadar, să lepădăm 
această îngâmfare a sufletului și să tăiem această tumoare dacă 
voim să fim curați și să ne izbăvim de osânda gătită diavolului. As- 
cultă-l pe Pavel, care spune că cel care se semețește trebuie să păti- 
mească aceleași [pedepse] ca și diavolul: „Cel de curând botezat să 
nu se înfumureze, ca să nu cadă în osânda și cursa diavolului'>3. Și 
ce este judecata? Aceeași pedeapsă - zice — și aceeași osândă [ca și 
acela]. 

„Deci” — întrebi tu - „cum ar putea cineva să scape de acest 
rău?” Dacă am lua în calcul firea noastră și mulțimea păcatelor 
noastre, mărimea chinurilor de acolo și vremelnicia lucrurilor de 
aici, care par strălucite, dar, de fapt, nu se deosebesc cu nimic de 
iarbă și se veștejesc mai degrabă decât florile primăverii; dacă am 
medita neîncetat la acestea și ne-am aminti de cei care au făcut 
fapte măreţe, diavolul nu ar putea să ne biruiască ușor, chiar de ar 
încerca de mii de ori, și nici măcar să înceapă a ne împiedica nu ar 
reuși. 

Dar Dumnezeul celor smeriţi, Cel bun și îndurător, să ne dea 
și nouă și vouă „inimă înfrântă și smerită'54, și astfel vom putea să 
izbândim și în celelalte cu ușurință, spre slava Domnului nostru 
lisus Hristos, prin Care și cu Care fie slava Tatălui și Sfântului Duh 
în vecii vecilor. Amin. 


%2 Pildele 16, 5. 
:53 1 Timotei 3, 6-7. 
>54 Psalmul 50, 18. 

„Intru ale Sale a venit și ai Săi nu L-au primit.” (loan 1, n) 


1. lubitor de oameni și făcător de bine fiind Dumnezeu, iubi- 
tule, toate le face și le chivernisește așa încât să ne lumineze pe noi 
prin virtute. El voiește ca noi să fim cu bună cinste, dar pe nimeni 
nu convinge în acest sens prin forță și constrângere, ci prin facere 
de bine îi atrage și îi aduce la bine pe toţi cei care voiesc aceasta. 
De aceea, atunci când a venit, unii L-au primit, iar alții nu. Căci nu 
vrea să aibă vreun slujitor fără voie sau silit, ci vrea ca toţi să facă 
aceasta din proprie voinţă și cu bună intenţie, fiind recunoscători 
pentru faptul că Îi slujesc Lui. 

Atunci când au nevoie de sclavi care să le slujească, oamenii îi 
ţin robi chiar și pe cei care nu vor aceasta, pentru că [le îngăduie] 
legea stăpânirii. Dumnezeu însă, deși este fără vreo lipsă și nu are 
nevoie de nimic din cele ale noaste, ci toate le lucrează numai pen- 
tru mântuirea noastră, ne face stăpâni ai propriei voințe. De aceea 
nu silește și nu constrânge pe nimeni dintre cei care nu vor. Căci El 
caută numai la folosul nostru. A fi atrași spre această slujire împo- 
triva voinţei noastre e același lucru cu a nu sluji deloc. 

Dar tu întrebi: „Atunci de ce îi pedepsește pe cei care nu vor să-l 
dea ascultare? De ce i-a amenințat cu gheena pe cei care nu ascultă 
de poruncile Lui?” Pentru că EI, chiar și atunci când nu ne supunem 
Lui, ne poartă de grijă întru toate, ca unul ce este preabun, și nu Se 
depărtează de noi atunci când ne abatem și fugim. Dar, de vreme 
ce noi am disprețuit calea cea dintâi - cea a binefacerilor Sale -, 
pentru că nu am vrut să mergem pe calea convingerii și a binelui, 
[El] a adus altă cale — cea a osândei și a pedepselor -, care este foarte 
amară, dar este necesară. Când calea dintâi este neglijată, este ne- 
cesar să fie folosită cea de-a doua. 

Și dătătorii de lege hotărăsc asupra celor care greșesc pedepse 
multe și grele, și noi nu îi respingem din această pricină, ci chiar 

îi cinstim și mai mult pentru aceste pedepse. Ei nu au nevoie de 
nimic de la noi și adesea nici nu știu cine sunt cei care vor primi 
ajutor prin mijlocirea legilor scrise de ei, dar se îngrijesc să fie bună 
rânduială în viața noastră, cinstindu-i pe cei care trăiesc în virtute 
și oprindu-i, prin pedepse, pe cei nelegiuiţi care tulbură liniștea 
celorlalți. Dacă pe acești legiuitori îi admirăm și îi iubim, oare nu 
ar trebui cu mult mai mult să ne minunăm de Dumnezeu și să-L 
iubim pentru purtarea Sa de grijă? Pentru că este nemăsurată deo- 
sebirea dintre a Sa purtare de grijă și a acelora față de noi. Cu ade- 
vărat este negrăită și mai presus de orice bogăția bunătăţii Lui. la 
gândește-te: „Întru ale Sale a venit”, nu pentru că avea El nevoie 
(căci dumnezeirea, după cum am spus, este fără vreo lipsă), ci pen- 
tru a face bine alor Săi. Și totuși ai Săi nu L-au primit atunci când a 
venit la ale Sale spre folosul lor, ba chiar L-au alungat. Și nu numai 
atât, ci L-au și scos afară din vie și L-au ucis. 

Cu toate acestea, nu le-a interzis pocăința, ci, după ce au 
săvârșit atâtea fărădelegi, le-a dat prilejul, dacă vor, să-și spele toa- 
te păcatele, prin credinţa în EI, și să se facă egali cu cei care nu au 
săvârșit niciun [păcat] de acest fel, ci L-au iubit mai mult decât toți. 
Și, ca să nu vorbesc doar așa, spre delectare, [pun înainte] toate cele 
petrecute cu fericitul Pavel, care aduc mărturie mai grăitoare decât 
aceste [vorbe]. Pe acesta, care L-a prigonit pe Hristos după răstig- 
nire - ca și pe Ștefan, ucenicul Lui, pe care l-a aruncat în mâinile 
mulțimii: -, pentru că s-a pocăit, s-a învinuit pentru păcatele de 
mai înainte și L-a urmat pe Cel pe care Îl prigonise, [Acela] l-a rân- 
duit numaidecât între prietenii Săi, ba chiar între cei mai de frunte. 
Pe el, care fusese hulitor, prigonitor și batjocoritor, l-a declarat pro- 
povăduitor și învățător al întregii lumi”. Bucurându-se de iubirea 
de oameni a lui Dumnezeu, [Pavel] a vestit acestea fără a se rușina. 
În scrierile sale a afișat, ca pe un stâlp, cele ce a îndrăznit a le săvârși 
mai înainte și le-a arătat tuturor, socotind că este mai bine să facă 
cunoscută tuturor viața sa de mai înainte, ca să arate astfel măreţia 
darului lui Dumnezeu, decât să umbrească negrăita și nespusa Sa 
iubire de oameni ezitând să dezvăluie tuturor rătăcirea lui. De ace- 
ea vorbește peste tot despre prigonirile lui, uneltirile și luptele lui 


* Cf. Matei 21, 39. 
*5 Cf. Faptele 7, 58. 
*57 Cf. 1 Timotei 1, 13. 

împotriva Bisericii. Odată spune: „Nu sunt vrednic să mă numesc 
apostol, pentru că am prigonit Biserica lui Dumnezeu”, iar altă- 
dată: „lisus a venit să mântuiască pe cei păcătoși, dintre care cel 
dintâi sunt eu”. Și iar: „Aţi auzit despre purtarea mea de altădată 
întru iudaism, că prigoneam peste măsură Biserica lui Dumnezeu 
și o pustiam'260. 


2. Ca și când l-ar fi adus lui Hristos un fel de răsplătire pentru 
îndelunga Sa răbdare față de el, a arătat cine era și cum l-a mân- 
tuit [Acela], deși I-a fost vrăjmaș și potrivnic. A arătat foarte des- 
chis lupta pe care cu multă înverșunare a dus-o împotriva lui Hris- 
tos la început. Pe lângă aceasta, le întinde bună nădejde și celor 
deznădăjduiţi cu privire la ei înșiși. El spune că și Hristos pentru 
aceasta l-a îngăduit, ca să se arate în el mai întâi toată îndelunga Sa 
răbdare și covârșitoarea bogăţie a bunătăţii Sale, ca pildă pentru cei 
care vor crede în El spre viața veșnică?%. Pentru că cele pe care au 
îndrăznit ei a le săvârși erau mai mari decât orice iertare. [Mă refer] 
la cele pe care evanghelistul le arată spunând: „Întru ale Sale a venit 
și ai Săi nu L-au primit”. 

De unde a venit Cel care pe toate le plinește și pretutindenea 
este? Ce loc a golit de prezența Sa Cel care cu mâna Sa pe toate le 
ține și le susține? Nu Și-a schimbat locul. Căci cum ar fi putut? A 
săvârșit aceasta prin a Sa pogorâre către noi. Deși era în lume, nu 
părea să fie de față, pentru că încă nu era cunoscut; apoi însă S-a 
arătat pe Sine, atunci când a binevoit să Se îmbrace în trupul nos- 
tru. De aceea [loan] numește această arătare și pogorâre „venire”, 

Vrednic de admiraţie este faptul că ucenicul nu se rușinează 
de necinstea adusă Învățătorului său, ci scrie nestingherit des- 
pre insulta adusă asupra Lui. lar aceasta este o dovadă însemnată 
a firii sale iubitoare de adevăr. De altfel, cel care se rușinează ar 
trebui să se rușineze de cei care insultă, nu de cel care este jignit. 
Dar Ela strălucit și mai mult din această pricină, pentru că și după 
ce a fost insultat a arătat atât de multă purtare de grijă faţă de cei 
care L-au jignit. Cu toate acestea, ei s-au arătat nerecunoscători și 
necuraţi, pentru că L-au respins ca pe un vrăjmaș și potrivnic pe 


*58 1 Corinteni 15, 9. 
:59 1 Timotei 1, 15. 

:5 Galateni 1, 13. 

=5 Cf. 1 Timotei 1, 16. 

Cel care le-a dat atât de mari bunătăţi. Nu numai în acest fel s-au 
vătămat, ci și pentru că nu au dobândit cele pe care le-au câștigat 
cei care L-au primit. Și ce au dobândit aceștia? Zice [evanghelis- 
tul]: „Celor care L-au primit le-a dat putere să se facă fii: ai lui 
Dumnezeu'2%. 

Atunci de ce nu spui, fericitule, și despre pedeapsa [de care 
au parte] cei care nu L-au primit, ci ai spus doar că erau ai Lui și 
că nu L-au primit când a venit la ale Sale? Ce vor avea de pătimit 
în schimb? Ce pedeapsă vor îndura? De ce nu ai adăugat acestea? 
Astfel i-ai fi înfricoșat mai mult și, cu ameninţarea, ai fi înmuiat as- 
primea aroganţei lor. De ce, dar, ai tăcut? Și ce altă pedeapsă - zice 
el — ar putea exista mai mare decât aceasta: că le stătea înainte pu- 
terea de a se face fii ai lui Dumnezeu, și nu s-au făcut, ci s-au lipsit 
de bunăvoie de o atât de mare nobleţe și cinste? Dar nu numai în 
aceasta constă pedeapsa lor - că nu au primit niciun bine -, ci și în 
faptul că îi așteaptă focul cel nestins, așa cum a dezvăluit mai lim- 
pede în continuare. Deocamdată vorbește despre bunurile negrăite 
de care au parte cei care L-au primit, înfățișându-le pe scurt prin 
aceste cuvinte: „Celor care L-au primit le-a dat putere să se facă fii 
ai lui Dumnezeu”. Fie robi, fie liberi, fie elini, fie barbari, fie sciți, fie 
neînțelepți, fie înţelepţi, fie femei, fie bărbaţi, fie copii, fie bătrâni, 
fie neînsemnați, fie de seamă, fie bogaţi, fie săraci, fie stăpânitori, 
fie oameni simpli, toţi — zice — se pot învrednici de aceeași cinste. 
Căci credinţa și harul Duhului, înlăturând inegalitatea creată de 
rangurile lumești, i-au plăsmuit pe toţi cu aceeași formă și i-au pe- 
cetluit cu o unică pecete împărătească. 

Ce ar putea egala această iubire de oameni? Un împărat, care 
este făcut din aceeași țărână ca și noi, pe cei care sunt robi ca și el și 
se împărtășesc de aceeași fire, nu îi socotește vrednici a se înrola în 


*< Fiul lui Dumnezeu nu dorește să rămână singur, și astfel Tatăl adoptă și alți fii şi fiice, nu 
prin natură, ci prin voinţă fii ai Săi și ai Logosului (cf. SFÂNTUL CHIRIL AL ALEXANDRIEI, 
Comentariu la Evanghelia după loan, 2, 13). Se devine fiu al lui Dumnezeu prin botez (cf. 
FERICITUL AUGUSTIN, Predica 121, 4). Totuși numai Fiul este Fiu al lui Dumnezeu prin 
natură, noi doar prin har (cf. SFÂNTUL CHIRIL AL ALEXANDRIEI, Lecturi catehetice, 11, 9). 
Cuvântul S-a făcut carne pentru om, Dumnezeu devenind Fiu al Omului, pentru ca omul 
să devină fiu al lui Dumnezeu (cf. TEODORET AL CIRULUI, Eranistes, 1, 20). Adevăraţii fii 
ai lui Dumnezeu sunt însă sfinţii (cf. SFÂNTUL IOAN DAMASCHIN, Despre credinta orto- 
doxă, 4, 15). Sensul lui e&ovoia (tradus prin „putere” în versiunea ortodoxă) este acela de 
„autoritate, libertate, îngăduință, privilegiu, drept”. 

2% loan 1, 12. 

armata împărătească dacă sunt sclavi, deși adesea îi sunt superiori 
prin caracterul lor. Dar Fiul cel Unul-Născut al lui Dumnezeu nu a 
socotit lucru nevrednic să numere în ceata fiilor Săi vameși, magi, 
sclavi și oameni mai josnici decât toți, mulți fiind bolnavi trupește 
și având nenumărate beteșuguri. 

Atât este de mare puterea credinței în EI, atât este de covârșitor 
harul Lui! Așa cum focul, prin firea sa, atunci când se atinge de 
minereul din mine, numaidecât îl transformă în aur, tot așa, ba 
chiar cu mult mai mult, botezul face ca cei care se spală prin el să 
nu mai fie de ţărână, ci de aur, pentru că în momentul acela Duhul 
pătrunde asemenea unui foc în sufletele noastre. El arde „chipul 
celui pământesc”, iar „chipul celui ceresc” îl dă la iveală înnoit, 
luminos și strălucitor, ca și când ar fi ieșit dintr-o topitoare. 

Și de ce nu a spus că i-a făcut fii ai lui Dumnezeu, ci a spus că 
„le-a dat putere să se facă fii ai lui Dumnezeu”? Ca să arate că e ne- 
voie de multă osteneală pentru ca acel chip al înfierii care ne este 
întipărit la botez să fie păzit nepătat și nestricat. [Vrea,] de aseme- 
nea, să arate că nimeni nu va putea să ne ia această putere, dacă nu 
ne lipsim noi înșine de ea mai înainte. 

Dacă cei care primesc de la oameni stăpânire asupra unor 
lucruri au o autoritate aproape la fel de mare cu cea pe care o au 
cei care le-au dat stăpânirea, cu atât mai mult noi, care am primit 
această cinste de la Dumnezeu, vom fi mai puternici decât toţi dacă 
nu vom face vreun lucru nedemn de această putere, pentru că și Cel 
care ne-a încredinţat această cinste este mai mare și mai bun decât 
toţi. Vrea, de asemenea, să arate că harul nu vine oricum, ci numai 
la cei care îl doresc și se străduiesc, pentru că stă în puterea lor a se 
face fii. Dacă nu fac ei mai înainte această alegere, darul nu vine și 
nici nu lucrează. 


3. Deci, așa cum de fiecare dată a respins constrângerea și a 
apreciat alegerea și voia liberă, a spus și acum același lucru. Când 
e vorba de cele tainice, partea lui Dumnezeu este aceea de a dărui 
harul, iar partea omului este aceea de a da credinţa. Și în vremea ce 
urmează după aceasta: este încă nevoie de multă strădanie. Căci, 


=54 1 Corinteni 15, 49. 
:% După dobândirea harului. De remarcat raportul stabilit de Sfântul loan între har și 
faptele personale în iconomia mântuirii individuale. 

pentru a păzi curăţia, nu ne este de ajuns doara ne boteza și a crede, 
ci, dacă vrem să ne bucurăm mereu de această strălucire, trebuie să 
trăim viață vrednică de ea. Această lucrare a făcut-o Dumnezeu cu 
noi. Căci nașterea tainică și curățirea de toate păcatele de dinainte 
se fac prin botez, dara rămâne în continuare curaţi și a nu mai pri- 
mi după aceasta nicio murdărie ţin de voinţa și strădania noastră. 
De aceea ne-a amintit și de felul în care ne-am născut și a arătat, 
prin comparaţie, că [această naștere] este mai presus de nașterea 
trupească, zicând: „Care nu din sânge, nici din voia cărnii, nici din 
voia unui bărbat, ci din Dumnezeu s-au născut”26. A făcut aceasta 
ca să înţelegem cât este de neînsemnată și de umilă nașterea di- 
nainte — cea din sânge și din voia cărnii? — și cât de înaltă și nobilă 
este cea de a doua [naștere], cea prin har. Astfel vom avea o părere 
înaltă despre aceasta, o părere pe măsura darului ce se dă celui năs- 
cut [prin har], și vom avea, așadar, mai multă râvnă. 

Nu mică îmi este teama ca nu cumva să ne întinăm acest fru- 
mos veșmânt și apoi, pentru nepăsarea și păcatele noastre, să fim 
daţi afară din iatac și din cămara de nuntă, precum acele cinci fe- 
cioare nebune?* sau precum acela care nu avea haină de nuntă2*%. 
Și acela era dintre meseni, pentru că a fost invitat și el, dar, după ce 
a fost chemat și a primit atâta cinste, l-a jignit pe cel care l-a invi- 
tat. Ascultă, dar, ce pedeapsă jalnică și vrednică de multe lacrimi a 
primit! Căci, deși a luat parte la acea masă strălucită, nu numai că a 
fost izgonit de la ospăț, dara fost chiar legat de mâini și de picioare 
și aruncat în întunericul cel mai din afară, unde avea să îndure tân- 
guirea veșnică și nesfârșită și scrâșnirea dinţilor. 

Așadar, iubiților, să nu credem că este de ajuns credința pentru 
a ne mântui”. Dacă nu vom arăta viață curată, ci vom veni îmbrăcaţi 


*% Joan 1,13. Lecţiunea de față („din Dumnezeu s-au născut”) este una dintre cele posibile, 
alte manuscrise având varianta: „De la Dumnezeu s-a născut”. Ultima variantă s-ar referi, 
astfel, la Hristos și la nașterea feciorelnică. 

*5 Este introdus un nou contrast ontologic: între sânge și carne, pe de o parte, și Duh, pe 
de alta. De observat faptul că, în textul grecesc, „sânge” este la plural. Intenţia autoru- 
lui este dificil de reconstituit. Pluralul lui „sânge” se utiliza în ebraică pentru a desemna 
crima, ceea ce nu este cazul aici. Probabil se face aluzie la concepţia antică potrivit căreia 
pruncul este zămislit prin amestecul seminţei paterne cu sângele matern. 

*5 Cf. Matei 25, 10-12. 

2% Cf. Matei 22, u-14. 

* De notat această afirmaţie. Harul divin este dăruit gratis omului prin botez, însă, spre 
a-l păstra și pune în lucrare, este necesar și efortul ascetic personal. 

în haine nevrednice de această chemare fericită, nimic nu ne va feri 
de la a pătimi precum acel nefericit. Ar fi ceva nefiresc, într-adevăr, 
ca Acela care este Dumnezeu și Împărat să nu Se rușineze de niște 
oameni neînsemnaţi, cerșetori și cu totul nevrednici, ba chiar să-i 
aducă la masă pe cei de la răspântii, iar noi să arătăm atâta nepă- 
sare, încât nici pentru o asemenea cinste [ce ne-o arată] să nu ne 
facem mai buni, ci să rămânem în aceeași răutate și după ce am fost 
invitaţi, aducând astfel jignire iubirii de oameni negrăite a Celui 
care ne-a chemat. Pentru că nu cu acest scop ne-a chemat la aceas- 
tă duhovnicească și înfricoșătoare împărtășire cu Tainele: ca să ne 
întoarcem apoi la răutatea dinainte; ci ca să ne dezbrăcăm de ceea 
ce este rușinos și să ne schimbăm cu acele haine pe care se cade să 
le poarte cei care sunt oaspeţi în palatele împărătești. lar dacă nu 
vrem să facem cele vrednice de acea chemare, aceasta nu este spre 
paguba Celui care ne-a făcut această cinste, ci spre paguba noastră. 
Pentru că nu El este Cel care ne scoate din minunata adunare a 
mesenilor, ci noi înșine. Acela a împlinit tot ceea ce ținea de El. A 
făcut ospățul de nuntă, a pregătit masa, i-a trimis pe soli, i-a primit 
pe cei care au venit și le-a arătat toată cinstea. Noi însă, de vre- 
me ce, prin hainele noastre murdare, adică prin faptele necurate, 
ne-am arătat dispreţuitori și față de EI, și față de cei prezenți, și față 
de nuntă, pe bună dreptate am fost daţi afară. lar El pentru aceasta 
i-a alungat pe obraznicii și nerușinații aceia: pentru că cinstește 
nunta și pe cei invitaţi. Căci, dacă i-ar fi îngăduit pe cei îmbrăcați 
cu haină nepotrivită, ar fi părut că îi jignește pe ceilalți. 

Dar fie ca nimeni, nici dintre noi, nici dintre alții, să nu aibă 
parte de așa ceva din partea Celui care ne-a chemat! Deci toate 
acestea au fost scrise mai înainte de a se întâmpla pentru ca noi 
să ne înțelepțim prin ameninţarea cuprinsă în cele scrise, și astfel 
să nu îngăduim ca această necinste și osândă să devină faptă, ci să 
facem să rămână numai în vorbe, și fiecare dintre noi, înveșmântat 
în haină luminoasă, să răspundem acelei chemări. 

Fie ca noi toți să ne bucurăm de acea chemare, cu harul și 
cu iubirea de oameni ale Domnului nostru lisus Hristos, Căruia 
împreună cu Iată! și cu Sfântul Duh fie-l slava, puterea și cinstea 
acum și pururea și în vecii vecilor. Amin. 


Omilia u 


„Și Cuvântul S-a făcut trup?” și S-a sălășluit între noi.” 
(Ioan 1, 14) 


1. O singură favoare vreau să vă cer vouă, tuturor, mai înainte 
de a explica cuvintele Evangheliei. Să nu refuzați această rugămin- 
te, căci nu cer ceva greu sau împovărător, iar dacă îmi veți da acest 
lucru, va fi de folos nu numai pentru mine, care îl primesc, ci și 
pentru voi, care îl oferiţi, și poate cu mult mai mult pentru voi! 

Deci ce anume vă cer? O zi pe săptămână, fie și sâmbăta, fiecare 
dintre voi, la casa sa, să se așeze și, luând cartea în mâini, să citească 


>” Sensul actual al termenului „trup” s-a extrapolat, desemnând corpul uman în general, 
nemairedând satisfăcător sensul originar, acela de a sublinia că Dumnezeu a luat asupra 
Sa carne omenească, divinitatea smerindu-se până la cel mai de jos nivel al existenței 
(slavonul trupu are înțelesul de „cadavru, leș”). Tertulian va scrie un tratat - De carne 
Christi - unde va desfiinţa prin cuvintele sale memorabile dochetismul: „Hristos, dincolo 
de orice îndoială, a iubit acest om închegat în murdăriile pântecelui, [trup] răsărit prin 
[mădularele cele] rușinoase [...]. Pentru el S-a întrupat, pentru el a propovăduit, pentru 
el, în deplină smerenie, S-a pogorât până la moarte, și încă moarte prin cruce. L-a iubit 
în întregime pe cel pe care l-a răscumpărat cu un așa de mare [preţ]. Dacă Hristos este 
al Creatorului, după dreptate a iubit ceva [ce era] al Său; dacă este [venit] de la alt dum- 
nezeu, cu atât mai mult l-a iubit când l-a răscumpărat ca pe un străin. A iubit deci, împre- 
ună cu nașterea, și trupul acestuia. Nu se poate iubi nimic fără [le a iubi] și [pe toate] prin 
care acea ființă este ceea ce este. Sau îndepărtează nașterea și arată-mi omul, înlătură 
trupul și arată-mi ce a mai răscumpărat Dumnezeu. Dacă acestea alcătuiesc omul pe care 
Dumnezeu l-a răscumpărat, tu Îl faci să Se rușineze de ceea ce a mântuit și [socotești] 
nedemne [de El] cele pe care nu le-ar fi răscumpărat dacă nu le-ar fi iubit. A făcut din 
moarte o [nouă] naștere prin darul unei vieţi cerești: a tămăduit trupul de orice suferință; 
l-a curăţit pe lepros, l-a luminat din nou pe orb, l-a însănătoșit pe paralitic, l-a izbăvit pe 
demonizat, l-a înviat pe cel mort, și tu [dorești] ca EI să roșească pentru că S-a născut în 
acest [trup]?” (Despre trupul lui Hristos, q, 1). Sfântul Ilarie de Pictavium va observa că 
prin întrupare (în Evanghelia lui Ioan, „încarnare”) carnea umană a dobândit o valoare 
nemărginită, începând să fie ceea ce este și Logosul, deși nu și-a schimbat natura (Despre 
sinoade, 48). Cu toate acestea, începând cu Sfântul Chiril a] Alexandriei, exegeza creștină 
a subliniat faptul că oâp&, („carne”) din acest verset trebuie înțeles în sensul naturii umane 
depline, trup, suflet și minte. Dumnezeu devine om pentru ca omul să poată deveni 
Dumnezeu (cf. SFÂNTUL ATANASIE CEL MARE, Despre Întrupare, 54, 3). 

mereu pericopa din Evanghelie ce urmează să fie citită. Să cerceteze 
adesea cu luare-aminte cele scrise acolo și să le analizeze bine. Să 
însemneze ce este limpede și ce este nedeslușit, care [afirmaţii] par 
a fi potrivnice între ele, deși în realitate nu sunt. Și, după ce le-aţi 
încercat pe toate cu simplitate, veniți să ascultați predica. Pentru că 
nu mic este folosul de care vom avea parte și voi și noi de pe urma 
acestei strădanii. Noi nu vom mai avea nevoie de multă osteneală 
pentru a face limpede puterea celor spuse dacă mintea voastră a 
primit deja cunoașterea cuvintelor, iar voi veţi avea astfel [mintea] 
mai ageră și mai pătrunzătoare, nu numai spre a asculta și a învăța 
voi înșivă, dar chiar și pentru a-i învăţa pe alții. Acum mulți din- 
tre cei care vin aici ascultă și, prin urmare, își însușesc cele citite, 
precum și cele spuse de noi despre ele, și totuși nu vor culege prea 
multe roade, chiar de am face noi aceasta vreme de un an întreg. Și 
cum [să culeagă], de vreme ce se preocupă de cele spuse ca de un 
lucru secundar și doar în acest scurt răstimp cât sunt aici? 

Unii dau vina pe treburi și griji și pe faptul că sunt foarte prinși 
cu îndeletnicirile publice și particulare. În primul rând, este o vină 
a lor, și nu una mică, faptul de a fi încurcaţi cu atât de multe tre- 
buri și a fi mereu pironiți de cele lumești, încât nu au nici măcar 
un mic răgaz pentru cele care sunt mai necesare decât toate. În 
al doilea rând, acestea sunt scuze neîntemeiate și pretexte, pen- 
tru că îi vădesc întâlnirile cu prietenii, mersul la teatre, întrunirile 
organizate pentru a privi cursele de cai, cu care adesea cheltuiesc 
zile întregi. Petreceţi multă vreme împreună cu prietenii, și totuși 
niciunul dintre ei nu a dat vina pe treburile cu care se ocupă. Apoi, 
de la ocupațiile neînsemnate niciodată nu vă daţi înapoi și puteți 
găsi din plin răgaz pentru ele, dar, dacă trebuie să luaţi aminte la 
cele ale lui Dumnezeu, vă par a fi mai de prisos și mai neînsemnate 
ca orice altceva și considerați că nu trebuie să le acordați nici măcar 
puțin răgaz. Și cum să fie vrednici unii ca aceștia să respire și să 
vadă soarele? 

Acești trândavi aduc și o altă scuză, încă și mai absurdă: că 
nu au făcut rost și nu au cărți”?. Dacă punem pe seama celor 
bogaţi această scuză, atunci suntem vrednici de râs. Dar, pentru că 


“2 În perioada respectivă, prețul unei cărți (codex sau manuscris) era extrem de ridicat 
și numai cei bogaţi își permiteau să le cumpere. Și procentul alfabetizării populației era 
foarte redus. 

socotesc că mulți dintre cei săraci se folosesc de ea adesea, aș vrea 
să-i întreb: nu au fiecare dintre ei toate uneltele necesare meseriei 
pe care o practică, întregi și fără vreo lipsă, chiar de ar fi strâmtorați 
de cea mai mare sărăcie? Oare nu este absurd că în acest caz nu 
dau vina pe sărăcie, ci fac orice ca să nu fie împiedicaţi în vreun fel, 
dar, când e vorba de acele roade atât de folositoare, se plâng că n-au 
timp și că sunt săraci? De altfel, chiar de ar fi unii atât de săraci, ar 
putea totuși să cunoască deplin cele scrise în dumnezeieștile Scrip- 
turi din lectura ce o facem aici mereu. lar dacă acest lucru vi se pare 
cu neputinţă, pe bună dreptate vi se pare așa. Căci mulți vin aici să 
asculte, dar fără prea multă râvnă și închinând zilei doar acest scurt 
răgaz, și imediat după aceea se întorc acasă. lar dacă unii rămân 
mai mult timp, nu sunt cu nimic mai buni decât cei care pleacă, 
pentru că sunt prezenţi printre noi numai cu trupul. 

Însă, ca să nu vă îngreunăm mai mult cu pricini și să cheltuim 
tot timpul cu plângeri, să trecem la cuvintele Evangheliei. Căci e 
vremea ca de acum să ne continuăm cuvântul. Staţi, dar, treji, ca să 
nu treacă pe lângă voi nimic din cele spuse! „Și Cuvântul trup S-a 
făcut” - zice - „și S-a sălășluit între noi Spunând că aceia care L-au 
primit s-au născut din Dumnezeu și s-au făcut fii ai lui Dumnezeu, 
arată cauza și premisa acestei cinstiri negrăite. Această cauză este 
faptul că S-a făcut trup Cuvântul și Stăpânul a luat asupra Sa chipul 
robului. Cel care este Fiu adevărat al lui Dumnezeu S-a făcut Fiu 
al omului, ca pe fiii oamenilor să-i facă fii ai lui Dumnezeu. Atunci 
când ceea ce este înalt intră în legătură cu ceea ce este umil, nu îi 
este știrbită cu nimic propria slavă, dar pe acela [care este umil] îl 
ridică din acea stare de adâncă umilință. Aceasta s-a întâmplat și 
cu Hristos. Căci prin pogorârea Sa nu Și-a micșorat cu nimic pro- 
pria fire, dar pe noi, care zăceam mereu în necinste și întuneric, 
ne-a ridicat către o slavă negrăită. Tot așa, atunci când un împă- 
rat vorbește cu luare-aminte și cu bunăvoință cu un om sărman 
și nevoiaș, nu se rușinează pe sine cu nimic, dar pe acela îl face să 
fie faimos și strălucit înaintea tuturor. Dacă, în privința vredniciei 
omenești, care este venită din afară, atunci când un om de seamă 
intră în legătură cu un om neînsemnat nu se vatămă cu nimic, cu 
atât mai mult în cazul acelei Fiinţe pure și fericite, care nu are ni- 
mic venit din afară, nici ceva care să crească sau să scadă, ci toate 
bunurile le are neschimbate și statornice pentru totdeauna. Deci, 
atunci când auzi: „Cuvântul S-a făcut carne”, nu te tulbura, nici nu 

te posomori, pentru că Ființa nu s-a transformat în carne? — ar fi 
cu adevărat o impietate fie și numai a gândi așa ceva -, ci, rămâ- 
nând ceea ce este, a luat chip de rob! 


2. Dar de ce folosește verbul „S-a făcut”? Ca să închidă gurile 
ereticilor. Pentru că sunt unii” care spun că toate cele ce țin de 
Întrupare au fost nălucire, prefăcătorie și născocire. Deci, ca să în- 
lăture dinainte această blasfemie, a adăugat cuvântul „S-a făcut”, 
voind să arate nu schimbarea fiinţei - să nu fie! —, ci luarea asupra 
Sa în mod real a cărnii omenești. 

De asemenea, atunci când [Pavel] spune că „Hristos ne-a răs- 
cumpărat din blestemul Legii, făcându-Se pentru noi blestem'*5, 
nu afirmă că fiinţa Lui s-a lepădat de propria slavă și a devenit 
în sine blestem. Una ca aceasta nici demonii nu ar putea să o 
gândească, nici oamenii cu totul nechibzuiţi, care sunt din fire 
lipsiţi de minte. Atât este de nesăbuită și de păgânească! Deci nu 
a spus așa ceva, ci a spus că, primind |asupra Sa] blestemul care 
era asupra noastră, nu a mai îngăduit ca noi să fim blestemați. 
Așa și aici [loan] spune că EI S-a făcut carne, dar nu transformând 
fiinţa în carne, ci luând carnea asupra Sa?%, iar ființa rămânând 
neschimbată. 

lar dacă ei ar spune că, de vreme ce este Dumnezeu, toate Îi 
sunt în putere, și deci ar fi putut să Se transforme în carne, atunci 
le vom răspunde că toate le poate câtă vreme rămâne Dumnezeu. 
Dar, dacă ar primi schimbare, și încă schimbare în rău, cum ar mai 
fi Dumnezeu? Căci schimbarea este incompatibilă cu acea fire 
necompusă. De aceea și prorocul spunea: „loţi ca o haină se vor 


=» Cuvântul a asumat carnea umană, firea omenească, făcându-Și-o proprie. Înveșmântat 
în carnea umană care căzuse în Adam, a făcut-o biruitoare împotriva diavolului și păcatu- 
lui (cf SFÂNTUL EFREM SIRUL, Comentariu la Diatessaron-ul lui Taţian, 1, 1.). Omul a fost 
orbit și rănit de carne, dar tămăduirea și mântuirea i-au venit tot prin mijlocirea cărnii 
(cf. FERICITUL AUGUSTIN, Comentariu la Evanghelia după loan, 2, 16, 2). După Întrupare 
nu au rezultat patru persoane în Treime, nici două persoane în lisus Hristos, ci Persoana 
Logosului a luat asupra Sa natura umană, Treimea Sfântă rămânând neschimbată (cf. 
FERICITUL AUGUSTIN, Predica 186, 1). 

24 Este vorba despre doctrinele dochetiste (de la verbul 5oxetv - „a părea”), care susțineau 
că trupul lui Hristos nu era unul real, omenesc, ci fie o aparenţă, o nălucire, fie alcătuit 
dintr-o substanţă cerească, nematerială. 

25 Galateni 3, 13. 

275 Origen va spune despre trupul lui Hristos că este prezent în cuvântul Scripturii 
(Împotriva lui Celsus, 4, 15). 

învechi și ca un veșmânt îi vei schimba și se vor schimba. Dar Tu 
același ești și anii Tăi nu se vor sfârşi 7; pentru că fiinţa Lui este 
mai presus de orice schimbare. Nu există ceva mai bun ca EI, așa în- 
cât să ajungă acolo crescând. Dar ce spun eu „mai bun”? Nici măcar 
ceva egal sau cât de cât apropiat Lui nu există. Deci ar rămâne să 
primească doar o schimbare în rău dacă s-ar schimba. Atunci însă 
nu ar mai fi Dumnezeu. Fie ca hula aceasta să se întoarcă asupra 
capetelor celor care spun așa ceva! 

Ca să [înţelegi] că numai cu acest scop a spus „S-a făcut” - ca 
să nu bănuiești că a fost o nălucire —, vezi în cuvintele ce urmea- 
ză cum lămurește afirmaţia, înlăturând acea presupunere viclea- 
nă. Căci a adăugat: „Și S-a sălășluit între noi'2%. A spus așa doar 
pentru ca tu să nu primeşti vreun gând absurd în legătură cu ex- 
presia „S-a făcut”. Căci nu a vorbit despre o schimbare a acelei 
firi de neschimbat, ci despre o sălășluire și locuire. Iar ceea ce se 
sălășluiește nu este același lucru cu sălașul, ci este diferit. Căci ceva 
se sălășluiește în altceva. Altminteri, n-ar mai fi sălășluire, căci ni- 
mic nu se sălășluiește în sine însuși. Când am spus „altceva', m-am 
referit la fire. Prin unire și alăturare Dumnezeu-Cuvântul și carnea 
sunt una, nu prin amestecare, nici prin dispariţia firilor, ci printr-o 
unire inefabilă și cu totul de neînțeles”. Dar nu căuta să afli cum! 
S-a făcut așa cum El Însuși știe. 

Așadar, care este sălașul în care S-a sălășluit? Ascultă-l pe 
prorocul care zice: „Voi ridica cortul căzut al lui David'>5%. Cu 


=77 Psalmul 101, 27-28. 

*% Aluzia la Tabernacolul divin din Vechiul Testament este evidentă prin folosirea ver- 
bului: toxrivwozv - „și-a înfipt cortul, și-a așezat tabernacolul”, Verbul oxnvâw desemna 
prezența continuă a lui lahve în sânul poporului ales (cf Înţelepciunea lui Solomon 9, 8; 
Înţelepciunea lui Isus Sirah 24, 8 etc.). S-a speculat și asupra faptului că alegerea terme- 
nului grecesc de mai sus nu a fost aleatorie în cazul tălmăcitorilor Septuagintei, deoarece 
consoanele SKN corespund ebraicului $ekina, care desemnează prezența slavei divine. 
Teodor de Mopsuestia interpretează versetul în sensul că Logosul Și-a așezat cortul dum- 
nezeirii Sale în intimitatea naturii umane (Comentariu la Evanghelia după loan, 1, 1, 14), 
îmbogăţind-o și îndumnezeind-o (cf. SFÂNTUL CHIRIL AL ALEXANDRIEI, Comentariu la 
Evanghelia după loan, 1, 9). 

*% De remarcat folosirea principalelor expresii specifice teologiei antiohiene: locuire 
(karoikEw), sălășluire (okrjvwoic), unire prin alăturare (ovvâgea, nu Evworg - unire 
organică, cum preferau teologii alexandrini). Sfântul loan este ponderat în folosirea lor 
(de observat că folosește ambii termeni împreună, atât Evworg, cât și ovvățera), Nestorie 
însă le va duce la extrem, interpretându-le până la ultimele lor consecinţe. 

*% Amos 9, ii. 


OMILII LA EVANGHELIA DUPĂ LOAN 121 


adevărat căzuse, căzuse firea noastră printr-o cădere cumplită și avea 
nevoie de acel braţ puternic, singurul [care o putea ridica]. Nu era 
cu putință să se ridice altfel decât întinzându-i mâna Cel care a 
plăsmuit-o la început și dându-i chip de sus prin nașterea din nou 
prin apă și prin Duh. 

la privește ce taină înfricoșătoare și negrăită! El locuiește me- 
reu în acest cort, căci S-a îmbrăcat cu trupul nostru, nu ca unul care 
avea să îl lepede mai apoi, ci ca unul care avea să îl poarte mereu 
cu Sine. De nu ar fi fost așa, nu l-ar fi învrednicit de tronul împără- 
tesc și, purtându-l, nu ar fi primit închinare de la toate oștirile de 
sus: Îngeri, Arhangheli, Tronuri, Stăpânii, Începătorii, Puteri. Ce 
cuvânt, ce minte va putea să înfățișeze această cinste atât de mare, 
cu adevărat mai presus de fire și înfricoșătoare, ce a fost adusă nea- 
mului nostru? Ce Înger? Ce Arhanghel? Nimeni, de oriunde ar fi, 
fie din cer, fie de pe pământ. Astfel sunt înfăptuirile lui Dumnezeu 
și atât de măreţe și mai presus de fire sunt binefacerile Lui, încât 
nu numai limba omenească, dar nici măcar puterea îngerească nu 
le poate înfățișa cu exactitate. 

De aceea și noi deocamdată vom închide în tăcere cuvântul 
nostru, îndemnându-vă, totodată, să aduceţi Acestui atât de mare 
Binefăcător al nostru răsplătiri, care vor întoarce înapoi asupra 
noastră tot folosul. Îi vom răsplăti dacă vom purta grijă cu luare-a- 
minte de sufletele noastre. Dar și aceasta este o faptă a iubirii Sale 
de oameni: faptul că EI, Care nu are nevoie de nimic din cele ale 
noastre, spune că primește răsplată atunci când noi purtăm grijă 
de sufletele noastre. De aceea este cea mai de pe urmă nebunie, 
vrednică de mii de pedepse, ca noi, cei care ne bucurăm de atât de 
mare cinste, să nu Îi aducem cele ce ne stau în putere, mai ales că 
folosul de pe urma acestora se întoarce înapoi asupra noastră și ne 
stau înainte mii de bunătăţi. 

Pentru toate acestea, slavă să înălțăm lubitorului de oameni 
Dumnezeu, nu numai prin vorbe, ci cu mult mai mult prin fapte, 
ca să dobândim bunurile de apoi. Fie ca toți să avem parte de aces- 
tea, cu harul și cu iubirea de oameni ale Domnului nostru lisus 
Hristos, prin Care și cu Care fie slava Tatălui și Sfântului Duh în 
vecii vecilor. Amin. 


Omilia 12 


„Și am văzut slava Lui, slavă ca a Unuia-Născut din 
Tatăl, plin de har și de adevăr.” (loan 1, 14) 


1. Poate vi s-a părut că până acum v-am îngreunat și v-am îm- 
povărat mai mult decât trebuie, folosind cuvinte prea categorice și 
lungind prea mult învinuirea adusă nepăsării celor mulţi. Dacă am 
fi făcut aceasta doar cu intenţia de a vă întrista, pe bună dreptate ați 
fi fost indignaţi. Dar, dacă privind spre folosul vostru am lăsat la o 
parte dulceața cuvintelor, atunci, chiar dacă nu vreţi să primiţi pur- 
tarea noastră de grijă, să îngăduiți măcar, de sunteți drepţi, această 
iubire a noastră atât de mare. 

Mult ne-am temut ca nu cumva, în timp ce noi ne străduim, 
voi să nu voiţi a arăta aceeași osârdie spre a asculta, și astfel jude- 
cata viitoare să vă fie și mai aspră. De aceea neîncetat ne silim să vă 
ţinem treji și iubitori de priveghere, așa încât nimic din cele spuse 
să nu vă scape. Astfel veţi putea viețui acum cu multă îndrăzneală, 
iar în ziua aceea [a Judecăţii], veţi putea sta [cu nădejde] înaintea 
scaunului de judecată al lui Hristos. De vreme ce v-am vorbit înde- 
ajuns zilele trecute, să trecem astăzi la cuvintele înseși [ale Evan- 
gheliei], luându-le de la început. 

„Și am văzut” - zice - „slava Lui, slavă ca a Unuia-Născut din 
Tatăl.” După ce a spus că ne-am făcut fii ai lui Dumnezeu și a arătat 
că aceasta nu [s-a săvârșit] altfel decât prin aceea că S-a făcut carne 
Cuvântul, vorbește acum despre un alt folos ce decurge de aici. Care 
este acesta? „Am văzut slava Lui, slavă ca a Unuia-Născut din Tatăl.” 
Nu am fi văzut aceasta dacă nu ni S-ar fi arătat în trup asemenea cu 
al nostru. 

Deși Moise se împărtășea de aceeași fire ca și noi, cei din vremea 
aceea nu au suportat să privească faţa plină de slavă a acestui drept 
și era nevoie de un văl care să poată umbri acea nemărginită slavă 
de pe chipul prorocului și să le-o arate micșorată și suportabilă. 

Dar dumnezeirea simplă, care este inaccesibilă până și pentru Pu- 
terile de sus, cum să suportăm [a o vedea] noi cei pământești și 
făcuţi din țărână? De aceea S-a sălășluit între noi: ca să putem să 
ne apropiem de EI, să-l vorbim și să stăm în preajma Lui cu toată 
libertatea. 

Ce înseamnă „slavă ca a Unuia-Născut din latăl'? Și dintre 
proroci mulți au fost slăviți, precum Moise însuși, dar și Ilie și Eli- 
sei (unul fiind înconjurat de un car de foc, iar altul fiind înălțat 
astfel)“. Împreună cu ei au fost slăviți Daniel, cei trei tineri și mulți 
alții care au făcut și minuni. Și Îngeri s-au arătat oamenilor și au 
dezvăluit celor ce i-au văzut lumina strălucitoare a firii lor. Și nu 
numai Îngeri, ci și Heruvimi și Serafimi s-au arătat prorocului cu 
mare slavă. Dar evanghelistul ne abate de la toate acestea și ne ridi- 
că mintea de la strălucirea creaţiei și a celor care sunt robi ca și noi 
și ne îndreaptă spre însăși culmea bunătăţilor. „Am văzut” - zice — 
„slava2* nu a unui proroc, nici a unui Înger, nici a unui Arhanghel, 
nici a Puterilor care sunt încă și mai sus, nici a vreunei alte firi cre- 
ate - dacă mai sunt și altele —, ci a Stăpânului Însuși, a Împăratului 
Însuși, a Însuși Fiului adevărat cel Unul-Născut, a Însuși Domnului 
nostru al tuturor.” 

Cuvântul „ca” nu arată aici asemănarea, nici comparaţia, ci 
siguranţa și definirea neîndoielnică, ca și când ar fi zis: „Am văzut 
slavă așa cum se cuvenea și era firesc să o aibă Cel care este Fiul 
Unul-Născut și adevărat al lui Dumnezeu, Împăratul a toate”. Aces- 
ta este înțelesul obișnuit. Căci nu mă voi da înapoi de la a folosi 
uzul comun pentru a face demnă de crezare afirmaţia. Nu urmăresc 
acum, în cele ce spun, frumusețea cuvintelor, nici armonia alcătui- 
rii, ci numai folosul vostru. De aceea nimic nu ne împiedică de la a 
întări această afirmaţie folosindu-ne de obiceiul celor mulți. 

Deci care este obiceiul celor mulți? Aceștia, adesea, atunci 
când văd un împărat foarte împodobit, strălucind din toate părțile 


28 Cf. 4 Regi 2, u. 

2% AdEa se referă la slava, gloria, mărirea care 1 se cuvin lui Dumnezeu în actele de ado- 
rare publică sau particulară ale creștinilor, ca urmare a slavei, măreției divine pe care o 
posedă ontologic ființa Creatorului și ca mulțumire și recunoștință pentru toate bine- 
facerile dăruite muritorilor. Grecescul 56&a este un calc semantic după ebraicul kabod, 
care desemna în sens laic „onoare, cinste, faimă ca rezultat al unei averi însemnate” și 
de aici, prin extrapolare, „slava lui Dumnezew”, văzută însă ca o realitate concretă care 
dezvăluie majestatea divină ce se manifestă prin foc, lumină orbitoare, fum, tunete etc. și 
care însoțește în genera! teofaniile, precum cea de pe Sinai. 

de mulțimea pietrelor preţioase, povestind altora frumuseţea, 
splendoarea și slava aceea, ei enumeră cât mai multe detalii: stră- 
lucirea purpurei, mărimea pietrelor, albul cailor, aurul ce acoperă 
atelajul lor, strălucirea alaiului. Dar, deși le spun pe toate pe rând 
- și acestea și altele -, nu pot înfățișa în cuvinte toată măreţia aceea. 
De asta adaugă numaidecât: „De ce să spun multe? Îţi spun într-un 
singur cuvânt: era ca un împărat.” Spunând „ca”, ei nu vor să arate că 
este asemănător unui rege acela despre care enumeră toate acestea, 
ci vor să arate că este împărat cu adevărat. 

Tot așa și evanghelistul: a spus „ca” voind să arate slava Lui de- 
osebită, covârșitoare și neasemănată. Căci toți ceilalți - și Îngeri, 
și Arhangheli, și proroci - făceau toate așa cum li se poruncea, El 
însă făptuia cu puterea cuvenită unui împărat și unui stăpân. De 
aceea și mulțimile se minunau, pentru că îi învăţa „ca unul care 
avea putere'2&. 


2. Deci, după cum am spus, s-au arătat și îngeri pe pământ în- 
tru slavă multă, lui Daniel, de pildă, lui David și lui Moise, dar au 
făcut toate ca niște robi, supuși unui stăpân. Acesta însă a făcut 
toate ca un Stăpân care ocârmuiește toate, deși S-a arătat în chip 
umil și smerit. Dar chiar și așa creaţia L-a recunoscut pe Stăpânul 
ei. Cum? O stea din cer i-a chemat pe magi să 1 se închine:%+ și o 
mare ceată de îngeri venea de pretutindeni slujindu-l Stăpânului 
și lăudându-L. Dintr-odată, s-au ivit și alți vestitori care, întâlnin- 
du-se unii cu alţii, binevesteau această taină negrăită. Îngerii bi- 
nevesteau păstorilor, iar păstorii celor din cetate, Gavriil Mariei și 
Elisabetei, iar Ana și Simeon celor care se aflau în templu. Și nu 
numai bărbaţi și femei au fost întraripaţi de acea dulceaţă, ci și 
pruncul care încă nu ieșise la lumină - mă refer la cetățeanul pus- 
tiului, cel de un nume cu acest evanghelist - a săltat în pântecele 
maicii lui:5% și toți erau înălțaţi de nădejdea celor ce aveau să fie. 

Acestea s-au întâmplat în preajma momentului nașterii Lui. 
Dar, atunci când S-a făcut cunoscut mai deplin, s-au arătat și alte 
minuni și mai mari decât cele dintâi. Acum nu mai este vorba de 
stea și de cer, de Îngeri și de Arhangheli, de Gavriil și Mihail, ci Tatăl 


*% Matei 7, 29. 
25 Cf. Matei 2, 9. 
:% Cf Lucas, 41. 

Însuși L-a propovăduit de sus din cer și, împreună cu Tatăl, Mân- 
gâietorul, Care S-a pogorât peste El dimpreună cu glasul și a rămas 
deasupra Lui”%6. Într-adevăr, pentru acestea spunea: „Am văzut sla- 
va Lui, slavă ca a Unuia-Născut din Iatăl”. 

Și nu numai despre acestea vorbește, ci și despre cele de după 
acestea. Pentru că nu numai păstori, femei văduve și bărbaţi bă- 
trâni ne binevestesc, ci și însăși firea lucrurilor, ce răsună mai pu- 
ternic decât orice trâmbiţă. Și așa a fost încât răsunetul ei s-a auzit 
chiar și aici. Căci zice: „A ajuns până în Siria vestea despre EI"? și 
tuturor S-a descoperit. Și toate de pretutindeni strigau că a venit 
Împăratul cerurilor. 

Demonii fugeau de peste tot și se dădeau îndărăt, diavolul se 
retrăgea ascunzându-se și moartea însăși a fost dată la o parte pen- 
tru o vreme, iar apoi a fost nimicită cu totul. Neputinţele de tot 
felul au fost risipite, mormintele au scos afară pe cei morți, demonii 
pe cei posedaţi, bolile pe cei bolnavi. Și se puteau vedea lucruri mai 
presus de fire și minunate, pe care prorocii pe bună dreptate au 
dorit să le vadă și nu le-au văzut. Se puteau vedea ochi restabiliți la 
starea lor naturală, și în cea mai aleasă parte a trupului se străvedea 
înaintea tuturor Cel multdorit, pe Care toţi voiau să-L vadă, Dum- 
nezeu Cel care l-a plăsmuit pe Adam din pământ. Se puteau vedea 
mădulare paralizate și scrântite fiind lipite la loc și fixate între ele, 
brațe amorţite mișcându-se, picioare paralizate săltând laolaltă, 
urechi astupate deschizându-se, limbă care mai înainte era legată 
cu muțenia strigând cu glas mare. Așa cum un meșter iscusit refa- 
ce o casă surpată de timp, tot așa și El a refăcut firea oamenilor. A 
îndreptat mădularele ei frânte, a adunat la un loc cele separate și 
risipite și a ridicat cele ce erau căzute cu totul. 

Ce să mai spunem de restaurarea sufletului, care este mult mai 
minunată decât cea a trupului? Mare lucru este și sănătatea trupu- 
lui, dar mult mai mare este cea a sufletului, cu atât mai mare cu cât 
sufletul este mai bun decât trupul. Și nu numai din această pricină, 
ci și pentru că firea trupurilor Îi urmează Creatorului oriunde ar 
voi să o ducă și nu se opune nicidecum. Sufletul însă, fiind stăpân 
pe sine însuși și având stăpânire asupra faptelor sale, nu se supune 
lui Dumnezeu întru toate dacă nu voiește. Dacă sufletul nu este 


25 Cf. Marcu 1, 9-a. 
:% Matei 4, 24. 

liber, ci este cumva constrâns, atunci El nu acceptă să-l facă frumos 
și împodobit cu virtuţi, pentru că în acest caz nu mai este vorba 
de virtute. Ca să-l convingă să devină astfel, trebuie ca sufletul să 
dorească aceasta în mod liber. De aceea tămăduirea sufletului este 
mai anevoioasă decât cea a trupului. 

Dar și aceasta a izbutit-o EI și a alungat răutatea de tot felul. 
După cum trupurilor pe care le-a vindecat nu le-a dăruit numai să- 
nătate, ci și o dispoziție superioară, tot așa și sufletele nu numai că 
le-a scos din răutatea cea mai de jos, ci le-a și ridicat până la culmea 
virtuţii. Vameșul a devenit apostol?&, iar prigonitorul, hulitorul și 
batjocoritorul s-a arătat propovăduitor în întreaga lume:%; magii 
s-au făcut învățători ai iudeilor”%, un tâlhar s-a arătat cetățean 
al Raiului”* și o desfrânată strălucea prin multa sa credință:?. La 
fel au fost și femeia canaaneană și cea samariteană, între care cea 
de-a doua, o altă desfrânată, a propovăduit semenilor ei și, prin- 
zând în mreje întreaga cetate, a adus-o la Hristos?5%, iar cea dintâi, 
prin credinţă și stăruință, a făcut ca demonul rău să fie scos din 
sufletul fiicei sale2%%. Și alții, mult mai răi decât aceștia, au fost aleși 
numaidecât în rândul ucenicilor. 

Toate dintr-odată s-au schimbat - și neputinţele trupului și 
bolile sufletului - întru sănătate și desăvârșită virtute. Și nu numai 
doi sau trei oameni, sau cinci, sau zece, sau douăzeci, sau o sută, ci 
orașe și neamuri întregi foarte lesne s-au schimbat. 

Și ce să mai spunem despre filosofia cuprinsă în poruncile [Lui], 
despre virtutea cuprinsă în legile cerești, despre buna rânduială a 
viețuirii îngerești? Căci o astfel de viaţă ne-a adus, astfel de legi ne-a 
așezat, astfel de viețuire ne-a statornicit, încât cei care vor urma 
acestea vor deveni numaidecât îngeri și asemenea lui Dumnezeu, 
pe cât este cu putință, chiar de ar fi mai răi decât toți oamenii. 


2. Deci, adunând laolaltă toate aceste minuni - cele [săvârșite] 
asupra trupului, asupra sufletului, asupra elementelor naturii, 


:% Cf. Matei 9, 9. 

2% Cf. Faptele 9, 1-30. 
25 Cf. Matei 2, 1-12, 

2 Cf. Luca 23, 42-43. 
> Cf. Luca 7, 50. 

:% Cf. Ioan 4, 28-30. 
254 Cf. Marcu 7, 24-30. 

poruncile, darurile negrăite și mai presus de ceruri, legile, modul 
devieţuire, supunerea, făgăduinţele viitoare, pătimirile Lui —, evan- 
ghelistul a dat glas acestor cuvinte minunate și pline de învățături 
înalte: „Am văzut slava Lui, slavă ca a Unuia-Născut din Tatăl, plin 
de har?% și de adevăr. 

Și nu numai de minunile Lui ne mirăm, ci și de pătimirile Lui, 
cum ar fi faptul că a fost răstignit pe cruce și biciuit, a fost pălmuit 
și scuipat, a primit răni pe obraz de la cei care primiseră bineface- 
rile Lui. Dar, chiar și în privinţa acestora, care par a fi înjositoare, 
tot același cuvânt se cuvine a fi rostit, de vreme ce El Însuși a numit 
acestea „slavă”:”. Căci [pătimirile Lui] au fost semne nu numai ale 
purtării de grijă și ale iubirii, ci și ale puterii Sale negrăite. Căci 
atunci și moartea a fost nimicită, și blestemul a fost dezlegat, și 
demonii au fost rușinați și dați pe față, fiind biruiţi, iar înscrisul 
păcatelor pe cruce a fost pironit. Apoi, pe lângă aceste minuni ce 
s-au săvârșit în chip nevăzut, au fost și unele care s-au petrecut 
în chip văzut, arătând că EI era cu adevărat Fiul Unul-Născut al 
lui Dumnezeu. Pe când fericitul Său trup era încă spânzurat [pe 
cruce], soarele și-a retras razele, pământul s-a cutremurat și s-a 
întunecat cu totul:%, mormintele s-au deschis, iar pământul s-a 
zdruncinat și mulțime nemăsurată de morţi a ieșit [din morminte] 
și a intrat în cetate:%. Pe când pietrele mormântului erau la locul 
lor și pecetea era pusă, Cel mort care fusese răstignit și pironit a în- 
viat. Atunci, umplând de putere multă pe cei unsprezece ucenici, 
i-a trimis la oamenii din întreaga lume ca să fie medici ai întregii 
furi, să îndrepteze vieţile [oamenilor], să semene pretutindeni pe 
pământ cunoașterea învățăturilor cerești, să surpe tirania demo- 
nilor, să înveţe despre bunurile cele măreţe și negrăite, să ne bine- 
vestească nemurirea sufletului și viața veșnică a trupului, precum 
și răsplătirile care covârșesc mintea noastră și care nu vor avea vre- 
odată sfârșit. 


2% Sensul biblic al lui xăpig este acela de „favoare, dar absolut gratuit”. 

29% Dacă grecescul cire.a are o dimensiune gnoseologică, termenul ebraic corespon- 
dent, ernet, se înscrie într-un orizont moral, desemnând integritatea și statornicia în păs- 
trarea Legii. Totodată, aplicat la Dumnezeu, emet are sensul de „credincioșie, fidelitate”. 
În Evanghelia lui Ioan se impune înţelegerea lui GârOe.a în sensul ebraicului emet. 

257 Cf. loan 12, 23-24. 

25% Cf. Luca 23, 44-45. 

2% Cf. Matei 27, 51-53. 

3 Cf. Matei 28, 5-7. 

La acestea, dar, și la mai multe decât acestea s-a gândit acest 
fericit [evanghelist], lucruri pe care el însuși le știa, dar nu le pu- 
tea scrie [pe toate], pentru că lumea întreagă nu le-ar fi încăput. 
Căci, „dacă s-ar fi scris toate pe rând, cred că nici lumea toată n-ar 
cuprinde cărțile ce s-ar fi scris”. Cugetând, dar, la acestea toate, a 
strigat: „Am văzut slava Lui, slavă ca a Unuia-Născut din Tatăl, plin 
de har și de adevăr”. 

Așadar, cei care s-au învrednicit a vedea și a auzi atâtea lucruri 
măreţe și a se bucura de un asemenea dartrebuie să arate și oviețuire 
vrednică de aceste învățături, ca să se bucure și de bunătățile de 
dincolo. Căci pentru aceasta a venit Domnul nostru lisus Hristos, 
ca să vedem nu numai slava Sa de aici, ci și pe cea viitoare. De aceea 
spunea: „Voiesc ca acolo unde sunt Eu să fie și aceștia, ca să vadă 
slava Mea'3%. Dacă slava aceasta |de aici] a fost atât de luminoasă 
și strălucitoare, ce să mai spunem despre aceea [de dincolo]? Căci 
aceea nu se va arăta pe pământul acesta stricăcios, nici atâta vreme 
cât suntem în trupul acesta vremelnic, ci în făptura preacurată și 
fără de bătrâneţe și cu atâta strălucire, încât nu poate fi înfățișată 
în cuvinte. O, fericiți și de trei ori fericiți și încă de și mai multe ori 
cei care se vor învrednici a vedea slava aceea! Despre aceasta spune 
prorocul: „Să fie dat la o parte cel necredincios, ca să nu vadă slava 
Domnului!'3%4 

Dar dintre noi fie ca niciunul să nu fie dat la o parte, nici să nu 
fie lipsit vreodată de vederea slavei aceleia! Dacă nu ne vom bucura 
de ea, ni se potrivesc și nouă cuvintele acestea: „Bine ne era nouă 
dacă nu ne nășteam'55. Căci pentru ce trăim, pentru ce respirăm, 
pentru ce existăm, dacă vom fi lipsiţi de vederea aceea, dacă nu ni 
se va îngădui atunci să-L vedem pe Stăpânul nostru? Dacă cei care 
nu văd lumina soarelui îndură o viață mai amară decât orice moar- 
te, ce vor pătimi cei care vor fi lipsiți de lumina aceea? Aici paguba 
ţine doar de această lipsă, acolo însă nu se limitează doar la atât. Și, 
chiar de ar fi numai acesta necazul, nici așa pedeapsa nu ar fi egală, 
ci ar fi cu atât mai grea cu cât soarele acela este cu neasemănare 
mai bun decât acesta. Dar există și o altă pedeapsă la care trebuie 


3 Joan 21, 25. 

32 Dacă Sfântul loan Gură de Aur afirmă că slava lui Hristos o constituie suferințele Sale. 
3% Joan 17, 24. 

304 Jsaia 26, 10. 

35 Matei 26, 24. 

să ne așteptăm. Căci cel care nu vede lumina aceea nu trebuie doar 
să stea la o parte în întuneric, ci și să fie ars neîncetat și să se mis- 
tuie [în foc], să scrâșnească din dinţi și alte chinuri nenumărate să 
pătimească. 

Fie, dar, ca noi să nu ne vedem pe noi înșine căzuţi în osândă 
veșnică pentru această scurtă indiferență și nepăsare, ci să prive- 
ghem, să stăm treji, să lucrăm și să trudim pururea, ca să avem par- 
te de acea desfătare și să ne aflăm departe de râul de foc ce curge cu 
vuiet mare înaintea înfricoșătorului scaun de Judecată. Cel care a 
apucat să cadă acolo trebuie să rămână pentru totdeauna și nimeni 
nu îl va scoate din osândă, nici tată, nici mamă, nici frate. 

Acestea le spun cu glas mare și prorocii. Unul zice: „Fratele nu 
izbăvește. Va izbăvi omul?”%* Iar lezechiel a arătat chiar mai mult 
decât atât, zicând: „Dacă ar sta înainte Noe și lov și Daniel, nu ar 
scăpa pe fiii și fiicele lor”37. Căci acolo există un singur sprijin - ace- 
la al propriilor fapte - și cel care este lipsit de acest sprijin nu poate 
afla mântuire din altă parte. 

Așadar, luând aminte și cugetând neîncetat la acestea, să ne 
curăţim viaţa și să o facem luminoasă, ca să-L privim pe Domnul 
cu îndrăzneală și să dobândim bunurile făgăduite, cu harul și cu 
iubirea de oameni ale Domnului nostru lisus Hristos, prin Care și 
împreună cu Care fie slava Tatălui și Sfântului Duh acum și pururea 
și în vecii vecilor. Amin. 


35 Psalmul 48, 7 (după Septuaginta). 
37 Jezechiel 14, 14-16. 


Omilia 3 


„loan mărturisea despre El și striga, zicând: «Acesta 
este Cel despre care am zis: Cel care vine după mine a fost 
înaintea mea, pentru că mai înainte de mine era»." (loan 1, 15) 


1. Oare nu în deșert alergăm și ne ostenim? Oare nu semă- 
năm pe piatră? Oare semințele pe care le aruncăm nu stau ascunse 
lângă drum și în spini? Sunt îngrijorat și mă tem ca nu cumva 
lucrarea aceasta să ne fie zadarnică, deși eu unul nu voi fi păgubit 
în ceea ce privește plata pentru această osteneală, pentru că cele ale 
învăţătorilor nu sunt la fel cu cele ale lucrătorilor pământului. 

Agricultorul, după ce se ostenește și trudește mult vărsându-și 
sudoarea vreme de un an, dacă pământul nu rodește nimic vrednic 
de osteneala lui nu va putea afla nicăieri vreo mângâiere pentru 
truda sa. De la țarină se întoarce rușinat și mâhnit la casa lui, la 
femeie și la copii, neavând pe nimeni căruia să-i ceară plata pen- 
tru munca sa îndelungată. Dar cu noi nu va fi așa, ci, chiar dacă 
pământul lucrat nu ne va aduce niciun rod, după ce noi ne-am dat 
toată osteneala, Domnul nostru și al acestui pământ nu va îngă- 
dui să plecăm cu nădejdea înșelată, ci ne va da răsplată. Căci zice 
[Sfântul Apostol Pavel]: „Fiecare își va lua plata potrivit cu ostenea- 
la sa':%, nu potrivit cu rezultatele muncii. Și, ca să înţelegi că așa 
este, ascultă: „Și tu” - zice — „fiule al omului, du mărturie poporului 
acestuia, dacă vor asculta, dacă vor înțelege”. Deci prin lezechiel 
putem învăța aceasta: dacă cel care păzește spune dinainte ce tre- 
buie evitat și ce trebuie ales, își salvează sufletul, chiar dacă nimeni 
nu ia aminte |la spusele lui]. 

Dar, deși avem acest puternic imbold și prindem curaj da- 
torită răsplătirii ce ne așteaptă, totuși, atunci când vedem că 


38 Cf. Matei 13, 4, 7. 
39 1 Corinteni 3, 8. 
> Jezechiel 2, 3-5. 

lucrarea noastră nu propășește, ne aflăm într-o stare care nu este 
cu nimic mai bună decât a lucrătorilor care suspină și se tânguiesc, 
acoperindu-și fața de rușine. Căci așa este împreună-pătimirea 
unui învăţător, așa este purtarea de grijă a unui părinte. 

Tot așa s-a întâmplat și cu Moise. Deși putea să se elibereze 
de poporul iudeu cel nerecunoscător și să primească o stăpânire 
mai falnică asupra unui popor mult mai numeros, totuși, atunci 
când [Dumnezeu] i-a zis: „Lasă-mă să-i pierd și voi face din tine 
un popor mai mare decât acesta”, el, pentru că era sfânt și rob al 
lui Dumnezeu și prieten adevărat și nobil, nu a primit nici măcar 
să audă aceste cuvinte, ci a ales mai degrabă să piară împreună cu 
cei care îi fuseseră deja sortiţi, decât să se salveze fără ei și să aibă 
parte de un rang mai mare. Așa trebuie să fie cel care poartă grijă 
de sufletele altora. 

Într-adevăr, ar fi ceva neobișnuit ca cineva care are niște co- 
pii răi să nu voiască a fi numit părinte al altor copii, alții decât cei 
născuţi de el. Dar cei care se ocupă de elevi îi schimbă mereu, așa 
încât acum sunt luaţi de sub ocrotirea noastră aceștia, apoi alții și 
mai târziu iarăși alții și nu putem avea simțăminte de familiaritate 
față de niciunul. Dar să nu avem vreodată a ne teme de așa ceva în 
privinţa voastră! Căci ne-am încredinţat că prisosiți întru credința 
în Domnul nostru lisus Hristos și în dragostea unora față de alții și 
faţă de toţi. 

Spunem acestea pentru că voim ca râvna voastră să crească și 
virtutea viețuirii voastre să sporească. Astfel, dacă nicio pată de ră- 
utate nu vă va întuneca ochii minţii și nu va tulbura ascuțimea și 
agerimea ei, veți putea pătrunde până în adânc înțelesurile cuvin- 
telor ce vă sunt puse înainte. 

Deci ce ni se pune astăzi înainte? „loan mărturisea despre El 
și striga, zicând: «Acesta este Cel despre care am zis: Cel care vine 
după minea fost înaintea mea, pentru că mai înainte de mine era”. 
Acest evanghelist face multe referințe cu privire la loan [Botezăto- 
rul] și în multe locuri amintește de mărturia lui. Și face aceasta nu 
în zadar, ci cu multă înțelepciune, pentru că toţi iudeii îl admirau 
foarte mult pe acest bărbat (și losefus32 pune războiul pe seama 


>" Jeșirea 32, 10. 

32 În realitate, Iosefus Flavius (Antichităţi iudaice, +7, 16) vorbeşte despre nimicirea arma- 
tei lui Irod de către cele ale regelui Areta al Arabiei, deoarece regele iudeu se despărțise de 
fiica suveranului arab. Sfântul loan afirmă că motivul acestei înfruntări ar fi fost uciderea 

uciderii acestuia și arată că din această pricină ceea ce mai înainte 
era metropolă nici măcar oraș nu mai este acum; iar apoi continuă 
cu întinse cuvinte de laudă închinate lui). Voind deci să stârnească 
respectul iudelor față de EI, le amintește mereu de mărturia Îna- 
intemergătorului. Și ceilalți evangheliști îi pomenesc pe prorocii 
din vechime și cu privire la fiecare dintre evenimentele legate de El 
îi trimit pe ascultători cu gândul într-acolo. Cu privire la nașterea 
Lui, spun: „Acestea toate s-au făcut ca să se împlinească ceea ce s-a 
zis prin prorocul Isaia, care spune: «lată fecioara va avea în pântece 
și va naște fiu»35"34. Iar atunci când s-a uneltit împotriva Lui și era 
căutat cu osârdie pretutindeni, așa încât copii de vârstă fragedă au 
fost junghiați de Irod, îl aduc din vremuri îndepărtate pe leremia 
care zice: „Glas în Rama s-a auzit, plângere, tânguire și jale mul- 
tă. Rahela își plânge copiii'*5. Și pe Osea îl pomenesc atunci când 
vorbesc despre întoarcerea Lui din Egipt, zicând: „Din Egipt am 
chemat pe Fiul Meu”=*. Și pretutindeni fac așa. 

Acest [evanghelist] însă, folosind o mărturie mai grăitoare și 
mai nouă, ca și când ar striga cu glas mai puternic decât ceilalți, 
îi aduce mereu de față nu numai pe cei care au plecat, pe cei care 
s-au sfârșit, ci și pe cel care L-a arătat [pe Hristos] viu și prezent 
și L-a botezat. Nu încearcă astfel să Îl facă pe Stăpân vrednic de 
crezare prin mijlocirea robului, ci se pogoară până la neputinţa 
ascultătorilor săi. Dacă nu ar fi luat înfățișare de rob, EL nu ar fi 
fost primit; tot așa, dacă nu ar fi pregătit dinainte, prin glasul ro- 
bului, auzul celor împreună-robi cu el>”, mulţi dintre iudei nu ar fi 
acceptat cuvântul Lui. 


2. Pe lângă aceasta, a împlinit și o altă lucrare mare și minuna- 
tă. Adesea, cel care spune lucruri mari despre sine face ca mărturia 
lui să fie primită cu îndoială și să fie respinsă de mulţi dintre cei 
care-l ascultă. De aceea un altul a venit să mărturisească despre 


Sfântului loan Botezătorul. lerusalimul nu a avut de suferit în acest război. Probabil că 
se produce o întrepătrundere între relatările privind nimicirea lerusalimului de către 
romani în 70 d.Hr și confruntarea dintre Irod și Areta. Scrierile lui losefus Flavius au 
cunoscut numeroase interpolări din partea creștinilor. 

53 Isaia 7, 14. 

34+ Matei 1, 22-23. 

5 Matei 2, 18; leremia 31, 15. 

5 Matei 2, 15; Osea u,1. 

37 Se face referire la Sfântul loan Botezătorul. 

El. Dincolo de acestea, cei mai mulți iau aminte de obicei la glasul 
care le este mai obișnuit și mai familiar, pentru că îl recunosc mai 
degrabă decât pe al celorlalți. De aceea glasul din cer s-a auzit doar 
o dată sau de două ori3$, în vreme ce glasul lui loan s-a auzit adesea 
și neîntrerupt. 

Unii, care s-au ridicat mai presus de neputința poporului și s-au 
eliberat de toate cele ce cad sub simțuri, puteau să audă glasul de sus 
și nu aveau nevoie neapărat de glasul omenesc, pentru că ei s-au su- 
pus cu totul acelui [glas ceresc] și au fost călăuziți deel. Alții însă, care 
încă umblau între cele de jos și erau împiedicaţi de multe opreliști, 
aveau nevoie de acest glas mai umil. Tot așa și loan, de vreme ce se 
dezbrăcase cu totul de cele sensibile, nu avea nevoie de învățători 
omenești, ci a primit învăţătură din ceruri. Căci zice: „Cel care m-a 
trimis să botez cu apă, Acela mi-a zis: «Peste Cel care vei vedea Duhul 
lui Dumnezeu coborându-Se, Acela este». Dar iudeii, fiind copii 
încă și neputând să ajungă la înălțimea aceea, au avut drept învăţător 
un om care nu le grăia cele ale sale, ci le vestea cele de sus. 

Deci ce spune evanghelistul? „Acesta mărturisea despre EI și 
striga” Ce înseamnă „striga”? Propovăduia cu îndrăzneală, liber, 
fără vreo șovăială. Și ce propovăduia? Ce mărturisea și striga? 
„Acesta este” — zice - „Cel despre care am zis: Cel care vine după 
mine a fost înaintea mea, pentru că mai înainte de mine era”. Măr- 
turisirea aceasta este nedeslușită și ascunde multă smerenie. Căci 
nu a zis: „Acesta este Fiul lui Dumnezeu cel Unul-Născut”. Dar ce 
a zis? „Acesta este Cel despre care am zis: Cel care vine după mine 
a fost înaintea mea, pentru că mai înainte de mine era.” După cum 
păsările care sunt mame nu îi învață pe pui să zboare dintr-odată și 
într-o singură zi, ci mai întâi îi scot în afara cuibului și îi îndeamnă 
să se odihnească și apoi să zboare, iar în ziua următoare lungesc 
zborul, așa încât încet și treptat îi duc până la înălțimea cuvenită, 
în același fel și fericitul loan nu i-a dus pe iudei direct la cele înalte, 
ci mai întâi i-a învățat să zboare aproape de pământ, zicându-le 
că Hristos este mai presus decât el. Dar nici acesta nu era un lucru 
ușor pentru cei care-l ascultau: să poată crede că Acela care încă 


>5 Cf. Luca 3, 22; loan 12, 28. 

39 loan 1, 33. 

„o Exegeţii au observat faptul că verbul kpălu („a striga”) este asociat în greaca clasică 
cu mărturiile juridice. Cu sens oarecum similar este folosit de Sfântul Ignatie Teoforul în 
Epistola către Efeseni, 18 („a proclama strigând misterele lui Dumnezeu”). 

nu Se arătase și nu săvârșise minuni era mai bun decât acest om 
minunat și vestit - adică loan -, la care toţi alergau și socoteau că 
este înger. 

Deci deocamdată s-a străduit să facă lămurit acest lucru în 
cugetul ascultătorilor, și anume că Cel mărturisit era mai mare 
decât cel care mărturisea, că Cel care a venit mai apoi era mai mare 
decât cel care a venit mai întâi, că Acela care nu Se arătase încă era 
mai mare decât cel deja vădit și cunoscut. 

Privește cu câtă înțelepciune începe mărturisirea! Căci nu 
Îl indică doar după ce S-a arătat, ci și mai înainte de a Se arăta Îl 
propovăduiește. Căci cuvintele: „Acesta este Cel despre care am 
zis” vădesc acest lucru. Matei, de pildă, spune că [loan] le zicea tu- 
turor celor care veneau la el: „Eu vă botez cu apă, dar Cel care vine 
după mine este mai puternic decât mine și nu sunt vrednic să-l 
dezleg cureaua încălțămintei'>2. 

Deci care este motivul pentru care a făcut aceasta și mai îna- 
inte ca EI să Se arate? Pentru ca mintea ascultătorilor să fie deja 
pregătită prin cuvintele rostite despre EI, așa încât să poată primi 
mărturisirea atunci când El avea să Se arate și să nu se smintească 
de veșmântul Lui umil. Dacă L-ar fi văzut pe Hristos Însuși fără 
să fi auzit mai înainte nimic [despre EI] și dacă ar fi primit acea 
mărturisire grăită atât de minunată și de măreaţă atunci când L-au 
văzut, aspectul Său umil i s-ar fi părut contrar măreției cuvintelor 
Sale. Atât de umilă și de comună tuturor a fost înfățișarea lui Hris- 
tos, încât și femei samaritene și desfrânate și vameși au îndrăznit să 
se apropie și să-l vorbească fără nicio șovăială. 


3. Deci, după cum am spus, dacă în același timp L-ar fi văzut 
și ar fi auzit și cuvintele acestea, ar fi luat în râs mărturia lui loan. 
Dar, după ce au auzit-o de mai multe ori mai înainte de a Se arăta 
Hristos, au suferit contrariul acestora, pentru că au fost stârniţi de 
cele spuse despre El. Nu au respins învățătura grăită din pricina 
înfățișării Celui mărturisit, ci, datorită credinţei în cele spuse deja, 
li s-a părut a fi încă și mai strălucitor. 

lar „Cel care vine după mine” înseamnă: „Cel care propovădu- 
iește după mine”, nu: „Cel care se naște după mine”. Acest lucru îl 


3 Matei 3, n. 
2 Referire la firea omenească a Mântuitorului lisus Hristos. 

sugerează și Matei când zice: „După mine vine un Bărbat". Nu se 
referă aici la nașterea Lui din Maria, ci la venirea Lui la propovă- 
duire. Dacă ar fi vorbit despre naștere, nu ar fi zis: „Vine, ci: „A 
venit”, pentru că Se născuse deja atunci când au fost spuse acestea. 
Deci ce înseamnă „mai înainte de mine a fost”? Înseamnă că era 
mai strălucit, mai slăvit. Să nu credeţi — [ar fi spus loan] - că eu 
sunt mai mare decât El pentru că am venit să propovăduiesc înain- 
tea Lui. Eu sunt mult mai mic, atât de mic încât nici în rândul ro- 
bilor nu sunt vrednic a fi numărat. Aceasta înseamnă „mai înainte 
de mine a fost”, așa cum arată și Matei în alt loc, zicând: „Nu sunt 
vrednic să dezleg cureaua încălțămintei Lui”. 

Faptul că afirmaţia „mai înainte de mine a fost” nu se referă 
la venirea Lui la existenţă se vede limpede prin acest raționament: 
dacă ar fi vrut să spună aceasta, era de prisos să mai adauge cu- 
vintele: „Mai înainte de mine era”. Cine e atât de nătâng și fără 
minte încât să nu își dea seama că Cel născut înaintea lui este mai 
înainte de el? Dacă se referea la existenţa Lui cea mai înainte de 
veci, nu ar fi spus mai mult decât: „Cel care vine după mine mai 
înainte de mine a fost”34. De altfel, în acest caz, afirmaţia este de 
neînțeles dacă propoziția cauzală nu este înlăturată. Dimpotrivă, 
dacă ar fi vrut să arate aceasta, ar fi trebuit să zică: „Cel care vine 
după mine mai înainte de mine era, pentru că a fost înaintea mea”. 
Pe bună dreptate, oricine ar spune că faptul de a se naște este 
cauza faptului de a fi mai întâi, dar a fi mai întâi nu este cauza 
nașterii mai întâi. 

Ceea ce spunem este foarte logic. Toţi știți, fără îndoială, că de 
fiecare dată nu cele vădite, ci cele neclare au nevoie de explicaţie. 
Dacă ar fi vorba despre existenţă, nu ar fi ceva neclar că acela care 
este născut mai întâi trebuie să existe mai întâi. Dar, de vreme ce 
este vorba despre cinste, pe bună dreptate ceea ce părea a fi o ne- 
lămurire se dezleagă. Căci era firesc ca mulți să fie nedumeriți de 
unde și ce origine are Cel care vine mai apoi și a existat și mai îna- 
inte. Aceasta înseamnă că S-a arătat mai slăvit. Și imediat adaugă și 
pricina acestei afirmaţii. lar pricina este că E] a existat mai înainte. 
„Căci” - zice loan Botezătorul - „nu în vederea unei propășiri m-a 


*3 Matei 3, ui. 
34 Se poate constata că Sfântul loan Gură de Aur demontează cu consecvență interpretă- 
rile ariene ale unor pasaje biblice din Evanghelia după loan. 

împins cineva înapoi, deși eram primul, și astfel a ajuns EI înainte; 
căci El exista mai înainte de mine, chiar dacă a venit după mine” 
„Dar” - spui tu - „dacă acest cuvânt se referă la arătarea Sa 
către oameni și la slava de care urma să aibă parte, de ce spune că 
deja a fost ceea ce încă nu s-a sfârșit? Pentru că nu a zis: «Va fi», ci: 
«A fost». Fiindcă acesta este obiceiul celor care propovăduiesc cele 
viitoare: adesea vorbesc despre cele ce vor fi ca despre unele care 
au fost. De pildă, Isaia, vorbind despre junghierea Lui, nu a zis: 
„Ca o oaie spre junghiere Se va aduce” - folosind viitorul -, ci: „Cao 
oaie spre junghiere S-a adus”. Deși încă nu Se întrupase, prorocul 
vorbește despre ceea ceva fi ca și când s-ar fi petrecut deja. Și David, 
făcând cunoscută răstignirea, nu a zis: „Vor străpunge mâinile și pi- 
cioarele Mele”, ci: „Au străpuns mâinile și picioarele Mele” și: „Au 
împărțit hainele Mele și pentru cămașa Mea au aruncat sorți”. 
lar când vorbește despre trădător, care încă nu se născuse, zice așa: 
„Cel care a mâncat pâinea Mea a ridicat împotriva Mea călcâiul”8. 
De asemenea, despre cele petrecute pe cruce, spune: „Mi-au dat 
spre mâncarea Mea fiere și în setea Mea M-au adăpat cu oţet”. 


4. Voiţi să mai adăugăm și altele, sau acestea sunt de ajuns? 
Eu unul cred că sunt de ajuns, pentru că, deși nu am săpat ogorul 
pe toată întinderea lui, totuși am săpat adânc și cere și acest lucru 
o osteneală nu mai mică decât aceea. De asemenea, ne-am temut 
ca nu cumva, reținându-vă peste măsură, să vă facem să renunțați. 

Prin urmare, să adăugăm discursului încheierea cuvenită. Și 
care este aceasta? Doxologia ce se cuvine a fi adusă lui Dumnezeu, 
nu numai cea prin cuvinte, ci, cu mult mai mult, cea prin fapte. 
Căci zice: „Să strălucească lumina voastră înaintea oamenilor, ca să 
vadă faptele voastre cele bune și să slăvească pe Tatăl vostru cel din 
ceruri'*%. Și nu este nimic mai strălucitor, iubitule, decât viețuirea 
aleasă! Acest lucru îl arată și unul dintre înţelepţi, zicând: „Căile 
drepţilor strălucesc precum lumina”%; și strălucesc nu numai 


35 Isaia 53, 7. 

35 Psalmul 21, 18. 

37 Psalmul 21, 20. 
38 Psalmul 40, 9. 

3 Psalmul 68, 25. 
33% Matei 5, 16. 

33 Pildele 4, 18. 

pentru cei care fac să răsară lumina prin faptele lor și sunt călăuze 
pe calea cea dreaptă, ci și pentru cei care sunt în preajma lor. 

Să vărsăm, dar, ulei în aceste candele, ca să întețţim focul și 
lumina să se arate mai puternică. Acest ulei nu numai acum are 
putere multă, ci și atunci când jertfele erau din belșug le depășea 
cu mult prin putere. Căci zice: „Milă, și nu jertfă”. 

Acel jertfelnic era neînsufleţit, pe când acesta este însufleţit. 
Ceea ce era pus acolo era mistuit de foc și ajungea tăciune, iar 
cenușa era spulberată și fumul se împrăștia în aer. Aici însă nu se 
întâmplă nimic de acest fel, ci altfel de roade sunt aduse. Acestea 
le-a arătat Pavel când, povestind despre vistieriile iubirii de săraci 
ale corintenilor, scria astfel: „Pentru că această lucrare de slujire 
nu numai că împlinește lipsurile sfinților, ci prisosește prin multe 
mulțumiri aduse lui Dumnezeu'3%. Și iar: „Slăvind pe Dumnezeu 
pentru supunerea mărturisirii voastre față de Evanghelie și pentru 
dărnicia împărtășirii către ei și către toţi, căci ei se roagă pentru voi 
și vă doresc”33%. 

Vezi că această [slujire] sfârșește în mulțumire și laudă către 
Dumnezeu, în rugăciuni neîncetate ale celor miluiți și în dragoste 
mai fierbinte? Să jertfim, dar, iubiţilor, să jertfim în fiecare zi pe 
aceste jertfelnice, căci jertfa aceasta este mai mare și decât rugăciu- 
nea și decât postul și decât multe altele, dar numai dacă provine din 
câștig, și muncă dreaptă și dacă este curată de orice lăcomie, răpire 
și siluire. Astfel de ofrande primește Dumnezeu, iar pe celelalte le 
respinge și le urăște. Nu vrea să I se aducă cinstire prin cele care 
aduc pagubă celorlalți. O astfel de jertfă este necurată și spurcată 
și ÎI mânie mai degrabă decât să-L milostivească pe Dumnezeu. De 
aceea trebuie să avem toată grija ca nu cumva, sub chipul slujirii, 
să-L jignim de fapt pe Cel care trebuie cinstit. 

Cain, atunci când a adus ofrande neînsemnate, a primit cea 
mai mare pedeapsă, chiar dacă nu a nedreptăţit pe vreun altul. 
Deci noi cum să nu pătimim încă și mai rău atunci când aducem 


32 Osea 4, 18; Matei 9, 13. Aici Sfântul loan creează un joc de cuvinte pe baza termenilor 
EAaov („ulei”) și EAcov („milă”). Este posibil ca, în vorbirea curentă, diftongul „ou” să fi 
fost pronunţat „e” şi astfel să se fi putut crea confuzii. 

3% 2 Corinteni 9, 12. 

34 2 Corinteni 9, 13-14. 

35 În Omilii la Facere, 18, Sfântul loan ne spune despre Cain că ar fi adus, pentru jertfa sa, 
roade de calitate inferioară, nealese cu grijă. 

prinoase provenite din răpire și lăcomie? De aceea Dumnezeu ne-a 
pus înainte și o pildă referitoare la această poruncă, pentru ca să 
miluim, nu să-i pedepsim pe cei împreună-robi cu noi. Cel care dă 
unuia ceea ce a luat de la alții nu a miluit, ci a osândit și a săvârșit 
cea mai mare nedreptate. Așa cum o piatră nu poate produce ulei, 
nici cruzimea nu poate naște milostivire. Dacă are o astfel de rădă- 
cină, nu se mai poate numi deloc milostenie. 

De aceea vă rog să căutăm nu numai să dăm celor nevoiași, ci 
și să nu dăm din cele răpite de la alții. „Când unul se roagă și altul 
blestemă, al cărui glas îl va asculta Stăpânul?”%7 Dacă ne vom purta 
astfel cu toată grija, vom putea dobândi, cu harul lui Dumnezeu, 
iubire de oameni, milă și iertare pentru păcatele săvârșite în tot 
acest timp îndelungat și vom scăpa de râul cel de foc. 

Fie ca toţi, fiind izbăviţi de acesta, să ajungem în Împărăţia ce- 
rurilor, cu harul și iubirea de oameni ale Domnului nostru lisus 
Hristos, prin Care și împreună cu Care fie slava Tatălui și Sfântului 
Duh în vecii vecilor. Amin. 


335 Cf. Matei 15, 23-35. 
7 Înţelepciunea lui Isus Sirah 34, 26. 


Omilia 14 


„Și din plinătatea Lui noi toți am luat și har peste har.” 
(Ioan 1, 16) 


1. Spuneam mai înainte că loan a dezlegat nedumerirea celor 
care aveau să se întrebe cum Hristos, deși a venit mai apoi la pro- 
povăduire, a fost mai înainte de el și mai strălucit decât el. A făcut 
aceasta adăugând [propoziţia]: „Căci mai înainte de mine era”%. 
Acesta este un motiv. Dar a adăugat încă unul, pe care acum îl spu- 
ne. Care este acesta? „Din plinătatea Lui” - zice - „noi toţi am luat 
și har peste har”. Și după acestea mai spune și alt motiv. Care este 
acesta? „Legea s-a dat prin Moise, iar harul și adevărul au venit prin 
lisus Hristos29 

„Și ce înseamnă” - întrebi tu - „«din plinătatea:* Lui noi toți 
am luat»?” Trebuie să zăbovim o vreme spre a vorbi despre aceasta. 
Nu spune [evanghelistul] că EI are darul prin împărtășire, ci că este 
prin Sine izvorul și rădăcina tuturor bunătăţilor, viaţa în sine, lumi- 
na în sine, adevărul în sine. El nu ţine pentru EI bogăţia bunătăților, 
ci o revarsă peste toți ceilalți, rămânând însă plin chiar și după ce 
o revarsă. Prin dăruirea către ceilalți, El nu Se micșorează nicide- 
cum, ci, pururea izvorând și împărtășind tuturor aceste bunătăţi, 
păstrează aceeași desăvârșire. lar ceea ce am eu este împărtășit 
(pentru că am luat de la altul) și este o mică parte din întreg, ca o 
picătură neînsemnată față de adâncul negrăit și marea nesfârșită. 
De fapt, nici acest exemplu nu poate înfățișa ceea ce încercăm să 
spunem. Dacă scoţi o picătură din mare, prin aceasta ai micșorat 
marea, chiar dacă micșorarea este imperceptibilă. Dar despre acel 
Izvor nu se poate spune așa. Oricât ar scoate cineva din el, rămâne 


38 Joan 1, 15. 

29 Joan 1, 17. 

3: Termenul mârpuwua va fi însușit de gnosticii valentinieni, însă aici sensul este perfect 
ortodox. 

cu desăvârșire nemicșorat. De aceea trebuie să luăm în considerare 
alt exemplu. Deși este și acesta insuficient și nu poate înfățișa ceea 
ce căutăm [să spunem], totuși ne călăuzește mai bine decât cel an- 
terior către sensul ce ne stă acum înainte. 

Să presupunem că există un izvoral focului și de la acel izvor se 
aprind mii de făclii și de două ori pe atâtea, de trei ori și de multe ori. 
Oare nu rămâne focul întru aceeași plinătate și după ce împărtășește 
atâtora din puterea sa? Acest lucru este limpede pentru toți. Dacă 
între cele trupești, care atunci când sunt împărțite se micșorează 
pentru că se ia din ele, s-a aflat ceva care și după ce se împărtășește 
altora nu suferă nicio schimbare în cele ale sale, cu mult mai mult se 
va întâmpla aceasta în cazul acelei Puteri netrupești și necompuse! 
Dacă aici există o substanță materială și comunicabilă și care se îm- 
parte și în același timp nu se împarte, cu mult mai mult, când este 
vorba despre lucrare, și chiar o lucrare a unei Fiinţe netrupești, este 
firesc să nu se întâmple ceva de acest fel. De aceea și loan a spus: 
„Din plinătatea Lui noi toți am luat”, legându-și mărturia de cea a 
Botezătorului. Căci cuvintele: „Din plinătatea Lui noi toţi am luat” 
nu sunt ale Botezătorului, ci ale ucenicului. 

Deci ceea ce spune el este ceva de felul acesta: să nu credeţi că 
noi, care l-am fost alături multă vreme și am împărțit cu El sarea 
și masa, Îl mărturisim doar spre a-l face pe plac. Pentru că și loan 
[Botezătorul], care nu L-a cunoscut dinainte, nici nu I-a fost alături 
decât atunci când L-a botezat, când L-a văzut în mijlocul celorlalți, 
a strigat: „Mai înainte de mine era”, primind toate de acolo [de 
sus]. Și noi toţi, cei doisprezece, cei trei sute, cei cinci sute, cei trei 
mii, cei cinci mii, precum și multe mii de iudei și toată mulțimea 
credincioșilor, a celor de atunci și a celor de acum și a celor ce vor fi, 
am luat din plinătatea Lui. 

Și ce am luat? „Har în loc de har. Care în loc de care? Cel nou 
în locul celui vechi. După cum era dreptate atunci, este dreptate și 
acum, căci zice: „În ceea ce priveşte dreptatea cea din Lege, fără de 
prihană fiind'+. Credinţă [atunci], credinţă și acum: „Din credință 
spre credință”32. Înfiere [atunci], înfiere [și acum]: „A cărora este 
înfierea”*, zice. Slavă [atunci], slavă [și acum]: „Căci, dacă ceea 


3 Filipeni 3, 6. 
+2 Romani 1, 17. 
33 Romani 9, 4. 

ce a trecut a fost în slavă, cu mult mai mult ceea ce rămâne este 
în slavă”34%. Lege [atunci], lege [și acum]: „Legea Duhului vieţii” 
- zice - „m-a eliberat”35. Slujire [atunci], slujire [și acum]: „A 
cărora este slujirea”34%, zice; și iar: „Slujind lui Dumnezeu în 
Duh”. Legământ [atunci], legământ [și acum]: „Voi încheia cu voi 
legământ nou, nu ca legământul pe care l-am încheiat cu părinții 
voștri”358. Sfinţenie [atunci], sfinţenie și acum]. Botez atunci, bo- 
tez și acum. Jertfă atunci, jertfă și acum. Templu atunci, templu și 
acum. Tăiere împrejur atunci, tăiere împrejur și acum. Tot așa, har 
[atunci], har și [acum]. 

Dar acelea erau ca niște reprezentări, iar acestea ca un adevăr, 
având același nume, dar nepăstrând același înțeles. Și în cazul ta- 
blourilor și imaginilor, se numesc „om” și cel schițat în alb și negru, 
și cel pictat în culori [ce imită] realitatea. Și în cazul statuilor, și cea 
de aur și cea de lut tot „statuie” se numesc, dar prima ca o reprezen- 
tare, iar a doua ca realitate. 


2. Așadar, să nu crezi că lucrurile sunt identice pentru că au 
același nume, dar nici cu totul diferite. Dacă era reprezentare, nu 
înseamnă că era ceva străin de adevăr. Dar, de vreme ce păstra nu- 
mai umbra, era mai puţin decât adevărul. Deci care este deosebirea 
dintre toate acestea? Vreţi să alegem una sau două dintre cele pe 
care le-am pomenit și să le cercetăm? Astfel și celelalte vi se vor cla- 
rifica. Și vom vedea toți că acelea erau învățături pentru copii, iar 
acestea |din urmă] sunt pentru oameni mari și nobili. Legile acelea 
au fost date ca pentru oameni, iar acestea ca pentru îngeri. 

Deci de unde să începem? Vreţi să începem cu înfierea? Care 
este deosebirea dintre aceea [de atunci] și aceasta [de acum]? Ace- 
ea purta numai cinstea numelui; aici însă se adaugă și realitatea. 
Despre aceea zice: „Eu am zis: dumnezei sunteți și toți fii ai Celui 
Preaînalt”%, iar despre aceasta: „Din Dumnezeu s-au născut 35, 
Cum și în ce fel? Prin baia nașterii din nou și prin înnoirea Duhului 


3% 2 Corinteni 3, ul. 
35 Romani 8, 2. 

35 Romani 9, 4. 

347 Filipeni 3, 3. 

35 leremia 31, 31-32. 
349 Psalmul 81, 6. 

5 Ioan 1, 13. 

Sfânt. Aceia și după ce au fost numiți „fii” au păstrat încă duhul 
robiei. Dar, deși au rămas robi, au fost cinstiţi cu acest nume. Noi 
însă, liberi fiind, am primit cinstea nu numai în nume, ci și în fap- 
tă. Aceasta a arătat-o Pavel, zicând: „Nu aţi primit iar un duh al 
robiei spre temere, ci ați primit Duhul înfierii, prin care strigăm: 
«Avva! Părinte!»"*> Au fost numiţi „fii” prin nașterea de sus și, ca să 
zic așa, prin restaurare. 

lar dacă vei cerceta despre chipul sfințeniei — cum este acesta 
și cum era acela —, vei vedea că există și aici o mare diferență. Aceia 
erau numiți cu acest nume [al sfințeniei] pentru că nu se închinau 
la idoli, nu făceau desfrânare sau adulter. Noi însă devenim sfinți 
nu numai prin abținerea de la acestea, ci și prin dobândirea celor 
mai înalte. Mai întâi dobândim acest dar prin însăși venirea Duhu- 
lui, iar apoi printr-o viețuire mult mai înaltă decât cea iudaică. Și, 
ca să nu crezi că acestea sunt doar cuvinte goale, ascultă ce le spune: 
„Să nu vă purificați și să nu curățiţi pe fiii voştri, pentru că sunteți 
popor sfânt". Deci pentru ei aceasta înseamnă sfinţenie: să se ţină 
departe de rânduielile idolești. Dar la noi nu este așa, ci zice: „Să 
fie sfântă cu trupul și cu sufletul”; „Căutaţi pacea și sfințenia, fără 
care nimeni nu va vedea pe Domnul”; și: „Desăvârșind sfințenia 
întru frica lui Dumnezeu”. Numele „sfânt” nu are același înțeles 
cu privire la toate lucrurile care poartă acest nume, pentru că și 
Dumnezeu este numit „sfânt”, dar nu în același fel ca noi. 

lată ce a spus prorocul când a auzit acele cuvinte rostite de Se- 
rafimi: „Vai, ticălosul de mine! Că om sunt și am buze necurate și 
locuiesc în mijlocul unui popor cu buze necurate”. [A spus aces- 
tea] deși era sfânt și curat. În comparaţie cu sfinţenia de sus, noi 
suntem necurați. Sfinți sunt și Îngerii, sfinţi și Arhanghelii și înșiși 
Serafimii și Heruvimii, dar și între ei există o diferenţă de sfințenie, 
precum și între noi și între Puterile de sus. 

Aș putea să cercetez și toate celelalte, dar văd că discursul s-a 
întins prea mult. De aceea nu mai mergem mai departe, ci vă vom 


: Romani 8, 15. 

3 Deuteronomul 18, 10. În contextul biblic de aici sunt interzise practicile lustrale păgâne 
pentru fiii lui Israel. Religia mozaică avea propriile practici lustrale pentru redobândirea 
purității rituale. 

353 1 Corinteni 7, 34. 

354 Evrei 12, 14. 

%5 2 Corinteni 7, 1. 

3% Isaia 6, 5. 

lăsa pe voi să vă ocupați de restul. Puteți și voi, la casele voastre, 
să comparați acestea, pentru a înțelege diferența dintre ele și să 
parcurgeţi astfel tot ce a mai rămas. Căci zice: „Dă pricină celui 
înțelept și se va face și mai înțelept”. Începutul este de la noi, iar 
sfârșitul va fi al vostru. 

Noi însă trebuie să reluăm cursul cuvântării. După ce a zis: 
„Din plinătatea Lui noi toți am luat”, a adăugat: „Și har peste har”, 
arătând că prin har și iudeii s-au mântuit. Căci zice: „Nu pentru că 
sunteți numeroși, ci pentru părinţii voștri v-am ales”. Deci, dacă 
nu pentru isprăvile lor au fost aleși de Dumnezeu, este limpede că 
prin har au dobândit această cinste. Și noi toţi am fost mântuiţi 
prin har, dar nu la fel [ca ei], nu pentru aceleași pricini, ci pentru 
unele mult mai mărețe și mai înalte. Deci harul de care noi avem 
parte nu este ca acela. Într-adevăr, nouă nu ni s-a dat numai ierta- 
rea păcatelor (căci în această privință suntem părtași cu ei, pentru 
că toți au păcătuit), ci și dreptate și sfințenie și înfiere și har de 
la Duhul mult mai strălucit și mai îmbelșugat. Prin acest har am 
devenit iubiți lui Dumnezeu, nu numai ca robi, ci și ca fii și ca pri- 
eteni. De aceea zice: „Har peste har”. 

De la har au fost și cele ale Legii, și însuși faptul de a fi făcuți 
noi din cele ce nu erau. Căci nu am primit această răsplată pentru 
isprăvile noastre de mai înainte (cum am fi putut de vreme ce nu 
existam încă?), ci de la Dumnezeu, Care este Începătorul orică- 
rei binefaceri. Și nu numai faptul că am fost făcuţi din cele ce nu 
erau este un semn al celui mai mare har și al iubirii Lui de oameni 
negrăite, ci și faptul că îndată după aceea am învăţat ce trebuie să 
facem și ce nu trebuie să facem, având sădită în firea noastră aceas- 
tă lege, pentru că Făcătorul ne-a încredințat acest incoruptibil 


357 Pildele 9, 9. 

35 Sensul expresiei constituie încă un subiect de controversă. Literal, xăpiv &vri x&pTog 
s-ar traduce: „har în loc de har”. S-au propus mai multe soluţii: „har în loc de lipsă de har”, 
ca tălmăcire a unei sintagme aramaice; „harul” (în sensul său primar de „favoare a patro- 
nului față de client”) a fost înlocuit cu „harul” ca „recunoştință”. Altă opinie (preluată și de 
tălmăcirile ortodoxe) traduce expresia prin „har peste har”, har adăugat harului; așadar, 
o revărsare nesecată a harului. Fericitul Augustin traduce pasajul: „har pentru har” și îl 
tâlcuiește în sensul că am primit har pentru „harul credinţei”, care și el este un dar divin 
(Comentariu la Evanghelia după loan, 3, 9, 1-2). Harul divin izvorăşte din natura divină a 
lui Hristos ca dintr-o fântână nesecată și este dăruit tuturor celor vrednici (cf. SFÂNTUL 
CHIRIL AL ALEXANDRIEI, Comentariu la Evanghelia după loan, 1, 9). 

3 Deuteronomul 7, 7-8. 

judecător care este conștiința. Și faptul că acea lege care fusese 
stricată a fost reînnoită prin Legea scrisă este tot o lucrare a haru- 
lui. Urmarea firească ar fi fost ca aceia care au nesocotit legea dată 
prima oară să fie osândiţi și pedepsiţi. Dar nu s-a întâmplat așa, 
ci au fost îndreptaţi și au primit o iertare care, deși nu o meritau, 
le-a fost dată prin milă și har. Și, ca să crezi că a fost dată prin har 
și milă, ascultă ce zice David: „Cel care face milostenii este Dom- 
nul, și dreptate tuturor celor cărora li se face strâmbătate. A făcut 
cunoscute căile Sale lui Moise, fiilor lui Israel voile Sale”%. Și iar: 
„Bun și drept este Domnul. Pentru aceasta lege va pune celor care 
greșesc în cale". 


3. Așadar, Legea a fost primită, fără îndoială, prin milostenie, 
îndurare și har. De aceea, după ce a zis: „Har peste har”, stăruind 
cu și mai multă căldură asupra măreției celor primite, a adăugat: 
„Legea s-a dat prin Moise, iar harul și adevărul prin lisus Hristos au 
venit'*2. Vedeţi cât de lin și treptat, cuvânt cu cuvânt, atât Boteză- 
torul loan, cât și ucenicul îi duc pe ascultători către înțelegerea cea 
mai înaltă, pregătindu-i mai întâi prin cele mai umile? Acela, com- 
parându-l cu sine pe Cel care covârșește toate fără de asemănare, 
arată apoi superioritatea Lui, zicând: „Care înainte de mine a fost” 
și adăugând apoi: „Mai înainte de mine era”. Evanghelistul însă a 
făcut o comparație mult mai mare decât acela - deși prea mică față 
de vrednicia Celui Unul-Născut -, pentru că L-a comparat nu cu 
loan, ci cu cel care era admirat de iudei mai mult decât acela, adică 
cu Moise. Căci zice: „Legea s-a dat prin Moise, iar harul și adevărul 
prin lisus Hristos au venit”. 

lată câtă înţelepciune! Nu compară persoanele, ci lucrările. De 
vreme ce aceste lucrări se arătau a fi mult mai mari, era firesc ca 
până și cei mai necugetați să fie nevoiţi să aprobe afirmaţiile despre 
Hristos. Când se aduc mărturie lucrările, care nu pot fi bănuite că 
sunt săvârșite din interes sau ură, atunci chiar și cei necugetaţi le 
aprobă fără să se îndoiască. Aceste lucrări rămân așa cum au fost 
prezentate de cei care le-au săvârșit și după ce sunt date la iveală. 
De aceea mărturia lor este dincolo de orice tăgadă. 


3% Psalmul 102, 6-7. 

3: Psalmul 24, 9. 

3% Joan 1, 17. Evanghelistul consideră Întruparea un nou Sinai. Paralelele între Ieșirea 
33-34 și loan 1, 14-18 au fost amplu discutate de comentatori. 


OMILII LA EVANGHELIA DUPĂ IOAN 145 


Și iată în ce chip face comparaţia lesne de înțeles chiar și pen- 
tru cei mai neputincioși: nu aduce argumente pentru a arăta supe- 
rioritatea [Lui], ci arată deosebirea prin cuvinte simple, înlocuind 
„Legea” cu „harul și adevărul” și „s-a dat” prin „a venit”. Este o mare 
diferenţă între fiecare dintre ele. „S-a dat” era al celui care slujește, 
care a luat de la altul și a dat celor cărora i s-a poruncit să le dea, în 
vreme ce cuvintele „harul și adevărul au venit” se referă la un îm- 
părat care are puterea să ierte toate păcatele și care dă propriul său 
dar. De aceea zicea: „lertate îți sunt păcatele”:%. Și iar: „Ca să știți 
că putere are Fiul Omului a ierta păcatele pe pământ, a zis slăbăno- 
gului: «Ridicându-te, ia-ți patul și mergi la casa ta!»"3% Vezi cum a 
venit harul prin El? 

Dar cercetează și despre „adevăr”! Harul îl arată și cele [spuse 
mai sus], dar și cele referitoare la tâlhar, la darul botezului, la harul 
Duhului care s-a dat prin E] și la multe altele. Însă „adevărul” îl vom 
vedea mai clar dacă cercetăm reprezentările lui. Reprezentările au 
schițat dinainte rânduielile ce aveau să se împlinească în Noul Tes- 
tament, iar Hristos, venind, a împlinit ceea ce fusese schițat prin 
reprezentări. 

Să vedem, dar, și câteva dintre aceste prefigurări:%, căci nu 
putem acum să le parcurgem pe toate. Din cele pe care vi le voi 
înfățișa veţi înțelege câteva și le veţi vedea și pe celelalte. Vreţi să 
începem cu înseși pătimirile [lui Hristos]? Deci ce spune prefigu- 
rarea? „Luaţi un miel pentru fiecare casă și jertfiți-l și faceţi așa 
cum s-a poruncit și s-a dat lege.'3% Dar Hristos nu a făcut așa, nu a 
poruncit să se facă aceasta, ci S-a făcut pe Sine Însuși jertfă, adu- 
cându-Se ofrandă Tatălui. 


4. lată în ce fel prefigurarea s-a dat prin Moise, iar adevărul 
a venit prin lisus Hristos. De asemenea, pe Muntele Sinai, atunci 
când amaleciţii s-au luptat cu evreii, mâinile lui Moise erau sprijini- 
te, fiind ţinute de Aaron și Or, care îi stăteau de o parte și de alta. 
Hristos însă, atunci când a venit, Și-a întins El Însuși mâinile pe 


3 Marcu 2, 9. 

35 Marcu 2, 10-11, 

3% În grecește: 1inoc - „preînchipuire, tip”. Este vorba despre interpretarea tipologică a 
Vechiului Testament. 

35 Cf. Ieșirea 12, 3-6. 

367 Cf. Ieșirea 17, 9-12. 

cruce, prin a Sa putere. Ai văzut în ce fel reprezentarea a fost dată, 
iar adevărul a venit? De asemenea, Legea spunea: „Blestemat să fie 
tot cel care nu va rămâne în toate cele scrise în cartea aceasta'358, 
Dar harul ce spune? „Veniţi la Mine toţi cei osteniți și împovăraţi și 
Eu vă voi odihni pe voi'*%. lar Pavel spune: „Hristos ne-a răscumpă- 
rat din blestemul Legii, făcându-Se pentru noi blestem '*7. 

Deci, devreme ce ne bucurăm de atâta har și adevăr, rogu-vă să 
nu fim nepăsători față de măreția darului, căci, pe cât este de mare 
cinstea de care ne-am învrednicit, pe atât este de mare și virtutea 
cu care suntem datori. Cel care a primit binefaceri neînsemnate nu 
merită o pedeapsă atât de mare dacă arată fapte neînsemnate, dar 
cel care s-a ridicat până la culmea cea mai înaltă a cinstirii va merita 
o pedeapsă mult mai mare dacă va săvârși fapte josnice și umile”. 

Dar să nu fie ca vreodată să avem astfel de temeri în privința 
voastră! Suntem încredințaţi în Domnul că v-aţi întraripat sufletele 
către cer și le-aţi ridicat de la pământ și, deși sunteți în lume, nu vă 
îndeletniciți cu cele ale lumii. Dar, chiar dacă suntem încredințaţi, 
nu încetăm să facem necontenit aceleași îndemnuri. Și în întrece- 
rile păgâne, nu pe cei care au căzut, nici pe cei care stau întinși îi 
încurajează toți spectatorii, ci pe cei care continuă, care încă alear- 
gă. Faţă de cei căzuți nu se mai ostenesc în zadar, pentru că nu 
pot să-i ridice prin îndemnurile lor pe cei care au pierdut victoria 
o dată pentru totdeauna. De aceea nu le mai dau atenţie. Aici însă 
nu numai de la voi care sunteți treji, ci și de la cei căzuţi ne pu- 
tem aștepta la ceva bun, dacă vor să se schimbe. De aceea toate 
le facem spre a ajuta la mântuirea voastră: îndemnăm, mustrăm, 
îmboldim, lăudăm. Deci să nu vă supăraţi că vă sfătuim neîncetat 
cu privire la viețuirea voastră. Acestea nu sunt cuvintele unuia care 
vă învinuiește pentru trândăvie, ci ale unuia care are o foarte bună 
nădejde cu privire la voi. Și nu numai către voi, ci și către noi, care 
vorbim, se adresează și se vor adresa acestea, pentru că și noi avem 
nevoie de aceeași învățătură. Chiar dacă sunt rostite către voi, ni- 
mic nu oprește ca acestea să fie rostite și către noi. Pe cel pe care îl 
află vinovat, aceste cuvinte îl corectează, iar pe cel care este lipsit și 
liber de greșeală, îl împing spre a înainta cât mai mult. Nici noi nu 


38 Deuteronomul 27, 26. 
3% Matei ui, 28. 

3 Galateni 3, 13. 

sn Cf. Luca 12, 47-48. 

suntem curați de păcate. Tratamentul și medicamentele sunt co- 
mune tuturor, dar vindecarea nu este aceeași, ci se face potrivit cu 
voința celor care folosesc [medicamentele]. Cel care a folosit alifia 
așa cum trebuie a început să se vindece, dar cel care nu a pus-o pe 
rană a făcut ca răul să devină și mai mare și a sfârșit în chipul cel 
mai amarnic. 

Deci să nu ne mâhnim atunci când primim tratament, ci 
cu mult mai mult să ne bucurăm, pentru că, deși acest fel de 
învățătură pricinuiește dureri amare, mai târziu ne vor răsări roa- 
de foarte dulci. 

Așadar, toate pentru aceasta să le facem: pentru ca, fiind 
curățiţi de rănile și semnele pe care dinţii păcatului le-au lăsat în 
sufletul nostru, să ne îndreptăm către veacul acela, așa încât, de- 
venind vrednici de vederea lui Hristos, să nu fim daţi în acea zi în 
mâinile Puterilor răzbunătoare și întunecate, ci ale celor care ne 
pot duce la moștenirea cerurilor, cea pregătită celor care-L iubesc 
pe El. Pe aceasta fie ca noi toţi să o dobândim, cu harul și cu iubirea 
de oameni ale Domnului nostru lisus Hristos, Căruia fie-l slava și 
puterea în vecii vecilor. Amin. 


Omilia 15 


„Pe Dumnezeu nimeni nu L-a văzut vreodată. Fiul cel 
Unul-Născut, Care este în sânul Tatălui, Acela L-a făcut 
cunoscut.” (loan 1, 18) 


1. Dumnezeu voiește să ascultăm cuvintele și afirmaţiile din 
Scripturi nu oricum, ci cu multă înțelegere. Deaceea fericitul David, 
la mulți dintre psalmii săi, a scris înainte: „Spre înţelegere'*? și, de 
asemenea, a spus: „Descoperă ochii mei și voi cunoaște minunile 
din Legea Ta'2. Apoi și fiul său arată în sfaturile sale că trebuie că- 
utată înțelepciunea precum argintul, ba chiar să umblăm după ea 
mai mult decât după aur2%. Și Domnul, îndemnându-i pe iudei să 
cerceteze Scripturile, ne face și pe noi să fim mai sârguincioși spre 
acestea. Și nu ar fi spus aceasta dacă ar fi fost posibil să le înțelegem 
de la sine și de la prima lectură. Căci nimeni nu ar cerceta vreoda- 
tă ceea ce este vădit și la îndemâna [tuturor], ci ceea ce este um- 
brit, ceea ce poate fi aflat prin cercetare adâncă. De aceea spune că 
[Scripturile] sunt o comoară ascunsă?7*: ca să ne ridice spre căutare. 

Acestea ni s-au spus ca să nu ne apropiem oricum și la întâm- 
plare de cuvintele Scripturilor, ci cu multă grijă. Dacă cineva ascul- 
tă cele spuse în ele fără să cerceteze și primește toate așa cum sunt 
spuse, după literă, își va însuși multe idei greșite despre Dumnezeu. 
Va primi unele păreri precum: că este om, că este făcut din aramă, 
că este aprig și mânios și multe altele încă și mai rele decât aces- 
tea377. Dar, dacă va pătrunde înţelesul lor adânc, va fi ferit de toate 
aceste greșeli. Și în fragmentul pe care îl citim acum se spune că 
Dumnezeu are sân, ceea ce este propriu celor trupești, dar nimeni 


32 Cf. Psalmii 41, 43, 44- 
3» Psalmul n8, 18. 

34 Cf. Pildele 16, 16. 

37% Cf. Ioan 5, 39. 

375 Cf. Matei 13, 44. 

377 Cf. Apocalipsa 1, 15. 

nu este atât de nebun încât să gândească că Cel netrupesc este trup. 
Așadar, ca să pricepem toate potrivit cu înțelesul lor duhovnicesc, 
haideţi să luăm fraza de la început și să o explicăm. 

„Pe Dumnezeu nimeni nu L-a văzut vreodată” De unde a ajuns 
evanghelistul la această concluzie? După ce a arătat superioritatea 
darurilor lui Hristos - pentru că diferenţa dintre acestea și cele rân- 
duite de Moise este nemăsurată —, vrea acum să spună care este pri- 
cina întemeiată a acestei deosebiri. Moise, de vreme ce era slujitor, 
a săvârșit lucruri mai umile. Hristos însă, fiind Stăpân și Împărat și 
Fiu al Împăratului, ne-a adus daruri mult mai mari, pentru că este 
mereu împreună cu Tatăl și Îl vede neîncetat. De aceea a adăugat 
această afirmaţie: „Pe Dumnezeu nimeni nu L-a văzut vreodată”. 

Deci ce vom spune atunci despre Isaia, care strigă cu glas pu- 
ternic: „L-am văzut pe Domnul șezând pe scaun înalt și măreț':7%? 
Ce vom spune despre loan, care a mărturisit despre el: „A zis aces- 
tea atunci când a văzut slava Lui'37%? Ce vom spune de lezechiel? 
Căci și el L-a văzut șezând pe Heruvimi3%. Dar despre Daniel? Căci 
și el zice: „Cel vechi de zile a șezut”. Dar despre Moise însuși, care 
spune: „Arată-mi slava Ta, ca să Te văd limpede”**? lar Iacov de 
aici și-a luat numele, atunci când a fost numit „Israel”, căci Israel 
înseamnă: „Cel care Îl vede pe Dumnezew%. Și sunt și alţii care 
L-au văzut. 

Deci cum a spus loan că „pe Dumnezeu nimeni nu L-a văzut 
vreodată”%? Este limpede că toate cele [de mai sus s-au petrecut] 


37% Isaia 6,1. 

379 loan 12, 41. 

30 Cf. lezechiel 10, 18. 

3 Daniel 7, 9. 

3 Jeșirea 33, 18. 

3% Cf Facerea 32, 28, 30. Etimologia numelui este problematică: varianta „cel care Îl vede 
pe Dumnezeu” este o etimologie populară - lansată de Filon de Alexandria (Despre vise, 1, 
171), preluată și de Origen (Omilii la Ieșire, 1, 5). Mai plauzibile sunt variantele: „Dumnezeu 
Se arată puternic”, „cel care luptă cu Dumnezeu”, „Dumnezeu luptă”, „Dumnezeu ceartă” 
ș.a. Ținând cont de analogia cu alte nume similare, exegeţii moderni au afirmat că adevă- 
rata semnificație a numelui Israel trebuie să fie: „Dumnezeu este biruitor”, deși etimolo- 
gia exactă a numelui rămâne în continuare o problemă. 

38 "Textele religioase grecești și romane afirmau perfecta invizibilitate a lui Dumnezeu. 
În teologia iudaică se afirma același lucru, dar mai nuanţat, de vreme ce Moise văzuse 
„faţa lui Dumnezeu” (Facerea 32, 30); de fapt, slava dumnezeiască, manifestarea măreției 
divine, dar și aceasta prin îngeri sau alte forme teofanice, nicidecum esenţa divină (cf. 
FERICITUL AUGUSTIN, Comentariu la Evanghelia după loan, 4, 17-18). Prorocul Isaia (cf. 
Isaia 6) ar fi văzut și el slava dumnezeiască (a se vedea apocriful iudeo-creștin din veacul 

ca urmare a unei îngăduinţe a Lui, și nu a fost vorba de vederea 
fiinţei în sine. Dacă ar fi văzut firea însăși [a lui Dumnezeu], nu ar 
fi văzut-o fiecare în chip diferit. Aceea, fiind simplă, fără formă, 
necompusă, necircumscrisă, nu stă jos sau în picioare și nici nu 
umblă, pentru că acestea toate sunt funcţii ale trupurilor. Numai El 
singur știe cum este aceasta [în Sine]. 

A descoperit aceasta Dumnezeu-Tatăl printr-un proroc, zi- 
când: „Eu am înmulţit vedeniile și prin mâinile prorocilor am fost 
asemănat'5%5, adică am îngăduit, dar nu am arătat ceea ce sunt. De 
vreme ce Fiul Său avea să ni Se arate în trup adevărat, i-a pregă- 
tit dinainte prin vederea ființei lui Dumnezeu așa cum le era cu 
putință lor a o vedea. 

Ceea ce este Dumnezeu, nu numai prorocii, dar nici Îngerii, 
nici Arhanghelii nu au văzut. Dacă îi vei întreba, nu vor răspunde 
nimic cu privire la ființa Lui, ci îi vei auzi doar cântând: „Slavă întru 
cei de sus, lui Dumnezeu, și pe pământ pace, între oameni bună- 
voire!'35 Dacă vei voi să afli ceva chiar de la Heruvimi sau Serafumi, 
vei auzi doar cântarea tainică a sfințeniei:” și: „Plin este cerul și 
pământul de slava Lui!"3% Iar dacă vei cerceta Puterile și mai înal- 
te, nimic altceva nu vei afla decât că lucrarea lor este una singură: 
a-L lăuda pe Dumnezeu. Căci zice: „Lăudaţi-L pe EI toate Puterile 
Lauri "389, 

Așadar, numai Fiul și Duhul Sfânt Îl văd. Căci cum ar putea 
firea creată, oricare ar fi ea, să-L vadă pe Cel necreat? Dacă nu pu- 
tem vedea limpede nici măcar Puterile netrupești, care sunt create 
(lucru care s-a vădit adesea în cazul îngerilor), cu atât mai mult [nu 


al II-lea, Ascensiunea lui Isaia). Cartea lui Enoh vorbește totuși de o posibilă viziune esha- 
tologică a lui Dumnezeu. Cu Filon de Alexandria și mistica ebraică (ce au paralele în 
mistica neoplatonică și a religiilor de misterii), se va vorbi despre o vedere intelectuală a 
divinității, o contemplare noetică a divinului. Teodoret al Cirului observă că Dumnezeu 
devine cu adevărat vizibil numai prin Întrupare (Eranistes, 1). Sfinţii loan Damaschin 
și Teodor Studitul vor lămuri faptul că Dumnezeu S-a făcut vizibil prin Întrupare, noi 
văzând și reprezentând pe icoană Persoana Logosului divin, care a asumat firea ome- 
nească atât cât ni s-a dezvăluit și în modul în care ni s-a făcut arătată. Părinţii, începând 
cu Sfântul Irineu (Împotriva ereziilor, 1, 1-2), au repetat faptul că subiectul teofaniilor 
veterotestamentare era Logosul, Fiul lui Dumnezeu. 

355 Osea 12, un. 

3% Luca 2, 14. 

3% Sfânt, sfânt, sfânt Domnul Savaot!” 

*8 Isaia 6, 3. 

3% Psalmul 148, 2. 

putem vedea] Fiinţa netrupească și necreată. De aceea și Pavel zice: 
„Pe Care nu L-a văzut niciun om și nici nu poate să-L vadă'3%. 

Oare acest caz aparte se referă numai la Tatăl, nu și la Fiul? Ba 
da, și la Fiul. Ascultă-l pe Pavel, care și despre El arată aceasta când 
zice: „El este chipul lui Dumnezeu Celui nevăzut”. Deci, de vre- 
me ce este chip al Celui nevăzut, este și El nevăzut, pentru că altfel 
nu ar mai fi chip [al Lui]. 

Dar să nu te miri că în alt loc spune: „Dumnezeu S-a arătat 
în trup'5*, pentru că arătarea s-a petrecut prin mijlocirea cărnii, 
nu a ființei. Pavel demonstrează chiar că El este nevăzut nu numai 
oamenilor, ci și Puterilor de sus, căci, după ce a spus: „S-a arătat 
în trup'5%, a adăugat: „A fost văzut de îngeri”. Deci și îngerilor S-a 
arătat doar atunci când S-a îmbrăcat în trup. Mai înainte de aceasta 
nu Îl vedeau astfel, pentru că ființa Lui era și pentru ei nevăzută. 


2. „Și atunci” - zici tu - „cum a spus Hristos: «Să nu disprețuiți 
pe vreunul dintre aceștia mici, căci zic vouă că îngerii lor pururea 
văd faţa Tatălui Meu Celui din ceruri»?”354 Ce? Are Dumnezeu față 
și este mărginit de ceruri? Dar nimeni nu este atât de nebun încât 
să spună acestea. Atunci ce înseamnă cele spuse? 

Atunci când a spus: „Fericiţi cei curați cu inima, că aceia vor 
vedea pe Dumnezeu'3%5, s-a referit la vederea cu mintea, care este 
în putinţa noastră, și la gândul despre Dumnezeu. Tot așa și despre 
îngeri se poate spune că, datorită firii lor curate și veghetoare, pu- 
rurea nu se gândesc la nimic altceva decât la Dumnezeu. De aceea 
El Însuși zice: „Nimeni nu cunoaște pe Tatăl, decât numai Fiul”>%, 
Atunci cum? Toţi suntem în ignoranță? Să nu fie! Doar că nimeni 
nu ÎL știe așa cum [Îl știe] Fiul. 

Așa cum atunci mulți L-au văzut potrivit cu vederea care le 
era lor cu putință, dar nimeni nu a văzut ființa Lui, tot așa și acum 
toți ÎL știm pe Dumnezeu, dar nimeni nu știe care este ființa Lui, 
fără numai Cel născut din El. Numește aici „cunoaștere” vederea 


3% 1 Timotei 6, 16. 

3» Coloseni 1, 15. 

3% 1 Timotei 3, 16. 

33 Ideea asumării unei cărni umane de către Dumnezeul cel absolut transcendent și pur 
era de neconceput pentru gândirea elenistică, dar și pentru cea ebraică. 

34 Matei 18, 10. 

3% Matei 5, 8. 

3% Matei n, 27. 

limpede și înțelegerea pe care le are Tatăl cu privire la Fiul. „Precum 
Mă cunoaște Tatăl, și Eu cunosc pe Tatăl. 

Vezi, dar, cu câtă profunzime vorbește și evanghelistul? Căci, 
atunci când a afirmat că „pe Dumnezeu nimeni nu L-a văzut 
vreodată”35%, nu a spus că Fiul, Care L-a văzut, L-a făcut cunoscut, ci a 
adăugat ceva care este mai mult decât vederea, zicând: „Cel care este 
în sânul Tatălui”. A fi în sânul Lui este mult mai mult decât a-L vedea. 
Cel care doar vede nu are întotdeauna cunoașterea exactă a ceea ce i 
se arată, dar cel care se află în sânul [Lui] nu poate fi ignorant. 

Și, pentru ca, atunci când auzi că „nimeni nu cunoaște pe Ta- 
tăl, decât numai Fiul”, să nu zici că, deși Îl știe pe Tatăl mai mult 
decât toți, totuși nu ÎI știe atât cât este, de aceea a spus evanghe- 
listul că EI Se află în sânul“ Tatălui. Și Hristos Însuși spune că Îl 
știe atât cât Îl știe Tatăl pe Fiul. 

Deci pe cel care se împotrivește acestor [afirmaţii] întreabă-l: „la 
spune, Îl cunoaște Tatăl pe Fiul?” Și, dacă nu este nebun, va spune 
fără îndoială: „Da”. Apoi să îl întrebăm și aceasta: „Cum? Îl vede și ÎL 
cunoaște având o vedere și o cunoaștere exacte și știe limpede ce este 
EI?” Și fără îndoială că va consimți și la aceasta. De aici îți poți da sea- 
ma că Fiul Îl cunoaște cu exactitate pe Tatăl. El Însuși a zis: „Precum 
Mă cunoaște Tatăl, așa și Eu Îl cunosc pe EI”. Și în alt loc zice: „Nimeni 
nu L-a văzut pe Tatăl, decât numai Cel care este de la Dumnezeu'+2. 

Deci, după cum spuneam, pentru aceasta pomenește evanghe- 
listul de sânul |Tatălui]+3: ca să ne lămurească toate prin acest sin- 
gur cuvânt, [ca să arate] că au deplină înrudire și unitate de ființă, 
că au cunoaștere identică și putere egală. Căci nu ar fi putut Tatăl să 
aibă în sânul Său pe cineva de altă ființă, după cum nici Fiul nu ar 
fi îndrăznit să stea în sânul Stăpânului dacă ar fi fost rob și un oare- 
care din mulțime, pentru că aceasta se cade numai Fiului adevărat, 
Care are multă îndrăzneală către Cel care L-a născut și nu este cu 
nimic mai mic decât El. 


37 Joan 10, 15. 

38 Versetul va fi folosit în cadrul polemicii împotriva antropomorfiștilor, care considerau 
că Dumnezeu are formă umană (cf SFÂNTUL EPIFANIE DE SALAMINA, Panarion, 70, 8). 
39 Nu are cunoașterea deplină a ființei Lui. 

+* Expresia de față indică tocmai intimitatea desăvârșită a Fiului cu Tatăl, unitatea Lor de 
esență (cf. SFÂNTUL AMBROZIE DE MEDIOLANUM, Despre patriarhi, u, 51). 

1% Cf. loan 10, 15. 

+ Joan 6, 46. 

33 Cf Ioan 1, 18. 

Vrei să afli și despre veșnicia [Lui]? Ascultă ce spune Moise 
despre Tatăl. Atunci când a întrebat ce le va răspunde egiptenilor 
dacă aceștia îl vor întreba cine este cel care l-a trimis, a fost în- 
demnat să spună: „«Cel care este» m-a trimis”+4. „Cel care este” 
înseamnă: „Cel care este veșnic, Cel care este fără început și Cel 
care este cu adevărat și prin excelență”. De asemenea, cuvintele 
„la început era” arată același lucru, indicând existenţa veșnică. 
Așadar, loan folosește aici această expresie pentru a arăta că Fiul 
este fără de început și veșnic în sânul Tatălui. Deci, ca să nu crezi, 
datorită identității numelor, că El este unul oarecare dintre cei 
care au devenit fii prin har, a pus înainte articolul hotărât ca să-L 
deosebească de aceia care sunt fii prin har. lar dacă acesta nu este 
de ajuns, ci încă privești la cele de jos, ascultă un cuvânt cu mai 
multă autoritate: „Unul-Născut'"+5! lar dacă și acum privești tot la 
cele de jos, nu mă voi abţine de la a spune chiar un cuvânt ome- 
nesc despre Dumnezeu - mă refer la „sân” - numai să nu gândești 
ceva josnic |despre El]. Ai văzut iubirea de oameni și purtarea de 
grijă ale Stăpânului? Dumnezeu Își atribuie Sieși cuvinte nevred- 
nice pentru ca tu, măcar așa, să vezi limpede și să primești gân- 
duri mari și înalte [despre EI], iar tu tot jos rămâi? la spune-mi: 
de ce s-a folosit aici „sân” — acest cuvânt grosolan și trupesc? Ca 
să gândim că Dumnezeu este trup? Să nu fie! Nu spune așa nici- 
decum. Atunci de ce a fost spus [acest cuvânt]? Dacă nu arată nici 
faptul că Fiul este fiu cu adevărat, nici că Dumnezeu nu este trup, 
atunci acest cuvânt a fost azvârlit la nimereală, fără să împlineas- 
că vreo trebuință. Așadar, de ce a fost spus? Căci nu voi încerca să 
evit această întrebare a ta. 

Nu este limpede că nu a avut alt scop decât acela ca noi să 
înţelegem prin acest cuvânt că Cel Unul-Născut este [Fiu] adevărat 
și este împreună-veșnic cu Tatăl? „Acela a făcut cunoscut”, spune. 
Ce a făcut cunoscut? Că pe Dumnezeu nu L-a văzut nimeni vreo- 
dată, că Dumnezeu este Unul singur. Dar aceasta și Moise și ceilalți 
proroci au spus-o mereu cu glas mare: „Domnul Dumnezeul tău 
este singurul Domn”*%. lar Isaia [spune]: „Înainte de Mine nu a fost 
alt Dumnezeu și după Mine nu este'+7. 


40 Jeşirea 3, 14. 

+5 Movoyevrs. Vezi explicaţiile de la Omnilia 5. 
4% Deuteronomul 6, q. 

407 Isaia 43, 10. 

3. Deci ce altceva am mai învăţat de la Fiul, ca Cel care este în 
sânurile Tatălui și ca Unul-Născut? Mai întâi, că toate cele [crea- 
te] sunt opera lucrării Sale. Apoi, am primit o învățătură mult mai 
clară și am cunoscut că „duh este Dumnezeu și cei care se închină 
Lui trebuie să 1 se închine în duh și în adevăr”. [Am mai învățat] 
că nu este cu putință a-L vedea pe Dumnezeu și că nimeni nu-L 
cunoaște, decât numai Fiul, că Dumnezeu este Tatăl Celui cu ade- 
vărat Unul-Născut și celelalte câte s-au spus despre EI. 

lar cuvintele „a făcut cunoscut” arată învățătura mai clară și 
mai limpede pe care a dat-o și a îndreptat-o nu numai către iudei, 
ci și către întreaga lume. Pe proroci nici iudeii nu i-au luat în sea- 
mă toţi, dar Celui Unul-Născut al lui Dumnezeu toată lumea | s-a 
plecat și | s-a supus. Așadar, „a face cunoscut” arată aici limpezi- 
mea mai marea învățăturii [Sale]. De aceea este numit „Cuvânt” și 
„Înger de mare sfat”+%. 

Deci, de vreme ce ne-am învrednicit de această învățătură mai 
măreață și desăvârșită, nu prin mijlocirea prorocilor, ci prin Fiul 
lui Dumnezeu, Care ne-a vorbit în aceste zile din urmă, să arătăm, 
dar, o vieţuire mult mai bună și mai vrednică de această cinste. Ar fi 
nefiresc ca, în timp ce El S-a pogorât atât de mult încât a voit să 
nu ne mai vorbească prin robi, ci prin Sine Însuși, noi să nu dăm 
dovadă de ceva mai mult decât cei dinainte. Aceia îl aveau drept 
învățător pe Moise, iar noi pe Stăpânul lui Moise. Să dăm, dar, do- 
vadă de o filosofie vrednică de această cinste și să nu avem nimic în 
comun cu pământul. Pentru aceasta ne-a dăruit învăţătură de sus, 
din ceruri, pentru ca acolo să mutăm mintea noastră și să devenim 
imitatori ai Învățătorului, după puterea noastră. 

„Și cum” - întrebi tu — „putem deveni imitatori ai lui Hris- 
tos?” Dacă facem toate spre folosul comun și nu căutăm cele ale 
noastre. „Căci nici Hristos” — zice — „nu a căutat a Sa plăcere, ci, 
după cum este scris, «ocările celor ce Te ocărăsc pe Tine au căzut 
asupra Mea»."** „Prin urmare, nimeni să nu caute ale sale." În 
acest fel caută cineva cele ale sale cu adevărat: urmărind [folosul] 
aproapelui, pentru că cele ale lor sunt și ale noastre. „Suntem un 


4% Joan 4, 24. 

+% Isaia 9, 5. 

+ Romani 15, 3. 

+ 1 Corinteni 10, 24. 

singur trup și părţi și mădulare unii altora."*: Deci să nu ne aflăm 
ca unii care sunt dezbinaţi, nici să nu zică cineva: „Cutare nu-mi 
este prieten, nici rudă, nici vecin, nici nu am ceva în comun cu el. 
Cum să mă apropii de el? Cum să vorbesc cu el?” Chiar dacă nu-ți 
este rudă sau prieten, totuși este om, se împărtășește de aceeași 
fire ca și tine, are același Stăpân, este împreună-rob și împreu- 
nă-locuitor cu tine, pentru că s-a născut în aceeași lume. lar dacă 
se împărtășește și de aceeași credință, iată, ţi-a devenit și mădu- 
lar. Căci care prietenie ar putea crea o legătură atât de strânsă ca 
înrudirea de credință? Nu trebuie să arătăm apropiere între noi 
atât cât este între prieteni, ci trebuie să avem unii față de alții o 
familiaritate atât cât este între un mădular și celălalt. Căci nimeni 
nu ar putea afla vreodată o mai mare familiaritate decât cea [care 
se regăsește] în acest fel de prietenie și comuniune. Așa cum nu ai 
putea spune: „Ce familiaritate și apropiere sunt între mine și aces- 
ta?”, pentru că ar fi [o întrebare] vrednică de râs, tot așa nici despre 
fratele tău nu poţi spune aceasta. Căci zice: „loți ne-am botezat 
spre a deveni un singur trup'43. De ce un singur trup? Ca să nu ne 
despărțim, ci, prin comuniunea și prietenia dintre noi, să păzim 
starea de participare la un singur trup. 

Deci să nu ne disprețuim unii pe alţii, ca să nu ne trecem 
cu vederea astfel pe noi înșine. Căci zice: „Nimeni nu și-a urât 
vreodată trupul său, ci îl hrănește și îl încălzește”++. De aceea 
Dumnezeu ne-a dat o singură casă - această lume - și toate le-a 
împărțit în mod egal. Un singur soare a făcut să strălucească 
pentru toţi, a întins un singur acoperiș - cerul —, a pus o singură 
masă - pământul. Ne-a dat și o altă masă+5 mult mai aleasă decât 
aceea, dar și aceasta este tot una singură [pentru toţi]. Cei care se 
împărtășesc de această Iaină știu la ce mă refer. Un singur fel de 
naștere ne-a dăruit tuturor - cea duhovnicească; o singură patrie 
pentru toţi — cea din ceruri. De asemenea, toți bem din același 
potir. Nu a dat daruri mai bogate și mai cinstite celui bogat și 
daruri mai neînsemnate și mai mici celui sărac, ci pe toţi i-a che- 
mat deopotrivă. Cele trupești cu aceeași cinste le-a dat, iar cele 
duhovnicești asemenea. 


“2 Romani 12, 5. 

+3 1 Corinteni 12, 13. 
+4 Efeseni 5, 29. 

+5 Sfânta Euharistie. 

Atunci de unde provine această mare inegalitate din viața 
[noastră]? Din lăcomia și îngâmfarea celor bogaţi. Nu, fraților, să 
nu mai fie așa! De vreme ce suntem adunați toţi la un loc prin cele 
generale și necesare, să nu ne lăsăm dezbinaţi de cele pământești 
și neînsemnate! Mă refer la bogăţie și sărăcie, înrudire trupească, 
dușmănie și prietenie. Pentru că acestea toate sunt umbre, și chiar 
mai neînsemnate decât umbrele, pentru cei care au primit de sus 
legătura dragostei. Așadar, să păzim această legătură nedezlegată 
și niciunul dintre duhurile necurate nu va putea să pătrundă și să 
rupă această strânsă unitate. 

Fie ca noi toţi să dobândim aceasta, cu harul și iubirea de oa- 
meni ale Domnului nostru lisus Hristos, prin Care și împreună cu 
Care fie slava Tatălui și Sfântului Duh acum și pururea și în vecii 
vecilor. Amin. 


Omilia 16 


„Aceasta este mărturia lui loan când au trimis la el 
iudeii din Ierusalim preoţi și leviţi, ca să-L întrebe: «Cine 
ești tu?»” (loan 1, 19) 


1. Cumplit lucru este invidia, iubitule, cumplit și pierzător 
pentru cei care pizmuiesc, nu pentru cei pizmuiţi! În primul rând, 
pe ei îi vatămă și îi distruge, ca o otravă aducătoare de moarte care 
pătrunde în sufletul lor. lar dacă îi vatămă cumva și pe cei invidiaţi, 
această vătămare e mică și de nicio însemnătate, aducând câștig 
mai mult decât pagubă. Și nu numai în privinţa pizmei, ci și a 
tuturor celorlalte [patimi], nu cel care pătimește răul, ci cel care 
face răul, acesta este cel care primește vătămarea. Dacă nu ar fi 
fost așa, nu ar fi poruncit Pavel ucenicilor ca mai degrabă să în- 
dure nedreptăţile decât să nedreptăţească: „Pentru ce nu suferiți 
mai degrabă nedreptatea? Pentru ce nu răbdați mai degrabă să fiţi 
lipsiți?”+S Știa bine că nu pe cel care pătimește răul, ci pe cel care 
face răul îl urmărește pierzarea pretutindeni. Desigur, acestea toate 
le-a spus în legătură cu invidia iudeilor. Aceștia au venit puhoi din 
orașe către loan și și-au osândit propriile păcate botezându-se, iar 
apoi, după botez, ca și când s-ar fi răzgândit, au trimis să-l întrebe: 
„Cine ești tu?” Cu adevărat pui de năpârci și șerpi+? [sunt aceștia], 
și chiar mai rău decât atât. „Neam viclean, desfrânat”+ și rătăcit, 
după ce te-ai botezat îl iscodești pe Botezător și te arăţi curios? Ce 
ar putea fi mai lipsit de sens decât această nesocotință? Cum de aţi 
ieșit? Cum de v-aţi mărturisit păcatele? Cum de aţi alergat la cel 
care boteza? Cum de l-aţi întrebat despre cele ce trebuie făcute?? 
Aţi făcut toate acestea fără să gândiţi, de vreme ce nu aţi știut cauza 


+5 1 Corinteni 6, 7. 
+7 Cf. Matei 23, 33. 
+8 Matei 12, 39. 

+9 Cf. Luca 3, 10. 

și fundamentul lor. Dar fericitul loan nu le-a spus nimic de acest 
fel, nici nu i-a mustrat, nici nu i-a ocărât, ci le-a răspuns cu toată 
bunăvoința. 

Merită știut de ce a făcut așa: spre a face cunoscută și vădită 
tuturor viclenia lor. loan a mărturisit adesea înaintea iudeilor des- 
pre Hristos și când îi boteza le pomenea mereu despre El celor care 
erau de faţă, zicând: „Eu vă botez cu apă, dar Cel care vine după 
mine este mai puternic decât mine. Acesta vă va boteza cu Duh 
Sfânt și cu foc”420, 

Așadar, au avut faţă de el un simțământ omenesc. Fiind 
impresionați de slava lumii și căutând la cele ce ţin de înfățișare, 
socoteau că este lucru nevrednic ca el să fie supus lui Hristos. Multe 
lucruri îl arătau pe loan ca pe un om ales: în primul rând, neamul 
însemnat și renumit, pentru că era fiu de arhiereu; apoi felul său de 
viaţă, nevoinţa aspră și disprețul față de toate cele omenești, pen- 
tru că, trecând cu vederea și îmbrăcămintea și masa și casa și însăși 
hrana, a petrecut vremea de mai înainte în pustie. 

Dar, în ceea ce Îl privește pe Hristos, toate erau opuse, pentru 
că neamul lui era neînsemnat -— lucru pe care adesea I-l reproșau, 
zicând: „Nu este acesta Fiul teslarului? Nu se numește mama Lui 
Maria și frații Lui lacov și losif?”+: lar aceea care era socotită a fi 
patria Lui era așa de vrednică de ocară, încât și Natanael a zis: „Din 
Nazaret poate fi ceva bun?”+* Și modul său de viaţă era obișnuit, 
iar hainele nu aveau nimic deosebit față de ale celorlalți, pentru că 
nu era încins cu cingătoare de piele, nici nu avea haină de păr, nici 
nu mânca miere și lăcuste, ci trăia asemenea tuturor și lua parte la 
mesele oamenilor răi și ale vameșilor ca să îi atragă la EI. lar iudeii, 
neînţelegând acestea, Îl ocărau, după cum EI Însuși a zis: „A venit 
Fiul Omului, mâncând și bând, și spun: «lată om mâncăcios și bă- 
utor devin, prieten al vameșilor și al păcătoșilor»"%3. 

Deci, atunci când loan îi trimitea în repetate rânduri la Acela 
care era socotit de ei mai prejos, simțeau rușine și nemulțumire și-l 
voiau mai degrabă pe el ca învățător, deși nu îndrăzneau să spună 
aceasta pe faţă, ci trimiteau la el așteptându-se ca, prin lingușire, 


+ Matei 3, n. 
“1 Matei 13, 55. 
+2 Joan 1, 46. 
43 Matei 11, 19. 
224 Pe loan. 

să-l facă să mărturisească că el este Hristos. Și nu au trimis oameni 
demni de disprețuit, așa cum au făcut și în cazul lui Hristos, la 
Care, voind să-l prindă, au trimis slujitori și irodiani și alții ase- 
menea lor“. ar acum au trimis preoți și leviți, dar nu orice fel de 
preoți, ci pe cei din lerusalim, adică cei care erau la mai mare cinste 
(căci nu în zadar a menţionat evanghelistul aceasta). Și i-au trimis 
să întrebe: „Iu cine ești?” De fapt nașterea lui era bine cunoscută 
tuturor, încât toți spuneau: „Oare ce va fi copilul acesta?”?* Și în tot 
ţinutul muntos s-a răspândit cuvântul acesta“. Când a venit iar la 
lordan, toate cetățile au prins aripi și, atât din Ierusalim, cât și din 
toată ludeea, veneau la el să se boteze. Așadar, aceștia îl întrebau 
acum nu ca unii care nu știau — cum să nu știe, de vreme ce fusese 
vădit în atâtea feluri? —, ci ca unii care voiau să-l atragă spre ceea ce 
am spus. 


2. Ascultă, dar, cum și fericitul acesta nu a răspuns la între- 
bare, ci a răspuns intenţiei cu care era întrebat, pentru că, atunci 
când au zis: „Cine ești tu?”, nu a dat numaidecât răspunsul: „Eu 
sunt glasul celui care strigă în pustie”! Dar ce a făcut? A înlătu- 
rat bănuiala pe care o aveau aceia. Fiind întrebat: „Cine ești?” „a 
mărturisit” - zice - „și nu a tăgăduit; și a mărturisit: «Nu sunt eu 
Hristosul»"*8. Iată înțelepciunea evanghelistului! A spus același 
lucru de trei ori pentru a vădi atât virtutea Botezătorului, cât și 
viclenia și nechibzuința acelora. 

Și Luca spune că [loan] a înlăturat bănuielile mulțimilor care 
credeau că el este Hristos. Aceasta este [grija] unui slujitor binevo- 
itor: nu numai să nu răpească slava Stăpânului, ci și să o respingă 
atunci când mulțimea i-o oferă. Mulţimile au ajuns la această bă- 
nuială din naivitate și neștiință, aceștia însă l-au întrebat cu gândul 
viclean despre care am vorbit, așteptând, așa cum am zis, să-l ade- 
menească prin lingușire acolo unde se străduiau [să-l ducă]. Dacă 
nu ar fi așteptat asta, nu ar fi trecut imediat la altă întrebare, ci ar fi 
fost nemulțumiți, ca și când le-ar fi răspuns la altceva, iar nu la în- 
trebarea lor, și ar fi zis: „Nu asta am vrut să spunem; nu am venit să 
întrebăm aceasta”. Dar ei, ca unii care au fost prinși și dați pe faţă, 


25 Cf. Marcu 12, 133. 
+5 Luca 1, 66. 

27 Cf. Luca 1, 65. 
8 loan 1, 20. 

au trecut la altă întrebare, zicând: „Atunci cine? Ești tu Ilie?” Și 
el a răspuns: „Nu sunt”. Și pe acesta îl așteptau să vină, după cum și 
Hristos a zis. Pentru că, atunci când L-au întrebat ucenicii: „Cum 
spun cărturarii că Ilie trebuie să vină mai întâi?”, El a zis: „Ilie va 
veni și va așeza la loc toate”. 

Apoi L-au întrebat: „Ești tu prorocul?”+ Și a răspuns: „Nu”42. 
Și totuși era proroc. Atunci de ce a tăgăduit? Pentru că a căutat 
iarăși la intenţia celor care întrebau. Căci ei așteptau să vină un 
proroc aparte, potrivit celor spuse de Moise: „Vă va ridica Dom- 
nul Dumnezeu proroc dintre fraţii voștri ca și mine. Pe Acela să-L 
ascultați”43. lar Acela era Hristos. De aceea nu L-au întrebat: 
„Ești tu proroc?” — adică unul dintre cei mulți —, ci au folosit ar- 
ticolul: „Ești tu prorocul?” — adică Cel propovăduit de Moise. De 
aceea el a tăgăduit [spunând] nu că nu este proroc, ci că nu este 
prorocul acela. 

„Deci i-au zis: «Cine ești? Ca să dăm un răspuns celor care 
ne-au trimis. Ce spui despre tine însuți?»"4%4 Vezi că aceia erau tot 
mai înverșunațţi și stăruitori, întrebându-l din nou și nevoind să 
renunțe? lar el, după cea înlăturat mai întâi cu îngăduință bănu- 
ielile lor neadevărate, le-a dezvăluit adevărul. „Eu” — zice — „sunt 
glasul celui care strigă în pustie: «Îndreptaţi calea Domnului»%, 
după cum a zis Isaia prorocul”%7. De vreme ce a spus despre Hristos 


+9 Joan 1, 21. Tradiţia sinoptică îl va identifica pe Ilie cu loan Botezătorul (cf. Marcu 9, 13). 
Numai în izvoarele creștine prorocul Ilie apare ca înaintemergător al lui Mesia. Potrivit 
Maleahi 3, 23-24, iudeii credeau în revenirea profetului Ilie în vremurile eshatologice. 
Origen va explica pasajul prin aceea că loan Botezătorul a primit o parte din duhul dăruit 
lui Ilie, nu că ar fi fost reîncarnarea lui Ilie (Comentariu la Evanghelia după Ioan, 6, 1-14). 
+0 Matei 17, 10-u. 

1 Se face referire la misteriosul profet mozaic din Deuteronomul 18, 18, care, potrivit 
tradiţiei rabinice, va avea autoritatea de a suspenda chiar unele prescripţii ale Legii moza- 
ice (cf. 1 Macabei 4, 46; 14, 41). Creștinismul a identificat acest profet cu Mântuitorul lisus 
Hristos. 

%2 loan 1, 21. 

“3 Deuteronomul 18, 15. 

%4 loan 1, 22. 

“5 Deşertul a avut un loc central în istoria Israelului (cf. Osea 2, 14). 

436 „Pregătirea căii Domnului” este o caracterizare a misiunii Sfântului loan Botezătorul, 
care, prin propovăduirea sa, a „îndreptat” inimile şi minţile oamenilor spre a primi 
învățătura lui Hristos (cf. SFÂNTUL GRIGORIE CEL MARE, 40 de omilii evanghelice, 6). 
Fericitul Augustin notează că Domnul Hristos nu putea avea ca herald decât pe cineva de 
talia lui loan (Comentariu la Evanghelia după loan, 2, 2-5). 

%7 loan 1, 23. 

ceva măreț și înalt, a alergat numaidecât la proroc, datorită bănu- 
ielilor lor, și a luat cuvintele de acolo, pentru că acela era vrednic 
de crezare. 

„Și trimișii erau dintre farisei” - zice - „și l-au întrebat și i-au 
zis: «De ce botezi%, atunci, dacă nu ești tu Hristosul, nici Ilie, nici 
prorocul?»"8 Vezi că nu degeaba spuneam că voiau să-l aducă aici? 
Dar nu au spus aceasta de la început, ca să nu se dea pe față înain- 
tea tuturor. Apoi, când [loan] a zis: „Nu sunt Hristosul”, voind ei 
iar să ascundă ceea ce dospea înlăuntrul lor, au trecut la Ilie și la 
prorocul. lar când a spus că nici vreunul dintre aceia nu este, fiind 
nedumeriţi, au aruncat masca și, cu fața descoperită, și-au arătat 
intenţia vicleană, zicând: „Atunci de ce botezi dacă nu ești tu Hris- 
tosul?” Apoi, voind iar să se ascundă, i-au adăugat și pe ceilalți, 
adică pe Ilie și pe prorocul. De vreme ce nu au putut, prin lingușire, 
să-l facă să se poticnească, au crezut că vor putea prin învinuire să-l 
silească să spună [că este] ceea ce nu era. Dar nu au reușit. 

O, ce nebunie! O, ce îngâmfare și curiozitate grăbită! Aţi fost 
trimiși ca să aflați de la el cine este și de unde, și îi mai puneţi și 
legi? Aceasta era tot o cale prin care îl sileau să mărturisească că 
este Hristos. Darel nici acum nu s-a revoltat, nici nu le-a spus, după 
cum era firesc, ceva de acest fel: „Voi îmi porunciți și îmi puneţi mie 
legi?” Nu, ci a arătat iar multă îngăduinţă, căci a zis: „Eu botez cu 
apă, dar în mijlocul vostru stă Cel pe care voi nu-L știți. Acesta este 
Cel care vine după mine, Care înainte de mine a fost, Căruia nu 
sunt vrednic să-l dezleg cureaua încălțămintei”. 


3. Ce au avut iudeii de răspuns la acestea? Și de această dată 
osânda împotriva lor este inevitabilă, învinuirea este fără iertare. Ei 
înșiși au aruncat sorții împotriva lor. Cum și în ce fel? L-au socotit 
pe loan vrednic de crezare și sincer, pentru că îl credeau nu numai 
când mărturisea despre ceilalți, ci și când vorbea despre sine însuși. 
Știți doar că numai celor pe care îi socotim mai sinceri decât toți le 
dăm crezare când vorbesc despre ei înșiși. Și nu este aceasta singu- 
ra pricină care le-a închis gurile, ci și intenţia cu care au venit la el. 


„& Abluţiunile rituale pentru purificarea trupească și spirituală constituiau practici 
comune religiilor orientale, elenistice și iudaismului. Botezul lui loan este diferit, fiind 
un semn al convertirii și al pocăinței. 

+% Ioan 1, 24-25. 

1% Joan 1, 26-27. 

Într-adevăr, au venit la el cu multă râvnă, chiar dacă mai apoi s-au 
schimbat. Aceste două lucruri le-a arătat Hristos, zicând: „Acela 
era făclia care arde și voi ați voit să vă veseliţi o clipă în lumina ei”4+, 
De asemenea, și răspunsul lui l-a făcut încă și mai vrednic de creza- 
re. „Cel care nu caută slava lui” - zice — „este adevărat și nedreptate 
nu este în el”+2 Într-adevăr, el nu a căutat [slava lui], ci i-a trimis la 
Altul. Și cei care au fost trimiși erau dintre cei vrednici de crezare la 
ei și ocupau locurile de frunte, așa că nu aveau de nicăieri scăpare, 
nici scuză pentru necredința pe care au arătat-o față de Hristos. De 
ce nu aţi primit cele spuse de loan despre El? Voi i-aţi trimis pe cei 
care ocupau locurile de frunte, voi aţi întrebat prin ei, voi aţi auzit 
ce a răspuns Botezătorul. Aceia s-au arătat plini de curiozitate, au 
cercetat toate și i-au numit pe cei pe care îi bănuiaţi voi a fi, iar el a 
mărturisit foarte deschis că nu este nici Hristos, nici Ilie, nici pro- 
rocul. Și nu s-a oprit aici, ci i-a învăţat și cine este el, vorbind, de 
asemenea, despre natura botezului său, [spunând] că [acest botez] 
este mic și neînsemnat, nimic mai mult decât un botez cu apă. Apoi 
a arătat superioritatea botezului dat de Hristos. L-a adus de faţă și 
pe prorocul Isaia, care a mărturisit cu mult timp în urmă. Acesta 
L-a numit pe El „Domn, iar pe loan „slujitor” și „supus” al Lui. 

Ce vă mai trebuie? Nu [ar trebui] să credeţi în Cel mărturisit, 
să vă închinaţi Lui și să Îl recunoașteți ca Dumnezeu? Că această 
mărturie nu a fost făcută pentru a linguși, ci potrivit cu adevărul, 
au arătat-o și caracterul și filosofia celui care a mărturisit. Aceasta 
se poate vedea și din faptul că nimeni nu îl pune pe aproapele lui 
mai presus de sine, nici nu vrea să cedeze altuia cinstea dacă se 
poate să-i fie acordată lui, mai ales atunci când este vorba despre 
o cinste atât de mare. Nici măcar loan nu s-ar fi dat la o parte de 
la această mărturisire dacă Hristos nu ar fi fost Dumnezeu. Chiar 
dacă nu ar fi primit această cinste pentru sine, ca una care era prea 
mare pentru firea sa, totuși nu ar fi atribuit-o unei alte firi de ase- 
menea umile. 

„În mijlocul vostru se află Cel pe care voi nu-L știți” A spus 
aceasta pentru că era firesc să Se amestece cu poporul, ca unul 
dintre cei mulți, de vreme ce El Însuși învăţa mereu despre ferirea 
de trufie și îngâmfare. „A ști” se referă aici la o cunoaștere exactă, 


++ loan 5, 35. 
+ loan 7, 18. 

cum ar fi, de pildă, [a ști] cine este și de unde este. lar cuvintele: 
„Cel care vine după mine” le folosește mereu doar pentru a spune: 
„Să nu credeţi că botezul meu este totul. Dacă ar fi fost acest bo- 
tez desăvârșit, nu ar fi venit altul după mine să aducă un alt botez. 
Acesta al meu pregătește și deschide calea aceluia. Cele ale noastre 
sunt umbră și chip. Un altul trebuie să vină să adauge adevărul. 
Însuși faptul că vine după mine arată mai cu seamă vrednicia Lui, 
pentru că, dacă acest botez ar fi fost desăvârșit, nu ar fi fost nevoie 
de un al doilea”. „Mai înainte de mine a fost”, adică este mai cinstit, 
mai ales. 

Apoi, ca să nu creadă ei că El este superior numai prin 
comparaţie, voind să arate că este fără de asemănare, a adăugat: 
„Căruia nu sunt vrednic să-l dezleg cureaua [încălțămintei]”, adică: 
„Nu numai că a fost mai înainte, ci în așa fel este încât eu nu sunt 
vrednic a mă număra nici între cele mai de pe urmă slugi ale Lui” 
(pentru că a dezlega încălțămintea este ceva ce ține de cea mai de 
pe urmă slujire). 

Dacă loan nu era vrednic să-l dezlege cureaua - loan, față de 
care niciunul dintre cei născuți din femeie nu a fost mai mare*& -, 
atunci noi unde vom fi rânduiți? Dacă cel care valora cât întreaga 
lume sau, mai degrabă, era mai mare decât aceasta - căci zice: „Nu 
era lumea vrednică de ei” - spune că nu este vrednic să fie rânduit 
nici între cei mai de pe urmă slujitori ai Lui, ce vom spune noi, cei 
plini de mii de rele, care atât de departe suntem de virtutea lui loan 
pe cât este cerul de pământ? 


4. loan spune că nu este vrednic nici să-l dezlege cureaua 
încălțămintei, iar dușmanii adevărului“ de o atât de mare nebunie 
au fost cuprinși, încât au spus că ei sunt vrednici să-L cunoască 
așa cum Se cunoaște EI Însuși pe Sine+. Ce poate fi mai rău decât 
această nebunie? Ce poate fi mai nesăbuit decât această aroganță? 
Bine a spus un înţelept că începutul mândriei este a nu-L cunoaște 
pe Domnul+7. Nici diavolul nu ar fi căzut și nu ar fi ajuns astfel, 


+3 Cf. Matei n, n. 

+ Evrei n, 38. 

+5 Este vorba despre adepţii lui Eunomius, episcop al Cizicului, și partida arienilor radi- 
cali în general, principalii eretici vizați de polemica Sfântului loan Gură de Aur. 

+5 Una dintre afirmaţiile fundamentale ale doctrinei anomeilor. 

+7 Cf. Înţelepciunea lui Isus Sirah 10, 12. 

el care mai înainte nu era diavol, dacă nu ar fi suferit de această 
patimă. Ea l-a lipsit de acea îndrăzneală pe care o avea, ea l-a trimis 
în gheena, ea i s-a făcut pricină a tuturor relelor. Ea are putere în 
sine să distrugă orice virtute pe care o află în suflet: fie milostenie, 
fie rugăciune, fie post, fie oricare alta. „Căci ceea ce este înalt la oa- 
meni este urâciune înaintea Domnului”48, zice. 

Așadar, nu numai desfrânarea și adulterul îi întinează pe cei 
care le practică, ci și mândria - ba chiar cu mult mai mult decât 
acelea. De ce? Pentru că, deși desfrânarea este un rău de neiertat, 
cel care are această patimă poate aduce pofta drept scuză. Mândria 
însă nu poate afla vreo pricină sau vreun pretext de orice fel prin 
care să poată dobândi măcar o umbră de iertare. Aceasta nu este 
altceva decât nimicire a sufletului și o boală foarte grea, care nu se 
naște din altceva decât din nesocotinţă. 

Nimic nu este mai lipsit de minte decât omul mândru, chiar 
de ar fi împresurat de bogății, chiar de ar fi dobândit din belșug 
înțelepciunea profană, chiar de ar avea stăpânire, chiar de ar deţine 
toate cele care le par oamenilor de dorit. Dacă cel care se mândrește 
cu cele cu adevărat bune pierde, sărmanul și nefericitul, plata tutu- 
ror acelora, atunci cel care se semețește cu cele care de fapt nu sunt 
nimic și se trufește cu umbra și floarea ierbii+* (căci slava de aici 
asta este) cum să nu fie mai vrednic de râs decât toţi? Pentru că se 
poartă întocmai ca un om sărac și nevoiaș care tot timpul se topește 
de foame, dar care se fălește dacă se întâmplă să aibă într-o noapte 
un vis frumos. 

Sărmanule și nefericitule, sufletul tău este măcinat de cea mai 
grea boală și ești cuprins de cea mai de pe urmă sărăcie, iar tu te 
înfumurezi că ai atâţia și atâţia talanţi de aur sau că ai mulţime de 
sclavi? Dar acestea nu sunt ale tale. Dacă nu dai crezare cuvinte- 
lor mele, învaţă din experiența celor dinainte. lar dacă ești cuprins 
de o asemenea beţie încât nici din cele îndurate de ceilalți nu poți 
învăța, așteaptă puțin și vei afla din cele ce ţi se vor întâmpla că nu 
vei avea niciun folos din acestea când, fiind pe moarte și neavând 
în stăpânire nici măcar un ceas, nici măcar o clipită, lași bunurile 
tale celor care sunt de față și adesea chiar celor cărora nu vrei să 
le lași. Mulţi nici nu au apucat să se folosească de ele, ci au plecat 


+5 Luca 16, 15. 
+9 Cf. 1 Petru 1, 24. 

[din această lume] pe neașteptate. Au vrut să se bucure de ele, dar 
nu [i s-a îngăduit, pentru că au fost luaţi de aici și au fost siliți să le 
cedeze celor cărora nu ar fi vrut să le dea. 

Deci, ca să nu îndurăm acestea, încă de acum, când suntem 
zdraveni și sănătoși, să trimitem averile în cetatea noastră%*. Numai 
așa vom putea să ne bucurăm de ele, altminteri nicidecum. Astfel le 
vom aduna într-un loc ferit și sigur. Căci nu există, nu există acolo 
nimic dintre cele ce ar putea să ne fie luate. Acolo nu există moarte, 
nu există testamente lumești, nu există urmași și moștenitori, nici 
calomnii și intrigi. Dar cel care pleacă de aici purtând cu sine multe 
bunuri [adevărate] va avea parte pururea de roadele lor. Deci cine 
este atât de nesăbuit încât să nu vrea să se bucure de averi care să fie 
ale lui pentru totdeauna? 

Să strămutăm, dar, bogăţia noastră și să o așezăm acolo. Nu 
vom avea nevoie de catâri, de cămile, de care sau de corăbii pentru o 
astfel de strămutare. Ne-a eliberat Dumnezeu și de această greuta- 
te. Avem nevoie doar de săraci, de șchiopi, de ciungi, de slăbănogi, 
de bolnavi. Ei se ocupă de această strămutare. Ei trimit banii în cer, 
ei îi duc pe cei care stăpânesc astfel de averi la moștenirea bunuri- 
lor veșnice. Fie ca noi toţi să avem parte de [această moștenire], cu 
harul și iubirea de oameni ale Domnului nostru lisus Hristos, prin 
Care și cu Care fie slava Tatălui și Sfântului Duh acum și pururea și 
în vecii vecilor. Amin. 


% Cf. Evrei 13, 14. 

„Acestea se petreceau în Betania, dincolo de lordan, 
unde boteza loan. A doua zi Îl vede pe lisus venind la el și 
zice: «lată Mielul lui Dumnezeu, Cel care ridică păcatul 
lumii».” (loan 1, 28-29) 


1. Foarte bun lucru sunt a fi sincer și a vorbi deschis, precum și 
a pune toate pe locul al doilea față de mărturisirea lui Hristos. Atât 
de mare și minunată este [această însușire], încât Fiul lui Dum- 
nezeu cel Unul-Născut mărturisește pentru unul ca acesta înaintea 
Tatălui, deși între cele două nu este același raport. Tu mărturisești 
pe pământ, iar El mărturisește în cer; tu mărturisești înaintea oa- 
menilor, iar EI înaintea Tatălui și a tuturor îngerilor. 

Un astfel de om a fost loan, pentru că nu căuta la mulțime, 
la slavă sau la altceva din cele omenești, ci, nesocotind toate aces- 
tea, propovăduia tuturor cu libertatea cuvenită cele despre Hristos. 
Din acest motiv evanghelistul menţionează și locul, ca să arate 
îndrăzneala celui care propovăduia cu glas puternic. Pentru că 
nu într-o casă sau într-un ungher sau în pustie, ci lângă Iordan, 
în mijlocul mulțimii, în prezența tuturor celor botezați de el (căci 
iudeii stăteau în preajma lui când boteza), a dat glas acelei minu- 
nate mărturisiri despre Hristos, pline de învățături înalte, măreţe 
și negrăite, spunând totodată că nu este vrednic să dezlege cureaua 
încălțămintei Lui. 

Și cum a făcut [evanghelistul] această mențiune? Spunând în 
continuare: „Acestea se petreceau în Betania”. Unele versiuni mai 
exacte spun: „În Betabara”4., pentru că Betania nu era dincolo de 
Jordan, nici în pustie, ci undeva aproape de Ierusalim. 


*' Nu trebuie confundată această localitate cu Betania, cea de lângă Ierusalim, despre care 
se va vorbi în ultimele capitole din Evanghelie. Localizarea este incertă (Origen însuși 
a căutat-o în zadar), de aceea unele manuscrise grecești o înlocuiesc cu Betabara, care, 
probabil, este o eroare de copist. 

Dar există încă o pricină pentru care menţionează locurile. 
De vreme ce nu urma să povestească fapte din vechime, ci unele 
ce se petrecuseră cu puţină vreme în urmă, îi face martori ai celor 
înfățișate pe cei care au fost de față și le-au văzut și aduce drept 
dovadă și locurile. Fiind încredinţat că nu a adăugat la cele spuse 
nimic de la el, ci a istorisit toate faptele cu simplitate și potrivit 
adevărului, aduce de faţă mărturia locurilor, ca o dovadă deloc în- 
tâmplătoare a adevărului, după cum am spus. 

„A doua zi Îl vede pe lisus venind la el și zice: «lată Mielul lui 
Dumnezeu, Care ridică păcatul lumii». 

Evangheliștii au împărțit între ei vremurile. Matei înfățișează 
pe scurt anii de dinainte de întemnițarea Botezătorului loan și se 
grăbeşte să treacă la cele ce au urmat, în vreme ce evanghelistul 
loan nu numai că nu prescurtează, dar chiar insistă asupra acelei 
perioade. Cel dintâi păstrează tăcerea cu privire la cele petrecute 
după venirea lui lisus din pustie, cum ar fi cele grăite de loan, cele 
spuse de iudeii trimiși și toate celelalte pe care le-a arătat pe scurt, 
trecând numaidecât la întemnițarea [lui loan]. Căci zice: „Auzind 
lisus că loan a fost întemnițat, a plecat de acolo”+2. Dar loan nu a 
făcut așa, ci a păstrat tăcerea cu privire la mergerea în pustie despre 
care vorbește Matei. Povestește cele de după coborârea de pe mun- 
te și, după ce insistă mult asupra lor, adaugă: „Căci loan nu fusese 
încă aruncat în închisoare'453. 

„Şi de ce” — întrebi tu - „vine lisus la el acum și de ce face aceas- 
ta nu doar o dată, ci de două ori?” Matei spune că era necesar să 
vină acolo pentru botez. Și lisus arată acest lucru, spunând în con- 
tinuare: „Așa se cuvine nouă, să împlinim toată dreptatea”"P+. lar 
loan arată că El a mai venit încă o dată după botez. Acest lucru l-a 
vădit, zicând: „Eu am văzut Duhul coborându-Se ca un porumbel 
și rămânând peste EI'45. 

Deci de ce a venit la loan? Nu a venit la întâmplare, ci a venit 
anume la loan. Căci zice: „L-a văzut venind către el”. Deci de ce a 
venit? Ca să nu bănuiască cineva că, de vreme ce fusese botezat îm- 
preună cu mulți alţii, S-a grăbit să vină la loan din aceeași pricină 
ca și aceia, adică spre a-Și mărturisi păcatele și a Se spăla în râu spre 


+ Matei 4, 12. 
3 Joan 3, 24. 
54 Matei 3, 15. 
45 loan 1, 32. 

pocăință. De aceea a venit, făcându-l totodată și pe loan să înlăture 
iar această bănuială, căci, atunci când acela a zis: „lată Mielul lui 
Dumnezeu, Care ridică păcatul lumii”, a înlăturat cu totul bănuiala. 

Așadar, este foarte limpede că Acela care era atât de curat încât 
putea să dezlege chiar și păcatele altora nu a venit să-Și mărturi- 
sească păcatele, ci ca să dea prilej acelui minunat propovăduitor să 
facă mai temeinice, printr-o a doua afirmaţie, cele spuse ascultăto- 
rilor prima oară și să mai adauge și altele. lar cuvântul „iată” este 
spus pentru că Îl căutau adesea, încă de multă vreme, ca urmare 
a celor ce se spuseseră [despre El]. De aceea, atunci când EI a fost 
de față, L-a arătat și a zis: „lată, adică: „Acesta este Cel de demult 
căutat. Acesta este Mielul”. Îl numește „miel” pentru a le aminti 
iudeilor de prorocia lui Isaia și de umbra din vremea lui Moise, ca 
să-i aducă la adevăr mai degrabă prin prefigurare. Acel miel“? nu a 
luat asupra lui păcatul nimănui o dată pentru totdeauna, în vreme 
ce Acesta a luat păcatele întregii lumi. Aceasta era în primejdie de a 
pieri, iar EI a izbăvit-o degrabă de mânia lui Dumnezeu. 


2. „Acesta este Cel despre care am zis: «Cel care vine după mine 
a fost înaintea mea» "5% Vezi cum tâlcuiește și aici ceea cea spus îna- 
inte? După ce Îl numește „Mie!” și spune că „ridică păcatul lumii”, 
afirmă: „Mai înainte de mine a fost”, arătând că aceasta înseamnă 
„înainte” - a ridica păcatele lumii și a boteza în Duhul Sfânt. „Ve- 
nirea mea” - [spunea loan] - „nimic mai mult nu a adus decât ves- 
tirea Binefăcătorului de obște și botezul prin apă, dar venirea Lui a 
adus curățirea tuturor oamenilor și lucrarea Mângâietorului.” 

„Acesta a fost înaintea mea”, adică „S-a arătat mai strălucit de- 
cât mine pentru că «mai înainte de mine era». Să se rușineze cei 
care au primit nebunia lui Pavel din Samosata, pentru că se împo- 
trivesc unui adevăr atât de evident. 

„Și eu nu ÎI știam "4% Vezi cum face aici mărturia de netăgăduit 
arătând că aceasta nu ţine de vreo prietenie omenească, ci provine 
din descoperire dumnezeiască? „Eu nu Îl știam”, zice. Atunci cum 


%6 Isaia 53, 7. 

%7 Din cadrul ritualului mozaic al Paştilor. Mielul Hristos, deși răstignit, l-a ucis pe leul 
care adusese păcatul și moartea în lume, adică pe diavolul (cf. BEDA VENERABILUL, Omilii 
la Evanghelii, 2, 7). 

% Joan 1, 13. 

459 loan 1, 31. 

poţi fi un martor demn de crezare? Cum să-i înveți pe ceilalți ceea 
ce tu însuţi nu știi? Dar el nu a spus: „Nu ÎI știu”, ci: „Nu ÎL știam”. 
Tocmai din această pricină este vrednic de crezare. Căci cum ar fi 
putut să caute să facă pe plac unuia pe care nu îl cunoștea? 

„Dar ca să fie arătat lui Israel, de aceea am venit eu, botezând 
cu apă.'%% Așadar, Acesta nu avea nevoie de botez, nici nu a avut 
spălarea aceea alt scop decât acela de a deschide drumul credinţei 
în Hristos pentru toți ceilalți. Pentru că nu a zis: „Am venit să botez 
ca să-i curăţesc pe cei botezați”, nici „ca să-i izbăvesc de păcate”, ci 
„ca să fie arătat lui Israel”. 

Spune-mi: fără botez nu era cu putință să propovăduiască și 
să atragă mulțimile? Ba da, dar așa nu ar fi fost deloc ușor. Nu ar 
fi alergat toţi la el astfel dacă propovăduirea nu ar fi fost însoţită 
de botez, nici nu ar fi înțeles ei că Hristos este mai presus de el. 
Mulțimea a venit într-adevăr, dar nu ca să asculte ce spunea. Dar 
de ce? Ca să se boteze, mărturisindu-și păcatele. Venind acolo, 
învățau despre Hristos și despre deosebirea dintre botezul |Lui și 
cel al lui loan]. Botezul lui loan era mai însemnat decât cel iudaic 
și de aceea alergau toţi la el, dar nu era desăvârșit+”. 

Așadar, cum L-ai cunoscut? „Prin pogorârea Duhului”, zice. 
Și, ca să nu creadă cineva că El avea nevoie de Duhul așa cum noi 
avem, ascultă cum înlătură și această bănuială arătând că pogorâ- 
rea Duhului s-a făcut numai pentru a-L vesti pe Hristos! Căci, după 
ce a zis: „Și eu nu-L știam pe EI”, a adăugat: „Dar Cel care m-a trimis 
să botez cu apă, Acela mi-a zis: «Peste Care vei vedea Duhul cobo- 
rându-Se și rămânând+* peste El, Acela este Cel care botează cu 
Duhul Sfânt»"+%. Vezi că această lucrare a Duhului s-a făcut ca să-L 
arate pe Hristos? 

Mărturia lui loan era de netăgăduit, dar, voind să o facă și mai 
vrednică de crezare, a adus-o la Dumnezeu și la Sfântul Duh. De 
vreme ce loan a mărturisit ceva atât de măreț și minunat, în măsură 
să-i facă pe toţi ascultătorii să se mire, anume că Acela sigur ridică 


%% loan 1, 31. 

45 Acesta a fost temporar și a încetat odată cu botezul adus de Hristos. Mântuitorul S-a 
botezat pentru a da pildă și altora să primească botezul Său (cf. FERICITUL AUGUSTIN, 
Comentariu la Evanghelia după loan, 4, 14). 

+2 Duhul Sfânt S-a pogorât peste natura umană a lui Hristos, ca și noi, la rândul nostru, 
să putem primi Același Duh Sfânt (cf. SFÂNTUL CHIRIL AL ALEXANDRIEI, Comentariu la 
Evanghelia după loan, 2, 1). 

1% Joan 1, 33. 

păcatele întregii lumi și că măreția darului este de ajuns pentru o 
atât de înaltă ispășire, a adus apoi aceste dovezi. lar dovezile de- 
monstrează că este Fiu al lui Dumnezeu, că nu a avut nevoie de 
botez și că pogorârea Duhului s-a săvârșit numai ca să-L facă pe El 
cunoscut. Căci nu era în puterea lui loan a da Duhul, și acest lucru 
l-au arătat cei botezați de el când au zis: „Dar nici nu am auzit că 
există Duh Sfânt'4%. Așadar, Hristos nu avea nevoie de botez, nici 
de cel al lui loan, nici de vreun altul, ci mai degrabă botezul avea 
nevoie de puterea lui Hristos. Ceea ce îi lipsea [acelui botez] era 
fundamentul tuturor lucrurilor bune, și anume ca cel botezat să se 
învrednicească de venirea Duhului. Deci ceea ce a adus EI în plus 
atunci când a venit a fost acest dar al Duhului. 

„Și a mărturisit loan, zicând: «Am văzut Duhul coborându-Se 
ca un porumbel și rămânând peste El. Și eu nu-L știam pe EI, dar 
Cel care m-a trimis să botez cu apă, Acela mi-a zis: ' Peste care vei 
vedea Duhul coborându-Se și rămânând peste El, Acela este Cel 
care botează cu Duhul Sfânt”. Și eu am văzut și am mărturisit că 
Acesta este Fiul lui Dumnezeu»."+% Repetă mereu: „Nu-L știam pe 
EI” nu la întâmplare și în zadar, ci pentru că era rudă cu El după 
trup. Căci zice: „lată, Elisabeta, rudenia ta, a zămislit și ea fiu”+6. 
Deci ca să nu se creadă că vrea să-l facă o favoare datorită înrudirii 
dintre ei spune mereu: „Nu-L știam pe EI”. Și pe drept cuvânt a spus 
așa, pentru că el a petrecut în pustie toată vremea, departe de casa 
părintească+%7. 

Dar, dacă nu-L știa mai înainte de coborârea Duhului și dacă 
atunci L-a cunoscut prima oară, de ce mai înainte de botez Îl oprea 
zicând: „Eu am nevoie să fiu botezat de Tine”4%8? Căci aceasta este 
o dovadă că Îl știa foarte bine. Dar nu-L știa dinainte, nici de multă 
vreme. Și era firesc să fie așa, pentru că minunile petrecute pe când 
El era copil, cum ar fi cele cu magii și alte asemenea, se petrecuseră 
cu mult timp înainte, pe când și loan era copil. Apoi, de vreme ce 
trecuse multă vreme, era firesc să fie tuturor necunoscut. Dacă ar fi 


+54 Faptele 19, 2. 

+5 Joan 1, 32-34. 

4% Luca 1, 36. 

+7 Textul a pus probleme exegeţilor. Fericitul Augustin găsește o soluție mai plauzibilă: 
loan Botezătorul Îl cunoștea pe Mesia-Hristos, dar nu știa că Acesta este Cel care botează 
cu Duhul Sfânt (Comentariu la Evanghelia după loan, 5, 2). 

+5 Matei 3, 14. 

fost cunoscut, nu ar fi zis [loan]: „Ca să fie arătat lui Israel, de aceea 
am venit eu botezând”. 


3. Așadar, de aici se vede că acele minuni despre care se spune 
că le-ar fi făcut Hristos în copilărie sunt minciuni și născociri ale 
unora. Dacă ar fi început să facă minuni încă de la cei dintâi ani ai 
săi, nici lui loan nu i-ar fi fost necunoscut, nici ceilalți din mulțime 
nu ar fi avut nevoie de un învățător care să li-L arate. Acum el însuși 
spune că pentru aceasta a venit: „Ca să fie arătat lui Israel”. Și tot din 
această pricină a zis: „Eu am nevoie să fiu botezat de Tine”. Apoi, 
când L-a cunoscut mai limpede, L-a propovăduit mulțimilor, zi- 
când: „«Acesta este Cel despre care am zis: "După mine vine un băr- 
bat care a fost înainte de mine »“%, pentru că și «Cel care m-a trimis 
să botez cu apă» de aceea m-a trimis - «ca E] să fie arătat lui Israel». 
Acesta i L-a descoperit încă mai înainte de pogorârea Duhului. 

De aceea și mai înainte de a veni E] loan a zis: „După mine vine 
Cel care înainte de mine a fost”. Deci nu-L știa pe El mai înainte 
de a veni la Iordan și de a-i fi botezat pe toți, ci L-a cunoscut doar 
atunci când El urma să fie botezat, pentru că Tatăl L-a descoperit 
prorocului și, atunci când El Se boteza, Duhul L-a arătat iudeilor 
pentru care s-a și săvârșit pogorârea Duhului. 

Ca să nu fie disprețuită mărturia lui loan atunci când spunea: 
„Mai înainte de mine era”** și „EI botează cu Duhul'+2 și „El ju- 
decă lumea”/2, a trimis și Tatăl glas care să-L vestească pe Fiul, iar 
Duhul a venit peste EI, aducând glasul asupra capului lui Hristos. 
De vreme ce unul boteza, iar celălalt era botezat, ca să nu creadă 
cineva dintre cei prezenţi că acele cuvinte s-au spus despre loan, 
a venit Duhul pentru a înlătura o asemenea bănuială. Deci, când 
a spus: „Nu-L știam pe EI”, s-a referit la vremea dinainte, nu la cea 
apropiată botezului. Altfel, cum L-ar fi oprit zicând: „Eu am nevoie 
să fiu botezat de Tine”? Cum ar fi spus și altele asemenea despre EI? 

„Atunci de ce nu au crezut iudeii”, întrebi tu, „fiindcă nu numai 
loan a văzut Duhul în chip de porumbel?” Da, au văzut, dar unele 


4% loan 1, 30. 

+7 loan 1, 15. 

+1 Cf loan 1, 33. 

+2 Cf. Matei 3, 12. 

+B Sfântul Chiril al Ierusalimului face o analogie cu porumbelul trimis de Noe spre a veri- 
fica apariţia uscatului după potop (Filon de Alexandria, în Despre schimbarea numelor, 

ca acestea au nevoie nu numai de ochii trupului, ci mai mult decât 
aceștia, de vederea minţii, pentru ca lucrul [real] să nu fie socotit 
nălucire deșartă. Dacă cei care L-au văzut săvârșind minuni, atin- 
gându-se cu mâinile Sale de cei bolnavi și de cei morţi și aducân- 
du-i astfel la viaţă și la sănătate, au fost atât de îmbătaţi de pizmă 
încât afirmau lucruri opuse celor pe care le vedeau, atunci cum ar 
fi putut ei să înlăture necredința doar de pe urma venirii Duhului? 

Unii spun că nu toți au văzut, ci numai loan și cei care erau 
într-o stare mai înaltă. Chiar dacă era cu putinţă a vedea chiar și 
cu ochii sensibili coborârea Duhului în chip de porumbel, asta nu 
înseamnă neapărat că acest lucru a fost limpede văzut de toți. Și 
Zaharia a văzut multe în chip simţit“, și Daniel+5, și lezechiel+76, 
şi nu au avut pe nimeni părtaș la vedeniile lor. Și Moise a văzut 
multe, așa cum nimeni altul nu a văzut. Nici schimbarea care a 
avut loc pe munte, nu toți ucenicii s-au învrednicit [a o vedea]+7. 
Nici în vremea Învierii nu L-au văzut toți; acest lucru îl arată lă- 
murit Luca, spunând că S-a arătat „martorilor dinainte rânduiți de 
Dumnezeu”48. 

„ȘI eu am văzut și am mărturisit că Acesta este Fiul lui 
Dumnezeu."+ Unde a mărturisit că Acesta este Fiul lui Dumnezeu? 
L-a numit „Miel”, a spus că EI va boteza cu Duh, dar nicăieri nu a 
zis că este Fiul lui Dumnezeu. Nici ceilalți evangheliști nu notează 
că ar fi spus ceva după botez, ci vorbesc despre minunile săvârșite 
de Hristos după întemnițarea lui loan, trecând sub tăcere cele 
petrecute între timp. 

De aici înțelegem în chip firesc că și acestea și multe altele au 
fost lăsate la o parte. Acest lucru și evanghelistul însuși l-a arătat la 
sfârșitul scrierii sale+. Atât de mult s-au ferit să nu facă afirmații 


42, afirmase că porumbelul este un simbol al cuvântării prudente): Hristos este adevăratul 
Noe care dăruiește tuturor pe Duhul Sfânt, izbăvindu-i din potopul păcatului (Cuvântări 
catehetice, 17, 9-10). Același porumbel, simbol al păcii și o mustrare a ereticilor şi schisma- 
ticilor care sfâșie Biserica (cf. FERICITUL AUGUSTIN, Comentariu la Evanghelia după loan, 
5, 12), este o alegorie a Bisericii, potrivit pasajului din Cântarea Cântărilor 6, 9 . 

+74 Cf. Luca 1, 1-12. 

7% Cf Daniel 7, .; 8,1. 

475 Cf. lezechiel 1. 

477 Cf. Matei 17, 1-2. 

+75 Faptele 10, q1. 

+7 loan 1, 34. 

4% Cf. loan 21, 25. 

mărețe despre El, încât cele ce păreau dezonorabile toți într-un glas 
le-au expus amănunțit și nu vei putea afla pe vreunul dintre ei care 
să fi lăsat la o parte ceva dintre acestea. Dintre minuni însă, pe une- 
le le-au lăsat unii altora, pe altele le-au trecut toți sub tăcere. 

Nu am spus acestea la întâmplare, ci spre a-i rușina pe păgâni. 
Această dovadă este suficientă pentru a arăta că [evangheliștii] 
au fost iubitori de adevăr și nu au spus nimic doar pentru a face 
pe plac cuiva. Cu acest argument, alături de altele, veți putea să 
vă întrarmați împotriva acelora. Dar fiți cu luare-aminte, pentru 
că ar fi absurd ca, în timp ce doctorul, curelarul, țesătorul și toți 
ceilalți meșteșugari luptă cu sârguinţă în favoarea meseriei lor, cel 
care mărturisește că este creștin să nu poată spune niciun cuvânt în 
favoarea credinţei lui! Dacă acelea sunt trecute cu vederea, paguba 
pricinuită este doar bănească, dar lipsa de grijă față de acestea va- 
tămă sufletul însuși. Noi însă ne aflăm într-o stare atât de ticăloasă 
încât arătăm toată râvna pentru cele dintâi, iar pe cele necesare, 
care sunt temelie a mântuirii noastre, le disprețuim ca și când nu 
ar avea nicio valoare. 


4. De aceea păgânii nu înțeleg numaidecât că rătăcirea lor este 
de râs. Ei, fiind în minciună, fac orice pentru a ascunde josnicia 
învățăturilor lor, iar noi, care suntem slujitori ai adevărului, nu pu- 
tem nici măcar să deschidem gura. Atunci cum să nu ne ocărască 
pentru multa neputinţă a învățăturii noastre? Cum să nu creadă 
că învățăturile noastre sunt înșelăciune și nerozie? Cum să nu-L 
hulească pe Hristos ca pe un prefăcut și înșelător care se folosește 
de lipsa de minte a multora pentru a-i amăgi? Noi suntem vinovaţi 
pentru această hulă, pentru că nu vrem să ne instruim în cele ce țin 
de credința noastră, ci, socotind că acestea sunt lucruri secundare, 
ne îngrijim de cele pământești. 

Și cel care admiră un dansator sau un conducător de car sau 
un luptător cu fiarele face tot posibilul ca să îl susțină și să nu ple- 
ce rușinat. Îi aduce numeroase laude, îl apără în faţa celor care îl 
acuză și rostește nenumărate batjocuri la adresa adversarilor. Dar, 
când e nevoie să vorbească în apărarea creștinismului, toți își plea- 
că capetele scărpinându-se și căscând și pleacă rușinaţi. 

Cum să nu fiți vrednici de toată mânia când pentru voi Hristos 
Se arată mai puţin cinstit și decât un dansator? Spre apărarea fap- 
telor acelora născociți mii de argumente, măcar că sunt cât se poate 

de jalnice, iar pentru minunile lui Hristos, deși au atras întreaga 
lume, nici nu vă gândiţi să purtați de grijă. 

Credem în Iatăl și în Fiul și în Sfântul Duh, în învierea tru- 
pului, în viața veșnică. Dar, dacă unul dintre păgâni v-ar întreba: 
„Cine este Acest Tată? Cine e Fiul? Cine e Duhul Sfânt? Și de ce ne 
învinuiți de politeism câtă vreme și voi vorbiţi de trei dumnezei?”, 
ce veți spune? Ce veţi răspunde? Cum veţi respinge atacul acestor 
vorbe? Și, în timp ce voi veţi tăcea, vă vor pune o altă întrebare: 
„Până la urmă, ce este învierea? Oare vom învia cu acest trup, sau 
cu altul? Dacă vom învia în acest trup, atunci de ce mai este nevoie 
să se descompună?” Ce veţi răspunde la acestea? Dar dacă va spune: 
„De ce a venit Hristos acum, și nu mai înainte? Acum S-a gândit 
să poarte grijă de oameni, iar în toată vremea dinainte ne-a trecut 
cu vederea”? Dacă, pe lângă acestea, vor pune și alte întrebări încă 
și mai grele? Dar nu este de trebuință să expunem multe întrebări 
una după alta fără să dăm răspunsurile, ca să nu fie vătămați astfel 
cei care sunt mai simpli. Cele spuse deja sunt de ajuns pentru a ri- 
sipi somnolența voastră. Dacă ei întreabă acestea, iar voi nu puteți 
nici măcar să auziţi aceste vorbe, spune-mi: oare va fi mică pedeap- 
sa de care vom avea parte, de vreme ce suntem vinovaţi de o atât de 
mare rătăcire a celor care zac în întuneric? 

Dacă aţi avea timp liber din destul, aș vrea să aduc înain- 
tea voastră a tuturor o carte a unui neevlavios filosof păgân care 
vorbește împotriva noastră, precum și cea a unuia mai bătrân decât 
el+%, pentru ca măcar așa să vă trezesc și să vă scot din multa voastră 
nepăsare. Dacă aceia atât de veghetori s-au arătat în strădania de a 
vorbi împotriva voastră, cum vom fi vrednici de iertare noi, dacă 
nici măcar nu vom respinge atacurile îndreptate împotriva noas- 
tră? De ce, dar, am fost și amăgiţi pe deasupra? Nu auzi ce spune 
apostolul: „Fiţi gata să răspundeți oricui vă cere socoteală despre 
nădejdea voastră”*2? Și Pavel ne aduce același îndemn, zicând: 
„Cuvântul lui Hristos să locuiască întru voi din belșug”+*2. Dar ce 
răspund la acestea cei care sunt mai lipsiți de minte și decât băr- 
zăunii? „Binecuvântat este orice suflet simplu.” Și: „Cel care umblă 


+: ]dentificarea acestora este incertă. Probabil se face referire la împăratul lulian Apostatul 
și Porphyrios. 

4% 1 Petru 3, 15. 

48% Coloseni 3, 16. 

întru simplitate umblă pe cale sigură”%. De fapt, aceasta este pri- 
cina tuturor relelor: faptul că cei mai mulți nu știu să pună înainte 
mărturiile din Scripturi așa cum este corect. Pentru că aici nu se 
referă la cel fără minte, nici la cel care nu știe nimic, ci la cel fără 
viclenie, la cel care nu face rău, la cel chibzuit. Dacă ar fi așa [cum 
spun ei), în zadar s-ar fi spus: „Fiţi înţelepţi ca șerpii și nevinovaţi 
ca porumbeii”'455. 

Dar de ce trebuie să spun acestea, de vreme ce această discuţie 
nu duce acolo unde trebuie? Pe lângă cele spuse deja, nici în alte 
privințe nu suntem drepți (mă refer la cele ce ţin de trăirea și 
viețuirea noastră), ci suntem cu totul ticăloși și vrednici de râs, fi- 
ind mereu gata să dăm vina unii pe alţii, dar trândavi când e vorba 
să îndreptăm cele pentru care suntem învinuiți și acuzați. 

De aceea vă îndemn ca măcar acum să luăm seama la noi înșine 
și să nu ne limităm doar la a pune vina asupra noastră, pentru că 
acest lucru nu este de ajuns pentru a-L face milostiv pe Dumnezeu, 
ci să ne străduim a arăta în toate o schimbare în bine, pentru ca, 
trăind spre slava lui Dumnezeu, să ne bucurăm la rândul nostru de 
slava ce va să fie. Fie ca noi toţi să dobândim aceasta cu harul și iu- 
birea de oameni ale Domnului nostru lisus Hristos, Căruia fie slava 
și stăpânirea în vecii vecilor. Amin. 


484 Pildele 10, 9. 
4% Matei 10, 16. 

„A doua zi iarăși stătea loan cu doi dintre ucenicii 
lui. Și, privind pe lisus, Care trecea, a zis: «lată Mielul lui 
Dumnezeu!» Și cei doi ucenici l-au auzit când a spus aceas- 
ta și au mers după EL.” (loan 1, 35-37) 


1. Firea omenească este cumva leneșă și înclină lesne spre 
pierzare, nu pentru că așa a fost făcută, ci pentru că voinţa ei este 
leneșă. De aceea are nevoie să i se aducă aminte mereu. Din această 
pricină și Pavel, atunci când a scris filipenilor, a zis: „Ca să vă scriu 
aceleași lucruri mie nu-mi este anevoie, iar vouă vă este de folos”4%6. 

Pământul, odată ce primește seminţele, de îndată face să apară 
roadele și nu are nevoie de o a doua însămânțare. Dar cu sufletul 
vostru nu [se întâmplă] așa, ci este de dorit să fie însămânţat adesea 
și să i se arate multă grijă ca să poată măcar o dată să dea la iveală 
rodul. La început cuvintele se așază cu anevoie în minte, pentru că 
pământul este tare și năpădit de mii de spini și sunt mulţi cei care 
uneltesc și răpesc semințele. Apoi, după ce se fixează și formează 
rădăcini, au nevoie de aceeași grijă ca să ajungă la maturitate și, 
odată ce au ajuns, să rămână tefere și să nu primească vătămare de 
nicăieri. 

De asemenea, în cazul seminţelor, atunci când se formează 
spicul și prinde putere, cu ușurință se ferește și de mălură și de se- 
cetă și de toate celelalte rele. Dar în cazul dogmelor nu este așa, ci, 
și după ce totul a ajuns la desăvârșire, adesea fie și numai o singură 
furtună sau vifor venind asupra lor le vatămă, fie printr-o greutate 
ce se ivește, fie prin uneltirile unor oameni care știu cum să amă- 
gească, fie prin alte ispite de tot felul care se abat asupra lor. 

Nu am spus acestea la întâmplare, ci pentru ca, atunci când îl 
auzi pe loan repetând mereu aceleași cuvinte, să nu-l învinuiești de 


186 Filipeni 3,1. 


| 

flecăreală, nici să nu crezi că ceea ce spune este de prisos și obosi- 
tor. Desigur, el voia ca, odată ce a vorbit, să fie auzit, dar, de vreme 
ce mulți, pentru multa lor dormitare, nu luau aminte de la înce- 
put la cuvintele lui, îi trezește rostind a doua oară aceleași cuvinte. 
la gândește-te! El a zis: „Cel care vine după mine a fost înaintea 
mea”4%7; și: „Nu sunt vrednic să dezleg cureaua încălțămintei Lui'%%; 
și: „Acesta va boteza cu Duh Sfânt și cu foc”+%s; și: „Am văzut Duhul 
coborând ca un porumbel și rămânând peste EI". Și a mărturisit 
că „Acesta este Fiul lui Dumnezeu”. 

Nimeni nu a fost atent, nici nu a întrebat: „De ce spui acestea 
și pentru cine și din ce motiv?” De asemenea, a zis: „lată Mielul lui 
Dumnezeu, Care ridică păcatul lumii”+2. Dar nici așa nu a atins 
împietrirea lor. De aceea era nevoit să repete mereu aceleași lu- 
cruri, ca și când ar cultiva un pământ tare și vârtos. Folosindu-se de 
cuvânt ca de un plug, trezea mintea împietrită, pentru ca seminţele 
să poată pătrunde. De aceea nu a lungit cuvântul, fiindcă pentru un 
singur lucru se sârguia: să-i aducă la Hristos și să-i unească cu El. 
Știa că, dacă vor primi acest lucru și vor fi înduplecaţi, nu vor mai 
avea nevoie de mărturia lui despre El. Ceea ce s-a și întâmplat. 

Dacă samaritenii au spus femeii după ce L-au auzit: „Credem 
nu numai pentru cuvântul tău, căci noi înșine știm că Acesta este 
Mântuitorul lumii, Hristos”+5, mult mai repede trebuie să fi fost 
înduplecaţi ucenicii, ceea ce s-a și întâmplat cu adevărat. Căci, ve- 
nind și ascultându-[L] într-o seară, nu s-au mai întors la loan, ci 
s-au alipit de EI, astfel încât au luat asupra lor slujirea lui loan și L-au 
mărturisit ei înșiși. „Acesta l-a găsit” — zice — „pe fratele său, Simon, 
și i-a zis: «L-am găsit pe Mesia» (care se tâlcuiește «Hristos»).'494 

la aminte și la aceasta! Când a zis: „Cel care vine după mine 
a fost înainte de mine” și: „Nu sunt vrednic să dezleg, cureaua 


47 loan 1, 15. 

4% Joan 1, 27. 

359 Matei 3, u. 

4% Joan 1, 32. 

%' loan 1, 34. 

+ Joan 1, 29. 

4% Joan 4, 42. 

44 loan 1, 41. Hristos (în grecește „uns”) este un calc după ebraicul Mașiah - „uns, con- 
sacrat”. Pe parcursul Evangheliei după loan vom observa o constantă tensiune între 
așteptările iudeilor contemporani și persoana și viața Mântuitorului, Care nu va fi Mesia 
războinic și liderul statal așteptat. 

încălțămintei Lui”, pe nimeni nu a atras. Dar, când a vorbit despre 
iconomie și a coborât cuvântarea la o treaptă mai joasă, atunci uce- 
nicii L-au urmat pe Hristos. 

Nu este acesta singurul lucru care se poate vedea de aici, ci și 
faptul că cei mai mulți nu sunt atrași atunci când se spune ceva 
măreț și înalt despre Dumnezeu, ca atunci când se spune că este 
bun și iubitor de oameni sau se face referire la ceva ce privește 
mântuirea oamenilor care ascultă. Așadar, atunci când au auzit că 
„ridică păcatul lumii”, au alergat [la El] numaidecât. Căci și-au zis: 
„Dacă este cu putinţă să ne fie șterse păcatele, de ce să amânăm? 
Este aici de față Cel care ne va elibera fără ca noi să depunem vreun 
efort”. Nu ar fi cea mai de pe urmă nebunie să trecem cu vederea un 
asemenea dar? Să asculte aceasta catehumenii care amână până la 
ultima suflare mântuirea lor%5! 

„larăși stătea loan” - spune - „și a zis: «lată Mielul lui Dum- 
nezeu!»” Hristos nu a spus nimic, dar loan a spus tot. Așa se în- 
tâmplă și în cazul mirelui. El însuși nu spune nimic către mireasă 
la început, ci stă în tăcere, în timp ce unii îl fac cunoscut miresei 
și pe mireasă lui, iar alții i-o încredințează. Ea îi este arătată doar 
și el pleacă luând-o cu sine fără să o fi câștigat el, ci fiindu-i dată 
de altul. Dar, după ce o ia pe cea care i-a fost dată, se poartă cu 
ea în așa fel încât ea nu-și mai amintește de cei care au mijlocit 
logodna. 

Așa s-a întâmplat și cu Hristos. A venit să Se logodească cu 
Biserica, dar El Însuși nu a spus nimic, ci doara venit. lar prietenul 
Lui, loan, a pus dreapta miresei în dreapta Lui, încredințându-l 
prin cuvinte sufletele oamenilor. Deci, după ce i-a luat E Însuși la 
Sine, S-a purtat cu ei astfel încât nu s-au mai întors la cel care i-a 
încredinţat Lui. 


2. Pe lângă aceasta, mai este aici încă ceva care trebuie obser- 
vat. Așa cum în cazul nunții nu fata merge la mire, ci el se grăbește 
către ea, chiar și fiu de împărat de ar fi, chiar dacă ar urma să se lo- 
godească cu o fată neînsemnată sau cu o slujitoare alungată, așa s-a 
întâmplat și aici. Nu s-a înălțat firea oamenilor la cer, ci El Însuși 
a venit la ea, deși era disprețuită și neînsemnată, și, după ce s-a 


+95 Aluzie la practica amânării botezului cât mai mult timp cu putință pentru a fi iertat de 
toate păcatele săvârșite în timpul vieții. 

săvârșit nunta, nu a îngăduit ca ea să mai rămână aici, ci, luând-o, 
a dus-o la casa părintească. 

De ce loan nu îi ia pe ucenicii săi de-o parte pentru a le vorbi 
despre aceasta și a-i încredința apoi lui Hristos, ci le spune public 
de faţă cu toţi: „lată Mielul lui Dumnezeu”? Ca să nu se creadă că 
această lucrare este un complot. Dacă, după ce ar fi fost sfătuiți de 
el de-o parte, ar fi plecat, ca și când i-ar fi făcut lui o favoare, poate 
că s-ar fi răzgândit curând. Acum însă, după ce au primit să-L ur- 
meze în urma învățăturii ce s-a făcut în public, au rămas ucenici 
statornici, ca unii care L-au urmat nu doar pentru a-i face pe plac 
învățătorului, ci cu sinceritate și căutând spre folosul lor+%. 

Toţi prorocii și apostolii L-au propovăduit nefiind El de față, 
cei dintâi mai înainte de venirea Sa în trup, iar ceilalți după Înălțare. 
loan însă este singurul |care L-a propovăduit| fiind El de față. De 
aceea se numește pe sine „prieten al Mirelui”*7, pentru că el este 
singurul care a luat parte la nuntă. El toate le-a făcut și le-a îm- 
plinit; el a pus început lucrării. „Și, privind pe lisus, Care trecea, 
a zis: «lată Mielul lui Dumnezeu!»” A spus aceasta pentru a arăta 
că mărturisea nu numai cu glasul, ci și cu ochii, și se minuna de 
Hristos, bucurându-se și veselindu-se. Dar deocamdată nu dă glas 
îndemnului, ci numai se minunează și este uimit de Cel care era de 
față. De asemenea, le dezvăluie tuturor darul pe care Acela l-a adus 
și felul curățirii. Căci „mielul” simbolizează aceste două lucruri. 

Și nu a spus: „Cel care va ridica” sau: „Cel care a ridicat”, ci: 
„Cel care ridică păcatele lumii”, pentru că El face aceasta pururea. 
Căci nu numai atunci când a pătimit a făcut aceasta, ci de atunci 
până acum EI ridică păcatele, nu răstignindu-Se mereu (căci a 
adus o singură jertfă pentru păcate), ci curățind mereu prin acea 
unică jertfă. 

Așadar, după cum „Cuvântul” ne arată firea Sa aparte, iar „Fiul” 
indică faptul că este deosebit de ceilalți, tot așa și „Mielul”, și „Hris- 
tosul”, și „Prorocul”, și „Lumina cea adevărată”, și „Păstorul cel bun”, 
și toate numirile care 1 s-au dat, însoţite de articol, arată ceva cu 
totul aparte. Pentru că au existat mulți miei și proroci și hristoși și 


+5 Biografii filosofilor antici consemnează situații remarcabile când un filosof faimos, 
impresionat de un alt maestru, își îndeamnă discipolii să îl urmeze pe acesta, de pildă 
Antistene și Socrate, Zenon şi Xenofon ș.a. (cf. DIOGENES LAERTIOS, Despre viețile și doc- 
trinele filosofilor, 6, 1; 7,1). 

497 Cf. loan 3, 29. 


... 

fii, dar El Se deosebește cu mult de toţi aceia. Și nu numai articolul 
întărește aceasta, ci și adăugirea „Unul-Născut”, căci El nu are ni- 
mic în comun cu creația. 

lar dacă i se pare cuiva că era nepotrivit ca acestea să se fi spus 
la ceasul al zecelea“ (căci acest ceas al zilei era atunci, pentru că 
spune: „Era ca la ceasul al zecelea”+%), mie unuia mi se pare că unul 
ca acesta greșește foarte mult. Sigur că, pentru cei mai mulți, și 
mai cu seamă pentru cei care sunt robi trupului, vremea de după 
masă nu este foarte potrivită pentru lucruri importante, pentru că 
inima este îngreunată de mâncare. Aici însă este vorba despre un 
bărbat care nu se împărtășea de hrana obișnuită, ci chiar și seara 
petrecea cu o asemenea înfrânare cum noi nu avem nici dimineața, 
sau chiar mai mare (pentru că, în cazul nostru, rămășițele [nemis- 
tuite] din masa de seară pricinuiesc năluciri sufletului, dar el nu 
și-a îngreunat corabia cu nimic dintre acestea). De aceea era firesc 
să poată vorbi despre acestea după-amiaza târziu. În plus, și atunci 
când petrecea în pustia de lângă Iordan, veneau acolo toţi pentru 
botez cu multă înflăcărare și puţin se preocupau de cele necesare 
vieții, așa cum și în preajma lui Hristos au rămas vreme de trei zile 
flămânzi». 

Aceasta este lucrarea unui propovăduitor râvnitor și a unui lu- 
crător osârdnic: să nu se retragă până ce nu vede că a prins rădăcini 
cuvântul sădit. Atunci de ce nu a străbătut toată Iudeea pentru a-L 
propovădui, ci stătea lângă râu, așteptându-L să vină, ca să-L arate 
atunci când a fost de față? Pentru că a vrut să facă aceasta prin fap- 
te. Strădania lui era doar aceea de a-L face cunoscut și de a convinge 
măcar pe câţiva să asculte despre viața veșnică. 

A lăsat în seama Lui mărturia mai mare - aceea prin fapte =, 
după cum El Însuși zice: „Eu nu de la om iau mărturia. Căci lucru- 
rile pe care Mi le-a dat Tatăl [ca să le săvârșesc], acestea sunt cele 
care mărturisesc despre Mine”. Vezi, dar, că această [cale] era mai 
roditoare! El a adus o mică scânteie și de îndată văpaia s-a ridicat 
până sus. Astfel, cei care mai înainte nici nu luau seama la spusele 
lui au zis mai târziu: „Loate câte a zis loan sunt adevărate”5*. 


%8 Ora 16. 

%9 loan 1, 39. 

5% Cf. Matei 15, 32. 
* loan 5, 34, 36. 
> Joan 10, 41. 

3. De altfel, dacă ar fi spus acestea străbătând [cetăţile], ar fi 
părut că cele săvârșite sunt urmare a unei strădanii omenești și pro- 
povăduirea ar fi fost acoperită de bănuială. 

„Și cei doi ucenici au auzit și au mers după El” Mai avea și alți 
ucenici, dar aceia nu numai că nu L-au urmat, ci au prins și invidie 
faţă de El. Căci au zis: „Rabbis%, Acela care era cu tine dincolo de 
Iordan, despre care tu ai mărturisit, iată El botează și toţi se duc la 
EI”5*+. Și altădată au venit și i-au adus învinuiri: „De ce noi postim 
și ucenicii Tăi nu postesc?”'5% Dar cei care au fost mai buni decât 
ceilalți nu au avut o astfel de purtare, ci de îndată ce au auzit L-au 
urmat. 

L-au urmat nu ca unii care s-au lepădat de învățătorul lor, ci, 
dimpotrivă, ca unii care au fost înduplecaţi de el, și au adus o do- 
vadă foarte puternică a faptului că au făcut aceasta în urma unei 
drepte discerneri a argumentelor [lui]. Căci nu au făcut astfel pen- 
tru că au fost îndemnați - așa cum s-ar putea bănui —, ci L-au urmat 
doar pentru că loan le-a spus dinainte ceea ceva fi, anume că Acela 
va boteza cu Duh Sfânt. Așadar, nu s-au lepădat de învățătorul lor, 
ci au voit să afle ce aduce Hristos în plus față de loan. 

Și iată că râvna lor a fost însoţită și de sfială. Căci nu L-au între- 
bat pe lisus de îndată ce au venit despre lucruri importante și măreţe, 
nici nu au făcut aceasta în public, de față cu toți, nici pur și simplu și 
la întâmplare, ci au căutat să-l vorbească de-o parte. Știau că vorbele 
învățătorului nu erau semn al smereniei, ci al adevărului. 

„Unul dintre cei doi care auziseră de la Ioan și veniseră după El 
era Andrei, fratele lui Simon Petru”5% - zice. De ce, dar, nu a făcut 
cunoscut și numele celuilalt? Unii spun că [a făcut așa] pentru că 
cel care L-a urmat era cel care a scris [Evanghelia ]5*; alții spun că 
nu acesta este motivul, ci faptul că acela nu era dintre [ucenicii] 
însemnați. De aceea nu era nevoie să se spună despre el mai mult 


s Tălmăcirea exactă a lui Rabbi este: „Domn, stăpân”. Rabbi este un termen reverențios 
dat învăţătorilor faimoși ai Legii mozaice. Echivalentul modern ar fi: „Sir, monseigneur, 
lord”. În greacă a fost transpus prin 56&oka?og - „dascăl, învățător, maestru” (cf. Ioan 
1, 38). Termenul nu demonstrează faptul că lisus ar fi fost rabin în sensul ulterior al 
cuvântului. 

54 Joan 3, 26. 

5 Matei 9, 14. 

5% loan 1, 40. 

57 Teodor de Mopsuestia va susține această identificare (Comentariu la Evanghelia după 
loan, 1, 1, 39). 

decât cele necesare. La ce bun să aflăm numele lui, de vreme ce nici 
măcar celor șaptezeci și doi nu le-a spus numele? Acest lucru se 
poate vedea și la Pavel, căci zice: „Am trimis împreună cu el pe fra- 
tele cel adesea zelos în multe, a cărui laudă este întru Evanghelie”5%8. 

lar pe Andrei îl pomenește și pentru o altă pricină. Care este 
aceasta? Pentru ca, atunci când auzi că Simon, auzind împreună 
cu acela: „Veniţi după Mine și vă voi face pescari de oameni'**, nu 
a fost nedumerit de această făgăduinţă neobișnuită, să înţelegi că 
fratele lui deja așezase temeliile credinței. 

Întorcându-Se lisus și văzând că merg după EI, le-a zis: „Ce 
căutaţi ?'5 De aici învăţăm că Dumnezeu nu apucă înaintea voinţei 
noastre, prin darurile Sale, ci, atunci când noi punem început, 
atunci când ne arătăm dornici, atunci ne dă și El numeroase prile- 
juri de mărturie. „Ce căutaţi?” Ce înseamnă asta? Cel care știe ini- 
mile oamenilor, Cel care scrutează gândurile noastre, El întreabă? 
Dar nu întreabă ca să afle (cum ar putea?), ci pentru ca prin această 
întrebare să Și-i apropie mai mult, ca să le dea mai multă îndrăz- 
neală și ca să le arate că sunt vrednici de a fi ascultați. 

Este foarte probabil ca ei să fi roșit și să se fi temut, ca unii care 
Îi erau necunoscuți și care îl auziseră pe învățătorul lor mărturisind 
lucruri atât de mărețe despre El. Deci, pentru a risipi toate acestea, 
și sfiala și teama, i-a întrebat și nu i-a lăsat să meargă până la casa 
Sa în tăcere. Totuși același lucru s-ar fi întâmplat și dacă nu ar fi 
întrebat. Ei ar fi continuat să-L urmeze și, mergând pe urmele Lui, 
ar fi ajuns la casa Lui. Deci de ce a întrebat? Așa cum am spus, a 
făcut acestea pentru a pregăti, pentru a liniști cugetul lor cuprins 
de sfială și neliniște și pentru a le da curaj. Ei și-au arătat dorirea 
nu numai prin faptul că L-au urmat, ci și prin faptul că L-au în- 
trebat. Deși nu învățaseră și nici nu auziseră încă nimic de la EI, 
L-au numit „învăţător”, înscriindu-se astfel în rândul ucenicilor și 
arătând pricina pentru care L-au urmat: pentru a auzi ceva de fo- 
los. Și ia seama la înțelepciunea lor! Nu au zis: „Învaţă-ne despre 
dogme sau despre altceva dintre cele importante”. Dar ce? „Unde 
locuiești?”>" Pentru că, așa cum am spus mai înainte, voiau ca în 


să 2 Corinteni 8, 18. 

5 Matei 4, 19. 

> Joan 1, 38. 

5 Joan 1, 38. Atât în cultura elenistică, precum și în cea iudaică, adeseori discipolii locuiau 
împreună cu maestrul lor. Când cei doi ucenici Îl întreabă pe lisus unde locuiește, cer 
tocmai permisiunea de a locui împreună cu El. 

liniște să-l vorbească, să-L asculte și să înveţe ceva de la El. De ace- 
ea nu au amânat, nici nu au zis: „Vom veni negreșit mâine și le 
vom asculta vorbind în public”, ci și-au arătat multa râvnă pe care o 
aveau pentru a-L asculta prin faptul că nu au fost întorși înapoi nici 
de momentul [nepotrivit] al zilei, pentru că era aproape de apusul 
soarelui. „Era ca la ceasul al zecelea” — zice. 

De aceea nici Hristos nu le vorbește despre felul în care arăta 
casa sau despre locul în care se afla, ci îi încurajează să-L urmeze, 
indicând astfel că i-a primit. Din această pricină nici El nu a spus 
ceva de acest fel: „Nu este acum vreme potrivită ca să intraţi în 
casă. Dacă voiţi ceva, veniți mâine să ascultați, dar acum mergeţi 
acasă!” Dimpotrivă, le-a vorbit ca unor prieteni cunoscuți Lui de 
multă vreme. 

Atunci, cum de spune în alt loc: „Dar Fiul Omului nu are unde 
să-Și plece capul'52, iar aici zice: „Veniţi și vedeți unde locuiesc”? 
Pentru că aceste cuvinte: „Nu are unde să-Și plece capul” arată că 
nu avea propria locuinţă, nu că nu locuia în casă. Și comparația di- 
nainte arată acest lucru. Evanghelistul a spus că au rămas la EI în 
ziua aceea, dar nu a mai adăugat și pricina, pentru că era evidentă. 
Nici ei nu L-au urmat, nici Hristos nu i-a tras la Sine pentru vreo 
altă pricină decât aceea de a învăța. De această învățătură atât de 
îmbelșugat și cu osârdie s-au bucurat, fie și numai într-o singură 
noapte, încât numaidecât au mers să „vâneze” și pe alții. 


4. Așadar, să învăţăm și noi de aici să considerăm toate lucru- 
rile ca fiind secundare față de ascultarea cuvintelor dumnezeiești 
și nicio vreme să nu o socotim nepotrivită. Chiar dacă trebuie să 
mergem într-o casă străină, chiar dacă unul care este necunoscut 
devine astfel cunoscut unor oameni de vază, chiar dacă este un 
ceas nepotrivit din zi sau orice vreme ar fi, niciodată nu trebuie să 
trecem cu vederea această îndeletnicire. Hrana, baia, ospeţele și 
toate celelalte trebuinţe ale vieții să aibă vremea lor rânduită, dar 
învățătura despre filosofia cea de sus să nu aibă un ceas anume sta- 
tornicit, ci întreg timpul să-i fie închinat. Căci zice: „Cu timp și fără 


x» 


timp mustră, ceartă, îndeamnă”. lar prorocul zice: „La legea Lui 


>= Luca 9, 58. 
53 Cf. Luca 9, 58. 
>+ 2 Timotei 4, 2. 

va cugeta ziua și noaptea'55. Și Moise îi îndemna pe iudei să facă 
aceasta mereu. 

Cele ale traiului - adică băile și ospeţele —, deși sunt necesare, 
moleșesc trupul atunci când ne dedăm lor mereu. Dar învățătura 
dată sufletului, cu cât se prelungește mai mult, cu atât mai puter- 
nic face sufletul care o primește. Noi însă ne cheltuim tot timpul 
cu nimicuri și fleacuri fără sens. Și dimineaţa, și după-amiaza, și 
la prânz, și seara ne adunăm fără vreun scop și avem și locuri anu- 
me rânduite pentru aceasta. Dar de învățăturile dumnezeiești, pe 
care le ascultăm doar o dată sau de două ori pe săptămână, suntem 
scârbiți și sătui. 

Care este, dar, pricina? Sufletul nostru este într-o stare rea. 
l-au slăbit dorinţa și pofta pentru acestea. De aceea nu simte cu 
tărie poftă pentru hrana duhovnicească. Pe lângă altele, și aceasta 
este o dovadă temeinică a bolii lui - faptul că nu simte foame sau 
sete, ci este scârbit de mâncare și băutură. Dacă în cazul trupului, 
această stare este semnul unei boli grave și pricinuiește slăbiciune, 
cu atât mai mult în cazul sufletului. 

„Și cum vom putea să înzdrăvenim acest suflet căzut și slăbit? 
Ce să facem? Ce să zicem?” - întrebi tu. Să ne apropiem de cuvin- 
tele dumnezeiești ale prorocilor, ale apostolilor, ale evangheliștilor 
și ale tuturor celorlalți. Atunci vom înțelege că este mult mai bine 
să ne hrănim cu acestea decât cu mâncărurile necurate - căci așa 
trebuie să numim fleacurile și întâlnirile fără de vreme. 

Spune-mi ce este mai bine: a discuta despre cele ce se petrec 
în piaţă, în tribunale și în armată, sau despre cele din ceruri și des- 
pre viața de dincolo? Ce este mai bine: a iscodi [viaţa] vecinilor și 
treburile lor și ale altora, sau a cerceta cele ale îngerilor și cele ce 
sunt importante pentru noi? lreburile vecinului nu te privesc nici- 
decum, dar cele din ceruri, da. „Dar” - spui tu - „se poate ca cineva 
să împlinească totul, chiar și după ce a ascultat acestea o singură 
dată.” Atunci de ce nu gândești așa și despre cele pe care le discuţi 
în zadar și fără rost? Pentru că vă cheltuiţi toată viața cu acestea și 
niciodată nu epuizați astfel de subiecte. 

Ca să nu mai vorbesc despre cele care sunt mai grave decât 
acestea. Căci cei care sunt mai cumpăniţi discută între ei despre 
cele de mai sus, dar cei mai indiferenți și mai nepăsători aduc 


55 Psalmul 1, 2. 

vorba, în discuţiile lor, despre mimi, dansatori, conducători de 
care, întinându-și auzul, distrugându-și sufletul şi sălbăticindu-și 
firea prin astfel de povestiri și făcând să intre în mintea lor răutăți 
de tot felul prin această discuţie. 

De îndată ce gura a rostit numele dansatorului, imediat s-au 
întipărit în suflet chipul lui, părul, îmbrăcămintea fină și dansa- 
torul însuși, care este mai destrăbălat decât toate acestea. Altul 
aprinde văpaia din altă parte, aducând în discuţie o desfrânată și 
vorbele ei, înfățișarea, ochii care clipesc, ușurătatea privirii, părul 
cârlionţat, roșeața obrajilor, pleoapele vopsite. 

Oare nu aţi simţit ceva și acum când am povestit eu acestea? 
Dar nu vă rușinați și nu roșiţi! Căci nevoia firii pricinuiește aceasta 
și mișcă sufletul potrivit cu puterea pe care o au cuvintele rostite. 
Dacă ați simţit ceva atunci când am vorbit, deși sunteţi în biserică, 
departe de acele lucruri, gândiți-vă cum este firesc să se simtă cei 
care se află chiar în teatru, care sunt cu totul lipsiți de sfială, care 
sunt în afara acestei cinstite și înfricoșătoare adunări, care privesc 
și ascultă acele lucruri fără pic de rușine. 

Dar poate că vreunul dintre cei care nu sunt atenţi ar putea în- 
treba: „Dacă nevoia firii aduce sufletul în această stare, de ce o treci 
cu vederea și ne învinuiești?” Pentru că a te moleși când auzi aces- 
tea este, într-adevăr, o lucrare a firii, dar a asculta unele ca acestea 
nu mai ține de fire, ci este o greșeală ce ține de propria voinţă. Este 
o neputinţă a firii și faptul că un om cuprins de flăcări este mistuit, 
dar firea nu ne trage spre foc și spre vătămarea pe care acesta o adu- 
ce, ci doar o voinţă strâmbă ar putea pricinui aceasta. 

Așadar, consider că se cuvine să curățesc și să îndrept această 
[deprindere], ca nu cumva să ne prăvălim de bunăvoie sau să cădem 
în adâncul răutăţii sau să alergăm nesiliți de nimeni în foc; ca nu 
cumva să ajungem, ca urmare a propriei noastre alegeri, în văpaia 
pregătită diavolului. 

Fie ca noi toți să fim izbăviți și de acest [foc] și de acela și să ne 
sălășluim în sânul lui Avraam, cu mila și cu iubirea de oameni ale 
Domnului nostru lisus Hristos, împreună cu Care fie slava Tatălui 
și Sfântului Duh în vecii vecilor. Amin. 


Omilia 19 


„Acesta l-a găsit întâi pe Simon, fratele său, și i-a zis: 
«Am găsit pe Mesia» (care se tâlcuiește «Hristos»). Și l-a 
adus la lisus.” (loan 1, 41-42) 


1. Încă de la început, când l-a făcut Dumnezeu pe om, nu l-a lăsat 
să fie singur, ci i-a dat ca ajutor femeia și le-a dat să locuiască împreu- 
nă, știind că vor avea mult folos de pe urma acestei sălășluiri laolaltă. 
Însă femeia nu s-a folosit de această binefacere așa cum ar fi trebuit. 

Dar, dacă cineva va cerceta acest lucru așa cum este prin firea 
lui, va vedea că din această sălășluire laolaltă pot trage mult folos 
cei care au minte cu adevărat. Și aceasta nu [se întâmplă] numai 
în cazul femeii și a bărbatului, ci și fraţii, dacă vor face așa, se vor 
bucura de această binefacere. De aceea și prorocul zicea: „Ce este 
bun și ce este plăcut decât numai a locui frații împreună! Și 
Pavel îi îndeamnă pe [creștini] să nu părăsească Biserica lor*”. 
Acesta este, de altfel, semnul prin care ne deosebim de animale. 
De aceea am clădit orașe, piețe și case: ca să fim împreună unii 
cu alții, nu numai prin sălășluire, ci și prin legătura dragostei. De 
vreme ce firea noastră a fost făcută de Creator lipsită și neîndes- 
tulată prin sine însuși, Dumnezeu a rânduit, spre folosul nostru, 
ca această lipsă să fie împlinită prin folosul ce îl avem de pe urma 
vieţuirii laolaltă. Din acest motiv a rânduit [El] nunta: pentru ca 
ceea ce lipsește unuia să fie împlinit de celălalt și pentru ca firea 
care este lipsită să devină împlinită în sine, așa încât, deși este mu- 
ritoare, va putea să devină nemuritoare pentru multă vreme, prin 
succesiunea urmașilor. Și aș putea să prelungesc și mai mult acest 
cuvânt, arătând câte foloase au cei care trăiesc împreună având 
între ei o legătură curată și sinceră. Dar acum ne stă înainte altă 
trebuinţă pentru care am spus acestea. 


55 Psalmul 132,1. 
57 Cf. Evrei 10, 25. 

După cea rămas cu lisus și a învăţat cele cea învăţat, Andrei nu 
a ţinut doar pentru el comoara, ci s-a grăbit să alerge numaidecât la 
fratele lui pentru a-i împărtăși bunurile pe care le primise. 

Dar de ce nu a relatat loan cele pe care Hristos le-a discutat cu 
ei? Și de unde reiese că acesta“ e motivul pentru care au rămas la 
El? Am arătat aceasta și data trecută, dar putem înțelege și din cele 
citite azi. Vezi ce îi spune fratele său? „Am găsit pe Mesia (care se 
tâlcuiește «Hristos»).” Ai văzut cum a arătat prin această afirmaţie 
cât de mult a învăţat într-un timp atât de scurt? A înfățișat astfel 
și puterea Învăţătorului de a-i convinge și râvna lor pe care încă 
dinainte o aveau, pentru că erau preocupați de aceste lucruri de 
la început. Căci aceste cuvinte sunt |izvorâte] dintr-un suflet care 
tânjea după prezenţa Lui și aștepta venirea Lui de sus, care s-a bu- 
curat foarte atunci când ceea ce aștepta s-a arătat și s-a grăbit să 
împărtășească și altora vestea cea bună. Acesta este un semn al 
bunăvoinţei frăţești, al iubirii de rude, al stării de sinceritate: a te 
grăbi să întinzi mâna altora spre ajutor duhovnicesc. Observă și 
faptul că a spus aceasta folosind articolul hotărât. Pentru că nu a 
spus: „Un Mesia” ci: „Mesia”. Deci așteptau un Hristos unic, care nu 
avea nimic în comun cu ceilalți. la seama și la faptul că Petru a avut 
cuget supus și ascultător încă de la început! Căci a alergat la EI de 
îndată, nicidecum zăbovind. „Și l-a adus” - zice — „la lisus.” 

Dar nimeni să nu-l învinuiască de credulitate pentru că a pri- 
mit cuvântul [fratelui] fără a cerceta prea mult. Este foarte posibil 
ca fratele său să-i fi spus acestea mai amănunțit și mai pe larg, dar 
evangheliștii, căutând concizia, în tot locul prescurtează mult. De 
altfel, nu se spune limpede că a crezut, ci că „l-a adus la lisus”, pre- 
dându-l de acum Lui, ca să înveţe de la EI totul. De asemenea, și 
celălalt ucenic era de față și încuviinţa acestea. 

Dacă loan Botezătorul”, după ce a spus că Acela este „Miel” 
și că „botează cu Duh”, i-a îndemnat pe [ucenici să meargă] să pri- 
mească de la E] o învățătură mai limpede, cu atât mai mult Andrei a 
făcut aceasta, socotind că el însuși nu este în măsură să-i dea toate 


5:38 Convingerea că lisus este Mesia cel așteptat. 

59 Având „duhul și autoritatea lui Ilie”, Sfântul loan Botezătorul a fost apostol și profet (cf. 
SFÂNTUL IRINEU DE LYON, Împotriva ereziilor, 3, 31, 4), sunetul glasului care este Logosul 
(cf. ORIGEN, Comentariu la Evanghelia după loan, 2, 193). Origen speculase chiar că loan 
Botezătorul ar fi fost un înger întrupat (Comentariu la Evanghelia după loan, 2, 186), iar 
în același comentariu (6, 71 ș.u.) discută despre cei care susțineau că loan este reîncarna- 
rea lui Ilie, doctrină combătută ulterior de Părinţii Bisericii (cf. SFÂNTUL GRIGORIE CEL 
MARE, 40 de omilii evanghelice, 4). 

lămuririle și aducându-l la Însuși Izvorul luminii cu atâta osârdie 
și bucurie, încât acela nu a putut cu niciun chip să amâne sau să 
zăbovească. 

„Și lisus” - zice — „privind la el, i-a zis: «Tu ești Simon, fiul lui 
lona; tu te vei numi Chefa» (ce se tâlcuiește «Petru»)-'> Începe de 
acum să-Și descopere dumnezeirea și puţin câte puţin o dă la iveală 
prin preziceri. Așa a făcut și cu Natanael și cu femeia samariteană. 


2. Prorociile nu sunt cu nimic mai prejos decât minunile și, în 
plus, nu dau impresia de lăudăroșenie. Dacă minunile Lui au fost 
defăimate de cei fără minte („Cu Beelzebul scoate demonii”s*, zice), 
despre proroci nimic de acest fel nu s-a spus vreodată. Așadar, în 
cazul lui Simon și al lui Natanael a folosit acest fel de învățătură. 
Dar cu Andrei și cu Filip nu a făcut așa. De ce oare? Pentru că ei 
aveau mărturia lui loan, adică o pregătire nu de mică însemnătate, 
iar Filip, atunci când i-a văzut pe cei care erau de faţă, a primit o 
dovadă fermă a credinței lor. 

„Iu ești Simon, fiul lui Ilona; tu te vei numi Chefa (ce se 
tâlcuiește «Petru»)” Faptul că El cunoștea cele prezente adeverește 
cunoașterea Sa cu privire la cele viitoare, căci Cel care l-a numit 
pe tatăl [aceluia] este limpede că știa dinainte și viitorul. Iar pre- 
zicerea a fost însoţită și de laudă, dar acesta nu a fost gestul unui 
lingușitor, ci al Unuia care prezicea viitorul, ceea ce se poate vedea 
limpede din cele ce s-au spus*2. 

Vezi că, în cazul samaritenei, El a însoţit prezicerea cu mus- 
trări aspre! Căci a zis: „Cinci bărbaţi ai avut și cel pe care îl ai acum 
nu-ți este bărbat'>>. Tot așa și Tatăl Său vorbește îndelung despre 
prorocie când Se împotrivește slăvirii idolilor: „Să vă vestească ei ce 
va veni asupra voastră”. Și iar: „Am vestit și am izbăvit și nu eram 
străin la voi'%5. Și de-a lungul întregii prorocii atrage atenţia asupra 


> Joan 1, 42. 

5= Matei 12, 24. 

5 Pentru orientali, numele nu reprezenta un simplu apelativ, ci un lucru cât se poate de 
concret și real (la egipteni era o parte a sufletului), care asigura postexistența după moarte 
a celui care îl purta. Damnatio memoriae constituia cea mai gravă pedeapsă aplicată cuiva. 
Numele la vechii semiți avea un caracter augural și profetic, trasând un potenţial viitor 
pentru noul-născut. Schimbarea numelui este o inițiativă exclusiv divină (v. Avraam, 
lacov ș.a.) și are ca efect o modificare a vocației și a destinului persoanei respective. 

5 loan 4, 18. 

54 Isaia 47, 13 (după Septuaginta). 

525 Isaia 43, 12. 

acestui lucru. Prorocia este cu deosebire o lucrare a lui Dumnezeu 
pe care demonii nu o pot imita oricât de mult s-ar strădui. În cazul 
minunilor poate fi vorba și despre nălucire, dar a spune dinainte în 
amănunt cele viitoare este un atribut pe care numai acea Fire ne- 
compusă îl are. Dacă demonii au făcut vreodată aceasta, prezicerile 
lor au fost de fapt înșelăciuni adresate celor mai lipsiţi de minte și 
întotdeauna sunt ușor de demascat. 

lar Petru nu a răspuns nimic la aceste cuvinte, pentru că încă 
nu știa nimic sigur, ci abia acum învăța. Observă, de asemenea, că 
nici nu a fost rostită prezicerea în întregime acum! Căci nu a zis: 
„Eu te voi numi Petrus și voi zidi Biserica Mea pe această piatră”, 
ci: „Tu te vei numi Chefa”, pentru că prima afirmaţie vădea o prea 
mare autoritate și putere. Hristos nu a arătat direct și de la început 
toată puterea Sa, ci a vorbit mai întâi într-un chip mai umil. Dar 
atunci când a dat dovada dumnezeirii Sale, a spus-o cu mai multă 
fermitate: „Fericit ești, Simone, că Tatăl Meu ţi-a descoperit”. Și 
iar: „Și Eu îţi zic ție: «Tu ești Petru și pe această piatră voi zidi Bi- 
serica Mea»"*%. Pe acesta l-a numit așa, iar pe lacov și pe fratele lui 
[i-a numit] „fiii tunetului”s*. De ce a făcut aceasta? Pentru a arăta 
că El este Cel care a dat și Vechiul [Testament] și a schimbat nu- 
mele, Cel care l-a numit Avraam pe Avram, Sarra pe Sarai, și Israel 
pe lacov*:. Multora le-a pus numele încă de la naștere, precum lui 
Isaac*%, lui Samson și altora [pomeniţi în cărțile] lui Isaia și Oseas2. 
Pe unii i-a numit după ce au primit numele de la părinţi, precum 
pe cei pomeniți mai înainte și pe Isus al lui Navi. Cei din vechime 
mai aveau și obiceiul de a pune numele după împrejurări, așa cum 
și Ilies a făcut. Acest lucru nu s-a făcut la întâmplare, ci pentru a 
avea numele ca pe o amintire a binefacerii lui Dumnezeu, pentru ca 


56 Aramaicul kepha („piatră”) este feminin. Echivalentul grecesc, mErpa, este feminin. 
Evanghelistul inovează, preferând puțin folositul termen Il£r1pos („cel de piatră”; ates- 
tat la Sofocles, de exemplu) de gen masculin. Aluzia trimite la soliditatea și fermitatea 
Bisericii lui Hristos. 

57 Cf. Matei 16, 18. 

58 Matei 16, 17. 

9 Matei 16, 18. 

5 Marcu 3, 17. 

5 Cf. Facerea 17, 5, 15; 35, 10. 

5 Cf. Facerea 17, 21. 

55 Cf. Isaia 8, 3; Osea 1, 4, 6,9. 

554 Cf Numerii 13, 17. 

55 S-ar putea ca lecțiunea corectă să fie 1 Aera în loc de 'Hiiog; cf. istoria Liei, care dă 
diverse nume augurale fiilor săi (v. Facerea 29-30). 

amintirea neîncetată a prorociei în urma căreia s-au dat numele să 
îi înveţe pe cei care le aud. Și lui loan, de asemenea, i-a dat numele 
de mai înainte. Cei care aveau să strălucească prin virtute de la o 
vârstă încă fragedă au primit numele de atunci, iar celor care aveau 
să se remarce mai târziu, li s-a dat numele mai apoi. 


3. Atunci primea fiecare alt nume, dar acum avem toţi același 
nume, mai măreț decât toate, pentru că ne numim creștini, fii ai 
lui Dumnezeu, prieteni și trup al Lui. Această numire are putere să 
ne înalțe mai mult decât toate celelalte și să ne facă mai râvnitori 
spre lucrarea virtuţii. Așadar, noi, care ne numim „ai lui Hristos”, 
să înțelegem vrednicia covârșitoare a acestei numiri și să nu facem 
[fapte] nevrednice de cinstea ei. Căci așa ne-a numit Pavel. Să 
înțelegem măreţia numelui și să ne sfiim. Dacă cineva care a primit 
numele unui general faimos sau al altui om ales se fălește când aude 
cutare sau cutare lucru și consideră că numele lui este o mare cinste 
și face tot posibilul ca nu cumva, datorită nepăsării sale, să fie defăi- 
mat cel al cărui nume îl poartă, atunci noi, care am fost numiţi nu 
după vreun general sau stăpânitor de pe pământ, nici după vreun în- 
ger sau arhanghel sau serafim, ci după Însuși Împăratul acestora, nu 
ne vom da chiar și viața numai să nu aducem ocară Celui care ne-a 
cinstit? Nu știți de câtă cinste se bucură trupele imperiale de scutieri 
și lăncieri care stau în preajma împăratului? Tot așa și noi, care ne-am 
învrednicit să fum aproape de EI - și chiar mult mai aproape decât 
cei pe care i-am pomenit, cu atât mai mult cu cât capul este mai 
aproape de trup -, să facem tot posibilul ca să-L imităm pe Hristos. 

Deci ce spune Hristos? „Vulpile au vizuini și păsările cerului 
cuiburi, dar Fiul Omului nu are unde să-Și plece capul.'57 Dacă 
vom pretinde aceasta de la voi, poate că multora vă va părea ceva 
greu și împovărător. De aceea, pentru neputința voastră, las la o 
parte această exigenţă, dar vă cer să nu vă alipiți de averi. 

După cum eu las la o parte, datorită neputinței celor mai 
mulți, pretenţia ca voi să practicați virtutea în acest chip covârșitor, 
tot așa și voi să vă abţineţi de la răutatea covârșitoare, cea peste 
măsură și chiar mai mult decât atât. Nu îi învinuiesc pe cei care 
au case și ogoare și bunuri și sclavi, ci vreau să le stăpânească po- 
trivit dreptății și așa cum se cuvine. Ce înseamnă „cum se cuvine”? 


55% Cf 1 Corinteni 3, 23. 
57 Luca 9, 58. 

Înseamnă să faceți aceasta ca stăpâni, nu ca robi, așa încât voi să le 
stăpâniţi, nu să fiți stăpâniţi de ele, să vă folosiţi, nu să abuzaţi de 
ele. De aceea se numesc „bunuri”, ca să ne folosim de ele3 în trebu- 
rile necesare, nu ca să le ținem spre păstrare. Aceasta din urmă este 
treaba slugii, iar cea dintâi este a stăpânului. Treaba robului este a 
le păzi, iara le cheltui este treaba stăpânului și a celui care are mul- 
tă putere. Nu le-ai primit ca să le îngropi, ci ca să le chivernisești. 
Dacă ar fi vrut Dumnezeu ca acestea să fie ţinute spre păstrare, nu 
le-ar fi dat oamenilor, ci le-ar fi lăsat să stea în pământ. Însă, de vre- 
me ce El vrea ca acestea să fie cheltuite, a îngăduit ca noi să le avem 
ca să le putem împărţi între noi. Dar, dacă le ținem pentru noi, nu 
mai suntem stăpâni ai lor. lar dacă vrei să le sporești și acesta este 
motivul pentru care le ţii, există și în acest caz o metodă mai bună 
decât toate: să le împrăștii și să le împarţi peste tot. Căci nu poate 
exista propășire fără cheltuială, nici bogăție fără consum. 

Acest lucru se poate vedea și în cele lumești. Așa face și ne- 
gustorul, așa face și lucrătorul pământului. Acesta din urmă 
cheltuiește semințele, iar celălalt banii. Unul călătorește pe mare 
ca să-și împartă mărfurile, iar celălalt se ostenește un an întreg să 
arunce seminţele și să le îngrijească. Aici însă nu e nevoie de nimic 
din toate acestea: nici să pregătim corabia, nici să înjugăm boii și 
să arăm pământul, nici să ne facem griji dacă vremea e nestator- 
nică, nici să ne temem că va cădea grindina. Aici nu există valuri, 
nici stânci. Această plutire pe mare și această semănare au nevoie 
de un singur lucru: să aruncăm cele materiale. Toate celelalte le va 
face Lucrătorul acela despre care spune Hristos: „Tatăl Meu este 
lucrătorul'59. Nu este absurd că atunci când putem primi toate fără 
osteneală suntem nepăsători și trândavi, iar acolo unde este nevoie 
de multă sudoare, de multă trudă și griji, oamenii arată toată osâr- 
dia, deși nici măcar nu au siguranța celor nădăjduite? 

Nu, rogu-vă, să nu fim atât de lipsiți de minte când e vorba 
de mântuirea noastră, ci, lăsând la o parte cele împovărătoare, să 
alergăm spre cele mai ușoare și aducătoare de mai mult câștig, ca 
să dobândim și bunurile viitoare, cu harul și cu iubirea de oameni 
ale Domnului nostru lisus Hristos, Căruia fie-l slava, împreună cu 
Tatăl și cu Duhul Sfânt, acum și pururea și în vecii vecilor. Amin. 


5 Cuvântul xpriuara („bunuri”) provine de la verbul xpaduou („a folosi”). 
559 loan 15, 1. 

„A doua zi voia să plece în Galileea și a găsit pe Filip și 
i-a zis: «Urmează-Mi!» Filip era din Betsaida, din cetatea 
lui Andrei și a lui Petru” (loan 1, 43-44) 


1. Cel care se îngrijește are parte de prisos, după cum se spune 
în Pildes+, iar Hristos ne-a dat de înţeles ceva mai mult decât atât 
atunci când a zis: „Cel care caută află”s. De aceea sunt îndreptățit 
să mă întreb cu mirare cum de L-a urmat Filip pe Hristos. Andrei 
a auzit de la loan și Petru de la Andrei, dar acesta nu a aflat nimic 
de la nimeni. Hristos i-a spus doar atât: „Urmează-Mi!, și acela de 
îndată s-a supus și nu s-a întors înapoi, ci a devenit chiar propovă- 
duitor către alții. Căci a alergat la Natanael și i-a zis: „Am aflat pe 
Acela despre care au scris Moise în Lege și prorocii'58. Vezi deci că 
avea mintea într-o stare de căutare și cerceta mereu cuvintele lui 
Moise și aștepta venirea [lui Hristos]? Căci această afirmaţie: „Am 
aflat” este proprie celor care caută mereu. 

A doua zi lisus a plecat în Galileea. El nu a chemat pe nimeni 
care să nu | se fi alăturat mai înainte. Nu a făcut aceasta fără rost, 
ci potrivit cu înțelepciunea și cunoașterea Sa. Dacă nimeni nu ar fi 
venit la EI, ci i-ar fi tras EI la Sine, atunci poate că aceia s-ar fi întors 
înapoi. Dar, pentru că nu se întâmpla așa, ci alegeau ei de bunăvoie, 
rămâneau statornici până la sfârșit. lar pe Filip*% l-a chemat pentru 
că Îi era cunoscut mai mult decât ceilalți. Îi era mai familiar pentru 
că acela se născuse și crescuse în Galileea. 


5% Sinopticii ne informează că Petru era originar din Capernaum. Este posibil că Betsaida 
(localitate renumită pentru industria pescărească) să fi fost locul unde Petru pescuia, 
petrecând mult timp aici. 

5 Pildele 14, 23. 

2 Matei 7, 8; Luca 1, 10. 

3 loan 1, 45. 

5 Faptul că un iudeu purta un nume grecesc nu constituia ceva neobișnuit pentru peri- 
oada respectivă. 


pe 

Luându-i deci pe ucenici, El a mers să-i „vâneze” și pe ceilalți 
și astfel i-a atras la Sine pe Filip şi pe Natanael. În cazul acestuia 
din urmă nu este nimic de mirare, pentru că „vestea despre lisus 
străbătuse toată Siria”55. De mirare este ceea ce s-a întâmplat cu 
Petru, cu Iacov și cu Filip, nu numai pentru că au crezut mai îna- 
inte de a vedea minuni, ci și pentru că erau din Galileea, de unde 
nu s-a ridicat proroc*%, nici nu poate fi ceva bun:”. Ei erau mai 
simpli, mai neciopliți și mai grosolani. lar Hristos tocmai prin 
aceasta Și-a arătat puterea - prin faptul că i-a ales pe cei mai de 
seamă ucenici dintr-un pământ ce nu aducea nicio roadă. Este 
posibil ca Filip să-L fi urmat pentru că i-a văzut pe Petru și pe fra- 
tele lui și pentru că a auzit de la loan. Este posibil, de asemenea, 
ca glasul lui Hristos să fi lucrat înlăuntrul lui, pentru că EI îi știa 
pe cei care aveau să-l fie apropiaţi. Dar evanghelistul a scris toate 
acestea pe scurt. 

Așadar, Filip știa că Hristos urma să vină, dar nu știa că Acela 
era Hristos, lucru pe care cred că îl auzise fie de la Petru, fie de la 
loan. De asemenea, loan menționează și satul lui Filip ca să înţelegi 
că Dumnezeu a ales cele slabe ale lumii*$. 

„Filip a găsit pe Natanael5* și i-a zis: «Am aflat pe Acela despre 
care au scris Moise în Lege și prorocii, pe lisus, fiul lui Iosif din 
Nazaret».'55 A spus acestea pentru a face propovăduirea sa demnă 
de crezare, prin aceea că se baza pe Moise și pe proroci, și pentru a-l 
impresiona pe ascultătorul său. De vreme ce Natanael era strict și 
cerceta toate după adevăr - așa cum și Hristos a mărturisit și faptele 
au arătat -, era firesc să-l trimită la Moise și la proroci, pentru ca 
astfel să-L recunoască pe Cel propovăduit. lar dacă L-a numit „fiul 
lui losif”, să nu te tulburi, căci era încă socotit fiul acestuia. 


545 Matei 4, 24. 

548 Cf. loan 7, 52. 

547 Cf. Ioan 1, 46. Galileea vremii era o provincie destul de cosmopolită, unde influența 
feniciană păgână era pregnantă. În primul veac înainte de Hristos s-a dus o politică 
intensă de re-iudaizare a provinciei, însă elementele păgâne rămân importante. 

548 Cf. 1 Corinteni 1, 27. 

549 Antroponimul „Natanael” este unul semitic, deși puţin frecvent. Unii cercetători l-au 
identificat pe Natanael cu Bartolomeu din tradiţia sinoptică. Cu toate acestea, evreii nu 
obișnuiau să dea două nume nou-născuţilor. Savanţii moderni preferă să urmeze tradiția 
patristică primitivă care nu îl asociază pe Natanael cu cei doisprezece apostoli (cf. Matei 
10, 3). Unii autori l-au identificat cu mirele de la nunta din Cana Galileei din loan 2 (cf. 
Ioan 21, 2) sau cu „ucenicul cel iubit” din Evanghelia de față. 

5 Joan 1, 45. 

Și de unde se vede, Filipe, că El este Acela? Ce dovadă ne dai? 
Căci nu este de ajuns să declari aceasta. Ce semn ai văzut? Ce mi- 
nuni? Căci nu este lipsit de primejdie a crede asemenea lucruri 
pur și simplu. Ce mărturie ai? „Aceeași ca și Andrei”, spune el. Nici 
acela nu a descris bogăţia pe care a găsit-o pentru că nu putea să 
înfăţișeze prin cuvinte acea comoară. De aceea l-a dus pe fratele lui 
la Cel aflat. Tot așa a făcut și Filip. Nu a spus că El este Acel Hristos 
și că El este Cel propovăduit de proroci, ci doar l-a dus la lisus știind 
că, dacă va gusta din cuvintele și din învățătura Lui, nu va mai pu- 
tea să se întoarcă înapoi. 

„Și i-a zis Natanael: «Din Nazaret poate fi ceva buns*?» Filip i-a 
zis: «Vino și vezi». lisus a văzut pe Natanael venind către E] și a 
zis despre el: «lată cu adevărat israelit în care nu este vicleșug». 55 
Pentru că a spus: „Din Nazaret poate fi ceva bun?”, [Hristos] l-a 
lăudat și l-a admirat. Oare nu ar fi trebuit să-l mustre? Nicidecum. 
Aceste cuvinte nu sunt ale unuia care nu crede și nu sunt vrednice 
de mustrări, ci de laude. Cum și în ce fel? Pentru că Natanael cer- 
cetase cuvintele prorocilor mai atent decât Filip și auzise din Scrip- 
turi că Hristos trebuie să vină din Betleem, din cetatea din care era 
David. Acest lucru îl susțineau și iudeii, iar prorocul l-a vestit mai 
înainte, zicând: „Și tu, Betleeme, nu ești nicidecum cel mai mic 
între căpeteniile lui luda, căci din tine va ieși Conducătorul care va 
paște pe poporul Meu Israel”'554. Când a auzit că El era din Nazaret, 
s-a tulburat și a fost nedumerit, pentru că a văzut că vestirea lui 
Filip nu era în acord cu afirmaţia prorocului. 

Dar privește câtă înțelepciune și îngăduință a avut, chiar dacă a 
fost nedumerit! Căci nu a spus numaidecât: „Mă amăgești, Filipe, și 
mă minți! Nu cred, nu vin! Am aflat de la proroci că Hristos trebuie 
să vină din Betleem, iar tu spui că este din Nazaret. Deci nu este El 
Acela”. Ei bine, nu a spus nimic din toate acestea. Dar ce [a făcut]? 
A mers și el [la Hristos], arătându-și, pe de o parte, cunoașterea 
exactă a Scripturilor și caracterul de neamăgit prin aceea că nu a 


55 Nazaretul era un sat lipsit de importanţă, având în jur de 300 de locuitori. Nu apare 
menționat în operele lui losefus Flavius, nici în Talmud. Ulterior, și oponenții lui lisus vor 
ridica o problemă similară (cf. loan 7, 41). 

55 Sintagma era consacrată în tradiţia rabinică, cu referire la studiul Scripturii sau la 
urmarea modelului de viață al maestrului spiritual. Alte expresii erau: „vino și ascultă”, 
„vino și meditează” etc. 

55 loan 1, 46-47. 

55+ Miheia 5, 1; Matei 2, 6; loan 7, 42. 

acceptat faptul că EI este din Nazaret și, pe de altă parte, vădindu-și 
marea dorire pe care o avea pentru venirea lui Hristos prin aceea că 
nu l-a respins pe cel care i L-a vestit. El s-a gândit că era posibil ca 
Filip să se fi înșelat în privința locului. 

Observă, rogu-te, și îngăduinţa cu care l-a contrazis, formu- 
lând-o sub forma unei întrebări! Căci nu a zis: „Galileea nu aduce 
nimic bun”. Dar ce? „Din Nazaret poate fi ceva bun?” Și Filip, la 
rândul lui, era foarte înţelept, căci nu s-a indignat, nici nu s-a 
supărat pentru că nu i s-a dat crezare, ci a stăruit, voind să-l ducă 
pe acest bărbat [la Hristos] și arătându-ne încă de la început vi- 
goarea sa apostolică. De aceea și Hristos a zis: „lată cu adevă- 
rat israelit în care nu este vicleșug”. Pentru că există și israeliți 
mincinoși, dar acesta nu era așa. Judecata lui - voia EI să zică - 
era nepărtinitoare. Nu spunea nimic doar pentru a face pe plac, 
nici din dușmănie. 

Când au fost întrebaţi unde trebuie să Se nască Hristos, iudeii 
au spus: „În Betleem”ss și au adus și mărturie, zicând: „Și tu, Betle- 
eme, nu ești nicidecum cel mai mic între căpeteniile lui luda'556. 
Fi au mărturisit acestea mai înainte de a-L vedea, iar după ce L-au 
văzut au ascuns mărturia, din pizmă, zicând: „Pe Acesta nu-L știm 
de unde este”57. Dar Natanael nu a făcut așa, ci a păstrat părerea 
pe care a avut-o despre EI de la început - anume că [Mesia] nu este 
din Nazaret. 

Atunci de ce L-au numit prorocii „nazarinean”? Pentru că a 
crescut și a viețuit acolo. Hristos S-a ferit să spună: „Nu sunt din 
Nazaret, așa cum ţi-a vestit Filip, ci din Betleem”, ca să nu aducă 
îndoială asupra afirmației [lui Filip] încă de la început. Dincolo de 
aceasta, chiar dacă l-ar fi convins, ea nu ar fi fost o dovadă îndes- 
tulătoare pentru a arăta că El este Hristos. Pentru că putea fi din 
Betleem, așa cum erau și ceilalți născuţi acolo, dar să nu fie Hris- 
tosul. Așadar, nu a spus acest lucru, dar a făcut ceea ce putea în cea 
mai mare măsură să-l atragă [pe Natanael]: a arătat că EI era de față 
atunci când ei vorbeau între ei. Așadar, când acela L-a întrebat: „De 
unde mă cunoști?”, El i-a zis: „Mai înainte de a te chema Filip, te-am 
văzut când erai sub smochin'5%. 


555 Matei 2, 5. 
555 Matei 2, 6. 
557 loan 9, 29. 
55 loan 1, 48. 

lată ce om ferm și așezat! Atunci când Hristos a spus: „lată cu 
adevărat israelit [în care nu este vicleșug]!"5%, nu s-a semeţit dato- 
rită laudelor, nici nu s-a grăbit să primească elogiile, ci a continuat 
să caute și să cerceteze cu mai mare atenție, voind să afle ceva sigur. 
Deci el a întrebat în continuare ca un om, iar lisus i-a răspuns ca 
Dumnezeu. Și i-a zis: „Le știu dinainte”. Nu ca un om care îl urmă- 
rise a cunoscut caracterul lui sincer, ci ca un Dumnezeu Care îl știa 
dinainte. 

A zis: „Acum te-am văzut sub smochin'”5%, adică atunci când 
nimeni nu era de față, afară de Filip și Natanael, și au vorbit toate 
acestea de-o parte. De aceea s-a spus că, văzându-l de departe, i-a 
zis: „lată cu adevărat israelit”, ca să înţelegi că Hristos a spus acestea 
mai înainte ca Filip să se apropie și astfel mărturia să fie dincolo de 
bănuială. De aceea a menționat și timpul și locul și pomul. Dacă ar 
fi spus doar: „Ie-am văzut mai înainte ca Filip să vină la tine”, s-ar 
putea bănui că El l-a trimis pe Filip și că, prin urmare, nu spunea 
nimic deosebit. Acum însă, după ce i-a spus locul unde stătea când 
l-a chemat Filip, precum și denumirea pomului și vremea când au 
vorbit, a arătat că prezicerea Sa este de netăgăduit. 

Și nu numai că Și-a vădit prezicerea, dar și în alt fel l-a învățat. 
I-a amintit cele ce au vorbit ei atunci, cum ar fi: „Din Nazaret poate 
fi ceva bun?” Mai ales din această pricină L-a recunoscut Natanael. 
Dar și pentru că, atunci când i-a spus aceste cuvinte, nu l-a învinuit, 
ci l-a lăudat și l-a admirat. De asemenea, Natanael a înțeles că El 
este cu adevărat Hristos nu numai datorită prezicerii, ci și datorită 
faptului că i-a cercetat amănunțit gândul, arătând prin aceasta că 
știa și cele din mintea lui. Deci, chiar dacă acela părea că vorbește 
împotriva Lui, El nu l-a mustrat, ci l-a lăudat. I-a spus că Filip l-a 
chemat, dar nu a menționat ce i-a zis acela și ce a răspuns el, ci a lă- 
sat acestea în seama conștiinței lui și nu a vrut să-l mustre mai mult. 


559 Aici Domnul lisus face o abilă paralelă cu Iacov, strămoşul lui Natanael, cel care își 
câștigase dreptul de întâi născut printr-o stratagemă (cf. Facerea 27, 35, unde este folosit 
același termen). 

5 Înţelesul afirmației Mântuitorului este incert. Unii exegeţi au interpretat smochinul în 
mod alegoric. Imaginea tradițională a rabinului era aceea de a studia Torah sub un smo- 
chin. Alţii au făcut legătura cu episodul din istoria apocrifă a lui Daniel și a Susanei, unde 
martorii afirmau că văzuseră pretinsul adulter sub arbori diferiți, dintre care un smochin. 
Fericitul Augustin vede o legătură între smochinul de aici și pomul cunoașterii binelui și 
răului, care ar fi fost, potrivit tradiţiei antice patristice, un smochin. Natanael se afla în 
umbra păcatului, din care l-a izbăvit Hristos (Predica 174, 4). 

3. Cum? L-a văzut doar mai înainte ca Filip să îl cheme? Nu îl 
vedea și mai înainte de aceasta cu ochiul Său neadormit? Ba da, îl 
vedea și nimeni nu ar putea spune că nu este așa, dar deocamda- 
tă i-a spus ceea ce era de trebuință [pentru momentul acela]. Și 
Natanael ce a făcut? De vreme ce a primit dovada de netăgăduit a 
preștiinţei Lui, a continuat cu o mărturisire și, după ce mai înain- 
te și-a arătat strictețea prin amânare, acum și-a arătat bunăvoința 
prin consimţire. Căci zice: „A răspuns și i-a zis: «Rabbi, Tu ești Fiul 
lui Dumnezeu, Tu ești regele lui Israel!»"5* Vezi cum sufletul lui a 
devenit deodată foarte bucuros și ÎL îmbrățișa, prin cuvintele sale, 
pe lisus? „Iu” - zicea el - „ești Cel așteptat, Cel căutat! Ai văzut 
cum sălta și sărea de bucurie, surprins și mirat? Tot așa trebuie să 
ne bucurăm și noi pentru că ne-am învrednicit să-L cunoaștem pe 
Fiul lui Dumnezeu. Și nu trebuie să ne bucurăm doar în cugetul 
nostru, ci să arătăm aceasta și prin fapte. Și ce este propriu celor 
care se bucură? A se supune Celui pe care L-au cunoscut. lar pro- 
priu celor care se supun este să facă ceea ce voiește Acela. Pentru că, 
dacă vom face fapte care Îl mânie, cum vom arăta că ne bucurăm? 
Nu aţi văzut că și atunci când cineva primește în casă pe unul dintre 
cei care îi sunt dragi face toate cu bucurie și aleargă de colo-colo, 
iar de ar fi nevoie să dea toate bunurile sale, nu ar cruța nimic, nu- 
mai să facă pe plac celui care îl vizitează? Dar, dacă cineva face o 
invitaţie și nu se arată binevoitor față de oaspetele său și nu face 
cele ce îi sunt spre odihnă aceluia, chiar și de mii de ori de ar spune 
că se bucură de venirea lui, nu poate fi crezut vreodată de cel găz- 
duit. Și pe bună dreptate, căci ar trebui să arate aceasta prin fapte. 

Așadar, de vreme ce Hristos a venit la noi, să arătăm că ne bu- 
curăm și nu facem nimic care să-L mânie. Să împodobim casa în 
care vine, căci aceasta este partea celor care se bucură. Să-l punem 
înainte bucatele din care vrea să mănânce, căci aceasta este par- 
tea celor care se veselesc. Care sunt aceste bucate? EI Însuși spune: 
„Mâncarea Mea este să fac voia Celui care M-a trimis'5€. Să-L hră- 
nim, dar, când este flămând; să-l dăm să bea când este însetat. 
Chiar și un pahar cu apă rece dacă Îi dai, îl primește, pentru că 
te iubește. lar cele ce vin de la cei iubiţi, chiar dacă sunt mici, celui 


5% Joan 1, 49. 
5 Joan 4, 34. 
5% Cf. Matei 25, 35. 
55 Cf. Marcu 9, 4. 


198 SFÂNTUL LOAN GURĂ DE AUR 


care iubește i se par mari. Numai să nu fii nepăsător. Chiar și doi 
bănuţi dacă dai, nu îţi întoarce spatele, ci îi primește ca pe o mare 
bogăţie. De vreme ce EI nu este lipsit și, prin urmare, nu primește 
acestea pentru că are nevoie, este firesc să judece totul nu potrivit 
cu măsura celor date, ci potrivit cu voința celui care dă. 

Arată doar că Îl iubești pe Cel care a venit, că îţi dai silința 
în toate pentru EI, că te bucuri de prezenţa Lui! la seama, de ase- 
menea, la ceea ce El Însuși simte pentru tine! Pentru tine a venit, 
pentru tine Și-a pus sufletul și, după toate acestea, nu Se dă înapoi 
nici de la a-ţi face rugăminţi. Căci zice: „În numele lui Hristos ne 
înfățișăm ca mijlocitori, ca și cum Dumnezeu v-ar ruga prin noi'5%8, 

Și cine este atât de nebun - zice - încât să nu-și iubească stă- 
pânul? Și eu spun același lucru și știu că nimeni dintre noi nu ar tă- 
gădui aceasta nici cu vorbele, nici cu mintea. Dar cel iubit vrea să i 
se arate aceasta nu numai prin vorbe, ci și prin fapte. Dacă spunem 
așa, dar nu săvârșim faptele celor care iubesc, suntem vrednici de 
râs nu numai înaintea lui Dumnezeu, ci şi a oamenilor. 

Deci, de vreme ce a mărturisi numai prin cuvinte, iar prin fapte 
a tăgădui nu este numai o neghiobie, ci și o pricină de vătămare 
pentru noi, să mărturisim prin fapte, ca să avem și noi parte de 
mărturisire din partea Lui5% în ziua aceea când EI va mărturisi îna- 
intea Tatălui pentru cei vrednici, în Hristos lisus, Domnul nostru, 
prin Care și cu Care fie slava Tatălui și Sfântului Duh acum și puru- 
rea și în vecii vecilor. Amin. 


565 Cf. Marcu 12, 42-44. 
5% 2 Corinteni 5, 20. 
5%7 Cf. Matei 10, 32. 

„A răspuns Natanael și I-a zis: «Rabbi, Tu ești Fiul lui 
Dumnezeu, Tu ești regele lui Israel!» Răspuns-a lisus și 
i-a zis: «Pentru că ţi-am spus că te-am văzut sub smochin 
crezi? Mai mari decât acestea vei vedea».” (loan 1, 49-50) 


1. Avem nevoie de multă grijă, iubiților, și de multă trezvie ca 
să putem pătrunde adâncul dumnezeieștilor Scripturi. Căci nu pu- 
tem afla oricum sensul lor, nici dormind, ci este nevoie de cerceta- 
re amănunțită și de rugăciune stăruitoare ca să putem zări măcar 
puțin din înțelesurile dumnezeiești cele de nepătruns. 

lată și azi ne stă înainte o temă nu de mică însemnătate, ci una 
care necesită multă sârguință și cercetare. Când Natanael I-a spus: 
„Tu ești Fiul lui Dumnezeu!5%, Hristos i-a zis: „Pentru că ţi-am 
spus că te-am văzut sub smochin crezi? Mai mari decât acestea vei 
vedea”. Deci ce este de cercetat în privința acestor cuvinte? Atunci 
când Petru, după ce a văzut atâtea minuni și a primit o atât de înaltă 
învățătură, a mărturisit: „Iu ești Fiul lui Dumnezeu”, a fost numit 
„fericit”, ca unul care a primit descoperirea de la Tatăl5%. Natanael 
însă, deși a spus același lucru chiar mai înainte de a vedea minuni și 
de a primi învățătura, nu a auzit nimic de acest fel, ci, ca și când nu ar 
fi spus atât cât trebuia să spună, a fost îndreptat către ceva mai înalt. 


5% Titlurile pe care 1 le conferă Natanael lui lisus sunt specific mesianice. Sintagma „fiul 
omului” este de origine aramaică. În Scriptură o întâlnim aplicată la omul în suferință 
(cf. lezechiel 37, 3). Expresia „cineva ca fiul omului” este atribuită îngerilor în Cartea lui 
Daniel, în Daniel 7, 13 cineva „aidoma unui fiu al omului” este întronat rege al tuturor 
naţiunilor. Figura aceasta a fost interpretată ca o alegorie a lui Israel, însă, începând cu 
2 Ezdra și 2 Enoh, în gândirea iudaică titlul de „fiul omului” devine un atribut specific 
lui Mesia, care va izbăvi poporul iudeu în vremurile eshatologice. În Noul Testament, 
sintagma este aplicată numai Mântuitorului lisus Hristos. Pe parcursul Evangheliei după 
loan se poate observa dezamăgirea iudeilor contemporani cu privire la realizarea statu- 
tului lui lisus ca rege mesianic (cf. Ioan 6, 15; 12, 13). Conflictul dintre regele mesianic 
lisus, Regele regilor (cf. Apocalipsa 19, 16), și regele pământesc, Cezarul, va atinge apogeul 
în loan 19, 15. 

5 Cf. Matei 16, 13-17. 

Care este pricina? Aceleași cuvinte le-au rostit și Petru și Natanael, 
dar nu cu același înțeles, pentru că Petru L-a mărturisit ca Fiu al lui 
Dumnezeu, ca Dumnezeu adevărat, iar Natanael ca simplu om. De 
unde putem vedea aceasta? Din cele spuse apoi. Căci, după cea spus: 
„Tu ești Fiul lui Dumnezeu”, a adăugat: „Tu ești regele lui Israel”. Dar 
Fiul lui Dumnezeu nu este numai rege al lui Israel, ci al întregii lumi. 

Nu numai de aici reiese acest lucru, ci și din cele ce urmează. 
Lui Petru nu i-a spus Hristos nimic în plus, ci, ca și când credinţa sa 
ar fi fost deplină, i-a spus că va zidi Biserica pe mărturisirea lui57. În 
privinţa lui Natanael însă nu a făcut nimic de acest fel, ci, dimpotri- 
vă, ca și când ar fi lipsit din mărturisirea lui o mare parte, și chiar cea 
mai importantă, a adăugat EI restul. Și ce a zis? „Adevărat, adevărat 
vă zic vouă, de acum veţi vedea cerul deschizându-se și pe îngerii 
lui Dumnezeu suindu-se și coborându-se peste Fiul Omului "52 Vezi 
cum încetul cu încetul îl ridică de la pământ și îl face să nu își mai 
închipuie că El este un simplu om? Cum ar putea să fie om Cel căruia 
îngerii Îi slujesc și peste care îngerii se suie și se coboară52? De aceea 
a zis: „Mai mari decât acestea vei vedea”. Și, pentru a arăta aceasta, a 
vorbit în continuare despre slujirea îngerilor. Ceea ce a vrut să spună 
este ceva de acest fel: „Ţi s-a părut, Natanael, că acesta este un lucru 
mare și de aceea ai mărturisit că Eu sunt regele lui Israel? Dar ce vei 
spune când vei vedea îngerii suindu-se și coborându-se peste Mine?” 
Prin aceste cuvinte l-a convins să [l mărturisească și ca Stăpân al în- 
gerilor. Ca peste Fiul adevărat al Împăratului se suiau și se coborau 
slujitorii împărătești atât în vremea Răstignirii, cât și în vremea În- 
vierii și a Înălţării, dar și mai înainte de acestea, când au venit și Îi 
slujeau**, precum și atunci când au binevestit nașterea Lui, strigând: 
„Slavă întru cei de sus lui Dumnezeu și pe pământ pacePsz, și atunci 
când au venit la Maria5% sau când au venit la losif576. 

A făcut acum ceea ce a făcut de multe ori. A rostit două pre- 
ziceri, dintre care pe una a dovedit-o, iar pe cealaltă, care ţinea de 


57 Cf. Matei 16, 18. 

5 Joan 1, 51. Sfântul Ambrozie (Iacov și viața fericită, 2, q, 16) va face o analogie cu vedenia 
avută de lacov, care a văzut o scară ce unea cerul cu pământul și pe care urcau și coborau 
îngerii (Facerea 28, 10-12). 

52 Paralela cu imaginea scării lui lacov este evidentă. 

5% Cf Matei q, n. 

5% Luca 2, 14. 

575 Cf. Luca 1, 28. 

57% Cf. Matei, 20; Matei 2, 13. 

viitor, a confirmat-o prin cea care se referea la prezent, pentru că 
unele dintre spusele Sale au primit deja dovada, cum ar fi: „Mai 
înainte de a te chema Filip, te-am văzut sub smochin”, iar altele ur- 
mau să se petreacă sau se petrecuseră în parte, cum ar fi coborârea 
și suirea îngerilor în vremea Răstignirii, a Învierii și a Înălţării. Prin 
cuvintele Sale a făcut acest lucru vrednic de crezare chiar mai îna- 
inte de a se întâmpla. Cel care a cunoscut puterea Lui din cele pe- 
trecute deja, atunci când Îl aude vorbind de cele viitoare, primește 
mai ușor această prezicere. 

Deci ce a făcut Natanael? Nu a răspuns nimic. De aceea și Hris- 
tos Și-a încheiat aici cuvântul către el, îngăduindu-i să cugete singur 
la cele spuse. Pe de altă parte, nu a vrut să spună toate deodată, ci, 
după cea aruncat semințele în pământ roditor, le-a lăsat să odrăsleas- 
că în tihnă. Și în alt loc a arătat acest lucru, zicând: „Asemenea este 
Împărăţia cerurilor unui om care a semănat sămânță bună. Dar, pe 
când dormea, a venit vrăjmașul și a semănat neghină printre grâu'57. 

„lar a treia zi*% s-a făcut nuntă”? în Cana Galileei5*. Și a fost 
chemat lisus la nuntă. Și erau și Mama lui lisus acolo și frații Lui.'5% 


577 Matei 13, 24-25. 

5% A treia zi după un eveniment. Potrivit tradiţiei iudaice, fecioarele se măritau în a patra 
zi a săptămânii, iar văduvele în a cincea. Exegeţii nu sunt de acord în a identifica eveni- 
mentul respectiv, probabil o mare sărbătoare iudaică, precum Cincizecimea. Totuși textul 
poate fi înţeles, cel mai simplu, ca făcând referire la trei zile „după” cele narate anterior. | 
Teodor de Mopsuestia consideră că nunta din Cana are loc la trei zile după botezul lui lisus i 
(Comentariu la Evanghelia după loan, 1, 2, 1). Numărul de trei a fost asociat cu misterul | 
Sfintei Treimi (cf. CAESARIUS DIN ARLES, Predica 167, 1). Fericitul Augustin vede în nunta | 
din Cana o prefigurare a nunții eshatologice a Mirelui ceresc cu aleșii Săi (Despre Sfânta | 
Treime, 8, 4). | 
5 În tradiția evanghelică, banchetul, ospățul, petrecerea sunt omniprezente; banche- 

tul este frecvent în parabolele iudaice (cf. banchetul mesianic din Isaia 25, 6-9). Deși 

nu apare la evangheliștii sinoptici, petrecerea de faţă nu este neapărat fictivă. Apa, aici 

și în toată Evanghelia, trimite către botez și către lucrarea Duhului. Vinul poate fi aso- 

ciat cu 'Thora (ca în alte parabole iudaice), cu bucuria eshatologică (imagine prezentă în 

textele creștine vechi) sau cu sângele euharistic (cf. loan 6). Eusebiu de Cezareea vede 

în acest vin un simbol al credinței Noului Legământ, care transformă cu totul ființa 

omului (Demonstrația evanghelică, 9, 8, 8), iar Maxim din Turin, „vinul cel trezitor al 

harului” (Predica 23). Faptul că Hristos acceptă să participe la o nuntă este foarte rele- 

vant: Creatorul bărbatului și al femeii vine și binecuvântează unirea lor. Astfel, nunta 

este binecuvântată de Dumnezeu, iar ereticii care resping căsătoria greșesc (cf. ORIGEN, 

Fragmentul 28 la Evanghelia după loan). | 

5% | ocalitatea Cana a fost identificată cu Kefar Kana, la 3 mile de Nazaret, sau, mai proba- 
bil, cu Khirbet Kana, la opt mile de Nazaret. | 
5% Joan 2, 1-2. Sfântul Chiril al Alexandriei, pornind de la expresia biblică „Galileea păgâ- 
nilor”, vede în nunta din Cana o alegorie a nunţii mistice a lui Dumnezeu cu Biserica cea | 

Am spus deja că în Galileea era mai bine cunoscut. De aceea 
L-au chemat la nuntă și era de față. Căci nu căuta cele spre vrednicia 
Sa, ci spre facerea de bine către noi. El, Care nu a socotit o nevred- 
nicie a lua chip de rob, cu atât mai mult nu a considerat o nevredni- 
cie să vină la nunta? robilor; El, Care a stat la masă cu vameșii și cu 
păcătoșiis8, cu atât mai mult nu ar fi refuzat să stea la masă cu cei 
prezenți la nuntă. Desigur, cei care L-au invitat nu aveau despre El 
părerea cuvenită Lui, nici nu L-au chemat ca pe un om de seamă, ci 
doar ca pe unul dintre cei mulți și ca pe o cunoștință. Evanghelistul 
a dat de înţeles acest lucru zicând: „lar Mama lui lisus era acolo și 
fraţii Lui”. Deci, așa cum i-au chemat pe Mama și pe fraţii Lui, așa 
L-au chemat și pe lisus. 

„Și, sfârșindu-se vinul, a zis Mamas% Lui: «Nu mai au vin5%5»."586 
Aici merită să cercetăm cum se face că Mama și-a închipuit ceva 
măreț în legătură cu Fiul său. Căci încă nu făcuse nicio minune, 
pentru că spune [evanghelistul]: „Acest început al minunilor l-a 
făcut lisus în Cana Galileei "57. 


2. lar dacă ar zice cineva că simpla adăugare: „În Cana Galile- 
ei” este o dovadă suficientă că nu acesta este începutul minunilor, 
pentru că ar fi putut fi prima minune petrecută acolo, dar nu prima 
în mod absolut - căci este posibil să fi făcut altele în altă parte —, îl 
vom întreba ceea ce am spus și mai înainte: „Atunci ce înseamnă 
cele zise de loan: «Și eu nu-L știam, dar ca să fie arătat lui Israel, de 
aceea am venit eu botezând cu apă»? 


aleasă dintre păgâni (Comentariu la Evanghelia după Ioan, 2, 1). În Evanghelia după loan, 
Galileea este locul unde începe și unde se sfârșește activitatea pământească a lui lisus. 

55 Prezenţa Domnului Hristos - Care nu S-a născut în urma unei nunți - la nunta din 
Cana consacră Taina Căsătoriei (cf. MAXIM DIN TURIN, Predica 23). 

56 Cf. Marcu 2,16. 

55 De regulă, la asemenea festivități, femeile mâncau separat de bărbaţi; probabil ne 
aflăm în fața unei petreceri nupțiale de mici dimensiuni și toți oaspeții mâncau împre- 
ună. Îndrăzneala pioasă a Maicii Domnului lisus își are corespondent și în alte episoade 
rabinice ale vremii, dar și în Evanghelie (v. femeia canaaneană, femeia samariteană etc.). 
De fapt, spusele Fecioarei Maria sunt mai curând o aluzie discretă și politicoasă adresată 
lui lisus în legătură cu situaţia penibilă creată. 

5% O asemenea neglijenţă îl costa foarte scump pe organizator și constituia o mare dezo- 
noare pentru mire, care ajunge de batjocura celor din localitate pentru ani de zile, precum 
ne informează sursele ebraice ale vremii. 

5% Joan 2, 3. 

5% loan 2, ul. 

5% loan 1, 31. 

Dacă ar fi făcut minuni încă de la o vârstă fragedă, nu ar fi 
avut nevoie israeliţii de un altul care să li-L arate. Când a venit la 
oameni, S-a făcut cunoscut nu numai celor din ludeea, ci și celor 
din Siria și mai departe, prin minunile Sale - și acestea săvârșin- 
du-le doar vreme de trei ani, măcar că nici de aceștia trei nu a avut 
nevoie ca să Se descopere, pentru că încă din primul an a străbătut 
pretutindeni vestea despre El. Și în acest scurt răstimp atât de mult 
a strălucit prin mulțimea minunilor, încât numele Lui a devenit 
cunoscut tuturor. Cu atât mai mult, dacă ar fi făcut minuni încă din 
copilărie, nu ar fi fost dat uitării în tot acest timp. Cele petrecute ar 
fi fost încă și mai neobișnuite, ca unele ce erau făcute de un băieţel, 
iar timpul ar fi fost de două sau de trei ori sau de multe ori mai în- 
delungat. Dar nu a făcut nicio minune pe când era copil5*, afară de 
una singură despre care a mărturisit Luca, zicând că, pe când avea 
doisprezece ani, ședea ascultându-i pe învățători și, datorită între- 
bărilor Sale, Se arăta minunat5*. 

De altfel, era firesc și normal să nu fi început a face minuni 
încă de la o vârstă fragedă, căci [oamenii] ar fi crezut că este vorba 
despre năluciri. Dacă și atunci când era deja la maturitate mulţi 
aveau această bănuială, cu atât mai mult, dacă ar fi făcut minuni pe 
când era doar un băieţel, aceia, mistuiți de pizmă, L-ar fi tras către 
Cruce mai degrabă și mai înainte de vremea rânduită și aceste fapte 
ce țin de iconomie nu ar fi fost crezute. 

„Atunci cum se face” - zici tu - „că Mama Sa și-a închipuit ceva 
măreț despre EI?" [Atunci] începea să Se descopere și a fost arătat 
de către loan și de cele rostite de EI către ucenici, dar chiar și mai 
înainte de toate acestea însăși zămislirea Sa și toate cele petrecute 
după naștere o făceau să gândească lucruri mari despre Fiul ei. Căci 
a auzit - zice - toate cele despre Fiul ei și „le păstra în inima ei'5>. 


55 Scrierile apocrife, începând cu Protoevanghelia lui Iacov de la jumătatea veacului al 
H-lea d.Hr. alături de Evanghelia lui Pseudo-Toma, Evanghelia arabă a copilăriei lui lisus 
etc., vor consemna pretinse minuni săvârșite de Mântuitorul în copilărie. 

5% Cf. Luca 2, 46-47. 

5 Aparenta lipsă de reverență a Sfântului loan Gură de Aur față de Maica Domnului 
este contrazisă de alte pasaje din opera sa și din omiliile de faţă, unde exaltă demnitatea 
şi virtutea Fecioarei Maria. În veacurile IV-V d.Hr., a luat un mare avânt cultul Maicii 
Domnului, care ajungea uneori la exagerări reprobabile. De aceea Sfântul loan se vede 
nevoit să precizeze foarte limpede de unde provin sfinţenia și cinstirea datorată Maicii 
lui Dumnezeu. 

5% Luca 2, ŞI. 

„Atunci de ce nu a vorbit de ele mai înainte?” — întrebi tu. Pen- 
tru că, așa cum am spus, atunci a început să Se arate. Mai înainte 
era ca unul dintre cei mulți și așa trăia. De aceea Mama Lui nici 
nu îndrăznea să-l spună ceva de acest fel. Dar, când a auzit că loan 
a venit pentru E] și că a mărturisit despre El cele ce a mărturisit 
și că a avut ucenici, atunci a îndrăznit să-L roage și, pentru că se 
sfârșise vinul, a zis: „Nu mai au vin”. Voia și acelora să le facă o fa- 
voare, și pe sine mai strălucită prin Fiul ei. Și poate că a avut un 
simțământ omenesc, precum frații Lui, care ziceau: „Arată-le pe 
Tine lumii!"5%, voind să se bucure de slava [izvorâtă] din minunile 
Lui. De aceea și El a răspuns mai răspicat, zicând: „Ce ne privește 
pe mine și pe tine, femeie? Încă n-a venit ceasul Meu”. Și, [ca 
să crezi] că Se sfia foarte mult de cea care L-a născut, ascultă-l pe 
Luca cum povestește că era supus părinților Lui5% și pe însuși evan- 
ghelistul acesta, care arată cum a avut EI grijă de ea chiar în vremea 
răstignirii5%. 

Atunci când părinţii nu împiedică și nu interzic în vreun fel 
cele ce se fac după Dumnezeu, este necesar și folositor [pentru co- 
pii] să li se supună, iara nu face aceasta este foarte primejdios. Dar, 
atunci când cer ceva la vreme nepotrivită și interzic ceva din cele 
duhovnicești, nu este folositor [pentru copii] să-i asculte. De aceea 
și în acest caz i-a răspuns așa, precum și altă dată: „Cine este Mama 
Mea și cine sunt fraţii Mei?'5% Căci ei nu aveau încă părerea care 
se cuvenea despre El. De vreme ce ea era cea care Îl născuse, se 
aștepta, potrivit cu obiceiul celorlalte mame, să-l poruncească în 
toate privinţele, dar se cuvenea să-L cinstească și să ] se închine ca 
unui Stăpân. De aceea El i-a răspuns astfel atunci. 

Gândește-te cum a fost ca, atunci când tot poporul și gloata 
stăteau împrejurul Lui și mulțimea ascultătorilor Îl urmărea, iar El 
le punea înainte învățătura Sa, ea să vină și să întrerupă predica Lui 
ca să-l vorbească aparte, nu intrând înăuntru, ci scoțându-L afară 
unde era ea. De aceea a zis: „Cine sunt Mama mea și frații Mei?” [Nu 
a făcut așa] din dispreţ față de cea care L-a născut - să nu fie! -, ci 
pentru a-i aduce un foarte mare folos și ca să nu o lase să gândească 


5% loan 7, 4. 

5% loan 2, 4. 

5% Cf Luca 2, şi. 

59% Cf. Ioan 19, 26-27. 
5% Marcu 3, 33. 

despre EI cele umile. Dacă de alții S-a îngrijit și a făcut totul pentru 
a așeza în ei cuvenita slăvire față de El, cu atât mai mult ar fi făcut 
așa cu Mama Sa. Se poate ca ea, deși a auzit acestea de la Fiul ei, să 
nu fi voit nici așa să se lase convinsă, ci să fi socotit că este vredni- 
că de primul loc în orice situaţie, ca una care Îi era mamă, și din 
această pricină EI să fi răspuns așa celor care L-au vestit. Căci nu 
ar fi putut să o ridice altfel de la această umilință până la înălțimea 
aceea dacă ea aștepta să fie întotdeauna cinstită de EI ca de un Fiu, 
iar nu să se apropie de EI ca de un Stăpân. Deci din această prici- 
nă i-a spus acum: „Ce ne privește pe Mine și pe tine, femeie?” Și 
a existat și o altă pricină, nu mai puţin importantă decât aceasta. 
Care anume? Ca să nu fie puse la îndoială minunile săvârșite. Căci 
se cuvenea să fie rugat de cei care aveau nevoie, iar nu de Mama Sa. 
De ce? Pentru că cele săvârșite la rugămintea celor apropiați adesea 
îi supără pe cei care le văd. Dar, atunci când cei care cer sunt cei 
care au nevoie, minunea devine de netăgăduit, lauda este curată și 
folosul este mult. 


3. Dacă un doctor foarte iscusit, intrând într-o casă unde sunt 
mulți suferinzi, nu aude nimic nici de la bolnavi, nici de la rudele 
lor, ci numai de la mama lui, va fi privit cu bănuială și cu neplăce- 
re de către bolnavi și nimeni, nici dintre suferinzi, nici dintre cei 
care îi îngrijesc, nu va crede că acela poate da dovadă de vreo faptă 
măreaţă și aleasă. De aceea a mustrat-o El atunci, zicând: „Ce ne 
privește pe Mine și pe tine, femeie?', pentru a o învăţa ca peviitor să 
nu mai facă așa. El Se îngrijea de cinstea [cuvenită] Sieși și Mamei 
Sale, dar cu mult mai mult se îngrijea de mântuirea sufletului ei 
și de facerea de bine către cei mulți pentru care S-a și îmbrăcat în 
trup. Așadar, acestea nu sunt cuvintele unuia care vorbește cu ne- 
obrăzare cu mama sa5%, ci sunt semnul unei iconomii înalte, care 


558 De fapt, expresia nu are nimic depreciativ, nici nu exprimă o lipsă de respect, ci este 
specifică stilului oral ebraic, denotând lipsa de disponibilitate pentru împlinirea unei 
acțiuni. Formula „femeie” este întâlnită adeseori în Scriptură și este o simplă formulă de 
adresare. În context, replica lui Iisus vine la solicitarea Mariei, care ceruse un miracol unui 
taumaturg. Domnul îi răspunde în calitate de Dumnezeu, delimitând clar competențele 
și sferele de activitate. Hristos mai dorește să precizeze că lucrarea Sa nu este condiționată 
de niciun factor uman, ci numai de voința Tatălui. Tradiţia patristică, începând cu Sfântul 
Irineu de Lyon (Împotriva ereziilor, 3, 16), va considera că Hristos îi adresează un reproș 
Maicii Sale. Ulterior, poziţiile vor fi mai nuanţate. Fericitul Augustin, în Epistola 234, pre- 
cizează că intenția Domnului Hristos era una pedagogică: Maica Sa trebuia să înţeleagă 

lucra atât asupra ei, cât și asupra celor mulți, și făcea ca minunile să 
aibă parte de vrednicia cuvenită. 

Dincolo de alte [dovezi], însăși această adresare ce pare do- 
jenitoare arată îndeajuns că o cinstea foarte mult. Pentru că, prin 
faptul că S-a supărat, arată că avea față de ea mare sfială. Cum și în 
ce fel [se vede aceasta], vom vorbi data viitoare. Aceasta să înţelegi 
și când auzi cele pe care o femeie le striga: „Fericit este pântecele 
care Te-a purtat și sânii pe care i-ai supt”5%. Apoi, când EI a răs- 
puns: „Așa este, dar fericiți sunt cei care fac voia Tatălui Meu'*%, 
să crezi că aceste cuvinte au fost spuse cu aceeași intenţie. 

Acesta nu este răspunsul unuia care o respinge pe mama sa, 
ci al unuia care arată că nu i-ar fi fost de niciun folos faptul că 
L-a născut dacă nu era bună și credincioasă“. Dacă Mariei nu îi 
era de niciun folos faptul că L-a născut pe Hristos dacă nu ar fi 
avut virtuțile sufletului, cu atât mai mult noi, chiar de am avea 
tată sau frate sau fiu virtuos și ales, nu vom putea avea vreun fo- 
los din aceasta dacă noi înșine ne aflăm departe de virtutea ace- 
luia. Căci zice David: „Fratele nu izbăvește; va izbăvi omul?'** 
Căci nu trebuie să ne punem nădejdea mântuirii în nimic altce- 
va decât în propriile noastre fapte bune, dimpreună cu harul lui 
Dumnezeu. 

Dacă Fecioara ar fi putut să aibă folos doar din această [în- 
rudire), ar fi avut folos și iudeii (căci Hristos le era rudenie după 
trup), ar fi avut folos și orașul în care S-a născut, ar fi avut folos și 
frații Lui. De fapt, nici fraţilor, câtă vreme nu au luat seama la 
ei înșiși, nu le-a fost de niciun folos vrednicia înrudirii [cu El], ci 
erau acuzaţi împreună cu restul lumii, dar, când au strălucit prin 
propriile virtuți, atunci au fost admiraţi. Dar orașul a și căzut, a 


faptul că relaţia ei cu Fiul său ca ucenică a Lui era mai importantă decât cea maternă, 
naturală. În plus, Cel care a dat porunca: „Cinstește pe tatăl tău și pe mama ta...” nu o 
putea încălca El Însuși (cf. BEDA VENERABILUL, Omilii la Evanghelii, 1, 14). 

599 Luca 11, 27. 

5 Luca n, 28. 

$ Teodor de Mopsuestia afirmă că intenţia Maicii Domnului era aceea de a-L determina 
pe Fiul său să Își dezvăluie adevărata identitate prin săvârșirea unei minuni (Comentariu 
la Evanghelia după loan, 1, 2, 3). 

s Psalmul 48, 8 (după Septuaginta). 

s Majoritatea Părinților Bisericii au interpretat „frații” lui lisus ca pe verișori ai Săi. 
Termenul „frate” era utilizat de evrei pentru a desemna diferite grade de rudenie, precum 
observă Beda Venerabilul (Omilii la Evanghelii, 2, 1). 

și fost ars și nu a câștigat nimic din aceastaS*, iar rudele Lui după 
trup au fost junghiate și au pierit în chip jalnic și nu și-au câștigat 
nicidecum salvarea de pe urma faptului că erau înrudite cu EI, 
pentru că nu au păzit virtutea. 

Apostolii însă s-au arătat mai mari decât toţi, pentru că ei au 
urmat adevărata cale a apropierii de EI, care este de dorit, — cea a as- 
cultării. De aici învăţăm că întotdeauna avem nevoie de credinţă și 
deviețuire luminoasă și strălucitoare, căci numai acestea vor putea 
să ne mântuiască. Deși rudele Lui după multă vreme au fost cin- 
stite pretutindeni și au fost numite chiar „ale Domnului”, totuși nu 
cunoaștem nici măcar numele lor, în vreme ce viețuirea și numele 
apostolilor sunt cinstite pretutindeni. 

Așadar, să nu ne semețim cu originea nobilă, cea după trup, 
chiar de am avea mii de strămoși vestiți, ci să ne străduim noi înșine 
să depășim virtuțile lor, știind că nu vom avea niciun folos din stră- 
dania altora la Judecata viitoare, ci, dimpotrivă, aceasta ne va aduce 
foarte mare osândă. Pentru că, deși avem părinţi buni și avem acasă 
exemplu bun, nici așa nu-i imităm pe [acești] învăţători. 

Și spun acestea acum fiindcă văd că mulți păgâni, atunci când 
[încercăm] să-i aducem la credinţă și le cerem să devină creștini, 
își găsesc scăpare în rudele, strămoșii și familia lor, zicând: „Toate 
rudele mele, apropiații și casnicii sunt creștini credincioși”. Și ce 
are aceasta de-a face cu tine, sărmanul și bietul de tine? Aceasta 
îți aduce și mai mare pierzare, pentru că nici măcar de mulțimea 
casnicilor tăi nu te-ai sfiit așa încât să alergi la adevăr. 

Mai sunt și alții care sunt credincioși, dar trăiesc în nepăsare și, 
când sunt îndemnați la virtute, pun înainte aceeași pricină, zicând: 
„Iatăl meu, bunicul și străbunicul au fost foarte evlavioși și râvni- 
tori”. Dar acest lucru te osândește și mai mult, pentru că, deși ai 
fost urmașul unora ca aceștia, ai făcut fapte nevrednice de rădăcina 
ta. Ascultă ce le spune prorocul iudeilor: „Israel pentru o femeie 
a fost slugă, iar pentru alta a păzit turmele”. lar Hristos spune: 
„Avraam, părintele vostru, a fost bucuros să vadă ziua Mea și a vă- 
zut-o și s-a bucurat”*%. Și în tot locul oamenii pun înainte isprăvile 
strămoșilor, nu spre laudă, ci spre mai mare osândă. 


5% Din demnitatea de a fi orașul Lui natal. 
So5 Osea 12, 13. 
56 Joan 8, 56. 

Știind deci acestea, să ne dăm și noi toată silința ca să putem fi 
mântuiți prin propriile fapte. Să nu ne amăgim cu nădejdea deșartă 
în alţii și nici să înțelegem că ne-am înșelat abia atunci când aceas- 
tă cunoaștere nu ne va mai fi de niciun folos. Căci zice: „În iad cine 
te va lăuda pe Tine?”57 

Deci să ne pocăim aici ca să dobândim bunurile veșnice, pe 
care fie ca noi toți să le câștigăm, cu harul și cu iubirea de oameni 
ale Domnului nostru lisus Hristos, prin Care și cu Care fie slava și 
stăpânirea Tatălui și Sfântului Duh în vecii vecilor. Amin. 


57 Psalmul 6, 3. 


Omilia 22 


„Ce ne privește pe Mine și pe tine, femeie“? Încă n-a 
venit ceasul MeuS*” (loan 2, 4) 


1. Se vorbește aici despre osteneala propovăduirii. Aceasta a 
arătat-o și Pavel, zicând: „Preoţii care își ţin bine dregătoria să se 
învrednicească de îndoită cinste, mai ales cei care se ostenesc cu 
cuvântul și cu învățătura”. Dar de noi ţine să facem această trudă 
ușoară sau grea. Dacă lepădați cuvintele [mele], sau nu le lepădați, 
dar nici în fapte nu le arătațţi, grea va fi osteneala noastră, pentru că 
trudim degeaba și în zadar. Dar, dacă luaţi aminte și dovediți aceas- 
ta prin fapte, nici nu vom simți sudoarea, pentru că rodul ce răsa- 
re din osteneală nu lasă să se vadă asprimea ostenelii. Deci, dacă 
vreți să stârniți râvna voastră și să nu o lăsaţi să se stingă, nici să 
se micșoreze, arătați-ne, rogu-vă, roadele, pentru ca, văzând lanul 
înverzit, hrănindu-ne cu nădejdea unei recolte bogate și gândin- 
du-ne la bogăţia de care vom avea parte, să nu slăbim în săvârșirea 
acestei bune lucrări! 

Căci nici subiectul ce ne stă înainte astăzi nu este neînsemnat. 
Când Maica lui lisus I-a zis: „Nu mai au vin”, Hristos a spus: „Ce ne 
privește pe Mine și pe tine, femeie? Încă n-a venit ceasul Meu”. Și, 
deși a spus așa, a făcut ceea ce i-a zis Maica Lui. Acest fapt trebu- 
ie discutat nu mai puţin decât cel dinainte. Pe Însuși Acesta care 
a săvârșit minunea Îl vom chema în ajutor și astfel vom afla răs- 
punsul. Nu numai aici spune acest lucru, ci și mai departe același 
evanghelist spune că nu au putut să-L prindă „pentru că încă nu 


8 Maniheii utilizau acest pasaj biblic pentru a demonstra că Fiul lui Dumnezeu nu a avut 
o mamă pământească (cf. FERICITUL AUGUSTIN, Despre Sfânta Treime, 8, 5). 

s9 Sfântul Roman Melodul, în Condacul la nunta din Cana Galileei, observă că Stăpânul 
tuturor lucrurilor, inclusiv al timpului, nu poate fi supus timpului, dar, totodată, există o 
ordine stabilită a tuturor lucrurilor ce țin de iconomia mântuirii. 

So 1 Timotei ș, 17. 

venise ceasul Lui'*". Și iar: „Nimeni nu a pus mâna pe El pentru că 
nu venise încă ceasul Lui”. Și iar: „A venit ceasul“3. Preaslăvește 
pe Fiul Tău!'%+ Acestea toate spuse în cuprinsul întregii Evanghelii 
le-am adunat acum laolaltă ca să dăm o singură lămurire pentru 
toate. Deci care este lămurirea celor spuse? Nu pentru că ar fi fost 
Hristos supus necesității timpului, nici pentru că ar fi luat seama 
la ore a spus: „Încă n-a venit ceasul Meu” - căci cum ar fi putut fi 
astfel Făcătorul vremurilor, al anilor și al veacurilor? -, ci vrea să 
arate prin cele spuse că toate se săvârșesc la vremea cuvenită, iar nu 
toate deodată. Dacă nu ar fi făcut fiecare lucru la vremea potrivită, 
ci le-ar fi amestecat pe toate - și Nașterea și Învierea și Judecata —, 
ar fi fost confuzie și neorânduială. la gândește-te! Trebuia să fie 
făcută creaţia, dar nu toată deodată. [Trebuia să fie făcuţi] bărbatul 
și femeia, dar nici aceștia deodată. Trebuia ca neamul omenesc să 
fie osândit morţii și să aibă loc învierea, dar este un răstimp mare 
între ele. Trebuia să fie dată Legea, dar nu în același timp cu harul, 
ci fiecare a fost rânduit la vremea cuvenită. 

Deci nu S-a supus necesității timpului Hristos, Care a pus rân- 
duială în vremuri și este chiar Făcătorul lor. Dar loan ÎL înfăţişează 
pe Hristos zicând: „Încă n-a venit ceasul Meu” pentru a arăta că nu 
era cunoscut celor mulți și că nici nu adunase încă întreaga ceată 
a ucenicilor, ci doar Andrei Îl urmase, împreună cu Filip, iar al- 
tul nus5. De fapt, nici aceștia nu-L cunoșteau toţi așa cum trebu- 
ie, și nici Maica Lui, nici fraţii Lui. Căci, după ce El a făcut atâtea 
minuni, evanghelistul a spus despre fraţii Lui: „Nici fraţii Lui nu 
credeau în. E 06, 


S Joan 8, 20. 


$ Joan 7, 30. 

5 „Ceasul” este, așadar, interpretat ca momentul efectiv al începerii lucrării răscum- 
părătoare a Domnului lisus Hristos, pătimirea Sa pe cruce. Prin urmare, răspunsul 
Mântuitorului poate fi reformulat astfel: „Odată ce încep să săvârșesc minuni, am pornit 
deja pe drumul către răstignire”. Alte interpretări ale expresiei ar fi: învierea morților, 
slava eshatologică a Domnului întrupat, răstignirea și moartea (cf. FERICITUL AUGUSTIN, 
Despre crez și credinţă, 4, 9) etc. Afirmația Domnului nu presupune existența vreu- 
nei predestinări ori a unui determinism, fatalism etc. Sfântul Irineu de Lyon afirmă că 
întreaga lucrare răscumpărătoare a Mântuitorului Hristos nu a fost supusă hazardului, ci 
a respectat întru totul ceasurile și vremurile rânduite de Tatăl ceresc (Împotriva ereziilor, 
3,16, 7). Sfântul Roman Melodul va considera totuși că Hristos devansează începutul ico- 
nomiei mântuirii de dragul mamei Sale (Condacul la nunta din Cana Galileei). 

S4 loan 17,1. 

5% O inadvertenţă scuzabilă. Evanghelistul loan îi menţionează pe Petru, pe Natanael și 
pe ucenicul cel iubit; cf. loan 1, 40-51. 

%5 loan 7, ş. 

Dar nici cei de la nuntă nu ÎL știau, pentru că, fără îndoială, ar 
fi venit ei înșiși și L-ar fi rugat atunci când a fost nevoie. De aceea a 
zis: „Încă n-a venit ceasul Meu. Încă nu sunt cunoscut celor de față, 
iar ei nici nu știu că nu mai au vin. Lasă-i să-și dea seama de aceasta 
mai întâi. Nu aveam nevoie să aud acestea de la tine, căci ești Mama 
Mea și de aceea minunea va fi pusă la îndoială. Trebuia ca cei care 
au nevoie să vină și să ceară, nu pentru că aș avea Eu nevoie să facă 
aceasta, ci pentru ca ei să încuviințeze fapta pe deplin”. Cel care știe 
că are o nevoie, atunci când dobândește ceea ce cere, este foarte 
recunoscător. Dar cel care nu știe că este în nevoie nici binefacerea 
nu o înțelege limpede și lămurit. 

„Dar din ce pricină” - întrebi tu - „deși a zis: «Încă n-a venit 
ceasul Meu» și a refuzat-o, totuși a făcut ce I-a spus Mama Sa?” 
Mai cu seamă pentru ca celor care I se împotrivesc și cred că El 
Se supune timpului să le dea o dovadă temeinică a faptului că nu 
Se supune timpului. Dacă S-ar fi supus, cum ar fi putut să facă la 
vreme necuvenită ceea ce a făcut? În plus, [a făcut așa] pentru a o 
cinsti pe Mama Sa, ca să nu pară că i Se împotrivește cu totul, ca 
să nu se creadă că e lipsit de putere, ca să nu o rușineze de față cu 
atâția oameni pe cea care L-a născut, pentru că ea îi adusese la El 
pe slujitori. 

Și femeii canaaneene, deși i-a spus: „Nu este bine să iei pâinea 
copiilor și să o dai câinilor”*7, i-a dat ceea ce cerea după ce a spus 
acestea, fiind înduplecat de stăruința ei. A spus, de asemenea: „Nu 
am fost trimis decât către oile cele pierdute ale casei lui Israel”&, și 
totuși, deși a zis acestea, a vindecat-o pe fiica femeii. 


2. De aici învăţăm că, măcar că suntem nevrednici, adesea 
prin stăruință ne facem pe noi înșine vrednici de a primi. De aceea 
și Maica Sa a insistat și cu înțelepciune i-a adus la EI pe slujitori, 
pentru ca cererea să vină din partea mai multora. Pentru aceasta a 
adăugat: „Faceţi orice vă va spune!" Pentru că știa că nu fiindcă 
era lipsit de putere a refuzat-o, ci din smerenie și ca să nu se creadă 
că se grăbește să facă minunea numaidecât. De aceea i-a chemat pe 
slujitori. 


7 Matei 15, 26. 

S8 Matei 15, 24. 

%5 În Facerea q1, 55 întâlnim o expresie identică. Cuvintele exprimă încrederea deplină a 
Maicii Domnului că Fiul său îi va îndeplini rugămintea. 


212 SFÂNTUL IOAN GURĂ DE AUR 


„Și erau acolo șase vase de piatră puse pentru curățirea iude- 
ilor**, în care încăpeau câte două sau trei vedre“2. Zis-a lor lisus: 
«Umpleţi vasele cu apă“2». Și le-au umplut până sus*%”%4 Nu fără 
rost a spus: „Pentru curățirea iudeilor”, ci ca să nu bănuiască vre- 
unii dintre cei necredincioși că rămăsese înăuntru drojdie și apoi, 
după ce a fost turnată apa, s-a amestecat cu drojdia și a devenit un 
vin foarte slab. De aceea a spus: „Pentru curățirea iudeilor”, pentru 
a arăta că acele vase niciodată nu au fost folosite pentru vin. 

De vreme ce Palestina este aridă și nu se găsesc multe fântâni 
și izvoare, umpleau mereu vasele cu apă, ca să nu meargă la râu 
de fiecare dată când nu erau curaţi, ci să aibă aproape mijlocul de 
curăţire. 

Și de ce nu a făcut minunea mai înainte de a se umple [vasele], 
ceea ce ar fi fost o minune mult mai mare? Căci una este a trans- 
forma în substanţa ei o materie deja existentă, și alta este a crea 
substanța din ceea ce nu există. Mai mare minune este cea de a 
doua. Dar așa multora ar părea de necrezut. Într-adevăr, El adesea 
limitează anume măreția minunilor ca să fie mai lesne de primit. 

„Şi de ce” - spui tu — „nu a creat EI Însuși apa, ca apoi să dea 
la iveală vinul, ci a poruncit slujitorilor?” Din aceeași pricină și, în 
plus, pentru a-i avea pe cei care au scos [apa] martori că ceea ce s-a 
săvârșit a fost fapt real, și nu o nălucire. Dacă unii ar fi tăgăduit cu 


* Aluzie la purificarea rituală prin abluţiuni, care înlăturau întinarea dobândită de un 
judeu prin contactul cu un animal necurat, cu un mort, cu o persoană impură etc. Bazinele 
cu apă rituală (mikvaot) erau omniprezente în Israelul vremii. Vasele cu apa necesară 
purificării menţionate aici strângeau, probabil, apa de ploaie și erau suficiente pentru a 
umple un astfel de bazin. Deși fariseii respingeau păstrarea apei lustrale în astfel de vase, 
unii evrei erau mai puţin stricți. De remarcat că Domnul Hristos suspendă din nou Legea 
purității levitice (cf. Leviticul) în favoarea legii iubirii aproapelui, fiind mai preocupat să 
ajute pe aproapele decât să respecte legiuirile rituale. Utilizarea acestor vase sacre în sco- 
puri profane viola tradiția rituală. Cu alt prilej relativizase „tradițiile omenești” ale spălării 
rituale a mâinilor înainte de masă (cf. Marcu 7, 1-15). 

“: Menţionarea expresă a capacităţii vaselor are menirea de a sublinia amploarea minunii 
săvârșite de Mântuitorul. 

2 Sfântul Ciprian al Cartaginei dezvoltă ideea amestecului apei cu vinul la Euharistie ca 
simbol al deplinei uniri dintre Hristos și poporul Său (Epistola 62, 12-13). Dacă Hristos a 
preschimbat apa în vin la Cana, pentru ce ne minunăm că poate schimba vinul în sângele 
Său în Euharistie? — se întreabă Sfântul Chiril al lerusalimului (Cateheze mistagogice, 4, 2). 
3 Precizarea „până sus” nu este inutilă, ci se dorea evitarea unei posibile acuzații răuvo- 
itoare că vasele ar fi avut numai puțină apă, peste care s-ar fi putut turna ulterior vin (cf. 
TEODOR DE MOPSUESTIA, Comentariu la Evanghelia după loan, 1, 2, 6-7). 

64 Joan 2, 6-7. 

nerușinare, atunci cei care slujeau ar fi putut să le spună: „Noi am 
scos apa”. 

Dincolo de cele spuse, [a vrut] și să respingă învățăturile ivite 
împotriva Bisericii. De vreme ce sunt unii care spun că altul este 
creatorul lumii și că fenomenele văzute nu sunt ale lui, ci ale unui 
alt dumnezeu potrivnicS, pentru a amuţi nebunia lor, a făcut cele 
mai multe minuni [folosind] materia existentă. Dacă ar fi existat 
un creator potrivnic Lui, nu ar fi folosit materii străine pentru a-Și 
arăta puterea Sa. Acum însă, arătând că EI este Cel care schimbă 
apa care se află în vița de vie și transformă, prin rădăcină, ploaia 
în vin, a săvârșit la nuntă dintr-odată ceea ce în plantă se petrece 
într-un lung răstimp. 

„lar când au umplut vasele, a zis: «Scoateţi acum“ și duceţi 
mai-marelui ospățului*?». Și i-au dus. lar când mai-marele 
ospăţului a gustat apa care se făcuse vin“ și nu știa de unde este 
(dar slujitorii care scoseseră apă știau), a chemat mai-marele 
ospățului pe mire“ și i-a zis: «Orice om pune întâi vinul cel bun 
și, când se ameţesc, pune pe cel mai slab. Dar tu ai ținut vinul cel 
bun până acum». 6% 


45 Referire la doctrinele gnostice dualiste, care susțineau existenţa a doi dumnezei: unul 
rău și mărginit al Vechiului Testament, creator al lumii și al trupurilor, și altul bun, al 
Noului Testament, creator al sufletelor. 

&6 Cele mai vechi reprezentări figurative ale acestui episod biblic de pe sarcofagele 
creștine Îl prezintă pe Hristos preschimbând apa în vin după ce atinge vasele cu un toiag 
ce amintește de cel al lui Moise, prin carea făcut să izvorască apa în pustie. Sfântul Ciprian 
al Cartaginei spunea că și noi preschimbăm apa în vin când identificăm sensul creștin al 
Scripturilor ebraice (cf. Epistola 63). 

<7 * ApyuTpikiivog nu este „nașul”, cum a fost echivalat în vechile tălmăciri românești, 
care au recurs la un anacronism spre a face inteligibil textul, ci responsabilul cu orga- 
nizarea festivități, care avea grijă și de distribuirea alimentelor și a băuturii în astfel de 
cazuri. Tot acesta avea rolul de a preveni excesele bahice și de a asigura buna dispoziție a 
invitaţilor. Printre altele, stabilea nivelul de apă care se turna în vin (anticii beau mereu 
vinul amestecat cu apă); de aceea ar fi putut fi tras la răspundere pentru penuria de vin. 
8 Asocierea episodului de față cu miracolele de origine dionisiacă din lumea elenistică 
nu are fundament. Similitudini există însă, chiar Sfântul lustin Martirul și Filosoful fiind 
nevoit să recunoască acest fapt (Apologia 1, 54). Sunt numeroase episoade în care zeul 
Dionysos este creditat cu crearea spontană a vinului. Tragedia bizantină Hristos pătimind 
copiază îndeaproape Bachantele lui Euripide, iar poetul bizantin Nonnus va versifica atât 
episodul nunţii din Cana, cât și mitul lui Dionysos. 

“9 Fericitul Augustin atrage atenţia că adevăratul mire este Hristos, Care S-a logodit cu 
Biserica și oferă tuturor Sângele Său spre viaţa veșnică (Comentariu la Evanghelia după 
Ioan, 8, 4, 1-3). 

0 loan 2, 8-10. 

Sunt unii care iau în râs și aceste cuvinte, zicând: „Acolo era o 
adunare de oameni beţi și puterea de înțelegere a celor care judecau 
[faptele] era stricată, astfel încât nu puteau pricepe cele petrecute, 
nici să judece cele săvârșite, și deci nici nu știau dacă era apă sau vin. 
lar că erau beţi, mai-marele ospățului însuși a arătat prin cele ce a 
spus”. De fapt, [afirmaţia lor] este de luat în râs. Evanghelistul însă 
a retezat și această bănuială a lor. Căci a zis că nu oaspeţii au fost 
cei care și-au dat cu părerea cu privire la fapta săvârșită, ci mai-ma- 
rele ospățului, care era treaz și nu gustase încă nimic. Fără îndo- 
ială știți toţi că cei însărcinați cu slujirea la astfel de ospeţe rămân 
treji mai mult decât toți, de vreme ce un singur lucru au de făcut: a 
menţine toate în ordine și rânduială. De aceea a chemat El simţțirea 
aceluia pentru a depune mărturie despre cele petrecute. Căci nu 
a zis: „lurnaţi vin mesenilor!, ci: „Duceţi mai-marelui ospățului! 

„Și, când mai-marele ospăţțului a gustat apa care se făcuse vin 
și nu știa de unde este (dar slujitorii știau), a chemat mai-marele 
pe mire.” De ce nu i-a chemat pe slujitori? Pentru că atunci s-ar fi 
descoperit minunea. Căci nici lisus Însuși nu a descoperit fapta, 
ci a voit ca puterea minunilor Sale să fie cunoscută încet și treptat. 
Dacă ar fi fost vădit atunci, slujitorii nu ar fi fost crezuţi când ar 
fi povestit acestea. Ar fi părut că sunt nebuni dacă ar fi mărturisit 
unele ca acestea despre Cel care atunci părea celor mai mulți a fi 
un om neînsemnat. Dar au cunoscut ei înșiși [adevărul] limpede 
din propria cercare, pentru că, firește, nu puteau să nu dea crezare 
propriilor mâini. "Totuși nu erau în măsură să-i convingă pe alții. 
De aceea nici El nu a descoperit aceasta tuturor, ci celui care era cel 
mai în măsură să înțeleagă, păstrând pentru vremea ce avea să fie 
înțelegerea mai limpede a faptei. După arătarea celorlalte minuni, 
avea să fie crezută și aceasta. Mai apoi, când I-a vindecat pe fiul 
slujitorului regesc, evanghelistul a arătat prin cele spuse acolo că 
această [minune] s-a vădit mai limpede“. Deci mai cu seamă din 
acest motiv L-a chemat acela pe EI, pentru că minunea îi era cu- 
noscută, așa cum am spus. Acest lucru l-a arătat și loan, zicând: „A 
venit lisus în Cana Galileei, unde prefăcuse apa în vin'*%, și nu orice 
fel de vin, ci vin din cel mai bun. 


6 Cf. loan 4, 46-54. 

* Ioan 4, 46. Fericitul Augustin vede în vin un simbol al Evangheliei, al Noului 
Legământ, care provine din apa Legământului Vechi preschimbată prin lucrarea Duhului 
(Comentariu la Evanghelia după loan, 9, 5, 3). 

3. Minunile lui Hristos de acest fel sunt mult mai frumoase și 
mai bune decât minunile naturii. La fel s-a întâmplat și în alte ca- 
zuri, ca atunci când îndrepta vreun mădular beteag și îl arăta mai 
bun decât cele sănătoase. Așadar, nu numai slujitorii, ci și mirele“ 
și mai-marele ospăţului aveau să mărturisească faptul că apa care se 
preschimbase era vin“, și chiar cel mai bun vin. lar că fapta a fost 
săvârșită de Hristos [aveau să mărturisească] cei care au scos apa. 

Chiar dacă minunea nu ar fi fost descoperită atunci, totuși nu 
ar fi putut rămâne sub tăcere până la sfârșit. Astfel, multe și impor- 
tante mărturii despre EI au fost puse de o parte pentru viitor. Pe slu- 
jitori i-a avut martori ai transformării apei în vin, iar pe mai-marele 
ospățului și pe mire, ai faptului că s-a făcut vin bun. 

Este posibil, dar, ca mirele să fi răspuns ceva la acestea, dar 
evanghelistul, grăbindu-se să treacă la lucruri mai importante, a 
menţionat doar această minune și le-a trecut cu vederea pe celelal- 
te. Căci important era să aflăm că a transformat apa în vin, și chiar 
un vin bun, iar cele ce le-a zis mirele mai-marelui ospăţului a soco- 
tit că nu era necesara le adăuga. Căci multe minuni care la început 
erau neclare, cu trecerea timpului, au devenit mai limpezi, fiind 
vestite de cei care le-au cunoscut în amănunt încă de la început. 

Atunci, dar, lisus a făcut vin din apă, și nu numai atunci, dar și 
acum nu încetează a transforma voinţele ușuratice și slabe*. Căci 
există, într-adevăr, există oameni care nu se deosebesc cu nimic de 
apă, atât de reci, de ușuratici și de nestatornici sunt. Deci să-i adu- 
cem la Domnul pe cei aflaţi într-o astfel de stare, pentru ca voința 
lor să se transforme, devenind ca vinul, așa încât să nu mai fie cur- 
gători, ci statornici, și să se facă pricină de bucurie“ și pentru ei 


* Speculaţiile potrivit cărora lisus Hristos ar fi fost mirele de la Cana Galileei sunt simple 
fantezii fără fundament (cf. Evanghelia apocrifă a lui Barnaba). Tradiţia ortodoxă îl con- 
sideră pe Natanael ca mirele de la Cana. 

&%4 Minunea de faţă atestă prezenţa a Însuși Creatorului universului, Cel care are deplină 
putere asupra creaţiei (cf. MAXIM DIN TURIN, Predica 23). 

“5 Sfântul Vasile cel Mare, vorbind despre botez ca a doua naștere, afirmă că această 
renaștere nu este o simplă metaforă, ci presupune o schimbare radicală a modului de 
viață în bine (Despre Duhul Sfânt, 15, 35). Sfântul Ambrozie de Mediolanum precizează 
că această renaștere înseamnă o transformare deplină a minţii omului prin Duhul Sfânt 
(Despre Duhul Sfânt, 3, 10, 64). 

65 Petrecerile de nuntă ale vremii erau foarte vesele și pline de viață. Nunţile durau până 
la șapte zile, iar gestionarea alimentelor și a băuturii era dificil de realizat. Mulți rabini ai 
vremii insistau pe importanţa bucuriei în asemenea împrejurări, încât îi exonerau pe miri 
de unele obligaţii rituale, spre a se putea bucura în voie de petrecere. 

înșiși, și pentru ceilalți. Și cine ar putea fi cei reci, dacă nu cei care 
curg pentru că iau aminte la lucrurile acestei vieţi de acum, cei care 
nu râd de desfătarea de aici, cei care iubesc slava și puterea? Toate 
acestea sunt curgătoare, fără niciun pic de statornicie, și duc în jos 
cu mare avânt. Cel care azi e bogat mâine e sărac; cel care azi se 
arată în car cu pungă [cu bani], cu vestitori și cu mulţi slujitori, 
adesea, în ziua următoare se sălășluiește în temniță și, deși nu vrea, 
lasă altuia nălucirea aceea. 

Cel care se desfată și se risipește nu poate nici măcar o singu- 
ră zi să-și rețină stomacul de la mâncare, oricât l-ai sili, ci, atunci 
când îl golește, este nevoit să-l umple cu alte mâncăruri, așa încât 
nu se deosebește cu nimic de un râu. Așa cum acolo, după ce trece 
primul val, vine altul, tot așa și aici, atunci când hrana dintâi este 
mistuită, avem iar nevoie de alta. Așa este firea celor vii: nu îi este 
dat să stea pe loc vreodată, ci mereu curge și trece. 

Dar desfătarea nu numai că trece și curge, ci ne aduce și al- 
tele după sine. Atunci când trece cu avânt, slăbește tăria trupu- 
lui și stinge bărbăţia sufletului“?. Și nu pot șuvoaiele năvalnice 
ale râurilor să macine malurile și să le surpe cu ușurința cu care 
desfătarea și risipa dărâmă temeliile sănătăţii noastre. Dacă vei 
merge la un doctor și vei întreba, vei afla că aproape toate bolile 
acolo își au cauza. Căci cumpătarea și o masă simplă sunt maici 
ale sănătăţii. De aceea doctorii au numit-o astfel, spunând că să- 
nătatea înseamnă a nu te sătura, căci neîndestularea de mâncare 
este sănătate și a mânca puţin este maica sănătăţii. lar dacă înfrâ- 
narea este maica sănătăţii, este limpede că îmbuibarea este maica 
bolii și a neputinței. Aceasta dă naștere unor boli care depășesc 
până și iscusința doctorilor. Și durerile de picioare, și durerile de 
cap, și vederea încețoșată, și durerile de mâini, și tremurături- 
le, și paralizia, şi gălbinarea, și febra îndelungată și arzătoare, și 
multe altele — căci nu e vreme să le enumerăm pe toate - nu din 
înfrânare și viețuire înțeleaptă se nasc, ci din lăcomia la mâncare 
și îmbuibare. 


%7 Orientali, ca și romanii și grecii, amestecau vinul cu apa din diferite motive: vinul pur 
era considerat toxic, adeseori concentraţia de alcool era destul de mare în cazul vinurilor 
dulci, condiţiile de păstrare erau foarte precare și vinul se oțetea rapid etc. Adeseori se 
adăugau ierburi cu efect halucinogen în băutură. Dat fiind faptul că iudaismul dezavua 
alcoolismul, responsabilii cu petrecerile publice iudaice căutau să reducă pe cât posibil 
consumul excesiv de vin. 

lar dacă vrei să cunoști și bolile sufletului care se nasc de aici, 
vei vedea că lăcomia, prostia, melancolia, lenevia, ușurătatea și 
toată necunoașterea acolo își au începutul. Sufletele care se desfată 
cu astfel de mese, de vreme ce sunt sfâșiate de asemenea fiare, de- 
vin cu nimic mai bune decât catârii. Să mai spun și câte întristări și 
supărări au cei care sunt robiți de desfătare? Dar nu e cu putință să 
le enumăr pe rând, așa că le voi arăta pe toate printr-una singură, 
care este capul lor. Aceștia niciodată nu gustă din mâncare - mă 
refer la cea scumpă - cu plăcere. Căci înfrânarea este maică nu nu- 
mai a sănătăţii, ci și a plăcerii, în vreme ce îmbuibarea este izvor și 
rădăcină nu numai ale bolilor, ci și ale neplăcerii. Acolo unde este 
săturare nu poate fi poftă; și, dacă nu este poftă, cum ar putea exista 
plăcere? De aceea pe cei săraci îi vom afla nu doar mai înţelepţi și 
mai sănătoși decât cei bogați, dar și mult mai fericiți. 

Înţelegând, dar, acestea toate, să fugim de beţie și desfătare, 
nu numai de cea de la masă, ci și de oricare alta în treburile vieții. 
Pe aceea să o înlocuim cu plăcerea provenită din cele duhovnicești 
și, așa cum spune prorocul, să ne desfătăm în Domnul - căci zice: 
„Desfată-te în Domnul și-ţi va împlini cererile inimii tale!'8% —, ca 
să ne bucurăm și de bunurile de aici și de cele viitoare, cu harul și 
cu iubirea de oameni ale Domnului nostru lisus Hristos, prin Care 
și cu Care fie slava Tatălui și Sfântului Duh în vecii vecilor. Amin. 


55 Psalmul 36, 4. 


Omilia 23 


„Acest început al minunilor l-a făcut lisus în Cana 
Galileei.” (Ioan 2, n) 


1. Cu înverșunare și putere ne atacă diavolul, asediind din toate 
părțile mântuirea noastră. Trebuie, dar, să priveghem și să fim treji 
și să stăvilim intrarea lui din toate părțile. Acesta, fie și numai un 
mic prilej dacă află, își pregătește apoi o intrare largă și încetul cu 
încetul își aduce înăuntru întreaga putere. Dacă ne pasă de mântu- 
irea noastră, să nu-i îngăduim să pătrundă nici în cele mici, pentru 
ca astfel să păzim dinainte și intrările cele mari. Ar fi cea mai mare 
nebunie ca, în vreme ce acela își dă atâta silinţă ca să piardă sufletul 
nostru, noi să nu arătăm nici măcar aceeași măsură când e vorba de 
propria noastră mântuire. 

Nu spun aceasta la întâmplare, ci pentru că mă tem ca nu cum- 
va acela să se afle și acum în staul, nevăzut de noi, și vreo oaie să fie 
cu sălbăticie răpită de el și, prin nepăsarea ei și uneltirea vicleană a 
aceluia, să fie depărtată de turmă și de ascultarea cuvântului. Dacă 
rănile ar fi fost simţite sau dacă ar fi primit și trupul răni, nu ar fi 
fost greu să recunoaștem uneltirile de acest fel. Dar, de vreme ce 
sufletul este nevăzut și el este cel care primește rănile, avem nevoie 
de multă trezvie, așa încât fiecare să se încerce pe sine însuși. 

„Căci nimeni nu știe cele ale omului, precum duhul omului 
care este în el.'% Cuvântul este rostit către toţi și leacul este co- 
mun, stând înainte tuturor celor care au nevoie, dar fiecare dintre 
cei care ascultă trebuie să ia ceea ce îi este de folos pentru boala lui. 
Eu nu știu care sunt cei bolnavi și care sunt cei sănătoși. De aceea 
spun cuvânt de folos potrivit pentru toate patimile: acum osândesc 
lăcomia, apoi desfătarea, altă dată mă refer la ușurătate, altcând- 
va alcătuiesc laudă milosteniei și îndemn către ea, precum și către 


69 1 Corinteni 2, n. 

toate celelalte fapte bune. Mă tem ca nu cumva, abordând un sin- 
gur subiect, să greșesc tratând o patimă străină, alta decât cele de 
care suferiţi voi. Dacă ar fi un singur om de faţă aici, socotesc că 
nu ar fi fost atât de necesar să alcătuiesc un discurs variat. Dar, de 
vreme ce într-o mulțime atât de mare este foarte probabil să existe 
și multe patimi, nu fără motiv aducem o învățătură felurită. Astfel, 
întinzându-se peste toți, discursul își va împlini întru totul meni- 
rea sa. De aceea și Scriptura este variată, vorbindu-ne despre mii 
de lucruri, pentru că se adresează firii comune tuturor oamenilor. 

Într-o mulțime atât de mare cu siguranță sunt prezente toa- 
te patimile sufletești, chiar dacă nu toate în fiecare. Curăţindu-ne, 
dar, de acestea, așa să ascultăm cuvintele dumnezeiești și cu minte 
atentă să luăm aminte la cele ce ni se citesc astăzi. Care sunt aces- 
tea? „Acest început al minunilor l-a făcut lisus în Cana Galileei”, 
zice [evanghelistul]. 

Am spus și data trecută că sunt și unii care zic că nu acesta a 
fost începutul [minunilor]. „De ce să fie așa” - zic ei — „dacă se spu- 
ne: «În Cana Galileei»? Aceasta a fost prima minune săvârșită în 
Cana.” Eu unul nu am de gând să vorbesc în amănunt despre aceas- 
ta, pentru că am arătat și mai înainte că Ela început să facă minuni 
după botez, iar înainte de botez nu a făcut niciuna. Cred că nu este 
cu totul necesar să susţinem cu tărie că aceasta sau alta a fost prima 
minune dintre cele săvârșite după botez. 

„Și Și-a arătat slava Sa": Cum și în ce fel? Pentru că nu au fost 
mulţi care au luat seama la ce s-a întâmplat, ci numai slujitorii, 
mai-marele ospăţului și mirele. Deci cum Și-a arătat slava Sa? Cel 
puţin o parte din ea. Chiar dacă nu atunci, dar mai târziu aveau să 
afle toţi despre această minune, pentru că până în ziua de azi este 
vestită și nu a fost dată uitării. 

lar faptul că în ziua aceea nu toţi au cunoscut [minunea] se 
vede limpede din cele ce urmează. Căci, după ce a zis: „Și-a arătat 
slava Sa”, a adăugat: „Și au crezut în El ucenicii Săi”, care și mai îna- 
inte de aceasta Îl admirau. Vezi că era necesar să facă minuni mai 


“4 Raymond Brown face o interesantă paralelă între Cartea Facerii și Evanghelia după 
Ioan: prologurile celor două cărți încep cu „la început”; apele botezului și Duhul din 
Evanghelia după loan sunt în strânsă legătură cu cele primordiale din Facerea 1, 2. Botezul 
este o nouă creaţie a lumii (cf. Raymond BROWN, The Gospel and the Epistles of John. A 
concise Commentary, The Liturgical Press, Collegeville, Minnesota, 1988, p. 29). 

* loan 2, n. 

ales atunci când cei binevoitori care își îndreptau toată atenția spre 
cele petrecute erau de față? Aceștia aveau să creadă mai lesne și, de 
asemenea, să ia aminte cu toată atenţia la cele petrecute. Și cum ar 
fi putut să Se facă cunoscut în lipsa minunilor? Și învățătura temei- 
nică, și prorocia, și minunile pătrund în sufletele ascultătorilor, așa 
încât ei iau aminte cu dispoziţie potrivită la cele petrecute, pen- 
tru că sufletul a căpătat deja o familiaritate. De aceea evangheliștii 
spun adesea și în alte locuri [din Scriptură] că nu au făcut o oareca- 
re minune din pricina îndărătniciei oamenilor care locuiau acolo“?. 

„După aceasta a coborât în Capernaums*, El și Mama Sa și 
frații și ucenicii Săi, și acolo n-a rămas decât puţine zile.'* Din ce 
motiv a mers cu Mama Sa în Capernaum? Căci nu a săvârșit acolo 
nicio minune, nici nu erau locuitorii cetății aceleia dintre cei care 
aveau simțăminte bune faţă de EI, ci dintre cei foarte depravați. 
Aceasta a arătat-o Hristos, zicând: „Și tu, Capernaume, care ai fost 
înălțat până la cer, până la iad vei fi coborât!'*6 

Deci de ce a mers acolo? Eu cred că, de vreme ce peste puţin 
timp avea să urce la Ierusalim, de aceea a mers [în Capernaum], ca 
să nu îi ia cu El pretutindeni pe frații și pe Mama Lui. Deci, mer- 
gând și petrecând acolo puţină vreme din respect față de Mama 
Sa, după ce a adus-o înapoi, a reluat cursul minunilor. De aceea a 
spus evanghelistul că după puţine zile „S-a suit la lerusalim '**. De 
fapt, cu puţine zile înainte de Paști S-a botezat. Și, când S-a urcat 
la lerusalim, ce a făcut? Un lucru care arăta marea Sa putere, căci 
i-a alungat pe negustorii aceia, pe schimbătorii de bani, pe cei care 
vindeau porumbei și boi și oi și care stăteau acolo cu acest scop. 


2. Alt evanghelist spune că, atunci când îi alunga, spunea: „Nu 
faceți casa Tatălui Meu peșteră de tâlhari!'%%; iar acesta zice: „Casă 


se Cf. Matei 13, 58. 

s Origen remarcă discrepanțele dintre loan și sinoptici, dar consideră că acest fapt nu 
este întâmplător, ci stimulează lectorul către interpretarea alegoric-mistică (Comentariu 
la Evanghelia după loan, 10, 3-4). 

*4 Ioan 2, 12. 

$5 Luca 10, 15. 

%6 Joan 2, 13. 

57 Prin acest gest, Domnul Hristos a abolit, de fapt, sistemul sacrificiilor animale în cadrul 
cultului de la templu (cf TEODOR DE MOPSUESTIA, Comentariu la Evanghelia după loan, 
1, 2,13). 

545 Matei 21, 13. 

de negustorie”*%. Nu se contrazic unul pe celălalt, ci arată că a făcut 
aceasta a doua oară și că nu s-au petrecut în același timp cele două, 
ci unul a fost la început, iar celălalt când mergea înspre pătimi- 
res5%, De aceea, |în cea de a doua situaţie, evanghelistul] a folosit un 
cuvânt mai aspru, spunând: „Peșteră”. Dar la începutul minunilor 
Sale nu a spus așa, ci a folosit o dojană mai blândă. Deci se pare că 
a făcut aceasta de două ori. 

„Dar de ce” - întrebi tu - „a făcut Hristos acest lucru atunci și 
a folosit atâta asprime împotriva lor, ceea ce se pare că niciodată nu 
a mai făcut, deși a fost ocărât, batjocorit și numit «samaritean» și 
«demonizat»**? Și nu S-a mulțumit numai cu vorbele, ci a luat și 
un bici“ și cu el i-a alungat”. 

Pe de altă parte, iudeii, atunci când altora li se făcea bine, Îl 
învinuiau și se mâniau, dar acum, când era firesc să se înfurie pen- 
tru că au fost mustraţi, nu au reacționat astfel. Nici nu L-au mus- 
trat, nici nu L-au ocărât. Dar ce au zis? „Ce semnS ne arăţi că faci 
acestea ?'%+ Vezi câtă pizmă aveau și cum binefacerile făcute altora 
mai mult i-au iritat? 

Le-a spus atunci că au făcut din templu peșteră de tâlhari pen- 
tru a le arăta că cele pe care le vindeau proveneau din furt, din ră- 
pire și lăcomie și că se îmbogăţeau de pe urma nenorocirilor altora. 


69 loan 2, 16. 

60 Fericitul Augustin va susține și el existența a două evenimente de genul celui zugrăvit 
aici (Armonia Evangheliilor, 2, 67, 129). Potrivit majorităţii exegeților neotestamentari, 
este foarte puţin probabil să fi existat două asemenea „purificări” ale templului. Vom 
observa, pe parcursul Evangheliei de față, că templul din Ierusalim este în centrul dis- 
putelor avute de Mântuitorului cu fariseii și saducheii. Fără îndoială, gestul extrem al 
Domnului lisus a lezat grav autoritățile religioase ale timpului și a constituit una dintre 
cauzele condamnării Sale. Din cauza faptului că pelerinii iudei veneau și din diaspora, 
era necesară schimbarea banilor acestora în monedă evreiască. Gestul Mântuitorului 
este simbolic. Pentru explicarea lui s-au propus mai multe teorii: înfierarea abuzurilor 
şi exploatării celor săraci de către preoţii de la templu, un protest social antiaristocratic, 
un protest împotriva excluderii păgânilor de la adorarea cultică, o judecată și o osândire a 
templului, prefigurând iminenta sa nimicire. Nu este credibil faptul că Hristos ar fi con- 
dus o mică răzmeriță populară împotriva templului, cum au susținut unii exegeţi. 

&: Cf. loan 8, 48. 

& În zona templului erau interzise armele de orice fel, însă un bici era ușor de găsit, 
putând fi luat de la cei care mânau animalele pentru sacrificiu. 

5 Grecescul onugiov are nu doar înțelesul de „fapt miraculos, minune”, ci şi pe acela de 
„gest care explică autoritatea cuiva”. Un lider religios de natură mesianică precum lisus 
trebuia să își valideze mandatul și autoritatea prin semne taumaturgice, precum au făcut 
Moise și losua. 

*4 loan 2, 18. 

Dar, când a spus: „Casă de negustorie', a vrut să arate că neguţătoria 
lor era de rușine. 

Dar de ce a făcut aceasta? De vreme ce urma să vindece sâm- 
bătă și să facă multe minuni de acest fel, pe care ei le considerau 
încălcare a Legii, ca să nu pară că face aceasta ca un potrivnic al lui 
Dumnezeu care se opune cu bună știință Tatălui, a înlăturat astfel 
această bănuială a lor. De vreme ce a arătat atâta râvnă pentru casa 
[Tatălui], nu putea să fie potrivnic Stăpânului casei Care era cinstit 
acolo. 

Și anii dinainte, în carea trăit după Lege, erau o dovadă sufici- 
entă pentru a arăta sfiala Sa față de Dătătorul de Lege și faptul că nu 
a venit ca un potrivnic al Legii. Dar, de vreme ce era posibil să fi fost 
date uitării cu timpul acele vremuri care nu erau cunoscute tuturor, 
căci crescuse într-o familie săracă și neînsemnată, a făcut aceasta 
când erau toți de faţă - și erau mulţi prezenţi, pentru că se apro- 
pia praznicul -, deși în acest fel S-a pus în primejdie. Nu numai 
că i-a alungat, dar a răsturnat și mesele și a vărsat banii, dându-le 
de înțeles prin acestea că nu S-ar fi pus în primejdie pentru bu- 
na-cuviință a casei dacă ar fi nesocotit casa Stăpânului“5. Dacă ar 
fi făcut aceasta prefăcându-Se, ar fi trebuit doar să-i avertizeze, dar 
faptul că S-a pus în primejdie arată o mare îndrăzneală. Căci nu era 
un lucru oarecare să Se expună mâniei atât de mari a vânzătorilor 
și, mustrându-i și aducându-le pagubă, să stârnească împotriva Sa 
mulțimea negustorilor plini de nesocotință. 

Acesta nu a fost gestul unui prefăcut, ci al unuia care a ales să 
îndure orice suferință pentru buna-cuviință a casei. De aceea, nu 
numai prin cele ce a făcut, ci și prin cele ce a zis a arătat armonia 
dintre EI și Tatăl; căci nu a zis: „Casa cea sfântă”, ci: „Casa“ Tatălui 
Meu”. lată că L-a numit și „lată, iar ei nu s-au înfuriat, pentru că 
socoteau că vorbea într-o doară. Pentru că mai apoi, când a vorbit 
mai clar, punându-le înainte învățătura despre egalitatea |dintre 
Tatăl și Fiul], atunci s-au mâniat. 


65 Fericitul Augustin remarcă faptul că și astăzi cei care, în Biserică fiind, își urmăresc 
propriile interese meschine, și nu pe cel al lui Hristos, simoniacii care vând harul preoţiei 
celor nevrednici, cei care cred că totul se poate cumpăra și vinde, cei care caută cele mate- 
riale în locul celor spirituale sunt asemenea acestor negustori biciuiți de Domnul Hristos; 
cu toţii vor fi aspru pedepsiţi, fiindcă au preschimbat Biserica lui Hristos în „casă de 
negustorie” și „peșteră de tâlhari” (Comentariu la Evanghelia după loan, 10, 6, 1-3). 

66 De fapt, casa lui Dumnezeu, templul Duhului Sfânt este sufletul omului, care trebuie 
păstrat curat de orice necurăţie (cf. ORIGEN, Comentariu la Evanghelia după loan, 10, 221). 

lar ei ce au zis? „Ce semn ne arăţi că faci acestea?'57 O, culme 
a nebuniei! Era nevoie de un semn pentru ca cele rele să înceteze 
și casa să se elibereze de o atât de mare rușine? A arăta o asemenea 
râvnă pentru casa lui Dumnezeu nu era cel mai mare semn al virtuţii 
Lui? Cel puţin cei binevoitori din templul aceasta și-au dat seama, 
căci zice: „Și și-au adus aminte ucenicii Lui că este scris: «Râvna ca- 
sei Tale mă mistuie»”%8. Dar aceia nu și-au adus aminte de prorocie, 
ci ziceau: „Ce semn ne arăţi?” Supăraţi fiind pentru că le era retezat 
câștigul lor rușinos și sperând să-L poată împiedica, voiau să-l ceară 
[să facă] o minune și să-L învinuiască pentru cele petrecute. De aceea 
nu le-a dat semn și mai înainte, ci, când au venit și au cerut [semn], 
le-a dat același răspuns: „Neam viclean și adulter cere semn și semn 
nu se va da lui, decât numai semnul lui lona”69. Doar că atunci le-a 
spus mai limpede, iar acum mai ascuns. A făcut așa datorită multei 
lor împietriri. El, Care le-a luat-o înainte celor care Îi cereau și le-a 
arătat semne, nu i-ar fi refuzat pe cei care I-au cerut dacă nu ar fi vă- 
zut că era rău și viclean gândul lor și cu intenţii ascunse. 

Înţelege, dar, de câtă răutate era plină această întrebare! Ar fi 
trebuit să încuviințeze osârdia și râvna Lui, ar fi trebuit să se minu- 
neze de câtă purtare de grijă arăta față de casa Sa, iar ei L-au învi- 
nuit, spunând că le este îngăduit să facă negoț și că nu poate să le 
strice negustoria dacă nu le arată un semn. 

lar Hristos ce a zis? „Dărâmaţi templul acesta și în trei zile îl 
voi ridica.'*% A spus multe de acest fel care nu erau limpezi celor 
care ascultau atunci, dar aveau să fie celor de mai apoi. De ce a făcut 
asta? Pentru ca, atunci când avea să se împlinească prezicerea, să se 
vadă că a știut dinainte cele ce aveau să fie. Și această prorocie s-a 
împlinit într-adevăr, căci spune [evanghelistul]: „Când S-a ridicat 
din morţi, ucenicii Lui și-au adus aminte că aceasta o spusese și au 
crezut Scripturii și cuvântului pe care îl spusese lisus”$&, 

Atunci când a spus asta, unii erau nedumeriţi ce ar putea însem- 
na cele spuse, alții se îndoiau, zicând: „În patruzeci și șase de ani s-a 


%7 Ioan 2, 18. 

68 Joan 2, 17. Fericitul Augustin îi îndeamnă pe toţi creștinii să se lase aprinși de această 
flacără a zelului pentru casa lui Dumnezeu, chemându-i pe toţi creștinii căldicei și 
indiferenți la biserică (Comentariu la Evanghelia după loan, 10, 9). 

69 Matei 16, 4. 

6 Joan 2,19. 

6% Joan 2, 22. 

zidit templul acesta! Și Tu îl vei ridica în trei zile?"** Spuneau patru- 
zeci și șase“ de ani referindu-se, desigur, la zidirea de mai târziu, 
pentru că cea dinainte a fost terminată în douăzeci de ani$%. 

De ce nu a dezlegat enigma și a spus: „Nu despre templul aces- 
ta vorbesc, ci despre trupul Meu”? Mai apoi, când a scris Evan- 
ghelia, loan a tâlcuit cuvintele Lui, dar El a păstrat tăcerea atunci. 
Deci de ce a păstrat tăcerea? Pentru că ei nu ar fi primit cuvântul. 
Dacă nici ucenicii nu erau în măsură să înțeleagă cele spuse, cu atât 
mai puţin mulțimile. Căci zice: „Când S-a ridicat lisus din morți, 
atunci și-au adus aminte și au crezut cuvântului și Scripturii”. Două 
probleme le erau puse înainte atunci: una referitoare la Înviere, iar 
cealaltă, mai mare decât aceasta, dacă Cel care locuia înăuntrul 
templului era Dumnezeu. Pe amândouă le-a înfățișat în chip as- 
cuns, zicând: „Dărâmaţi templul acestaS% și în trei zile îl voi ridica”. 
Și Pavel spune că acesta este un semn, nu mic, al dumnezeirii Lui, 
„Care a fost rânduit Fiu al lui Dumnezeu întru putere, după Duhul 
sfinţeniei, prin învierea Lui din morți”6%7. 

De ce și acolo și aici dă acest semn, precum și în alte locuri, 
zicând: „Când Mă voi înălța”s68 și: „Când veți înălța pe Fiul Omului, 
atunci veţi cunoaște că Eu sunt"S%, apoi: „Nu vi se va da semn, decât 
semnul lui lona”7”, iar aici: „În trei zile îl voi ridica”s7:? Pentru că 


S Joan 2, 20, 


6 Cronologia propusă aici este greu de explicat și a suscitat numeroase conjecturi, pe 
care nu le mai prezentăm. S-au făcut chiar speculații numerologice, Fericitul Augustin, 
de pildă, calculând valoarea numerică a lui Adam ca 46. 

564 Cf. 3 Regi 9, 10. Primul templu iudaic a fost nimicit de Nabucodonosor în 586. În 5 
se ridică al doilea templu, sub conducerea lui Zorobabel. Irod cel Mare (37-4 î.Hr.) reface 
acest templu, conferindu-i o splendoare notabilă. În anul 70, acesta va fi distrus de către 
armatele romane care înăbușiseră insurecția iudaică. 

56% Cf loan 2, 21. 

5% Ironia imperativului este evidentă. În subtext, Mântuitorul afirmă că El Însuși este 
noul templu, temelia noului mod de adorare în „duh și adevăr”, superior templului iudaic 
(cf. TEODORET AL CIRULUI, Eranistes, 3, 61). Ulterior, cuvintele de faţă vor fi invocate în 
cadrul procesului Mântuitorului (cf. Marcu 14, 58). Trupul uman al lui Hristos era adevă- 
ratul templu al lui Dumnezeu (cf LACTANTIUS, Instituţiile divine, 4, 18, 25). Hristos este 
piatra din capul unghiului (cf. Psalmul u7, 22; Marcu 12, 10), iar Biserica este un templu 
alcătuit din pietre vii zidit pe temelia Hristos (cf. Efeseni 2, 14-21; 1 Petru 2, 4-5). 

5 Romani 1, 4. 

SS8loaritia 32) 

6 Joan 8, 28. 

7 Matei 12, 39. 

sm Sfântul Ilarie de Pictavium observă că Învierea este opera lui Hristos Însuși (Despre 
Sfânta Treime, 9, 12). 

aceasta mai cu seamă arăta că E nu era un om oarecare: faptul că 
putea birui moartea, că putea nimici așa de repede tirania ei înde- 
lungată și cumplitul ei război. De aceea a zis: „Atunci veţi cunoaște”. 
Când atunci? Atunci când, înălțându-Mă, voi trage la Mine lumea, 
atunci veţi ști că și acestea le-am făcut ca Dumnezeu și Fiu adevărat 
al lui Dumnezeu, pentru a șterge ocara adusă Tatălui. 

Totuși de ce nu a spus și de ce semne era nevoie pentru a opri 
răul, ci doar a vestit că va da semn? Pentru că și mai mult i-ar fi în- 
furiat, pe când așa i-a umplut de uimire. Dar ei n-au răspuns nimic 
la acestea, pentru că li se părea că spune ceva de necrezut, și nu 
L-au mai întrebat, ci au trecut cu vederea [acele cuvinte] ca pe ceva 
imposibil. 

Dacă ar fi avut minte, chiar dacă atunci li s-a părut ceva de ne- 
crezut, apoi, după cea făcut multe minuni, ar fi venit să-L întrebe, 
ar fi cerut ca nedumerirea lor să fie dezlegată. Dar, de vreme ce erau 
fără minte, la unele dintre cuvintele Lui nu au luat seama nicide- 
cum, iar altele le-au ascultat cu gând viclean. De aceea și Hristos 
le-a vorbit în chip ascuns. 

Dar întrebarea este: cum de ucenicii nu au știut că E] trebuie să 
învieze din morți? Poate că nu erau încă vrednici de harul Duhului. 
Deși ascultau mereu cuvintele despre Înviere, nu înțelegeau nimic, 
ci gândeau în sinea lor ce ar putea însemna acelea. Într-adevăr, ceea 
ce spunea El era foarte străin și neobișnuit: a putea cineva să se ridi- 
ce pe sine și să învieze astfel. De aceea și Petru a fost mustrat, pen- 
tru că, neștiind nimic despre Înviere, zicea: „Fie-Ţi milă de Tine”*2. 

Și nici Hristos nu le-a descoperit aceasta limpede mai înainte 
de a se întâmpla, ca să nu se smintească ei de la început și astfel să 
nu dea crezare celor spuse din pricină că erau foarte neobișnuite și 
pentru că ei încă nu știau clar cine este El. De cele vădite prin fapte 
nimeni nu ar fi putut să se îndoiască, dar era posibil ca unii să se 
îndoiască de cele afirmate doar prin cuvinte. De aceea la început a 
lăsat cuvintele ascunse. Dar, când cele spuse s-au dovedit a fi ade- 
vărate, prin cercare, atunci le-a dat și înțelegerea cuvintelor și atât 
de mult har de la Duhul încât au primit toate deodată. Căci zice: 
„Acela vă va aduce aminte despre toate”s2. Cei care într-o singură 
seară au lepădat sfiala față de EI și au fugit, spunând că nici măcar 


s” Matei 16, 22. 
$% loan 14, 26. 

nu-L cunosc, greu și-ar fi amintit de cele săvârșite și spuse [de 
EI] în tot acel timp dacă nu s-ar fi bucurat de harul îmbelșugat al 
Duhului. 

„Dar” - zici tu — „dacă aveau să audă de la Duhul, ce nevoie mai 
aveau să fie împreună cu Hristos, de vreme ce nu aveau să înțeleagă 
cuvintele Lui?” Pentru că Duhul nu i-a învăţat, ci le-a amintit ceea 
ce Hristos le spusese deja. Faptul că a fost trimis [Duhul] să le 
amintească de cuvintele Lui a avut un rol nu mic în sporirea slavei 
lui Hristos. La început, ținea de Dumnezeu revărsarea harului Du- 
hului cea atât de bogată și îmbelșugată, iar mai apoi a ţinut de vir- 
tutea lor să păstreze darul. Atunci au arătat o viaţă strălucită, multă 
înţelepciune și multe osteneli și au nesocotit viața de aici, socotind 
cele omenești un nimic; s-au făcut mai presus de toate și, zburând 
în înalt ca niște vulturi ușori, au ajuns prin faptele lor chiar până la 
cer, dobândind astfel harul negrăit al Duhului. 

Așadar, să-i imităm și noi și să nu stingem candelele, ci să le 
păstrăm aprinse prin milostenie, căci lumina acestui foc așa se 
menține. Să adunăm ulei în vase, cât suntem încă aici. Căci, atunci 
când vom pleca acolo, nu vom mai avea de unde să cumpărăm, nici 
nu vom avea de unde să-l luăm, decât din mâna săracilor. Să adunăm 
deci încă de aici cu îmbelșugare, dacă vrem să intrăm împreună cu 
Mirele. Altminteri, va trebui să rămânem în afara cămării de nuntă. 
Cu neputinţă este, cu neputinţă să intrăm pe poarta Împărăției fără 
să facem milostenie, chiar de am săvârși mii de fapte bune. 

Deci să arătăm aceasta îmbelșugat, ca să ne bucurăm de 
bunătăţile negrăite, pe care fie ca noi toţi să le dobândim, cu harul 
și cu iubirea de oameni ale Domnului nostru lisus Hristos, Căruia 
fie slava și stăpânirea totdeauna, acum și pururea și în vecii vecilor. 
Amin. 


Omilia 24 


„Și, când era în lerusalim, la sărbătoarea Paștilor, 
mulți au crezut în El.” (loan 2, 23) 


1. Unii dintre oamenii de atunci s-au ţinut de înșelare, iar alții 
de adevăr. Dar și dintre aceștia din urmă unii au primit |adevă- 
rul] pentru o vreme, iar apoi iar au căzut. La aceștia S-a referit 
Hristos în pilde, când a vorbit despre seminţele care nu sunt în- 
gropate adânc, ci au rădăcinile la suprafața pământului și pier 
degrabă“. 

Despre aceștia ne vorbește și evanghelistul aici, spunând: 
„Când era în lerusalim, la sărbătoarea Paștilor, mulţi au crezut în E], 
văzând minunile pe care le făcea. Dar lisus Însuși nu Se încredea în 
ei”*7%. Dar au fost mai râvnitori de adevăr acei ucenici care au venit 
la El nu numai datorită semnelor, ci și datorită învăţăturii. Pe cei 
care erau mai simpli i-au atras minunile, iar pe cei mai inteligenți, 
prorociile și învățăturile. lar cei care au fost cuceriţi de învățătură 
erau într-adevăr mai statornici decât cei cuceriți de semne. Pe 
aceștia și Hristos i-a fericit, zicând: „Fericiți cei care n-au văzut 
și au crezut!'*7 Că aceia nu erau dintre adevărații ucenici, o arată 
și ceea ce urmează: „Dar lisus Însuși nu Se încredea în ei”. De ce? 
Pentru că îi cunoștea pe toţi și nu avea nevoie să-i mărturisească 
cineva despre om, căci El Însuși cunoștea ce era în om$7. Ceea ce 
vrea să spună este aceasta: nu lua aminte la cuvintele din afară Cel 
care pătrundea în adâncul inimilor lor și intra în mintea lor. Știa 


su Cf. Matei 13, 5-6. 

6% Joan 2, 23-24. 

$7%5 Joan 20, 29. 

$77 Cunoașterea profunzimii inimilor este un atribut specific lui Dumnezeu (cf. Ieremia 
17, 9-10: „Inima omului este mai vicleană decât orice și foarte stricată! Cine o va cunoaște? 
Eu, Domnul, pătrund inima și încerc rărunchii, ca să răsplătesc fiecăruia după căile lui și 
după roada faptelor lui”). 

bine că ardoarea lor era trecătoare și de aceea nu Se încredea în 
ei“ ca în niște ucenici desăvârșiţi, nici nu le-a încredinţat toate 
învățăturile ca unora deja statornici în credință. Cel care știe cele 
ce sunt în inima omului este Dumnezeu, „Care a zidit îndeosebi 
inimile lor”*. „Căci Tu singur” - zice - „știi inimile.'6% Așadar, 
nu avea nevoie de martori ca să cunoască minţile propriilor Sale 
creaturi. De aceea nu avea încredere în ei, pentru că era trecătoare 
credinţa lor. Oamenii care nu știu nici cele prezente, nici cele vii- 
toare adesea spun și încredințează totul fără vreo reţinere și celor 
care se apropie de ei cu viclenie și care urmează să-i părăsească 
peste puţină vreme. Dar Hristos nu a făcut așa, căci EI știa limpe- 
de toate cele negrăite. 

Sunt și acum mulţi de acest fel care sunt credincioși nu- 
mai cu numele, dar de fapt sunt nestatornici și schimbători. De 
aceea Hristos nici acum nu Se încrede în ei, ci le ascunde cele 
mai multe lucruri. După cum noi nu ne încredem în orice fel de 
prieteni, ci doar în cei adevăraţi, tot așa și Dumnezeu. Ascultă, 
dar, ce spune Hristos ucenicilor: „Nu vă mai zic «slugi», căci voi 
sunteți prietenii Mei”S8! De unde și de ce? „Pentru că toate câte 
am auzit de la Tatăl Meu vi le-am făcut cunoscute”. De aceea 
nici iudeilor care Îi cereau semne nu le arăta, pentru că cereau 
ca să-L ispitească. 

Oare nu este și acum, ca și atunci, propriu celor care ispitesc 
să ceară semne? Și acum sunt unii care le cer, zicând: „De ce nu se 
fac și acum minuni?” Dacă ești credincios așa cum trebuie să fii 
și Îl iubești pe Hristos așa cum trebuie să-L iubeşti, nu ai nevoie 
de semne. Acestea se dau celor necredincioși. „Dar” - zici tu — 
„atunci de ce nu au fost date iudeilor?” Ba s-au dat, mai ales lor. 
Dacă au fost cazuri în care au cerut și n-au primit, este pentru că 
nu cereau acestea ca să se elibereze de necredinţă, ci mai degrabă 
pentru a-și întări viclenia. 


5% Sfântul Chiril al Alexandriei atrage atenţia propovăduitorilor Evangheliei să urmeze 
circumspecția Domnului Hristos şi să dovedească mare discernământ cui împărtășesc 
tainele creștinismului (Comentariu la Evanghelia după loan, 2, 1). 

s% Psalmul 32, 15. 

5% 3 Regi 8, 39. 

s: Joan 15, 15. 

6% Joan 15, 15. 

„Și era un om dintre farisei, care se numea Nicodim“ și care 
era cârmuitor* al iudeilor. Acesta a venit noapteas5 la El.”6% Acesta 
apare și pe la mijlocul Evangheliei vorbind în apărarea lui Hristos. 
Zice el atunci: „Legea noastră nu judecă pe nimeni dacă nu-l ascul- 


tă mai întâi'S%7. La aceasta iudeii s-au indignat și i-au zis: „Cercetea- 
ză și vezi că din Galileea nu s-a ridicat proroc”s88. Și după răstignire 
a arătat multă grijă pentru îngroparea trupului Stăpânului. Căci 
zice [evanghelistul]: „Și a venit și Nicodim, care a venit la Domnul 
noaptea, aducând ca la o sută de litre de amestec de mir și aloe”. 
Dar acum nu se gândea la Hristos așa cum trebuia, nici cu potrivita 
cugetare, ci fiind încă stăpânit de neputinţa iudaică. De aceea a și 
venit noaptea, temându-se să facă aceasta ziua**. Dar lubitorul de 
oameni Dumnezeu nici așa nu l-a îndepărtat, nici nu l-a mustrat, 
nici nu l-a lipsit de învățătura Lui, ci cu multă bunăvoință a vorbit 
cu el și i-a dezvăluit învățături foarte înalte, chiar dacă a făcut asta 
în chip ascuns, pentru că acesta era vrednic de iertare cu mult mai 
mult decât cei care făceau aceasta din viclenie. Aceia nu aveau nicio 


63 Identificarea acestui Nicodim cu Nakidom ben Gorion, unul dintre cei mai puternici și 
mai bogaţi aristocrați iudei ai vremii, nu este posibilă, deoarece tradiţia rabinică talmu- 
dică l-a considerat un foarte pios evreu, dar care ar fi săvârșit anumite păcate ce s-ar fi răs- 
frânt asupra copiilor săi. Tot Talmudul ne informează că adevăratul nume al lui Nicodim 
ar fi fost Buni, iar un anumit Buni este menționat ca osândit la moarte deoarece ar fi fost 
discipol al lui lisus din Nazaret. Oricum, informaţiile sunt dificil de coroborat, iar o con- 
cluzie definitivă este dificil de stabilit. Pe Nicodim (care are un nume grecesc: „Biruitorul 
poporului”; totodată, poate deriva de la ebraicul Niqdom) îl mai întâlnim în loan 7, 50-52, 
unde ia cu mult curaj apărarea Mântuitorului în sinedriu, apoi în loan 19, 39, unde aduce 
un amestec prețios de mirodenii spre a unge trupul lui lisus. O listă aramaică a disci- 
polilor lui lisus menționează și un anume Naqqai, care poate fi identificat cu Nicodim. 
Alte informații credibile nu dispunem. Tradiţia ortodoxă și catolică l-a considerat martir, 
împreună cu Sfântul Ștefan, și l-a canonizat, fiind sărbătorit odată cu femeile mironosițe. 
Evanghelia lui Nicodim este un apocrif târziu, de veac IV. 

$+ Acest epitet de „conducător” (ăpxwv), alături de cel de „învățător, maestru” (6154o- 
xaAog ) din loan 3, 10, a contribuit la identificarea personajului cu Nakidom ben Gorion. 
Termenul &oxwyv poate desemna un membru al sinedriului. 

65 Nicodim vine noaptea, nu ziua, deoarece nu era încă iluminat de harul ceresc (cf. BEDA 
VENERABILUL, Expunerea Evangheliei după Ioan, 2). 

6 Joan 3, 1-2. 

67 loan 7, 51. 

6% Joan 7, 52. 

69 Joan 19, 39. 

60 De teama celorlalți iudei probabil. Altă explicaţie pentru vizita nocturnă ar fi aceea că 
Nicodim, asemenea multor învățători ai Legii, lucra ziua, neavând timp să studieze Legea 
decât noaptea. 

îndreptățire, în vreme ce acesta era și el vrednic de învinuire, dar nu 
una atât de mare. 

Atunci cum de nu a zis evanghelistul despre el nimic de acest 
fel? A spus în altă parte că „și dintre căpetenii mulți au crezut în 
EI, dar nu mărturiseau din pricina iudeilor, ca să nu fie izgoniți din 
sinagogă”. Aici însă a lăsat doar să se înțeleagă toate acestea prin 
faptul că a venit noaptea. 

Deci ce a spus acesta? „Rabbi, știu că de la Dumnezeu ai venit 
învățătors*; că nimeni nu poate face aceste minuni pe care le faci 
Tu dacă nu este Dumnezeu cu el.'5% 


2. Nicodim încă se pleca spre cele de jos, încă avea despre EI 
cugete omenești și vorbea ca despre un proroc, fără să-și închipuie 
ceva măreț despre El din pricina minunilor. „Știu” — zice - „că de 
la Dumnezeu ai venit învățător.” Atunci de ce a venit noaptea și pe 
ascuns la Cel care grăia cele ale lui Dumnezeu, la Cel care venea 
de acolo [de sus]? De ce nu a vorbit pe față? Dar lisus nu i-a spus 
acestea, nici nu l-a mustrat. Căci zice: „Irestie strivită nu va frânge 
și feștilă fumegândă nu va stinge'6*%. Și iar: „Nu am venit ca să judec 
lumea, ci ca să mântuiesc lumea”S%. 

„Nimeni nu poate face aceste minuni dacă nu este Dumnezeu 
cu el.” Vorbea încă precum ereticii, spunând că Hristos era Cel prin 
care se săvârșea lucrarea și că avea nevoie de ajutorul altora pentru 
a face ce făcea. lar Hristos ce a zis? lată ce îngăduință covârșitoare! 
Nu a spus: „Nu am nevoie nicidecum de ajutorul celorlalți, ci toate 
le fac prin puterea Mea, căci sunt Fiu adevărat al lui Dumnezeu și 
am aceeași putere cu Cel care M-a născut'. A refuzat să spună aces- 
tea deocamdată, pentru că erau greu de acceptat pentru cel care 
asculta. 

Ceea ce spun mereu, zic și acum: lucrul pentru care Se sârguia 
Hristos nu era să-Și descopere propria vrednicie, cât să convingă 
de faptul că nu făcea nimic potrivnic Tatălui. De aceea, în multe 


&: Joan 12, 42. 

$: Deși recunoaște lucrarea lui Dumnezeu în vorbele și faptele lui lisus, Nicodim nu Îl con- 
sideră Dumnezeu, ci un simplu Rabbi inspirat de Dumnezeu. De aici derivă înțelegerea 
limitată la materie a vorbelor lui lisus (cf; SFÂNTUL CHIRIL AL ALEXANDRIEI, Comentariu 
la Evanghelia după loan, 2,1). 

63 Joan 3, 2. 

594 Isaia 42, 3; Matei 12, 20. 

65 loan 12, 47. 

rânduri S-a arătat măsurat în cuvinte, dar în fapte nu a făcut așa. 
Atunci când făcea minuni, le făcea pe toate cu putere, zicând: 
„Voiesc, curățește-te!"6%; „Talita, ridică-te!”57; „Întinde mâna!'5%; 
„lertate îți sunt păcatele!'6%; „Taci! Încetează”70; „la-ţi patul tău 
și mergi la casa ta!'7*; „Ţie îţi zic, duh necurat, ieși din el!'7%; „Fie 
ție după cum voiești!'7%; „De vă va zice cineva: «De ce?», spuneţi 
că Domnul are trebuință de el”7*4; „Astăzi vei fi cu Mine în Rai”75; 
„Aţi auzit că s-a zis celor de demult: «Să nu ucizi!» Eu însă vă spun 
vouă că acela care se mânie pe fratele său în deșert vrednic va fi de 
osândă'7%; „Veniţi după Mine și vă voi face pescari de oameni”. Și 
peste tot vedem multa Sa putere. Fiind vorba de fapte, nimeni nu 
ar fi putut să vorbească împotriva celor săvârșite. Cum ar fi putut? 
Dacă cele spuse nu s-ar fi împlinit și nu ar fi sfârșit așa cum a po- 
runcit, ar fi putut spune cineva dintre aceia că poruncile Lui erau 
fără nicio noimă. Dar, de vreme ce s-au împlinit, adevărul arătat de 
sfârșitul faptelor le-a închis gura acelora și fără voia lor. În privința 
cuvintelor însă puteau adesea, în nerușinarea lor, să-L învinuiască 
de nesăbuinţă. 

Deci nici cu Nicodim nu a vorbit acum nimic înalt în chip vă- 
dit, ci în chip ascuns. L-a ridicat din starea sa umilă, învățându-l 
că Își este Sieși suficient pentru a săvârși minuni. Tatăl L-a născut 
desăvârșit și suficient Sieși, neavând nimic nedesăvârșit. 

Dar să vedem cum a tocmit aceasta. A zis acela: „Rabbi, știu că 
de la Dumnezeu ai venit învățător și că nimeni nu poate face cele 
pe care le faci Tu dacă nu este Dumnezeu cu E/”7%8. Zicând acestea 
despre Hristos, a crezut că spune lucruri mari. Dar Hristos ce a fă- 
cut? l-a arătat că nu a ajuns nici măcar până la porţile cunoașterii 
cuvenite, că nu stă nici măcar la intrare, ci rătăcește încă în 


5% Marcu 1, 41. 
67 Marcu 5, 41. 
598 Matei 12, 13. 
5% Matei 9, 5. 
7 Marcu 4, 39. 
7 Marcu 2, 11, 
7 Marcu 5, 8, 
3 Matei 15, 28. 
7% Marcu 1, 3. 
%5 Luca 23, 43. 
25 Matei 5, 21-22. 
77 Matei 4, 19. 
%8 Joan 3, 2. 

afara Împărăției, și el și oricare altul care ar spune acestea, și că 
nu a ajuns încă la cunoașterea adevărată cel care are această părere 
despre Cel Unul-Născut. 

Deci ce a zis? „Adevărat, adevărat zic ție: de nu se va naște ci- 
neva de sus”, nu poate vedea Împărăţia lui Dumnezeu”70, adică: 
„Dacă tu nu te naști de sus și nu primești învăţăturile întocmai, 
rătăcești undeva în afară și ești departe de Împărăția cerurilor”. Dar 
nu a spus astfel lămurit. Ca să facă cuvântul mai lesne de primit, 
nu i se adresează lui vădit, ci spune în general: „De nu se va naște 
cineva de sus”, voind să spună: „Fie tu, fie oricare altul care crede 
despre Mine unele ca acestea este undeva în afara Împărăției”. Dacă 
nu a spus așa ca răspuns la cuvintele lui, atunci răspunsul nu ar fi 
potrivit cu cele spuse. Dacă ar fi auzit iudeii acestea, ar fi plecat 
luându-l în râs. 

Dar Nicodim și-a arătat și aici dorinţa de a învăţa. De aceea 
Hristos vorbește în multe locuri mai puţin limpede, voind să-i 
stârnească pe ascultători să întrebe și să-i facă mai atenţi. Ceea 
ce s-a spus limpede adesea a fost trecut cu vederea de ascultători. 
Dar ceea ce nu a fost limpede i-a făcut mai curioși și mai râvnitori. 
Ceea ce a vrut să spună este aceasta: „Dacă nu te naști de sus, dacă 
nu te împărtășești de Duhul prin baia nașterii din nou, nu poţi să 
primești cunoașterea cuvenită despre Mine. Căci această părere [a 
ta] nu este duhovnicească, ci omenească”. Dar nu a spus așa, pen- 
tru că nu voia să-l rănească pe cel care a grăit cuvintele pe care, pe 
cât i-a fost cu putinţă, le-a spus de la sine, ci, fără vreo bănuială, l-a 
ridicat la o cunoaștere mai înaltă, zicând: „De nu se naște cineva 


79 Adverbul &vuwBev este polisemantic: „de sus”, dar și: „din now” ori: „de la început”. De 
altfel, o trăsătură specifică stilului ioaneic este calamburul, jocul de cuvinte, specific tex- 
telor vechi, deși retorii recomandau o ponderată utilizare a acestor procedee. Nicodim nu 
pătrunde imediat subtilul joc cu nuanțele semantice din discursul lui lisus. Nașterea de 
sus reprezintă „nașterea de la Dumnezeu”, prin care omul devine „fiu al lui Dumnezeu” (cf. 
Ioan 1, 14), Nicodim înţelege adverbul cu sensul de „din nou” Însă și acest sens este impli- 
cat de lisus în cazul botezului, nașterea din nou, de sus, de la Duhul Sfânt. Adevărurile 
teologice depășesc logica și capacitatea limbajului uman de a le exprima. De aceea, spre a 
oferi totuși câteva coordonate pentru înțelegerea umană, limbajul teologic este nevoit să 
recurgă nu doar la analogii, ci și la metafore, hiperbole, enigme, parabole, ironii, alegorii, 
calambururi etc. Unii exegeţi au văzut în acest verset o aluzie la învățătura lui Hristos, 
potrivit căreia pentru a intra în Împărăţia lui Dumnezeu trebuie să devenim asemenea 
copiilor (cf. Matei 18, 3). 

7 Joan 3, 3. 

”* Literal: „psihică”, „mărginită la cunoașterea omenească”. 

de sus”. Unii spun că „de sus” înseamnă aici „din cer”, alții spun 
că înseamnă „de la început”. Cel care nu se naște astfel — zice - nu 
poate vedea Împărăţia lui Dumnezeu. Aici Se arată pe Sine Însuși și 
dezvăluie faptul că nu numai de ceea ce se vede este vorba, ci de alți 
ochi avem nevoie ca să-L vedem pe Hristos. 

Auzind acestea, Nicodim a zis: „Cum poate omul să se nas- 
că fiind bătrân?”72 Îl numești pe Acesta „Rabbi” și spui că a venit 
de la Dumnezeu, dar nu primești cuvintele Lui, ci grăiești către 
Învățătorul cuvinte care aduc multă tulburare. Căci „cum” arată 
nedumerirea celor care nu cred cu toată tăria, a celor care sunt încă 
pe pământ. Și Sarra tot din acest motiv a râs, pentru că a întrebat 
„cum?”75 Și mulţi alţii, pentru că au întrebat aceasta, au căzut din 
credință. 


3. Tot așa și ereticii rămân în erezia lor pentru că pun în multe 
rânduri această întrebare. Unii spun: „Cum s-a întâmplat?”, alții: 
„Cum S-a născut?, supunând acea Fiinţă nemărginită neputinței 
gândurilor lor. Așadar, cei care știu acestea ar trebui să evite această 
iscodire fără de vreme. Căci cei care cercetează acestea nici nu vor 
afla „cum” și, pe deasupra, vor și cădea din dreapta credinţă. 

De aceea și Nicodim, fiind nedumerit, a întrebat despre felul 
[în care pot fi acestea] — căci a înţeles că cele spuse îi sunt adresate 
și lui - și s-a tulburat și s-a buimăcit, aflându-se la strâmtorare, 
pentru că venise ca la un om și a auzit lucruri mai măreţe decât cele 
venite din partea oamenilor, pe care nimeni nu le-a auzit vreodată. 
A fost ridicat până la înălțimea celor spuse, dar deocamdată era în 
întuneric și nu era statornic, fiind purtat în toate părțile și căzând 
mereu din credinţă. De aceea stăruia cercetând imposibilul, ca să-L 
facă să-i dea o învățătură mai limpede. „Oare poate omul” - zice — 
„să intre a doua oară în pântecele mamei sale și să se nască?'7+ 

Vedeţi cum, atunci când cineva schimbă cele duhovnicești 
prin gândurile sale, spune lucruri vrednice de râs și pare că deli- 
rează și că e beat, pentru că iscodește cele spuse dincolo de ceea 
ce Îi este plăcut lui Dumnezeu și nu primeşte ceea ce este potrivit 
credinței. A auzit de naștere duhovnicească, dar nu a înțeles că este 


72 Joan 3, 4. 
73 Cf. Facerea 18, 12-15. 
"+ loan 3, 4. 

duhovnicească, ci a tras în jos, la starea umilă a trupului, cele spu- 
se și o învățătură atât de măreaţă și înaltă a legat-o de cugetarea 
firească. De aceea a dat naștere la afirmații fără sens și nedumeriri 
vrednice de râs. Din acest motiv și Pavel spunea că „omul sufle- 
tesc75 nu primește cele ale Duhului”7S. 

Totuși și în această privinţă a păzit sfiala față de Hristos, căci 
nu a luat în râs cuvintele Lui, ci, socotind că este ceva cu neputinţă, 
a tăcut. Erau două lucruri în privința cărora era nedumerit: despre 
o astfel de naștere și despre Împărăţie. Căci iudeii nu auziseră ni- 
ciodată pomenindu-se nici despre Împărăţie, nici despre o astfel 
de naștere. Dar deocamdată s-a oprit asupra celei dintâi, care i-a 
zdruncinat gândurile mai mult. Știind, dar, acestea, să nu cercetăm 
cu rațiunea noastră cele despre Dumnezeu, nici să nu supunem 
cele de acolo rânduielilor noastre sau nevoilor firii, ci să le judecăm 
cu evlavie, crezând așa cum au spus Scripturile. 

Cel care este curios și iscoditor nimic nu câștigă și, pe lângă 
faptul că nu află ceea ce caută, va avea parte și de cea mai mare 
pedeapsă. Când auzi că a născut, crede ceea ce ai auzit și nu cer- 
ceta „cum”. Nici să nu negi nașterea din această pricină, pentru că 
ar fi cea mai mare nebunie. Când Nicodim a auzit de naștere - nu 
aceea negrăită, ci aceasta după har -, nu a gândit despre ea nimic 
măreț, ci cele omenești și pământești, și, de aceea, s-a întunecat și 
a fost nedumerit. Deci de câtă osândă sunt vrednici cei care sunt 
curioși și iscoditori cu privire la nașterea aceea preaînfricoșătoare 
care covârșește întru totul rațiunea și mintea? 

Nimic nu se întunecă mai mult ca rațiunea omenească, care pe 
toate le grăiește de pe pământ și nu îngăduie să fie luminată de sus. 
Căci raționamentele omenești sunt pline de tină. De aceea avem 
nevoie de apele de sus, pentru ca, atunci când tina se așază, acea 
parte care este curată să fie ridicată și să se amestece cu învăţăturile 
de acolo, de sus. Aceasta se întâmplă atunci când arătăm și suflet 
binevoitor și viețuire dreaptă. Căci se poate, se poate - spun - ca 
mintea să se întunece și de la obiceiurile stricate, nu numai de la 
curiozitatea fără de vreme. De aceea și Pavel le spunea corintenilor: 
„Cu lapte v-am hrănit, nu cu bucate, căci încă nu puteaţi [mânca], și 
nici acum nu puteți, fiindcă sunteți încă trupești. Câtă vreme sunt 


75 În grecește: Wuxik6c — „psihic, care este guvernat de psihic, pământesc”. 
"5 1 Corinteni 2, 14. 

între voi pizmă și certuri și dezbinări, nu sunteţi oare trupești?"77 
Și în Epistola către evrei și în multe alte locuri se poate vedea cum 
Pavel afirmă că aceasta este pricina învățăturilor rele, pentru că su- 
fletul pătimaș nu poate vedea ceva măreț și nobil, ci, fiind încețoșat 
ca de o umoare, suferă de cea mai grea orbire. 

Să ne curăţim, dar, să aprindem lumina cunoașterii, să nu se- 
mănăm între spini. lar cât de mulţi sunt spinii, știți, chiar și fără 
să vă spunem noi. Adesea L-aţi auzit pe Hristos dând numele de 
„spini” grijilor acestei vieți și înșelăciunii avuţiei?&. Și pe bună drep- 
tate! Așa cum aceia sunt neroditori, tot așa și acestea; așa cum aceia 
îi înţeapă pe cei care îi ating, tot așa și patimile acestea. De ase- 
menea, așa cum spinii sunt lesne mistuiţi de foc și sunt urâţi de 
agricultor, tot așa și lucrurile lumii; și, așa cum fiarele, viperele și 
scorpionii se ascund între spini, tot așa și în înșelăciunea avuţiei. 

Dar să aducem asupra lor focul Duhului, pentru ca și spinii 
să-i mistuim, și fiarele să le alungăm, și astfel să-i înfățișăm agri- 
cultorului o țarină curată și, după ce o curățim, să o udăm cu apele 
cele duhovnicești. Să sădim măslinul roditor, cel mai cultivat pom, 
mereu verde, luminos, hrănitor, aducător de sănătate. Toate aces- 
te însușiri le are milostenia, fiind ca o pecete asupra celor care o 
dobândesc. Acest pom nici moartea nu-l usucă, atunci când vine, 
ci rămâne veșnic, luminând mintea, hrănind venele sufletului și 
făcând puterea lui mai viguroasă. Dacă o vom avea pe aceasta me- 
reu, vom putea să-L privim pe Mire cu îndrăzneală și să intrăm în 
cămara de nuntă. 

Fie ca noi toţi să dobândim acestea, cu harul și cu iubirea de 
oameni ale Domnului nostru lisus Hristos, împreună cu Care fie 
slava Tatălui și Sfântului Duh acum și pururea și în vecii vecilor. 
Amin. 


27 1 Corinteni 3, 2-3. 
7:3 Cf. Matei 13, 22. 

„A răspuns lisus: «Adevărat zic ție, de nu se va naște 
cineva din apă și din Duh”, nu va putea intra în Împărăția 
lui Dumnezeu».” (loan 3, 5) 


1. Copiii mici merg în fiecare zi la dascăli, primesc învățătură 
și redau cele învățate și niciodată nu încetează a agonisi învățătură. 
Dar se întâmplă să adauge zilelor chiar și nopţi de lucru, fiindcă voi 
îi siliți să facă aceasta pentru niște lucruri trecătoare și vremelnice. 
Noi însă nu cerem atâta osteneală de la voi, care sunteți maturi, pe 
cât cereți voi de la copiii voștri. Căci nu în fiecare zi, ci doar două 
zile pe săptămână vă rugăm să luați aminte la cele ce spunem, un 
scurt răstimp din zi, așa încât osteneala voastră să fie mai mică. 
De aceea împărțim textele din Scripturi în fragmente mici pentru 
voi, ca să le puteți primi ușor, să le așezați în jitnițele inimii și să vă 
sârguiți să le ţineţi minte pe toate, așa încât să le și vestiți întocmai. 
Doar dacă nu cumva este vreunul foarte somnoros și trândav și mai 
nepăsător chiar și decât un copil mic. 

Dar haideţi să reluăm cursul celor spuse înainte și să vedem 
cum Nicodim a greșit legând cele spuse [de Hristos] de nașterea de 
aici și cum a spus că nu este cu putință ca cineva care este bătrân 
să se nască din nou”. Atunci Hristos i-a dezvăluit cu mai mare 


?> Sfântul Iustin Martirul și Filosoful afirma că prin botez nu mai suntem copii ai 
necesităţii şi ai ignoranței, ci devenim copii ai libertăţii și ai cunoașterii (Apologia |, 6). 
Mântuitorul îi explică lui Nicodim că apartenenţa etnică și cunoașterea religioasă nu sunt 
suficiente pentru intrarea în Împărăția lui Dumnezeu, acestea trebuind a fi dublate de 
botez și o viaţă în Duhul Sfânt. 

22 Platon vorbise de „nașterea din nou” - palingenezia (Menon, 8.BC) -, însă o aplica 
metempsihozei, concepţie larg acceptată în multe curente filosofice și religioase antice. 
Religiile de misterii antice (precum cele de la Eleusis, ale Cybelei, orfismul, mitrais- 
mul ș.a.) propuneau și ele o renaștere a omului prin inițiere (cf. mărturia lui Tertulian, 
Despre cununa ostașului și Despre botez). Filon din Alexandria va aplica termenul de 
moâiyyeveoia la moarte, adevărata naștere a omului (Despre heruvimi, 114). Și în iudaism 

limpezime despre ce naștere este vorba, o naștere care putea să-l 
ridice pe ascultător din starea sa umilă, dar greu de înțeles pentru 
cel care întreba în chip pământesc. 

Deci ce a zis? „Adevărat zic ţie, de nu se va naște cineva din apă 
și din Duh, nu va putea intra în Împărăţia lui Dumnezeu” Ceea ce 
vrea să arate este aceasta: „lu spui că aceasta este cu neputinţă, dar 
Eu îți spun că este foarte posibil - pe cât de posibil, pe atât de ne- 
cesar - și nu este cu putință ca cineva să se mântuiască altfel”. Cele 
necesare le-a făcut Dumnezeu foarte ușoare pentru noi. Nașterea 
pământească, cea după trup, este din țărână. De aceea, cele din ce- 
ruri au fost despărțite de ea ca printr-un zid. Ce are în comun cerul 
cu pământul? Acea naștere care este de la Duhul ne deschide les- 
ne bolta de sus. Ascultaţi, câți sunteţi în afara luminii, înfioraţi-vă, 
suspinați, căci înfricoșătoare este ameninţarea, înfricoșătoare este 
hotărârea! „Nu poate” - zice - „cel care nu se naște din apă și din 
Duh să intre în Împărăţia cerurilor”, pentru că poartă haina morţii, 
a blestemului, a stricăciunii. Nu a primit încă însemnul Stăpânului, 
ci este străin și venetic, nu are însemnul împărătesc. 

„Dacă nu se va naște cineva” - zice - „din apă și din Duh, nu 
va putea să intre în Împărăţia cerurilor” Dar Nicodim nici așa 
nu a înțeles. Căci nimic nu este mai rău decât a încredința cele 
duhovnicești rațiunii. Asta nu l-a lăsat nici pe el să-și închipuie 
ceva înalt și măreț. Din acest motiv și noi ne numim „credincioși”, 
pentru ca, lăsând la o parte neputința rațiunii, cea de jos, să ne 
suim la înălțimea credinței și să încredințăm acestei învățături cele 
mai multe dintre cele bune ale noastre. Dacă și Nicodim ar fi făcut 
aceasta, nu ar fi socotit că lucrul este cu neputinţă. 

Dar Hristos ce a făcut? Pentru a-l ridica din acea cugetare ce se 
târa pe pământ și pentru a-i arăta că nu vorbește despre nașterea 
aceasta |trupească], i-a zis: „De nu se va naște cineva din apă și 
din Duh, nu va putea să intre în Împărăţia cerurilor”. A spus aces- 
tea voind să-l tragă, prin teama [insuflată] de ameninţare, către 


se vorbea despre o naștere din nou a omului curăţit de păcat, prin mila lui Dumnezeu și 
prin iertarea păcatelor. Adevărata renaștere a omului va avea însă loc în perioada eshato- 
logic-mesianică (cf. lezechiel 36, 25-27). ludaismul vremii îi numea pe prozeliții păgâni 
convertiți la iudaism „nou-născuțţi”. S-au făcut paralele și cu procedura adopţiei din drep- 
tul roman sau cu cea a acordării cetățeniei romane, numită uneori, metaforic, „a doua 
naștere”. Toate aceste paralele ne ajută să înțelegem conceptul hristic de „naștere din nou/ 
de sus”, însă sensul intenţionat de Hristos trimite către o reînnoire ontologică a fiinţei 
omului prin botez, o veritabilă nouă creaţie a omului. 

credinţă și să-l convingă să nu creadă că lucrul este cu neputinţă 
și străduindu-Se să-l îndepărteze de gândul la nașterea trupească. 
„Despre altă naștere vorbesc, Nicodime!” — ar fi zis El. „De ce tragi 
spre pământ cuvintele [Mele]? De ce supui acest lucru necesităţii 
firii? Această naștere este mai presus de astfel de dureri ale nașterii, 
nu are nimic comun cu voi. Se numește și aceasta «naștere», dar 
au în comun doar numele, în vreme ce cu lucrul sunt diferite. În- 
depărtează-te de deprinderile obișnuite! Eu aduc în lume un alt fel 
de naștere. Vreau ca oamenii să se nască în alt fel. Am venit să aduc 
un fel străin de creație. Am plăsmuit din pământ și apă. Ceea ce s-a 
plăsmuit nu a fost de folos, ci s-a stricat vasul acela. Așadar, nu mai 
vreau să plăsmuiesc din pământ și apă, ci din apă și Duh” 

Dacă cineva va întreba: „Cum adică «din apă»?”, îl voi întreba 
și eu: „Cum adică «din pământ»?” Cum a fost împărțită tina în dife- 
rite părți? Cum se face că materialul era de un singur fel - căci era 
doar pământ -, iar cele făcute din el au fost variate și de toate fe- 
lurile? De unde [au apărut] oase și nervi și artere și vene? De unde 
membrane, cavități ale organelor, cartilagii, ţesuturi, ficat, splină 
și inimă? De unde piele, sânge, umoare și fiere? De unde atâtea 
funcţii? De unde atâtea culori felurite? Pe acestea nu le au nici pă- 
mântul, nici tina. 

Cum se face că pământul, atunci când primește seminţe, le 
face să rodească, iar trupul, când primește seminţe, le face să putre- 
zească? Cum de pământul hrănește cele aruncate în el, în vreme ce 
trupul se hrănește cu acestea, dar el nu le hrănește pe ele? Așa cum 
pământul primește apă și face vin, tot așa trupul care primește ade- 
sea vin îl transformă în apă. Așadar, potrivit celor spuse, pămân- 
tul are manifestări opuse trupului. Deci de unde se vede că acestea 
provin din pământ? Nu pot afla cu rațiunea, pot doar să primesc 
prin credință. Așadar, dacă cele ce se fac în fiecare zi și pot fi pipă- 
ite necesită credință, cu atât mai mult cele care sunt mai tainice și 
mai duhovnicești decât acestea. După cum pământul neînsuflețit 
și nemișcat a primit putere prin voia lui Dumnezeu și atâtea lucruri 
minunate s-au făcut din el, tot așa, atunci când Duhul este prezent 
în apă, toate aceste lucruri neobișnuite care covârșesc rațiunea se 
petrec cu ușurință. 


2. Așadar, să nu fi neîncrezător din cauză că nu vezi acestea, 
pentru că nici sufletul nu-l vezi și totuși crezi că ai suflet și că 

sufletul este altceva decât trupul. Dar Hristos nu l-a convins prin 
acest exemplu, ci prin altul. Pe acesta, deși este netrupesc - la suflet 
mă refer -, nu l-a dat drept pildă, pentru că Nicodim era încă mai 
greoi cu înțelegerea. 

A dat un alt exemplu, care nici nu are vreo legătură cu caracte- 
rul material al trupurilor, dar nici până la firea celor netrupești nu 
se ridică. Acest exemplu este bătaia vântului. Începe mai întâi cu 
apa, care este mai fină decât pământul, dar mai grea decât vântul. 
După cum la început elementul pe care I-a folosit a fost pământul, 
dar totul ținea de Făcătorul, așa și acum elementul care stă la bază 
este apa, dar totul ține de harul Duhului. Atunci omul „a fost făcut 
cu suflet viu”72, iar acum „cu duh dătător de viață”. Este o mare 
diferență între acestea două. Căci sufletul nu dă altcuiva viaţă, în 
vreme ce Duhul nu trăiește doar pentru Sine, ci și altora le dăruiește 
viață. În acest fel apostolii au înviat chiar și morți. 

Atunci când a fost făcută zidirea, omul a fost plăsmuit la urmă. 
Acum însă [lucrurile se petrec] invers, căci omul nou este creat îna- 
intea zidirii celei noi. Mai întâi se naște acesta și apoi este transfor- 
mată lumea. Și, așa cum la început l-a plăsmuit deplin, așa și acum 
îl creează deplin. Atunci a zis: „Să-i facem ajutor'””2. Aici însă |nu a 
spus] nimic deacest fel. Cel carea primit harul Duhului ce nevoie mai 
are de alt ajutor? Cel care plinește trupul lui Hristos ce nevoie mai 
are de alt sprijin? Atunci a făcut omul după chipul lui Dumnezeu, 
acum l-a unit cu Dumnezeu Însuși. Atunci i-a poruncit să stăpâ- 
nească peste pești și peste fiare, acum a ridicat pârga noastră mai 
presus de ceruri. Atunci i-a dat să locuiască în Rai, acum însă ne-a 
deschis cerul. Atunci a fost plăsmuit în a șasea zi, pentru că avea să 
se împlinească veacul, acum însă în prima zi și la început, când a fost 
făcută și lumina. Din acestea toate se vede limpede că cele săvârșite 
țineau de o altă viață, mai bună, și de o stare ce nu are sfârșit. 

Cea dintâi plăsmuire, a lui Adam, a fost din pământ, iar cea 
care a urmat, a femeii, a fost din coasta lui. lar următoarea, a lui 
Abel, a fost din sămânță. Dar nu putem înţelege acestea, nici să 
le înfățișăm în cuvinte, deși sunt foarte grosiere. Deci cum vom 
putea să dăm lămuriri despre nașterea inteligibilă cea prin botez, 


7 Facerea 2, 7. 
22 1 Corinteni 15, 45. 
73 Facerea 2, 18. 

care este mult mai înaltă decât aceasta, și cum să cerem argumente 
despre această naștere minunată și neobișnuită? Chiar și îngerii 
sunt prezenți când se petrece această naștere. Nimeni nu poate 
spune modul în care se petrece acea naștere minunată prin bo- 
tez7:4. Ei doar stau de faţă, fără a face nimic, doar privind cele ce se 
petrec. Tatăl și Fiul și Sfântul Duh lucrează totul. 

Așadar, să dăm crezare cuvântului lui Dumnezeu, căci este 
mai vrednic de crezare decât vederea. Pentru că vederea adesea se 
înșală, dar cuvântul Lui este cu neputinţă să greșească. Să-i dăm, 
dar, crezare! Căci Cel care a adus la ființă cele care nu existau este 
vrednic de crezare atunci când vorbește despre firea lor. Deci ce 
spune acest cuvânt? Că ceea ce se săvârșește este naștere. lar dacă 
cineva te-ar întreba: „Cum?, adu-l la tăcere prin cuvântul lui Hris- 
tos, care este cea mai mare și cea mai limpede dovadă. lar dacă 
cineva va întreba: „De ce este folosită apa?”, îl vom întreba și noi 
la rândul nostru: „De ce la început a fost folosit pământul pentru 
plăsmuirea omului?” Pentru că e limpede oricui că Îi stătea în pu- 
tere să-l facă pe om și fără pământ. Deci nu iscodi în vreun fel! Că 
folosirea apei era necesară și trebuincioasă, poţi afla de aici: oare- 
când, atunci când Duhul S-a pogorât înaintea apei, apostolul nu 
s-a oprit aici, ci iată ce a zis, ca despre ceva necesar și nu de prisos: 
„Poate oare cineva să oprească apa, ca să nu fie botezați aceștia care 
au primit Duhul Sfânt ca și noi?'75 

Deci care este rostul apei? Vă vom spune acum și aceasta, des- 
coperind taina cea ascunsă. Sunt și alte înțelesuri negrăite ale aces- 
tui lucru, dar deocamdată vă voi spune doar unul dintre cele multe. 
Deci care este acesta? În el se săvârșesc simboluri dumnezeiești: 
îngroparea și moartea, învierea și viața. Și toate acestea se petrec 
deodată. Când ne afundăm capetele în apă, omul vechi este îngro- 
pat ca într-un mormânt și, afundându-se acolo jos, se ascunde în 
întregime o dată pentru totdeauna. Apoi, când ne ridicăm, [omul] 
nou răsare din nou. Așa cum pentru noi este ușor să ne afundăm 
și să ne ridicăm, tot așa și pentru Dumnezeu este ușor să îngroape 
omul vechi și să-l scoată la iveală pe cel nou. Acest lucru se face de 


24 Chipul lui Dumnezeu în om este aidoma unui tablou a cărui vopsea este acoperită 
de murdăria păcatelor. Botezul spală acest chip, această imagine a lui Dumnezeu, care 
strălucește din nou neîntinată în om (cf SFÂNTUL ATANASIE CEL MARE, Despre Întruparea 
Cuvântului, 14, 1-2). 

25 Faptele 10, 47. 

trei ori ca să înţelegi că toate acestea le săvârșește puterea Tatălui și 
a Fiului și a Sfântului Duh. 

Și, [ca să înţelegi] că ceea ce spun nu este doar o presupune- 
re, ascultă ce spune Pavel: „Ne-am îngropat cu El în moarte prin 
botez"%8; și iar: „Omul nostru cel vechi a fost răstignit împreună cu 
EI'77; și iar: „Am fost altoiţi pe El prin asemănarea morţii Lui”25. Și 
nu numai botezul este numit Cruce, ci și Crucea botez. „Cu botezul 
cu care eu Mă botez” — zice — „vă veţi boteza”7%; și iar: „«Cu botez 
am a Mă boteza»7%, pe care voi nu-l știți”. Așa cum noi cu ușurință 
ne afundăm și ne ridicăm din apă, tot așa și El cu ușurință a murit 
și când a voit a înviat. Ba chiar cu mult mai ușor, deși, printr-o oa- 
recare taină, a așteptat [plinirea] iconomiei timp de trei zile. 


3. Așadar, de vreme ce ne-am învrednicit de atât de mari taine, 
să arătăm viață vrednică de darul primit și ales fel de viaţă. lar dacă 
nu v-aţi învrednicit încă de acestea, faceţi tot posibilul ca să fim 
frați. Câtă vreme suntem despărțiți în această privinţă, chiar tată de 
ne-ar fi cineva, chiar frate sau orice altceva, nu ne mai este rudă cu 
adevărat câtă vreme este separat de înrudirea cea de sus. 

De ce folos ne este să fim uniți cu neamul pământesc, câtă vre- 
me nu suntem uniți cu cel duhovnicesc? Ce câștig avem de pe urma 
înrudirii de pe pământ, câtă vreme în ceruri suntem străini unii 
de alții? Căci catehumenul este străin de cel credincios. Pentru că 
nu are Același Cap, nu are Același Tată, nu are aceeași cetate, sau 
hrană, sau îmbrăcăminte, sau masă, sau casă, ci toate sunt dife- 
rite. Cel dintâi are toate pe pământ, iar cel de-al doilea are toate 
în ceruri. Împărat al acestuia este Hristos, iar al aceluia, păcatul și 
diavolul. Desfătarea acestuia este Hristos, iar a aceluia, cea putredă 
și stricăcioasă. Îmbrăcăminte a aceluia este lucrarea viermilor, iar a 
acestuia, Stăpânul îngerilor. Cetate a acestuia este cerul, iar a ace- 
luia, pământul. Deci, de vreme ce nu avem nimic în comun, întru 
ce să avem părtășie? Spune-mi! Dar am dezlegat aceleași dureri ale 
nașterii și am ieșit dintr-un singur pântece? Dar aceasta nu înseam- 
nă nimic pentru înrudirea cea mai importantă. 


25 Romani 6, 4. 
271 Romani 6, 6. 
25 Romani 6, 5. 
29 Matei 20, 23. 
7% Luca 12, 50. 


242, SFÂNTUL LOAN GURĂ DE AUR 


Să ne străduim, dar, să devenim cetățeni ai Cetăţii de sus. Până 
când să mai rămânem în exil? Trebuie să redobândim vechea pa- 
trie, căci nu lucruri neînsemnate sunt în primejdie. Dacă s-ar în- 
tâmpla - să nu fie! - să vină sfârșitul pe neașteptate și să plecăm 
de aici nebotezaţi, chiar și mii de bunuri de am avea, nimic altceva 
nu ne va primi decât gheena și viermele veninos, focul nestins și 
lanţurile de nedezlegat. Dar să nu fie ca vreunul dintre cei care as- 
cultă acestea să fie încercați de osânda aceea”! 

Și nu va fi aceasta dacă, după ce ne-am învrednicit de Sfintele 
Taine, vom zidi pe temelie aur și argint și pietre prețioase. Astfel 
vom putea să ne arătăm bogaţi când vom pleca, de vreme ce nu am 
lăsat aici bunuri, ci le-am mutat în vistieriile ce nu pot fi jefuite, 
prin mâinile săracilor, pentru că le-am împrumutat lui Hristos. 
Avem multe datorii acolo - nu bani, ci păcate. Să-l împrumutăm, 
dar, bani, ca să luăm iertare de păcate. Pentru că EI este Cel care 
judecă. Să nu-L, trecem cu vederea aici când este flămând, pen- 
tru ca și El să ne hrănească acolo. Să-L îmbrăcăm aici, ca să nu 
ne lase goi de strălucirea Sa. Dacă aici Îi vom da de băut, nu vom 
spune precum bogatul: „Trimite-l pe Lazăr ca să răcorească cu vâr- 
ful degetului limba noastră arsă”72. Dacă aici Îl vom primi în ca- 
sele noastre, acolo ne va găti multe lăcașuri. Dacă mergem la El 
când este în temniţă, și El ne va elibera de legături. Dacă ÎI primim 
când este străin, nu ne va trece cu vederea ca pe niște străini de 
Împărăția cerurilor, ci ne va face parte de Cetatea cea de sus. Dacă 
Îl vom cerceta când este bolnav, degrabă ne va elibera și E] de bolile 
noastre”. 

Deci, ca unii care dăm puţin și luăm mult, să dăm fie și acel 
puţin ca să câștigăm mult. Cât este încă timp, să semănăm ca să 
secerăm apoi. Când vine iarna și nu se mai poate pluti pe mare, nu 
mai putem neguțători. Și când va fi iarnă? Când va veni ziua aceea 
mare și aleasă. Atunci nu vom mai pluti pe marea aceasta mare și 
întinsă. Căci asemenea acesteia este viața de aici. 


7 Sfântul loan îi critică pe catehumenii care amânau botezul până în clipa morţii spre 
a obține iertarea deplină a păcatelor. Teodoret al Cirului observă că Taina Botezului nu 
poate fi redusă doar la iertarea păcatelor, cum consideră unii creștini, ci, pe lângă aceasta, 
aduce daruri spirituale sublime, comuniune cu Hristos, înveșmântare în har și bucurie 
veșnică (Compendiu al miturilor eretice, 5, 18). 

72 Luca 16, 24. 

73 Cf. Matei 25, 35-36. 

Acum este vremea semănatului, iar atunci a secerișului și a 
câștigului. Cel care nu aruncă semințele la vremea semănatului, ci 
seamănă în vremea secerișului, nu numai că nu isprăvește nimic, 
dar va fi și vrednic de râs. Dacă vremea de acum este pentru se- 
mănat, atunci ar trebui să fie o vreme pentru a împărți, nu pentru 
a aduna. Să împărțim, dar, ca să culegem. Să nu voim să adunăm 
acum, ca să nu distrugem recolta. Căci, după cum am zis, vremea 
de acum ne cheamă să semănăm, să risipim și să cheltuim, nu să 
adunăm și să punem în hambare. 

Așadar, să nu pierdem prilejul, ci să aruncăm semințele cu 
îmbelșugare, să nu cruțăm nimic din cele din casa noastră, ca să le 
luăm înapoi cu multă răsplată, cu harul și cu iubirea de oameni ale 
Domnului nostru lisus Hristos, împreună cu Care fie slava Tatălui 
și Sfântului Duh în vecii vecilor. Amin. 


Omilia 26 


„Ce este născut din trup este trup” și ce este născut 
din Duh este duh.” (Ioan 3, 6) 


1. De mari taine ne-a învrednicit Fiul lui Dumnezeu cel 
Unul-Născut, mari și astfel încât noi nu le merităm, dar așa cum 
se cuvenea ca EI să dăruiască. De ar fi să luăm în considerare vred- 
nicia noastră, nu numai că nu suntem vrednici de dar, dar merităm 
chiar osândă și pedeapsă. Dar, de vreme ce nu a căutat la această 
[nevrednicie], nu numai că ne-a izbăvit de osândă, dar ne-a dăruit 
și viață mult mai strălucită decât cea dintâi, ne-a dus în altă lume 
și ne-a făcut altă făptură. „Căci, dacă este cineva în Hristos, este 
făptură nouă”, zice. Ce fel de făptură nouă? Ascultă ce spune El 
Însuși: „De nu seva naște cineva din apă și din Duh, nu va putea să 
intre în Împărăția lui Dumnezeu”7%. 

Ni s-a încredințat Raiul și nu ne-am arătat vrednici de a locui 
în el, iar El ne-a ridicat la ceruri. Faţă de cele dintâi nu am fost aflați 
credincioși, iar El ne-a încredinţat altele și mai mari. Nu am putut 
să ne abținem de la un singur pom și El ne-a dat desfătarea de sus. 
În Rai nu am fost statornici și El ne-a deschis cerurile. Pe bună 
dreptate a spus Pavel: „O, adâncul bogăției și al înțelepciunii și al 
cunoașterii lui Dumnezeu!" 

Nu mai este mamă, nici dureri ale nașterii, nici culcare, nici 
unire și împreunare a trupurilor. De acum firea noastră se urzește 
sus, de la Duhul Sfânt și din apă. Apa este folosită făcându-se 
ca un mediu al nașterii pentru cel care se naște. Așa cum este 


74 Fericitul Augustin, dezvoltând doctrina păcatului originar, aduce acest pasaj în spriji- 
nul necesității botezului pruncilor, care, lipsiți de Taina Botezului, sunt lipsiți de Duhul 
Sfânt și nu se pot ridica peste nivelul vieţii carnale, către viața spirituală (Predica 174, 9). 

7% 2 Corinteni 5, 17. 

7% Joan 3, 5. 

%7 Romani 1, 33. 

pântecele pentru prunc, așa este apa pentru credincios, căci în apă 
se plăsmuiește și se formează. La început s-a zis: „Să scoată apele 
târâtoare cu suflet viu'7%8. De când a ieșit Stăpânul din șuvoaiele 
lordanului, apa nu mai scoate târâtoare cu suflet viu, ci suflete 
raționale și purtătoare de Duh. Și ceea ce s-a spus despre soare: „Ca 
un mire ce iese din iatacul său'7% ar trebui spus mai degrabă despre 
credincioși, căci ei trimit raze cu mult mai strălucitoare decât ale 
aceluia. 

Dar ceea ce se formează în pântece are nevoie de timp, în vreme 
ce în apă nu este așa, ci toate se petrec într-oclipită. Acolo undeviața 
este trecătoare și are obârșia în stricăciunea trupească, nașterea se 
face cu zăbavă - căci așa este firea trupurilor, se săvârșesc în timp. 
Dar cu cele duhovnicești nu este așa. De ce? Pentru că lucrurile 
sunt făcute de la început desăvârșite. 

Dar, de vreme ce Nicodim, auzind acestea, se tulbura mereu, 
iată în ce fel i-a dezvăluit această taină negrăită și îi limpezește ceea 
ce până atunci era neclar, zicând: „Ce este născut din trup este trup; 
și ce este născut din Duh este duh'7*. L-a îndepărtat de toate cele 
simțite și nu l-a lăsat să iscodească taina cu ochii aceștia |trupești]. 
„Căci” — zicea EI - „nu despre carne vorbim, ci despre Duh, Nicodi- 
me!” Prin acest cuvânt l-a ridicat pentru o vreme către cele de sus. 
Nu căuta, dar, nimic din cele simţite, pentru că Duhul nu Se arată 
ochilor acestora! Și să nu crezi că Duhul naște carne! 

Dar poate că cineva ar spune: „Atunci cum a fost născut tru- 
pul Domnului?” Nu numai din Duh, ci și din carne. De aceea Pa- 
vel, lămurind acest lucru, spunea: „Născut din femeie, născut sub 


738 Cf. Facerea 1, 20. 

29 Psalmul 18, ş. 

"* Tertulian aplică acest pasaj la Întruparea Domnului: „Însuși Domnul a spus în chip de 
lege și pentru totdeauna: «Ceea ce s-a născut din trup este trup», fiindcă s-a născut din 
trup. Tăgăduiește firea omenească în Hristos, și astfel vei socoti că nici nu ] se potrivește 
[aceasta]. Totuși adaugă: «Și ceea ce s-a născut din duh este duh», deoarece Dumnezeu 
este duh și [Hristos] S-a născut din Dumnezeu. Aceasta, bineînţeles, Îl privește pe EL, şi cu 
atât mai mult pe cei care cred în El. Dacă, așadar, și aceasta [Îl privește pe Hristos], pentru 
ce nu și cea de mai sus? Căci nici nu poți să le împarți: aceasta pentru EI, iar cealaltă de 
mai sus pentru ceilalți oameni, [tu] care nu tăgăduiești firile omenească și dumnezeiască 
ale lui Hristos. De altminteri, dacă a avut atât trup, cât și suflet, când a vorbit despre sta- 
rea celor două firi pe care le purta în Sine, nu poate fi de crezut că a hotărât numai despre 
suflet că este al Său, nu și despre trup. Astfel, pentru că EL Însuși este duh din Duhul lui 
Dumnezeu, născut din Dumnezeu, [în același chip] este EI și om din trup omenesc, năs- 
cut în trup” (Despre trupul lui Hristos, 18, 5-7; trad. lerom. Policarp Pîrvuloiu). 

Lege”. Duhul L-a plăsmuit astfel, nu din cele ce nu sunt - altmin- 
teri ce nevoie ar fi avut de pântece? -, ci din trupul Fecioarei. lar 
cum [s-a făcut aceasta], nu pot explica. Aceasta s-a făcut ca să nu 
creadă cineva că Cel născut era străin de firea noastră. 

Dacă sunt unii care, chiar dacă acest lucru s-a întâmplat, totuși 
nu cred într-o astfel de naștere, atunci cu atât mai mult ar fi căzut 
în necuviință dacă El nu S-ar fi împărtășit de trupul Fecioarei. 

„Ce este născut din Duh este duh.” Vezi ce vrednicie are Duhul? 
Căci Se arată făcând lucrarea lui Dumnezeu. Mai sus spunea că 
„din Dumnezeu s-au născut”, iar acum că Duhul îi naște. „Ce este 
născut din Duh” - zice - „este duh.” Ceea ce vrea să spună este: „Cel 
născut din Duh este duhovnicesc”. Nu vorbește aici despre nașterea 
cea după ființă, ci despre cea după cinste și har. 

Atunci, dacă și Fiul S-a născut astfel, ce va avea El mai mult 
decât oamenii care se nasc tot așa? Cum este El Unul-Născut? Și 
eu m-am născut din Dumnezeu, dar nu din ființa Lui. Dacă nici El 
nu este din ființă, prin ce se deosebește de noi în această privință? 
Sigur astfel s-ar putea spune că este și decât Duhul mai prejos. Căci 
o astfel de naștere se face de la harul Duhului. Oare are nevoie de 
ajutor de la Duhul ca să rămână Fiu? Și cu ce se deosebesc acestea 
de învățăturile iudeilor? 

Așadar, după ce a spus că „ce este născut din Duh este duh, 
văzându-l pe Nicodim iarăși tulburat, Hristos a adus în discuție un 
exemplu luat dintre cele perceptibile. „Nu te mira” - zice - „că ţi-am 
spus că trebuie să vă nașteţi de sus. Vântul”? suflă unde voiește. "78 
Când spune: „Nu te mira”, a arătat tulburarea sufletului aceluia și l-a 


7 Galateni 4, 4. 

7 În context, Mântuitorul jonglează subtil cu sensurile de „vânt” și „duh, spirit” ale 
termenului grecesc 1rveuua (cf. lezechiel 37; echivalentul ebraic ruach cunoaște aceeași 
polisemie „vânt-duh”). În gândirea religioasă a sectei naasenilor, apa și duhul erau sino- 
nime (cf. SFÂNTUL IPOLIT ROMANUL, Combaterea tuturor ereziilor, 5, 2). Imposibilitatea 
înțelegerii mișcării vântului reprezintă o analogie cu neputința omului carnal de a pri- 
cepe lucrarea tainică a Duhului Sfânt. Aceasta se dezvăluie, în parte, doar celui născut de 
sus și care, astfel, poate „vedea” Împărăţia lui Dumnezeu. Duhul are libertate desăvârșită 
ca și Fiul (cf. SFÂNTUL AMBROZIE DE MEDIOLANUM, Despre credința creștină, 2, 6, 47). 
Natura Sa adevărată este libertatea deplină (cf. TEODOR DE MOPsuUESTIA, Comentariu la 
Evanghelia după loan, 2, 3, 7), însă voinţa Sa este aceeași cu a Tatălui și a Fiului (cf. BEDA 
VENERABILUL, Omilii la Evanghelii, 2, 16). Tot Beda explică pasajul de faţă în sensul că 
Duhul suflă unde voiește, așadar alege inimile vrednice să fie iluminate și pătrunse de 
lucrarea și prezența Sa (Omilii la Evanghelii, 2, 18). 

%3 loan 3, 7-8. 

dus către ceva mai subtil decât cele trupești. L-a îndepărtat de cele 
trupești când a zis: „Ce este născut din Duh este duh”. Dar, pentru că 
Nicodim nu înțelegea ce înseamnă ceea ce zicea El: „Ce este născut 
din Duh este duh”, l-a dus atunci către altă imagine, nemijlocit. Nu 
l-a dus către grosimea celor trupești, dar nici nu i-a vorbit lămurit 
despre cele netrupești — căci nu ar fi putut acela să înțeleagă dacă ar 
fi auzit —, ci, găsind ceva care este la mijloc între trupesc și netru- 
pesc, adică mișcarea vântului, de acolo l-a ridicat. Despre acesta a 
spus: „Glasul lui îl auzi, dar nu știi de unde vine și unde se duce”7+. 

Dacă a spus: „Suflă unde voiește”, nu a spus aceasta ca și când 
ar avea vântul vreo voință, ci pentru a arăta mișcarea neîmpiedicată 
pe care o are de la fire și care se manifestă cu putere. Căci Scriptura 
știe să vorbească în acest fel și despre cele neînsufleţite, ca atunci 
când spune: „Căci zidirea a fost supusă deșertăciunii, nu din voia 
ei'745. Așadar, „suflă unde voiește” sunt cuvintele unuia care arată 
ceva ce nu poate fi stăpânit și faptul că se răspândește peste tot 
și nimeni nu îl oprește să se poarte de colo-colo, ci se risipește cu 
multă putere și nimeni nu poate să stăvilească pornirea lui. 


2. „Și glasul lui îl auzi”, adică vuietul și zgomotul. „Dar nu știi 
de unde vine și unde se duce. Așa este oricine care este născut din 
Duhul." Aici este concluzia finală. Dacă - zice EI - nu poţi explica 
mișcarea și calea acestui vânt pe care îl percepi prin auz și atingere, 
de ce iscodești lucrarea dumnezeiescului Duh, tu care nici lucrarea 
vântului”? nu o înţelegi, deși îi auzi glasul? 

Cuvintele „suflă unde voiește” au fost spuse și pentru a arăta 
puterea Mângâietorului. Ceea ce vrea să spună este aceasta: dacă ni- 
meni nu-l poate ţine, ci este purtat unde voiește, cu mult mai mult 
lucrarea Duhului nu o pot reţine legile firii, nici hotarele nașterii 
trupești, nici altceva de acest fel. Că despre vânt spune: „Glasul lui 
îl auzi”, se poate vedea de aici: vorbind cu un necredincios, care nu 
cunoștea lucrarea Duhului, nu ar fi zis: „Glasul lui îl auzi”. Așadar, 
așa cum vântul nu se vede, deși face zgomot, tot așa nici nașterea 


74 loan 3, 8. 

75 Romani 8, 20. 

5 Ioan 3, 8. 

77 Teodor de Mopsuestia facă o paralelă cu manifestarea Duhului Sfânt ca „suflare de vânt” 
de la Cincizecime. Omul duhovnicesc nu poate fi înțeles de oamenii trupești, adeseori este 
înțeles și judecat greșit de aceștia (Comentariu la Evanghelia după loan, 2, 3, 7-8). 

celui duhovnicesc nu se vede cu ochii trupești. Desigur, vântul este 
corp, chiar dacă este foarte fin, pentru că ceea ce poate fi perceput 
prin simţuri este corp. Deci, dacă în privinţa unui lucru material nu 
te indignezi pentru că nu-l vezi, nici nu te îndoiești de el din aceas- 
tă pricină, atunci de ce te tulburi când auzi despre Duhul și ceri 
atâtea lămuriri, lucru pe care nu-l faci cu privire la cele materiale? 

Deci ce a făcut Nicodim? A rămas tot în naivitatea iudaică, chiar 
și după ce i-a fost dat un exemplu atât de limpede. Când [Nicodim] 
I-a zis din nou cu nedumerire: „Cum pot să fie acestea?”745, Hris- 
tos i-a spus mai răspicat: „Iu ești învățătorul lui Israel și nu cunoști 
acestea?” Vezi că nu îl învinuiește pe acest bărbat nicidecum de vi- 
clenie, ci mai degrabă de simplitate și naivitate? „Și ce are în comun 
această naștere cu [învăţăturile] iudeilor?” — ar putea întreba cineva. 

Dar ce nu are în comun? Spune-mi! Căci primul om creat și 
femeia creată din coasta lui și femeile sterpe și faptele prin apă - 
mă refer la cele cu izvorul din care Elisei a scos fierul” -, cele cu 
Marea Roșie pe care au trecut-o iudeii”:, cele cu scăldătoarea pe 
care o mișca îngerul”:, cele cu Neeman sirianul, care s-a curăţit în 
lordan”5, acestea toate prevestesc, ca niște preînchipuiri, nașterea 
și curățirea care aveau să fie. 

Și cele spuse de proroci vorbesc în chip ascuns despre felul 
acestei nașteri, cum ar fi: „Se va vesti Domnului neamul ce va să 
vină; și vor vesti dreptatea Lui poporului ce se va naște, pe care l-a 
făcut Domnul'75%; „înnoi-se-vor ca ale vulturului tinereţile tale"; 
„luminează-te, lerusalime!”5$; „iată, Împăratul tău vine”; „fericiți 
cei cărora s-au iertat fărădelegile'75. 


18 loan 3, 9. 

15 Joan 3, 10. Nu doar în istoria biblică, ci și în alte tradiţii religioase primitorul unei 
revelații divine se dovedește mai mereu incapabil să o înțeleagă (cf. Zaharia 4, 5). Domnul 
Hristos nu intenționează să-l jignească pe Nicodim, ci să-l învețe smerenia, singura care 
poate deschide calea cunoașterii lui Dumnezeu (cf. FERICITUL AUGUSTIN, Comentariu la 
Evanghelia după loan, 12, 6). 

75 Cf. 4 Regi 6,6. 

75: Cf. leșirea 14, 22. 

7 Cf. Ioan 5, 4. 

75 Cf. 4 Regi 5, 14. 

754 Psalmul 21, 36. 

75 Psalmul 102, 5. 

7 Isaia 60,1. 

757 Zaharia 9, 9; loan 12, 15. 

75 Psalmul 3, 1. 

Și Isaac a fost închipuire a acestei nașteri. Căci spune-mi, 
Nicodime, cum a fost el născut? Oare după legea firii? Nicidecum. 
Nașterea acestuia a fost la mijloc între acest fel de naștere și acela”*. 
A fost potrivit nașterii [pământești], pentru că a fost din împreu- 
nare, dar și potrivit nașterii [duhovnicești], pentru că nu s-a năs- 
cut din sânge”. Eu unul voi arăta că aceste feluri de nașteri preves- 
tesc nu numai această naștere |duhovnicească], ci și nașterea din 
Fecioară. De vreme ce nimeni nu ar crede cu ușurință că o fecioară 
poate naște, a vorbit mai înainte de femeile sterpe, iar apoi de femei 
nu numai sterpe, ci și înaintate în vârstă. Desigur, a se naște o 
femeie din coastă este ceva mult mai de mirare decât nașterea din- 
tr-o femeie stearpă, dar, de vreme ce aceea s-a petrecut demult, în 
vechime, a avut loc mai de curând un alt fel de naștere, nou, cel din 
femei sterpe, care deschide calea credinţei în nașterea din Fecioară. 

Aceste lucruri i le-a amintit când a zis: „Iu ești învățătorul lui 
Israel și nu cunoști acestea? Ceea ce știm vorbim și ce am văzut 
mărturisim, dar mărturia noastră nimeni nu o primește”7%. A adă- 
ugat aceste cuvinte pentru a face afirmaţia încă și mai vrednică de 
crezare, dar și pentru a Se cobori până la neputinţa aceluia, prin 
acest fel de a vorbi. 


3. Dar ce înseamnă ceea ce zice: „Ceea ce știm vorbim și ceea 
ce am văzut mărturisim”? Pentru noi vederea este mai vrednică 
de crezare decât celelalte simţuri și, dacă vrem să convingem pe 
cineva, îi spunem că am văzut cu ochii noștri, că nu știm din auzite. 
De aceea și Hristos îi vorbește mai omenește, făcând astfel spusele 
sale mai ușor de crezut. Că este așa și că nu vrea să arate nimic alt- 
ceva, precum și faptul că nu se referă la vederea sensibilă, este lim- 
pede de aici. După ce a spus: „Ce este născut din carne este carne și 
ce este născut din duh este duh”, a adăugat: „Ceea ce știm vorbim și 
ceea ce am văzut mărturisim”. Dar acest lucru încă nu se petrecuse. 
Deci cum spune: „Ceea ce am văzut”? Nu este limpede că vorbește 
despre cunoașterea exactă, iar nu despre alta? 

„Dar mărturia noastră nimeni nu o primește.” Așadar, cuvin- 
tele „ceea ce știm” le spune fie despre Sine și despre Tatăl, fie doar 


759 Cf. Facerea 18, 9-14. 
76 Cf loan 1, 13. 
76 Joan 3, 10-11. 

despre Sine. lar cuvintele „nimeni nu o primește” nu sunt ale unuia 
care este supărat, ci ale unuia care vestește un fapt. Pentru că nu a 
zis: „Ce poate fi mai nesimţitor decât voi care nu primiţi cele vestite 
de noi atât de clar?” Nu a spus nimic de acest fel, ci a arătat și prin 
fapte și prin cuvinte toată îngăduința. Cu blândeţe și cu gingășie a 
spus dinainte ceea ce avea să se întâmple. Astfel ne aduce și pe noi 
la deplina blândeţe și ne învaţă ca, atunci când vorbim cu cineva și 
nu îl putem convinge, să nu ne supărăm, nici să nu ne purtăm cu 
sălbăticie. 

Căci cel care se mânie nu isprăvește nimic, ci se face încă și 
greu de crezut. De aceea trebuie să ne abținem de la mânie și să 
facem cuvântul vrednic de crezare tuturor, înfrânându-ne nu doar 
de la mânie, ci și de la ţipete. Căci țipătul este materia mâniei. 
Să strunim, dar, calul ca să nu răsturnăm călărețul. Să tăiem ari- 
pile mâniei și atunci răul nu se va mai înălța până sus. Aprigă este 
patima mâniei, aprigă, și poate să ne prade sufletele. Este nefiresc 
faptul că fiarele putem să le îmblânzim, dar minţii noastre îi îngă- 
duim să se sălbăticească. Mânia este foc aprig și mistuie totul, căci 
și trupul îl distruge și sufletul îl strică și îl face pe om urât și neplă- 
cut la vedere. Dacă i-ar fi cu putință celui care se mânie să se vadă 
pe sine atunci când se mânie, nu ar mai avea nevoie de altă mus- 
trare. Nimic nu este mai neplăcut decât un chip mânios. Mânia este 
un fel de beţie, ba chiar mai gravă decât beţia și mai vrednică de 
jale decât un demon. Dar, dacă vom avea grijă să nu strigăm, vom 
afla cea mai bună cale a filosofiei. De aceea Pavel scrie să înlătu- 
răm, dimpreună cu mânia, și țipetele: „Orice mânie și strigare să 
piară de la voi'7*. Așadar, să dăm crezare dascălului a toată filoso- 
fia și, atunci când ne mâniem pe slugile noastre, să ne gândim la 
păcatele noastre și să ne rușinăm de răbdarea lor. Atunci când tu 
îl insulți, acela primește jignirea în tăcere; când tu te porți urât, 
acela se poartă cu înțelepciune. Primește aceasta în loc de orice altă 
povață. Chiar dacă este slugă, este totuși om cu suflet nemuritor și 
a fost cinstit de Stăpânul tuturor cu aceleași daruri. 

Dacă cel care este de o cinste cu noi în cele ce sunt mai mari 
și mai duhovnicești îndură cu blândeţe purtarea noastră, printr-o 
superioritate omenească, mică și neînsemnată, de ce iertare și de 
ce îndreptățire vom avea parte noi care nu suntem în stare sau, 


76 Efeseni 4, 31. 

mai degrabă, nu vrem să avem o purtare înțeleaptă, din frica de 
Dumnezeu, așa cum acela are din frică față de noi? 

La aceasta toate cugetând și gândindu-ne la păcatele noastre și 
la faptul că toți oamenii avem aceeași fire, să avem grijă să vorbim 
mereu liniștit ca să ne facem smeriţi cu inima, și astfel să dobân- 
dim odihnă sufletelor noastre, și acum și în [veacul] ceva să fie. Fie 
ca noi toți să dobândim această odihnă, cu harul și cu iubirea de 
oameni ale Domnului nostru lisus Hristos, împreună cu Care fie 
slava Tatălui și Sfântului Duh acum și pururea și în vecii vecilor. 
Amin. 


Omilia 27 


„Dacă v-am spus cele pământești și nu credeţi, cum 
veți crede dacă vă voi spune cele cerești? Nimeni nu s-a suit 
în cer, decât Cel care S-a coborât din cer, Fiul Omului, Care 
este în cer.” (loan 3, 12-13) 


1. Ceea ce v-am spus de multe ori, vă spun și acum și nu voi 
înceta a spune. Ce anume? Atunci când lisus urmează să Se refere 
la învățături înalte, adesea se abţine datorită neputinței celor care 
ascultă și nu folosește mereu cuvinte vrednice de măreția Lui, ci 
mai degrabă cuvinte provenite din pogorământ. Ceea ce este înalt 
și măreț, chiar și numai o dată dacă este spus, este de ajuns pentru a 
înfățișa acea vrednicie, pe cât ne este în putință nouă să înţelegem. 
Dar, dacă cele care sunt mai umile și mai aproape de înțelegerea 
ascultătorilor nu le-ar fi spus de multe ori, cele înalte nu ar fi putut 
fi lesne pricepute de ascultătorii mai simpli. Din acest motiv cele 
mai multe dintre spusele Lui sunt mai degrabă smerite decât înalte. 

Dar, ca nu cumva acest lucru să pricinuiască altă vătămare, 
ţinându-l pe ucenic în cele de jos, nu expune pur și simplu cele 
umile, ci arată mai întâi care este pricina pentru care spune aces- 
tea. Așa a făcut și acum. Când a spus cele ce a spus despre botez și 
despre nașterea prin har care are loc pe pământ, voind să vorbească 
și despre negrăita și nespusa Sa naștere, S-a oprit aici și nu a vorbit. 
Și apoi a spus și pricina pentru care nu a vorbit. Care este aceasta? 
Înțelegerea greoaie și neputinţa celor care ascultau. La aceasta 
S-a referit când a adăugat: „Dacă v-am spus cele pământești și nu 
înțelegeți, cum veți înțelege dacă vă voi spune cele cerești ?"7% Deci, 


73 O interogaţie similară primesc lov și Ezdra din partea îngerului care le dezvăluie tai- 
nele lumii și ale istoriei (în Testamentul lui Iov 38, 5 respectiv Apocalipsa lui Ezdra 4, 5-9; 
a se vedea și Prima carte a lui Enoh 70, 2; 71, 1). Foarte probabil că evanghelistul polemi- 
zează indirect cu cărţile apocrife apocaliptice, afirmând că adevăratul izvor de cunoaștere 
a lumii celeste este numai învățătura lui Hristos, singura adevărată și autentică. „Cu greu 

atunci când spune ceva limitat și umil, trebuie să se înțeleagă că 
face aceasta pentru neputinţa ascultătorilor. 

Unii spun că a zis aici „cele pământești” cu referire la vânt. 
Adică: „Dacă v-am dat și exemplu din cele pământești și nici așa nu 
ați crezut, cum veţi putea înţelege cele mai înalte?” lar dacă vorbește 
aici despre botezul pământesc, să nu te miri. Căci îl numește astfel 
fie datorită faptului că se săvârșește pe pământ, fie prin comparaţie 
cu preaînfricoșătoarea Sa naștere. Chiar dacă această naștere este 
cerească, totuși este pământească în comparaţie cu acea naștere a 
Sa adevărată care este din ființa Tatălui. Și cu temei nu a zis: „Nu 
înțelegeţi”, ci: „Nu credeţi”. Atunci când cineva respinge cele care 
trebuie înțelese cu mintea și nu le primește cu ușurință, pe bună 
dreptate poate fi acuzat de prostie. Dar, atunci când nu primește 
acestea care nu se percep cu mintea, ci doar prin credinţă, nu mai 
este vinovat de prostie, ci de necredință. Așadar, pentru a-l face 
să nu mai cerceteze cu rațiunea cele spuse, îl atinge mai tare, acu- 
zându-l de necredință. Dacă nașterea noastră trebuie să fie primită 
prin credinţă, ce merită cei care iscodesc cu rațiunea nașterea Celui 
Unul-Născut7%4? 

Dar poate că cineva ar întreba: „Și de ce a spus acestea, dacă 
cei care ascultau nu aveau să creadă?” Chiar dacă aceia nu credeau, 
cei de după ei aveau să primească acestea și să aibă de câștigat. 
Atingându-l deci foarte tare, i-a arătat că nu numai acestea le știe, 
ci și altele mult mai mari și mai multe decât acestea. A arătat acest 
lucru adăugând cuvintele: „Nimeni nu s-a suit la cer, decât Cel care 
S-a coborât din cer, Fiul Omului, Care este în cer”755. 


ne dăm seama despre cele ce sunt pe pământ și cu osteneală găsim cele ce sunt chiar în 
mâna noastră; atunci, cine a putut să pătrundă cele ce sunt în ceruri?” (Înţelepciunea lui 
Solomon 9, 16). 

75% Precum am menţionat, cvasi-permanent textul omiliilor devine polemic la adresa 
arienilor. 

7% Versetul acesta a pus serioase probleme cititorilor Evangheliei de față. Sfântul Ambrozie 
de Mediolanum (Despre credința ortodoxă, 2, 7, 58) și Fericitul Augustin (Predica 265b, 2) 
au atras atenţia asupra subiectului unic al Întrupării, Fiul lui Dumnezeu, Logosul, în Care 
se aflau unite ambele naturi, divină și umană; astfel, prin ceea ce seva numi „comunicarea 
însușirilor” între naturi, se poate spune că Fiul Omului S-a înălțat la cer. Sfântul Ilarie de 
Pictavium adaugă și însușirea divină a omniprezenţei pentru a explica pasajul de față. 
Pentru același Ilarie de Pictavium, „coborârea” este zămislirea lui Hristos lisus în sânul 
Fecioarei, unde dumnezeirea s-a unit cu firea umană în Persoana Logosului, și astfel se 
poate spune, la propriu, că Fiul Omului S-a pogorât din cer. Logosul Și-a însușit carnea 
umană, deși El nu este carne, neîncetând o clipă a fi Logos (Despre Sfânta Treime, 10, 16). 

„Și ce fel de concluzie este aceasta?” — întrebi tu. Este o conclu- 
zie foarte importantă, legată strâns de cele spuse mai înainte. Când 
Nicodim I-a zis: „Știm că de la Dumnezeu ai venit învățător”7%, El 
îl corectează, spunând parcă: „Să nu crezi că Eu sunt învăţător pre- 
cum sunt mulții proroci de pe pământ, căci Eu am venit acum din 
cer! Dintre proroci nimeni nu s-a suit acolo, dar Eu acolo locuiesc”. 

Vezi că și ceea ce pare foarte înalt este de fapt cu totul nevred- 
nic de măreția Lui? Nu numai în cer este E], ci și pretutindeni și pe 
toate le plinește. Dar încă vorbește potrivit cu neputinţa celui care 
Îl ascultă, voind să-l înalțe încetul cu încetul. Nu trupul l-a numit 
aici „Fiu al Omului”, ci de la fiinţa Sa mai mică a numit întreg sinele 
Său, ca să zic așa. Așa Îi stătea în obicei, pentru că adesea fie prin 
dumnezeire, fie prin omenitate numea întregul. 

„Și, după cum Moise a înălțat șarpele în pustie, așa trebuie să 
fie înălțat Fiul Omului”77 Nici aceste cuvinte nu par a avea legătură 
cu cele dinainte, dar de fapt există o legătură foarte strânsă. Căci, 
după ce a spus că cea mai mare binefacere făcută oamenilor este 
botezul, a adăugat și pricina acesteia, care nu este mai mică decât 
aceea, și anume [lucrarea] făcută prin Cruce. Și Pavel, vorbind 
corintenilor, pune înainte toate aceste binefaceri, spunând așa: „Nu 
cumva s-a răstignit Pavel pentru voi? Sau v-aţi botezat în numele 
lui Pavel?"7% Acestea două, mai presus de toate, arată dragostea Lui 
negrăită: faptul că a pătimit pentru vrăjmași și faptul că, murind 
pentru vrăjmași, a dăruit, prin botez, deplina iertare a păcatelor. 


2. De ce nu a spus lămurit: „Voi fi răstignit”, ci i-a trimis pe 
ascultători la o imagine din vechime? Mai întâi, pentru ca ei să 
înveţe că cele vechi sunt înrudite cu cele noi și nu sunt străine de 
ele”S%; apoi, ca să cunoști că nu fără de voie a mers spre pătimire; pe 


Unii comentatori au identificat aici o subtilă polemică împotriva misticismului merka- 
bah, cu viziunile lui privind ascensiunile la cer inspirate de lezechiel a. 

7% Joan 3, 2. 

797 loan 3, 14. Hristos îi deschide lui Nicodim ochii cugetării spre a înţelege sensul spiritual 
al Legământului Vechi (cf. BEDA VENERABILUL, Omilii la Evanghelii, 2, 18). 

76% 1 Corinteni 1, 13. 

7% Este afirmată unitatea organic-ontologică a celor două Legăminte, cel Vechi și cel Nou, 
temei al oricărei interpretări tipologice a evenimentelor veterotestamentare. Exegeza 
tipologică nu este o fantezie arbitrară, ci o simplă decelare a legăturilor organice dintre 
cele două evenimente situate la sute de ani distanţă, dar petrecute sub acțiunea Aceluiași 
Duh Sfânt Care i-a inspirat pe aghiografi. 

lângă acestea, ca să înveți că de pe urma acestui lucru El nu a avut 
parte de vreo vătămare și că de aici s-a născut mântuirea pentru 
mulți. 

Dar ne-a dus către istorisirea din vechime ca să nu zică cineva: 
„Și cum este cu putință să se mântuiască cei care cred în Cel răs- 
tignit, de vreme ce și El Însuși a fost ținut de moarte?” Dacă iudeii 
care priveau spre chipul de aramă al șarpelui scăpau de moarte, cu 
atât mai mult cei care cred în Cel răstignit pe bună dreptate se vor 
bucura de o mult mai mare binefacere. Căci aceasta nu s-a făcut 
din neputința Celui răstignit, nici pentru că ar fi fost iudeii superi- 
ori, ci pentru că „Dumnezeu a iubit lumea'77. De aceea Biserica Sa 
însuflețită”” s-a răstignit. 

„Pentru ca tot cel care crede în E] să nu piară, ci să aibă viţă 
veșnică”? Vezi, dar, care este pricina răstignirii și mântuirea care 
vine de pe urma ei? Vezi legătura dintre acea preînchipuire și ade- 
văr? Acolo iudeii au scăpat de moarte, dar de una trecătoare; aici 
cei care cred scapă de moartea veșnică. Acolo șarpele spânzurat a 
tămăduit mușcăturile șarpelui, aici lisus cel răstignit a vindecat 
rănile pricinuite de șarpele inteligibil”. Acolo a fost vindecat cel 
care a privit cu ochii aceștia [trupești], aici cel care privește cu ochii 
minții leapădă toate păcatele. Acolo cel spânzurat era de aramă, în 
formă de șarpe închipuit, aici, trupul Stăpânului pregătit de către 
Domnul. Acolo un șarpe a mușcat și un șarpe a tămăduit; tot așa 
și aici, o moarte a nimicit și o moarte a mântuit. Dar șarpele care a 
ucis avea venin, iar cel care a salvat era lipsit de venin. Și aici tot așa: 
moartea care nimicea avea păcat, așa cum șarpele are venin, dar 
moartea Stăpânului era liberă de orice păcat, așa cum șarpele de 


7% Ioan 3, 16. 

7" “Trupul lui Hristos. 

7» loan 3, 15. 

75 Cf. Numerii 21, 16-18. Vechii egipteni utilizau reprezentări figurative ale șerpilor ca 
protecţie împotriva mușcăturilor acestora. În Înţelepciunea lui Solomon 16, 5-6 șarpele de 
aramă este un simbol al mântuirii: „lar când a venit peste ei înfricoșata mânie a fiarelor și 
se prăpădeau mușcaţi de șerpii cei cumpliţi, aprinderea Ta n-a ţinut până la urmă. Ei au 
fost tulburați puțină vreme, ca să se îndrepteze, și au avut un semn de mântuire, ca să-și 
aducă aminte de poruncile legii Tale”. Șarpele de aramă este o preînchipuire a umanității 
Logosului întrupat, asumată de Dumnezeu tocmai spre a-l induce în eroare pe șarpele cel 
vechi, diavolul, și a-i nimici uneltirile (cf. SFÂNTUL AMBROZIE DE MEDIOLANUM, Despre 
Duhul Sfânt, 3, 8, 50). Carnea omenească, mușcată de șarpele-diavol și pătrunsă de veninul 
păcatului și al răutății, a fost asumată de Dumnezeu și tămăduită prin Crucea și Învierea 
Sa (cf. SFÂNTUL CHIRIL AL ALEXANDRIEI, Comentariu la Evanghelia după loan, 2, 1). 

aramă e lipsit de venin. Căci zice: „Nu a săvârșit păcat, nici vicleșug 
nu s-a aflat în gura Lui'7%. Aceasta o spune și Pavel: „Dezarmând 
începătoriile și stăpâniile, le-a dat de ocară în văzul tuturor, biru- 
ind asupra lor prin ea75'7%. 

Așa cum un atlet bun, atunci când îl ridică în aer și îl trântește 
pe adversarul lui, face ca victoria lui să se arate mai strălucitoare, 
tot așa și Hristos, în văzul întregii lumi, a zdrobit puterile potriv- 
nice și, vindecând pe cei răniţi în pustie, i-a izbăvit de toate fiarele, 
spânzurat fiind pe Cruce. Dar nu azis: „Trebuie să fie spânzurat”, ci: 
„Trebuie să fie înălțat””7. Ceea ce părea ascultătorului mai potrivit 
și mai aproape de imaginea închipuită, aceea a spus. 

„Căci Dumnezeu așa a iubit lumea, încât pe Fiul Său cel 
Unul-Născut L-a dat, ca oricine crede în EI să nu piară, ci să aibă 
viaţă veșnică 7% Ceea ce vrea să spună este aceasta: „Nu te mira că 
Eu Mă voi înălța ca voi să vă mântuiţi! Și Tatălui așa Îi este plăcut 
și El atât v-a iubit încât L-a dat pe Fiul pentru robi, ba chiar pen- 
tru niște robi nerecunoscători”. Nici măcar pentru un prieten n-ar 
fi făcut cineva aceasta; nici pentru un drept nu ar fi făcut aceasta 
degrabă, așa cum arată și Pavel, zicând: „Abia cu greu dacă ar muri 
cineva pentru un drept”7. Pavel a vorbit mai pe larg, pentru că se 
adresa credincioșilor, dar aici Hristos, de vreme ce i se adresează lui 
Nicodim, vorbește mai pe scurt, dar în același timp mai expresiv. 

Fiecare cuvânt al Său este foarte grăitor. Prin cuvintele: „Așa 
a iubit” și „Dumnezeu lumea”, arată marea putere a iubirii [Lui]. 
Deosebirea era mare, nemăsurată. Căci Cel nemuritor și fără de 
început, Măreţia nemărginită, i-a iubit pe cei [făcuţi] din pământ și 
cenușă, pe cei plini de mii de păcate, pe cei mereu răzvrătiți, pe cei 
nerecunoscători. Și cele pe care le-a adăugat apoi sunt, de aseme- 
nea, grăitoare. „Încât pe Fiul Său cel Unul-Născut L-a dat”, nu rob, 
nici înger, nici arhanghel - zice. Într-adevăr, nici pentru copilul său 
nu ar arăta cineva atâta grijă pe cât a arătat Dumnezeu faţă de robii 
nerecunoscători. 


774 1 Petru 2, 22. 

7% Prin Cruce. 

775 Coloseni 2, 15. 

77 loan 3, 14. 

75 Ioan 3, 16. Sfântul Isaac Sirul afirmă că Dumnezeu a jertfit pentru mântuirea noastră 
ceea ce avea mai scump și mai iubit: pe Fiul Său. Dacă ar fi avut altceva mai prețios, l-ar fi 
jertfit pentru salvarea omenirii (Omilii spirituale, 74). 

7 Romani 5, 7. 

Așadar, despre pătimire nu vorbește foarte deschis, ci tăinuit. 
Dar despre folosul venit de pe urma pătimirii vorbește limpede și 
descoperit astfel: „Ca tot ce crede în EI să nu piară, ci să aibă viață 
veșnică”. De vreme ce a spus: „Trebuie să fie înălțat”, și astfel în chip 
tainic a vorbit despre moarte, ca să nu se întristeze ascultătorul Lui 
de aceste cuvinte și să bănuiască ceva omenesc despre El, crezând 
că moartea Lui înseamnă trecere în neființă, privește cum îndrep- 
tează această situație spunând că Cel despre care este vorba este 
Fiu al lui Dumnezeu și izvor al vieţii, ba chiar al vieţii veșnice. Deci 
Cel care dă viață celorlalți prin moarte nu putea să fie în moarte 
la nesfârșit. Dacă cei care cred în Cel răstignit nu pier, cu atât mai 
mult Cel răstignit nu piere. Cel care a ridicat pieirea celorlalți cu 
atât mai mult El Însuși este liber de aceasta. Cel care dă celorlalți 
viață cu atât mai mult Sieși Își izvorăște viaţă. Vezi că întotdeauna 
este nevoie de credință? El spune că este izvor de viață Crucea, ceea 
ce rațiunea nu poate accepta ușor. Stau dovadă unii elini care și 
acum iau în râs acest lucru. Dar credința care depășește neputința 
rațiunii cu ușurință primește și ţine acestea. 

De ce a iubit Dumnezeu lumea atât de mult? Din niciun alt 
motiv decât numai din bunătate. 


3. Deci să luăm aminte la iubirea Lui. Să ne rușinăm de iubi- 
rea Sa de oameni covârșitoare. Pentru noi, El nu L-a cruțat nici pe 
Fiul Său Unul-Născut, iar noi și bunurile le ținem pentru noi. EI și 
pe adevăratul Său Fiu L-a dat pentru noi, iar noi nici argintul nu-l 
disprețuim pentru E], și nici măcar pentru noi. Cum să fie acestea 
vrednice de iertare? 

Dacă vedem un om că se pune în primejdie de moarte pentru 
noi, îl aşezăm mai presus de toți și îl numărăm între prietenii cei 
mai apropiați și îi încredințăm toate bunurile noastre, spunând că 
sunt ale lui mai degrabă decât ale noastre. Și nici așa răsplata pe 
care i-o dăm nu ni se pare de ajuns. Dar față de Hristos nici măcar 
această măsură a recunoștinței nu o arătăm. EI Și-a pus sufletul 
pentru noi și cinstitul Său sânge l-a vărsat pentru noi, care nu sun- 
tem nici binevoitori, nici buni. lar noi nici măcar bani nu vărsăm 
pentru folosul nostru, ci Îl trecem cu vederea pe Cel care a murit 
pentru noi, lăsându-L gol și străin7&. 


7% Cf. Matei 25, 35-36. 

Cine ne va izbăvi de osânda ce va să fie? Dacă nu Dumnezeu, 
ci noi înșine ne-am osândit, oare nu am aruncat sorții împotriva 
noastră? Oare nu ne-am condamnat la focul gheenei, pentru că 
pe Cel care Și-a pus sufletul pentru noi L-am trecut cu vederea, 
lăsându-L să Se topească de foame”*? Și de ce vorbesc de bani? Și 
mii de suflete de am avea, nu ar trebui să le punem pe toate pentru 
El? Și nici așa nu am face ceva vrednic de binefacerile Sale. 

Cel care face o binefacere cel dintâi își arată lămurit bunăta- 
tea, iar cel care primește binefacerea, orice ar da în schimb, dă din 
datorie, nu face o favoare. Mai ales când cel care face bineface- 
rea cel dintâi o săvârșește față de vrăjmași, iar cel care răsplătește 
dă în schimb binefăcătorului și totodată se bucură și el de cele 
ce a dat. Dar pe noi nici acestea nu ne atrag, ci suntem atât de 
nerecunoscători, încât robilor, catârilor și cailor le punem la gât 
coliere de aur, iar pe Stăpânul Îl trecem cu vederea când trece pe 
lângă noi gol și merge din poartă în poartă și stă mereu la răspân- 
tii cu mâna întinsă. Adesea Îi și aruncăm priviri nemiloase. lar El 
rabdă și acestea pentru noi. Căci cu bucurie flămânzește ca tu să 
fii hrănit și umblă gol ca să-ți dea ție veșmântul nestricăciunii. 
Dar voi nici așa nu dați nimic din cele ale voastre, deși unele din- 
tre hainele voastre sunt mâncate de viermi, iar altele, încărcate în 
cufere, sunt o grijă de prisos pentru cei care le deţin. lar Cel care a 
dat și acestea și toate celelalte umblă gol. 

Dar nu le ţineţi în cufăr, ci le purtaţi voi înșivă împodo- 
bindu-vă cu ele? Atunci spune-mi: ce folos aveți din asta? Ca să 
vă vadă mulțimea din pieţe? Și pentru ce? Căci nu te vor admira 
când porți acestea, ci când le dai celor nevoiași. Deci, dacă vrei să 
fii admirat, îmbracă-i pe alții și te vei bucura de mii de aplauze. 
Atunci și Dumnezeu te va lăuda împreună cu oamenii. Așa însă 
nimeni nu te va lăuda, ci te vor pizmui toți văzându-te cu trupul 
împodobit, dar cu sufletul neîngrijit. O astfel de podoabă au și 
femeile desfrânate. Adesea hainele lor sunt chiar mai luxoase 
și mai strălucitoare. Dar podoaba sufletului o au doar cei care 
trăiesc în virtute. 

Spun acestea mereu și nu încetez a o face, nu atât din grija 
pentru săraci, cât din grija pentru sufletele voastre. Aceia, chiar 
dacă nu vor avea parte de mângâiere de la voi, vor avea din altă 


7% Cf. Matei 25, 35. 

parte. Și, chiar dacă nu vor avea parte de nicio mângâiere, ci vor 
pieri de foame, pentru ei nu este o mare pierdere. Căci cu ce l-au 
vătămat pe Lazăr sărăcia și faptul că s-a topit de foame? Dar pevoi 
nimeni nu vă va scoate din gheenă dacă nu veți avea ajutor din par- 
tea săracilor, Vă vom spune aceleași cuvinte care au fost adresate 
bogatului ce necontenit arde și nu are parte de nicio mângâiere”. 

Dar fie ca nimeni să nu audă vreodată aceste cuvinte, ci să 
ajungeţi în sânul lui Avraam, cu harul și cu iubirea de oameni ale 
Domnului nostru lisus Hristos, prin Care și cu Care fie slava Tatălui 
și Sfântului Duh în vecii vecilor. Amin. 


7% Cf. Luca 16, 25. 


Omilia 28 


„Căci nu a trimis Dumnezeu pe Fiul Său ca să judece 
lumea, ci ca să mântuiască lumea.” (loan 3, 17) 


1. Mulţi dintre cei trândavi care se folosesc de iubirea de 
oameni a lui Dumnezeu spre a săvârși mulțime de păcate, fiind 
ei peste măsură de nepăsători, spun astfel de cuvinte: „Nu există 
gheenă, nu există judecată, Dumnezeu ne iartă păcatele”. Dar un 
bărbat înţelept le-a închis gura, zicând: „Nu spune: «Îndurarea Lui 
este mare. Va curăți mulțimea păcatelor mele», pentru că mila și 
mânia de la El sunt și peste cei păcătoși va odihni mânia Lui'"%. Și 
iar: „Precum este multă mila Lui, așa este multă și certarea Lui”784, 

„Și unde este iubirea Lui de oameni” - întrebi tu — „dacă vom 
primi cele vrednice de păcatele noastre?” Cum că vom primi cele 
după vrednicie, ascultă-l pe proroc și pe Pavel, căci primul zice: „Tu 
vei răsplăti fiecăruia după faptele lui”7%%, iar celălalt: „Care va răs- 
plăti fiecăruia după faptele lui'75%. Dar și iubirea Lui de oameni este 
mare, după cum se vede limpede de aici. Căci Dumnezeu a împărțit 
cele ale noastre în două etape de viață - cea prezentă și cea viitoa- 
re —, între care pe una a rânduit-o ca un șir de lupte, iar pe cealaltă a 
rânduit-o a fi în lăcașul.cununilor. Prin aceasta Și-a arătat multa Sa 
iubirea de oameni. Cum și în ce fel? Pentru că, deși am făcut multe 
și grele păcate și de la tinereţe până la adânci bătrâneţi nu am înce- 
tat a ne întina sufletul cu mii de rele, El nu ne-a cerut socoteală 
pentru niciunul dintre păcatele acestea, ci ni le-a iertat prin baia 
naşterii din nou și ne-a dat îndreptăţire și sfințenie. 

„Dar” - întrebi tu - „ce se întâmplă dacă cineva care S-a învred- 
nicit de Taine din fragedă vârstă păcătuiește apoi de multe ori?” 


7% Înţelepciunea lui Isus Sirah 5, 6-7. 
7% Înţelepciunea lui Isus Sirah 16, 14. 
7% Psalmul 61, u. 

7% Romani 2, 6. 

Unul ca acesta este vrednic de o mai mare osândă, pentru că nu 
plătim aceleași pedepse pentru aceleași păcate, ci unele mult mai 
grele atunci când greșim după ce am primit Taina. Aceasta o arată 
și Pavel, zicând: „Călcând cineva Legea lui Moise, e ucis fără milă 
pe cuvântul a doi sau trei martori. Cu cât mai aspră socotiți că va fi 
pedeapsa celui care a călcat în picioare pe Fiul lui Dumnezeu și a 
pângărit sângele legământului și a batjocorit harul Duhului?”77 De 
mai mare osândă va fi vrednic unul ca acesta. 

Totuși El i-a deschis și acestuia ușile pocăinţei și i-a pus la 
îndemână multe chipuri în care să-și spele greșelile, dacă voiește. 
Gândește-te, dar, ce dovezi mari ale iubirii Sale de oameni sunt 
acestea: a da iertare prin har, iar după primirea harului a nu osândi 
pe cel care a păcătuit și este vrednic de osândă, ci a-i da vreme și 
prilej de apărare! Pentru toate aceste motive Hristos spunea către 
Nicodim: „Nu a trimis Dumnezeu pe Fiul Său ca să judece lumea, 
ci ca să mântuiască lumea”. 

Două sunt venirile lui Hristos: cea care deja a fost și cea care 
urmează. Dar nu au amândouă același scop, ci prima a avut loc nu 
pentru a judeca faptele noastre, ci pentru a le ierta, în vreme ce a 
doua va avea loc nu pentru a ierta, ci pentru a judeca. De aceea, 
despre cea dintâi [venire] a zis: „Nu am venit ca să judec lumea, ci 
ca să mântuiesc lumea”, iar despre cea de a doua: „Când va veni 
Fiul întru slava Tatălui Său, va pune oile de-a dreapta, iar caprele 
de-a stânga. Și vor merge aceia la viaţă, iar aceștia la osândă 
veșnică'7%,. 

De fapt, și prima venire a fost pentru judecată, după cuvân- 
tul dreptăţii. De ce? Pentru că mai înainte de venirea Lui există o 
lege firească și prorocii și o lege scrisă și o învăţătură și nenumărate 
făgăduinţe și arătări de semne și osânde și pedepse și multe altele 
care puteau îndrepta. Deci era firesc ca, după acestea, să se ceară 
socoteală. Dar, de vreme ce El este iubitor de oameni, deocamdată 
nu a făcut judecată, ci a dat iertare. Dacă ar fi făcut judecată, toți 
dimpreună ar fi fost zdrobiţi. „Căci toți au păcătuit” - zice - „și 
sunt lipsiți de slava lui Dumnezeu."* Ai văzut ce iubire de oameni 
negrăită și covârșitoare? 


7% Evrei 10, 28-29. 

7% Joan 12, 47. 

% Matei 25, 31, 33, 46. 
7% Romani 3, 23. 

„Cel care crede în Fiul nu este judecat, iar cel care nu crede deja 
a fost judecat.” Dar, dacă nu a venit pentru aceasta - ca să judece lu- 
mea -, cum a fost deja judecat cel care nu crede, dacă nu este încă vre- 
mea judecății? Fie spune aceasta pentru că însuși faptul de a nu crede 
este osândă pentru cel care nu se căiește, căci a fi în afara luminii este 
în sine o foarte mare pedeapsă, fie vorbește dinainte despre viitor. Așa 
cum un ucigaș, chiar dacă nu a fost osândit prin hotărârea judecăto- 
rului, e osândit de însăși natura faptei sale, tot așa și cel necredincios. 
Și Adam, în ziua în care a mâncat din pom, a murit. Căci aceasta era 
sentinţa: „În ziua în care veţi mânca din pom veţi muri”7?. Și totuși a 
rămas în viață. Cum, dar, a murit? Potrivit cu sentința și cu natura fap- 
tei sale. Pentru că cel care s-a făcut pe sine vrednic de osândă este sub 
pedeapsă, chiar dacă nu încă în mod real, ci doar prin hotărâre. 

Dar, ca nu cumva cineva, auzind: „Nu am venit să judec lumea”, 
să creadă că păcatul nu se pedepsește și să devină mai nepăsător, a 
îngrădit această nepăsare spunând: „Deja a fost judecat”. De vreme 
ce judecata nu era încă prezentă, ci urma să aibă loc, a adus mai 
aproape frica de pedeapsă și a arătat că osânda deja a venit. Chiar și 
aceasta este o dovadă a marii Sale iubiri de omeni: nu numai că L-a 
dat pe Fiul Său, dar și vremea judecății a amânat-o pentru ca cei care 
au păcătuit și cei necredincioși să aibă prilejul să-și spele păcatele. 

„Cel care crede în Fiul nu este judecat.” Cel care crede, nu cel 
care iscodește, cel care crede, nu cel care scormonește. Dar dacă 
[cel care crede] are viață necurată și fapte rele? Pavel spune că unii 
ca aceștia sigur nu sunt credincioși adevărați: „Mărturisesc că ÎL 
cunosc pe Dumnezeu, dar cu faptele Îl tăgăduiesc”75. Ceea ce vrea 
să spună aici este că nu este judecat în același fel, ci mai grea soco- 
teală va da pentru fapte, odată ce a crezut. Dar pentru necredință 
nu va fi osândit. 


2. Vezi cum, pornind de la cele înfricoșătoare, a sfârșit 
cu unele de același fel? Căci la început a zis: „De nu se va 
naște cineva din apă și din Duh”, nu va intra în Împărăţia lui 


7 Joan 3, 18. 

7% Facerea 2, 17. 

7% Tit 1, 16. 

79 Se impune a observa și analogia frapantă dintre apa primordială și Duhul lui Dumnezeu, 
Care Se purta pe deasupra lor (cf. Facerea 1, 2). Botezul este o nouă naștere și o nouă 
creație (cf. SFÂNTUL GRIGORIE TEOLOGUL, Cuvântarea 31, 28). Prin botez, ne naștem 

Dumnezeu'7%. lar acum spune: „Cel care nu crede în Fiul deja a fost 
judecat”, adică: „Să nu crezi că amânarea îi va fi de vreun folos celui 
care deja a greșit, dacă nu se schimbă”. Căci cel necredincios nu este 
cu nimic mai bun decât cei care au fost deja judecaţi și osândiţi. 

„lar aceasta este judecata, că Lumina a venit în lume și oame- 
nii au iubit întunericul mai mult decât Lumina 7% Ceea ce vrea să 
spună este aceasta: de aceea sunt osândiţi, pentru că nu au voit să 
părăsească întunericul și să alerge la lumină. De aceea aceștia sunt 
lipsiţi de orice apărare. „Dacă aș fi venit” - zice EI — „să osândesc 
și să cer socoteală pentru faptele lor, ar fi zis că din această pricină 
s-au îndepărtat. Acum însă am venit ca să-i eliberez de întuneric și 
să-i aduc la lumină” Cine, dar, ar putea să-l miluiască pe cel care nu 
vrea să vină de la întuneric la lumină? „Deși nu au nimic de care să 
Mă învinuiască, ci au primit chiar nenumărate binefaceri din par- 
tea Mea” - zice - „ei fug de Mine.” 

Și în alt loc îi învinuiește pentru aceasta, zicând: „M-au urât pe 
nedrept'””. Și iar: „De n-aș fi venit și nu le-aș fi vorbit, păcat nu ar 
avea'7%. Cel care, în lipsa luminii, zace în întuneric poate că ar putea 
avea parte de iertare, dar cel care și după venirea [luminii] rămâne 
tot în întuneric aduce împotriva sa dovadă de cugetare strâmbă și 
răzvrătită. Apoi, de vreme ce multora le păreau de necrezut cuvin- 
tele acestea - căci nimeni nu ar prefera întunericul în locul lumi- 
nii —, aratăși pricinapentrucareaupățitașa. Careesteaceasta? „Pentru 
că faptele lor erau rele'”%, zice. „Oricine face rele urăște Lumina și 
nu vine la Lumină, pentru ca faptele lui să nu se vădească. 5% 

Într-adevăr, nu a venit ca să judece și să ceară socoteală, ci ca 
să ierte și să șteargă păcatele și să dea mântuire prin credință. Cum, 
dar, au fugit [de El]? Dacă ar fi venit și s-ar fi așezat pe scaunul de 
judecată, spusele lor ar fi fost oarecum îndreptăţite, căci cel care se 
știe pe sine că a făcut rele de obicei fuge de judecător. Dar la cel care 
iartă aleargă cei care au greșit. De vreme ce a venit să dea iertare, era 
firesc ca mai ales aceștia care se știau vinovați de multe păcate să 


din pântecele Bisericii spre viața cea veșnică în Împărăția lui Dumnezeu (cf FERICITUL 
AUGUSTIN, Predica 12, 5). 

»5 loan 3, 5. 

25 Joan 3, 19. 

77 loan 15, 25. 

28 Joan 15, 22. 

7% Joan 3, 19. 

%o Joan 3, 20. 

alerge la EI, ceea ce mulți au și făcut. Căci și vameși și păcătoși au 
venit și au stat la masă cu lisus. 

Deci ce înseamnă aceste cuvinte? Spune acestea despre cei care 
aleg, să rămână mereu în răutate. El pentru aceasta a venit — ca să 
ierte păcatele de mai înainte, iar de cele viitoare să ne ferească. De 
vreme ce sunt unii atât de nepăsători și delăsători faţă de ostenelile 
virtuţii, încât vor să petreacă în răutate până la suflarea cea mai de 
pe urmă și nicidecum să se depărteze de ea, pe aceștia îi arată aici 
făcându-i de rușine. „De vreme ce creștinismul cere și corectitudi- 
nea dogmelor și viețuire sănătoasă, ei se tem” - a zis El - „să vină la 
noi, pentru că nu vor să trăiască o viaţă dreaptă.” Pe cel care trăiește 
în păgânătate nimeni nu-l mustră. Cel care are asemenea zei și săr- 
bători asemenea zeilor, rușinoase și vrednice de râs, arată și fapte 
pe măsura învățăturilor. Dar pe cei care sunt ai lui Dumnezeu, 
dacă trăiesc în nepăsare, toţi îi învinuiesc și îi acuză. Atât de mult 
preţuiesc adevărul până și vrăjmașii. 

Vezi, dar, cu câtă exactitate exprimă ceea ce spune? Pentru că 
nu a zis: „Cel care a făcut rele nu vine la Lumină”, ci: „Cel care face 
mereu”, adică: „Cel care mereu vrea să se tăvălească în noroiul păca- 
tului nu vrea să se supună legilor Mele, ci, rămânând în afara lor, 
desfrânează fără rușine și toate celelalte fapte oprite le săvârșește. 
Dacă ar veni aici, ar fi vădit ca un hoț care vine la Lumină. Din 
aceste pricini fuge de stăpânirea Mea”. 

Și acum sunt mulți păgâni pe care îi putem auzi zicând că din 
această pricină nu pot veni la credința noastră - pentru că nu pot să 
se depărteze de beție, desfrânare și alte păcate de acest fel. 

„Cum așa? Nu există” - zici tu - „și creștini care fac rele și 
păgâni care trăiesc potrivit filosofiei?” Știu și eu că există creștini 
care fac rele, dar, dacă există și păgâni care trăiesc drept, aceasta 
nu 0 știu sigur. Și să nu-mi spui de cei care sunt din fire blânzi și 
plăcuţi, pentru că aceasta nu este virtute! Ci arată-mi pe acela care 
îndură silnicia puternică a patimilor și totuși trăiește întru filoso- 
fies! Dar nu vei găsi unul ca acesta. Dacă făgăduinţa Împărăției și 
amenințarea gheenei și alte învățături de acest fel abia îi pot ține 
pe oameni în virtute, cei care nu cred în nimic din toate acestea cu 
greu ar urma virtutea. lar dacă sunt și unii care răspund |chemării], 


%% Reamintim că termenul „filosofie” are, în context, înţelesul de „viață moderată, 


3» 


înțelepciune practică, viață virtuoasă, ascetică”, 

fac acestea pentru slavă. lar cel care face acestea pentru slavă, când 
se poate ascunde, nu se dă la o parte de la poftele cele rele. Dar, ca 
să nu părem unora răutăcioși, să admitem faptul că există și între 
păgâni unii care trăiesc drept, pentru că aceasta nu contravine nici- 
decum cuvintelor [mele]. Pentru că ele s-au referit la ceea ce se 
întâmplă în general, nu la ceea ce se întâmplă rar. 


3. lată cum și în alt loc îi lipsește de orice îndreptăţire, zicând 
că „a venit Lumina în lume”5?. „Oare au căutat-o ei?”, zice. „Oare 
s-au ostenit? Oare au trudit să o găsească? Lumina Însăși a venit la 
ei și nici așa nu au alergat la Ea.” 

lar dacă sunt și între creștini unii care trăiesc în răutate, am 
putea spune că nu zice aceasta despre cei care au fost creștini de la 
început și au primit de la strămoși buna-credinţă, deși sigur că și 
aceștia adesea din pricina unei vieţi rele s-au abătut de la dogmele 
drepte. Totuși nu cred că despre aceștia vorbește acum, ci despre 
cei veniți dintre păgâni sau dintre iudei care trebuiau să fie aduși 
la dreapta credință. Arată că nimeni dintre cei care trăiesc în rătă- 
cire nu ar alege să vină la credinţă dacă nu și-ar asuma mai întâi o 
viețuire dreaptă. Și nimeni nu ar rămâne în necredinţă dacă nu ar 
fi ales mai întâi să fie mereu rău. 

Să nu-mi spui că trăiește în curăţie și nu fură. Căci virtutea nu 
înseamnă doar acestea. Ce folos are cel care are acestea, dar este rob 
al slavei deșarte și rămâne în rătăcire pentru că se rușinează de pri- 
etenii care îl întovărășesc? Aceasta nu este viețuire dreaptă. Cel care 
este rob al slavei |deșarte] nu este mai puţin vinovat decât cel care 
face desfrânare, ci face rele mult mai grele și mai multe decât acela. 

Dar spune-mi pe cineva care să fie liber de toate patimile și 
liber de orice răutate și să rămână între păgâni! Însă nu vei putea 
găsi. Și cei care se fălesc cu lucruri mari și pretind că s-au făcut 
biruitori peste bunuri și peste pântece au fost robiți de slavă mai 
mult decât toți oamenii. lar aceasta este pricina tuturor relelor. Tot 
așa și iudeii au rămas [în rătăcire]. De aceea EL îi învinuia, zicând: 
„Cum puteţi să credeţi, când primiţi slavă de la oameni?”%% 

De ce lui Natanael, căruia i-a și mărturisit adevărul, nu i-a vor- 
bit despre acestea, nici nu Și-a prelungit cuvântul? Pentru că nici 


s Joan 3, 19. 
83 Joan 5, 44. 

acela nu a venit cu atâta râvnă. Acesta atâta osârdie a avut încât 
vremea pe care alţii o folosesc pentru odihnă, el a făcut-o vreme de 
ascultare. Acela însă a venit fiind convins de altul. Dar nici pe el 
nu l-a trecut cu vederea, ci i-a zis: „De acum veţi vedea cerurile des- 
chizându-se și îngerii lui Dumnezeu suindu-se și coborându-se'5%. 
Dar lui Nicodim nu i-a zis nimic de acest fel, ci i-a spus despre ico- 
nomie și despre viaţa veșnică, vorbind fiecăruia diferit potrivit cu 
liberul lor arbitru. Lui Natanael, de vreme ce cunoștea cuvintele 
prorocilor și nu era atât de fricos, îi era de ajuns să audă doar atât. 
Acestuia însă, pentru că era încă prins de frică, cu înțelepciune nu 
i-a descoperit totul, ci i-a îmboldit cugetul pentru a alunga frica prin 
frică, spunându-i că cel care nu crede este judecat și că necredința 
provine din conștiința rea. 

De vreme ce Nicodim era foarte preocupat de slava venită din 
partea oamenilor, chiar mai mult decât de osânda [veșnică] - căci 
zice: „Mulţi dintre căpetenii au crezut în E], dar nu mărturiseau din 
pricina iudeilor”&7 -, pornind de aici, i-a arătat prin cele ce i-a zis 
că nu este cu putinţă ca cel care nu crede în EI să aibă altă pricină 
pentru aceasta decât faptul că are o viață necurată. Și mai departe a 
zis: „Eu sunt Lumina”88, iar aici spune: „Lumina a venit în lume”. La 
început a vorbit mai ascuns, iar apoi mai deslușit. Totuși Nicodim 
era robit de slava mulțimii. De aceea nu i s-a vorbit deschis așa cum 
ar fi trebuit. 

Să fugim, dar, de slava deșartă, căci această patimă este mai 
cruntă decât toate. Din ea se nasc lăcomia și iubirea de averi. Din 
ea se nasc ura, războaiele și luptele. Cel care vrea să aibă mai mult 
nu va putea să aibă odihnă nicăieri. Și voiește aceasta nu din altă 
pricină decât aceea că iubește slava deșartă. Spune-mi: de ce mulți 
se înconjoară cu o mulțime de eunuci, cu cete de sclavi și cu mult 
fast? Nu pentru că ar avea nevoie, ci pentru ca cei care îl întâlnesc 
să fie martori la acest fast nesăbuit. 

Așadar, dacă retezăm această patimă*, vom înlătura, dimpre- 
ună cu capul, și celelalte mădulare și nimic nu ne va împiedica să 


5% Nicodim. 

5 Natanael. 

56 Joan 1, 51. 

57 Joan 12, 42. 
3% Joan 8, 12. 

8% Slava deșartă. 

trăim pe pământ ca în cer. Aceasta nu numai că îi împinge spre 
rău pe cei pe care îi stăpânește, dar se și strecoară printre virtuți și, 
când nu poate să ne scoată de acolo, aduce multă pagubă virtuţii, 
silindu-ne să îndurăm trude, dar lipsindu-ne de roade. Căci cel care 
privește spre aceasta, chiar dacă postește și se roagă și face miloste- 
nie, totuși este lipsit de plata Sa. 

Ce ar putea fi mai de plâns decât această pagubă, atunci când 
se întâmplă ca cineva să se ostenească degeaba și în zadar, iar 
apoi să se facă de râs, căzând din slava cea de sus? Căci nu este cu 
putință ca pe amândouă să le caute și pe amândouă să le dobân- 
dească. Desigur, putem să le dobândim pe amândouă, atunci când 
nu le dorim pe amândouă, ci una singură - cea din ceruri. Cel care 
le iubește pe amândouă nu le poate dobândi pe amândouă. 

Deci, dacă vrem să dobândim slavă, să fugim de slava de la 
oameni și doar pe cea de la Dumnezeu să o dorim. Astfel o vom 
dobândi și pe aceasta și pe aceea, de care fie ca noi toţi să ne bucu- 
răm, cu harul și cu iubirea de oameni ale Domnului nostru lisus 
Hristos, prin Care și cu Care fie slava Tatălui și Sfântului Duh în 
vecii vecilor. Amin. 


Omilia 29 


„Au venit în pământul ludeei El și ucenicii Lui și stătea 
cu ei acolo și boteza.” (Ioan 3, 22) 


1. Nimic nu poate fi mai limpede și mai puternic decât ade- 
vărul, după cum nimic nu este mai slab decât minciuna. Chiar de 
ar fi acoperită cu mii de văluri, este ușor de recunoscut și lesne se 
risipește. Adevărul însă stă descoperit dinaintea tuturor celor care 
vor să-i vadă frumuseţea. Nici nu vrea să se ascundă, nici nu se 
teme de vreo primejdie, nu îi este frică de uneltiri, nu caută slavă de 
la oameni, nici nu este supus față de altceva dintre cele omenești. El 
este mai presus de toate și, deși are parte de mii de uneltiri, rămâne 
nebiruit. Pe cei care aleargă la el îi păzeşte ca un zid sigur prin a sa 
putere covârșitoare. Fuge de cotloanele ascunse, punând tuturor 
înainte deschis cele ale sale. 

Aceasta a arătat-o și Hristos când vorbea cu Pilat, zicând: „Eu 
am învăţat întotdeauna pe faţă și nimic nu am vorbit în ascuns"&". 
Ceea ce a spus atunci, acum a făcut. „După acestea au venit în 
pământul ludeei El și ucenicii Lui și stătea acolo și boteza” În 
sărbători urca în cetate ca să aducă în mijlocul lor învățăturile 
Sale și folosul minunilor Sale. lar după ce se terminau sărbăto- 
rile, venea adesea la lordan, pentru că și acolo se adunau mulți. Și 
mereu mergea în locuri cu mulți oameni, nu pentru a Se arăta pe 
Sine, nici pentru a fi cinstit, ci sârguindu-Se a aduce folos multora. 
Mai departe evanghelistul spune că „lisus nu boteza EI, ci ucenicii 
Lui”. De unde se înțelege limpede că și aici spune același lucru: 
că doar ei botezau. „Dar de ce nu boteza El?” întrebi tu. Luând-o 


5% Joan 18, 20. 

&: Joan 3, 22. 

* Joan 4, 2. Fericitul Augustin rezolvă această aparentă contradicţie, spunând că Hristos 
nu săvârșea ritualul exterior, ci boteza omul lăuntric (Comentariu la Evanghelia după 
loan, 15, 3). 

înainte, loan a zis: „Acesta vă va boteza cu Duh Sfânt și cu foc”858. 
Dar Duhul nu fusese încă dat. Deci pe bună dreptate nu boteza. lar 
ucenicii făceau aceasta voind să aducă pe mulți la învățătura cea 
mântuitoare. 

Și de ce, în timp ce ucenicii lui lisus botezau, loan nu a încetat 
a face aceasta, ci a continuat și el să boteze, făcând aceasta până cea 
fost închis în temniță? Pentru că zice: „Și boteza și loan în Enon”8. 
Și adaugă: „Căci loan nu fusese încă aruncat în închisoare”5, de 
unde se vede că până atunci nu încetase a face aceasta. „Și de ce a 
botezat până atunci?”, întrebi tu. Într-adevăr, ar fi arătat deschis 
că ucenicii lui lisus erau mai de cinste dacă atunci când au început 
ei să boteze el ar fi încetat. Atunci de ce boteza? Ca să nu prici- 
nuiască ucenicilor săi și mai multă pizmă și să-i facă a fi și mai 
răzvrătiți. Dacă de nenumărate ori, grăind cu glas puternic, cedând 
lui Hristos locul dintâi și micșorându-se pe sine atât de mult, nu 
i-a convins să meargă după EL, i-ar fi făcut și mai răzvrătiți dacă ar 
fi adăugat și aceasta8i$, 

De aceea și Hristos a început să propovăduiască cu adevă- 
rat atunci când loan a fost înlăturat. Cred că din acest motiv s-a 
îngăduit ca loan să moară atât de repede, pentru ca toată atenţia 
mulțimii să se îndrepte către Hristos și să nu se dezbine datorită 
părerilor [diferite] despre cei doi. De altfel, nici atunci când boteza 
nu a încetat a îndemna și a arăta măreţele și cinstitele [însușiri] ale 
lui lisus. Nu pentru alt motiv boteza, decât pentru acela ca oamenii 
să creadă în Cel care avea să vină după el. Deci, de vreme ce propo- 
văduia acestea, cum să-i fi arătat de cinste pe ucenicii lui Hristos 
dacă ar fi încetat |a boteza]? Dimpotrivă, ar fi părut că face aceasta 
din pizmă sau din mânie. lar dacă a continuat să propovăduiască, 
a făcut mai puternice [cuvintele Lui]. Căci nu aduna slavă pentru 
sine, ci îi trimitea la Hristos pe cei care îl ascultau, și nu Îl susținea 


83 Luca 3, 16. 

% Joan 3, 23. Enon (în aramaică: „izvoare”) a fost localizat în apropiere de modernul 
Ainun, la est de Muntele Garizim. De remarcat că atât activitatea mesianică a lui lisus, cât 
și cea baptismală a lui loan încep în „necurata” Samarie. 

% Ioan 3, 24. O parte din auditoriul Evangheliei a patra nu era familiarizată cu tradiția 
sinoptică a sfârșitului lui loan Botezătorul. Eusebiu de Cezareea afirmă că, în vreme 
ce evangheliștii sinoptici menționează doar evenimentele de după aruncarea lui loan 
Botezătorul în temniță, loan evanghelistul le amintește pe cele de dinaintea acestui 
eveniment. 

&5 Adică dacă ar fi încetat să mai boteze. 

mai puțin decât ucenicii Lui, ci cu mult mai mult, după cum și măr- 
turia lui era de netăgăduit și avea parte de slavă din partea tuturor 
mult mai mult decât aceia. Aceasta voia să spună și evanghelistul 
când zicea: „Au ieșit la el și se botezau toată ludeea și împrejurimea 
lordanului”8”7. Deși ucenicii [lui lisus] botezau, mulți nu încetau a 
alerga la el. 

Și, dacă cineva ar întreba ce avea mai mult botezul ucenicilor 
faţă de cel al lui loan, îi vom spune că nimic [nu avea mai mult]. 
Amândouă deopotrivă erau lipsite de harul Duhului și amândouă 
aveau același scop - a-i duce la Hristos pe cei care se botezau. Ca 
să nu alerge de colo colo să-i adune pe cei care trebuiau să creadă, 
așa cum a făcut Simon cu fratele lui și Filip cu Natanael, au fost 
rânduiți să boteze, pentru ca astfel toți să vină fără osteneală și ca 
să fie premergători ai credinţei ce avea să fie. 

Că niciunul dintre aceste două botezuri nu avea ceva mai mult 
decât celălalt, o arată limpede cele ce urmează. Care sunt acestea? 

„Și s-a iscat o neînțelegere între ucenicii lui loan și un iudeu 
asupra curățirii.'8% Ucenicii lui loan, fiind mereu invidioși pe cei ai 
lui Hristos, și chiar pe Hristos Însuși, când i-au văzut că botează, 
au început să vorbească cu cei care se botezau, ca și cum botezul 
lor avea ceva mai mult decât cel al ucenicilor lui Hristos. Și, luând 
pe unul dintre cei botezați, încercau să-l convingă, dar nu reușeau. 
Ascultă în ce fel evanghelistul lasă să se înțeleagă că ei erau cei care 
au început cearta, iar nu acela! Căci nu a zis că un iudeu discuta cu 
ei, ci că „s-a iscat o neînțelegere între ucenicii lui loan și un iudeu 
asupra curățirii . 


2. Observă, de asemenea, și lipsa de răutate a evanghelis- 
tului! Căci nu a folosit cuvinte aspre, ci a înmuiat vina pe cât de 
mult a putut, spunând doar că „s-a iscat o neînțelegere”, deși cele 
ce urmează arată că din invidie au fost spuse acelea. Totuși și cele 


&7 Matei 3, 5-6. 

&8 Joan 3, 25. Ca și în cazul nunţii din Cana, precum am văzut, Domnul lisus Se delimi- 
tează critic de riturile iudaice tradiționale de purificare, În versetele de față se observă o 
subiacentă antiteză între abluțiunile rituale iudaice (specifice de altfel majorităţii religi- 
ilor din aria mediteraneeană) și botezul creștin instituit de Hristos și pregătit de loan. 
Autorul Evangheliei (cf. 4, 2) va avea grijă să precizeze că lisus nu boteza, ci numai uce- 
nicii Săi. Scopul principal al pasajului evanghelic de față este tocmai acela de a sublinia 
diferenţa de sens dintre spălările rituale iudaice și botezul adus de Hristos, dar și diferența 
dintre botezul lui Ioan și cel al Domnului lisus. 

ce urmează le-a spus fără răutate. Căci zice: „Au venit la loan și 
i-au zis: «Rabbi*, Acela care era cu tine dincolo de Iordan și despre 
care tu ai mărturisit, iată, El botează și toţi se duc la El»”&0. Adică 
„Cel pe care tu L-ai botezat”. Aceasta au vrut să spună când au zis: 
„Despre care tu ai mărturisit”, ca și când ar fi zis: „Acela pe care tu 
L-ai arătat strălucit și L-ai făcut vestit îndrăznește să facă aceleași 
lucruri ca și tine”. Dar nu au zis: „Pe care tu L-ai botezat”, pentru 
că ar fi fost nevoiți, sigur, să amintească și de glasul ce s-a pogorât 
de sus și de venirea Duhului. Dar ce au zis? „Acela care era cu tine 
dincolo de Iordan, despre care tu ai mărturisit”, adică: „Cel care era 
în rânduială de ucenic, care nu avea nimic mai presus de noi, Acela, 
deosebindu-Se pe Sine, botează”. Nu numai din această pricină 
s-au gândit să-l stârnească, ci și din cauză că îi întrecea pe ei. Căci 
zice: „Loţi se duc la EI'%=. De aici se vede limpede că nu l-au convins 
pe iudeul: cu care au avut discuţia. Spuneau acestea ca unii care 
nu erau încă desăvârșiți și nu erau curățiți de iubirea de slavă. 

Deci ce a răspuns loan? Nici el nu i-a certat cu asprime, 
temându-se ca nu cumva [ucenicii] să se despartă și de el și astfel să 
se iște un alt rău. Dar ce a zis? „Nimeni dintre oameni nu poate să 
ia nimic dacă nu i s-a dat din cer8% Nu te mira că vorbește cu sme- 
renie despre Hristos, pentru că nu putea să-i înveţe totul de la înce- 
put pe cei care erau cuprinși de atât de mare patimă. A vrut pentru 
început să-i uimească și să-i înfricoșeze, arătându-le că cei care se 
luptă cu EI se luptă cu Dumnezeu, nu cu altcineva. Deci, ceea ce 
spunea și Gamaliel: „Nu veţi putea să-i nimiciţi, ca nu cumva să vă 
aflați luptători împotriva lui Dumnezeu”&4, spune și acesta aici în 
chip ascuns. Căci cuvintele: „Nimeni nu poate să ia dacă nu i s-a 
dat lui din cer” sunt ale unuia care nu arată nimic altceva decât că ei 


59 De remarcat faptul că loan Botezătorul primește aici titlul de Rabbi. Unii comenta- 
tori (ca Scotus Eriugena) au detectat aici o undă de invidie pioasă din partea discipolilor 
Botezătorului. 

8 Joan 3, 26. 

&: Evanghelia a patra păstrează câteva ecouri ale unor tensiuni care au existat între comu- 
nitatea discipolilor lui lisus și cea a lui loan Botezătorul, tensiuni atestate limpede și de 
alte texte. În cele din urmă, mișcarea baptismală ioanită va fi integrată comunității celor 
care-L urmau pe lisus din Nazaret. Totuși nu se poate vorbi de o rivalitate între loan și 
lisus, cel mult unele disensiuni la nivelul discipolilor. 

&2 Acesta era, foarte probabil, din tagma fariseilor. Tema purificării, a botezului, a 
abluţiunilor rituale este foarte frecventă în întreaga Evanghelie după loan. 

83 Joan 3, 27. 

%+ Faptele 5, 39. 

încearcă să facă ceva cu neputinţă și prin aceasta se arată luptători 
împotriva lui Dumnezeu. 

Cum? Cei din preajma lui Teudas$% nu au luat de la ei înșiși? 
Au luat, dar numaidecât s-au risipit și au pierit. Cele ale lui Hristos 
însă nu au fost așa. De aceea loan i-a îndemnat cu blândeţe, ară- 
tându-le că nu om, ci Dumnezeu este Cel care Se arată mai presus 
decât ei. Din acest motiv nu trebuie să se mire dacă faptele Lui 
sunt strălucite și toți se duc la E], căci așa sunt cele dumnezeiești și 
Dumnezeu este Cel care le săvârșește. Nimeni nu a putut vreodată 
să facă lucruri atât de mari. Toate cele omenești sunt trecătoare 
și stricăcioase, degrabă trec și pier, dar acestea nu sunt așa și deci 
nu sunt omenești. Vezi cum și atunci când au zis: „Despre care tu 
ai mărturisit”, aceste cuvinte pe care se gândeau să le pună înainte 
spre micșorarea lui Hristos, loan le-a întors împotriva lor? După 
ce a arătat mai întâi că nu din mărturia lui Își trage faima Hristos, 
i-a adus la tăcere, spunând: „Nu poate un om să ia nimic de la sine 
dacă nu i s-a dat lui din cer”&%$. 

Ce înseamnă aceasta? „Dacă primiţi deplin mărturia mea” - zi- 
ce el - „și o socotiți adevărată, aflați că tocmai datorită acesteia ar 
trebui să Îl preferaţi pe Acela în locul meu, iar nu pe mine în locul 
Lui. Și ce am mărturisit? Pe voi vă chem martori |ai celor spuse de 
mine]. De aceea adaugă: „Voi înșivă sunteţi martori că am zis: «Nu 
sunt eu Hristosul, ci sunt trimis înaintea Lui»"%7. „Dacă, primind 
mărturia mea, îmi aduceţi astfel de argumente, zicând: «Cel despre 
care tu ai mărturisit», El nu numai că nu este micșorat, ci este chiar 
mărit, odată ce este primită mărturia. De altfel, nici nu era mărturia 
mea, ci a lui Dumnezeu. Deci, dacă socotiți că sunt vrednic de cre- 
zare, pe lângă altele, am spus și aceasta: «Sunt trimis înaintea Lui»." 


&5 Cf. Faptele 5, 34-36. Teudas a fost liderul unei mișcări mesianice revoluţionare, execu- 
tat de autorităţile romane în anul 44 d.Hr (cf. loserus FLAVIUS, Antichități iudaice, 20, 
97-98). O dificultate încă nerezolvată rămâne datarea exactă a acestui personaj: textul 
din Faptele Apostolilor (5, 37) îl plasează înainte de răscoala lui luda, un alt pseudo-Mesia 
executat și el de romani în anul 6 d.Hr. Problema rămâne insolubilă, ori Luca ori losefus 
au greșit cronologia evenimentelor. 

&%6 Diferenţa este evidentă: loan Botezătorul a primit mărturia sa din cer, în vreme ce lisus 
Hristos este din cer. Citând 1 Corinteni 4, 7 („Și ce ai pe care să nu-l fi primit? lar dacă l-ai 
primit, de ce te fălești, ca și cum nu l-ai fi primit?”), Sfântul Chiril al Alexandriei remarcă 
faptul că toate darurile spirituale pe care le avem ne sunt date din cer și nu trebuie să 
dorim mai mult decât a binevoit Domnul să ne dea fiecăruia (Comentariu la Evanghelia 
după loan, 2,1). 

&7 Joan 3, 28. 

Vezi cum, încetul cu încetul, arată că glasul acela a fost dumne- 
zeiesc? Ceea ce spune are acest înțeles: „Slugă sunt și grăiesc cuvin- 
tele Celui care m-a trimis, nu lingușindu-L. pentru vreo favoare 
omenească, ci slujind Tatălui Său, Care m-a trimis. Desigur, nu 
l-am făcut o favoare prin această mărturisire, ci am spus ceea ce 
am fost trimis să spun. Deci să nu credeţi din această pricină că eu 
sunt mare; aceasta arată că El este mare, pentru că El este Domnul 
tuturor lucrurilor”. Apoi, pentru a arăta aceasta, adaugă: „Cel care 
are mireasă este mire, iar prietenul mirelui, care stă și îl ascultă, 
se bucură cu bucurie de glasul mirelui”&2. 

Și cum cel care a zis: „Nu sunt vrednic să dezleg cureaua 
încălțămintei Lui”8 acum zice că este prieten al Lui? Nu pentru 
a se înălța pe sine și a se făli spune aceasta, ci voind să arate că el 
însuși se sârguiește spre mărirea Aceluia, și nu fără de voia lui, nici 
spre întristarea lui se petrec acestea, ci potrivit cu dorirea și râvna 
sa și, de asemenea, pentru a arăta că toate le-a făcut anume cu acest 
scop. Acestea cu multă înțelepciune le-a arătat prin aceea că s-a 
numit pe sine „prieten”. Căci slujitorii mirelui nu se bucură și nu se 
veselesc de unele ca acestea, precum prietenii. Totuși loan nu era 
de aceeași cinste cu El. Nicidecum! Dar, voind să arate cât de mult 
se îndulcește de acest lucru și, totodată, voind să se pogoare până 
la neputinţa lor, se numește pe sine „prieten”. De asemenea, a vrut 
să arate slujirea lui când a zis: „Sunt trimis înaintea Lui”. Și, pentru 
că aceia credeau că este rănit de cele întâmplate, s-a numit pe sine 
„prieten al Mirelui”, arătând astfel nu numai că nu este rănit, ci că 
se și bucură chiar foarte mult. 

„De vreme ce am venit pentru a împlini acest lucru” - spune 
e] — „atât de departe sunt de a mă mâhni de aceste fapte, încât [pot 


%5 În cadrul nunților din culturile mediteraneene antice, prietenul mirelui (în aramaică 
shoshbin, un echivalent relativ al modernului „cavaler de onoare”) avea dreptul să ros- 
tească discursuri, bucurându-se de o poziție privilegiată. Rabinii de mai târziu vor afirma 
că shoshbin-ul de la nunta lui Adam a fost Însuși Dumnezeu. 

%9 Joan 3, 29. Textele talmudice precizează expres obligația mirelui, a shoshbin-ului și a 
nuntașilor de a se bucura și petrece pe durata festivităților nupţiale, în aceste zile ei fiind 
scutiți și de rugăciunile și obligatiile rituale zilnice specifice iudaismului. De altfel, lăr- 
gind perspectiva, știm că în imaginarul poetic biblic (cf Cântarea Cântărilor) lahve Însuși 
este văzut ca Mirele lui Israel. În Noul Testament, Mirele ceresc este lisus Hristos (cf. 
Marcu 2, 19; Efeseni 5, 25-27), Mirele Bisericii (cf. SFÂNTUL AMBROZIE DE MEDIOLANUM, 
Despre patriarhi, 4, 22). 

8 Marcu 1, 7. lextul evanghelic demonstrează treptat superioritatea absolută a mărturiei 
și botezului adus de Domnul Hristos față de cele ale lui loan Botezătorul. 

spune] că, dimpotrivă, dacă nu ar fi fost așa, m-aș fi mâhnit cu ade- 
vărat. Dacă mireasa nu ar fi venit la Mire, atunci aș fi fost rănit” - zice 
el - „dar nu acum, când cele ale noastre s-au împlinit. Dacă Acela 
sporește, noi suntem cei care vom avea parte de cinste, căci ceea 
ce am voit s-a împlinit, adică mireasa L-a recunoscut pe Mire. Voi 
înșivă mărturisiți aceasta când spuneţi: «Toţi se duc la El». Pentru 
aceasta m-am sârguit și cu acest scop am făcut toate. De aceea, 
văzând acum că acestea s-au împlinit, mă bucur, mă veselesc și salt”. 


3. Dar ce însemnă: „Cel care stă și ascultă se bucură cu bucurie 
de glasul mirelui"? A mutat discursul de la comparaţie la subiec- 
tul în cauză. De vreme ce a pomenit de mireasă și de mire, arată 
acum cum se petrece nunta, anume prin glăsuire și învățătură. 
Astfel se unește armonios Biserica cu Dumnezeu. De aceea și Pavel 
spunea: „Credinţa este din auzire, iar auzirea prin cuvântul lui 
Dumnezeu”. „De acest glas eu mă bucur.'5% 

lar cuvintele „care stă” nu întâmplător le-a folosit, ci pentru a 
arăta că lucrarea lui a încetat și că de acum, odată ce I-a încredințat 
Aceluia mireasa, trebuie să stea și să asculte. De asemenea, [vrea 
să arate] că el este servitor și slugă și că cele ce țineau de buna sa 
nădejde și erau spre bucuria sa au fost puse în lucrare. Pentru a 
arăta aceasta, adaugă: „Deci această bucurie a mea s-a împlinit”84, 
adică: „Am împlinit lucrarea care trebuie să aibă loc și de acum nu 
mai pot face nimic mai mult”. 

Apoi, pentru a împiedica sporirea patimii lor - și a celei de 
acum și a celei care s-ar fi putut ivi mai apoi -, le descoperă și cele 
viitoare, făcând demne de crezare și aceste cuvinte prin cele deja 
spuse și săvârșite. De aceea adaugă: „Acela trebuie să crească55, iar 
eu să mă micșorez 5%, adică: „Cele ale mele au încetat și au luat 
sfârșit de acum, iar ale Aceluia cresc. Lucrul de care v-aţi temut nu 


& Joan 3, 29. 

&2 Romani 10, 17. 

& Cf. loan 3, 29. 

84 Joan 3, 29. 

&% Fericitul Augustin se întreabă cum este posibil ca Dumnezeu, Care este desăvârșit, 
„să crească”? Răspunsul este acela că verbul se referă la natura umană a lui Hristos 
(Comentariu la Evanghelia după loan, 14, 4-6). 

& loan 3, 30. Fericitul Augustin observă că loan Botezătorul a fost numit „cel mai 
mare între cei născuţi din femei” (Matei u, u) deoarece a dat dovadă de o extraordinară 
smerenie (Predica 288, 2). 

numai acum va avea loc, ci și mai apoi cu mult mai mult. Dar toc- 
mai acest lucru arată strălucite cele ale noastre. Pentru aceasta am 
și venit și mă bucur că cele ale Lui mult au sporit și că s-au petrecut 
acestea în vederea cărora eu am făcut totul'. Vezi cum ușor și cu 
multă înțelepciune a domolit patima lor, a stins pizma și le-a arătat 
că încercau să facă ceea ce este cu neputinţă? Mai cu seamă în acest 
fel este curmat răul. 

De aceea a fost rânduit ca acestea să se petreacă pe când el era 
încă viu și boteza: pentru ca ei să-l aibă martor al superiorității [lui 
Hristos] și să nu aibă nicio scuză în cazul în care nu ar fi crezut. 
Căci nu a venit de la sine să spună acestea, nici alții nu l-au între- 
bat, ci ei erau și cei care se interesau și cei care ascultau. Nici dacă 
ar fi vorbit de la sine nu ar fi crezut, odată ce, la întrebarea lor, l-au 
auzit răspunzând în defavoarea lui. Tot așa și iudeii mai ales din 
această pricină s-au lipsit de orice scuză, pentru că au trimis la el 
dintre ai lor și, după ce au auzit ce au auzit, nu au crezut. 

Deci ce învăţăm de aici? Că slava deșartă este pricina tuturor 
relelor. Aceasta i-a adus la pizmă și tot ea i-a stârnit iar după ce se 
domoliseră puțin. Căci, mergând la lisus, l-au zis: „De ce ucenicii 
Tăi nu postesc?”57 Să fugim, dar, iubiţilor, de această patimă! Dacă 
fugim de aceasta, ne vom izbăvi de gheenă. Căci aceasta mai ales 
aprinde focul. Pretutindeni și-a întins stăpânirea și orice vârstă și 
orice rang cu tiranie le robește. Aceasta a răvășit bisericile, aceasta 
a distrus rânduielile politice, aceasta a năruit case întregi, cetăţi, 
popoare și neamuri. Şi de ce te miri dacă a ieșit chiar și în pustie și 
și-a arătat și acolo marea ei putere? Căci cei care spun adesea „adio” 
banilor și oricărui fast lumesc, care nu se însoțesc cu nimeni și se 
abţin de la cele mai tiranice pofte ale trupului, aceștia de multe ori 
au pierdut totul odată ce au fost robii de slava deșartă. Din pricina 
acestei patimi, fariseul, care se ostenea mult, a plecat mai rușinat 
decât vameșul, care nu se ostenea deloc, ci făcea mii de păcate, 

Dar a osândi patima nu duce la niciun rezultat — căci toți sunt 
de acord în această privință -, ci se cere să o biruim. Deci cum să o 
biruim? Dacă vom înlocui o slavă cu altat%. După cum disprețuim 
bogăția pământului când privim la altă bogăţie și trecem cu 


%7 Matei 9, 14. 
88 Cf. Luca 18, 10-14. 
% Se cere înlocuită slava deșartă cu slava adevărată, care vine de sus. 

vederea viața de aici când privim la cea care este mult mai bună 
decât aceasta, tot așa și slava de aici o vom putea disprețui când 
ne vom gândi la cea care este mult mai de cinste decât aceasta, la 
slava cea adevărată. Cea dintâi este deșartă și fără rost, având nume 
lipsit de substanţă, iar cea de a doua este adevărată, este din ceruri, 
primind laudă nu de la oameni, ci de la Îngeri, de la Arhangheli și 
de la Stăpânul Arhanghelilor, și chiar și de la oameni, dimpreună 
cu Acela. Dacă vei căuta spre priveliștea aceea, dacă vei înțelege 
ce cununi sunt acolo, dacă îți vei muta atenţia către aplauzele de 
acolo, atunci cele de aici nu vor putea să te stăpânească, nici nu vei 
considera mari cele de acum, nici nu vei căuta cele trecătoare. Nici 
la curțile împărătești de aici de pe pământ nimeni dintre străjerii 
care stau în preajma împăratului nu îl trece cu vederea pe cel care 
poartă coroana și stă pe tron, pentru a lua aminte la strigătele cor- 
bilor sau la zumzetul muștelor și al ţânţarilor care zboară împrejur 
și fac zgomot - pentru că laudele oamenilor nu sunt cu nimic mai 
bune decât acestea. 

Știind, dar, cât de neînsemnate sunt cele omenești, să adunăm 
totul în vistieriile care nu pot fi jefuite și să căutăm slava care dăi- 
nuie și este neclintită. Pe aceasta fie să o dobândim toţi, cu harul și 
cu iubirea de oameni ale Domnului nostru lisus Hristos, prin Care 
și cu Care fie slava Tatălui și Sfântului Duh acum și pururea și în 
vecii vecilor cei nesfârșiți. Amin. 


Omilia 30 


„Celcarevine de sus este deasupra tuturor; cel care este 
de pe pământ pământesc este și de pe pământ vorbește.” 
(loan 3, 31) 


1. Cumplită este iubirea de slavă, cumplită și plină de multe 
rele. Este un ghimpe greu de scos și o fiară sălbatică, cu multe 
capete, înarmată împotriva celor care o hrănesc. După cum vier- 
mele roade lemnele din care se naște, rugina mistuie fierul din 
care provine, iar moliile [rod] lâna, tot așa și slava deșartă ucide 
sufletul care o hrănește. De aceea avem nevoie de multă strădanie 
ca să nimicim această patimă. Vezi, dar, și aici cât i-a oblojit loan 
pe ucenicii lui care sufereau de această patimă și abia a reușit să-i 
liniștească! Pe lângă cele spuse mai înainte, i-a adăpat și cu alte 
cuvinte. Care sunt acestea? „Cel care vine de sus” — zice — „este dea- 
supra tuturor; cel care este de pe pământ pământesc este și de pe 
pământ grăiește.” „De vreme ce mărturia mea o întoarceţi pe dos” 
- zice el — „și spuneţi că eu sunt mai vrednic de crezare, trebuie să 
știți că nu este cu putinţă ca cel care vine din cer să devină vrednic 
de crezare prin mijlocirea unuia care locuiește pe pământ.” 

Dar „deasupra tuturor” ce înseamnă și ce vrea să arate? lată, 
prin aceasta arată că El nu are nevoie de nimic, ci Își este suficient 
Sieși, mai presus de toți și fără de asemănare. Spune despre sine 
că „de pe pământ este și vorbește” nu pentru că vorbea potrivit cu 
propriul cuget, ci potrivit cu ceea ce Hristos a zis: „Dacă v-am spus 
cele pământești și nu credeţi...'8%. Numește astfel botezul nu pen- 
tru că era pământesc, ci pentru că îl compara cu nașterea Sa cea 
de negrăit. Tot așa și aici loan a zis despre sine că vorbește de pe 
pământ, comparând cele ale sale cu învățătura lui Hristos. Căci „a, 
vorbi de pe pământ” nu înseamnă nimic altceva decât aceasta: „Ale 


8 Joan 3, 12. 

mele sunt mici, smerite și neînsemnate în comparație cu cele ale 
Aceluia și în așa fel încât este firesc să fie asociate cu firea pămân- 
tească. Întru El «sunt ascunse toate vistieriile înțelepciunii»5%”. De 
aici se poate vedea că nu despre înțelesuri omenești vorbește. 

„Cel care este de pe pământ” - zice - „pământesc este” Totuși 
nu toate ale sale erau de pe pământ, ci cele cerești veneau în primul 
rând. Căci avea suflet și se împărtășea de Duhul, iar acestea nu sunt 
de pe pământ. Atunci de ce spune că este de pe pământ? Nimic 
altceva nu vrea să spună aici decât aceasta: „Eu sunt mic și nu sunt 
vrednic de vreo atenţie, ca unul care vin din țărână și pe pământ 
m-am născut. Hristos însă a venit la noi de sus”. 

Prin acestea toate a stins patima lor mai întâi, iar apoi a vorbit 
despre Hristos cu mai multă îndrăzneală. Mai înainte era de pri- 
sos să dea glas cuvintelor pentru că nu puteau afla loc în mintea 
celor care ascultau. Dar, odată ce a smuls spinii, a început să arunce 
seminţele fără a fi împiedicat, zicând: „Cel care vine din cer este 
deasupra tuturor. Și ce a văzut și a auzit, aceea mărturisește, dar 
mărturia Lui nu o primește nimeni $P. 

După ce a spus despre El ceva măreț și înalt, iarăși aduce 
discuţia la o treaptă mai joasă. Căci cuvintele „ce a auzit și a văzut” 
sunt spuse într-un chip mai omenesc. El nu știa ceea ce știa de pe 
urma celor primite prin vedere sau a celor auzite, ci avea totul în 
firea Sa, ca Unul care a venit desăvârșit din sânurile părintești și 
nu avea nevoie de învăţător. Căci zice: „După cum Mă cunoaște pe 
Mine Tatăl, așa și Eu cunosc pe Tatăl'58. 

Așadar, ce înseamnă: „Ce a auzit vorbește și ce a văzut 
mărturisește”? De vreme ce noi toate le învăţăm lămurit prin aceste 
simțuri și tocmai prin vedere sau prin auz suntem considerați 
învăţători vrednici de crezare cu privire la cele pe care le-am primit, 
ca unii care nu născocim, nici nu spunem minciuni, aceasta voiește 
și loan să o arate aici zicând: „Cele ce a auzit și a văzut”. Adică nimic 
din cele ale Lui nu este minciună, ci toate sunt adevărate. Sigur și 
noi adesea întrebăm curioși: „Ai auzit tu? Ai văzut tu?” Și, dacă ni 
se confirmă, mărturia este de netăgăduit. 


8 Coloseni 2, 3. 
82 Joan 3, 31-32. 
% loan 10, 15. 

Și EI, atunci când spune: „După cum aud, judec'8 și: „Cele 
ce am auzit de la Tatăl Meu le grăiesc”8 și: „Ce am văzut grăim'5* 
și altele de acest fel, face aceasta nu ca să aflăm că cele pe care le 
spune le spune pentru că a primit învățătură — căci a crede așa este 
cea mai mare nebunie -, ci pentru ca iudeii cei nerușinați să nu 
aibă bănuieli cu privire la nimic din cele spuse de El. De vreme ce ei 
nu aveau încă părerea cuvenită despre El, [Hristos] Se referă mereu 
la Tatăl, făcând în acest fel demne de crezare cuvintele Lui. 


2. Şi de ce te miri că face referire la Tatăl, de vreme ce adesea 
trimite și la proroci și la Scripturi? Ca atunci când spune: „Acelea 
sunt care mărturisesc despre Mine'57. Oare vom spune că El este 
mai mic și decât prorocii, pentru că Își ia mărturii de acolo? Să 
nu fie! Pentru neputinţa ascultătorilor conduce astfel discursul și 
afirmă că, cele pe care le spune, le spune ascultându-L pe Tatăl, nu 
ca unul care are nevoie de învățător, ci pentru ca aceia să creadă că 
nimic din cele spuse de El nu este minciună. 

lar ceea ce spune loan are acest înțeles: „Eu am nevoie să aud 
cuvintele Lui, căci El vine de sus, vestind cele de acolo, pe care doar 
E] le știe limpede”. Aceasta înseamnă cuvintele „a văzut și a auzit”. 
„Și mărturia Lui nimeni nu o primește.'5 “Totuși avea și ucenici și 
mulți luau aminte la cuvintele Lui. Deci cum zice că nimeni |nu 
o primește]? Spune acum „nimeni” în loc de „puţini”, pentru că, 
dacă ar fi vrut să spună „nimeni”, cum ar fi adăugat apoi: „Cel care 
a primit mărturia Lui a pecetluit că Dumnezeu este adevărat51'6%? 
Aici se referă la ucenicii lui, ca la unii care deocamdată nu aveau să 


84 Joan 5, 30. 

85 Joan 8, 26. 

8 Joan 3,11. 

847 loan 5, 39. 

848 Joan 3, 32. 

8 Termenul „adevărat” folosit aici ne lămurește faptul că adevărul este parte integrantă 
din natura divină (cf. SFÂNTUL CHIRIL AL ALEXANDRIEI, Comentariu la Evanghelia după 
loan, 2, 3). 

% Joan 3, 33. În Antichitatea iudaică (aidoma în alte culturi vechi), „pecetea” (o$payic), 
„sigiliul”, reprezenta semnul distinctiv care confirma şi legitima validitatea și valoarea 
unui document oficial sau privat. Tradiţia iudaică amintește și de un sigiliu dumnezeiesc, 
precum este cel al milosteniei (Înţelepciunea lui Isus Sirah +7, 17) și cel al martiriului (cf. 
4 Macabei 7, 15). Dar adevărata pecete a faptelor lui Dumnezeu o va constitui adevărul 
său în lisus Mesia, cum vedem în Evanghelia după loan. Unii rabini afirmau că poruncile 
dumnezeiești nu au nevoie de niciun sigiliu, deoarece cuvântul Său este adevărul. 


280 SFÂNTUL IOAN GURĂ DE AUR 


îi dea crezare întru totul. lar din cele spuse mai apoi se vede lim- 
pede că nici după aceea ucenicii nu au dat crezare cuvintelor lui. 
De aceea și când se afla în temniţă i-a trimis la EI ca să îi apropie de 
El mai mult. Și atunci credeau cu anevoie, după cum și Hristos a 
lăsat să se înțeleagă zicând: „Și fericit este acela care nu se va sminti 
întru Mine'%:. Așadar, nu pentru altceva a spus: „Mărturia Lui nu o 
primește nimeni”, decât pentru a-i întări pe ucenicii lui, ca și când 
ar fi zis: „Să nu credeţi că cele spuse sunt minciuni din pricină că 
până la o vreme sunt puţini cei care vor crede în E/. Căci zice: „Cele 
ce a văzut, le mărturisește”5?. 

Spune acestea și pentru a mustra împietrirea iudeilor, lucru 
pe care și evanghelistul l-a făcut la început, certându-i prin aceste 
cuvinte: „Întru ale Sale a venit și ai Săi nu L-au primit”85%. Aceasta nu 
este vina Lui, ci aceia care nu L-au primit sunt de învinuit. „Cel care 
a primit mărturia Lui a pecetluit că Dumnezeu este adevărat” Aici îi 
și înfricoșează, pentru că arată că cel care nu crede în El, nu numai 
în El, dar nici în Tatăl nu crede. De aceea adaugă: „Cel pe care L-a 
trimis8+ Dumnezeu vorbește cuvintele lui Dumnezeu'55. Așadar, 
cel care crede sau nu crede cele pe care le spune el în EI crede sau nu 
crede. lar „a pecetluit” înseamnă „a arătat”. După ce a spus aceasta, 
pentru a le spori și mai mult teama, a adăugat că „Dumnezeu este 
adevărat”, arătând că nu poate cineva să nu creadă în El altfel decât 
învinuindu-L de minciună pe Dumnezeu, Care L-a trimis. Deci, dacă 
nimic străin de cele ale Tatălui nu spune, ci toate sunt ale Aceluia, 
atunci cel care nu ascultă de EI nu ascultă de Cel care L-a trimis. 
Vezi cum și prin aceste cuvinte îi înfricoșează? Căci deocamdată 
credeau că nu e mare lucru dacă nu ascultă de Hristos. De aceea 
le pune înainte o atât de mare primejdie celor necredincioși, ca să 
înțeleagă faptul că aceia care nu ascultă de Hristos nu ascultă de 


%: Matei u, 6. 

* Joan 3, 32. 

85 loann, u. 

&4 Sensul originar exact al acestui termen (grecescul Gm6oTo)oc are același sens în greaca 
utilizată în Israelul antic) este de natură juridică: „trimisu!” (ebr. shaliakh) era, de fapt, 
un împuternicit legal căruia cineva îi delega întreaga autoritate, în care avea deplină 
încredere, și îl putea reprezenta cu drepturi depline pe cel care-i delegase autoritatea. 
Profeții și apostolii sunt asemenea împuterniciți ai lui Dumnezeu. Fiul Însuși trimis de 
către Tatăl reprezintă „un alt Sine al Tatălui”, cum spune Fericitul Augustin (Comentariu 
la Evanghelia după loan, 14, n). 

%5 Joan 3, 34. 


OMILII LA EVANGHELIA DUPĂ LOAN 281 


Dumnezeu Însuși. Apoi își continuă cuvântul, coborându-se până 
la starea mai umilă a minţii lor, și zice: „Pentru că Dumnezeu nu 
dă Duhul cu măsură'5. După cum am spus, iar aduce cuvântul la o 
treaptă mai joasă, variindu-l și făcându-l accesibil celor care ascul- 
tau atunci. Căci nu putea să stârnească și să sporească frica în alt fel. 
Dacă ar fi spus ceva măreț și înalt despre EI, ei nu ar fi crezut, ci ar fi 
disprețuit [cele spuse]. De aceea raportează toate la Tatăl, iar despre 
Hristos vorbește deocamdată ca despre un om. 

Dar ce înseamnă ceea ce spune: „Dumnezeu nu dă Duhul cu 
măsură”? Vrea să arate că noi toţi cu măsură am primit lucrarea 
Duhului. Aici „Duhul” înseamnă „lucrarea”, pentru că aceasta este 
cea care se împarte. Dar El deţine întreaga lucrare cea nemăsurată. 
lar dacă lucrarea Lui este nemăsurată, cu atât mai mult fiinţa Lui. 
Vezi, dar, că și Duhul este nemărginit? Așadar, Cel care a primit 
întreaga lucrare a Duhului, Care știe cele ale lui Dumnezeu, Cel 
care spune: „Ce am auzit grăim și ce am văzut mărturisim'5” cum 
ar putea fi pe drept bănuit? Căci nimic nu spune care să nu fie de la 
Dumnezeu și nimic care nu este de la Duhul. 

loan nu spune deocamdată nimic despre Dumnezeu-Cuvântul, 
ci prin referire la Tatăl și la Duhul își face învățătura vrednică de 
crezare. Au cunoscut că există Dumnezeu și au înțeles că există 
Duhul, chiar dacă nu aveau părerea cuvenită despre El. Dar nu 
știau că Fiul există. De aceea aleargă mereu la Tatăl și la Duhul, 
pentru ca, pornind de la Ei, să facă cele spuse demne de crezare. 
Dacă cineva ar da la o parte acest motiv și ar cerceta discursul după 
literă, s-ar îndepărta foarte mult de vrednicia lui Hristos. Nu din 
acest motiv l-au dat ei crezare - pentru că are lucrarea Duhului -, 
căci nu are El nevoie de ajutorul de acolo, ci este suficient Sieși. 
Deocamdată loan se adresează bănuielii celor nedesăvârșiți, voind 
să-i ridice încetul cu încetul din acea stare umilă. 

Spun acestea ca să nu trecem repede și oricum peste textele 
din Scriptură, ci să avem în vedere și scopul celui care vorbește și 


%% loan 3, 34. Măsura pusă Duhului este o referire la concepția iudaică potrivit căreia, 
odată cu prorocul Maleahi, Duhul dumnezeiesc Și-ar fi încetat prezența până la viitoarea 
restaurare a Israelului. Hristos vine să infirme această opinie și să reverse râurile Duhului 
peste cei care cred în El. Fericitul Augustin aplică acest verset exclusiv firii omenești a lui 
lisus Hristos, cea care a fost umplută de harul dumnezeiesc în întregime (Comentariu la 
Evanghelia după loan, 14, 4-n). 

87 1 loan 1, 3. 

neputința ascultătorilor și multe detalii cuprinse în ele. Învățătorii 
nu spun totul așa cum vor, ci multe le spun după cum cere starea 
celor neputincioși. De aceea și Pavel spune: „Nu am putut să vă vor- 
besc ca unor [oameni] duhovnicești, ci ca unora trupești. Cu lapte 
v-am hrănit, nu cu bucate”&8. Vrea să spună: „Voiam să vă vorbesc ca 
unora duhovnicești, dar nu am putut”. De ce? Nu pentru că nu îi era 
lui în putință, ci pentru că aceia nu puteau asculta așa ceva. Tot așa 
și loan voia să-i înveţe pe ucenici lucruri mari, dar aceia nu puteau 
încă să primească. De aceea folosește mai ales cuvinte umile. 


3. Deci toate trebuie să fie cercetate cu grijă. Căci arme sunt 
cuvintele duhovnicești din Scripturi. Dar, dacă nu știm să mânuim 
armele și să-i întrarmăm bine pe ucenici, acestea, deși au o putere 
a lor, nu-i pot ajuta nicidecum pe cei care le primesc. Să zicem că 
sunt trainice și platoșa și coiful și scutul și lancea. Dar să ia cineva 
aceste arme și platoșa să o pună la picioare, coiful, în loc să-l pună 
pe cap, să-l așeze pe față, iar scutul să nu-l țină în fața pieptului, 
ci să se încăpățâneze să-l pună în jurul picioarelor. Oare va putea 
să se folosească de vreuna dintre aceste arme? Oare nu va fi chiar 
vătămat de pe urma lor? Desigur. E limpede [că se va vătăma], dar 
nu pentru că armele sunt neputincioase, ci datorită celui neiscusit 
care nu știe să le folosească așa cum trebuie. Tot așa se întâmplă 
și în cazul Scripturilor. Dacă răvășim ordinea lor, ele își vor păstra 
puterea pe care o au, dar noi nu vom avea niciun folos. 

Deși vă spun acestea mereu, și în particular și în public, nicio 
ispravă nu fac. Pentru că vă văd cum vă pierdeţi tot timpul cu cele 
lumești, iar de cele duhovnicești nici măcar în vis nu vă împărtășiți. 
De aceea trăim în nepăsare și, chiar dacă ne străduim pentru ade- 
văr, nu avem prea multă putere, ci suntem luaţi în râs și de elini și 
de iudei și de eretici. 

Și dacă, fiind nepăsători și în alte privinţe, aţi arătat și în 
acest caz delăsare, nici așa purtarea voastră nu este vrednică de 
îndreptățire. Acum fiecare dintre voi este mai ascuţit decât o sabie 
când e vorba de cele lumești, și cei care practică meșteșuguri, și cei 
care se ocupă cu treburile politice. În cele necesare și duhovnicești 
însă suntem mai nepăsători decât toţi, raportându-ne la lucrurile 
lăturalnice ca la niște lucruri importante, iar cele pe care ar trebui să 


858 1 Corinteni 3, 1-2. 

le socotim mai importante decât toate lucrurile, nici măcar lucruri 
lăturalnice nu le considerăm. 

Sau nu știți că Scripturile nu au fost scrise numai pentru 
oamenii dinainte, ci și pentru noi? Nu-l auzi pe Pavel, care zice: 
„Acestea au fost scrise spre povăţuirea voastră, la care au ajuns 
sfârșiturile veacurilor”, „ca prin răbdarea și mângâierea [care vin] 
din Scripturi să avem nădejde'5%? 

Însă, deși știu că vorbesc în zadar, nu voi înceta să vorbesc. 
Pentru că, făcând aceasta, măvoi îndreptăţi înaintea lui Dumnezeu, 
chiar dacă nimeni nu ascultă. Cel care vorbește unora care sunt 
atenți are mângâiere de pe urma faptului că îi convinge pe ascul- 
tători. Dar cel care vorbește mereu fără a fi ascultat și totuși nu 
încetează a vorbi este mai vrednic de cinste, pentru că tot ceea ce 
face plinește spre a plăcea lui Dumnezeu, chiar dacă nimeni nu ia 
seama [la cuvintele lui]. 

Dar, chiar dacă de pe urma neascultării noastre am avea parte 
de o plată mai mare, totuși ne dorim mai degrabă ca această plată 
să ne fie micșorată, iar mântuirea voastră să fie sporită, pentru că 
socotim că cinstea voastră este un mare câștig. Spun acestea acum 
nu ca să lungim cuvântul și să-l îngreunăm, ci ca să vă arătăm dure- 
rea pe care o avem din pricina nepăsării voastre. 

Fie ca noi toţi să ne izbăvim de această nepăsare și, cuprinși 
fiind de râvnă duhovnicească, să dobândim bunurile cerești, cu 
harul și cu iubirea de oameni ale Domnului nostru lisus Hristos, 
împreună cu Care fie slava Tatălui și Sfântului Duh în vecii vecilor. 
Amin. 


89 1 Corinteni 10, ul. 
3% Romani 15, 4. 


Omilia za 


„Tatăl iubește pe Fiul și toate le-a dat în mâna Lui. Cel 
care crede în Fiul are viaţă veșnică, iar cel care nu crede 
în Fiul nu va vedea viața, ci mânia lui Dumnezeu rămâne 
peste el.” (Ioan 3, 35-36) 


1. Câștigul mare venit de pe urma îngăduinţei se arată în toate 
lucrurile. Astfel, artele nu le-am deprins învățând de la dascăli toate 
deodată, iar orașele le-am construit în timp, ridicându-le treptat. 
Astfel decurge și viața noastră. 

Și să nu te miri că acest lucru are atâta putere în îndeletnicirile 
lumești, de vreme ce și în cele duhovnicești putem vedea că această 
înțelepciune are multă putere. Așa au putut să se izbăvească iudeii 
de idolatrie, fiind conduși încet și treptat, fără să audă nimic înalt 
la început, nici despre dogme, nici despre felul de vieţuire. Și după 
venirea lui Hristos, deși era vremea pentru învățături mai înalte, 
pe toți apostolii i-a atras fără să vorbească nimic înalt la început. 
Și Hristos vorbea astfel mulțimilor la început. Așa a făcut și loan 
acum, vorbind despre Hristos doar ca despre un om minunat, iar 
cele înalte înfățișându-le ca în umbră. 

Deci la început spunea: „Nu poate niciun om să ia nimic de la 
sine'5:. Apoi, după ce face referire la ceva înalt zicând: „Cel carevine 
din cer este deasupra tuturor”8:, coboară iar discursul la o treaptă 
mai joasă, spunând, printre multe altele: „Pentru că Dumnezeu 
nu dă Duhul cu măsură”*&. Apoi adaugă: „Iatăl iubește pe Fiul și 
toate le-a dat în mâna Lui'85%. După aceea, cunoscând folosul ce îl 


8: Joan 3, 27. 


Ioan 3, 31. 

5% Ioan 3, 34. 

84 Joan 3, 35. Sfântul Atanasie cel Mare teologhisește pe marginea acestui verset, 
înțelegându-l ca demonstrând faptul că Fiul are aceleași atribute divine ca şi Tatăl, din 
veșnicie (Cuvânt împotriva arienilor, 3, 27, 35). 

are pomenirea pedepsei și că cei mai mulţi sunt atrași nu atât prin 
vestirea celor bune, cât prin ameninţarea cu cele înfricoșătoare, 
îşi încheie aici cuvântul și zice: „Cel care crede în Fiul are viață 
veșnică555, iar cel care nu crede în Fiul nu va vedea viaţa, ci mânia 
lui Dumnezeu rămâne peste el”%6. Aduce și aici vorba despre 
pedeapsă, făcând însă referire la Tatăl, căci nu a zis: „Mânia Fiului” 
- chiar dacă EI este Judecătorul -, ci le-a pomenit de Tatăl, voind 
să-i înfricoșeze mai mult. 

„Așadar” - întrebi tu - „este oare de ajuns să crezi în Fiul ca 
să ai viață veșnică?” Nicidecum. Ascultă-L pe Hristos, Care arată 
aceasta zicând: „Nu oricine Îmi zice: «Doamne, Doamne!» va intra 
în Împărăţia cerurilor”&7. Și hula împotriva Duhului singură e de 
ajuns pentru a arunca în gheenă8. 

Dar de ce vorbesc despre dogmă în parte? Căci, chiar și de ar 
crede cineva drept în Tatăl, în Fiul și în Sfântul Duh, dar nu are 
viață dreaptă, credinţa nu-i este de niciun folos spre mântuire. 

Deci, nici atunci când spune: „Aceasta este viața veșnică: să Te 
cunoască pe Tine singurul Dumnezeu adevărat”5*, să nu credem că 
aceasta ne este de ajuns pentru mântuire. Trebuie să avem și viaţă 
și purtare fără pată. Și aici, după ce a spus: „Cel care crede în Fiul 
are viaţă veșnică”, ceea ce urmează a spus cu mai multă tărie. Căci 
a alcătuit cuvântul folosindu-Se și de cele potrivnice, nu numai 
de cele favorabile. Și iată cum: a adăugat: „lar cel care nu ascultă 
de Fiul nu va vedea viața, ci mânia lui Dumnezeu rămâne peste 
el”. Dar nici de aici nu reiese că este de ajuns credinţa singură spre 
mântuire. Și aceasta o arată cuvintele spuse despre vieţuire în multe 
locuri din Evanghelie. De aceea nu a zis: „Aceasta singură este viața 
veșnică”, nici: „Cel care doar crede în Fiul are viață veșnică”, ci de 
fiecare dată arată doar că are viață. Desigur, dacă nu există și cele ce 
ţin de viețuire, grea osândă va urma. 

Și nu a zis: „Îl așteaptă”, ci: „Rămâne peste el”, pentru a arăta 
că [mânia lui Dumnezeu] niciodată nu se va depărta de la el. Și, 


85 Viaţa veșnică, viața veacului ce va să fie, era considerată ca disponibilă numai după 
învierea morților. lisus însă inaugurează deja perioada eshatologică, oferind viața veșnică 
încă de acum tuturor celor care cred în mărturia Lui. 

86 Joan 3, 36. 

87 Matei 7, 21. 

8 Cf. Marcu 3, 29. 

5 Joan 17, 3. 

ca să nu îți închipui că moartea este ceva temporar, ci să crezi că 
osânda este fără sfârșit, a adăugat cuvintele: „Nu va vedea viața”, 
arătând că [osânda] rămâne asupra lui pentru totdeauna. A făcut 
așa pentru a îndemna către Hristos prin aceste cuvinte. De aceea 
nu a făcut un îndemn aparte, doar pentru ei, ci unul general și 
pe cât a putut mai convingător. Nu a zis: „Dacă veţi crede” sau: 
„Dacă nu veţi crede”, ci a vorbit în general, pentru ca cele spuse să 
nu poată fi puse la îndoială. Și a făcut aceasta cu mai multă tărie 
decât Hristos. Pentru că Hristos a zis: „Cel care nu crede deja a fost 
judecat”t7, iar acesta: „Nu va vedea viaţa, ci mânia lui Dumnezeu 
rămâne peste el"*7. Și pe bună dreptate! Căci nu este același lucru a 
vorbi cineva despre sine și a vorbi altul despre el. Pe Hristos L-ar fi 
bănuit că din iubire de Sine și mândrie grăiește mereu acestea, dar 
loan era slobod de astfel de bănuială. lar dacă mai apoi și Hristos 
a vorbit cu mai multă tărie, a făcut aceasta doar atunci când deja 
aveau despre EI o părere mai înaltă. 

„Deci, când a cunoscut lisus că fariseii au auzit că El face și 
botează mai mulţi ucenici decât loan - deși lisus nu boteza EI, ci 
ucenicii Lui5? —, a plecat din ludeea și S-a dus în Galileea. Deci 
El nu boteza, dar vestitorii, voind să stârnească pizma celor care 
ascultau, au spus așa. „Dar de ce a plecat?” — întrebi tu. Nu din 
lașitate, ci pentru a pune capăt invidiei lor și a le domoli pizma. Îi 
stătea în putere și să-i oprească pe cei care veneau asupra Lui5, dar 
nu a vrut să facă aceasta mereu, ca să nu facă de necrezut iconomia 
Întrupării. Dacă ar fi scăpat mereu atunci când era prins, mulți ar 
fi avut bănuieli. De aceea multe le-a rânduit într-un chip mai ome- 
nesc. După cum voia să se creadă că este Dumnezeu, tot așa voia să 
se creadă că, deși este Dumnezeu, totuși poartă trup. De aceea, și 
după Înviere, le spunea ucenicilor: „Pipăiţi-Mă și vedeți că duhul 


87 Joan 3, 18. 

& Sfântul Chiril al Alexandriei tâlcuiește acest verset în perspectivă eshatologică: cei 
nedrepți și care L-au respins pe Hristos vor învia și ei, dar nu vor avea parte de viață, așadar 
de viața sfinţilor. Aceasta fiindcă a învia spre osândă veșnică nu înseamnă viaţă, ci este un 
lucru mai cumplit și mai amar decât moartea (Comentariu la Evanghelia după loan, 2, 4). 
8 Adevăratul săvârșitoral Tainei Botezului este Hristos. Când loan boteza, de fapt Hristos 
era cel care boteza prin mijlocirea ucenicului (cf. FERICITUL AUGUSTIN, Comentariu la 
Evanghelia după loan, 5, 18). 

5 loan 4, 1-3. Fericitul Augustin explică fuga lui Hristos nu prin lașitate, ci prin dorința 
de a-Și continua și sfârși instruirea ucenicilor (Comentariu la Evanghelia după loan, 15, 2). 
84 Cf. Luca 4, 29-30. 

nu are carne și oase'85. De aceea și pe Petru l-a certat când I-a zis: 
„Fie-Ţi milă de Tine, să nu fie Ție aceasta”86. Atât de multă grijă 
avea E] în această privinţă. 


2. Acest aspect ocupă un loc nu de mică însemnătate în cadrul 
dogmelor Bisericii și este un lucru de căpătâi pentru mântuirea 
noastră, prin care toate s-au făcut și sunt rânduite. În acest fel și 
moartea a fost nimicită. Și păcatul a fost înlăturat și blestemul 
a dispărut și nenumărate bunătăți au pătruns în viața noastră. 
Tocmai de aceea voia să se dea crezare iconomiei, pentru că este 
pentru noi rădăcina și izvorul a nenumărate bunătăți. Dar, icono- 
misind cele omenești, nu a lăsat umbrite cele dumnezeiești. După 
ce a plecat [din Iudeea], S-a îndeletnicit cu aceleași lucruri ca și 
mai înainte. Nu a plecat în Galileea fără rost, ci pentru a săvârși 
lucruri mari printre samariteni. Și nu a iconomisit acestea ori- 
cum, ci cu înțelepciunea potrivită Lui și nelăsând loc iudeilor să 
se îndreptățească cu nerușinare. Aceasta a voit și evanghelistul să 
spună când a adăugat: „Irebuia să treacă prin Samaria”*7, pentru a 
arăta că nu aceasta era ținta drumului Său. Așa făceau și apostolii: 
fiind prigoniți de iudei, veneau la păgâni. Tot așa și Hristos, atunci 
când L-au alungat, S-a apropiat de neamuri, după cum a făcut și în 
cazul femeii samaritene. A făcut așa ca să le reteze iudeilor orice 
pricină de îndreptăţire și ca să nu-i lase să spună: „Ne-a părăsit pe 
noi și a mers la cei netăiați împrejur”. Din același motiv și ucenicii 
se îndreptățeau zicând: „Vouă se cădea să vi se grăiască mai întâi 
cuvântul lui Dumnezeu, dar, de vreme ce vă judecaţi pe voi nevred- 
nici, iată, ne întoarcem către neamuri”8£. Și El Însuși zice: „Nu am 
venit decât către oile cele pierdute ale casei lui Israel”. Și iar: „Nu 


5% Luca 24, 39. 

375 Matei 16, 22. 

5 loan 4, 4. ludeii evitau, de regulă, trecerea prin Samaria, dată fiind aversiunea lor 
față de populaţia locală, deși parcurgerea Samariei reprezenta ruta cea mai scurtă între 
provinciile Galileea și ludeea. Iosefus Flavius ne înștiințează că se recurgea la străba- 
terea Samariei numai în cazuri de urgenţă. Totuși Domnul! lisus şi ucenicii nu par a fi 
grăbiţi. Dimpotrivă, descifrând ruta urmată de lisus și apostoli, observăm că parcurgerea 
Samariei a fost, de fapt, un ocol destul de însemnat. Așadar, trecerea prin Samaria a fost 
intenționată. 

57% Faptele 13, 46. 

8 Matei 15, 24. 


288 SFÂNTUL LOAN GURĂ DE AUR 


este bine să iei pâinea copiilor și s-o dai câinilor”8%. Prin aceea că 
L-au alungat, au deschis ușa neamurilor. 

Chiar și așa, nu a mers la ei anume, ci fiind în trecere. Fiind deci 
în trecere, „a venit la o cetate a Samariei, numită Sihar*“, aproape 
de locul pe care Iacov l-a dat lui Iosif, fiul său. Și era acolo fântâna 
lui lacov”8&. De ce evanghelistul menționează cu exactitate locul? 
Ca să nu fii nedumerit când auzi că femeia a spus: „lacov, tatăl nos- 
tru, ne-a dat fântâna aceasta'88. Locul acela era acolo unde Levi 
și Simeon și cei care erau cu ei, mâniindu-se din pricina Dinei, au 
săvârșit acea cumplită ucidere. 

Se cuvine să spunem și de unde proveneau samaritenii. De 
altfel, întreaga regiune se numește Samaria. De unde și-a luat 
această denumire? Muntele se numea Somor, după cel care îl 
stăpânea$&, după cum spune și Isaia: „Și capitala lui Efraim este 
Samaria”8. Însă locuitorii nu se numeau samariteni, ci israeliți. 
Dar, după o vreme, s-au ridicat împotriva lui Dumnezeu și, pe când 
domnea Pecah, s-a suit Tiglatfalasar și a luat multe cetăți. A venit 
asupra lui Ela și l-a ucis și i-a dat lui Osea împărăţia*”. 

Apoi, venind Salmanasar, a luat alte cetăți și plăteau biruri 
și dări. Acesta8% a cedat la început, dar apoi a ieșit de sub stă- 
pânire și a căutat ajutor la etiopieni. Asirianul a aflat asta și, 


85 Matei 15, 26. 

8: Localitate identificată cu modernul Askar, aproximativ 1,5 kilometri la nord-est de fân- 
tâna lui Iacov. Sichemul este mai apropiat de fântână, de aceea unii comentatori preferă 
să identifice Siharul cu Sichemul, distrus de Vespasian în 67 d.Hr. 

&: Joan 4, 3-6. S-au remarcat asemănările dintre istorisirea de faţă și alte evenimente 
biblice de primă importanţă petrecute tot în apropierea unor fântâni și, mutatis mutan- 
dis, implicând personaje echivalente (cf. Facerea 24; 29, 10; Ieșirea 2, 15). Fântânile ca 
locuri sacre erau un lucru obișnuit în religiile antice. Hristos vine la fântâna lui lacov 
deoarece era moștenitorul și urmașul acestui mare patriarh (cf. CAESARIUS DIN ARLES, 
Predica 170, 1). Un alt motiv tainic pentru prezenţa lui Hristos la această fântână este acela 
de a arăta că în Hristos își află mântuirea și odihna şi patriarhii Legii Vechi (cf. SFÂNTUL 
CHIRIL AL ALEXANDRIEI, Comentariu la Evanghelia după loan, 2, 4). Pentru Origen, 
fântâna reprezintă Scriptura pe care fiecare o înțelege (înțelegerea fiind simbolizată de 
modul cum se bea apa) potrivit stării sufletești în care se află (Comentariu la Evanghelia 
după loan, 13, 37-39). 

8 Joan 4, 12. 

88 Cf. Facerea 34. 

885 Cf 3 Regi 16, 24. 

8% Jsaia 7, 9. 

87 Cf. 4 Regi 15, 29. 

88 Cf. 4 Regi17, 3. 

889 Osea. 

pornind asupra lor, i-a ucis. Nu a mai îngăduit acelui neam să 
rămână acolo, pentru că îi bănuia de astfel de revolte. I-a dus în 
Babilon și în Media și, aducând de acolo neamuri din diferite locuri, 
i-a așezat în Samaria, ca să-și păzească stăpânirea, pentru că cei de 
aproape ai lui stăpâneau locul. 

După ce s-a petrecut aceasta, voind Dumnezeu să-Și vădească 
puterea și [să arate] că nu din neputinţă i-a predat pe iudei, ci pen- 
tru păcatele celor care au fost predați, a trimis asupra barbarilor 
lei, care au nimicit tot poporul. S-au vestit acestea regelui, care a 
trimis un preot să le dea legile lui Dumnezeu. Dar nici așa nu s-au 
îndepărtat cu totul de păgânătate, ci doar pe jumătate. După o 
vreme însă s-au lepădat de idoli și Îl cinsteau pe Dumnezeu. Astfel 
stând lucrurile, s-au întors iudeii, pizmuindu-i ca pe niște străini și 
dușmani și i-au numit „samariteni”, după numele muntelui. 

De atunci între iudei și samariteni exista o mare dușmănie. 
Samaritenii nu se foloseau de toate Scripturile, ci acceptau doar 
cărțile lui Moise, iar prorocilor nu le dădeau prea mare însem- 
nătate*%. Se luptau să-și atribuie originea nobilă a iudeilor și îl 
cinsteau pe Avraam, socotindu-l strămoș al lor, ca unul care era 
din Caldeea. Și pe lacov îl numeau „tată” al lor, ca unul care era 
urmaș al lui Avraam. ludeii însă se scârbeau și de aceștia ca și de 
toți ceilalți*”. De aceea și lui Hristos Îi ziceau, pentru a-L ocări: 


8% Etnonimul „samaritean” desemnează în Vechiul Testament populaţia din distric- 
tul Samaria și apare o singură dată (cf. 4 Regi 17, 29), cu excepția cărților deuterocano- 
nice. Cucerirea asiriană a Israelului (căderea Samariei în 722 î.Hr.) aduce aici coloniști 
mesopotamieni, care se amestecă cu populaţia locală. Rezultatul acestei colonizări este 
apariţia unei populații specifice cu o religie de origine iudaică, dar contaminată cu diverse 
elemente păgâne (să ne amintim de proto-gnosticismul samariteanului Simon Magul). 
losefus Flavius ne informează că acesta a fost și motivul excluderii samaritenilor de la 
templul din Ierusalim (în vremea lui Alexandru cel Mare), ei construindu-și, în replică, 
un altul pe Muntele Garizim. În această perioadă cultul samaritean s-a degradat prin sin- 
cretism cu elenismul. Unii cercetători stabilesc în această epocă geneza samaritanismu- 
lui, negând legătura cu coloniștii mesopotamieni. În Antichitatea creștină, samaritenii 
au avut o comunitate de o însemnată pondere numerică, precum și o diaspora notabilă. 
Astăzi mai supraviețuiesc doar mici comunități în Liban, Israel, Egipt și Siria. Samaritenii 
respectau cu mare strictețe numai Pentateuhul, practicau circumcizia și ţineau Sabatul, 
considerându-se adevărații urmași ai lui Moise (care va reveni și va restaura autenti- 
cul cult divin), în vreme ce iudaismul oficial, începând cu Ezdra, ar fi trădat adevărata 
moștenire a Torei. Relaţiile dintre iudei și samariteni erau foarte tensionate, în cursul 
istoriei comune fiind menţionate și numeroase conflicte sângeroase. 

%: Cf Înţelepciunea lui Isus Sirah 5o, 27-28. 

„Samaritean ești Tu și ai demon”**. Din acest motiv, când vorbește 
de cel care cobora de la Ierusalim la Ierihon, Hristos spune că era 
samaritean cel care a făcut milă cu el, adică unul neînsemnat și 
disprețuit, de care ei se scârbeau%. Și în cazul celor zece leproși, 
pe singurul [care s-a întors] îl numește „de alt neam”, tocmai de 
aceea pentru că era samaritean€*. El Însuși le poruncea ucenici- 
lor: „În calea păgânilor să nu mergeţi și în cetate de samariteni să 
nu intrați”8%. 


3. Evanghelistul a pomenit de lacov nu numai pentru istoria 
locului, ci și pentru a aminti de alungarea iudeilor care se petrecuse 
mai demult. În vremea strămoșilor lor, iudeii au stăpânit acele regi- 
uni în locul samaritenilor. Cele pe care strămoșii lor le stăpâneau, 
nefiind ale lor, iudeii le-au pierdut datorită nepăsării și nelegiuirii 
lor, deși erau ale lor. Deci nu au niciun folos cei care se trag din 
strămoși aleși dacă nu sunt asemenea lor. Căci barbarii, după încer- 
carea cu leii, numaidecât s-au întors la credința iudaică, în vreme 
ce iudeii, deși au îndurat atâtea pedepse, nici așa nu s-au înţelepțit. 

Deci Hristos a venit aici ca unul care respingea mereu viața 
dusă în nepăsare și plăceri și o prefera pe cea în osteneală și strâm- 
torare. Nu folosea catâri, ci mergea mereu pe jos și de aceea era 
ostenit de călătorie. Și acest lucru ne învață mereu: să lucrăm cu 
propriile mâini și să trăim în simplitate, ca să nu avem nevoie de 
multe. El vrea să ne înstrăinăm de cele de prisos și chiar și dintre 
cele necesare multe să le reducem. De aceea spunea: „Vulpile au 
vizuini și păsările cerului cuiburi. Fiul Omului însă nu are unde 
să-Și plece capul”8%. De aceea petrecea multă vreme în munți și în 
pustiuri, nu numai ziua, ci și noaptea. Aceasta și David a vestit-o 
mai înainte, zicând: „Din pârâu pe cale va bea”. 

Aceasta și loan o arată aici. Deci „lisus, fiind ostenit de călăto- 
rie, S-a așezat așa lângă fântână. Era ca la al șaselea ceas. A venit o 
femeie din Samaria să scoată apă. lisus i-a zis: «Dă-mi să beau»8%. 


8% Joan 8, 48. 

89% Cf. Luca 10, 33. 

89 Cf Luca 17, 16-18. 

8 Matei 10, 5. 

89 Matei 8, 20. 

3% Psalmul 109, 7. 

8% Setea Domnului lisus demonstrează deplina Sa umanitate (cf. TERTULIAN, Despre 
trupul lui Hristos, 9). Setea a fost una absolut reală, nu simulată, cum credea Clement 

lar ucenicii Lui se duseseră în cetate ca să cumpere merinde”. 
De aici aflăm și despre dârzenia Lui în călătorii și despre nepăsa- 
rea față de mâncare, pe care o socotea un lucru secundar. Astfel și 
ucenicii au învățat cum să rânduiască cele ale lor, căci nu luaseră 
merinde. Aceasta o arată un alt evanghelist, zicând că, atunci când 
le vorbea despre aluatul fariseilor, ei credeau că [le vorbește despre 
faptul] că nu luaseră pâine”. Și când spune că [ucenicii], fiind flă- 
mânzi, smulgeau spice și mâncau”: și când zice că, fiindu-l foame, 
a mers la smochin", nimic altceva nu ne învață prin toate acestea 
decât că trebuie să disprețuim pântecele și să nu credem că trebuie 
să ne îngrijim prea mult de slujirea lui. Observă că nici acum nu 
luaseră nimic și nici nu se îngrijeau încă de la începutul zilei de 
faptul că nu aveau [mâncare], ci în vremea când toți mâncau, ei 
cumpărau merinde! 

Dar noi nu facem așa, ci, de îndată ce ne ridicăm din pat, mai 
înainte de toate la aceasta ne gândim. Chemăm bucătarii și chelarii 
și cu multă grijă le dăm indicații. Abia apoi ne apucăm de celelalte 
lucruri, pentru că dăm mai multă importanță celor lumești decât 
celor duhovnicești și cinstim ca pe cele necesare un lucru pe care 
ar trebui să-l socotim lăturalnic. De aceea toate sunt de-a-ndoa- 
selea. Ar trebui, dimpotrivă, să dăm toată atenţia tuturor celor 
duhovnicești și, după ce le-am împlinit, să ne apucăm de celelalte. 

Aici arată nu numai osteneala Lui, ci și lipsa de îngâmfare, 
vădită prin faptul că Se trudea și stătea singur pe marginea dru- 
mului și, în plus, prin faptul că fusese lăsat singur de ucenicii care 
plecaseră. Totuși, dacă ar fi vrut, putea fie să nu îi trimită pe toți, 


Aiexandrinul (Stromate, 6, 9, 71). Hristos însetează mereu după credința noastră (cf. 
FERICITUL AUGUSTIN, Comentariu la Evanghelia după loan, 15, 31). Teodoret al Cirului 
remarcă, în plus, faptul că fiecare natură a lui Hristos își păstrează nealterate calitățile 
proprii (Eranistes, 1, 7). Origen face o paralelă cu Facerea 24, 43-54, unde slujitorul lui 
Isaac îi cere apă Rahelei (Comentariu la Evanghelia după Ioan, 13, 29). Tot Origen va fi cel 
care va combate cu vehemenţă interpretarea alegorică a pasajului, în perspectiva cosmo- 
logiei valentiniene, deoarece gnosticul Heracleon vedea aici o parabolă a căderii și rea- 
bilitării Sofiei divine (Comentariu la Evanghelia după loan, 13, 25). Sfântul Ambrozie de 
Mediolanum remarcă faptul că Hristos însetat este Cel care dăruiește apa cea vie, Hristos 
cel flămând potolește foamea cu hrana mântuirii (Despre credinţa creștină, 5, 4, 53). 

89 Joan 4, 6-8. ludeii considerau majoritatea alimentelor consumate de samariteni ca 
impure din punct de vedere ritual. 

9% Cf. Matei 16, 6-7. 

se Cf. Matei 12, 1. 

92 Cf. Matei 21, 18-19. 

fie, plecând aceia, să aibă alți slujitori. Dar nu a vrut, obișnuindu-i 
astfel și pe ucenici să calce în picioare orice fel de îngâmfare. 

Dar poate cineva ar spune: „Și ce mare lucru dacă erau înfrânaţi, 
de vreme ce erau pescari și făcători de corturi?” Erau pescari și făcă- 
tori de corturi”%, dar dintr-odată s-au suit chiar până în înaltul ceru- 
lui%+ și au devenit mai de cinste decât împărații, învrednicindu-se a 
fi apropiaţi ai Stăpânului lumii, a însoţi pretutindeni pe Cel atât de 
prețuit. Să știi și aceasta: că mai ales cei de jos, atunci când primesc 
ranguri, mai lesne se semeţesc prostește, ca unii care nu sunt obișnuiți 
cu astfel de cinstire. Astfel, coborându-i la aceeași treaptă a smereniei, 
îi învaţă să fie moderați în toate și să nu aibă nevoie de slujitori. 

El Însuși, „fiind ostenit de călătorie, S-a așezat lângă fântână”s5. 
Vezi că S-a așezat datorită ostenelii și a arșiţei și pentru a-i aștepta 
pe ucenici? Știa ce avea să se întâmple cu samaritenii, dar nu a venit 
anume pentru asta. Dar, dacă nu a venit cu acest scop, aceasta nu 
înseamnă că ar fi trebuit să o respingă pe femeia care a venit acolo și 
care s-a arătat atât de dornică de a învăţa. ludeii, chiar și atunci când 
venea la ei, ÎI alungau, iar cei dintre neamuri, atunci când mergea în 
alte părți, ÎL trăgeau la ei. Cei dintâi Îl pizmuiau, iar ceilalți credeau 
în El. Aceia se revoltau, iar aceștia Îl admirau și | se închinau. Cum? 
Trebuia să treacă cu vederea mântuirea atâtor oameni și să nu bage în 
seamă o atât de sinceră râvnă? Un astfel de gest nu ar fi fost pe măsura 
iubirii Sale de oameni. De aceea toate le-a rânduit după înțelepciunea 
potrivită Lui. Stătea jos, lângă fântână, ca să-Și odihnească trupul și 
să-l răcorească. Era miezul zilei, după cum și evanghelistul a arătat, 
zicând: „Era ca la al șaselea ceas"%%. Și S-a așezat așa. Ce înseamnă 
„așa”? Nu pe scaun, nici pe pernă, ci cum s-a nimerit, pe pământ. 
„[Atunci] a venit o femeie din Samaria să scoată apă.'*7 


%3 Cf. Faptele 18, 3. 

94 Cf. 2 Corinteni 12, 14. 

%5 Joan 4, 6. 

%6 Potrivit sistemului iudaic de măsurare a timpului, ceasul întâi corespunde aproximativ 
orei 6 a.m. Totuși, potrivit unui alt sistem de rnăsurare a timpului, în uz în acea vreme în 
Israel, ceasul al șaselea corespundea orei 6 p.m. În acest caz, lisus și ucenicii Săi ar fi ajuns 
în Sihar spre seară, ceea ce este mai plauzibil. Pentru această din urmă ipoteză pledează și 
faptul că femeile veneau să scoată apă numai spre seară, spre a evita arșița zilei. Cu toate 
acestea, prin faptul că femeia avea statutul marital binecunoscut, este foarte posibil ca ea 
să fi fost marginalizată de celelalte femei și, de aceea, venea singură să scoată apă și la o 
oră nepotrivită. 

97 loan 4, 7. 

4. Vezi cum, căutând mereu să astupe gura iudeilor, care ripos- 
tau cu nerușinare, arată că și femeia a venit cu alt scop? Aceasta ca 
să nu spună cineva că astfel, vorbind cu samaritenii, Se contrazice 
pe Sine Însuși, Care a poruncit ucenicilor să nu intre în cetate de 
samariteni”E. De aceea evanghelistul a adăugat: „Ucenicii Lui se 
duseseră în cetate ca să cumpere merinde”**, pentru a arăta că erau 
mai multe pricini pentru care a vorbit cu ea. 

Deci femeia ce a făcut? Când a auzit: „Dă-mi să beau”, cu multă 
înțelepciune a primit cuvântul lui Hristos ca un prilej dea întreba”: 
„Cum lu, Care ești iudeu, ceri să bei de la mine, care sunt femeie 
samariteană*"? Pentru că iudeii nu au amestec cu samaritenii”**. Și 
de unde și-a dat seama că e iudeu? Poate că după îmbrăcăminte și 
după grai. la seama cât de pătrunzătoare era femeia! Căci lisus ar 
fi trebuit să Se ferească, dacă era nevoie, iar nu ea. Pentru că nu a 
zis că samaritenii nu au amestec cu iudeii, ci că iudeii nu se apro- 
pie de samariteni. Femeia însă, cu toate că a crezut că Celălalt o va 
respinge, deși era slobodă de vină, nu a tăcut, ci a îndreptat ceea ce 
considera că nu este potrivit cu Legea. 

Dar poate că cineva s-ar mira că lisus i-a cerut să bea, adică a 
făcut un lucru pe care Legea nu-l îngăduia. Poate că cineva ar spune 
că, de vreme ce știa dinainte că ea nu o să Îi dea, ar fi trebuit să nu 


%8 Cf. Matei 10, ş. 

99 Joan 4, 8. 

%* Sfântul Efrem Sirul compară dialogul dintre Hristos şi samariteană cu o scenă cinege- 
tică, în care un iscusit vânător încearcă să prindă cu meșteșugite pretexte un vânat dificil, 
dar, în cele din urmă, îl prinde cu adevărul, renunțând la stratageme și vorbind deschis 
(Comentariu la Diatessaronul lui Tatian, 12, 16). 

* Stupoarea femeii este întemeiată. lisus cere apă de la o femeie, de la o samariteană și, 
implicit, de la o persoană aflată în stare de impuritate rituală. 

” Ioan 4, 9. Precizarea constituie, foarte probabil, o notă marginală inserată în text. 
Rivalitatea dintre cele două populaţii era seculară și proverbială. lată ce putem citi într-o 
lucrare iudaică din perioada elenistică: „Două neamuri a urât sufletul meu și al treilea 
nu este neam: cei care șed în muntele Samariei, filistenii și poporul cel nelegiuit care 
locuiește în Sichem” (Înţelepciunea lui Isus Sirah o, 27-28). Rabinii vremii considerau 
că „acela care mănâncă pâine de la samariteni este ca unul care consumă carne de porc”; 
și că „fiicele Samariei se află în stare de impuritate rituală din leagăn până la moarte”. Ca 
orice conflict interetnic, și acesta avea antecedente sângeroase, cu măceluri și atrocități 
reciproce în cursul istoriei comune (cf. IOSEFUS FLAVIUS, Antichități iudaice, 20, 125 şi 136; 
Istoria războiului iudeilor cu romanii, 2, 239, 245-246 etc.). Cu toate acestea, iudaismul 
oficial privea religia samaritenilor cu un anumit respect (dată fiind fidelitatea scrupu- 
loasă față de Legea lui Moise), considerând-o nu atât o erezie, cât o schismă. Și autorii 
creștini ulteriori îi vor asocia pe evrei cu samariteni în opoziție cu păgânii (cf. SFÂNTUL 
IUSTIN MARTIRUL ȘI FILOSOFUL, Apologia întâi, 1, 1). 

ceară. Deci ce trebuie spus? Că nu Îl interesa acum să facă astfel 
de observaţii. Cel care îi îndemna pe alţii să facă dezlegare [față 
de astfel de lucruri] le-ar fi trecut cu vederea cu atât mai mult El 
Însuși. Căci zice: „Nu ceea ce intră [în gură] spurcă pe om, ci ceea 
ce iese [din gură]”*5. Faptul că vorbea cu femeia este pentru iudei 
pricină de grea osândă*, pentru că ei adesea erau atrași [către El] 
și prin cuvinte și prin fapte și nu primeau. Aceasta însă iată cum a 
fost cucerită printr-o mică întrebare. Deocamdată, El nu deschi- 
sese calea acestei lucrări, dar, dacă cineva venea la EI, nu-l oprea. 
Și ucenicilor le spunea doar să nu intre în cetate de samariteni, nu 
și să-i respingă pe cei care veneau la ei, ceea ce ar fi fost ceva cu 
totul nedemn de iubirea Sa de oameni. De aceea îi răspunde femeii: 
„Dacă ai fi știut darul lui Dumnezeu și Cine este Cel care-ţi zice: 
«Dă-mi să beau», tu ai fi cerut de la EI și ţi-ar fi dat apă vie”*5. Mai 
întâi i-a arătat că este vrednică să asculte, iar nu să fie trecută cu 
vederea, și apoi i S-a descoperit. Ea, de îndată ce a aflat Cine este, 
avea să Îl asculte și să ia seama [la cuvintele Lui], ceea ce despre 
iudei nu s-ar putea spune. Ei, chiar și după ce au aflat [cine este], 
nu l-au cerut nimic, nici nu au dorit să înveţe ceva folositor, ba 
chiar Îl ocărau și Îl alungau. Femeia însă, după ce a auzit acestea, 
iată cât de întemeiat răspunde: „Doamne, nici găleată nu ai, și fân- 
tâna este adâncă. De unde, dar, ai apa cea vie?”%* Deocamdată a 
făcut-o să nu mai creadă ceva umil despre EI, nici să-și închipuie că 
este unul dintre cei mulți. 

Nu oricum Îl numește aici „Domn”, ci dându-l multă cinste. 
lar faptul că spre a-L cinsti spune aceasta se vede din cuvintele care 
urmează. Căci nu L-a luat în râs, nici în batjocură, ci deocamdată 
era doar nedumerită. lar dacă nu a înţeles totul numaidecât, să nu 
te miri! Căci nici Nicodim |nu a înţeles]. Ce a spus acela? „Cum 


93 Matei 15, n. 

%+ Faptul că o femeie singură vine să scoată apă atrage atenţia. Vorbind direct cu o femeie, 
lisus încalcă atât cutumele morale orientale (care interzic unui bărbat singur să vorbească 
cu o femeie străină), cât și pe cele social-religioase (aversiunea cronică a iudeilor față de 
samariteni, care mergea până la o strictă segregare). Precum vedem din viața femeii, etica 
sexuală a samaritenilor (unde influența păgână era foarte puternică) era mult mai laxă 
decât cea iudaică. Biblia interzicea cu strășnicie contactele sociale cu păcătoşii notorii (cf. 
Psalmul 1, 1; ung, 63; Pildele 13, 20; 14, 7; 28,7). 

% loan 4, 10. Ca și capitolul al treilea al Evangheliei a patra, și acesta are în centru ambi- 
valentul simbolism al apei. 

%6 Joan 4, u. 

pot să fie acestea?” Și iar: „Cum poate un om să se nască fiind 
bătrân?'*5 Și iar: „Oare poate să intre a doua oară în pântecele 
mamei sale și să se nască?”9* lar ea și mai cuviincios [Îi răspunde]: 
„Doamne, nici găleată nu ai, și fântâna e adâncă. De unde, dar, ai 
apa cea vie?” Una a spus EI și alta a bănuit ea, pentru că nu a auzit 
mai mult decât cuvintele și nu putea deocamdată să priceapă ceva 
din cele înalte. Totuși ar fi putut să spună cu îndrăzneală: „Dacă ai 
fi avut apa cea vie”, nu ai fi cerut de la mine, ci mai întâi Ţi-ai fi 
dat Ţie. Acum doar le lauzi”. Dar nu a spus nimic de acest fel, ci i-a 
răspuns cu multă cuviinţă și la început și mai apoi. 

La început i-a zis: „Cum Tu, Care ești iudeu, ceri de la mine să 
bei?”* Nu I-a vorbit ca unui dușman și străin zicându-l: „Să nu-mi 
fie mie să-Ţi dau ie, Care ești om vrăjmaș și străin de neamul nos- 
tru”. lar apoi, după ce L-a auzit iar grăind lucruri mari - lucru care 
mai cu seamă îi întărâtă pe dușmani -, nu I-a răspuns în derâdere 
sau cu dispreț. Dar ce I-a zis? „Nu cumva ești Tu mai mare decât 
părintele nostru lacov, care ne-a dat această fântână și el însuși a 
băut din ea, și fiii lui, și turmele lui?”* Vezi cum tindea către ori- 
ginea nobilă iudaică? 

Ceea ce vrea să spună este aceasta: „Acela a folosit această apă 
și nu a avut de dat nimic mai mult”. Spunea acestea pentru a arăta 
că de pe urma primului răspuns a primit un înțeles măreț și înalt. 
Căci cuvintele: „EI însuși a băut din ea, și fiii lui, și turmele lui” 
nimic altceva nu vor să spună decât că avea idee despre o apă mai 
importantă, dar nu o găsise și nu o cunoștea limpede. 

Ca să mă exprim mai clar, ceea ce vrea să zică este aceasta: „Nu 
poți să spui că lacov ne-a dat nouă această fântână, iar el a folosit 


97 loan 3, 9. 

98 Joan 3, 4. 

%9 Joan 3, 4. 

% Textele rabinice au comparat adesea Torah cu apa, iar un bun învățător al Torei cu o 
fântână. Domnul lisus aplică aici imaginea apei vii la viața veșnică, dobândită prin Duhul 
Sfânt (cf. loan 7, 37-39). 

9%: Joan 4, 9. 

9% Joan 4, 12. Dacă mai devreme lisus fusese proclamat mai mare ca Moise, aici vedem că 
este afirmat ca superior patriarhului lacov. Ulterior, lisus va fi dovedit ca mai presus de 
marele patriarh Avraam (Joan 8, 53), într-un crescendo al afirmării statutului Său mesia- 
nic și a divinității Sale. Deși ironică, aserțiunea samaritenei are rolul ei în iconomia textu- 
lui evanghelic. Remarcabil este duelul inteligent și plin de subtilități nu lipsite de ironie 
dintre Mântuitorul și ferneia samariteană. Menţionăm aici splendida predică a lui Nicolae 
Steinhardt la Evanghelia convorbirii cu samariteana. 

alta. Și el și fiii lui au băut din ea, și nu ar fi băut dacă ar fi avut alta 
mai bună. Deci nici Tu nu poţi da alta, nici nu e cu putinţă să ai alta 
mai bună, decât dacă mărturisești că ești mai mare decât lacov. 
Așadar, de unde ai apa pe care ne vestești că ne-o vei da?” 

Iudeii însă nu l-au vorbit așa de cuviincios, deși le-a grăit și 
lor despre aceeași temă, pomenindu-le despre aceeași apă. Dar nu 
au câștigat nimic. Când a pomenit de Avraam, au încercat chiar 
să arunce cu pietre după El”. Femeia însă nu s-a purtat cu El în 
acest fel, ci, deși era miezul zilei și era arșiţă, cu multă îngăduință a 
vorbit cu EI și a ascultat toate cu îndelungă răbdare. Nici măcar nu 
s-a gândit să spună ceva de felul celor grăite de către iudei: „Acesta 
este nebun și Și-a ieșit din Sine*4. M-a ţinut lângă izvor și fântână 
spunând cuvinte mari, dar fără niciun folos”. Nu! Ci a stăruit, stând 
lângă El, până ce a aflat ceea ce căuta. 


5. Dacă o femeie samariteană a arătat atâta râvnă spre a învăța 
ceva folositor și a rămas lângă Hristos, deși nu-L cunoștea, de ce 
iertare vom avea parte noi — care Îl știm și nici nu ne aflăm lângă 
o fântână, nici în pustie, nici în miezul zilei, nici în arșiţa soare- 
lui, ci în zorii zilei și sub un astfel de acoperiș, bucurându-ne de 
umbră și răcoare - dacă nu stăm să ascultăm cele ce se spun, ci ne 
arătăm obosiţi? Dar ea nu a fost așa, ci atât de mult a fost prinsă de 
cuvintele Lui, încât a chemat și pe alţii. Iudeii nu numai că nu au 
chemat [pe alții], dar și pe cei care voiau să vină [la EI] îi opreau și îi 
împiedicau. De aceea ziceau: „Nu cumva a crezut în El cineva din- 
tre căpetenii? Dar mulțimea aceasta care nu cunoaște Legea este 
blestemată”s5. 

Deci să o imităm pe samariteană! Să vorbim cu Hristos! Și 
acum stă în mijlocul nostru și ne vorbește prin proroci și prin uce- 
nicii Săi. Să-L ascultăm, dar să 1 ne și supunem. Până când să mai 
trăim în zadar și fără rost? Căci a nu face cele plăcute lui Dumnezeu 
înseamnă a trăi în zadar; nu numai în zadar, ci și în răutate. De 
cheltuim fără folos timpul dat nouă, când vom pleca de aici vom 
avea parte de cea mai grea pedeapsă pentru timpul pierdut. Celui 
care a primit bani ca să neguțătorească și apoi i-a cheltuit, i se va 


9% Cf. loan 8, 59. 
94 Cf. loan 10, 20; Marcu 3, 21. 
%5 Joan 7, 48-49. 

cere socoteală de către cel care i-a încredințat. Desigur, asemenea 
va da socoteală și cel care și-a cheltuit în zadar această viață. 

Nu pentru aceasta ne-a adus Dumnezeu în această viaţă și 
ne-a dat suflet - doar ca să-l folosim în această viață -, ci ca să 
neguțătorim toate pentru viața viitoare. Doar cele lipsite de rațiune 
sunt de folos numai în viața aceasta. Noi însă avem suflet nemuri- 
tor, pentru ca toate să le facem ca pregătire pentru viața aceea. Dacă 
ar întreba cineva de ce folos sunt caii, catârii, boii și alte animale 
de acest fel, vom spune că niciun alt folos nu au decât slujirea din 
această viață. 

Dar despre noi nu se poate spune așa, ci starea cea mai bună 
este pentru noi cea de după plecarea de aici și toate trebuie să le 
facem ca să strălucim acolo, ca să dănțuim împreună cu îngerii, ca 
să stăm alături de Împărat întotdeauna în veacurile nesfârșite. De 
aceea și sufletul este nemuritor și trupul va fi nemuritor: ca să ne 
bucurăm de bunătăţile fără sfârșit. Dacă tu te alipești de pământ 
când cerurile îţi stau înainte, gândește-te cât de mult ÎI jignești pe 
Cel care ţi le-a dăruit! Acela îţi întinde cele de sus, iar tu nu le dai 
prea multă importanţă și alegi pământul în locul lor. De aceea, pen- 
tru că dispreţuiești acelea, te-a amenințat cu gheena, ca să înţelegi 
astfel de câte bunuri te lipsești. 

Dar fie ca noi să nu gustăm din acea osândă, ci, bineplăcând 
lui Hristos, să dobândim veșnicele bunătăți, cu harul și cu iubirea 
de oameni ale Domnului nostru lisus Hristos, împreună cu Care fie 
slava Tatălui și Sfântului Duh în vecii vecilor. Amin. 


Omilia 32 


„lisus a răspuns și i-a zis: «Oricine bea din apa aceasta 

va înseta iarăși. Dar cel care va bea din apa pe care i-o voi 

da Eu nu va mai înseta în veac, ci apa pe care i-o voi da se 

va face în el izvor de apă curgătoare spre viaţă veșnică».” 

(Ioan 4, 13-14) 

1. Scriptura numește harul Duhului când „foc”, când „apă, 
arătând că aceste nume nu denumesc ființa, ci lucrarea Lui. 
Căci Duhul nu e alcătuit din diferite substanțe, pentru că este 
nevăzut și de un singur fel. Despre cel dintâi** vorbește loan 
zicând: „Acesta vă va boteza cu Duh Sfânt și cu foc”*7, iar Hristos 
[vorbește] despre cel de-al doilea*t: „Râuri de apă vie” vor curge 
din pântecele lui. Aceasta a zis-o despre Duhul pe Care aveau să-L 
primească”%. De asemenea, când vorbește cu femeia, numește 
Duhul „apă”: „Cel care va bea din apa pe care i-o voi da Eu, nu va 
mai înseta în veac.” 

Dă Duhului numele de „foc”, referindu-Se la înflăcărarea dăru- 
ită de har, precum și la [puterea] de a mistui păcatele și de a se 
trezi sufletește. lar prin denumirea de „apă” arată curățirea care se 
face prin El și răcorirea de care au parte din plin sufletele care Îl 
primesc. Și pe bună dreptate! Ca pe o grădină împodobită cu pomi 
de tot felul, roditori și mereu înfrunziți, așa gătește harul sufletul 
râvnitor și nu îngăduie ca acesta să simtă uneltirea Satanei, ci lesne 
stinge toate săgețile arzătoare ale celui viclean*2. 


6 Focul. 

%7 Matei 3, n. 

98 Apa. 

*2 Darul Duhului Sfânt este comparat cu un izvor de apă deoarece face ca firea omenească 
să revină la vechea ei frumuseţe și să aducă feluritul rod al dragostei și al virtuților (cf. 
SFÂNTUL CHIRIL AL ALEXANDRIEI, Comentariu la Evanghelia după loan, 2, 4). 

%* Joan 7, 38-39. 

9%: Cf. Efeseni 6,16. 

Observă înțelepciunea lui Hristos în felul cum treptat o ridică 
pe femeie! Căci nu i-a spus de la început: „Dacă ai ști cine este 
Cel care-ţi zice: «Dă-Mi să beau»”*%, ci, după ce i-a dat prilej să-L 
numească „iudeu” și a fost acuzat, i-a răspuns pentru a respinge 
învinuirea. Când a zis: „Dacă ai fi știut cine este Cel care-ţi zice: 
«Dă-Mi să beau», tu ai fi cerut de la EI, prin aceea că a făgăduit 
lucruri mari, a făcut-o pe femeie să pomenească de patriarh și ast- 
fel a făcut-o să înțeleagă. 

Apoi, când ea L-a contrazis, zicând: „Nu cumva ești Iu mai 
mare decât părintele nostru lacov?'%%, nu i-a spus: „Da, sunt mai 
mare”, căci ar fi părut că Se laudă doar, de vreme ce încă nu arătase 
nicio dovadă. Dar, prin cele ce spunea, o pregătea pentru aceasta. 
Nu i-a spus doar: „Îţi voi da apă”, ci, dând la o parte mai întâi [apa] 
lui Iacov, a înălțat-o pe a Sa, voind să arate, prin firea darurilor, 
deosebirea dintre persoane, diferenţa dintre cei care dau, precum 
și superioritatea Sa față de patriarh. „Dacă te miri de lacov” - zice — 
„că a dat această apă, ce vei spune dacă Eu îţi voi da o apă mult 
mai bună decât aceasta? Luând-o înainte, ai mărturisit tu însăți 
că Eu sunt mai mare decât Iacov, prin întrebarea pe care ai pus-o: 
«Nu cumva ești Tu mai mare decât lacov, de vreme ce spui că dai o 
apă mai bună?» Dacă primești acea apă, mărturisești deplin că Eu 
sunt mai mare” Vezi că femeia avea judecată nepărtinitoare, jude- 
când după fapte și cu privire la patriarh, și cu privire la Hristos? 
Dar iudeii nu au făcut așa, ci, atunci când L-au văzut că scoate dia- 
voli, nu numai că nu au spus că este mai mare decât patriarhul, dar 
spuneau chiar că este demonizat*. Femeia nu a făcut așa, ci și-a 
format părerea pornind de acolo de unde Hristos voia, anume din 
dovada faptelor. 

Și EI Însuși de acolo Își lua temeiul, când zicea: „Dacă nu fac 
lucrările Tatălui Meu, să nu credeţi în Mine. lar dacă le fac, chiar 
dacă nu credeţi în Mine, credeți în aceste lucrări”9%. În acest fel a 
fost adusă la credinţă și femeia. 

De aceea, când El a auzit: „Nu cumva ești mai mare decât părin- 
tele nostru lacov?”, lăsându-l la o parte pe Iacov, a vorbit despre 


%2 Joan 4, 10. 

% Joan 4, 12. Samaritenii se considerau descendenţi direcţi ai lui Iosif, fiul lui Iacov, fapt 
contestat vehement de iudaismul ierusalimitean. 

s Cf. Luca n, 15. 

%5 Joan 10, 37-38. 

apă: „Oricine bea din apa aceasta va înseta iarăși'%6, făcând această 
comparaţie nu spre denigrare, ci pentru a arăta superioritatea |ace- 
lei ape]. Căci nu a spus: „Apa aceasta nimic nu este”, nici: „Este 
neînsemnată și de disprețuit”, ci a spus ceea ce și firea mărturisește: 
„Oricine bea din apa aceasta va înseta iarăși. Dar cel care va bea din 
apa pe care i-o voi da Eu nu va mai înseta în veac”9%7. Femeia a auzit 
despre apa cea vie și mai înainte, dar nu a înţeles. De vreme ce 
„apă vie” se numește și cea care curge mereu și neîncetat, pentru că 
nu are izvoarele stăvilite, femeia a crezut că despre aceasta e vorba. 

De aceea, pentru a face mai limpede ceea ce a spus și pentru a 
arăta, prin comparaţie, superioritatea Lui, a adăugat: „Cel care va 
bea din apa pe care Eu i-o voi da nu va mai înseta în veac”. A ară- 
tat superioritatea prin această afirmaţie, după cum am zis, dar și 
prin cuvintele care urmează, căci apa simțită nu are niciuna dintre 
aceste [însușiri]. 

Deci care sunt cuvintele care urmează? „Se va face în el izvor de 
apă curgătoare spre viață veșnică.'% Precum cel care are înăuntrul 
său un izvor nu poate să fie cuprins de sete vreodată, tot așa și cel 
care are această apă. 

Și a crezut femeia numaidecât, arătându-se mult mai înțeleaptă 
decât Nicodim; și nu doar mai înţeleaptă, ci și mai curajoasă. Acela, 
chiar dacă a auzit nenumărate cuvinte de acest fel, nici nu a chemat 
pe vreun altul la EI, nici el însuși nu a vorbit deschis. Ea însă a ară- 
tat fapte apostolești, binevestind tuturor și chemându-i la lisus, și 
întreaga cetate a tras-o către El. 


% Joan 4, 13. Apa care nu potolește setea reprezintă, după Origen, cultura profană, 
științele și cunoașterea umană, care, oricât de profunde ar fi, nu potolesc setea sufletului. 
Abia Logosul, Cuvântul, Care ne izvorăște viaţa cea veșnică, este singurul în stare să aline 
setea sufletului (Comentariu la Evanghelia după loan, 13, 13 și 15-16). Fericitul Augustin 
interpretează apa care nu stinge setea ca simbolizând patimile şi plăcerile păcătoase, care 
nu pot fi satisfăcute niciodată pe deplin (Comentariu la Evanghelia după Ioan, 15, 16). 

%7 [loan 4, 13-14. 

98 Adjectivul „viu” are sensul de „curgător, proaspăt”, făcând referire la apele curgătoare 
absolut necesare pentru abluțiunile rituale iudaice. Totuși observăm că Mântuitorul nu 
vorbește despre o apă materială, ci despre una spirituală, apa vieţii veșnice (cf. Apocalipsa 
7, 17; 21, 6; 22, 1, 17). Cf. Zaharia 14, 8: „lar în ziua aceea vor izvort din lerusalim ape vii” 
(a se vedea și lezechiel 47, 9). Această apă vie specifică perioadei mesianice prevestite de 
profeți va avea și calitatea de a purifica de păcate: „În vremea aceea va fi un izvor cu apă 
curgătoare pentru casa lui David și pentru locuitorii Ierusalimului, pentru curățirea de 
păcat și de orice altă întinare” (Zaharia 13, 1). 

%9 loan 4, 14. 

Nicodim, când a auzit [cuvintele Lui], a zis: „Cum pot să fie 
acestea?”%* Nici atunci când Hristos i-a dat exemplul cu privire la 
vânt, nu a primit cuvântul Lui. Dar femeia nu a făcut așa, ci la înce- 
put a fost nedumerită, iar apoi a primit cuvântul fără vreo pregă- 
tire, acceptându-l numaidecât doar de pe urma răspunsului. Când 
Hristos a zis: „Se va face în el izvor de apă curgătoare spre viață 
veșnică”, femeia a spus imediat: „Dă-mi această apă ca să nu mai 
însetez, nici să mai vin aici să scot”. 


2. Vezi cum treptat o ridică la înălțimea dogmelor? La început 
ea a crezut că este un iudeu care încalcă Legea. Apoi, după ce El 
a respins această învinuire - căci, fiind El persoana ce avea să o 
înveţe asemenea lucruri, trebuia să nu fie privit cu neîncredere -, 
ea, auzind de apa cea vie, a crezut că vorbește despre apa aceasta 
simțită. Apoi, după ce și-a dat seama că vorbește despre lucruri 
duhovnicești, a crezut că apa poate stinge setea, dar încă nu știa 
ce este această apă, ci era nedumerită. Înţelegea că e ceva mai pre- 
sus de cele simţite, dar nu știa limpede ce anume. Acum, de vreme 
ce înţelegea mai bine, deși nu pricepea totul - căci a zis: „Dă-mi 
această apă ca să nu mai însetez, nici să mai vin aici să scot” -, 
L-a considerat mai presus de Iacov. „Nu am nevoie de acest izvor 
dacă voi primi de la Tine apa aceea” Vezi că Îl pune mai presus de 
patriarh? Aceasta este lucrarea unui suflet înzestrat cu adevărata 
înțelegere. A arătat că avea o părere înaltă despre lacov, dar, când 
L-a văzut pe Cel care era mai bun, nu a fost reținută de vreo pre- 
judecată. Femeia nu era credulă - pentru că nu a primit cele spuse 
oricum, ci după ce le-a cercetat amănunțit -, nici îndărătnică și 
gâlcevitoare. A arătat aceasta prin cererea pe care a făcut-o. 

Și iudeilor le-a spus El cândva: „Cel care va mânca din tru- 
pul Meu nu va flămânzi și cel care crede în Mine nu va înseta 
niciodată”, dar ei nu numai că nu au crezut, dar s-au și smin- 
tit. Cu femeia nu s-a întâmplat nimic de acest fel, ci a rămas 
[lângă FI] și a cerut. ludeilor le-a zis: „Cel care crede în Mine nu 
va înseta”, dar femeii nu i-a zis așa, ci într-un fel mai pământesc: 
„Cel care bea din apa aceasta nu va mai înseta”*8. Îi vestea astfel 


9 loan 3, 9. 

9% Joan 4, 15. 
%2 Joan 6, 35. 
98 loan 4, 14. 


302 SFÂNTUL IOAN GURĂ DE AUR 


lucruri duhovnicești, nu văzute. De aceea, deși a ridicat mintea 
ei prin făgăduinţe, vorbea încă despre cele simţite, pentru că ea 
nu putea să înțeleagă întocmai cele duhovnicești. Dacă ar fi zis: 
„De crezi în Mine, nu vei mai înseta”, nu ar fi înţeles cele spuse, 
pentru că nu știa cine este Cel care-i vorbește, nici despre ce sete 
vorbește. 

Dar de ce nu a făcut așa și cu iudeii? Pentru că aceia văzuseră 
multe minuni. Ea însă nu a văzut niciun semn mai înainte de a auzi 
cuvintele Lui. De aceea Și-a descoperit puterea prin prorocii, dar 
nu a adus imediat dovezi. Și ce a zis? „«Mergi, cheamă pe bărbatul 
tău? și vino aici!» lar ea a zis: «Nu am bărbat». lisus i-a zis: «Bine 
ai zis că nu ai bărbat, căci cinci bărbați ai avut și cel pe care îl ai 
acum nu-ți este bărbat. Aceasta adevărat ai spus». Femeia I-a zis: 
«Doamne, văd că Tu ești proroc»."9%5 

O, cât este de mare înțelepciunea acestei femei! Cu câtă supu- 
nere a primit dovada! „Cum altfel?” - întrebi tu. De ce? Ia, spu- 
ne-mi: nu a dat dovezi și iudeilor, ba chiar mai mari decât acestea? 
Nu sunt totuna a da pe față cele nespuse, care sunt doar în mintea 
cuiva, și a vădi un lucru care s-a săvârșit în ascuns. Cel dintâi stă 
doar în puterea lui Dumnezeu și nimeni altul nu știe acel lucru 
decât cel care îl are în minte. Celelalte le cunosc toţi cei cărora li 
s-au împărtășit acele fapte. 

Atunci când le-a adus dovezi, ei nu au primit cu supunere, ci, 
zicând El: „De ce căutați să mă ucideţi?”%€, nu numai că nu s-au 
mirat, precum femeia, dar chiar L-au jignit și L-au insultat. Aceia 
primiseră dovezi și de pe urma altor minuni, dar femeia auzise doar 
această singură afirmaţie. Ei nu numai că nu s-au mirat, dar chiar 
L-au jignit, zicând: „Ai demon. Cine caută să Te ucidă?” 


m Fericitul Augustin crede că scopul acestui sclipitor dialog este acela de a-L revela pe 
Hristos ca adevăratul Mire al sufletului (Omilia 15, 19). 

%5 Ioan 4, 16-19. Unii comentatori au vrut să vadă aici o aluzie alegorică la cele cinci 
națiuni colonizate în Samaria (cf. 4 Regi 17, 24) sau la cei cinci zei din 4 Regi 17, 30-31. 
Totuși această interpretare ridică numeroase probleme și este dificil de susținut. Alţii 
au înţeles aici o referinţă la cele cinci cărți ale Pentateuhului. Origen va tălmăci spiritual 
aluzia, cei cinci soți reprezentând cele cinci simţuri (Comentariu la Evanghelia după loan, 
13, 43-51). În Antichitate se credea că profeţii erau înzestrați cu capacitatea de a citi gân- 
durile. Sfântul Roman Melodul observă că abia al șaselea soţ, cel duhovnicesc și adevărat, 
este Domnul lisus, cu Care se logodește samariteana după ce s-a lepădat de ceilalți cinci, 
care reprezintă politeismul păgân (Condacul la Femeia samariteană). 

946 Joan 7, 19. 

97 Joan 7, 20. 

Femeia însă nu numai că nu L-a jignit, dar chiar a rămas mirată 
și s-a gândit uimită că e proroc, deși această mustrare a atins-o 
mai mult decât aceea pe iudei. Căci acest păcat era doar al ei, în 
vreme ce acela era al multora. Nu ne rod cele făcute de mai mulți 
atât precum cele ale noastre proprii. În plus, aceia credeau că fac o 
mare ispravă dacă Îl omoară pe Hristos, dar fapta femeii era mărtu- 
risită de toți că este rea. Totuși ea nu s-a indignat, ci a arătat uimire 
și mirare. 

Și în cazul lui Natanael, Hristos a făcut la fel. Nu a făcut proro- 
cia de la început, nici nu i-a zis: „le-am văzut sub smochin”, ci, doar 
când acela L-a întrebat: „De unde mă cunoști?”, i-a dat acest răs- 
puns%. Voia ca atât prorociile, cât și minunile să-și aibă originea în 
cei care veneau la El, pentru ca și aceia să le primească mai ușor și 
nici EI să nu fie bănuit de slavă deșartă. Într-adevăr, așa a făcut și 
aici. Dacă ar fi mustrat-o de la început spunând: „Nu ai bărbat”, ar fi 
părut că face un lucru împovărător și de prisos. Dara îndrepta toate 
acestea după ce a luat pricina de la ea era un lucru foarte potrivit și 
o făcea să asculte cu mai multă supunere. 

„Și de ce era potrivit” — întrebi tu - „să-i spună: «Mergi, cheamă 
pe bărbatul tău»55*?” Era vorba despre un dar și un har ce depășea 
firea omenească. Feneia stăruia cerând să primească și EI i-a zis: 
„Cheamă-l pe bărbatul tău”, ca și când ar fi vrut să arate că și acela 
trebuie să se împărtășească de acestea. lar ea, grăbindu-se să pri- 
mească și ascunzând fapta ei rușinoasă, socotind că vorbește cu un 
om, i-a zis: „Nu am bărbat”. Auzind Hristos acestea, adaugă acum 
mustrarea, la vremea potrivită, menţionând amândouă situaţiile 
lămurit. Pe [bărbaţii] dinainte i-a numărat pe toţi, iar pe cel de 
acum, pe care ea îl ascundea, l-a vădit. 

Deci ce a făcut femeia? Nu s-a indignat, nici nu L-a lăsat și 
a fugit, nici nu a socotit aceasta o jignire, ci a arătat și mai mare 


+8 Nu este limpede dacă aici se face aluzie la adulter. Este posibil ca femeia să fi fost căsă- 
torită de patru ori și, în prezent, să trăiască în concubinaj cu al cincilea bărbat. Din motive 
economice, multe cupluri ale vremii trăiau împreună înainte de a-și permite organizarea 
nunții. Totodată, infertilitatea femeii era un motiv frecvent de divorț în lumea iudaică. 
Autorităţile rabinice ale vremii îngăduiau maximum trei căsătorii succesive. În acest con- 
text, contractarea a cinci căsătorii de către femeia samariteană denota un grav laxism 
moral. Femeile care deveneau de mai multe ori văduve erau privite cu multă suspiciune și 
marginalizate (cf. Facerea 38, u; Tobit 6, 14-15). 

99 Cf. Ioan 1, 48. 

9% Ioan 4, 16. 

mirare și a stăruit și mai mult, căci a zis: „Văd că Iu ești proroc'%. 
Observă câtă înţelepciune are! Nu se grăbeşte acum, ci încă cerce- 
tează și se miră. Căci „văd” nu înseamnă: „Mi se pare că ești pro- 
roc”. Apoi, de vreme ce avea această bănuială, nu L-a întrebat nimic 
lumesc nici despre sănătatea trupească, nici despre bani, nici des- 
pre avere, ci direct despre dogme. Ce a zis? „Părinţii noștri s-au 
închinat pe acest munte*?. Se referea la cei din vremea lui Avraam, 
căci ei spuneau că acolo l-a adus pe fiul lui*. „Și cum ziceţi voi că 
în lerusalim este locul unde trebuie să ne închinăm ?'9%+ 


3. Vezi cum s-a înălțat cu mintea? Ea, care mai înainte se îngri- 
jea să nu mai fie tulburată de sete, întreabă acum despre dogme. 
Deci ce îi răspunde Hristos? Nu a răspuns la întrebare - căci a răs- 
punde nu era pentru El cel mai important lucru, ci era ceva de pri- 
sos —, ci a ridicat-o pe femeie la o înălțime și mai mare. Și nu i-a vor- 
bit despre acestea mai înainte ca ea să mărturisească despre EI că 
este proroc. [A făcut așa] pentru ca ea să asculte cele spuse cu mai 
multă încredințare. Cea care a dat crezare acestui lucru nu putea să 
se mai îndoiască de cele spuse. 

Să ne rușinăm, dar, și să roșim! O femeie care a avut cinci 
bărbaţi și era samariteană arată atâta interes față de dogme, și nici 
momentul zilei, nici treaba pentru care venise, nici vreun alt lucru 
nu au putut să o abată de la dorinţa de a afla despre astfel de lucruri, 
iar noi nu numai de dogme nu ne interesăm, ci pe toate le facem cu 
ușurătate și la nimereală. De aceea față de toate suntem nepăsători. 

Spuneţi-mi: care dintre voi, când este acasă, ia o carte creștină 
în mâini și se apleacă asupra celor scrise și tâlcuiește Scriptura? 


%: Ioan 4, 19. Este foarte probabil ca femeia samariteană să facă referire la Taheb, un Mesia 
samaritean care urma să vină și să restaureze Legea mozaică (cf. Deuteronomul 18, 15, 
pe care samaritenii îl interpretau în acest sens). Unii comentatori consideră digresiunea 
femeii una diplomatică, spre a-l distrage atenția lui lisus de la situația ei matrimonială 
precară. 

%* Muntele Garizim, cel de pe care, la porunca lui Moise, poporul a rostit binecuvântările: 
„Și tot Israelul cu bătrânii lui, cu căpeteniile lui, cu judecătorii lui, toţi băștinașii și vene- 
ticii lui au stat de o parte și de alta a chivotului în fața preoţilor și a leviţilor care duceau 
chivotul legământului Domnului, așa că jumătate din ei se aflau pe Muntele Garizim, iar 
cealaltă jumătate pe Muntele Ebal, cum poruncise de mai înainte Moise, sluga Domnului, 
ca să se binecuvânteze poporul lui Israe!” (Iosua 8, 33). 

%3 Majoritatea Părinților Bisericii vor localiza locul sacrificiului lui Isaac pe Muntele Sion 
(sau Moria, potrivit tradiţiei ebraice) din lerusalim. 

95+ loan 4, 20. 

Nimeni nu poate spune că face așa. Jocuri și zaruri la mulți putem 
găsi, dar cărți nicăieri, sau la foarte puţini. lar cei care le au se 
poartă asemenea cu cei care nu le au, pentru că le leagă și le pun 
în cufere, unde le țin mereu. Pe ei îi interesează cât de fin e perga- 
mentul și cât de frumos e scrisul, nu să le citească. Nu le cumpără 
pentru folos și câștig, [sufletesc], ci grija lor este să-și arate averea 
și ambiția. Atât de multă slavă deșartă au! Nu am auzit pe nimeni 
să se laude pentru că știe ce conţin [cărţile], ci pentru că sunt scrise 
cu litere de aur. 

Și, spune-mi, care este folosul? Nu au fost date Scripturile 
doar ca să le ținem în cărți, ci ca să le scriem și în inimile noastre. 
Simpla posesie a lor ține de ambiția iudaică, pentru că ei au porun- 
cile numai în scris. Noi însă nu am primit așa Legea la început, ci 
pe tăblițele de carne ale inimii”. Spunem acestea nu pentru a vă 
opri de la a mai cumpăra cărți. Dimpotrivă, vă îndemn spre aceasta 
foarte mult și îmi doresc să fie așa. Dar vreau să pătrundă în mintea 
voastră și literele și înțelesurile, pentru ca, primind înţelesul scrie- 
rilor, aceasta să fie curăţită. 

Dacă diavolul nu îndrăznește să intre în casa în care se află 
Evanghelia, cu atât mai mult nu se va atinge vreodată de sufletul 
în care se află înțelesurile ei. Niciun demon sau păcat nu vor putea 
să se apropie de el. Sfințește-ţi, dar, sufletul, sfințește-ți trupul, 
având mereu acestea în inimă și pe buze! Dacă vorbele rușinoase 
întinează și îi cheamă pe demoni, este limpede că lectura duhovni- 
cească sfințește și atrage harul Duhului. 

Scripturile sunt cântări dumnezeiești. Așadar, să le cântăm 
nouă înșine și să luăm din ele leacuri pentru patimile din sufletul 
nostru. Dacă știm ce se citește, vom asculta cu mai multă osârdie. 
Acestea le spun mereu și nu voi înceta a le spune. Nu este ciudat 
că cei care stau în piețe pot spune și numele și neamul și orașul 
și isprăvile conducătorilor de care și ale dansatorilor și vorbesc în 
amănunt despre calitățile și defectele cailor, iar cei care se adună în 
acest loc nu știu nimic din cele ce se petrec aici și nici măcar numă- 
rul cărților nu îl cunosc? De cauţi plăcerea în acelea, îţi voi arăta 
că aici este mai multă plăcere. Căci, spune-mi, ce este mai plăcut 
și mai minunat: a vedea un om care se luptă cu altul, sau a vedea 
un om care se războiește cu un diavol, un om trupesc luându-se la 


%5 Cf. 2 Corinteni 3, 3. 

trântă cu o putere netrupească și biruind-o? Să privim aceste lupte, 
căci este cu bună-cuviinţă și folositor să le imităm și, imitându-le, 
putem să ne încununăm. Să nu le imităm pe acelea care pricinu- 
iesc rușine celui care are râvnă să le imite. Dacă privești acea luptă, 
împreună cu demonii o privești, în vreme ce aceasta [o privești] 
împreună cu îngerii și cu Stăpânul îngerilor. 

Spune-mi: dacă ar fi cu putinţă să stai în preajma conducători- 
lor și împăraţilor, să privești și să te bucuri de spectacol, nu ai con- 
sidera că aceasta este cea mai mare cinste? Oare aici, la acest spec- 
tacol, nu alergi să priveşti împreună cu Împăratul îngerilor și să-l 
vezi pe diavol pus pe fugă, străduindu-se în tot chipul să biruiască, 
dar fără să izbândească nimic? „Și cum poate fi aceasta?” — întrebi. 
Dacă ai Cartea în mâini. În ea vei vedea arena, cursele lungi, ata- 
curile vrăjmașului și iscusința celui drept. Și, privind acestea, vei 
învăţa și tu să lupţi astfel și să te izbăvești de demoni. 

Cele păgâne sunt sărbători ale demonilor, nu spectacole ale 
oamenilor. Dacă într-un templu idolesc nu este îngăduit să intri, 
cu atât mai mult la o sărbătoare a lui Satan. Nu voi înceta a spune 
mereu acestea, chiar dacă vă necăjesc, până când voi vedea o schim- 
bare. „A spune acestea pentru mine nu e greu” — zice - „iar vouă vă 
este de folos.'9 Deci să nu vă simțţiţi îngreunați de acest îndemn. 
Dacă trebuie să se simtă cineva îngreunat, eu se cuvine să fiu acela, 
care adesea vorbesc și nu sunt ascultat, nu voi care ascultați mereu, 
dar nicicând nu vă supuneţi. 

Dar fie ca voi să nu fiți vreodată învinuiți din aceste pricini, ci, 
eliberaţi de această rușine, să vă învredniciţi de vederea duhovni- 
cească și să vă bucurați de slava viitoare, cu harul și cu iubirea de 
oameni ale Domnului nostru lisus Hristos, împreună cu Care fie 
slava Tatălui și Sfântului Duh în vecii vecilor. Amin. 


95 Filipeni 3, 1. 


Omilia 33 


„lisus i-a zis: «Femeie, crede-Mă că vine ceasul când 
nici pe muntele acesta, nici în lerusalim*” nu vă veţi închina 
Tatălui%8, Voi vă închinaţi căruia nu știți, noi ne închi- 
năm Căruia știm, pentru că mântuirea de la iudei este».” 
(Ioan 4, 21-22) 


1. În orice situație avem nevoie de credinţă, iubiților, de 
credință, maica bunătăţilor, leacul pentru mântuire! Fără aceasta 
nu putem să ne însușim niciuna dintre învățăturile înalte. Cei care 
încearcă să treacă marea fără corabie înoată puţin, folosindu-se 
de mâini și de picioare, dar, după ce avansează, sunt afundaţi de 
valuri numaidecât. Tot așa și cei care se folosesc de propriile lor 
raționamente, mai înainte de a învăţa ceva, naufragiază, după cum 
spune și Pavel: „Unii au naufragiat în privința credinţei". 

Ca să nu pătimim și noi acestea, să ne ținem de sfânta ancoră 
prin care și pe samariteană a atras-o acum la Sine Hristos. Când 
ea a zis: „Cum de spuneţi voi că în Ierusalim este locul în care tre- 
buie să ne închinăm?”, Hristos i-a zis: „Crede-mă, femeie, că vine 
ceasul când nici în lerusalim*%, nici în muntele acesta nu vă veţi 
închina Tatălui'*%. O foarte înaltă învățătură i-a descoperit aces- 
teia, pe care nu a spus-o nici lui Nicodim, nici lui Natanael. Aceasta 


%7 Întruparea Logosului a dus la pierderea legitimităţii existenței templelor de pe Garizim și 
din lerusalim (cf. TEODOR DE MObpsUESTIA, Comentariu la Evanghelia după loan, 2, 4, 22). 
s8 Concluzia Mântuitorului este tranșantă: râurile eshatologice ale apei celei vii a veșniciei 
nu curg nici din Muntele Garizim, nici din Muntele Sion, ci din Logosul întrupat, lisus 
Hristos. 

%9 1 Timotei 1, 19. 

%0 Învățătorii evrei considerau Israelul, în general, și Ierusalimul, în special, drept cele 
mai sfinte locuri ale lumii și locurile prin excelenţă pentru rugăciune. O afirmaţie hiper- 
bolică a rabinilor vremii asimila locuirea în Țara Sfântă cu împlinirea tuturor poruncilor 
date de Dumnezeu. Totodată, se considera că morţii îngropaţi în Ereț Israel („pământul 
lui Israel”) vor învia cei dintâi. 

9%: Joan 4, 20-21. 

se străduia să arate cele ale sale mai de cinste decât ale iudeilor și 
primise această învățătură de la strămoși. Hristos însă nu a răspuns 
la această întrebare. Atunci ar fi fost de prisos să vorbească despre 
aceasta și să arate de ce strămoșii aceleia se închinau în munte, 
iar iudeii în Ierusalim. În această privință a păstrat tăcerea și, înlă- 
turând meritele ambelor modele, i-a înălţat sufletul, arătând că 
nici iudeii, nici samaritenii nu au ceva însemnat față de darul ce 
urma să fie dat. Și atunci a vădit deosebirea. 

Totuși i-a arătat pe iudei mai de cinste nu pentru că punea un 
loc mai presus decât altul, ci i-a arătat mai presus datorită felului 
de a gândi, ca și când ar fi zis: „Nu trebuie să ne certăm cu privire 
la loc. Iudeii au mai mult decât samaritenii prin modul [închinării 
lor)”. „Voi” — zice - „vă închinațţi căruia nu știți; noi ne închinăm 
Căruia știm."*% Cum nu știau samaritenii cui se închină? Fiindcă 
ei credeau că Dumnezeu este cuprins într-un loc și împărțit”. 
Deci așa Îi și slujeau. Astfel le-au vestit și perșilor când au trimis 
la ei: „Dumnezeul acestui loc este supărat din pricina voastră”%5. 
Aceasta pentru că nu gândeau despre El nimic mai mult decât ceea 
ce se gândește despre idoli. De aceea continuau să slujească și Lui 
și demonilor, amestecând cele ce nu pot fi amestecate. ludeii însă 
erau străini de această gândire și știau că EI este Dumnezeul între- 
gii lumi, chiar dacă nu toţi știau aceasta. De aceea a zis: „Voi vă 
închinaţi căruia nu știți; noi ne închinăm Căruia știm”. 

Nu te mira că S-a numărat pe Sine împreună cu iudeii, căci a 
răspuns bănuielii femeii ca un proroc al iudeilor. De aceea a spus: 
„Ne închinăm”. Este limpede oricui că El este Cel închinat. „A se 
închina” este acțiunea creației, dar „a fi închinat” este a Stăpânului 
creației. Acum însă vorbește ca un iudeu. Căci cuvântul „noi” 
înseamnă aici: „Noi, iudeii”. 


%2 Vechile culturi din Orientul Apropiat venerau, adeseori, diverși munţi considerați ca 
sacri și sălașuri ale divinității. Samaritenii cinsteau Muntele Garizim (de fapt, Gherizin), 
considerat ca singurul munte care nu a fost acoperit de potop, făcând chiar loc, în 
Decalogul lor, unei porunci care stipula adorarea lui Dumnezeu pe acest munte, unde 
și-au construit și un templu, distrus în 128 î.Hr. de principele evreu loan Hircan. Ca răs- 
puns, samaritenii vor pângări templul iudaic din Ierusalim cu oase de morți (cf. IosEFUs 
FLAVIUS, Antichități iudaice, 18, 30). Samaritenii localizau pe Garizim principalele eveni- 
mente ale istoriei sacre biblice: crearea lui Adam, altarul lui Noe ridicat după potop, jertfa 
lui Isaac, visul lui Iacov, funeraliile lui Iosif ș.a. 

9% loan 4, 22. 

%4 În sensul că dumnezeirea era segmentată între diversele sanctuare unde era adorată, 
95 Cf. 4 Regi 17, 26. 

Deci, după ce laudă cele ale iudeilor, Se face pe Sine iar vred- 
nic de crezare și o convinge și mai mult să ia aminte la cuvintele 
Lui. Pentru a face cuvântul de netăgăduit, îi arată că nu din pricina 
înrudirii de neam laudă cele ale iudeilor. Dacă a arătat acestea cu 
privire la locul în care se rugau iudeii cu precădere, socotind că 
sunt mai presus decât toţi ceilalți, și a micșorat cele de cinste ale 
lor, este limpede că nu spune aceasta doar de hatârul cuiva, ci după 
adevăr și cu putere prorocească. 

Deci, după ce mai întâi s-a ferit de o astfel de discuţie, zicând: 
„Crede-mă, femeie” și celelalte, a adăugat: „Pentru că mântuirea 
de la iudei este”. Ceea ce vrea să spună este aceasta: „De acolo 
au venit cele bune pentru întreaga lume, căci cunoașterea lui 
Dumnezeu și condamnarea idolilor de acolo au început. Și toate 
celelalte învățături și însăși închinarea pe care voi o practicați 
- chiar dacă nu o faceţi drept - și-au luat începutul de la iudei? 
Deci prin „mântuire” înțelege fie aceste lucruri, fie venirea Lui. Dar 
nu ar greși cineva dacă ar spune că la acestea amândouă se referă 
când vorbește despre mântuirea care este de la iudei. Și Pavel a dat 
de înțeles acest lucru când a zis: „Din care după trup este Hristos, 
Care este pentru toate Dumnezeu”. 

Vezi cum încuviințează Vechiul Testament și arată că este rădă- 
cină a celor bune și nu este nicidecum potrivnic Legii, de vreme ce 
spune că temelia tuturor celor bune este de la iudei? „Dar vine cea- 
sul, și acum este, când adevărații închinători se vor închina Tatălui. 
Noi suntem mai presus de voi, femeie, prin felul închinării, dar și 
acesta va avea un sfârșit. Nu numai locul se va schimba, ci și felul 
închinării*%8. Și această schimbare este la ușă, căci vine ceasul și 
acum este. 


9% Joan 4, 22. Domnul Hristos atrage atenția samaritenei că este imposibil să fie eliminată 
componenta iudaică a mântuirii, respinsă cu vehemență de samariteni. Domnul lisus 
adresează, de fapt, provocări ambelor tradiţii religioase, iudaică și samariteană. Domnul 
lisus Însuși a fost evreu, iar Israelul este „școala cunoașterii lui Dumnezeu pentru toate 
popoarele” (SFÂNTUL ATANASIE CEL MARE, Despre Întruparea Cuvântului, 12, 5). Origen 
interpretase această afirmaţie în sensul că mântuirea are ca fundament Scripturile evre- 
iești, care au profețit și pregătit venirea Mântuitorului (Comentariu la Evanghelia după 
loan, 13, 101). 

%7 Romani 9, 5. 

%8 Mentalitatea religioasă semitică lega rugăciunea de anumite locuri special consacrate, 
templul, apoi sinagoga, iar rugăciunea particulară trebuia oficiată nu oriunde, ci în locuri 
pure din punct de vedere al Legii purității levitice. 

2. De vreme ce prorocii vorbeau despre cele ce aveau să se 
petreacă peste mult timp, El a spus acum: „Și acum este, înlătu- 
rând acel obicei. „Să nu crezi” — zice - „că această prorocie este de 
felul celor care se împlinesc după mult timp. Lucrurile au fost rân- 
duite deja și la ușă este [ceasul] când «adevărații închinători se vor 
închina Tatălui în duh** și în adevăr». 

Spunând „adevărați, i-a dat la o parte și pe samariteni și pe iudei. 
Chiar dacă aceștia din urmă sunt mai buni decât cei dintâi, totuși 
sunt cu mult mai prejos faţă de cei care vor fi, atât pe cât este și închi- 
puirea față de adevăr. Vorbește despre Biserică, pentru că aceasta este 
adevărata închinare, cuvenită lui Dumnezeu. „Căci și Tatăl astfel de 
închinători Își dorește” Deci, dacă încă de demult căuta pe unii ca 
aceștia, nu a îngăduit modul [de închinare] al acelora pentru că a 
voit, ci arată îngăduinţă, ca să îi aducă [la Sine] și pe aceștia. 

Așadar, cine sunt adevărații închinători? Cei care nu limitează 
slujirea la un locanume, ci Îi slujesc lui Dumnezeu în duh, după cum 
spune și Pavel: „Căruia Îi slujesc cu duhul meu, întru Evanghelia 
Fiului Său”. Și iar: „Vă îndemn să înfăţișați trupurile voastre ca pe 
o jertfă vie, bineplăcută lui Dumnezeu, ca închinarea voastră cea 
duhovnicească”. Când El spune că „duh este Dumnezeu”, nu vrea 
să spună nimic altceva decât că este netrupesc”7. 


%% Expresia grecească £v 1rveuuari se referă la închinarea pătrunsă de Duhul Sfânt, nu la 
închinarea sinceră, în „duhul” personal al fiecăruia. Sfântul Chiril al Alexandriei observă 
că rugăciunea creștină nu este legată de un loc anume, precum un anumit templu sau 
munte, putând fi făcută oriunde (Comentariu la Evanghelia după loan, 2, 4). Faptul este 
demonstrat de uzul termenului mvesuaroş în stilul și limba autorului celei de-a patra 
Evanghelii. Expresia „închinare în duh și adevăr” nu își propune să anuleze geografia 
sacră deja încetățenită, ci să o extindă asupra întregului pământ. Vedem că Sfântul loan 
Gură de Aur localizează în Biserica creștină „închinarea în duh și adevăr”. Un fenomen 
similar acestei „extinderi” a închinării se va petrece și în iudaism. Dacă rabinii de dinainte 
de distrugerea templului din lerusalim limitau autentica închinare, precum și duhul pro- 
fetic la Țara Sfântă, cei de după anul 70 d.Hr. vor extinde posibilitatea acestora și dincolo 
de granițele Israelului. 

9% Joan 4, 23. Sintagma „în adevăr” se referă, în primul rând, la închinarea sinceră, des- 
chisă, directă. Însă, de vreme ce Hristos este adevărul, adevărata închinare este cea adusă 
Tatălui, prin Hristos în Duhul Sfânt (cf. Ioan 14, 6, 26). 

7 loan 4, 23. Remarcabil este faptul că prima persoană care se învrednicește de reve- 
laţia noii închinări în „duh și adevăr” este o femeie, și încă una samariteană. Biserica lui 
Hristos este clădită din pietre vii, din persoanele care 1 se închină „în duh și adevăr” lui 
Dumnezeu (cf. FERICITUL AUGUSTIN, Comentariu la Evanghelia după loan, 13, 85). 

9% Romani 1, 9. 

9 Romani 12, 1. 

94 Sfântul loan Gură de Aur confirmă interpretarea modernă a expresei 1rveuua 6 Oecc, 
a cărei traducere exactă este: „Dumnezeu este un duh”, ținând cont de specificul stilistic 
și ideatic al contextului. Pasajul nu intenționează să identifice pe Duhul Sfânt cu 

Trebuie deci ca și slujirea să fie potrivită unuia netrupesc și să 
fie adusă prin ceea ce este netrupesc în noi, adică prin curăţia sufle- 
tului și a minții. De aceea zice: „Și cei care se închină Lui trebuie să 
l se închine în duh și adevăr”. De vreme ce nici samaritenii, nici 
iudeii nu purtau grijă de suflet, dar arătau multă grijă față de trup, 
curățindu-l în tot chipul, El spune că nu prin curăţia trupului, ci 
prin ceea ce este netrupesc în noi, adică prin cuget, se aduce slu- 
jire Celui netrupesc. Deci nu jertfi oi și viței, ci pe tine însuţi să te 
dai cu totul lui Dumnezeu ca ardere de tot, căci aceasta înseamnă 
„înfățișați ca pe o jertfă vie”%%5. În adevăr trebuie să vă închinaţi. 
Cele dinainte erau preînchipuiri: tăierea împrejur, arderile de tot, 
jertfele, tămâierile. Acum însă nu mai este așa, ci totul este adevăr. 
Nu trupul trebuie să-l tăiați împrejur, ci gândurile rele; pe voi înșivă 
să vă răstigniţi, să înlăturați și să junghiaţi poftele dobitocești. 

Femeia s-a mirat de cuvintele Lui și nu a pututajunge la înălțimea 
celor spuse. Ascultă ce zice, în strădania sa [de a înţelege]: „«Știu că 
va veni Mesia Care Se cheamă Hristos. Când va veni Acela”, ne va 
vesti nouă toate.» lisus i-a zis: «Eu sunt, Cel care vorbesc cu tine»"9%8! 


Dumnezeu, ci să arate că natura lui Dumnezeu nu este materială, nici corporală; esenţa 
omului fiind tot spirituală, adevărata închinare are loc la nivelul spiritului (cf ORIGEN, 
Despre principii, 1 1, 4-5). Duhul Sfânt există în realitate, distinct de Tatăl, pneuma 
nefiind suflare, vânt sau o simplă metaforă, ci reprezintă o Persoană concretă, vie, care 
este adorată împreună cu Tatăl și cu Fiul (cf DIDIM CEL ORB, Fragmente la loan, 3). 

5 Ioan 4, 24. Origen observă că închinarea „în duh și în adevăr” este cu putință numai 
după ce se primește darul Duhului Sfânt (Comentariu la Evanghelia după loan, 13, n2). 
Acum ne închinăm „în adevăr”, deoarece închinarea din Vechiul Testament fusese una 
provizorie, nedesăvârșită, în umbră și preînchipuiri (Comentariu la Evanghelia după Ioan, 
13, 145-146). Adevărata închinare adusă lui Dumnezeu este cea lăuntrică (cf SFÂNTUL 
AMBROZIE DE MEDIOLANUM, Isaac, sau despre suflet, 4, 26), desprinsă de toate lucrurile cre- 
ate (cf EvAGRIE PONTICUL, Capitole despre rugăciune, 59-61). Închinarea adusă lui Dumnezeu 
„în duh și adevăr” este una treimică, fiindcă Fiul este Adevărul, ne închinăm Tatălui prin Fiul 
în Duhul Sfânt (cf. SFÂNTUL VASILE CEL MARE, Despre Duhul Sfânt, 26, 64). Pentru a ne putea 
ruga sincer și curat, se impune ca, în prealabil, să devenim noi înșine „temple ale Duhului 
Sfânt” (cf. FERICITUL AUGUSTIN, Comentariu la Evanghelia după loan, 15, 25). 

7 Romani 12, 1. 

*77 Femeia face aluzie la Taheb, profetul așteptat de samariteni, un Mesia diferit sub multe 
aspecte de Mesia așteptat de iudei. Samaritenii introduseseră Deuteronomul 18, 18 în De- 
calogul propriu („Eu le voi ridica Proroc din mijlocul fraților lor, cum ești tu, și voi pune 
cuvintele Mele în gura Lui și EI le va grăi tot ce-l voi porunci Eu”). Oricum, este dificil 
de reconstituit cu exactitate perspectiva mesianică a samaritenilor din vremea lui lisus. 
Uimitoare este destăinuirea „secretului mesianic” de către lisus unei femei samaritene, în 
vreme ce lui Nicodim îi făcuse doar aluzii voalate. 

%% Joan 4, 25-26. Paralela cu formula similară din Ieșirea 3, 14 este ușor observabilă. Sin- 
tagma revelatorie a lui Dumnezeu este folosită din nou aici pentru a exprima punctul 
culminant al revelaţiei istorice a lui Dumnezeu în lisus Hristos. 

Cum se face că samaritenii, care îl acceptau numai pe Moise, 
așteptau venirea lui Hristos? Din înseși scrierile lui Moise [au luat 
temeiul]. Chiar la începutul lor L-a descoperit pe Fiul. Căci cuvin- 
tele: „Să facem om după chipul și după asemănarea Noastră” 
către Fiul s-au spus. Tot El este Cel care a vorbit cu Avraam în cort. 
Și lacov despre EI a prorocit când zicea: „Nu va lipsi conducător 
din Iuda, nici căpetenie din coapsele lui, până ce va veni Cel care 
are stăpânire, iar El este așteptarea neamurilor”*%. Și Moise însuși 
zice: „Proroc ca și mine vă va ridica Domnul Dumnezeu dintre 
frații voştri. Pe Acela să-L ascultați”*:. Și cele spuse despre șarpe”, 
despre toiagul lui Moise*, despre Isaac și despre Miel și multe 
altele vestesc venirea Lui celor care vor să culeagă din ele [aceste 
înţelesuri). 

„Și de ce” - întrebi tu — „Hristos nu a convins-o pe femeie por- 
nind de la acestea?” Lui Nicodim i-a pomenit de șarpe, iar lui 
Natanael i-a amintit de prorocie, dar ei nu i-a zis nimic de acest fel. 
De ce și din ce motiv? Pentru că aceia erau bărbaţi și se ocupau cu 
astfel de lucruri, dar ea era o biată femeie neînvăţată și neobișnuită 
cu Scripturile. Deci nu prin acestea a atras-o, ci vorbindu-i despre 
apă și despre prorocie. Astfel a făcut-o să pomenească de Hristos 
și atunci i S-a descoperit. Dacă i-ar fi spus aceasta de la început, 
fără ca ea să întrebe, ar fi părut femeii că este nebun și că vorbește 
fără sens. El însă treptat a făcut-o să pomenească [de Mesia] și la 
vremea cuvenită S-a descoperit. 

ludeilor, care întrebau mereu: „Până când ne scoţi sufletul? 
Spune-ne dacă ești Iu Hristosul'%6, nu le-a răspuns lămurit, ei 
însă i-a spus deschis că El este. Aceasta pentru că femeia era mai 
binevoitoare spre a asculta%?. Aceia nu întrebau ca să învețe, ci ca 
să-L. batjocorească mereu. Dacă ar fi vrut să înveţe, le era de ajuns 
învățătura [cuprinsă] în cuvintele Lui, în Scripturi și în minunile 
Lui. Femeia însă vorbea fără părtinire și cu simplitate. Aceasta se 


979 Facerea 1, 26. 

9% Facerea 49, 10. 

%. Deuteronomul 18, 15. 

9% Cf. Facerea 3, 14. 

98 Cf. Ieșirea 4, 1-4. 

954 Cf. Facerea 22. 

%5 Cu alte cuvinte: de ce nu a utilizat Hristos exegeza tipologică și în acest caz? 
%86 Joan 10, 24. 

%7 Litera]: „Mai rezonabilă, mai receptivă” la mesajul evanghelic. 

vede din cele ce a făcut mai apoi. Căci a ascultat, a crezut și i-a prins 
în mreajă și pe alţii. În toate se pot vedea râvna și credința femeii. 

„Și atunci au sosit ucenicii Lui.” Au venit într-un moment 
foarte potrivit, când învățătura fusese dată desăvârșit. „Și se mirau 
că vorbea cu o femeie*8. Însă nimeni n-a zis: «Ce o întrebi?» sau: 
«Ce vorbești cu ea?»"989 


3. De ce se mirau? De lipsa Lui de îngâmfare, de smerenia Lui 
covârșitoare, pentru că, deși era atât de admirat, a primit cu atâta 
smerenie să vorbească unei femei sărace și samaritene. Totuși, chiar 
dacă erau uimiţi, nu au întrebat pricina. Așa de bine erau învățați 
să ţină rânduiala ucenicilor, atât de mult se temeau și se sfiau de EI! 
Chiar dacă nu aveau încă părerea cuvenită despre El, totuși Îi erau 
credincioși, ca Unuia vrednic de admiraţie, și aveau multă sfială 
față de EI. 

Cu toate acestea, de multe ori au arătat îndrăzneală. Ca atunci 
când loan s-a rezemat de pieptul Lui%*, când a venit la E] și I-a zis: 
„Cine este mai mare în Împărăţia cerurilor?”%, când fiii lui Zevedeu 
I-au cerut să stea unul de-a dreapta și unul de-a stânga Lui”. Deci 
de ce acum nu au întrebat? Pentru că toate acelea aveau nevoie de 
cercetare, ca unele care îi priveau, dar ceea ce s-a petrecut acum nu 
era atât de important pentru ei. Și loan a făcut aceasta după multă 
vreme, aproape de sfârșit, când se bucura de mai multă îndrăzneală 
și a prins curaj din dragoste pentru Hristos. Căci acesta era - zice — 
„cel pe care îl iubea lisus”98. Ce ar putea egala această fericire? 


%8 Uimirea discipolilor este justificată. Mentalitatea iudaică veche (alături de cea gre- 
co-romană) acorda o anumită inferioritate femeilor, plasându-le într-o poziţie socială 
marginală, tradiţiile rabinice recomandând limitarea la minimum a conversaţiilor cu 
acestea. Lumea antică dezavua pe filosofii și moraliștii care se asociau cu femeile. În Fa- 
cerea 24 și 29 conversațiile la fântână pun la cale căsătorii. În cazul de față, nunta este 
una mistică, Hristos, Mirele cel veșnic, chemând la nunta Sa pe toți păcătoşii, după ce îi 
va curăţi și lumina. Hristos depășește toate barierele sociale, prejudecățile rasiale, etnice, 
religioase, de gen, deschizând Împărăția Sa pentru toți. Origen chiar va afirma că dialogul 
cu samariteana a avut și scopul de a demonstra tuturor că Dumnezeu tratează fără dis- 
criminare de gen atât bărbaţii, cât și femeile, iar spusa divină: „Să facem om după chipul 
și după asemănarea Noastră” se aplică tuturor oamenilor (Comentariu la Evanghelia după 
loan, 13, 166-167). 

9% Joan 4, 27. 

9% Cf. loan 13, 23. 

9%: Matei 18, 1. 

99 Cf. Marcu 10, 37. 

9% Joan 13, 23. 

Dar să nu ne oprim aici, iubiților - la a-l ferici pe apostol =, 
ci să facem toate așa încât să ajungem și noi între cei fericiți! Să-l 
imităm pe evanghelist și să vedem care sunt faptele care au făcut ca 
el să fie atât de iubit |de Hristos]. Deci care erau acestea? A lăsat 
tatăl, barca, mreaja și L-a urmat pe Hristos. Dar acestea le-au făcut 
și fratele lui, și Petru, și Andrei, și ceilalți apostoli. Deci ce avea 
el deosebit care să atragă atâta dragoste? El nu spune despre sine 
nimic de acest fel, ci doar că era iubit. Faptele lui, pentru care era 
iubit, le-a trecut sub tăcere, din smerenie. Că [Hristos] îl iubea în 
mod special este limpede pentru toţi, dar loan nu s-a arătat vreo- 
dată întrebându-L sau vorbind cu El aparte, precum a făcut Petru 
adesea, precum Filip și luda și Toma. A făcut aceasta doar când a 
vrut să-i facă un hatâr și să dea ascultare celui care era apostol ca 
și el. A întrebat atunci când corifeul apostolilor l-a silit, făcându-i 
semn*+. Căci aveau multă dragoste între ei cei doi apostoli. Și la 
templu îi vedem urcând împreună și vorbind mulțimii*%. 

Într-adevăr, Petru de multe ori s-a purtat și a vorbit cu mai 
multă înflăcărare, iar la urmă L-a auzit pe Hristos zicându-i: „Petre, 
Mă iubeşti mai mult decât aceștia?”5% Și este limpede că cel care Îl 
iubea mai mult decât aceia era iubit la rândul lui. Dar la el se vede 
aceasta din faptul că Îl iubea pe lisus, în vreme ce la loan se vede din 
faptul că era iubit de lisus. 

Așadar, ce a atras asupra lui acea dragoste deosebită? Eu cred 
că acest bărbat avea multă îngăduință și blândeţe. De aceea nici nu 
a arătat îndrăzneală de multe ori. Cât de mare este această virtute 
se poate vedea și la Moise, căci și pe el l-a făcut să fie atât de mare 
și de ales. Nimic nu este egal cu smerenia. De aceea Hristos cu ea 
a început Fericirile?. Ca și când urma să pună o temelie care să 
susțină o zidire foarte mare, așa a așezat smerenia pe primul loc. 
Nu este, nu este cu putință să ne mântuim fără ea! Chiar de ar posti 
cineva, chiar de s-ar ruga, chiar de ar face milostenie, toate sunt de 
lepădat dacă se fac cu semeție și fără smerenie. Dar, dacă este sme- 
renie, toate sunt de dorit și iubite și se află în siguranţă. 

Să ne smerim, dar, iubiţilor, să ne smerim! Acest lucru este 
ușor de împlinit dacă avem trezvie. La urma urmei, ce te face să te 


994 Cf. Ioan 13, 24-25. 
9%5 Cf. Faptele 3,1. 
96 Joan 21, 15. 

97 Cf Matei 5, 3. 

semeţești, omule? Nu vezi nimicnicia firii tale? Neputinţa voinței 
tale? Gândește-te la sfârșitul tău! Gândește-te la mulțimea păcate- 
lor tale! Dar poate că te mândrești pentru că ai făcut multe fapte 
bune? Tocmai prin aceasta le vei pierde pe toate. De aceea nu cel 
care păcătuiește, cât cel care face fapte bune trebuie să se silească a 
se smeri. De ce? Cel dintâi este silit de conștiință, dar acesta, dacă 
nu este foarte atent, imediat este ridicat și dispare, ca și când ar fi 
dus de vânt, precum fariseul. 

Dai milostenie săracilor? Nu ale tale [le dai], ci ale Stăpânului, 
cele pe care le ai în comun cu cei împreună-robi cu tine. locmai 
de aceea trebuie să te smerești, pentru că în necazurile celor de 
un neam cu tine vezi dinainte cele ale tale și prin mijlocirea ace- 
lora înţelegi propria ta fire. Poate că și noi ne tragem din astfel de 
strămoși, iar dacă averea ne-a fost lăsată, firesc este ca și noi să 
o lăsăm la rândul nostru. Până la urmă, ce este bogăţia? Umbră 
neputincioasă, fum care se risipește, floare a ierbii, ba chiar mai 
neînsemnată decât o floare. Deci de ce te semețești pentru iarbă? 
Nu au averi și tâlharii, și ușuraticii, și desfrânatele, și jefuitorii de 
morminte? Deci pentru asta te mândrești: pentru că ești părtaș cu 
unii ca aceștia prin bunurile tale? 

lubești cinstirile? Dar nimic nu este mai potrivit decât milos- 
tenia spre a primi cinste. Cinstirile date pentru bogăţie și putere 
sunt răpite și sunt însoţite de ură, în vreme ce acestea se dau de 
bunăvoie și cu încredințare. De aceea ei nici nu pot să le azvârle de 
la ei vreodată. Dacă oamenii respectă așa de mult milostenia și le 
doresc toate cele bune celor care o fac, gândește-te câtă răsplată și 
ce fel de dar vor lua de la lubitorul de oameni Dumnezeu! 

Să căutăm, dar, această bogăţie care rămâne veșnic și nicio- 
dată nu o pierdem, așa încât, și aici fiind mari și acolo devenind 
străluciți, să dobândim bunătăţile veșnice, cu harul și cu iubirea 
de oameni ale Domnului nostru lisus Hristos, împreună cu Care 
fie slava Tatălui și Sfântului Duh acum și pururea și în vecii vecilor. 
Amin. 


Omilia 34 


„Deci femeia și-a lăsat vasul?% și s-a dus în cetate și 
a zis oamenilor: «Veniţi de vedeți un om care mi-a spus 
toate câte am făcut! Nu cumva acesta este Hristosul?»” 
(loan 4, 28-29) 


1. Avem nevoie de multă ardoare și râvnă trează, căci fără 
acestea nu e cu putință să dobândim bunătăţile făgăduite. Pentru 
a arăta aceasta, Hristos a spus odată: „Cel care nu-și ia crucea și 
nu-Mi urmează Mie nu este vrednic de Mine”5%5; iar altădată: „Foc 
am venit să arunc pe pământ și cât aș vrea să fie acum aprins!":%% 
Prin aceste două [afirmaţii] vrea să ne înfăţișeze un ucenic înflă- 
cărat și aprins de râvnă, gata [să înfrunte] orice primejdie. Așa era 
și această femeie. Așa de mult a fost aprinsă de cele spuse, încât a 
lăsat și vasul și nevoia pentru care venise și, alergând în cetate, tot 
poporul l-a adus la lisus. „Veniţi” — a zis - „de vedeţi un om care 
mi-a spus toate câte am făcut! lată câtă râvnă și înțelepciune! A 
venit să scoată apă și, pentru că a găsit adevăratul Izvor, nu l-a mai 
luat în seamă pe cel simţit, învățându-ne prin acest mic exemplu ca, 
atunci când ascultăm cele duhovnicești, să trecem cu vederea cele 
lumești și să nu le dăm nicio importanță. După propria putere, ea a 
făcut mai mult decât ce au făcut apostolii, căci aceia, fiind chemaţi, 
au lăsat plasele, dar ea de la sine, fără să-i vestească nimeni, a lăsat 
vasul'* și a făcut lucrare de evanghelist, fiind întraripată de bucurie. 


%8 Femeia și-a lăsat vasul și a dus în oraș nu apă, ci pe Dumnezeu (cf. SFÂNTUL ROMAN 
MELODUL, Condac la femeia samariteană). 

9% Matei 10, 38. 

1900 Luca 12, 49. 

» Gestul femeii a fost interpretat alegoric, drept patimile omenești la care trebuie să 
renunțe predicatorul creștin înainte de a-și începe propovăduirea Evangheliei (cf. 
FERICITUL AUGUSTIN, Comentariu la Evanghelia după Ioan, 15, 30). Același Augustin va 
observa că femeia samariteană devine un autentic apostol al lui Hristos (Comentariu la 
Evanghelia după loan, 13, 169). 

Și nu a chemat pe unul sau doi, cum au făcut Andrei și Filip, ci, 
ridicând în picioare o cetate întreagă și atâta popor, i-a adus la EI. 
la seama cât de înţelept vorbește! Căci nu a zis: „Veniţi să-L 
vedeţi pe Hristos”, ci a folosit și ea aceeași îngăduință prin care și 
Hristos a „vânat-o', și așa i-a atras pe oameni. „Veniţi” - zice - „de 
vedeți un om care mi-a spus toate câte am făcut!” Nu s-a rușinat să 
spună: „Mi-a spus toate câte am făcut”. Putea să spună altfel: „Veniţi 
de vedeţi un proroc”. Dar, când sufletul i s-a aprins de focul cel 
dumnezeiesc, la nimic din cele de pe pământ nu s-a mai uitat, nici 
la rușine, ci doar la un singur lucru - la flacăra care o cuprinsese. 

„Nu cumva acesta este Hristosul?” Vezi iar cât de multă 
înțelepciune avea femeia! Nici nu a spus lămurit, dar nici nu a 
tăcut, Nu prin convingerea ei voia să-i încredințeze, ci voia ca ei să 
se facă părtași la părerea ei ascultându-L, ceea ce a făcut cuvântul 
mai demn de crezare. 

El nu i-a dezvăluit întreaga viață, dar prin cele spuse a con- 
vins-o și despre celelalte. Și nu a zis: „Veniţi de credeți”, ci: „Veniţi 
de vedeţi” — ceea ce era mai ușor — și astfel mai lesne i-a atras. Vezi 
câtă înţelepciune avea femeia? Căci știa, limpede știa că îndată ce 
vor gusta din izvorul acela vor fi convinși, ca și ea. Dacă ar fi fost 
dintre cei mai grei la minte, ar fi ascuns mustrarea ce i s-a dat. Ea 
însă a vestit propria ei viață, făcând-o cunoscută tuturor, pentru ca 
pe toți să-i atragă și să-i câștige. 

„Între timp, ucenicii Lui Îl rugau zicând: «Învățătorule, 
mănâncă!»"*** Aici cuvântul „rugau” înseamnă „îndemnau', potri- 
vit graiului din acel ţinut. Văzându-L ostenit de călătorie și de 
arșiţă, Îl îndemnau. Nu din grabă Îl îndemnau să mănânce, ci din 
dragoste faţă de Învățătorul lor. Deci ce a zis Hristos? „Eu am de 
mâncat o mâncare'*% pe care voi nu o știți:%4. Ziceau deci între ei: 
«Nu cumva I-a adus cineva să mănânce?»""9%5 


92 Joan 4, 31. 

'*3 Mâncarea materială poate fi o metaforă pentru hrana spirituală, dar și pentru vocaţia 
profetică (cf. leremia 15, 16; lezechiel 3, 1-3). Origen interpretează „mâncarea” ca reprezen- 
tând cunoașterea lui Dumnezeu pe care o primim de la ucenicii Mântuitorului Hristos, 
după ce, la rândul lor, aceștia au primit-o de la Hristos, iar Hristos de la Tatăl (Comentariu 
la Evanghelia după loan, 13, 34). Teodor de Mopsuestia consideră că „mâncarea” simboli- 
zează lucrarea de convertire a lumii (Comentariu la Evanghelia după loan, 2, 4, 34). 

'4 Domnul lisus stabilește clar priorităţile: salvarea sufletelor primează în fața lucrurilor 
pământești. 

'*5 Joan 4, 32-33. La fel cum femeia samariteană nu pricepuse că Hristos Se referea la apa 
spirituală, și acum ucenicii nu înţeleg la ce face aluzie Mântuitorul când vorbește despre 
hrană (cf. FERICITUL AUGUSTIN, Comentariu la Evanghelia după loan, 15, 31). 


318 SFÂNTUL LOAN GURĂ DE AUR 


De ce te miri că femeia, auzind de apă, se gândea încă la apa 
[sensibilă], dacă și ucenicii au făcut la fel? Căci încă nu se gândeau 
la nimic duhovnicesc, ci erau nedumeriţi. Au arătat iar obișnuita 
sfială și cinste Învățătorului, pentru că vorbeau între ei, dar pe El 
nu îndrăzneau să-L întrebe. Și altă dată au făcut așa, când voiau să 
întrebe, dar nu întrebau. 

Deci Hristos ce a zis? „Mâncarea Mea este să fac voia Celui 
care M-a trimis pe Mine și să săvârșesc lucrul Lui."*% Aici a numit 
„mâncare” mântuirea oamenilor pentru a arăta câtă dorire avea spre 
purtarea de grijă față de noi. Așa cum pentru noi a mânca este un 
lucru de dorit, așa este pentru Ela ne mântui pe noi. Ascultă cum 
în orice situație nu descoperă toate deodată, ci mai întâi îl face pe 
ascultător să fie nedumerit, pentru ca acesta să înceapă să întrebe 
despre sensul celor spuse și, după ce s-a întrebat și s-a ostenit, să 
primească cu mai multă osârdie descoperirea [sensului] pe care îl 
căuta și să fie mai dornic a asculta. 

Dar de ce nu a spus de la început: „Mâncarea Mea este să fac 
voia Tatălui Meu”? Chiar dacă nu era limpede, totuși era mai lim- 
pede decât cele spuse înainte. Ce anume? „Eu am de mâncat o 
mâncare pe care voi nu o știți” Așa cum am spus, vrea în primul 
rând ca, stârnindu-le nedumerirea, să-i facă mai atenţi, iar apoi să-i 
obișnuiască să li se vorbească prin astfel de cuvinte ascunse. 

Deci care este voia Tatălui? Mai întâi o spune, iar apoi explică: 
„Nu ziceţi voi că mai sunt patru luni și vine secerișul? lată, zic 
vouă: «Ridicaţi ochii voştri: și priviți holdele că sunt albe pentru 
seceriș» 198, 


2. lată, iar îi înalță până la vederea celor măreţe pornind de 
la pomenirea celor comune. Când a spus „mâncare”, nu a arătat 
nimic altceva decât mântuirea de care vor avea parte oamenii care 
vor veni [la EI]. Și holda și secerișul arată același lucru: mulțimea 
sufletelor care sunt gata să primească propovăduirea. Aici, când 
spune „ochi”, se referă și la cei ai minții și la cei trupești, căci, 
văzând deja mulțimea samaritenilor care veneau [la El] și râvna 
voinţei lor, a spus că holdele sunt albe. Așa cum spicele sunt bune 


:%6 Joan 4, 34. 

'%7 Expresia este un semitism care înseamnă „a privi cu atenţie”. Origen o înțelege ca un 
îndemn la a medita la lumea nevăzută (Comentariu la Evanghelia după loan, 13, 40-41). 
128 Joan 4, 35. 

de secerat atunci când sunt albe, așa și aceștia erau pregătiți și 
gata pentru mântuire. 

Și de ce nu a spus lămurit că oamenii aveau să creadă și erau 
gata a primi cuvântul, fiind învăţaţi de proroci și urmând să dea 
roade pe viitor? De ce a pomenit în schimb de holde și de seceriș? 
Ce urmărește prin aceste metafore? Nu numai aici, ci pe întreg 
cuprinsul Evangheliei face așa. Și prorocii folosesc acest mijloc, 
spunând multe lucruri în chip metaforic. Care este motivul? Căci 
harul Duhului nu a rânduit așa fără motiv. Dar de ce și cu ce scop? 

Din două pricini. Una este ca discursul să fie mai grăitor și cele 
grăite să fie mai bine aduse înaintea ochilor, pentru ca mintea, pri- 
mind o imagine familiară a lucrurilor, să fie stârnită mai mult și, 
văzând lucrurile ca într-o imagine, să înțeleagă mai bine. Aceasta 
e o pricină. A doua este aceea de a îndulci discursul și amintirea 
celor spuse să fie mai statornică. Nicio afirmaţie nu cucerește și 
atrage mulțimile ascultătorilor așa precum relatarea prin pilde vii 
și exemplificarea prin cele cunoscute din experiență. Putem vedea 
acest lucru săvârșit cu multă înțelepciune prin această parabolă. 

„lar cel care seceră primește plată și adună roade spre viață 
veșnică.":%* Roada acestui seceriș [pământesc] nu este spre viaţă 
veșnică, ci este de folos doar pentru viața aceasta trecătoare, în 
vreme ce roada duhovnicească este pentru viața fără bătrâneţe 
și fără moarte. Vezi cum [vorbește despre] cele simţite, dar 
înțelesurile sunt duhovnicești și prin aceste cuvinte deosebește 
cele pământești de cele cerești? Așa cum atunci când a vorbit de 
apă a arătat prin ce era aceasta aparte, zicând: „Cel care bea din 
apa aceasta nu va mai înseta”'**, și acum spune, la fel, că rodul 
se culege spre viață veșnică, „ca să se bucure împreună și cel care 
seamănă și cel care seceră”. 

Cine este cel care seamănă și cine este cel care seceră? Prorocii 
sunt cei care seamănă, dar nu ei au secerat, ci apostolii2. Aceasta 
nu înseamnă că sunt lipsiți de dulceața și răsplata ostenelii lor, ci se 


19 Joan 4, 36. 

*%0 Joan 4, 14. 

'* Joan 4, 36. 

»= Sfântul Irineu de Lyon afirmase că „semănătorii” de aici sunt patriarhii și profeții 
Vechiului Testament, în vreme ce apostolii reprezintă secerătorii (Împotriva ereziilor, 4, 
23, 1). Alți comentatori au văzut în „semănători” pe Sfântul loan Botezătorul și comuni- 
tatea sa, ori chiar pe Hristos Însuși (TEODOR DE MOPsuESTIA, Comentariu la Evanghelia 
după loan, 2, 4, 36). 

vor îndulci și se vor bucura împreună cu noi, chiar dacă nu seceră 
împreună cu noi. Căci secerișul nu este mai anevoios ca semăna- 
tul. Eu nu v-am rânduit pe voi să semănați, ci [v-am trimis] acolo 
unde este mai mică osteneala, dar mai mare dulceaţa. Căci în cazul 
semănatului truda și osteneala sunt mari. La seceriș câștigul este 
mult, dar osteneala nu este atât de mare, ci este chiar foarte ușor. 

Prin aceste [cuvinte] vrea să spună aici și acest lucru: „Aceasta 
este și voia prorocilor: ca oamenii să vină la Mine”. Aceasta o spune 
și Legea. Cu acest scop secerau: ca să odrăslească acest rod. Arată, 
de asemenea, că și pe aceia tot El i-a trimis și că există o strânsă 
legătură între Noul și Vechiul Testament. Toate acestea laolaltă 
le dă la iveală prin această comparație. Amintește, de aseme- 
nea, și de un proverb cunoscut multora, căci zice: „În aceasta se 
adeverește cuvântul: «Unul este cel care seamănă și altul este cel 
care seceră»"%. Oamenii spuneau aceste cuvinte atunci când unii 
îndurau truda, iar alții culegeau roade. El vrea să spună că acest 
cuvânt se adeverește mai cu seamă în acest caz. „Căci prorocii 
s-au ostenit, iar voi ați cules roadele ostenelilor lor." Şi nu a spus: 
„Răsplata” - căci nici pentru aceia nu a rămas fără răsplată multa 
lor osteneală -, ci: „Roade”. Așa a făcut și Daniel. Căci și el a amintit 
de un proverb care zice: „Greșeala din cei fărădelege a ieșit”:*4. Și 
David, când se tânguia, a pomenit un astfel de proverb'*5. 

Deci, luând-o înainte, a zis: „Ca să se bucure împreună și cel 
care seamănă și cel care seceră'""S. De vreme ce avea să spună că 
unul a semănat și altul seceră, ca să nu creadă cineva, așa cum am 
spus, că prorocii au fost lipsiți de plată, a spus un lucru străin și 
neobișnuit care nu este în acord cu cele simţite, ci este ales dintre 
cele duhovnicești. În ordinea lucrurilor simţite, dacă se întâmplă ca 
unul să semene și altul să secere, nu se bucură împreună, ci cei care 
au semănat sunt îndurerați, ca unii care s-au ostenit pentru alții, 
și doar cei care seceră se bucură. Aici însă nu este așa, ci se bucură 
împreună cu cei care seceră și cei care nu culeg ce au semănat. De 
aici se înțelege că și ei au parte de plată. 


'3 Ioan 4, 37. Mântuitorul transformă un proverb al cărui înțeles originar trimitea către 
inegalitatea și deșertăciunea din viața omenească. Cf; Ecclesiastul 2, 18: „Şi am urât toată 
munca pe care am muncit-o sub soare, fiindcă voi lăsa-o omului care va veni după mine”, 
'*4 Cf. Daniel 12, 10. 

195 Cf. 1 Regi 24, 14. 

'%:6 Joan 4, 36. 

„Eu v-am trimis să seceraţi ceea ce voi n-aţi muncit. Alții au 
muncit și voi ați intrat în munca lor."*7 Prin aceste cuvinte îi încu- 
rajează și mai mult. De vreme ce li se părea că este grea această 
lucrare de a cutreiera lumea și a propovădui, le arată că de fapt 
este ușoară. Osteneală mare, care cere multă trudă, este aceea de a 
arunca seminţele și a aduce la cunoașterea lui Dumnezeu un suflet 
păgân. De ce a vorbit așa? Pentru ca atunci când îi va trimite la pro- 
povăduire să nu se tulbure ca și când ar fi trimiși să facă o lucrare 
grea. „Căci lucrarea prorocilor a fost și mai grea” - zice - „și faptele 
dau mărturie pentru cuvântul pe care l-am spus: că voi ați venit la 
cele ușoare.” Așa cum, în vremea secerișului, roadele se culeg cu 
ușurință și într-o clipită aria se umple cu snopi, fără a se aștepta 
schimbarea anotimpurilor - și iarna, și primăvara, și când plouă -, 
așa se întâmplă și acum și faptele strigă acest lucru. 

Între timp, pe când spunea El acestea, au venit samaritenii 
și roadele au fost strânse numaidecât. De aceea a spus: „Ridicaţi 
ochii voștri și vedeţi holdele că sunt albe'":*5. A spus acestea, 
iar realitatea le-a vădit, căci cele spuse se vedeau din fapte. „Și 
mulți samariteni din cetatea aceea au crezut în El, pentru cuvân- 
tul femeii care mărturisea: «Mi-a spus toate câte am făcut»."29 
Înţelegeau că femeia nu ar fi admirat pentru vreo favoare pe unul 
care i-a vădit păcatele, nici nu ar fi dat pe faţă viaţa ei dacă ar fi 
vrut să se facă plăcută cuiva. 


3. Să o imităm, dar, și noi pe această femeie și să nu ne rușinăm 
de oameni pentru păcatele noastre, ci, așa cum se cuvine, să ne 
temem de Dumnezeu, Care și acum vede cele ce se petrec și mai 
apoi îi va pedepsi pe cei care nu se pocăiesc acum. Dar noi acum 
facem contrariul. De Cel careva judeca nu ne temem, iar de cei care 
nu ne vatămă cu nimic ne temem și tremurăm, din rușine față de 
ei. De aceea, celui de care ne temem îi dăm dreptul să ne pedep- 
sească. Cel care acum ia în seamă numai rușinea față de oameni, 
iar de Dumnezeu, Care îl vede, nu se rușinează când face ceva rău 
și nu vrea să se pocăiască și să se schimbe, nu numai înaintea unuia 
sau a doi, ci înaintea întregii lumi va fi dat de rușine în ziua aceea. 


'%7 Joan 4, 38. 
'%8 Joan 4, 35. 
19 Joan 4, 39. 

Pilda cu oile și caprele: să te înveţe că mulți privitori vor sta acolo 
să vadă și faptele bune și cele care nu au fost așa. De asemenea, și 
fericitul Pavel să te înveţe prin cele ce zice: „Trebuie să ne înfățișăm 
înaintea scaunului de judecată al lui Hristos, ca să ia fiecare după 
cele ce a făcut prin trup, ori bine, ori rău'”*2. Și iar: „Care va lumina 
cele ascunse ale întunericului”2. Ai făcut sau ai gândit ceva rău și 
te ascunzi de oameni? Dar de Dumnezeu nu poţi să te ascunzi și ţie 
nu-ți pasă de asta nicidecum, ci doar de ochii oamenilor te temi. 
Gândește-te, atunci, că nici de oameni nu vei putea să te ascunzi în 
ziua aceea! Toate vor sta înaintea ochilor noștri ca într-un tablou, 
pentru ca fiecare pe sine însuși să se judece. 

Aceasta se poate vedea și în pilda cu bogatul. Căci el l-a văzut 
stând înaintea ochilor lui pe săracul pe care îl trecuse cu vederea, 
adică pe Lazăr, şi îi cerea spre mângâiere degetul de care adesea se 
scârbise:*. 

Vă rog, dar, chiar dacă nimeni nu vede faptele noastre, fiecare 
să intre în conștiința sa, să-și pună drept judecător rațiunea și să 
aducă de faţă greșelile lui! Cel care nu vrea să fie dat pe faţă în ziua 
cea înfricoșătoare să pună pe rănile sale pomada pocăinţei și așa să 
le vindece. Este într-adevăr cu putinţă ca unul care e plin de răni 
nenumărate să plece sănătos. Căci zice: „De veţi ierta, vi se vor ierta 
păcatele. Dacă nu veți ierta, nu vi se vor ierta”. Așa cum la botez 
păcatele îngropate nu se mai văd, tot așa și acestea vor dispărea dacă 
vom voi să ne pocăim. lar pocăință înseamnă a nu mai face aceleași 
lucruri. Căci cel care se ocupă cu aceleași lucruri se aseamănă cu 
un câine care se întoarce la vărsătura lui'*% și, potrivit proverbului, 
cu unul care scormonește în foc sau toarnă apă într-un butoi spart. 

Trebuie deci să ne stăpânim și cu fapta și cu gândul de la cele 
îndrăzneţe și, după ce ne depărtăm de ele, să punem pe răni leacu- 
rile potrivnice păcatelor. Despre ce vorbesc? Ai furat și te-ai lăco- 
mit? Abţine-te de la furt și pune pe rană milostenia. Ai făcut desfrâ- 
nare? Abţine-te de la desfrânare și pune pe rană curăția. Ai vorbit 
de rău pe fratele tău și l-ai vătămat? Încetează a mai vorbi de rău și 
pune [pe rană] bunătatea. 


20 Cf. Matei 25, 31-32. 
2: 2 Corinteni 5, 10. 
92 1 Corinteni 4, 5. 

3 Cf. Luca 16, 19-26. 
94 Matei 6, 14-15. 

155 Cf. 2 Petru 2, 22. 

Așa să facem cu toate greșelile noastre. Să nu trecem în grabă 
pe lângă ele, căci a venit de acum, a venit vremea în care trebuie să 
dăm socoteală. De aceea și Pavel spunea: „Domnul este aproape. 
Nu purtaţi grijă de nimic!" Dar poate că nouă ar trebui să ni 
se spună contrariul: „Domnul este aproape. Aveţi grijă!” Aceia pe 
bună dreptate au auzit: „Nu purtaţi grijă de nimic!, pentru că erau 
în necazuri, în osteneli și în nevoinţe. Dar cei care trăiesc în fur- 
turi și în desfătare, care vor da grea socoteală, nu acele cuvinte s-ar 
cuveni să le audă, ci acestea: „Domnul este aproape. Aveţi grijă!” Nu 
mai este mult până la plinirea vremii, ci lumea se grăbește de acum 
spre sfârșit. Aceasta o arată războaiele, necazurile, cutremurele, 
dragostea care s-a răcit'*7. Așa cum un trup care își dă suflarea și 
este aproape de sfârșit atrage asupra sa nenumărate rele, și dintr-o 
casă care e pe punctul de a se surpa de obicei încă dinainte încep 
a cădea multe părţi, și din acoperiș și din ziduri, tot așa și sfârșitul 
lumii este aproape, lângă ușă, și de aceea pretutindeni nenumărate 
rele sunt semănate. Dacă atunci Domnul era aproape, cu atât mai 
aproape este acum. Dacă în urmă cu patru sute de ani, când s-au 
spus acestea, Pavel numea vremea aceea „plinire a vremurilor”, 
cu atât mai mult [este astfel] vremea de acum. 

Poate că unii nu cred tocmai din acest motiv. Dar acesta este, 
dimpotrivă, motivul pentru care trebuie să credem și mai mult. De 
unde știi, omule, că sfârșitul nu este aproape și că nu peste puțină 
vreme se vor împlini cele spuse? Așa cum despre sfârșitul anului nu 
spunem că este ultima zi, ci ultima lună, deși are treizeci de zile, tot 
așa, dacă numesc patru sute de ani sfârșit al atâtor ani, nu greșesc. 
De aceea a prevestit încă de atunci sfârșitul. 

Să ne înfrânăm, dar, să ne desfătăm cu frica lui Dumnezeu! 
Căci, petrecând noi în nepăsare, fără să purtăm de grijă prea mult, 
El va veni deodată, când nu ne așteptăm. Aceasta a arătat-o Hristos, 
zicând: „Precum a fost în zilele lui Noe și în zilele lui Lot, așa va fi și 
la sfârșitul acestui veac'"*2. Și Pavel, arătând aceasta, zicea: „Atunci 
când vor zice: «Pace și liniște», atunci, fără de veste, va veni peste ei 
pieirea, ca și durerile peste cea care are în pântece". 


6 Filipeni 4, 5-6, 

07 Cf. Matei 24, 6-12. 
1*5 Galateni 4, 4. 

129 Luca 17, 26. 

1% 1 Tesaloniceni 5, 3. 

Ce înseamnă „durerile peste cea care are în pântece”? Adesea 
femeile însărcinate sunt cuprinse de durerile nașterii deodată, pe 
când dansează sau pregătesc masa sau sunt în baie sau în piaţă, fără 
să prevadă ce seva întâmpla. Așa stau lucrurile și cu noi, deci să fim 
mereu pregătiți. Nu vom auzi acestea mereu, nu ne va sta în putere 
mereu să facem acestea. „Căci în iad” - zice - „cine Te va lăuda pe 
Tine?”:%: Deci să ne pocăim aici'*?, pentru ca astfel Dumnezeu să 
ne fie milostiv în ziua ce va veni și să ne putem bucura de multă 
iertare, pe care fie ca noi toţi să o dobândim, cu harul și cu iubirea 
de oameni ale Domnului nostru lisus Hristos, Căruia fie slava și 
puterea în vecii vecilor. Amin. 


**3 Psalmul 6, 5. 
2 Apa botezului este cea care stinge flăcările iadului (cf. Maxim DIN TURIN, 
Predica 22A, 3). 

„Deci, după ce au venit la El samaritenii, Îl rugau să 
rămână la ei. Și a rămas acolo două zile. Și cu mult mai 
mulți au crezut în El pentru cuvântul Lui; iar femeii îi 
ziceau: «Credem nu numai pentru cuvântul tău'*3, căci 
noi înșine am auzit și știm că Acesta este cu adevărat 
Hristosul, Mântuitorul lumii». Și după două zile a plecat 
de acolo și a mers în Galileea.” (loan 4, 40-43) 


1. Nimic nu este mai rău decât invidia și pizma, nimic mai 
cumplit decât slava deșartă. Aceasta obișnuiește să distrugă nenu- 
mărate lucruri bune. ludeii, care aveau mai multă cunoaștere decât 
samaritenii și erau hrăniţi cu scrierile prorocilor, din pricina acestei 
patimi s-au arătat mai prejos decât samaritenii. Aceștia au crezut 
și prin mărturia femeii și, deși nu au văzut nicio minune, au venit 
să-L roage pe Hristos să rămână la ei. ludeii însă, deși au văzut și 
minuni, nu numai că nu L-au ținut lângă ei, dar Îl și alungau și 
făceau tot posibilul ca să-L scoată din ţara lor. Deși venirea Lui 
anume pentru ei s-a săvârșit, iudeii Îl alungau, în vreme ce samari- 
tenii Îi cereau să rămână la ei. 

Spune-mi: nu trebuia să meargă la aceștia care Îl rugau și Îi 
cereau asta? Oare trebuia să rămână la cei care unelteau împotriva 
Lui și ÎL respingeau, iar celor care Îl iubeau și voiau să ÎI ţină la ei să 
nu Se dea pe Sine? Așa ceva nu ar fi fost potrivit cu purtarea Sa de 
grijă. De aceea a acceptat și a rămas la ei două zile. Ei ar fi vrut să-L 
țină la ei pentru totdeauna, după cum dă de înțeles evanghelistul 
când zice că „Îl rugau să rămână la ei''%, dar EI nu a primit, ci a 


**3 Impresionat de disponibilitatea samaritenilor de a da ascultare unei femei, Fericitul 
Augustin vede în ea o imagine a Bisericii de care ascultă toate popoarele (Comentariu la 
Evanghelia după loan, 15, 33). 

14 Străvechea antipatie dintre iudei și samariteni este depășită de propovăduirea 
Domnului Hristos. Aici nu întâlnim o simplă ospitalitate, specific orientală, ci acceptarea 
lui lisus ca Mesia de către samariteni. 


326 SFÂNTUL IOAN GURĂ DE AUR 


stat doar două zile, în care mult mai mulți au crezut în El. Nu era 
de așteptat ca aceștia să creadă, pentru că nu au văzut niciun semn 
și aveau și ură față de iudei, dar, de vreme ce au socotit că sunt ade- 
vărate cuvintele Lui, nu le-a stat în cale acest lucru, ci părerea pe 
care o aveau despre EI era mai înaltă decât aceste predici și se între- 
ceau unul pe altul care să-L admire mai mult. „lar femeii îi ziceau: 
«Credem în El nu numai pentru cuvântul tău, căci noi înșine am 
auzit și știm că Acesta este cu adevărat Hristosul, Mântuitorul:*5 
lumii» "1936 

Ucenicii l-au depășit pe învățător. Potrivit iudeilor, aceștia ar 
fi trebuit să fie învinuiți și pentru că au crezut în EI și pentru că L-au 
primit. Aceia'*% pentru care s-a săvârșit toată lucrarea Lui'*% voiau 
mereu să-L omoare cu pietre, iar aceștia! Îl trăgeau la ei, deși El nu 
venise la ei. ludeii și după ce au văzut semne au rămas neîndreptaţi, 
în vreme ce samaritenii și în lipsa semnelor au arătat multă credință 
față de EI și se întreceau unul pe altul în a crede în EI, chiar și fără 
semne. ludeii însă nu încetează a căuta semne și a ispiti. 

Așadar, întotdeauna este nevoie de un suflet deschis spre ascul- 
tare. Dacă adevărul se atinge de un astfel de suflet, îl stăpânește 
ușor. lar dacă nu îl stăpânește, aceasta nu se întâmplă din neputința 
adevărului, ci din lipsa de receptivitate a sufletului. Și soarele, când 
se atinge de ochi limpezi, îi luminează cu ușurință, iar dacă nu îi 
luminează, boala lor este de vină, nu vreo neputinţă a lui. 

Ascultă, dar, ce spun aceștia: „Știm că Acesta este cu adevărat 
Hristosul, Mântuitorul lumii”! Vezi cum au înțeles numaidecât că 
El avea să atragă la Sine întreaga lume și că a venit spre mântui- 
rea tuturor? Căci nu Și-a limitat purtarea de grijă numai la iudei, 
ci pretutindeni avea să semene cuvântul Lui. Dar iudeii nu au 
făcut așa, ci, „căutând să statornicească dreptatea lor, dreptăţii lui 
Dumnezeu nu s-au supus”. 


'%%5 Titlul de ZwTp („salvator, eliberator, izbăvitor, mântuitor”) era atribuit în Antichitatea 
elenistică zeităților, în special celor tutelare, principilor, regilor și persoanelor care s-au 
remarcat prin acte de eroism și de binefacere în folosul patriei sau în folosul public în 
general. Noul Testament îl aplică exclusiv lui Dumnezeu. 

136 Joan 4, 42. 

*%7 Ucenicii de aici sunt samaritenii, iar învățătorul este reprezentat de femeia samariteană. 
'%%8 Iudeii, 

1935) Întruparea. 

190 Samaritenii. 

"= Romani 10, 3. 

Samaritenii însă au mărturisit că toți sunt vrednici de pedeapsă, 
adeverind acel cuvânt al Apostolului: „Toţi au păcătuit și sunt lipsiți 
de slava lui Dumnezeu, îndreptându-se în dar prin harul Lui”. 
Spunând că El este Mântuitorul lumii, au arătat că este și al celui 
pierdut: și că nu este orice fel de Mântuitor, ci unul de o aleasă 
măreție. Căci mulți - și proroci și îngeri - au venit să mântuiască, 
dar adevăratul Mântuitor este Acesta care aduce adevărata mântu- 
ire, nu doar una trecătoare. 

Aceasta este dovada unei credinţe sincere. Sunt vrednici de 
admirație din două pricini: pentru că au crezut și pentru că au făcut 
aceasta în lipsa minunilor. Pe aceștia și Hristos îi fericește, zicând: 
„Fericiţi cei care n-au văzut și au crezut”"*4. [Sunt de admirat] și 
pentru că au crezut sincer. Deși au auzit-o pe femeie că spunea cu 
îndoială: „Nu cumva acesta este Hristos?"*%5, ei nu au zis la rândul 
lor: „Și noi bănuim” sau: „Suntem de părere”, ci: „Știm. Și nu orice, 
ci faptul că «Acesta este cu adevărat Mântuitorul lumii». Nu ca pe 
unul dintre mulți alții Îl mărturisim pe Hristos, ci ca pe Cel cu ade- 
vărat Mântuitor”. 

Dar au văzut pe cineva mântuit? Deși au auzit doar cuvintele 
Lui, au vorbit ca și când ar fi văzut multe și mari minuni. Și de ce 
evangheliștii nu ne relatează aceste cuvinte ale Lui și faptul că a 
vorbit în chip minunat? Ca să înţelegi că ei au trecut cu vederea 
multe lucruri mărețe, dar prin sfârșitul lucrurilor au arătat totul. 
Căci prin vorbele Sale a convins întreg poporul și toată cetatea. Dar 
acolo unde [oamenii] nu au fost convinși, |[evangheliștii] au fost 
nevoiţi să relateze cuvintele Lui, ca să nu fie cineva care, din pricina 
lipsei de bunăvoință a ascultătorilor, să dea vina pe Cel care grăia. 

„Și după două zile a plecat de acolo și a mers în Galileea. Căci 
Hristos Însuși a mărturisit că un proroc nu e cinstit în ţara lui”: De 
ce a adăugat această afirmaţie? Pentru că nu a mers în Capernaum, 
ci în Galileea și de acolo în Cana. Ca să nu întrebi tu de ce nu a 


42 Romani 3, 23-24. 

943 Cf. Matei 18, n. 

1944 loan 20, 29. 

1%45 Joan 4, 29. 

'%46 Joan 4, 43-44. Constatarea amară a lui lisus vine în urma observării contrastului dintre 
opacitatea și obtuzitatea conaţionalilor iudei și receptivitatea și disponibilitatea față de 
convertire a samaritenilor. Ideea era comună și în lumea greco-romană, dar avea ante- 
cedente și în istoria lui Israel, unde mulți profeți au fost persecutați și uciși de proprii 
conaţionali (cf. Ieremia 26, n; 2 Paralipomena 36, 15-16). 

rămas la ai Lui, ci a rămas între samariteni, a dat pricina, spunând 
că nu L-au primit. De aceea nu a mers acolo, ca să nu fie vina lor 
încă și mai mare. 


2. Socotesc că aici despre Capernaum vorbește, când spune 
„țara Lui”. lar ca să înţelegi că nu S-a bucurat de cinste acolo, 
ascultă ce spune: „Și tu, Capernaume, nu ai fost înălțat oare până la 
cer? Până la iad vei fi coborât". [Evanghelistul] o numește „țara 
Lui”*5 pentru a arăta motivul Întrupării și de aceea stăruie mai 
mult asupra acestui subiect. 

„Cum?” - întrebi tu. „Nu vedem mulţi oameni admiraţi și de 
către cei din ţara lor?” Desigur, nu trebuie să judecăm astfel de 
lucruri pornind de la cazuri rare. Dacă unii au avut parte de cin- 
ste în țara lor, cu atât mai mult într-o ţară străină, căci obișnuința 
aduce de obicei dispreţ asupra oamenilor. 

„Deci, când a venit în Galileea, L-au primit galileenii, cei care 
văzuseră toate câte făcuse El în Ierusalim, la sărbătoare, căci și ei 
veniseră la sărbătoare." Vezi că mai ales cei plini de reproșuri 
se găseau să vină la EI? Căci unul zicea: „Din Nazaret poate să fie 
ceva bun?":*, iar altul: „Cercetează și vezi că din Galileea nu s-a 
ridicat proroc”*:. Spuneau acestea pentru a-L jigni, pentru că cei 
mai mulți credeau că E! este din Nazaret. Și samaritean spuneau 
că este, ca să-L ocărască. „Ești samaritean și ai demon'"** — ziceau. 
„Dar iată că și samaritenii și galileenii cred” - zice [evanghelistul] — 
„spre rușinarea iudeilor.” lar samaritenii se arată mai buni decât 
galileenii, pentru că ei L-au primit datorită cuvintelor femeii, iar 
aceia'* doar după ce au văzut semnele pe care le-a făcut. 

„Deci iarăși a mers lisus în Cana Galileei, unde prefăcuse apa 
în vin.1%+ Amintește ascultătorilor de această minune pentru a 


947 Luca 10, 15. 

18 “Țara” de aici nu este nici Samaria, nici Galileea, ci ludeea, dat fiind că lisus era descen- 
dental lui David, regele paradigmatic al ludeei. Proverbul de aici are o variantă asemănă- 
toare în Evanghelia lui Toma au: „Niciun profet nu este primit în satul său și niciun medic 
nu îi vindecă pe cei care îl cunosc”. Origen remarcă, amar, că lerusalimul este adevărata 
patrie a profeților și, totodată, mormântul (Comentariu la Evanghelia după loan, 17, 54). 
149 Joan 4, 45. 

150 Joan 1, 46. 

'%! Joan 7, 52. 

'%2 Joan 8, 48. 

*%3 Galileenii. 

'%54 loan 4, 46. 

spori lauda samaritenilor. Galileenii L-au primit datorită minuni- 
lor săvârșite și în lerusalim și acolo[, în Galileea], dar samaritenii 
nu au făcut așa, ci [L-au primit] doar pentru învățătura Lui. 

Deci a spus că a venit acolo, dar nu a spus și pricina pentru care 
a venit. În Galileea a mers din cauza pizmei iudeilor, dar în Cana 
de ce a mers? La început a fost chemat la o nuntă, dar acum din ce 
motiv și de ce [a mers]? Eu cred că a vrut ca, prin venirea Sa, să întă- 
rească credința pe care o dobândiseră de pe urma minunii și să-i 
atragă mai mult prin faptul că a venit de bunăvoie, părăsind patria 
Sa și alegându-i mai degrabă pe ei. 

„Și eraun slujitor regesc'% al cărui fiu era bolnav în Capernaum. 
Acesta, auzind că lisus a venit din ludeea în Galileea, s-a dus la 
El și Îl ruga să meargă să-l vindece pe fiul lui"** Acesta fie era de 
neam regesc, fie avea vreun rang înalt numit astfel. Unii cred că el 
este cel pomenit de Matei. Se vede însă că era altul, nu numai 
după rang, ci și după credinţă, căci acela, măcar că Hristos a voit 
să vină la el, a găsit de cuviință să-L oprească, dar acesta ÎI trăgea 
spre casa sa, deși El nu anunţase nimic de acest fel. Acela a zis: „Nu 
sunt vrednic să intri sub acoperișul meu”, dar acesta Îl zorește, 
zicând: „Coboară-Te înainte de a muri fiul meu!" Atunci a intrat 
în Capernaum după ce a coborât din munte, aici însă venea din 
Samaria și a trecut pe acolo în drum spre Cana, nu spre Capernaum. 
Apoi, sluga aceluia zăcea paralizată, iar fiul acestuia avea febră. 

„Și, venind, ÎI ruga să îl vindece pe fiul lui, căci trăgea să 
moară.**% Dar Hristos ce a zis? „Dacă nu vedeţi semne și minuni, 
nu veţi crede." Și faptul că a venit [la EI] și faptul că L-a chemat 
au fost dovezi ale credinţei lui. Aceasta o mărturisește mai apoi și 
evanghelistul, spunând că, atunci când i-a zis lisus: „Mergi, fiul tău 


55 BaoLALok6G poate fi tradus în mai multe feluri: „din familia regelui, de la Curte, din 
garnizoana militară regală, din administraţia regală”. Demnitarul acesta putea fi păgân 
sau un iudeu irodian, cum afirmă Origen (Comentariu la Evanghelia după loan, 13, 57). 
*%65 Joan 4, 46-47. 

157 Cf. Matei 8, 5-13. 

'%8 Matei 8, 8. 

*%59 Joan 4, 49. Invitaţia de „a cobor?” este inteligibilă în contextul geografiei zonei, unde 
Capernaumul este situat mai jos față de Cana Galileei. Sfântul Grigorie cel Mare observă 
că Hristos nu Se lasă intimidat sau impresionat de starea socială a solicitantului; în cazul 
centurionului roman care îi făcuse o cerere similară, va merge personal (40 de omilii evan- 
ghelice, 28). 

1% Joan 4, 47. 

*6 Joan 4, 48. 

trăiește!":*%, acela a crezut în cuvântul Lui și a plecat. Deci ce rol au 
cele spuse aici? A spus acestea fie din admiraţie față de samariteni, 
pentru că au crezut chiar și în lipsa minunilor, fie ca o mustrare 
pentru Capernaum, de unde era [slujitorul regesc] și care era soco- 
tit orașul Lui. Se vorbește despre un altul în Evanghelia după Luca 
și care a zis: „Cred, Doamne, ajută necredinței mele". Și acesta 
a crezut, dar nu deplin și statornic. Aceasta se vede din faptul că 
a căutat să afle în ce ceas l-a lăsat febra:%. Căci voia să știe dacă 
acest lucru s-a întâmplat de la sine sau la porunca lui Hristos. Deci, 
când a aflat că „ieri, la ceasul al șaptelea, a crezut el și toată casa'%5 
lui”:%5, Vezi că a crezut atunci când i-au spus slugile, nu când i-a 
spus Hristos? Deci El a zis acestea pentru a mustra gândul cu care a 
venit acela și astfel l-a tras mai mult spre credinţă, căci mai înainte 
de minune acela nu prea credea. 

Că a venit și L-a rugat nu e nimic de mirare. Este ceva obișnuit 
ca părinții, din multa dragoste pe care o au [pentru copii], să meargă 
nu numai la doctorii în care au încredere, ci și cu cei în care nu au 
încredere să vorbească, pentru că vor să nu lase nimic la o parte. A 
mers la El din întâmplare, pentru că L-a văzut atunci când a venit 
din Galileea. Dacă ar fi avut credință puternică, nu s-ar fi lenevit, 
ci, de vreme ce copilul trăgea să moară, ar fi venit în ludeea. lar 
dacă s-a temut, nici așa nu este îndreptățit. 

Vezi, dar, cum cuvintele însele dezvăluie neputinţa acelui băr- 
bat? Dacă nu înainte, atunci măcar după ce l-a mustrat pentru gân- 
dul lui trebuia să-și închipuie ceva măreț despre Hristos. lată însă 
că încă se târăște pe pământ, căci a zis: „Coboară-Te înainte de a 
muri copilul meu!':*7 De parcă El nu putea să îl învieze și după 
moarte și de parcă nu știa în ce stare se afla copilul. De aceea l-a 
mustrat și i-a trezit conștiința, arătând că minunile se săvârșesc în 


»& Joan 4, 50. Cuvinte similare sunt rostite de prorocul Ilie în circumstanţe asemănătoare 
(cf. 3 Regi 17, 23). 

93 De fapt, Marcu 9, 24. O eroare a predicatorului. 

1954 Cf. Joan 4, 52. 

%5 În lumea romană, familia (care includea și sclavii) unui dominus (stăpânul casei - 
domus) împărtășea religia acestuia, în calitate de pater familias. Se produce o dublă tămă- 
duire: fiul demnitarului e izbăvit de moartea trupească, în vreme ce demnitarul însuși 
este mântuit de moartea cea veșnică prin credinţa în Domnul lisus Hristos (cf. SFÂNTUL 
CHIRIL AL ALEXANDRIEI, Comentariu la Evanghelia după loan, 2, 5). 

1956 Joan 4, 52-53. 

:%7 Joan 4, 49. 


ed 

primul rând spre folosul sufletului. În acest caz l-a vindecat și pe 
tatăl, care prin modul de cugetare pe care îl avea nu era mai puțin 
bolnav decât copilul. A făcut așa ca să ne înduplece să luăm aminte 
la El nu datorită semnelor, ci datorită învăţăturii Lui. Semnele 
nu sunt pentru cei credincioși, ci pentru cei necredincioși și mai 
pământești la înțelegere. 


3. Atunci însă, datorită durerii, nu a luat aminte prea mult la 
cuvintele Lui, ci doar la cele spuse despre copil. Mai apoi însă avea 
să-și amintească cele spuse și să-și agonisească de aici cel mai mare 
folos. Așa s-a și întâmplat. Dar de ce sutașului i-a făgăduit Hristos 
de bunăvoie, fără să fie chemat, că va veni la el, iar aici, deși a fost 
chemat, a refuzat? Pentru că în cazul aceluia credința era deplină. 
De aceea i-a făgăduit că va veni - ca să înțelegem câtă bunăvoință 
avea sutașul și că slujitorul regesc era nedesăvârșit. 

De vreme ce L-a zorit atâta, zicându-i: „Coboară-Te!, și nu știa 
limpede că Acela putea să vindece chiar și nefiind de față, El îi arată 
că și acest lucru Îi stă în putință. Astfel, prin faptul că lisus nu a fost 
de față, acesta a înţeles ceea ce sutașul a știut de la sine. Deci, când a 
zis: „Dacă nu veţi vedea semne și minuni, nu veţi crede":%8, a vrut să 
spună: „Încă nu aveţi credința cuvenită, ci încă gândiţi despre Mine 
ca despre un proroc. Deci, descoperindu-Se pe Sine și arătându-le 
că trebuie să creadă în EI chiar și în lipsa semnelor, le zicea cele pe 
care le-a spus și lui Filip: „Crezi că Eu sunt întru Tatăl și Tatăl întru 
Mine? Dacă nu, credeți-Mă pentru lucrările acestea'"*%%. 

„lar pe când el cobora, l-au întâmpinat slugile zicându-i: «Fiul 
tău trăiește». Și cerea deci să afle de la ele ceasul în care i-a fost 
mai bine. Deci i-au spus: «leri, în ceasul al șaptelea'*7, l-au lăsat 
frigurile». Așadar, tatăl a cunoscut că în ceasul acela a fost în care 
lisus i-a zis: «Fiul tău trăiește». Și a crezut El și toată casa lui."*7 
Vezi cum s-a vădit minunea? Nu oricum, nici la întâmplare s-a 
săvârșit izbăvirea de primejdie, ci dintr-odată, de unde se vede că 
ceea ce s-a petrecut nu a fost un fenomen natural, ci o lucrare a 


'%8 Joan 4, 48. Hristos îi apostrofează pe iudei deoarece aveau puţină credinţă și cereau 
prezenţa Sa fizică. Dacă ar fi fost credincioși cu adevărat, ar fi fost încredințați că 
Dumnezeu este peste tot (cf. SFÂNTUL GRIGORIE CEL MARE, 40 de omilii evanghelice, 28). 
199 Joan 14, 10-41. 

57 Ora unu după-amiază. 

i Joan 4, 51-53. 


az SFÂNTUL IOAN GURĂ DE AUR 


lui Hristos. Fiind copilul chiar la porţile morţii, după cum și tatăl 
a arătat zicând: „Coboară-Te înainte de a muri copilul meu!, deo- 
dată s-a izbăvit de boală, lucru care și pe slugi le-a uimit. Acelea 
l-au întâmpinat poate nu numai pentru a-i da vestea cea bună, ci 
și socotind că venirea lui lisus era de acum de prisos. Știau că el s-a 
dus acolo. De aceea l-au întâlnit pe același drum. lar omul, lăsând 
la o parte frica, a început să se plece spre credință și, voind să arate 
că datorită drumului pe care l-a făcut el s-a petrecut aceasta, își 
dădea silința ca să nu se creadă că în zadar s-a străduit. De aceea a 
voit să afle toate în amănunt. „Și a crezut el și toată casa lui” Într-a- 
devăr, mărturia era de netăgăduit. Cei care nu au fost de faţă și 
nici nu L-au auzit pe Hristos vorbind, nici nu au știut timpul [când 
s-a petrecut minunea], aflând de la stăpân că aceea era vremea, au 
primit dovada de netăgăduit a puterii Lui. De aceea au crezut și ei. 

Deci ce avem de învățat de aici? Să nu așteptăm minuni, nici 
să nu căutăm dovezi ale puterii lui Dumnezeu. Văd și acum mulți 
care au devenit mai evlavioși atunci când, având copilul suferind 
sau soția bolnavă, s-au bucurat de oarecare alinare. Trebuie totuși 
ca și în situația în care nu dobândesc [cele ce cer] să continue în 
același fel a-l mulțumi și a-L slăvi. Acesta este semnul slugilor des- 
chise către ascultare, al celor statornici care Îl iubesc pe Stăpânul 
așa cum se cuvine: a alerga la El nu numai când sunt ușurați, ci și 
atunci când sunt chinuiţi. Și acestea sunt lucrări care arată purta- 
rea de grijă a lui Dumnezeu. „Căci pe cel pe care îl iubește Domnul 
îl ceartă și îi biciuiește pe toți fiii pe care îi primește”? Cel care Îl 
slujește doar când are parte de bine nu arată semne de prea mare 
dragoste, nici nu-L iubește cu adevărat pe Hristos. Și de ce să vor- 
besc de sănătate, de belșug de bani, de sărăcie sau de boală? Chiar 
și de gheenă dacă ai auzi sau de alt lucru cumplit, nici așa nu tre- 
buie să renunți la a-L lăuda pe Dumnezeu, ci să suferi și să înduri 
toate pentru dragostea față de El. Acesta este semnul slugilor bine- 
voitoare și al sufletului neclintit. Cel care se află în această stare 
și pe cele prezente le va îndura cu ușurință și bunătățile viitoare 
le va dobândi și se va bucura de multă îndrăzneală înaintea lui 
Dumnezeu. Fie ca noi toți să dobândim aceasta, cu harul și cu iubi- 
rea de oameni ale Domnului nostru lisus Hristos, Căruia fie slava 
în vecii vecilor. Amin. 


1072 Evrei 12, 6. 

„Aceasta este a doua minune pe care a făcut-o iarăși 
lisus venind din ludeea în Galileea. După acestea era o 
sărbătoare a iudeilor și lisus S-a suit la Ierusalim.” 


(loan 4, 54; 5,1) 


1. După cum, în cazul minelor de aur, cel priceput la aceasta 
nu trebuie să treacă cu vederea nici cea mai mică vână, căci 
ar putea extrage de acolo multă bogăţie, tot așa și în cazul 
dumnezeieștilor Scripturi, nu este lipsit de pagubă a trece cu 
vederea fie și numai o iotă sau o cirtă, ci trebuie să le cercetăm 
pe toate. Căci toate sunt spuse de Duhul Sfânt și nimic nu este 
în ele de prisos. 

la aminte, dar, și la ceea ce spune acum evanghelistul: 
„Aceasta este a doua minune pe care a făcut-o iarăși lisus venind 
din ludeea în Galileea”. Nu întâmplător a spus „a doua”, ci pentru 
a scoate în evidenţă faptul minunat petrecut cu samaritenii, ară- 
tând că, și după săvârșirea celei de a doua minuni, aceia care au 
văzut nu au ajuns la înălțimea acestora care nu au văzut nimic. 
„După aceasta era o sărbătoare a iudeilor.” Ce sărbătoare? Eu 
cred că era Cincizecimea'%8, „Și S-a suit la lerusalim.” Mereu de 
sărbători mergea în cetate, pe de o parte ca să Se arate prăznuind 
împreună cu ei, pe de altă parte ca să atragă mulțimea lipsită de 
vicleșug. Mai ales în aceste zile se adunau oamenii mai simpli. 


'*5 Sărbătoarea menționată aici este dificil de identificat. S-au propus: Paștile (cf. SFÂNTUL 
IRINEU DE LYON, Împotriva ereziilor, 2, 22), Sărbătoarea Corturilor, Purimul, Cincizecimea 
etc. Oricum, era o zi de Sabat, un nou prilej de scandal pentru farisei și un prilej optim de 
proclamare, din partea evanghelistului, a superiorității lui lisus față de Sabat și Moise. 

„Este în lerusalim o scăldătoare a oilor: numită în evreiește:* 
Vitezda:*%, având cinci pridvoare:7. În ea zăceau mulțime de bol- 
navi, șchiopi, orbi, uscații“”, așteptând mișcarea apei." Ce fel de 
vindecare este aceasta? La ce taină se referă? Căci acestea nu au fost 
scrise la întâmplare sau în zadar, ci ne descriu cele viitoare ca într-o 
imagine sau într-un tablou, pentru ca faptul cu totul neobișnuit, 
petrecându-se pe neașteptate, să nu clatine multora puterea 
credinţei. Deci la ce se referă? Urma să fie dat botezul, care are 
multă putere și foarte mare dar, botezul ce curățește toate păcatele 
și pe cei morți îi face vii. Ca într-un tablou preînchipuie acestea 
prin scăldătoare și prin multe altele. 

La început a dat apa care curățește petele trupului și pe cei care 
par întinați dar nu sunt, cum ar fi cei care s-au atins de un mort, 
cei atinși de lepră sau de altele asemenea. În Vechiul Testament pot 
fi văzute multe lucruri săvârșite prin apă, tocmai din această pri- 
cină!*%. Dar să ne întoarcem acum la ceea ce este mai urgent. După 


4 De fapt, o scăldătoare lângă Poarta numită „a Oilor”, aflată în partea de nord-est a 
Ierusalimului, refăcută de Neemia (cf. Neemia 3, 1) și cunoscută astăzi ca „Poarta Leilor” 
sau „Poarta Sfântului Ștefan”. 

75 În realitate, în aramaică. Ebraica nu mai era vorbită de câteva secole în Israel. 

75 Numele corect este Betesda. Fonetismul numelor proprii biblice este, din nefericire, tri- 
butar pronunţiei specifice limbii medio-grecești, diferită de cea a elinei clasice și biblice. 
Betesda (Vitezda), în aramaică Beit Hasda, se traduce: „Casa milei”. În locul respectiv se 
aflau două bazine excavate în stâncă pentru colectarea apei de izvor și de ploaie. Arheologii 
contemporani au descoperit locul respectiv, observând că bazinul de nord avea dimensiu- 
nile de 40/50 m, iar cel de sud, de 48/57 m, cu o adâncime maximă de 14 m. Bazinele erau 
despărțite printr-un zid gros de 6,5 m. În lateral, Irod cel Mare a construit cinci porticuri. 
Situl arheologic al bazinului se află lângă biserica Sfânta Ana. Multe manuscrise însem- 
nate prezintă variante de nume: Betsaida (cunoscută localitate lângă lacul Ghenizaret) sau 
Betsada (după losefus Flavius), Betzetha etc. Aceste băi constituiau locuri publice impor- 
tante, unde se desfășura o mare parte din viața socială a orașelor antice. 

1977 De fapt, porticuri. Fericitul Augustin le consideră ca simbol al celor cinci cărți ale lui 
Moise, Pentateuhul (Comentariu la Evanghelia după loan, 17, 2). 

'7%% Hristos alege cu bună știință un bolnav incurabil și fără speranţă de tămăduire, spre a 
dovedi puterea Sa dumnezeiască (cf. TEODOR DE MOPSUESTIA, Comentariu la Evanghelia 
după loan, 17, 2). Un alt motiv pentru care îl alege pe acest bolnav este acela de a dovedi 
egoismul și cruzimea celor din jur, care au refuzat să îl ajute (cf. AMFILOHIE DE ICONIUM, 
Cuvântarea 9). 

*» Joan 5, 2-3. Precizarea „așteptând mișcarea apei” lipsește din majoritatea manuscrise- 
lor importante și din cele mai vechi ale Noului Testament. Cromatius de Aquileea observă 
că în Biserică apa curăţitoare a botezului este mișcată mereu, nu o dată pe an, ci zilnic, 
nu de un înger, ci de Duhul ce! Sfânt; apa aceasta tămăduiește atât sufletul, cât și trupul 
(Predica 14). 


1080 Cf. 4 Regi 5. 

cum am spus, mai întâi a făcut ca petele trupului să fie curăţite 
prin apă, iar apoi și diferite boli. Voind Dumnezeu să ne aducă mai 
aproape de darul botezului, nu numai întinăciunea, ci și bolile le-a 
vindecat. Imaginile mai apropiate de realitate - și în privința bote- 
zului, și a pătimirii și a celorlalte - erau mai grăitoare decât cele mai 
vechi. Așa cum scutierii care stau în preajma împăratului sunt mai 
străluciți decât cei care stau mai departe, tot așa se întâmplă și în 
cazul preînchipuirilor. 

Un înger se cobora și tulbura: apa:* și dădea putere tămădu- 
itoare, ca să înveţe iudeii că Stăpânul îngerilor poate cu mult mai 
mult să vindece toate bolile sufletului. Așa cum aici firea apei nu 
putea singură să vindece - căci atunci s-ar fi întâmplat acest lucru 
mereu -, ci doar prin lucrarea îngerului, tot așa și în cazul nos- 
tru, apa nu are putere singură, ci doar atunci când primește harul 
Duhului dezleagă toate păcatele. În jurul acestei scăldători „zăceau 
mulțime mare de bolnavi, orbi, șchiopi, uscați, așteptând mișcarea 
apei”:*&%, Atunci neputința îl împiedica pe cel care voia să se vin- 
dece, dar acum oricui îi stă în putere să se apropie. Căci nu este un 
înger'*+ cel care tulbură apa, ci Stăpânul îngerilor, Care lucrează 
toate. Acum cel bolnav nu poate spune: „Nu am om”. Nu poate 
spune: „Când vreau să cobor, altul se coboară înaintea mea”. 
Chiar și lumea întreagă de ar veni, harul nu se împuţinează, nici 
puterea nu se consumă, ci rămâne aceeași ca și mai înainte. Așa 
cum razele soarelui luminează în fiecare zi și nu se consumă, nici 
nu se micșorează lumina lor pentru că dau atât de mult, tot așa, ba 


»& Comentatorii moderni înclină să creadă că ne aflăm în fața unui fenomen natural. 

'%2 Cf. loan 5, 4. Versetul patru lipsește din majoritatea manuscriselor importante ale 
Noului Testament. Am văzut (cf. loan 2, 6 și 3, 5) că lisus înlocuise deja apa lustrală a 
abluţiunilor rituale cu apa botezului. Foarte probabil este o interpolare ulterioară a unui 
copist, necesară spre a explica enigmaticul verset 7. În loan 4, 13-14 din nou înlocuiește 
apa materială a fântânii lui lacov cu apa vieţii veșnice. Aici observăm că nu apa taumatur- 
gică a scăldătoarei Betesda, nici vreo intervenţie angelică, ci Hristos Însuși este cel care 
dăruiește tămăduirea. 

'%3 Joan 5, 3. 

'%8 În lumea antică, adeseori, asemenea băi erau considerate ca posedând calităţi tau- 
maturgice, asociate, de regulă, cu venerarea zeului Asclepios. Autorităţile templului din 
lerusalim nu priveau cu ochi buni asemenea practici. Demn de menţionat este faptul 
că în secolele următoare bazinele de la Betesda au fost utilizate ca locașuri de vindecare 
miraculoasă de către păgâni. Tertulian străvede aici o prefigurare a pogorârii Duhului 
Sfânt peste apa botezului creștin (Despre botez, 6). 

85 Joan 5, 7. 

chiar cu mult mai mult, lucrarea Duhului nu se micșorează nicide- 
cum datorită mulțimii celor care se bucură de ea. 

Aceasta s-a petrecut pentru ca cei care au învăţat că bolile tru- 
pului pot fi vindecate prin apă, fiind pregătiți prin aceasta mult 
timp, să creadă cu ușurință că și bolile sufletului pot fi vindecate. 

Și de ce lisus, lăsându-i pe toţi la o parte, a venit la cel bol- 
nav de treizeci și opt de ani'%*? De ce l-a întrebat: „Vrei să te faci 
sănătos?":%7 Nu ca să afle - căci nu avea nevoie —, ci ca să arate 
stăruința aceluia și ca să știm că din acest motiv i-a lăsat pe ceilalți 
și avenit la el. 

Dar bolnavul ce a făcut? I-a răspuns și a zis: „Doamne, nu am 
om ca, atunci când se tulbură apa, să mă arunce în scăldătoare. 
Până când vin, altul se coboară înaintea mea':%8. De aceea l-a între- 
bat: „Vrei să te faci sănătos?”, ca să învăţăm acestea. Și nu i-a zis: 
„Vrei să te vindec?” - căci deocamdată acela nu gândea nimic măreț 
despre El -—, ci: „Vrei să te faci sănătos?” 

Stăruinţa paraliticului este de mirare. De treizeci și opt de ani 
fiind bolnav, aștepta în fiecare an să se izbăvească de boală; stăruia 
și nu renunța. Dacă anii care au trecut nu au putut să-l clintească 
din loc, atunci măcar cei ce aveau să fie oare nu ar fi putut face 
aceasta, dacă nu era stăruitor? Dar gândește-te că este foarte posi- 
bil ca și ceilalți bolnavi aflaţi acolo să fi vegheat. Căci nu se știa 
vremea când avea să se tulbure apa. Șchiopii și ciungii puteau să fie 
atenţi, dar orbii cum vedeau? Poate că erau înștiințaţi de zgomotul 
pricinuit. 


2. Să ne rușinăm, dar, iubiţilor, să ne rușinăm și să suspinăm 
pentru multa noastră nepăsare! Acela aștepta de treizeci și opt de 
ani și, deși nu a dobândit ceea ce voia, nu a renunţat. Și nu a dobân- 
dit nu pentru că era nepăsător, ci pentru că era împiedicat și împins 
de ceilalți. Dar nici așa nu a dat înapoi. Noi însă, dacă stăruim 
cerând ceva vreme de zece zile și nu dobândim, ne lenevim și nu 
mai avem aceeași râvnă. În cele lumești stăruim atâta vreme: facem 
armata, trudim, împlinim slujbe de robi și adesea până la urmă 
nici nu obținem ceea ce nădăjduim. Dar pe lângă Stăpânul nostru, 


“55 Unii comentatori au asociat vârsta acestui paralitic cu numărul de ani în care poporul 
Israel a rătăcit în pustie, înainte de a intra în Canaan. 

7 Joan 5, 6. 

88 Joan 5, 7. 

Care răsplătește peste măsura ostenelilor - căci zice: „Nădejdea nu 
rușinează”:*% -, nu răbdăm să stăruim cu râvna cuvenită. De câtă 
osteneală nu sunt vrednice acestea? Chiar și de nu am primi nimic, 
oare nu trebuie socotit vrednic de mii de bunătăţi faptul în sine de 
a vorbi cu El mereu? Cere osteneală rugăciunea neîncetată? Dar 
spune-mi: care virtute nu cere osteneală? 

„Dar acest lucru” - spui tu - „este cu totul de neînțeles: că 
plăcerea însoțește răutatea, iar osteneala însoțește virtutea.” Cred 
că mulți caută să înţeleagă aceasta. Deci, până la urmă, care este 
pricina? 

Dumnezeu ne-a dat la început viață slobodă de griji și lip- 
sită de osteneli. Dar noi nu am folosit darul așa cum se cuvenea, 
ci l-am nimicit prin nelucrare și am căzut din Paradis. De aceea, 
începând de atunci, a făcut ca viața noastră să fie plină de oste- 
neală. Dumnezeu, ca și cum S-ar îndreptăţi față de neamul ome- 
nesc, spune: „La început v-am dat desfătare, dar datorită delăsării 
v-aţi făcut mai răi. De aceea am rânduit să aveţi parte de osteneli și 
sudoare”. 

Dar, de vreme ce nici acea osteneală nu i-a ţinut în frâu, le-a 
dat lege cuprinzând multe porunci, așa cum unui cal nărăvaș i se 
pun zăbală și frâu ca să-și domolească neastâmpărul, așa cum fac 
dresorii de cai. De aceea viața noastră este plină de osteneală: pen- 
tru că lipsa de osteneală ne-a dăunat. Firea noastră nu suportă să 
fie nelucrătoare, ci lesne înclină spre rău. Să zicem că cel cumpătat 
nu are nevoie de osteneli, nici cel care împlinește alte virtuţi, ci 
săvârșesc toate în tihnă. Atunci cum ne-am folosi de această rela- 
xare? Oare nu spre nesăbuinţă și îngâmfare? 

„Dar de ce” - întrebi tu - „răutatea e însoţită de multă plă- 
cere, iar virtutea de osteneală și sudoare?” Și ce mulțumire ai avea 
sau pentru ce ai primi plată dacă nu te-ai ostenit? Pot să-ți arăt și 
acum mulți oameni care prin firea lor urăsc împreunarea cu femei 
și fug, de tovărășia lor ca de ceva pângărit. Oare îi vom numi pe 
aceștia „cumpătați” sau îi vom încununa sau îi vom face vestiți în 
public? Spune-mi! Nicidecum. Căci cumpătarea înseamnă înfrâ- 
nare și a birui plăcerile care se luptă împotriva ta. Și în războaie, 
trofeele sunt mai strălucitoare atunci când luptele sunt mai crunte, 
nu atunci când nimeni nu se ridică împotrivă. 


'%% Romani 5, 5. 

Sunt și mulți molatici din fire. Oare îi vom numi pe aceștia 
„blânzi”? Nicidecum. De aceea și Hristos, vorbind despre trei 
feluri de fameni, pe cei din primele două categorii îi lasă la o 
parte, lipsiți de cunună, iar pe cei din a treia categorie îi duce în 
Împărăţie:o». 

„Dar de ce e nevoie de rău?” — întrebi tu. Și eu spun același 
lucru. Cine este creatorul răului? Cine altul decât nepăsarea cea 
de bunăvoie? „Dar ar fi trebuit” - zici tu — „să existe numai oameni 
buni” Și ce este propriu celui bun? Să fie treaz și să vegheze, sau să 
doarmă și să sforăie? 

„Dar de ce” - întrebi tu - „nu este considerat bun cel care 
izbândește ceva fără osteneală?” Îmi spui cuvinte de dobitoace și 
de mâncăi care socotesc pântecele dumnezeu. Ca să [înţelegi] că 
aceste cuvinte sunt semn de lenevie, răspunde-mi la aceasta: să 
zicem că ar fi un împărat și un general și, în timp ce împăratul se 
îmbată și doarme, generalul se ostenește și dobândește biruinţa. 
Cui îi atribui biruința? Cine a dobândit plăcerea ca rod al faptelor 
sale? 

Vezi că sufletul se bucură mai mult de acelea pentru care s-a 
ostenit? De aceea [Dumnezeu] a amestecat virtutea cu osteneli, 
voind să apropie sufletul de ea. De aceea virtutea, fie și dacă nu 
o practicăm, o admirăm, în vreme ce răutatea, chiar de ar fi foarte 
plăcută, o condamnăm. 

lar dacă întrebi: „De ce nu îi admirăm pe cei care sunt buni 
din fire mai mult decât pe cei care sunt astfel prin voință?” [voi 
răspunde] că este drept ca cel care se ostenește să fie pus mai presus 
decât cel care nu se ostenește. 

„Și de ce ne ostenim acum?” -— întrebi tu. Pentru că lipsa de 
osteneală nu ai primit-o așa cum trebuie. Și, dacă ar fi să cerce- 
tăm în amănunt, nelucrarea și în alt fel ne-a vătămat și ne-a prici- 
nuit multă suferință. Dacă vrei, hai să închidem un om undeva și 
doar să-l hrănim și să-l îndestulăm, fără a-l lăsa să meargă, fără a-l 
scoate la muncă. Să se bucure de masă și de somn și să se desfăteze 
neîncetat. Dar ce ar putea fi mai jalnic decât o astfel de viață? „Dar 
una este să lucrezi” - zici tu — „și alta să trudești” Totuși atunci|, 


*9%0 Cf Matei 19, 12. 
*9 De virtute. 

la început, ] era cu putință să muncești fără trudă. „Este cu putință 
aceasta?” — întrebi. Da, este. Aceasta și Dumnezeu a voit-o, dar 
tu nu ai îngăduit-o. De aceea te-a pus să lucrezi grădina Raiului, 
rânduindu-ți muncă, dar fără să o amestece cu osteneală. Căci, 
dacă omul s-ar fi ostenit de la început, [Dumnezeu] nu ar fi stabilit 
acest lucru mai apoi ca pedeapsă. 

Este cu putință munca lipsită de trudă, ca în cazul îngerilor. lar 
[ca dovadă] că aceștia lucrează, ascultă cezice [prorocul]: „Cei tari în 
putere, care faceți cuvântul Lui”. Acum lipsa puterii pricinuiește 
multă trudă, dar atunci nu era așa. „Cel care a intrat în odihna Lui 
s-a odihnit” — zice - „de lucrările lui, precum Dumnezeu de ale 
Sale." Aici nu se referă la lipsa de lucrare, ci la lipsa de trudă. Căci 
și Dumnezeu și acum lucrează, după cum spune și Hristos: „latăl 
Meu până acum!'*4 lucrează!*5%; și Eu lucrez'19%. 

De aceea vă îndemn ca, lepădând toată neglijența, să vă arătaţi 
sârguitori către virtute. Plăcerea pricinuită de răutate este de scurtă 
durată, iar întristarea este nesfârșită. Bucuria provenită din virtute, 
dimpotrivă, este fără sfârșit, iar osteneala este trecătoare. Aceea, 
chiar și înainte de încununare, îl ridică pe lucrătorul ei, hrănindu-l 
cu nădejdea. Aceasta însă și înainte de osândă îl pedepsește pe 
lucrătorul ei, aducând frică și strâmtorare conștiinței, precum și 
bănuieli față de toate. Faţă de câte osteneli și de câte sudori nu sunt 
acestea mai rele? 


'09 Psalmul 102, 20. 

1093 Evrei 4, 10. 

'+ Sfântul Atanasie cel Mare înțelege acest „acum” ca un prezent continuu, ca exprimând 
veșnicia. Așadar, Fiul este coetern și consubstanţial cu Tatăl (Cuvânt împotriva arienilor, 
2, 16, 20-22), iar lucrarea celor două Persoane treimice nu poate fi despărțită (cf. SFÂNTUL 
ILARIE DE PICTAVIUM, Despre Sfânta Treime, 9, 44). 

'*% Teologia rabinică a vremii avea opinii diferite despre activitatea divină: unii conside- 
rau că Dumnezeu nu mai creează nimic, ci doar continuă activitatea de judecare a lumii. 
Alţii afirmau că minunile sunt, de fapt, creaţii noi în ordinea universului. Alte opinii 
- pe linia lui Filon de Alexandria (Alegoria legilor, 1, 8) - accentuau faptul că activitatea 
lui Dumnezeu este continuă, El neîncetând să susțină în existenţă întreaga creație, total 
dependentă de El. Se accepta ideea că Dumnezeu continuă lucrarea Sa și în zi de Sabat, 
însă acest lucru era privilegiul Său exclusiv. Săvârșind minuni în zi de Sabat, lisus conti- 
nuă, de fapt, opera creatoare a Tatălui, recreând omul prin „nașterea din nou, din apă și 
din Duh”; Mântuitorul dovedește astfel caracterul Său divin, care Îl îndrituiește să „dez- 
lege” ziua de odihnă. 

109% Joan 5, 17. 

Dacă nu ar fi acestea, ar fi plăcere; dar ce este mai josnic decât 
această plăcere? De îndată ce apare, se veștejește și piere, fugind 
mai înainte de a fi dobândită, fie că vorbeşti de [plăcerea] trupuri- 
lor sau a desfătării sau a banilor. Acestea nu încetează a îmbătrâni 
pe zi ce trece. Și, dacă este și osândă și pedeapsă pentru această 
|plăcere], ce poate fi mai jalnic decât cei care se împărtășesc de ea? 

Știind deci acestea, să răbdăm toate pentru virtute. Astfel ne 
vom bucura de adevărata plăcere, cu harul și cu iubirea de oameni 
ale Domnului nostru lisus Hristos, împreună cu Care fie slava 
Tatălui și Sfântului Duh în vecii vecilor. Amin. 


Omilia 37 


„l-a zis lisus: «Voiești să te faci sănătos?» Bolnavul 
I-a răspuns: «Da, Doamne, dar nu am om să mă arunce în 
scăldătoare când se tulbură apa.»” (loan ș, 6-7) 


1. Mare este câștigul [ce vine] din dumnezeieștile Scripturi și 
folosul din ele este dăinuitor. Aceasta o arată și Pavel, zicând: „Căci 
toate câte s-au scris mai înainte s-au scris spre învățătura noastră, la 
care au ajuns sfârșiturile veacurilor, pentru ca prin răbdarea și mân- 
gâierea [carevin] din Scripturi să avem nădejde". Dumnezeieștile 
cuvinte sunt vistierie a tot felul de leacuri. Fie că trebuie să stingem 
nechibzuința, sau să adormim poftele, sau să călcăm în picioare 
iubirea de bani, sau să trecem cu vederea durerea, sau să dobândim 
bucuria și să cultivăm răbdarea, aici putem afla izvor îmbelșugat. 
Cine dintre cei îmbătrâniţi în sărăcie îndelungată sau cuprinși de 
boală grea nu va afla multă mângâiere citind acest pasaj? 

Fiind acesta paralizat de treizeci și opt de ani și văzând în fie- 
care an pe alţii izbăviţi, iar pe sine cuprins de boală, nici așa nu 
a renunțat și nu a deznădăjduit. Și nu numai întristarea față de 
trecut, ci și deznădejdea față de viitor era de ajuns ca să-l doboare. 

Ascultă, dar, cele spuse și înțelege cât de mare era tragedia ace- 
luia! Când Hristos a zis: „Voiești să te faci sănătos?”, acela a răspuns: 
„Da, Doamne, dar nu am om care să mă arunce în scăldătoare când 
se tulbură apa"'*8. Ce ar putea fi mai jalnic decât aceste cuvinte? Ce 
poate fi mai întristător decât aceste lucruri? Ai văzut inimă zdro- 
bită de boală îndelungată? Ai văzut cum tot focul lui era reținut? 
Căci nu a rostit nicio hulă, așa cum îi auzim pe mulți spunând în 
necazuri. Nu și-a blestemat zilele, nu s-a indignat de întrebare, nici 
nu a zis: „Ai venit să râzi de noi și să ne batjocorești, de întrebi 


*%97 Romani 15, 4; 1 Corinteni 10, n. 
198 Joan 5, 6-7. 

dacă vreau să mă fac sănătos?” ci [i-a răspuns] cu blândeţe și cu 
multă îngăduință: „Da, Doamne”. Nu știa atunci cine era Cel care 
îl întreba, nici că avea să-l vindece. Și totuși I-a povestit toate cu 
îngăduință și nu l-a cerut nimic mai mult, ca și când ar fi vorbit 
cu un doctor și voia doar să-i arate suferința sa. Poate că aștepta ca 
Hristos să-i fie de folos în acest sens - adică să-l arunce în apă - și 
voia să-L atragă prin aceste cuvinte. Dar Hristos cea făcut? Arătând 
că pe toate le poate face prin cuvânt, i-a zis: „Ridică-te, ia-ţi patul:*% 
și umblă”. 

Unii cred că acesta este cel din textul de la Matei". Dar nu 
este. Și aceasta se vede din multe lucruri. În primul rând, din lipsa 
oamenilor care să-i stea în preajmă. Acela [de la Matei] avea mulți 
oameni care îl purtau și îl îngrijeau, dar acesta nu avea pe nimeni. 
De aceea și zicea: „Nu am om”. Apoi se vede și din răspuns. Acela nu 
a zis nimic, în vreme ce acesta a povestit toate cele despre sine. Și, 
în al treilea rând, [se vede] din perioada anului. Cele cu acesta s-au 
petrecut în zi de sărbătoare, Sabatul, iar cele cu acela, în altă zi. Și 
locul este diferit. Unul a fost vindecat în casă, celălalt lângă scăldă- 
toare. Și felul vindecării este deosebit. Acolo i-a zis: „Fiule, iertate 
îţi sunt păcatele”"*, iar aici mai întâi îi vindecă trupul, iar apoi se 
îngrijește de suflet. Acolo a fost vorba despre o iertare, căci i-a zis: 
„lertate îți sunt păcatele”, iar aici despre un îndemn și o ameninţare 
care să-l pună în siguranță. Căci i-a zis: „Să nu mai păcătuiești, ca 
să nu-ți fie ceva mai rău!"3 Și învinuirile iudeilor sunt diferite. Aici 
aduc înainte lucrul făcut în zi de Sabat, iar acolo Îl învinuiesc de 
blasfemie. 

la seama la covârșitoarea înțelepciune a lui Dumnezeu! Căci 
nu l-a ridicat imediat, ci mai întâi Și l-a apropiat prin întrebare, 
pregătind calea pentru credința de mai târziu. Și nu l-a ridicat doar, 


'*9 Termenul grecesc utilizat aici, rp&ffaros, nu are sens de „pat”, ci acela de „rogojină, 
saltea, așternut, targă”. „Patul” a fost tâlcuit alegoric ca reprezentând trupul omenesc. 
În acest caz, îndemnul Mântuitorului „ia-ţi patul tău și umblă” trebuie înţeles în sensul 
stăpânirii depline a trupului și a pasiunilor sale spre a evita păcatul (cf. CAESARIUS DIN 
ARLES, Predica 17i, 1). Fericitul Augustin vede aici un îndemn la a purta unii altora pove- 
rile și neputinţele (Cornentariu la Evanghelia după loan, 17, 9, 2-3). 

"% Joan 5, 8. 

“o Cf. Matei 9, 6. 

"2 Matei 9, 2. 

"5 Joan 5, 14. Scriptura amintește, uneori, păcatul drept una dintre cauzele suferințelor 
fizice și ale bolilor (cf 2 Regi 4, 4; 3 Regi 13, 4). 

ci i-a și poruncit să-și ridice patul, pentru ca minunea petrecută să 
fie demnă de crezare și nimeni să nu creadă că este vorba despre o 
iluzie sau o prefăcătorie. Pentru că nu ar fi putut să-și ducă patul 
dacă membrele nu i-ar fi fost temeinic și bine întărite. 

Hristos adesea face așa pentru a închide cu totul gura celor care 
vor să se poarte față de E cu nerușinare. Și atunci când [a înmulțit] 
pâinile, ca să nu zică nimeni că [oamenii] s-au săturat pur și simplu 
și că a fost vorba despre o nălucire, a rânduit să rămână multe fărâ- 
mituri din pâini“*. Și leprosului pe care l-a curăţit i-a zis: „Du-te 
și arată-te preotului”"%. Astfel, dimpreună cu vindecarea, a dat și o 
dovadă foarte sigură, închizând gurile nerușinate ale celor care spu- 
neau despre EI că încalcă legile lui Dumnezeu. Și în cazul minunii 
cu vinul a făcut asemenea. Nu a arătat doar vinul, ci a poruncit să 
i se ducă mai-marelui ospăţului“*, astfel încât cel care nu văzuse 
nimic din cele petrecute să mărturisească, oferind astfel o dovadă de 
netăgăduit. De aceea și evanghelistul a zis că mai-marele ospăţului 
nu știa de unde era [vinul], pentru a arăta că mărturia era lipsită 
de părtinire. Și în alt loc, când a înviat un mort, a zis: „Daţi-i să 
mănânce”, ca să dea astfel un semn sigur al învierii. 

Și prin toate acestea îi convingea pe cei fără de minte că nu era 
un înșelător sau un aducător de năluciri, ci că a venit pentru mân- 
tuirea întregului neam omenesc. 

Dar de ce nu i-a cerut credință, așa cum a făcut cu orbii cărora 
le-a zis: „Credeţi că pot să fac aceasta?" Pentru că acesta încă nu 
știa lămurit cine era El. Căci nu înainte de a săvârși minunile, ci du- 
pă aceea făcea aceasta. Cei care văzuseră puterea Lui [vădindu-se] 
în alte situaţii pe bună dreptate aveau să audă aceasta. Dar celor 
care nu-L știau încă, ci aveau să-L cunoască de pe urma minuni- 
lor, le cerea credință după [săvârșirea] minunilor. De aceea Matei 
nu-L arată pe Hristos zicând aceasta încă de când abia începuse 
să săvârșească minuni, ci după ce vindecase deja pe mulți, când se 
adresează celor doi orbi. 

Tu însă vezi și așa credința paraliticului! Căci, când a auzit: „la-ţi 
patul tău și umblă!, nu a râs, nici nu a zis: „Ce înseamnă asta? Un 


»o4 Cf. Joan 6, 12-13. 
o5 Matei 8, 4. 

no Cf. loan 2, 8. 

»o7 Luca 8, 55. 

"8 Matei 9, 28. 

înger se coboară și tulbură apa și vindecă un singur om, iar Tu, om 
fiind, ai nădăjduit că poţi mai mult decât îngerii printr-un simplu 
cuvânt de poruncă? Acestea înseamnă înfumurare, îngâmfare și 
lucru vrednic de râs”. Dar nimic din toate acestea nu a zis, nici nu a 
gândit, ci, de îndată ce a auzit, s-a și ridicat. Și, făcându-se sănătos, 
nu s-a arătat nesupus față de Cel care i-a poruncit: „Ridică-te, ia-ți 
patul tău și umblă! 

Minunat este lucrul acesta, dar cele ce au urmat sunt și mai 
minunate. Faptul că a crezut la început, când nimeni nu îi făcea 
supărare, nu este atât de minunat, dar ceea ce s-a întâmplat mai 
apoi eu unul zic că este semn de mare curaj: faptul că, atunci când 
iudeii s-au înfuriat și se năpusteau asupra lui din toate părțile și îl 
împresurau, aducându-i învinuiri și zicând: „Nu-ţi este îngăduit 
să-ți iei patul”**, nu numai că a trecut cu vederea furia lor, dar L-a 
și propovăduit pe Binefăcătorul lui în mijlocul adunării cu multă 
îndrăzneală, închizând gura celor care vorbeau cu nerușinare. 
Când iudeii îl atacau, spunându-i cu mustrare și obrăznicie: „Este 
Sabat. Nu-ţi este îngăduit să-ţi iei patul”, auzi ce zice: „Cel care 
m-a făcut sănătos, Acela mi-a zis: «a-ţi patul tău și umblă»”", ca 
și când ar fi zis: „Sunteţi nebuni și v-aţi pierdut minţile dacă îmi 
cereți ca pe Cel care m-a izbăvit de o boală atât de îndelungată 
și de grea să nu-L consider învățător și să nu mă supun tuturor 
poruncilor Lui”. Dacă ar fi vrut să facă rău, ar fi putut răspunde 
altfel, cum ar fi: „Nu fac aceasta de bunăvoie, ci altul mi-a porun- 
cit. Dacă acest lucru este de osândit, osândiți pe cel care mi-a cerut 
aceasta și voi pune jos patul!” și ar fi tăinuit vindecarea. Căci știa 
bine că nu atât pentru încălcarea Sabatului, cât pentru vindecarea 
bolii erau mânioși. 

Dar nici aceasta nu a tăinuit-o, nici aceasta nu a spus-o, nici 
nu a cerut iertare, ci cu glas tare a mărturisit și a vestit binefacerea. 
Așa a făcut paraliticul, în vreme ce aceia iată câtă răutate au avut. 
Căci nu au întrebat: „Cine este cel care te-a făcut sănătos?” ci au 


“9 Joan 5, 10. Transportul unor obiecte în zi de Sabat era interzis, fiind considerat o formă 
de muncă. 

2 Respectarea Sabatului, împreună cu toate interdicțiile aferente, constituie unul dintre 
principalele prescripții ale Legii mozaice. Mulţi învățători ai Legii interziceau tratamen- 
tele medicale minore - nenecesare pentru salvarea vieții unui bolnav - în ziua Sabatului. 
Autorităţile religioase iudaice asimilau cele săvârșite de Mântuitorul lisus cu un trata- 
ment medical. 

"* Joan 5, 10-11. 

tăcut în această privinţă și tot pomeneau mereu de ceea ce le părea 
lor a fi încălcare a Legii: „Cine este cel care ţi-a zis: «la-ţi patul tău 
și umblă?» Dar cel vindecat nu știa cine este, căci lisus Se dăduse la 
o parte din mulțimea care era în acel loc”2. 

Și de ce S-a ascuns Hristos? În primul rând, pentru ca, nefiind 
El de față, mărturia să fie liberă de bănuială, căci cel care simţise 
că s-a vindecat era martor al binefacerii vrednic de crezare. Apoi, 
ca să nu aprindă și mai mult mânia acelora - căci știa că pentru cei 
care pizmuiesc fie și numai vederea celui pizmuit aprinde o scân- 
teie nu mică -, S-a îndepărtat și i-a lăsat să cerceteze ei fapta în 
sine, ca să nu mai spună El ceva despre Sine, ci să vorbească cei 
vindecați și acuzatorii înșiși. Căci și aceștia au mărturisit despre 
minune, pentru că nu au zis: „De ce ai poruncit ca acestea să se 
întâmple în zi de Sabat?” ci: „De ce faci acestea în zi de Sabat?” Nu 
erau revoltați pentru încălcarea Legii, ci erau invidioși din pricina 
izbăvirii paraliticului. 

Atât cât ține de fapta omenească, mai degrabă ceea ce a făcut 
paraliticul a fost faptă, în vreme ce EI [a folosit numai] cuvinte și 
vorbe. Așadar, aici face ca Sabatul să fie dezlegat prin altul, în vreme 
ce altădată a făcut aceasta prin EL Însuși, când a făcut tină și a uns 
ochii orbului“3. A făcut acestea nu încălcând Legea, ci covârșind 
Legea. Dar despre acestea vom vorbi mai târziu. Nu peste tot se 
apără în același fel când este învinuit cu privire la Sabat și trebuie 
să urmărim acest lucru cu exactitate. 


3. Deocamdată să vedem cât de mare răutate este pizma și cum 
orbește ochii sufletești, depărtând de la mântuire pe cel care este 
în stăpânirea ei. Așa cum nebunii adesea își înfig săbiile în ei înșiși, 
tot așa cei care pizmuiesc, către un singur lucru căutând - către 
vătămarea celui pizmuit -, nu mai iau seama la propria lor mântu- 
ire. Aceștia sunt mai răi și decât animalele. Căci acelea ne atacă fie 
când au nevoie de mâncare, fie când sunt mai întâi stârnite de către 
noi, daraceștia, chiar și atunci când au parte de binefaceri, adesea se 
poartă cu binefăcătorii lor ca și cu unii care le-au făcut nedreptăți. 
Așadar, aceștia sunt mai răi decât fiarele și asemenea demonilor, ba 
chiar mai răi decât aceia. Căci aceia au ură neîmpăcată faţă de noi, 


"> Joan 5, 12-13, 
"3 Cf. loan 9, 6. 

dar nu uneltesc împotriva celor care sunt de un neam cu ei. În acest 
fel, [prin această afirmaţie, |] și Hristos le-a închis gura iudeilor când 
spuneau că scoate demonii cu Beelzebul'“. 

Pizmașii nu s-au rușinat nici de firea comună a oamenilor, nici 
pe ei înșiși nu s-au cruțat. Ei își osândesc propriile suflete în locul 
celor pizmuiţi, pentru că în zadar și fără rost le umplu cu toată tul- 
burarea și neliniștea. De ce te întristezi de binele aproapelui tău? 
De fapt, trebuie să ne întristăm de relele pe care le pătimim, nu 
pentru că vedem că alții au parte de bine. 

De aceea acest păcat este lipsit de orice iertare. Cel desfrânat 
poate să spună că are pofte, hoţul că este sărac, iar ucigașul că are 
mânie. Ei au aceste scuze, măcar că sunt neputincioase și neînte- 
meiate, dar tu ce motiv ai? Spune-mi! Absolut niciunul, fără numai 
răutatea covârșitoare. Dacă ni s-a poruncit să-i iubim pe vrăjmași, 
de ce pedeapsă vom avea parte când îi urâm și pe cei care ne iubesc? 

Dacă cel care îi iubește pe cei care îl iubesc nu este cu nimic 
mai bun decât păgânii»s, de ce iertare, de ce îngăduinţă va avea 
parte cel care se pornește împotriva celor care nu i-au făcut nicio 
nedreptate? Ascultă ce spune Pavel: „De aș da trupul meu ca să fie 
ars, iar dragoste nu am, nimic nu-mi folosește”. Este limpede 
pentru oricine că acolo unde sunt pizmă și invidie cele ale dragostei 
au fost nimicite. Această patimă este mai rea și decât desfrânarea 
și adulterul. Acestea din urmă se răsfrâng doar asupra celui care le 
practică, dar tirania invidiei a distrus biserici întregi și toată lumea 
a mistuit-o. Aceasta este maica uciderii. Așa l-a ucis Cain pe fratele 
lui, [această patimă a avut-o] Isav faţă de lacov, fraţii lui losif față 
de acesta, diavolul față de oameni". 

Dar tu acum nu ridici viaţa cuiva, ci faci multe altele mai grave 
decât uciderea, căci îți dorești ca fratele tău să facă ceva rușinos, îi 
întinzi curse pretutindeni, cauţi să zădărnicești ostenelile lui pen- 
tru virtute, întristându-te pentru că acela este plăcut Stăpânului 
lumii. De fapt, nu împotriva aceluia lupţi, ci împotriva Celui slujit 
de acela. Pe Acela Îl insulţi prin aceea că pui cinstea ta mai presus 
de a Lui. Și mai rău decât toate este că acest păcat pare a fi ceva 
neînsemnat, când de fapt este mai greu decât celelalte. Chiar dacă 


4 Cf. Luca 11, 14-15. 

"5 Cf. Matei 5, 46-47. 

6 7 Corinteni 13, 3. 

"7 Cf Facerea 4, 4-9; 27, 41; 37, 11-20. 

dai milostenie, chiar dacă priveghezi, chiar dacă postești, ești mai 
ticălos decât toți dacă îl pizmuiești pe fratele tău. 

Aceasta se poate vedea din cele ce urmează. Odată, unul dintre 
corinteni a făcut desfrânare, dar a fost acuzat și degrabă s-a îndrep- 
tat. Cain l-a pizmuit pe Abel, dar nu s-a vindecat [de patimă], ci, 
deși Dumnezeu îi oblojea mereu rana, mai mult se întrista și se tul- 
bura, grăbindu-se spre ucidere. Deci această patimă este mai grea 
decât aceea și nu se vindecă ușor dacă nu suntem atenți. 

Deci să o smulgem cu totul din rădăcină, gândindu-ne că, 
așa cum atunci când ne mistuim |de ciudă] pentru cele bune ale 
celorlalți ne împotrivim lui Dumnezeu, tot așa, atunci când ne 
bucurăm împreună cu ei, Îi suntem plăcuţi și ne facem părtași 
la bunătăţile pregătite celor care izbândesc. De aceea și Pavel 
îndeamnă: „Bucuraţi-vă cu cei care se bucură și plângeţi cu cei care 
plâng”, ca să culegem roade însemnate din amândouă părțile. 

Gândindu-ne, dar, că, dacă suntem alături de cel care se 
osteneşte, ne facem părtași la cununile lui, chiar dacă nu ne oste- 
nim, să lepădăm toată pizma și să sădim dragostea în sufletele 
noastre, pentru ca, susținându-i pe fraţii care sunt plăcuţi [lui 
Dumnezeu], să dobândim și bunătăţile de acum și cele viitoare, cu 
harul și cu iubirea de oameni ale Domnului nostru lisus Hristos, 
prin Care și cu Care fie slava Tatălui și Sfântului Duh acum și puru- 
rea și în vecii vecilor. Amin. 


“:8 Romani 12, 15, 


Omilia 38 


„După acestea lisus l-a aflat în templu» și i-a zis: 
«lată, te-ai făcut sănătos. De acum să nu mai păcătuiești, 
ca să nu-ți fie ceva mai răul»” (loan 5, 14) 


1. Cumplit lucru este păcatul, cumplit și de suflet vătămător. 
De multe ori, revărsându-și otrava peste măsură, s-a atins și de tru- 
puri. Atunci când sufletul nostru pătimește în multe feluri, nu ne 
doare, dar, atunci când trupul primește fie și numai o vătămare 
mică, ne dăm toată silinţa ca să ne izbăvim de acea boală, pentru 
că este simțită. De aceea și Dumnezeu adesea pedepsește trupul 
pentru greșelile sufletului, pentru ca prin pedepsirea celui care este 
inferior să se vindece cel care este superior!” 

Tot așa și Pavel l-a îndreptat pe acel corintean care a desfrânat, 
tămăduind boala sufletului prin „pieirea trupului”"2. Prin tăierea 
trupului a îndepărtat răul, așa cum un doctor iscusit, atunci când 
nu poate vindeca hidropica sau boala splinei cu leacuri interne, 
cauterizează la exterior. Așa a făcut și Hristos cu paraliticul. lată 
cum a arătat aceasta zicând: „lată, te-ai făcut sănătos. De acum să 
nu mai păcătuiești, ca să nu-ţi fie ceva mai rău!” 

Deci ce învăţăm de aici? Mai întâi, că boala i-a fost pricinuită 
de păcate, în al doilea rând, că învățătura despre gheenă este vred- 
nică de crezare și, în al treilea rând, că pedeapsa este îndelungată și 
fără de sfârșit. Unde, dar, sunt cei care spun: „Doar într-un ceas am 
ucis și puţin timp am desfrânat și să am parte de osândă veșnică?” 
lată, nici acesta nu a păcătuit atâția ani câţi a fost pedepsit și totuși 
o viaţă întreagă de om a cheltuit în osândă. Căci păcatele nu se 
judecă după timp, ci după natura lor. 


"9 Cel vindecat se afla în templu, cel mai probabil pentru a da slavă lui Dumnezeu pentru 
vindecare. 

"22 Trupul. 

"= Sufletul. 

"22 1 Corinteni ş, 5. 

În plus, trebuie să știm că, fie și dacă am plătit din greu pen- 
tru păcatele dinainte, de cădem în aceleași [greșeli], vom pătimi 
din nou mult mai rău. Și pe bună dreptate! Căci cel care nici prin 
pedeapsă nu s-a făcut mai bun va avea parte de o și mai mare 
osândă, ca unul care este nesimţitor și disprețuitor. Pedeapsa în 
sine este de ajuns pentru a-l struni și a-l cuminţi pe cel care a alu- 
necat o dată. Dar, dacă nici după ce a fost aplicată pedeapsa nu s-a 
cumințit, ci a îndrăznit să facă aceleași [păcate], unul ca acesta pe 
bună dreptate va îndura pedeapsa, ca unul care și-a pricinuit-o el 
însuși. Dacă și aici suntem pedepsiți mai greu dacă, după ce am fost 
pedepsiţi, cădem iar în aceleași păcate, cum să nu ne temem și să 
tremurăm dacă am păcătuit și nu îndurăm nicio pedeapsă, ca unii 
care urmează să suferim fără sfârșit? 

„Și de ce” — întrebi tu - „nu sunt toți pedepsiţi astfel? Căci vedem 
pe mulţi dintre cei răi că sunt sănătoși, zdraveni și se bucură de zile 
bune.” Să nu ne încredem în acestea, ci tocmai din această pricină 
să-i plângem mai mult decât pe toți alţii, căci faptul că nu pătimesc 
nimic aici li se face pricină de mai mare pedeapsă dincolo. Și Pavel 
a arătat aceasta zicând: „Acum, dar, fiind judecaţi de Domnul, sun- 
tem pedepsiţi, ca să nu fim osândiți împreună cu lumea”"3. Cele de 
aici sunt spre povăţuire, iar cele de acolo spre pedeapsă. 

„Cum?” - întrebi tu. „Ioate bolile sunt urmare a păcatelor?” 
Nu toate, dar cele mai multe. Unele se nasc și din delăsare. Căci și 
lăcomia pântecelui și beţia și trândăvia nasc astfel de boli. 

Deci trebuie să urmărim mereu un singur lucru: să îndurăm cu 
mulțumire orice lovitură. Uneori [lovitura] vine de pe urma păca- 
telor, așa cum vedem în Cartea Regilor pe unul care din această 
pricină suferea de dureri de picioare':+. Vine și pentru dobândirea 
deschiderii către înțelegere, după cum Dumnezeu i-a spus lui lov: 
„Crezi că am rânduit acestea asupra ta din alt motiv decât acela ca 
tu să te arăţi drept?" 

Dar, în cazul acestor paralitici, de ce Hristos Se referă la păca- 
tele lor? Căci și celui de la Matei îi zice: „Îndrăznește, fiule! lertate 
sunt păcatele tale'”":S. [ar acestuia: „lată, te-ai făcut sănătos. Să nu 


"33 1 Corinteni 11, 32. 
"24 Cf 3 Regi 15, 23. 
"25 Joy 40, 8. 

n2* Matei 9, 2. 

mai păcătuiești!7 Știu că sunt unii care îl defăimează pe acest 
paralitic și spun că a auzit aceste cuvinte pentru că ÎL învinuise 
pe Hristos. Deci ce vom spune despre cel de la Matei, care a auzit 
aproape aceleași cuvinte? Căci și aceluia i-a zis: „lertate îţi sunt 
păcatele”. De aici se vede că nici el nu a auzit acestea dintr-o astfel 
de pricină. 

Și acest lucru îl putem înțelege mai bine din cele ce urmează. 
Căci zice: „După aceasta l-a găsit lisus în templu'":8. Acesta este 
semn de foarte mare evlavie. Căci nu a plecat în pieţe sau la plim- 
bare, nici nu s-a dedat desfătării și nepăsării, ci petrecea în templu. 
Deși avea să sufere un atât de puternic atac și să fie alungat de către 
toți de acolo, nimic din toate acestea nu l-a convins să se îndepăr- 
teze de templu. Deci, găsindu-l Hristos, după ce a vorbit cu iudeii, 
nimic de acest fel nu a dat de înțeles. Dacă ar fi vrut să-l învinuiască 
de așa ceva, i-ar fi zis: „lar faci aceleași lucruri și nici după ce te-ai 
vindecat nu te-ai făcut mai bun?” Însă nimic din acestea nu i-a zis, 
ci doar l-a asigurat pentru viitor. 


2. Dar de ce nu a pomenit de acestea când a vindecat șchiopi 
și ciungi? Eu cred că acestora" păcatele le-au pricinuit bolile, 
iar celorlalți o neputinţă fizică. Dacă nu ar fi așa, le-ar fi spus și 
celorlalți cele grăite acestora. De vreme ce această boală este mai 
grea decât toate celelalte, El îndreptează prin cea care este mai gravă 
și pe cele mai mici. Când a vindecat pe un altul și l-a îndemnat să 
dea slavă lui Dumnezeu, a făcut acest îndemn nu numai lui, ci, prin 
el, tuturor. Așa și aici, prin cele ce a zis paraliticilor, îi îndeamnă și 
îi sfătuiește și pe toţi ceilalți. 

În plus, trebuie spus și faptul că a văzut în sufletul lui multă 
răbdare și l-a îndemnat ca pe unul care putea primi porunca, atră- 
gându-l atât prin binefacerea făcută, cât și prin frica de relele vii- 
toare, [care ar fi putut să-i pună în primejdie] sănătatea. Vezi lipsa 
Lui de îngâmfare! Căci nu a zis: „lată, te-am făcut sănătos”, ci: „le-ai 
făcut sănătos. Să nu mai păcătuiești!” Și, de asemenea, nu a zis: „Ca 
să nu te pedepsesc”, ci: „Ca să nu-ți fie ceva mai rău'"*. Amândouă 
afirmaţiile le-a formulat impersonal, arătând că vindecarea a venit 


"7 Joan 5, 14. 
"28 Joan 5, 14. 
"29 Celor care sufereau de paralizie. 
'» loan 5, 14. 


OMILII LA EVANGHELIA DUPĂ IOAN 351 


prin har, nu prin vrednicia omului. Nu a spus că s-a izbăvit de 
pedeapsă pentru că a plătit prețul cuvenit, ci că a fost tămăduit prin 
milostivire. Dacă nu ar fi fost așa, i-ar fi zis: „lată, ai plătit destul 
pentru păcatele tale. De acum ești în siguranță”. Acum însă nu a 
spus așa. Dar cum? „lată, te-ai făcut sănătos. De acum să nu mai 
păcătuiești!” 

Acestea să le spunem și noi către noi înșine mereu. Dacă am 
fost pedepsiți și apoi am fost izbăviţi, fiecare să spună către sine 
așa: „lată, te-ai făcut sănătos. De acum să nu mai păcătuiești!” Însă, 
dacă nu suferim pedeapsă și stăruim în aceleași păcate, să dăm glas 
acestui cuvânt al Apostolului: „Bunătatea lui Dumnezeu ne duce 
la pocăință. Dar, după învârtoșarea noastră și după inima noas- 
tră nepocăită, ne adunăm mânie”. Nu numai prin faptul că i-a 
înzdrăvenit trupul, ci și în alt fel i-a dat un semn grăitor al dumne- 
zeirii Sale. Căci, zicându-i: „Să nu mai păcătuiești!, a arătat că știa 
toate păcatele săvârșite de acela mai înainte. De aceea trebuia să fie 
vrednic de crezare și în privinţa celor viitoare. 

„A plecat deci omul și a vestit iudeilor" că lisus este Cel care 
l-a făcut sănătos.'"8 lată că stăruie în aceeași stare de recunoștință. 
Căci nu a zis: „Acesta este Cel care a zis: «la-ţi patul!»” Pentru că 
ei aduceau mereu acea presupusă învinuire, el Îl apăra necontenit, 
vădindu-L pe Doctor și străduindu-se să-i tragă și pe alții și să-i 
apropie de El. Nu era atât de nesimţitor încât, după o atât de mare 
binefacere și încurajare, să-L trădeze pe Binefăcător și să spună 
aceasta cu gând rău. Chiar și fiară de ar fi fost sau ceva neomenesc 
și de piatră, binefacerea [de care a avut parte] și frica [de cele vii- 
toare] ar fi fost de ajuns ca să-l rețină. De vreme ce încă îi răsuna în 
auz amenințarea, se temea să nu pătimească ceva mai rău, pentru 
că primise temeinice dovezi despre puterea Doctorului. De altfel, 
dacă ar fi vrut să-L defăimeze, nu ar fi vorbit despre vindecare, ci 
despre încălcarea Legii, și L-ar fi învinuit. Dar nu, nu a făcut așa, 
ci L-a vestit pe Binefăcător cu multă îndrăzneală și recunoștință, 


"3 Romani 2, 4-5. 

"32 Termenul este folosit, la loan, de regulă, pentru desemnarea liderilor poporului iudeu. 
"53 loan 5, 15. Ceea ce face acest fost paralitic este exact opusul celor făcute de orbul din 
naștere din capitolul 9. Paraliticul este chiar acuzat de trădare a Binefăcătorului său dum- 
nezeiesc, demonstrându-și vechea sa înclinare spre păcat (cf. TEODOR DE MOPSUESTIA, 
Comentariu la Evanghelia după loan, 1, 2, 1). Se observă o comparaţie intenţionată între 
cele două tămăduiri și atitudinile diferite ale celor vindecați. 

nu mai puţin decât orbul. Ce a zis acela? „A făcut tină și a uns ochii 
mei.'"34+ Așa și acesta: „lisus este Cel care m-a făcut sănătos”. 

„De aceea iudeii Îl prigoneau pe lisus și căutau să-L omoare, 
pentru că făcea acestea în zi de Sabat." lar Hristos ce a zis? „Tatăl 
Meu până acum lucrează; și Eu lucrez.""3* Când trebuia să-i apere 
pe ucenici, l-a adus de față pe David, cel rob ca și ei, zicând: „Nu 
aţi citit ce a făcut David când a flămânzit?""57 Dar, când a fost 
vorba despre EI, a alergat la Tatăl, arătând că sunt de aceeași cinste, 
pomenindu-L pe Tatăl în mod special și spunând că face aceleași 
lucruri ca și El. 

Și de ce nu a vorbit despre cele petrecute în jurul lerihonului? 
A vrut să-i înalțe de la pământ, ca să nu-L mai privească ca pe un 
om, ci ca pe un Dumnezeu Care trebuie să dea legi. Dacă nu era 
Fiu adevărat și de aceeași ființă cu Tatăl, apărarea ar fi mai gravă 
decât învinuirea. Căci, dacă un guvernator care a schimbat o lege 
împărătească s-ar apăra când ar fi învinuit zicând că și împăratul a 
încălcat-o, nu va putea scăpa astfel, ci va face ca învinuirea să fie și 
mai mare. 

Dar aici, de vreme ce [Tatăl și Fiul] au aceeași vrednicie, apă- 
rarea este cât se poate de trainică. „De învinuirile de care Îl scutiți 
pe Dumnezeu” - zice - „Mă scutiți pe Mine.” De aceea de la început 
a zis: „Latăl Meu”, pentru a-i îndupleca și pe cei care nu voiau să-l 
acorde aceleași însușiri ca și Tatălui și să respecte poziţia Sa de Fiu 
adevărat. 

lar dacă cineva va întreba: „Cum de lucrează Tatăl, de vreme ce 
în ziua a șaptea S-a odihnit de toate lucrurile Sale'35?”, să înveţe felul 
în care El lucrează. Care este acest fel de lucrare? Poartă de grijă și 
întrețese'? toate cele existente. Așadar, când vezi soarele răsărind 


"4 loan 9, al. 

"5 loan 5, 16. Încălcarea Sabatului constituia o gravă abatere de la Legea mozaică. 
Dezbaterea și polemica cu fariseii se transpun însă din domeniul etic în cel hristologic: 
Mântuitorul nu doar încalcă Sabatul, ci Se și proclamă pe Sine Fiu al lui Dumnezeu. 

"36 Joan 5, 17. 

"37 Matei 12, 3. 

"38 Cf. Facerea 2, 3. 

"39 Verbul ovykpoTrew trimite către lucrarea fierarului, care unește prin batere bucăţi de 
metal. Fără grija continuă a lui Dumnezeu pentru întreaga făptură, aceasta s-ar întoarce 
de îndată în neant (cf. FERICITUL AUGUSTIN, Despre Geneză după sensul literal, 4, u și 23). 
Însă întreaga activitate proniatoare a Tatălui se desfășoară prin mijlocirea Fiului Său, 
afirmă același Augustin (Comentariu la Evanghelia după loan, 17, 15). 

și luna schimbându-se și lacurile, izvoarele, râurile, ploile și cursul 
naturii din semințe, din trupurile noastre, din cele neraționale și 
toate celelalte din care a fost alcătuit acest întreg, să înţelegi neîn- 
cetata lucrare a Tatălui. Căci zice: „Face să răsară soarele Lui și peste 
cei răi și peste cei buni și trimite ploaie peste cei drepți și peste cei 
nedrepți”". Și iar: „Dacă iarba câmpului, care astăzi este și mâine 
se aruncă în foc, Dumnezeu astfel o îmbracă”"". Iar despre păsări 
zice: „Iatăl vostru cel ceresc le hrănește”"?. 


3. Acolo, [la Matei,] tot ceea ce a făcut în zi de Sabat a făcut 
prin cuvinte și nu a adăugat nimic, dar, pornind de la cele petrecute 
în templu'8 și cele pe care [iudeii] înșiși le făceau'+, a dezlegat 
învinuirile. Aici însă a poruncit să se facă și o lucrare, adică să fie 
ridicat patul. Acesta nu a fost un lucru mare, dar numai prin acest 
singur lucru a arătat lămurit dezlegarea Sabatului și astfel a ridi- 
cat cuvântul la un nivel mai înalt, voind mai degrabă să-i facă să 
admire vrednicia Tatălui și să-i înalțe mai sus. 

De aceea, când este vorba despre Sabat, nu Se apără doar ca om, 
nici doar ca Dumnezeu, ci când într-un fel, când în altul. Căci voia 
ca amândouă să fie crezute: și pogorământul iconomiei, și vred- 
nicia dumnezeirii. De aceea acum Se apără ca Dumnezeu. Dacă le 
vorbea mereu numai despre cele omenești, ei ar fi rămas la aceeași 
măsură umilă. Deci, ca să nu se întâmple aceasta, pomenește de 
Tatăl. 

De altfel, și făptura aceasta văzută lucrează în zi de Sabat. Și 
soarele aleargă, și râurile curg, și izvoarele se revarsă, și femeile 
nasc. Dar, ca să crezi că El nu face parte din creaţie, nu a zis: „Da, 
lucrez, căci și creația lucrează”. Dar ce? „Da, lucrez, căci și Tatăl 
Meu lucrează."5 

„Deci pentru aceasta căutau mai mult iudeii să-L omoare, nu 
numai pentru că dezlega Sabatul, ci și pentru că zicea că Dumnezeu 
este Tatăl Său, făcându-Se pe Sine deopotrivă cu Dumnezeu.""% Și 


"40 Matei 5, 45. 

"2 Matei 6, 30. 

"42 Matei 6, 26. 

43 Cf. Matei 12, 4. 

n44 Cf. Matei 12, n. 

"45 Joan 5, 17. 

"45 Joan 5,18. Anularea legislaţiei sabatice și pretinderea egalității cu Dumnezeu constitu- 


»a 


iau blasfemii intolerabile pentru un bun iudeu. „Egalitatea cu Dumnezeu”, în terminologia 


354 SFÂNTUL IOAN GURĂ DE AUR 


aceasta nu a afirmat-o doar, căci nu arăta numai prin cuvinte, ci cu 
mult mai mult prin fapte. De ce? Deoarece pentru cuvinte puteau 
să-L învinuiască, să-L acuze de lăudăroșenie, dar, când vedeau că 
adevărul reieșea din fapte și că puterea era vestită de lucrări, nu mai 
puteau spune nimic împotrivă. 

Deci cei care nu vor să primească acestea cu bunăvoință spun 
că nu Hristos Se făcea pe Sine deopotrivă cu Dumnezeu, ci iudeii 
bănuiau asta. Hai, dar, să luăm cele spuse de la început! Spune-mi: 
Îl prigoneau iudeii, sau nu-L prigoneau? Este oricui limpede că Îl 
prigoneau. Și din acest motiv Îl prigoneau, sau din altul? Este recu- 
noscut că din acest motiv. Deci a dezlegat Sabatul, sau nu? Nici în 
această privință nu ar avea nimeni ceva de spus împotrivă. Spunea 
că Dumnezeu este Tatăl Lui, sau nu? Și acest lucru este adevărat. 
Așadar, și pentru cele ce urmează concluzia este aceeași. După cum 
faptul că a spus că Dumnezeu este Tatăl Lui, faptul că a dezlegat 
Sabatul și faptul că a fost prigonit de iudei - din aceste motive, și 
mai ales din cel dintâi — nu sunt bănuieli mincinoase, ci lucru ade- 
vărat, tot așa și faptul de a Se face pe Sine deopotrivă cu Dumnezeu 
este o afirmaţie de același fel. 

Aceasta se poate vedea mai clar și din cele spuse mai înainte. 
Căci afirmaţia „Iatăl Meu lucrează; și Eu lucrez”" este a Unuia 
Care Se arată pe Sine deopotrivă cu Dumnezeu. Căci a arătat că nu 
este nicio diferenţă între Ei. Nu a zis: „Acela lucrează, iar Eu lucrez 
ca un supus al Lui”, ci: „Așa cum Acela lucrează, tot așa și Eu. A 
arătat că egalitatea dintre Ei este desăvârșită. Dacă EI nu ar fi vrut 
să susțină aceasta, ci iudeii ar fi bănuit așa fără temei, nu ar fi lăsat 
ca ei să rămână în această părere greșită, ci ar fi îndreptat-o. Nici 
evanghelistul nu ar fi tăcut referitor la asta, ci ar fi spus limpede că 
iudeii bănuiau așa, dar El nu Se făcea pe Sine egal cu Dumnezeu, 
așa cum a făcut în alt loc atunci când a văzut că una a spus EI, și alt- 
ceva au bănuit ei. Așa, de pildă, vorbind despre trupul Său, Hristos 


rabinică, avea sensul de „independenţă față de Dumnezevw”, autonomie rebelă și emanci- 
pare împotriva lui lahve. Acuza de diteism va fi frecventă din partea cercurilor rabinice 
față de iudeo-creștini. Pentru gândirea greacă, egalitatea cu Dumnezeu putea fi conce- 
pută și acceptată, însă, pentru gândirea ebraică, era o absurditate și o hulă de neacceptat. 
Hristos însă nu intenționa abolirea Sabatului, ci subordonarea prescripțiilor legale legii 
iubirii de Dumnezeu și aproapele. 

"7 Rugăciunile evreiești Îl numeau adesea pe Dumnezeu „Iată”, în calitate de Tată al lui 
Israel. Pretenția Mântuitorului de a avea o relație specială, unică, cu Tatăl ceresc este blas- 
fematorie și absurdă pentru ascultătorii Săi. Neînțelegând misterul Treimii, rabinii vea- 
cului al doilea considerau creștinismul ca vinovat de diteism. 

a zis: „Dărâmaţi templul acesta și Eu în trei zile îl voi ridica'"%$. Dar 
iudeii, neînțelegând aceasta, ci crezând că vorbește despre templul 
iudaic, ziceau: „În patruzeci și șase de ani s-a zidit templul acesta, 
și Tu îl vei ridica în trei zile?” Devreme ce El spunea una, iar aceia 
bănuiau alta — căci El vorbea despre trupul Lui, iar aceia credeau că 
a zis aceasta despre templul lor -, evanghelistul, semnalând acest 
lucru sau, mai degrabă, corectând bănuiala lor, a adăugat: „Dar El 
vorbea despre templul trupului Său'"5*. 

Așa și aici, dacă Hristos nu S-ar fi făcut pe Sine egal [cu Tatăl], 
nici nu ar fi vrut să afirme aceasta, ci iudeii doar ar fi bănuit așa, 
atunci [evanghelistul] ar fi corectat și aici bănuiala lor și ar fi zis: 
„ludeii credeau că Se face pe Sine egal cu Dumnezeu, dar El nu 
despre egalitate vorbea”. 

Și nu numai el și doar în acest loc, ci și alt evanghelist se arată 
în alt loc făcând același lucru. Când [Hristos] a poruncit ucenicilor, 
spunând: „«Feriți-vă de aluatul fariseilor și al saducheilor!», cuge- 
tau în sinea lor, zicând: «Aceasta pentru că nu am luat pâini»”">. 
Una a spus El, numind învăţătura „aluat”, și altceva au bănuit uceni- 
cii, crezând că vorbește despre pâini. Deci a corectat această [bănu- 
ială] nu evanghelistul, ci, de data aceasta, Hristos Însuși, zicând 
așa: „Cum nu înţelegeţi că nu de pâini v-am zis să vă îngrijiţi? "> 
Aici însă nu se găsește nimic de acest fel. 

„Dar” - zici tu - „tocmai această idee a înlăturat-o Hristos, 
adăugând: «Nu poate Fiul să facă de la Sine nimic»">." Ba a făcut 
tocmai contrariul, omule! Căci nu a spus așa ca să înlăture, ci ca 
să întărească ideea de egalitate. Luaţi bine seama, căci această 
problemă nu este ceva neînsemnat! Expresia „de la Sine” se află în 
multe locuri din Scriptură, și cu referire la EI, și cu referire la Duhul 
Sfânt. Și trebuie să înțelegem puterea cuvântului, ca să nu facem un 
păcat foarte mare. Dacă cineva scoate din context acest cuvânt și îl 
ia așa, în sine, cu sensul lui comun, iată la ce concluzie greșită se 
ajunge. Căci nu a zis că unele le poate face de la Sine, iar altele nu, 
ci a zis în general: „Nu poate Fiul să facă de la Sine nimic”. 


"48 Joan 2, 19. 
"4 loan 2, 20. 
"50 Ioan 2, 21. 

"5 Matei 16, 6-7. 
"52 Matei 16, n, 
"53 Joan 5, 19. 

4. Să-l întrebăm pe cel care ne contrazice: „Spune-mi: nimic 
nu poate Fiul să facă de la Sine?” Iar dacă va răspunde: „Nimic”, îi 
vom spune că cea mai mare parte a binefacerilor Sale le-a făcut de 
la Sine. Și Pavel strigă, zicând: „Care, Dumnezeu fiind în chip, n-a 
socotit o răpire a fi întocmai cu Dumnezeu, ci S-a deșertat pe Sine, 
chip de rob luând". Și în alt loc Hristos Însuși zice: „Putere am să 
pun sufletul Meu și putere am să îl iau, și nimeni nu-l ia de la Mine; 
Eu de la Mine Însumi îl pun”"s5. Vezi că are putere și peste moarte și 
peste viață și că această iconomie atât de mare o lucrează prin Sine 
Însuși? 

Și de ce să vorbesc despre Hristos? Căci și noi, față de care nimic 
nu există mai neputincios, facem multe prin noi înșine: și răutatea 
prin noi înșine o alegem, și virtutea prin noi înșine o urmăm. Dacă 
nu ar fi de la noi înșine și nu am avea putere, atunci nici în gheenă 
nu am cădea când păcătuim, nici Împărăţia nu am dobândi-o când 
facem fapte bune. 

Așadar, afirmaţia: „Nu poate să facă de la Sine nimic'"5 nu 
înseamnă altceva decât „nimic potrivnic Tatălui, nimic diferit, 
nimic străin. Este afirmația Unuia Care arată tocmai egalitatea 
și acordul desăvârșit [cu Tatăl]. Și de ce nu a zis că nu face nimic 
potrivnic, ci [a zis doar] că nu poate? Ca să arate încă o dată și prin 
aceasta egalitatea de neschimbat și desăvârșită. Această afirmaţie 
nu-L învinuiește de neputinţă, ci mărturisește multa Lui putere. Și 
în alt loc Pavel spune despre Tatăl: „Ca prin două fapte nestrămu- 
tate în care este cu neputinţă ca Dumnezeu să fi minţit"; și iar: 
„De-L vom tăgădui, Acela rămâne credincios, căci nu poate să Se 
tăgăduiască pe Sine Însuși”55. Desigur că acest „cu neputinţă” nu 
arată neputința, ci puterea, și chiar o putere negrăită. 

Deci ceea ce spune este că ființa Sa este incompatibilă cu toate 
cele de acest fel. Așa și noi, când spunem: „Este cu neputinţă ca 
Dumnezeu să păcătuiască”, nu Îl învinuim de neputinţă, ci mărtu- 
risim puterea Lui negrăită. Tot așa și El, când spune: „Nu pot să fac 


"54 Filipeni 2, 6-7. 

"55 Joan 10, 18. 

"56 Și alți Părinţi ai Bisericii s-au străduit să demonstreze că această afirmaţie nu presu- 
pune nicio inferioritate a Fiului față de Tatăl, ci se referă strict la firea omenească a lui 
Hristos (cf. SFÂNTUL ILARIE DE PICTAvVIUM, Despre Sfânta Treime, 7, 17). 

"57 Evrei 6, 18. 

“58 2 Timotei 2, 12-13. 

de la Mine nimic”, vrea să spună: „Este cu neputinţă și imposibil ca 
Eu să fac ceva potrivnic Tatălui”. 

Și, ca să înţelegi că asta vrea să spună, să mergem mai departe 
și să vedem de care parte este Hristos: de partea celor spuse de noi, 
sau a celor spuse de voi? Tu'5 spui că această afirmaţie anulează 
puterea Lui și autoritatea cuvenită Lui și arată că puterea Lui este 
slabă. Eu însă spun că aceasta arată egalitatea nestrămutată care se 
naște dintr-o singură intenţie, dintr-o singură autoritate și dintr-o 
singură putere. 

Să-L întrebăm, dar, pe Hristos Însuși și să vedem, din cele pe care 
le vom spune în continuare, dacă EI tâlcuiește cuvintele în favoarea 
bănuielii voastre sau a părerii noastre. Deci ce a spus? „Cele pe care 
le face Tatăl, acestea le face și Fiul întocmai." Vezi cum a smuls din 
rădăcină [bănuiala] voastră și cele spuse de noi le-a întărit? Dacă nu 
ar face nimic de la Sine, ar însemna că nici Tatăl nu face nimic de la 
Sine, dacă [Hristos] le face pe toate asemenea Lui. 

lar dacă nu este așa, o altă concluzie greșită urmează. Căci nu 
a spus că a făcut cele pe care le-a văzut făcându-le Tatăl, ci că nu 
face nimic dacă nu-L vede pe Tatăl făcând, cuprinzând astfel toată 
vremea. lar voi spuneți că va învăța mereu aceleași lucruri. Vezi 
că înțelesul este înalt, dar smerenia graiului chiar și pe cei foarte 
nerușinați îi silește, deși nu vor, să fugă de [acea părere] josnică și 
cu totul nepotrivită vredniciei Lui? 

Cine este atât de ticălos și nefericit încât să spună că Fiul învaţă 
în fiecare zi ce trebuie să facă? Atunci cum va fi adevărată acea 


"5 Referire la ereticii arieni, care interpretau aceste pasaje în sensul că Fiul lui Dumnezeu 
nu beneficiază de atributul atotputerniciei. 

"5% Joan 5, 19. Virtutea obedienţei filiale era fundamentală la vechii evrei. Neascultarea de 
părinţi era pedepsită cu moartea la evrei, dar și la alte popoare (cf. Legea celor douăspre- 
zece table, la vechii romani). De remarcat semnificativa glisare de sensuri a termenului 
MOLEw - „a crea, a face”; Dumnezeu-Tatăl „creează” lumea, iar Fiul Său (cf loan 5, 17) 
Îi continuă lucrarea și îl „face” sănătos pe paralitic, recreând omul, refăcând chipul lui 
Dumnezeu în om. Este foarte posibil ca lisus să facă o subtilă aluzie la Facerea 1, 26-27, 
unde este folosit același verb noew. Fericitul Augustin observă că identitatea de natură 
dintre Tatăl și Fiul implică o identitate de activitate, de lucrare (Comentariu la Evanghelia 
după loan, 21, 2). Acest lucru nu trebuie înțeles însă în sensul identităţii de Persoană 
între Tatăl și Fiul (cf. SFÂNTUL AMBROZIE DE MEDIOLANUM, Despre credinţa creștină, 
2, 8, 69). Faptul că Fiul nu săvârșește nimic din cele pe care nu le vede la Tatăl nu tre- 
buie interpretat ca o diminuare a autorității Fiului, nici ca o neputinţă a Fiului, ci ca o 
desăvârșită armonie și conlucrare a voințelor Tatălui și Fiului (cf. SFÂNTUL AMBROZIE DE 
MEDIOLANUM, Despre credința creștină, 4, 5, 60). 

afirmaţie: „lar Tu același ești și anii Tăi nu sevor împuţina' "* sau: „Și 
toate prin EI s-au făcut și fără EI nimic nu s-a făcut'"2, dacă, cele pe 
care le face Tatăl, Fiul, văzându-le, le imită? Vezi că și din cele spuse 
mai sus și din cele spuse apoi se arată dovada autorității Lui? 

lar dacă unele dintre cuvinte le spune mai smerit, să nu te miri. 
De vreme ce Îl prigoneau când auzeau cele înalte și socoteau că este 
potrivnic lui Dumnezeu, coborându-Se puţin, numai prin cuvinte, 
ridică din nou discursul la un nivel mai înalt, iar apoi [coboară] iar 
la cele smerite, variind astfel învățătura Lui așa încât să fie lesne 
primită și de către cei rău-voitori. 

la gândește-te! După ce zice: „Iatăl Meu lucrează; și Eu 
lucrez”"& și Se arată pe Sine egal cu Dumnezeu, iar spune: „Fiul nu 
poate să facă de la Sine nimic dacă nu-L vede"S pe Tatăl făcând”"S5. 
Apoi iar vorbește mai înalt: „Cele pe care le face EI, acelea le face 
și Fiul întocmai”"S6. lar apoi mai smerit: „Tatăl iubește pe Fiul și-l 
arată toate câte face EI și lucruri mai mari decât acestea Îi va arăta 
Lui”*$7, Ai văzut cât de mare smerenie? De bună seamă. Ceea ce 
am spus deja și nu voi înceta a spune, aceasta voi spune și acum: 
când El spune ceva umil și smerit, face aceasta vorbind hiperbolic, 
pentru ca forța cuvintelor să îi înduplece și pe cei rău-cugetători să 
primească înțelesurile [având] cuget bine-credincios. Dacă nu ar fi 
așa, gândește-te, după ce cercetezi cuvintele însele, cât de străine 
ar fi cele spuse! 

Când spune: „Și lucruri mai mari decât acestea Îi va arăta Lui”, 
s-ar putea înţelege că nu a învăţat încă multe. Dar aceasta nici 
despre apostoli nu se poate spune. Căci, odată ce au primit harul, 
dintr-odată au cunoscut și au putut toate câte era nevoie să știe și 
să poată. lar despre EI se spune că încă nu a învăţat multe dintre 
cele pe care trebuia să le știe. Ce ar putea fi mai greșit decât această 
[afirmaţie]? 

Deci ce înseamnă cele spuse? Pentru că l-a înzdrăvenit pe 
paralitic și avea să învieze și un mort, de aceea a spus așa, ca și când 


"S Psalmul 101, 28. 

"2 Joan 1, 3. 

"6 Joan 5, 17. 

"44 Imaginea era familiară auditoriului: cea a unui fiu care învață cu multă acribie o mese- 
rie de la tatăl său, fiindu-i ucenic ascultător și atent. 

"% Ioan 5,19. 

"*5 loan 5, 19. 

"97 loan 5, 20. 

ar zice: „Vă miraţi că am înzdrăvenit un paralitic? Mai mari decât 
acestea veți vedea”. Dar nu a zis așa, ci a continuat într-un fel cumva 
mai smerit, ca să îmblânzească furia lor. Și, ca să înţelegi că „va 
arăta” nu s-a spus cu sensul propriu, ascultă cele pe care le adaugă 
în continuare: „După cum Tatăl îi înviază pe cei morţi și le dă viaţă, 
tot așa și Fiul dă viață celor cărora voiește”"S8, 

Într-adevăr, cele două afirmaţii: „Nu poate să facă de la Sine 
nimic” și „celor cărora voiește” sunt contrarii. Dacă „|dă viaţă] 
celor cărora voiește”, poate face aceasta de la Sine - căci „a voi” 
arată puterea. lar dacă nu poate [face] de la Sine, atunci nu mai 
dă „celor cărora voiește”. Căci „după cum Tatăl înviază” arată ega- 
litatea puterii, iar „celor cărora voiește”, egalitatea autorităţii. Vezi 
că afirmaţia: „Nu poate să facă de la Sine” nu este a unuia lipsit de 
autoritate, ci a unuia care arată identitatea [cu Tatăl] în putere și 
în voință? Așa să înţelegi și despre afirmaţia: „Îi va arăta Lui”, Căci 
și în alt loc zice: „Eu îl voi învia în ziua de apoi”"%. Și iar, arătând 
că nu face [aceasta] primind putere [din altă parte], zice: „Eu sunt 
învierea și viața”". Apoi, ca să nu zici că înviază morţii pe care 
îi voiește și le dă viață, dar pe celelalte nu le face așa, luând-o 
înainte, înlătură orice cuvânt de împotrivire de acest fel, zicând: 
„Cele pe care le face Acela, pe acestea le face și Fiul întocmai”"". 
Arată astfel că le face pe toate cele săvârșite de Acela și așa cum le 
face Acela. Fie că e vorba de înviere din morți, de plăsmuire a tru- 
purilor, de iertare a păcatelor sau orice altceva, toate le lucrează 
asemenea Celui care L-a născut. 


"8 Joan 5, 21. Mântuitorul lisus Își atribuie însușiri specifice numai lui Dumnezeu, pe 
care le va și pune în lucrare, săvârșind minuni și demonstrând astfel că este Dumnezeu 
adevărat. 

"4 Joan 6, 40. ludaismul accepta doctrina învierii morţilor, atât a celor drepți, cât și a 
celor nedrepţi (cf. Daniel 12, 2; Isaia 26, 19). Gândirea iudaică a vremii nu era unanimă 
cu privire la modul învierii: se afirma învierea drepţilor și a nedrepţilor, a unora spre 
viaţă, iar a altora spre pedeapsă (cf. 2 Macabei 7, 14: „Bine este a muta nădejdile cele de la 
oameni și a aștepta pe cele de la Dumnezeu, că noi iar vom învia prin EI, iar ţie nu-ţi va fi 
înviere spre viață”); unele opinii sugerau că numai drepții vor învia, alţii erau de părere că 
vor învia și păcătoșii, însă aceștia vor fi cu totul nimiciţi. Unele mișcări iudaice, precum 
cea a saducheilor, nega cu totul posibilitatea învierii morţilor. În cazul Mântuitorului 
Hristos, faptul că proclamă posesia puterii învierii morţilor constituie o altă dovadă a 
dumnezeirii Sale, de vreme ce numai Dumnezeu are această putere (cf SFÂNTUL CHIRIL 
AL ALEXANDRIEI, Comentariu la Evanghelia după loan, 2, 6). 

"72 Joan 11, 25. 

"1 Joan 5, 19. 

5. Dar cei care nu se îngrijesc de mântuirea lor nu iau seama 
la nimic dintre acestea. Un atât de mare rău este iubirea de mărire. 
Aceasta a dat naștere ereziilor, aceasta a întărit păgânătatea elini- 
lor. Dumnezeu a voit ca, prin zidirea lumii acesteia, să fie cunos- 
cute cele nevăzute'“?, iar ei, lăsând acestea la o parte și nesocotind 
această învăţătură, și-au deschis o altă cale. De aceea s-au abătut 
de la adevărata cale. Și iudeii din acest motiv nu credeau, pentru că 
primeau slavă unii de la alții și slava de la Dumnezeu nu o căutau'?. 

Dar noi, iubiţilor, să fugim de această boală cu toată osârdia 
și râvna! Chiar și mii de fapte bune de am avea, această pacoste a 
slavei deșarte este în stare să le distrugă pe toate. Dacă iubim lau- 
dele, să căutăm laudele de la Dumnezeu. Căci lauda de la oameni, 
de orice fel ar fi, de îndată ce s-a ivit, a și pierit. Și, chiar dacă nu 
piere, tot nu ne aduce niciun folos și adesea se naște dintr-o jude- 
cată strâmbă. 

Ce are de admirat slava de la oameni, de care se bucură și tine- 
rii dansatori, și femeile ușoare, și lacomii, și hoţii? Dar cel admirat 
de Dumnezeu nu împreună cu aceștia este admirat, ci împreună cu 
sfinţii, adică prorocii, apostolii și cei care au dus viață îngerească. 
Dacă dorim să adunăm mulțimi în jurul nostru și să fim priviți 
de toţi, să cercetăm acest lucru în sine și vom afla că nu are nicio 
vrednicie. 

Până la urmă, dacă iubești mulțimile, atrage în preajma ta 
norodul îngerilor și fă-te de temut demonilor, și astfel nu vei da 
nicio importanţă celor omenești, ci toate cele strălucitoare le vei 
călca în picioare ca noroiul și tina și vei vedea atunci lămurit că 
nimic nu sluțește sufletul precum iubirea de slavă. Căci nu este, 
nu este cu putință ca cel care iubește acestea să nu trăiască o viață 
de răstignire, după cum nu este cu putință ca cel care a călcat în 
picioare această |patimă] să nu calce în picioare cele mai multe 
patimi. Cel care a biruit aceasta a biruit și pizma, și iubirea de averi, 
și toate bolile grele. 

„Și cum vom birui aceasta?” — întrebi. Dacă privim spre cealaltă 
slavă, cea din ceruri, de care aceasta [omenească] se silește să ne 
lipsească. Aceea și aici ne face străluciți și merge cu noi și în viața 
viitoare și ne eliberează de toată robia trupului de care cumplit 


"2 Cf. Romani 1, 20. 
5 Cf loan 5, 44. 

suntem stăpâniți acum, pentru că ne predăm cu totul pământului 
și lucrurilor lui. Fie că ieși în piaţă, fie că intri în casă, fie că ești pe 
drum, în tabere, în popasuri, în hanuri, pe corabie, pe vreo insulă, 
la curțile împărătești, în tribunale, în sfat, peste tot vei vedea grijă 
pentru lucrurile de aici, lumești, și pe toţi ostenindu-se pentru 
acestea: pe cei care pleacă și pe cei care vin, pe cei aflați în călătorie 
și pe cei care rămân, pe cei de pe mare, pe cei care lucrează pămân- 
tul, pe cei de pe câmpuri și pe cei din orașe - într-un cuvânt, pe toți 
[oamenii]. 

Deci ce nădejde de mântuire vom avea când locuim pămân- 
tul lui Dumnezeu, dar nu ne gândim la cele ale lui Dumnezeu, ci, 
deși ni s-a poruncit să fim străini de cele de aici", noi suntem stră- 
ini de ceruri și cetățeni ai lumii de aici? Ce poate fi mai rău decât 
această nechibzuinţă: deși auzim în fiecare zi despre Judecată și 
despre Împărăţie, noi îi imităm pe cei din vremea lui Noe și pe cei 
din Sodoma, așteptând să învăţăm toate lucrurile prin cercare? Dar 
cu acest scop au fost scrise toate acelea: pentru ca, de va fi cineva 
necredincios față de cele viitoare, să ia din cele deja petrecute 
dovada limpede a celor ce vor fi. 

Cugetând, dar, la acestea — și le cele trecute, și la cele viitoare -, 
măcar puțin să ne tragem suflarea |depărtându-ne] de această grea 
robie și să acordăm mai multă atenţie sufletului, ca să dobândim și 
bunătăţile de aici și cele viitoare, cu harul și cu iubirea de oameni 
ale Domnului nostru lisus Hristos, Căruia fie slava și puterea în 
vecii vecilor. Amin. 


"74 Cf. Matei 6, 25-34. 

„Tatăl Meu nu judecă pe nimeni, ci toată judecata a 
dat-o Fiului", ca toţi să-L cinstească pe Fiul cum Îl cin- 
stesc pe Tatăl.” (loan 5, 22-23) 


1. În toate avem nevoie de multă sârguinţă, iubiților! Căci vom 
da socoteală, vom da lămurire amănunțit și despre cuvinte și des- 
pre fapte. Cele ale noastre nu se mărginesc la cele de aici, ci un alt 
fel de viață ne așteaptă după cea de aici și vom sta în faţa unui tribu- 
nal înfricoșător. Căci spune Pavel: „Trebuie să ne înfățișăm înaintea 
scaunului de judecată al lui Hristos, ca să ia fiecare după cele ce a 
făcut prin trup, ori bine, ori rău'"76. 

Așadar, să ne gândim mereu la acest tribunal și astfel vom 
putea să fim tot timpul [lucrători] ai virtuţii. Cel care alungă din 
minte ziua aceea ajunge în prăpastie, precum un cal care și-a azvâr- 
lit hăţul. „Căci pângărite sunt” - zice - „căile lui în toată vremea." 
Și, ca să arate și pricina, a adăugat: „Îndepărtate sunt judecăţile 
Tale de la fața lui”"8. Dar cel care are mereu această teamă cu 
înțelepciune înaintează. 


"75 Afirmația de faţă era cea mai șocantă pentru auditoriul Său, deoarece iudaismul atri- 
buia Judecata finală exclusiv lui Dumnezeu. Deși în Vechiul Testament se amintește de un 
rege care va domni sub autoritatea lui Dumnezeu (cf. Daniel 7, 13-14), învierea morților și 
Judecata finală erau prerogative rezervate în mod expres lui Dumnezeu. Totuși unele texte 
evreiești, probabil sub influența greacă (v. judecătorii din Infern, Minos și Radamanthes), 
delegau o parte din puterea judecătorească divină unor personaje ca Enoh sau Abel ori 
Fiului Omului. Mântuitorul afirmă că Tată] L-a învestit cu deplina Sa autoritate de bună- 
voie, nu că Fiul l-ar fi uzurpat-o în mod abuziv. Tertulian afirmă chiar că Fiul a avut 
încă de la crearea lumii această autoritate, Logosul fiind Cel care administra judecata lui 
Dumnezeu în vechime, nimicind turnul Babel, pedepsind lumea prin potop, plouând 
foc și pucioasă peste Sodoma (Împotriva lui Praxeas, 16). Totuși Sfântul Ambrozie de 
Mediolanum ne încurajează, asigurându-ne că, acum, Judecătorul Hristos este totodată 
și avocatul nostru (Iacov și viața fericită, 1, 6, 26). 

176 2 Corinteni 5, 10. 

"7 Psalmul 9, 25. 

"75 Psalmul 9, 25. 

„Adu-ţi aminte” - zice - „de sfârșitul tău și în veac nu vei 
păcătui.'"79 Căci Cel care ne iartă acum păcatele va ședea atunci la 
judecată; Cel care a murit pentru noi Se va arăta din nou să judece 
toată făptura. Căci zice: „A doua oară fără de păcat Se va arăta celor 
care cu stăruință Îl așteaptă spre mântuire”»&. De aceea și aici a zis: 
„Iatăl Meu nu judecă pe nimeni, ci toată judecata a dat-o Fiului, ca 
toți să-L cinstească pe Fiul cum ÎL cinstesc pe Tatăl:::. „Așadar, și 
«Tată» Îl vom numi pe El?” — întrebi. Să nu fie! De aceea a zis: „Pe 
Fiul”, ca să-L cinstim ca pe Tatăl pe Fiul, Care rămâne însă Fiu. Dar 
cel care Îl numește „Tată” nu-L. mai cinstește pe Fiul ca pe Tatăl, ci 
pe toate le amestecă. 

De vreme ce oamenii nu sunt îmboldiți de facerile de bine pre- 
cum sunt îmboldiți de pedepse, de aceea a vorbit așa de înfricoșător, 
pentru ca măcar frica să-i facă să-L cinstească. lar când spune 
„toată”, vrea să spună că sunt în puterea Lui și a osândi și a cinsti și 
a face una sau alta după cum voiește. lar „a dat-o” s-a spus ca să nu 
bănuiești că El este nenăscut sau să crezi că există doi Taţi. Tot ce 
este Tatăl este și Fiul, deși este născut și continuă să fie Fiu. 

Și, ca să înţelegi că „a dat” este totuna cu „a născut”, ascultă 
cum este lămurit acest lucru în alt loc. „Căci, precum Tatăl are viaţă 
în Sine", așa I-a dat și Fiului să aibă viaţă în Sine" Cum așa? Mai 
întâi L-a născut și apoi l-a dat viață? Căci cel care dă îi dă unuia care 
există. Deci a fost născut fără viață? Dar nici măcar demonii nu ar 
bănui așa ceva. Această afirmaţie este nu numai lipsită de evlavie, 
dar și fără sens. Așa cum „a dat viaţă” înseamnă: „L-a născut pe El, 
[Care este] Viaţa”, tot așa „a dat judecata” înseamnă: „L-a născut pe 
EI, [Care este] Judecător. 

Dar, ca nu cumva, auzind că are drept cauză pe Tatăl, să crezi că 
există [între Ei] deosebire de substanţă sau că [Fiul are] mai puțină 
cinste, El Însuși vine să te judece, arătând și prin aceasta egalita- 
tea cu [Tatăl]. Cel care are putere să osândească și să cinstească pe 


"72 Înţelepciunea lui Isus Sirah 7, 38. 

"5 Evrei 9, 28. 

"8 Joan 5, 22-23. 

"& Texte ebraice non-palestiniene ale vremii Îl considerau pe Dumnezeu ca „singurul 
care are viață din Sine Însuși”, „necreat”, „născut din Sine Însuși”, Expresia „are viață în 
Sine” are sensul: „Dumnezeu Își are izvorul existenței exclusiv în Sine Însuși, nefiind 
condiționat de nimic exterior Sieși”. Atribuindu-Și această calitate, lisus Se recunoaște ca 
egal cu Dumnezeu. 

"5 Joan 5, 26. 

cei pe care voiește poate aceleași ca și Tatăl. Dacă nu ar fi așa, ci 
ar fi primit cinstea după ce a fost născut, atunci ce s-a întâmplat 
așa încât mai apoi să primească cinstea? Cum a ajuns la această 
propășire încât să primească această vrednicie și să fie ales? Nu vă 
este rușine să aduceţi cu neobrăzare aceste idei omenești și josnice 
asupra firii pure care nu suportă nicio adăugire? 

„Dar de ce vorbește așa?” - întrebi. Ca să fie lesne primit cuvân- 
tul Lui și să pregătească calea cuvintelor înalte. De aceea întrepă- 
trunde acestea cu acelea și acelea cu acestea. Și iată cum! Căci este 
bine să vedem acestea de la început. 

A zis: „Tatăl Meu lucrează; și Eu lucrez”"%4, arătând prin aceasta 
că este egal și de o cinste [cu Tatăl]. lar ei „căutau să-L. omoare". 
Deci ce a făcut apoi? Cuvintele le-a pogorât, dar înțelesurile le-a 
păstrat aceleași, zicând astfel: „Nu poate Fiul să facă de la Sine 
nimic”*8, Apoi ridică din nou cuvântul la cele înalte, zicând: „Cele 
pe care le face Acela, acestea le face și Fiul întocmai'". Apoi iar 
spune mai smerit: „Căci Tatăl iubește pe Fiul și-l arată toate câte 
face EI și lucruri mai mari decât acestea Îi va arăta Lui”"5%. Apoi iar 
mai înalt: „După cum Tatăl îi înviază pe cei morţi și le dă viaţă, tot 
așa și Fiul dă viaţă celor cărora voiește”"$. lar apoi spune în chip 
smerit și înalt deopotrivă: „Căci nici Tatăl nu judecă pe nimeni, ci 
toată judecata a dat-o Fiului”. După aceea mai înalt: „Ca toți să-L 
cinstească pe Fiul cum Îl cinstesc pe Tată". 

Vezi cum variază discursul, țesându-l din cuvinte și afirmaţii 
când înalte, când smerite, pentru ca și celor de atunci să le fie lesne 
primit, și nici cei de apoi să nu fie în vreun fel vătămați, ci să pri- 
mească din cele înalte înțelegerea cuvenită și despre celelalte? Dacă 
nu ar fi așa și nu ar fi spus cele pe care le-a spus ca urmare a unei 
concesii, de ce ar mai fi adăugat cele înalte? Când unul care ar tre- 
bui să spună despre sine lucruri mari rostește ceva neînsemnat și 
smerit, dă limpede de înţeles că face aceasta potrivit cu un anumit 
plan. Dar, dacă cel care ar trebui să spună despre sine lucruri umile 


"84 Joan 5, 17. 
"5 Joan 5, 16. 
"8% Joan 5, 19. 
"57 Joan 5, 19. 
"8 Joan 5, 20. 
"59 Joan 5, 21. 
"9% Joan 5, 22. 
"9 Joan 5, 23. 

spune ceva măreț, ce motiv are să grăiască cele ce depășesc firea 
lui? Aici nu mai e vorba de vreun plan, ci de cea mai de pe urmă 
păgânătate. 


2. Noi putem da motive îndreptăţite și cuvenite lui Dumnezeu 
potrivit cărora EI a vorbit în cuvinte smerite: concesia, faptul de a 
ne învăţa să fim măsuraţi și mântuirea rânduită nouă în acest fel. 
Aceasta El Însuși o arată în acest loc, zicând: „Acestea le spun cavoi 
să vă mântuiţi” ">. 

Dar voi, care spuneţi că El nu are aceeași autoritate și putere 
cu Cel care L-a născut, ce veţi spune când Îl auziţi grăind [cuvinte] 
prin care arată egalitatea cu Tatăl în putere și în autoritate și în 
slavă"? De ce E] cere aceeași cinste dacă este cu mult mai pre- 
jos, după cum spuneţi voi? Și, vorbind astfel, nu se oprește aici, ci 
adaugă: „Cine nu cinstește pe Fiul nu cinstește pe Tatăl Care L-a 
trimis”. Vezi cum se împletesc cinstea Fiului cu cinstea Tatălui? 

„Şi ce e cu asta?” — întrebi. „Căci acest lucru și la apostoli se 
poate vedea. Căci zice: «Cel care vă primește pe voi Mă primește pe 
Mine»"*%”. Acolo a spus așa pentru că cele ale robilor le socotea ca 
ale Lui, dar aici [a spus astfel] pentru că fiinţa și slava sunt una și 
aceeași. De altfel, despre apostoli nu a spus: „Ca să vă cinstească”. 
Bine a zis: „Cine nu cinstește pe Fiul nu cinstește pe Tatăl”. 

Dacă sunt doi împărați"* și unul este jignit, atunci și celălalt 
e jignit împreună cu acela, mai ales când cel jignit îi este fiu. Este 
jignit și atunci când este insultat un ostaș al lui, dar nu la fel, ci 
cumva mijlocit. Dar aici nu este așa, ci |jignirea se face] în mod 
direct, față de Sine Însuși. De aceea, luând-o înainte, a zis: „Ca să 
cinstească pe Fiul precum cinstesc pe Tatăl”, pentru ca, atunci când 
zice: „Cine nu cinstește pe Fiul nu cinstește pe Tatăl”, să înţelegi că 
este vorba despre aceeași cinste. „Căci nu cel care nu cinstește pur 
și simplu, ci cel care nu cinstește așa cum am spus” - zice - „nu-L 
cinstește pe Tatăl.” 


"s2 Joan 5, 34. 

“9 Cf. loan 5, 23. 

"94 Ioan 5, 23. Culturile vechi-mediteraneene aveau ca nucleu social clanul sau familia. 
Modul cum cineva trata pe un membru al familiei reflecta atitudinea sa faţă de întreaga 
familie. Și această afirmaţie argumentează co-divinitatea lui lisus în raport cu Tatăl. 

"95 Matei 10, 40. 

"55 Aluzie la practica specifică Antichității târzii, potrivit căreia un împărat își putea aso- 
cia la domnie un co-împărat de autoritate egală sau inferioară sieși. 

„Și cum au aceeași ființă Cel care trimite și Cel trimis?” - întrebi. 
Iar cobori discursul la cele omenești și nu te gândești că toate astea 
nu au fost spuse cu alt scop decât ca să cunoaștem și cauza și să nu 
cădem în boala lui Sabelius"”, iar beteșugul iudeilor să fie vinde- 
cat în acest fel, ca să nu mai creadă despre El că este potrivnic lui 
Dumnezeu. Căci ziceau: „Acesta nu este de la Dumnezeu. Acesta 
nu a venit de la Dumnezeu”"%8. Deci, ca să înlăture această bănu- 
ială, Își alcătuia discursul din cuvinte nu atât înalte, cât smerite. 

De aceea mereu, în orice împrejurare, spunea că a fost trimis 
ca să închidă gura acelora, nu ca să crezi că afirmaţia Lui arată 
micșorare. De aceea mereu caută scăpare la Tatăl, vorbind apoi 
despre autoritatea Sa proprie. Dacă ar fi vorbit doar despre propria 
vrednicie, aceia nu ar fi primit cuvintele Lui, de vreme ce, chiar 
și pentru câteva cuvinte de acest fel, ei L-au alungat și adesea au 
aruncat cu pietre după El. Pe de altă parte, dacă, luând seama la 
aceia, le-ar fi spus pe toate în chip smerit, mulți ar fi avut de suferit. 
De aceea îmbină [cele spuse] și variază învățătura Sa și, așa cum 
am zis, prin afirmaţiile smerite închide gurile acelora, iar prin cele 
spuse potrivit cu vrednicia Sa alungă de la cei întregi la minte ideea 
că El este inferior, arătând că aceasta nu Îi este nicidecum potri- 
vită. A fi trimis înseamnă mutare, iar Dumnezeu este pretutindeni. 
Atunci de ce zice: „L-a trimis”? Vorbește mai simplu, voind să arate 
acordul dintre EI și Tatăl. 

Așa alcătuiește și următoarele afirmaţii, urmărind același 
scop: „Adevărat, adevărat zic vouă” - spune - „că cel care ascultă 
cuvintele Mele și crede în Cel care M-a trimis are viaţă veșnică”"%. 
Vezi cum spune mereu același lucru pentru a vindeca acea bănu- 
ială? Și prin această afirmație, și prin cele care urmează, și prin 
înfricoșare, și prin vestirea răsplăţii, caută să risipească răzvrăti- 
rea lor, arătând iar mult pogorământ în cuvintele Sale. Căci nu a 
zis: „Cel care ascultă cuvintele Mele și crede în Mine”, căci ei ar fi 
socotit că aceasta este îngâmfare și cuvinte umflate peste măsură. 
Dacă și după atâta timp și după nenumărate minuni aveau astfel 
de bănuieli, cu atât mai mult ar fi avut dacă ar fi vorbit așa. De 
aceea Îi ziceau atunci: „Avraam a murit și prorocii au murit. Și cum 


"97 Cel care nega existenţa reală a Sfintei Treimi, Persoanele treimice fiind simple forme 
de manifestare a ființei divine. 

198 Cf. loan 9, 16. 

"99 Joan 5, 24. 

zici Tu: «Dacă cineva va păzi cuvântul Meu, nu va gusta moartea 
în veac»?"2% Și, ca să nu se sălbăticească iarăși, iată ce zice: „Cel 
care ascultă cuvântul Meu și crede în Cel care M-a trimis are viață 
veșnică”. Această învăţătură - anume că cei care ascultă de El cred 
în Tatăl — făcea discursul Lui foarte lesne de primit, căci, odată ce 
acceptau aceasta cu bunăvoință, și celelalte aveau să le primească 
mai uşor. Vorbirea Sa smerită ajuta și pregătea drumul spuselor 
înalte. 

După ce a spus: „Are viață veșnică”, a adăugat: „Și la judecată 
nu vine, ci s-a mutat de la moarte la viață”=". A făcut cuvântul Său 
lesne de primit prin aceste două afirmaţii: aceea că Tatăl este Cel 
în care se crede și aceea că cel care crede se va bucura de multe 
bunătăți. lar „la judecată nu vine” înseamnă: „Nu este pedepsit”. Nu 
vorbește despre moartea aceasta de aici, ci despre cea veșnică, după 
cum și viața [la care se referă] este aceea fără de moarte. 

„Adevărat, adevărat zic vouă că vine ceasul, și acum este, când 
morții vor auzi glasul Fiului Omului și cei care vor auzi vor învia." 
Spunând cuvintele, arată și dovada din fapte. De vreme ce a zis: 
„După cum Tatăl îi înviază pe cei morți și le dă viață, tot așa și Fiul 
dă celor cărora voiește”5, ca să nu pară acest lucru îngâmfare și 
înfumurare, dă și dovada prin fapte, zicând: „Vine ceasul”. Apoi, ca 
să nu crezi că e vorba de o perioadă îndelungată, adaugă: „Și acum 
este, când morții vor auzi glasul Fiului lui Dumnezeu și cei care vor 
auzi vor învia”. 

Vezi aici autoritatea și puterea Sa negrăită? „Precum la înviere, 
așa va fi și acum” - spune. Căci, atunci când vom auzi glasul ce 
poruncește, ne vom ridica. „La porunca lui Dumnezeu” - zice — 
„morții vor învia." Dar poate că cineva va întreba: „De unde se 
vede că cele spuse nu sunt doar lăudăroșenii?” Din cele ce adaugă: 
„Și acum este”. Dacă ar fi vestit acestea doar cu referire la timpul 
viitor, ei ar fi primit cuvântul cu bănuială. Acum însă dă și dovada. 
„În timp ce Eu petrec cu voi” - zice - „aceasta se va întâmpla” Dacă 


"0 Joan 8, 52. 

"* Joan 5, 24. 

2 Joan 5, 25. Fericitul Augustin aplică aceste cuvinte la învierea spirituală actuală, 
prin credință. Moartea din care se înviază este păcatul (Comentariu la Evanghelia după 
loan, 19, 9-10). 

"5 loan 5, 21. 

22 Cf 1 Tesaloniceni 4, 16. 

nu l-ar fi stat în putere aceasta, nu ar fi vestit despre vremea aceea, 
ca să nu atragă batjocură asupra Sa din pricina făgăduinței. Apoi 
adaugă o explicaţie care dovedește cele zise: „Precum Tatăl are viață 
în Sine, așa I-a dat și Fiului să aibă viaţă în Sine”2%5. 


3. Vezi cum este arătată deplina egalitate: [dintre Ei], în vreme 
ce diferenţa este una singură: anume că unul este Tatăl și altul este 
Fiul? Căci cuvântul „a dat” arată această unică deosebire, iar pe toate 
celelalte le arată egale și fără deosebire. De aici se vede limpede că 
pe toate le face cu atâta autoritate și putere câtă are și latăl și nu 
primește putere din altă parte, căci are viață așa cum are și latăl. 

Din acest motiv a adăugat imediat cele ce urmează, ca din 
aceasta să le înțelegem și pe acelea. Deci ce urmează? „l-a dat 
putere să facă și judecată" De ce pomenește mereu de înviere și 
judecată? „După cum Tatăl îi înviază pe cei morți și le dă viaţă, tot 
așa și Fiul dă viaţă celor cărora voiește." Și iar: „atăl nu judecă pe 
nimeni, ci toată judecata a dat-o Fiului”%. Și iar: „Precum Tatăl are 
viaţă în Sine, așa I-a dat și Fiului să aibă viaţă în Sine”. Și iar: „Cei 
care vor auzi glasul Fiului lui Dumnezeu vor învia”. Și aici iar: „l-a 
dat putere să facă și judecată”. Deci de ce pomenește mereu acestea: 
judecata, viața, învierea? Pentru că acestea, mai mult decât toate, 
pot să-i atragă și pe ascultătorii mai îndărătnici. Căci cel care este 
convins că va învia și Îi va da socoteală pentru greșelile lui, chiar 
dacă nu a văzut niciun alt semn, odată ce a acceptat această [reali- 
tate], seva strădui din răsputeri să și-L facă pe Judecător îngăduitor. 

„Că este Fiu al Omului, nu vă miraţi de aceasta" Pavel de 
Samosata nu spune așa*5. Dar cum? „I-a dat putere să facă jude- 
cată, pentru că este Fiul Omului."+ Dar nu are niciun sens dacă 
spunem așa. Căci nu din acest motiv a primit [puterea de a face] 


"05 Joan 5, 26. 

226 Literal: &rrapăAaKkToG - „întru totul similar, cu neputinţă de distins”. 
297 Joan 5, 27. 

1% Joan 5, 21. 

"9 Joan 5, 22. 

"2 Joan 5, 26. 

Joan 5, 25. 

122 Joan 5, 27-28. 

':3 Pavel de Samosata - cf. nota de la Omilia 4, 1 din acest volum. 

214 Joan 5, 27. „Fiul Omului” din Daniel 7, 13-14 este învestit cu autoritatea supremă a 
Împărăției lui Dumnezeu. Conducerea implica și exercitarea judecății. 

judecată - pentru că este Om (atunci ce ar împiedica să fie toți 
oamenii judecători?) -, ci pentru că este Fiu al acelei Fiinţe negră- 
ite, de aceea este Judecător. Deci așa trebuie citit: „Că este Fiu al 
Omului, nu vă mirați de aceasta”. 

De vreme ce acelora care ascultau li se părea că cele spuse sunt 
potrivnice și credeau că El nu este mai mult decât un simplu om 
- deși cele spuse erau mai presus de cele omenești, ba chiar mai 
presus de cele îngerești și potrivite doar lui Dumnezeu -, de aceea, 
pentru a înlătura această împotrivire, a adăugat: „Nu vă mirați că 
este Fiu al Omului. Căci vine ceasul când cei din morminte vor auzi 
glasul Lui și vor ieși cei care au făcut cele bune spre învierea vieții, 
iar cei care au făcut cele rele spre învierea osândei”25. 

Și de ce nu a zis: „Nu vă miraţi că este Fiu al Omului, căci este 
și Fiu al lui Dumnezeu”, ci a pomenit de înviere? A spus aceasta mai 
sus, când a zis: „Vor auzi glasul Fiului lui Dumnezeu”. lar dacă aici 
a tăcut, să nu te miri! Căci, vorbind despre lucrarea care era proprie 
lui Dumnezeu, le dă ascultătorilor să înţeleagă din aceasta că El este 
și Dumnezeu și Fiu al lui Dumnezeu. Dacă ar fi spus acest lucru 
mereu, atunci aceia s-ar fi împotrivit, dar, aducând drept argument 
minunile săvârșite, făcea învățătura mai puţin stânjenitoare. 

Și cei care alcătuiesc argumentații, când pun părţile laolaltă, 
dovedesc foarte bine ceea ce cercetează, dar adesea nu adaugă con- 
cluzia, ci mai întâi își fac ascultătorii binevoitori și, pentru a obţine 
o victorie mai strălucită, îl fac pe însuși adversarul lor să rostească 
concluzia. Astfel, cei prezenți dintre adversari vor fi mai degrabă de 
partea lor decât a celor pentru care pledau. 

Așadar, când a pomenit de învierea lui Lazăr, nu a vorbit de 
judecată, căci nu a fost acesta motivul pentru care a înviat Lazăr, 
dar acum, vorbind în general, a adăugat și aceasta: „Vor ieși cei care 
au făcut cele bune spre învierea vieţii, iar cei care au făcut cele rele 
spre învierea osândei”"“S. Tot așa și loan i-a îmboldit pe cei care-l 
ascultau, pomenind de judecată: „Cel care nu crede în Fiul nu va 
vedea viața, ci mânia lui Dumnezeu rămâne peste el'>7. La fel și 
[Hristos] Însuşi i-a zis lui Nicodim: „Cel care crede în Fiul nu este 
judecat, iar cel care nu crede a și fost judecat”:%8. 


'5 loan 5, 28-29. 
':6 Joan 5, 29. 
17 Joan 3, 36. 
"5 Joan 3, 18. 

Așa și aici pomenește și de judecată și de osânda dată pentru 
fapte rele. De vreme ce a spus mai sus: „Cel care ascultă cuvântul 
Meu și crede în Cel care M-a trimis nu este judecat”, ca să nu creadă 
cineva că acest lucru singur este de ajuns pentru mântuire, a vorbit 
și despre faptele [vieţii], zicând: „[Vor ieși] cei care au făcut cele 
bune spre învierea vieţii, iar cei care au făcut cele rele spre învierea 
osândei”. 

Așadar, de vreme ce a spus că întreaga lume Îi va da socoteală și 
că toți vor învia la glasul Lui - lucru nou și neobișnuit, care și acum 
este de necrezut și multora dintre cei care par a fi credincioși, nu 
numai iudeilor de atunci —, ascultă cum exprimă aceasta, făcând iar 
un pogorământ față de neputința ascultătorilor! „Eu nu pot să fac 
de la Mine nimic. Precum aud, judec; și judecata Mea este dreaptă, 
pentru că nu caut voia Mea, ci voia Celui ce M-a trimis."22 

Înzdrăvenindu-l pe paralitic, a dat o dovadă nu mică a învierii. 
Tocmai de aceea nici nu a vorbit despre înviere mai înainte, până ce 
nu a făcut acel lucru care nu era foarte departe de înviere. Și despre 
judecată a dat de înțeles doar după ce i-a înzdrăvenit trupul, căci a 
zis: „lată, te-ai făcut sănătos. Să nu mai păcătuiești, ca să nu-ţi fie 
ceva mai rău!” Dar a prezis și învierea lui Lazăr și a întregii lumi. 

De vreme ce a vorbit mai înainte despre aceste două învieri 
- cea a lui Lazăr, care avea să se petreacă foarte curând, și cea a 
lumii, care avea să aibă loc după multă vreme —, a dat încredințare 
despre cea dintâi prin [vindecarea] paraliticului și prin apropie- 
rea vremii, zicând: „Vine ceasul și acum este”2?, iar despre cea de 
a doua, prin învierea lui Lazăr, aducând înaintea ochilor cele încă 
neîntâmplate prin cele întâmplate deja. Îl putem vedea făcând 
aceasta de multe ori, spunând două sau trei profeţii și dând mereu 
încredințare despre cele ce vor fi prin cele petrecute deja. 


4. Dar, deși a spus și a făcut lucruri atât de mari, acelora nu le-a 
fost de ajuns, pentru că erau încă neputincioși, dar prin cuvintele 


"9 Textul acesta constituie o aspră mustrare pentru noi oamenii, care mereu dorim să 
se împlinească numai voia proprie, în vreme ce Fiul lui Dumnezeu întrupat, Cel care 
este egal cu Dumnezeu, Se smerește și împlinește voia Tatălui (cf. FERICITUL AUGUSTIN, 
Comentariu la Evanghelia după loan, 22, 15). 

222 Joan 5, 30. 

= Joan 5, 14. 

"22 Joan 5, 25. 

pe care le adaugă le înlătură răzvrătirea, zicând: „Eu nu pot să fac 
de la Mine nimic. Precum aud, judec; și judecata Mea este dreaptă, 
pentru că nu caut voia Mea, ci voia Celui care M-a trimis”23. El 
părea să spună lucruri străine și diferite de [cele spuse) de proroci, 
căci aceia spuneau că Dumnezeu este Cel care judecă tot pămân- 
tul, adică neamul omenesc. Aceasta o vestește David pretutindeni, 
zicând: „Judeca-va popoare întru dreptate”: și: „Dumnezeu este 
judecător drept, tare și îndelung-răbdător”2%5. Așa au spus toţi pro- 
rocii și Moise. Dar Hristos spunea: „latăl Meu nu judecă pe nimeni, 
ci judecata a dat-o Fiului". Acest lucru era în măsură să-i scan- 
dalizeze pe iudeii care ascultau și să-i facă să-L bănuiască iar că 
este potrivnic lui Dumnezeu. De aceea coboară aici mult nivelul 
cuvântării Sale, atât cât cerea neputinţa lor, ca să smulgă din rădă- 
cină această bănuială pierzătoare, și zice: „Eu nu pot să fac de la 
Mine nimic”, adică: „Nimic străin, nimic diferit de ceea ce voiește 
Tatăl nu Mă veţi vedea săvârșind, nici grăind [ceva de acest fel] nu 
Mă veţi auzi”. 

După ce a spus mai înainte că este Fiu al Omului și a arătat că 
ei încă bănuiau că El este [doar] om, face și aici o adăugare. Așa 
cum mai înainte a spus: „Ceea ce am auzit grăim și ce am văzut 
mărturisim "7, iar loan a zis: „Ceea ce a văzut mărturisește și măr- 
turia Lui nimeni nu o primește”25 - amândouă afirmaţiile vor- 
besc despre cunoașterea exactă, nu doar despre auz și văz -, așa și 
aici, vorbind despre auz, nimic altceva nu arată decât că nu este cu 
putinţă ca Fiul să voiască altceva decât Tatăl. Dar nu a spus aceasta 
limpede, căci cei care ascultau încă nu ar fi primit-o direct. Dar 
cum? Făcând foarte omenești concesii. „După cum aud, judec” 
larăși, nici aici nu vorbește despre învățătură - căci nu a zis: „După 
cum sunt învățat”, ci: „După cum aud” -, dar nu o spune nici ca 
unul care are nevoie să audă - căci El nu numai să fie învăţat, dar 
nici să audă nu avea nevoie -, ci pentru a arăta acordul și egalitatea 
de decizie [cu Tatăl]. Ceea ce vrea să spună este aceasta: „Așa judec, 
ca și când ar fi Tatăl Însuși Cel care judecă”, 


"3 Joan 5, 30. 

"24 Psalmul 95, 10. 
"5 Psalmul 7, ui. 
"6 Joan 5, 22, 

1227 Joan 3, 11. 

128 Joan 3, 32. 


372 SFÂNTUL IOAN GURĂ DE AUR 


Apoi adaugă: „Și știu că judecata Mea este dreaptă, pentru că 
nu caut voia Mea, ci voia Celui care M-a trimis”22. Ce spui? Ai o altă 
voie decât Tatăl? În alt loc ai zis: „Precum Eu și Tu una suntem”, 
Și iar, vorbind despre acordul de voinţă, zice: „Dă-le ca și aceștia 
în Noi să fie una”, adică: „În credinţa în Noi”. Vezi că tocmai cele 
care păreau mai smerite sunt cele care au ascuns în ele un înțeles 
înalt? Ceea ce vrea să spună este aceasta: nu este voia Tatălui una și 
voia Lui alta, ci, „așa cum un singur cuget are o singură voință, așa 
este și voia Mea și a Tatălui”. 

Să nu te miri dacă a vorbit de o legătură atât de strânsă! Și 
Pavel, când vorbește despre Duhul, folosește acest exemplu: „Căci 
cine dintre oameni știe cele ale omului, decât duhul omului care 
este în el? Așa și cele ale lui Dumnezeu nimeni nu le știe decât 
Duhul lui Dumnezeu”. Deci [Hristos] nu spune nimic altceva 
decât aceasta: „Nu am Eu altă voie, aparte de cea a Tatălui, ci, dacă 
EI voiește ceva, aceasta voiesc și Eu și, dacă Eu voiesc [ceva], aceea 
voiește și EL. Deci, așa cum nimeni nu Îl învinuiește pe Tatăl atunci 
când judecă, tot așa nici pe Mine, căci hotărârea fiecăruia vine din 
aceeași intenţie”. 

lar dacă spune acestea într-un mod mai omenesc, să nu te miri! 
Ei încă Îl socoteau un simplu om. De aceea, în cazul afirmațiilor de 
acest fel, trebuie mai cu seamă să se cerceteze nu numai cele spuse, 
ci și bănuielile ascultătorilor, și să ascultăm cele spuse ca unele 
adresate bănuielilor acelora. Altminteri, vor urma multe concluzii 
greșite. 

la gândește-te! A zis: „Nu caut voia Mea”. Așadar, voia Lui este 
alta, una cu mult mai prejos, și nu doar mai prejos, dar și una fără 
folos. Căci, dacă este mântuitoare și în acord cu cea a Tatălui, de 
ce nu o cauţi? Oamenii ar putea pe bună dreptate să spună așa, ca 
unii care au multe voințe, diferite de cele ale lui Dumnezeu, dar de 
ce spui aceasta lu, Care ești în toate întocmai cu Tatăl? Cineva ar 
putea spune că aceste cuvinte nu pot fi nici măcar ale unui bărbat 
serios întru toate și răstignit [lumii]. Dacă Pavel într-atât s-a unit 
cu voia lui Dumnezeu, încât a zis: „Nu mai trăiesc eu, ci Hristos 


"2 Joan 5, 30. 

"30 Joan 10, 30. 

“3 Joan 17, 21. 

trăiește în mine"28, cum a zis Stăpânul tuturor: „Nu caut voia Mea, 
ci voia Celui care M-a trimis”, ca și când ar fi diferită de a Aceluia? 
Deci ce vrea să spună? 

Vorbește ca un om și Se adresează bănuielilor ascultători- 
lor. După ce a dovedit cele spuse prin cele afirmate mai înainte, 
spunând unele în chip dumnezeiesc, iar altele în chip omenesc, 
vorbește iar ca un om: „Judecata Mea este dreaptă”. Și de unde se 
vede aceasta? „Pentru că nu caut voia Mea, ci voia Celui care M-a 
trimis”. După cum, între oameni, cel care este liber de iubirea de 
sine nu poate fi pe drept învinuit că nu face judecată așa cum se 
cuvine, tot așa nici pe Mine nu puteți să Mă învinuiți acum. Cel 
care vrea să impună [ideile] sale ar putea fi bănuit de mulţi că 
strâmbă dreptatea, dar cel care nu urmărește cele ale sale ce motiv 
aravea să nu ia hotărâri drepte? Așadar, acceptă acest raționament 
și cu privire la Mine! Dacă spuneam că nu sunt trimis de Tatăl și 
nu Îi atribuiam Lui slava [izvorâtă] din cele înfăptuite, poate că 
unii dintre voi ar fi bănuit că nu spun adevărul pentru că vreau să 
Mă arăt pe Mine slăvit. Dar, dacă Eu consider că cele înfăptuite 
sunt ale Altuia și le pun pe seama Lui, ce motiv aţi avea să bănuiţi 
cele spuse [de Mine]? 

Vezi cum a coborât discursul? Și pe baza cărui temei a spus 
că judecata Lui este dreaptă — un temei pe care și un om dintre cei 
mulți l-ar fi putut folosi în apărarea sa? Vezi că ceea ce am spus 
de multe ori se arată limpede? Ce am spus? Că tocmai smerenia 
covârșitoare a cuvintelor Lui este cea care îi convinge pe cei care au 
minte să nu respingă cele spuse, acceptându-le sensul literal, ci mai 
degrabă să se ridice la înălțimea înțelesurilor. Aceasta și pe cei lipiţi 
de pământ îi ridică treptat cu multă ușurință. 

Așadar, cugetând la toate acestea, vă rog să nu trecem lesne 
peste aceste cuvinte, ci să cercetăm toate amănunțit și mereu să 
avem în vedere motivul pentru care au fost spuse. Să nu credem că 
ne putem îndreptăţi cu neștiința și simplitatea. Căci nu doar simpli 
ne-a poruncit să fim, ci și înţelepţi: Să lucrăm, dar, cu simpli- 
tate și cu înțelepciune și în privința dogmelor și prin faptele bune 
ale virtuţii. Să ne judecăm pe noi înșine aici, ca să nu fim osândiţi 
atunci împreună cu lumea; și să ne purtăm cu cei împreună-robi 


»3 Galateni 2, 20. 
1234 Cf. Matei 10, 16. 

cu noi așa cum vrem să se poarte cu noi Stăpânul nostru: „Ne iartă 
nouă greșelile noastre, precum și noi iertăm greșiților noștri”. 

Știu că sufletul nu îndură ușor atunci când este lovit, dar, 
dacă ne vom gândi că nu celui care ne-a mâhnit, ci nouă înșine ne 
facem o favoare, degrabă vom părăsi veninul mâniei. Și cel care 
nu l-a iertat pe cel care datora o sută de dinari nu pe cel împre- 
ună-rob cu el l-a nedreptăţit, ci pe sine însuși s-a făcut vinovat 
pentru cei zece mii de talanți de care mai înainte fusese scutit!i2%, 
Deci, când nu iertăm altora, pe noi înșine nu ne iertăm. 

Așadar, nu numai lui Dumnezeu să-l spunem: „Nu pomeni 
păcatele noastre! ci și nouă înșine să ne spunem așa: „Să nu 
pomenim păcatele celor împreună-robi cu noi, pe care ei le-au 
săvârșit împotriva noastră”. Căci mai întâi tu judeci cele ale 
tale și apoi urmează Dumnezeu. Tu scrii legea despre iertare și 
pedeapsă și alegi în privința aceasta. Așadar, de tine depinde 
dacă Dumnezeu pomenește sau nu [păcatele tale]. De aceea 
și Pavel ne îndeamnă să iertăm „dacă are cineva vreo plângere 
împotriva cuiva''*, și nu oricum să iertăm, ci așa încât să nu mai 
rămână nicio urmă. 

Și Hristos nu numai că nu a dat la iveală păcatele, dar nici pe 
noi nu ne-a ținut minte că am greșit, nici nu a zis: „Ai făcut cutare 
și cutare păcate”, ci a și iertat și a șters și zapisul, fără să pună la 
socoteală greșelile, după cum și Pavel a arătat:%8. Deci să facem și 
noi aceasta și să ștergem toate din minte! Dacă cel care ne-a întris- 
tat ne-a făcut și vreun bine, doar la acela să ne gândim, iar dacă a 
făcut ceva întristător și dușmănos, să alungăm și să ștergem [din 
minte acel lucru], așa încât nici urmă să nu mai rămână. lar dacă 
acesta nu ne-a făcut niciun bine, răsplata ne va fi și mai mare dacă 
îl vom ierta și vom avea parte de mai multă cinste. 

Alţii își șterg păcatele prin privegheri, prin culcarea pe pământ 
și mii de osteneli. Ție însă îți este cu putinţă să ștergi toate păcatele 
tale prin calea mai ușoară, adică cea a neţinerii de minte a răului. 
Deci de ce înfigi sabia în tine însuţi, ca cei nebuni și cu mințile pier- 
dute, lipsindu-te astfel de viața ceva să fie, când de fapt se cuvine să 
faci toate ca să o dobândești? 


':3 Matei 6, 12. 

1235 Cf Matei 18, 23-35. 
1:37 Coloseni 3, 13. 

138 Cf Coloseni 2, 13-14. 

Dacă viața de acum este atât de dorită, ce să mai spunem des- 
pre aceea care este lipsită de durere, întristare și suspin? Acolo nu 
avem a ne teme de moarte, nici nu ne putem gândi la vreun sfârșit 
al acelor bunătăți. Fericiţi, de trei ori fericiţi și de multe ori astfel 
cei care se bucură de acea soartă fericită. Nefericiţi însă, de trei ori 
nefericiți și de mii de ori astfel cei care se lipsesc de acea fericire. 

„Dar ce trebuie să facem” - întrebi - „ca să ne bucurăm de 
viața aceea?” Ascultă-L pe Judecătorul Însuși când vorbește cu 
un tânăr despre acestea. Când acela L-a întrebat: „Ce să fac ca 
să moștenesc viața veșnică?" Hristos, după ce a pomenit cele- 
lalte porunci, a încheiat cu dragostea față de aproapele. Și poate 
că vreunul dintre cei care ascultă va spune precum bogatul acela: 
„Și noi am păzit acestea, căci nu am furat, nu am ucis, nu am 
făcut adulter”2+*, dar nu cred că vei putea spune și că l-ai iubit pe 
aproapele tău așa cum trebuia. Căci cineva care a pizmuit sau a 
vorbit de rău sau nu a luat apărarea celui nedreptăţit sau nu a dat 
milostenie, acela nici nu a iubit. 

Acum însă Hristos nu a poruncit numai aceasta, ci și altceva. 
Ce anume? „Vinde tot ce ai și dă-le săracilor și vino de urmea- 
ză-Mi Mie!'»+ Spune: „Urmează-Mi” referindu-Se la imitare prin 
fapte. Deci ce învăţăm de aici? Mai întâi, că cel care nu are toate 
acestea nu va putea avea parte de niciuna dintre răsplățile care 
țin de soarta aceea. Căci, după ce a spus tânărul: „Toate le-am 
făcut”, de vreme ce fusese lăsat la o parte ceva important pen- 
tru desăvârșirea acelei bune-cinstiri, Hristos spune: „Dacă vrei să 
fii desăvârșit, vinde tot ce ai și dă-le săracilor și vino și urmea- 
ză-Mi Mie!” Deci aceasta avem de învățat în primul rând. În al 
doilea rând, [învăţăm] că l-a mustrat pentru că s-a fălit în deșert. 
Căci cel care trăiește în asemenea bogăţie și îi trece cu vederea pe 
ceilalți care sunt în lipsă cum să-l iubească pe aproapele lui? Deci 
nici aceasta nu a spus-o după adevăr. 

Dar noi și pe aceea și pe acestea să le facem și să ne sârguim 
să ne dezgolim de averi și să cumpărăm cerul. Unii adesea își dau 
toată averea pentru un rang lumesc, un rang ce va rămâne doar 
aici, și nici aici nu va rămâne mult timp, căci mulți au fost lipsiţi 


3 Marcu 10, 17. 
240 Cf. Marcu 10, 19-20. 
+ Marcu 10, 21. 

de stăpânire chiar cu mult timp înainte de moarte, iar alții prin 
aceasta și-au pierdut adesea și viaţa. Și, deși știu asta, se lipsesc de 
toate pentru această [slavă]. Deci, dacă ei fac atâtea pentru asta, 
atunci ce este mai jalnic decât noi, care pentru [slava] aceea care 
dăinuie și nu ne poate fi luată nu renunțăm măcar la puţin, nu le 
dăm nici pe acelea pe care peste puţin timp, chiar cât suntem încă 
aici, le vom pierde? 

Ce fel de nebunie este aceasta: să nu voim să dăm acum de 
bunăvoie - și astfel să luăm cu noi - cele care oricum, fără voia 
noastră, vor fi luate de la noi? Dacă cineva ar fi dus la moarte, iar 
apoi i s-ar propune să fie eliberat dacă renunţă la toate bunurile 
sale, am socoti acest lucru ca o favoare; noi însă, care putem, când 
suntem duși pe calea gheenei, să ne eliberăm dacă dăm jumătate 
din bunurile noastre, alegem să ne osândim și să ţinem în zadar 
cele care nu sunt ale noastre și renunțăm la cele care sunt [cu ade- 
vărat] ale noastre. Deci de ce îndreptăţire vom avea parte? Ce ier- 
tare vom avea dacă, atâta vreme cât ne este deschis un drum atât 
de ușor care duce la viață, noi mergem spre prăpastie, pășind pe o 
cale fără roade și lipsindu-ne de toate - și de cele de aici și de cele 
de acolo -, deși ne stă în putinţă să ne bucurăm cu toată libertatea 
de ambele roade? 

Dar, dacă nu am făcut aceasta înainte, măcar acum să dăm 
acest prinos și, după ce ne revenim în sine, să împărțim cele de 
acum după cum se cuvine, pentru ca pe cele viitoare lesne să le pri- 
mim, cu harul și cu iubirea de oameni ale Domnului nostru lisus 
Hristos, împreună cu care fie slava Tatălui și Sfântului Duh în vecii 
vecilor. Amin. 


Omilia 40 


„Dacă mărturisesc Eu despre Mine Insumi, mărturia 
Mea nu este adevărată. Altul este Care mărturisește despre 
Mine și știu că adevărată este mărturia Lui.” (loan 5, 31-32) 


1. Dacă cineva încearcă să sape o mină, dar nu are iscusință în 
acest meșteșug, nu produce aur, ci doar le amestecă pe toate și ast- 
fel depune o osteneală fără rost și vătămătoare. Tot așa și cei care 
nu cunosc înlănțuirea logică a dumnezeieștilor Scripturi și nu cer- 
cetează însușirile și legile ei, ci tratează toate simplu, într-un singur 
mod, amestecă aurul cu pământ și nu vor afla niciodată comoara 
care este ascunsă în ele. 

Am spus acestea acum pentru că fragmentul care ne stă înainte 
conține mult aur, care însă nu se vede, ci este îngropat în adânci 
comori de taine coborâte de sus. De aceea trebuie să săpăm și să 
curățăm ca să ajungem la adevăratele înțelesuri. Cine nu s-ar tul- 
bura la început când L-ar auzi pe Hristos zicând: „Dacă mărturi- 
sesc Eu despre Mine Însumi, mărturia Mea nu este adevărată”242? 
Totuși în multe locuri Îl vedem mărturisind despre Sine Însuși. 
Când discuta cu femeia samariteană, zicea: „Eu sunt, Cel ce vor- 
besc cu tine'*2. Și orbului, de asemenea, i-a zis: „Cel ce vorbește 
cu tine, Acela este”"+. Și pe iudei îi certa: „Voi ziceţi: «Tu hulești», 
pentru că am spus: «Fiul lui Dumnezeu sunt»"2%5. Și în multe alte 
locuri face aceasta. Dacă toate acestea sunt minciuni, ce nădejde de 
mântuire mai avem? Unde vom afla adevărul, când Adevărul Însuși 
spune: „Mărturia Mea nu este adevărată”? 


»e Ioan 5, 31. Domnul lisus face aluzie la prescripţia fundamentală a Legii mozaice potri- 
vit căreia cel puțin doi martori sunt necesari pentru dovedirea unei cauze juridice (cf. 
Deuteronomul 17, 6). 

4 Joan 4, 26. 

24 loan 9, 37. 

"45 loan 10, 36. 

Și nu numai acest lucru pare a fi potrivnic, ci şi altul, nu mai 
mic decât acesta. Căci mai departe spune: „Chiar dacă Eu mărtu- 
risesc despre Mine Însumi, mărturia Mea este adevărată”2%. Deci 
spune-mi: pe care s-o primesc? Și pe care s-o consider minciună? 
Dacă luăm acestea așa, simplu, cum au fost spuse, fără să cerce- 
tăm nici persoana [care vorbește], nici cauza, nici altceva de acest 
fel, amândouă ar fi minciuni. Dacă mărturia Lui nu este adevărată, 
atunci nici această afirmaţie nu este adevărată, nu numai a doua, 
ci și prima. 

Deci ce vrea să spună? Avem nevoie de multă trezvie, sau mai 
degrabă de harul lui Dumnezeu, ca să nu ne oprim doar la cuvintele 
goale. Așa și ereticii rătăcesc, pentru că nu cercetează scopul |pe 
care îl urmărește] cel care vorbește, nici starea celor care ascultă. 
Deci, dacă nu adăugăm acestea și altele, precum vremurile, locurile 
și părerea ascultătorilor, vor urma multe concluzii greșite. 

Prin urmare, care este sensul celor spuse? ludeii aveau să-l 
reproșeze: „Dacă Tu mărturisești despre Tine Însuţi, mărturia Ta 
nu este adevărată”. De aceea, anticipând acestea, a vorbit astfel, ca 
și când ar fi zis: „Sigur că îmi veţi zice: «Nu Te credem, căci nimeni 
dintre oameni nu este vrednic de crezare dacă mărturisește des- 
pre sine însuși»”. Așadar, cuvintele: „Nu este adevărată” nu trebuie 
citite după literă, ci potrivit cu bănuiala acelora, adică: „Nu este 
adevărată pentru voi”. Deci nu potrivit cu vrednicia Lui, ci potrivit 
cu bănuiala lor a spus acestea. Când a zis: „Mărturia Mea nu este 
adevărată”, i-a mustrat pentru gândul lor și pentru învinuirea pe 
care aveau să l-o aducă. lar când zice: „Chiar dacă Eu mărturisesc 
despre Mine Însumi, mărturia Mea este adevărată”, arată adevărata 
fire a lucrurilor, anume că, Dumnezeu fiind, trebuie socotit vrednic 
de crezare, chiar și atunci când vorbește despre Sine. Când a vorbit 
de învierea morților și de judecată și a spus că cel care crede în El 
nu va fi judecat, ci va merge către viață, precum și că El va ședea 
[pe scaunul de judecată], cerând socoteală tuturor, și că are aceeași 
autoritate și putere ca și latăl, de vreme ce avea să spună acestea 
din nou în alt fel, era nevoit să răspundă mai întâi la învinuirea lor. 

„Am spus” - zice - „că, după cum Tatăl îi înviază pe cei morți 
și le dă viaţă, tot așa și Fiul dă viaţă celor cărora voiește. Am spus 
că Tatăl nu judecă pe nimeni, ci toată judecata a dat-o Fiului. Am 


14% Joan 8, 14. 

spus că Fiul trebuie să fie cinstit precum Tatăl. Am spus că cel care 
nu cinstește pe Fiul nu cinstește nici pe Tatăl. Am spus că cel care 
ascultă cuvintele Mele și crede nu va vedea moartea, ci s-a mutat 
din moarte la viață. Am spus că glasul Meu îi va învia pe cei morţi, 
și pe cei de acum și pe cei de după aceștia. Am spus că voi cere 
socoteală tuturor pentru păcatele lor. Am spus că voi judeca după 
dreptate și voi răsplăti celor drepți."277 

De vreme ce a afirmat toate acestea, care erau atât de măreţe, 
dar nu le-a dat încă o dovadă limpede, ci doar una nedeslușită, a 
răspuns mai întâi la învinuirea lor, pregătind astfel cele ce avea să 
spună apoi. A spus ceva de acest fel, chiar dacă nu cu aceste cuvinte: 
„Dar poate că veţi spune: «Tu spui toate acestea, dar nu ești un mar- 
tor vrednic de crezare, pentru că mărturisești despre Tine Însuţi»”. 
Deci mai întâi a risipit această pizmă a lor, dând glas celor pe care 
aveau ei să le spună și arătând că știe cele nespuse din mintea lor. 
Astfel a dat o primă dovadă a puterii Lui, iar apoi, după învinuirea 
lor, a dat și alte dovezi limpezi și de netăgăduit, punând înainte trei 
martori ai celor spuse de EI: faptele săvârșite de EI, mărturia Tatălui 
și propovăduirea lui loan. Pomenește mai întâi mărturia cea mai 
mică, adică cea a lui loan. Căci, după ce a zis: „Altul:4% este care 
mărturisește despre Mine și știu că adevărată este mărturia Lui”, a 
adăugat: „Voi aţi trimis la loan și el a mărturisit adevărul”. 

Deci, dacă mărturia Ta nu este adevărată, cum spui: „Știu că 
este adevărată mărturia lui loan” și: „A mărturisit adevărul”? Vezi 
cât de limpede este și aici că aceste cuvinte: „Mărturia Mea nu este 
adevărată” s-au spus ca răspuns la bănuiala acelora? 


2. „Dar dacă loan a mărturisit doar ca să-l facă o favoare?” 
- întrebi tu. lată cum a înlăturat și această bănuială, ca ei să nu 
spună așa. Căci nu a zis: „loan a mărturisit despre Mine”, ci mai 
întâi a spus: „Voi aţi trimis la loan. Nu ați fi trimis dacă nu l-aţi fi 
socotit vrednic de crezare”. Și mai mult decât atât: nu au trimis la 
el ca să-l întrebe despre Hristos, ci despre el. Deci, dacă îl socoteau 


247 Cf. loan 5, 21-30. 

24 Majoritatea comentatorilor moderni afirmă că acest „altul” este Dumnezeu-Tatăl, 
nu Sfântul loan Botezătorul. Sfântul loan Gură de Aur - ca și Teodor de Mopsuestia 
(Comentariu la Evanghelia după loan, 2, 5, 32) - identifică acest „altul” cu Sfântul loan 
Botezătorul. 

vrednic de crezare în cele ce spunea despre sine, cu atât mai mult 
în cele spuse despre altul. După cum s-a spus, toți oameni suntem 
prin fire, astfel încât nu dăm crezare celor care vorbesc despre ei 
înșiși, cât celor care vorbesc despre alții. Pe acesta însă îl socoteau 
atât de demn de crezare încât nici în cele despre sine nu avea nevoie 
de mărturii de la alţii. 

Căci cei care au fost trimiși nu au zis: „Ce spui despre Hristos?', 
ci: „Tu cine ești? Ce spui despre tine însuți?"25 Atât de mult îl admi- 
rau. Acest lucru l-a dat de înţeles zicând: „Voi aţi trimis la loan”%.. 
De aceea nici evanghelistul nu a spus doar că au trimis, ci a dat 
detalii lămurite și despre cei trimiși, [spunând] că erau preoți și 
dintre farisei, iar nu niște oameni oarecare, nici niște proscriși, nici 
unii care să poată fi amăgiţi și înșelaţi, ci unii în măsură să înțeleagă 
întocmai cele spuse de el. 

„Eu nu de la oameni iau mărturia" Atunci de ce ai pomenit 
de [mărturia] lui loan? Totuși nici mărturia lui nu era cea a unui 
om, căci zice: „Cel care m-a trimis să botez cu apă, Acela mi-a zis"23. 
Așadar, și mărturia lui loan era [de fapt] mărturie a lui Dumnezeu. 
Căci a învăţat de la El cele ce a zis. 

Dar, casă nu zicăei: „Deundesevedecăa învăţat de la Dumnezeu?” 
și să iscodească despre aceasta, le-a astupat gura cu totul, adresân- 
du-se bănuielii lor. Căci nu era de așteptat ca aceste lucruri să fie 
știute de mulți, dar deocamdată ei luau aminte la loan ca la unul care 
vorbea de la sine. De aceea a zis: „Eu nu de la om iau mărturia”. 

„Dar, dacă nu aveai să iei mărturie de la om și să primești con- 
firmare de acolo, atunci de ce ai adus de față mărturia lui?” Deci, ca 
să nu zică ei acestea, ascultă cum a înlăturat și această învinuire prin 
următorul argument. După ce a zis: „Nu de la om iau mărturia, a 
adăugat: „Dar spun acestea ca să vă mântuiți "5. Ceea ce spune este 
ceva de acest fel: „Eu, Dumnezeu fiind, nu aș avea nevoie de mărtu- 
ria acestuia, care este omenească, dar, de vreme ce la el luaţi seama 
mai mult și îl socotiți mai vrednic de crezare decât toți și alergați la 
el ca la un proroc - căci întreaga cetate a alergat la Jordan —, iar 


5 Joan 1, 22, 
"> Joan 5, 33. 
52 Joan 5, 34. 
15 Joan 1, 33. 
1254 Joan 5, 34. 
555 Cf. Marcu 1, 5. 


în Mine nu aţi crezut nici măcar atunci când am făcut minuni, de 
aceea vă pomenesc de mărturia aceea a lui”. 

„Acela era făclia”5 care arde și luminează și voi aţi voit să vă 
veseliți o clipă în lumina lui” Ca să nu zică ei: „Dar dacă acela a 
zis, însă noi nu am primit?”, arată că au primit spusele lui. Pentru că 
nu au trimis niște oameni la întâmplare, ci preoți și farisei. Așadar, 
îl admirau pe acest bărbat și nu aveau ce să spună atunci împo- 
triva cuvintelor lui. lar expresia „o clipă” o rostește pentru a arăta 
ușurătatea lor și faptul că în pripă s-au îndepărtat de el. 

„lar Eu am mărturie"5* mai mare decât loan." Dacă ați fi vrut 
să primiți credința urmând cursul lucrurilor, v-aș fi dus acolo mai 
degrabă prin fapte. Dar, de vreme ce nu vreţi, vă duc la loan, nu 
ca unul care am nevoie de mărturia lui, ci pentru că toate le fac ca 
voi să vă mântuiți. Am o mărturie mai mare decât a lui loan: cea 
din fapte. Dar scopul Meu nu este doar să fiu primit de voi dato- 
rită [faptelor] deme de crezare, ci și datorită celor cunoscuţi vouă 
și admiraţi de voi. 

Astfel, mustrându-i prin cuvintele: „Aţi voit să vă veseliți o 
vreme în lumina lui” și arătându-le, prin faptul că l-a numit pe 
loan „făclie”, că râvna lor este trecătoare și nestatornică, a arătat 
că acela nu avea lumina de la sine, ci de la harul Duhului. Dar încă 
nu a menţionat ce Îl deosebea de acela - anume că El este Soarele 
dreptăţii —, ci deocamdată doar a dat de înţeles aceasta, i-a mustrat 
cu tărie și le-a arătat că aceeași părere pentru care l-au disprețuit pe 
loan i-a făcut să nu poată crede nici în Hristos. Și pe loan, pe care 
îl admirau, doar „pentru o vreme” l-au admirat, căci, dacă nu ar fi 
făcut așa, acela i-ar fi dus degrabă la lisus. 

Deci, după ce a arătat că sunt cu totul nevrednici de iertare, a | 
adăugat: „Eu am mărturie mai mare decât loan”. Care este aceasta? 
Cea din fapte: „Căci faptele pe care Mi le-a dat Tatăl să le săvârșesc, 
faptele acestea mărturisesc despre Mine că Tatăl M-a trimis”2*. Aici 
a amintit de paraliticul care a fost vindecat și de multe altele. Despre 

156 De fapt, „lampa, candela”. Lămpile cu ulei din perioada irodiană erau de dimensiuni 
mici și dădeau o lumină palidă și insuficientă. Imaginarul rabinic al vremii utiliza expresii 
ca „lumină a lumii” sau „candelă, lampă” pentru patriarhi sau marii rabini înţelepţi. 

'57 loan 5, 35. 

355 De remarcat caracterul pregnant juridic al discursului. 

159 loan 5, 36. 

"6 Joan 5, 36. 

vorbe ar fi putut spune cineva dintre ei că sunt doar lăudăroșenie și 
sunt rostite de dragul prieteniei lui loan - deși nici aceasta nu ar fi 
putut spune despre loan, care era un bărbat cunoscător al adevăra- 
tei filosofii=* și admirat de ei. Faptele însă nu ar fi putut fi privite 
cu bănuială nici de cei cu totul nebuni. De aceea a adăugat această 
a doua mărturie, zicând: „Faptele pe care Mi le-a dat Tatăl să le 
săvârșesc, aceste fapte pe care le fac Eu mărturisesc despre Mine că 
Tatăl M-a trimis”. 

Aici răspunde și la învinuirea adusă Lui pentru dezlega- 
rea Sabatului. De vreme ce aceia spuneau: „Cum poate fi de la 
Dumnezeu dacă nu ţine Sabatul?”2&, a zis: „Pe care Mi le-a dat 
Tatăl”. Desigur, lucra prin propria Sa putere, dar, ca să arate cu 
toată limpezimea că nu săvârșește nimic potrivnic Tatălui, a făcut 
această afirmaţie mult mai umilă. 


3. „Şi de ce nu a zis: «Faptele pe care Mi le-a dat Tatăl mărturi- 
sesc că sunt egal cu Tatăl»?” — întrebi. Pentru că amândouă puteau 
fi înţelese din fapte: și aceea că nu făcea nimic potrivnic [Tatălui] 
și aceea că este egal cu Cel care L-a născut. Și în alt loc, pentru 
a dovedi acest lucru, zicea: „Dacă nu credeţi în Mine, credeţi în 
lucrările Mele, ca să cunoașteţi și să credeţi că Eu sunt în Tatăl și 
Tatăl în Mine". Așadar, acestea două le mărturisea despre Sine: și 
că era egal cu Tatăl și că nu făcea nimic potrivnic Aceluia. 

Atunci de ce nu a spus așa, ci, lăsând la o parte lucrul mai măreț, 
l-a menționat pe acesta? Pentru că acesta era lucrul de care S-a îngri- 
jit mai întâi. Într-adevăr, era ceva mult mai mic a crede că E] a venit 
de la Dumnezeu decât a crede că Dumnezeu este egal cu El. Cel din- 
tâi lucru l-au afirmat și prorocii, dar pe cel de-al doilea nu. Totuși El 
S-a îngrijit să afirme acest lucru mai mic, știind că, odată ce acesta 
va fi acceptat, și cel de-al doilea va fi apoi bine primit. Nu a pomenit 
nimic despre mărturia mai importantă, ci a vorbit despre acest fapt 
mai mic, pentru ca prin acesta ei să îl accepte și pe acela. 

După această argumentație, a adăugat: „Tatăl Care M-a trimis, 
Acela a mărturisit despre Mine”:%. Unde a mărturisit despre EI? La 


"5 Reamintim că termenul „adevărata filosofie” are, în acest context, sensul de „viață 
ascetică”, 

26 Cf loan 9, 14. 

8 Joan 10, 38. 

164 Joan 5, 37. 

Iordan, când a zis: „Acesta este Fiul Meu cel iubit. Pe Acesta să-L 
ascultați”»$%. Dar și acest lucru avea nevoie de dovezi. Mărturia lui 
loan era ceva limpede, căci ei au fost cei care au trimis la el și nu 
puteau să tăgăduiască; și mărturia minunilor, de asemenea, căci 
au văzut cele petrecute, au auzit și de la cel vindecat și au crezut. 
Totuși pornind de aici l-au găsit vină [pentru călcarea Sabatului]. 
Mai rămânea doar să dovedească despre mărturia Tatălui. Apoi, 
pentru că avea să argumenteze aceasta, a adăugat: „Nici glasul Lui 
nu l-ați auzit vreodată”2S%. Și cum spune Moise: „Dumnezeu vor- 
bea, iar Moise răspundea”2%7? Cum spune David: „Limba pe care nu 
o știa a auzit-o"26? Și iar Moise [zice]: „Oare există popor ca acesta, 
care a auzit glasul lui Dumnezeu?” 

„Nici fața Lui nu aţi văzut-o” Însă și Isaia, și leremia, și 
lezechiel, și mulți alții spun că L-au văzut. Ce vrea să spună Hristos 
acum? Le pune înainte o învățătură filosofică, arătând treptat că în 
cazul lui Dumnezeu nu există nici glas, nici față, ci este mai presus 
de forme și sunete. Când zice: „Nici glasul Lui nu l-aţi auzit”, nu 
vrea să spună că grăiește cu glas, dar nu este auzit. Tot așa, când 
zice: „Nici fața Lui nu ați văzut-o”, nu vrea să spună că are faţă, dar 
nu este văzută. |Ceea ce vrea să spună este] că nimic din toate aces- 
tea nu există în privința lui Dumnezeu. Ca să nu spună ei: „e fălești 
în deșert, căci Dumnezeu numai lui Moise i-a vorbit” - într-a- 
devăr, așa ziceau: „Noi știm că Dumnezeu i-a vorbit lui Moise, dar 
pe Acesta nu-L știm de unde este”? —, a vorbit astfel, arătând că 
nici glas, nici față nu există în cazul lui Dumnezeu. 

„Şi de ce spun acestea?” - zice. „Nu numai că nu ați auzit glasul 
Lui și nu aţi văzut faţa Lui, dar nici acel lucru cu care vă lăudaţi 
cel mai mult și de care sunteți toți deplin încredințați - anume 
că ați primit și ţineţi poruncile Lui -, nici acest lucru nu puteți să 
îl spuneţi.” Deci, pentru a arăta aceasta lămurit, a adăugat: „Nici 


125 Cf. Marcu 9, 7. Cuvintele de faţă sunt rostite cu prilejul Schimbării la Faţă. 

25 Joan 5, 37. 

257 Cf. Jeșirea 19, 19. 

6 Psalmul 80, 4. 

"6 Deuteronomul 4, 33. 

"7 Joan 5, 37. Israel considera că a văzut faţa lui Dumnezeu și I-a auzit glasul la Sinai (cf. 
Ieșirea 19, 9; 24, 10-11; Înţelepciunea lui Isus Sirah 17, 13) şi l-a acceptat voinţa prin Moise. 
Generaţia contemporană lui lisus, deși Îl vede și Îl aude cu adevărat și în mod nemijlocit 
pe Dumnezeu întrupat, Îi respinge voința și poruncile, 

"1 Joan 9, 29. 

cuvântul Lui nu sălășluiește în voi”, adică preceptele, poruncile, 
legea, prorocii. Chiar dacă Dumnezeu a rânduit acestea, ele nu sunt 
în voi, pentru că nu credeți în Mine. Dacă Scripturile spun în tot 
locul că trebuie să credeţi în Mine, iar voi tot nu credeţi, este lim- 
pede că s-a depărtat de la voi cuvântul Lui. De aceea a mai adăugat: 
„Pentru că în Cel pe care L-a trimis*5 Acela voi nu credeţi” 27. 

Apoi, ca să nu întrebe ei: „Cum a mărturisit despre Tine dacă 
noi nu am auzit glasul Lui?” zice: „Cercetaţi»75 Scripturile, căci ace- 
lea sunt cele care mărturisesc despre Mine”2%, arătând că prin ele 
a mărturisit [Tatăl]. Și la lordan a mărturisit”7, și pe munte'%5. Dar 
nu a pomenit de glasul acela, căci ei poate că nici astfel nu ar fi 
crezut. Glasul de pe munte nu l-au auzit, iar pe cel de la lordan l-au 
auzit, dar nu l-au luat în seamă. 

De aceea îi trimite la Scripturi, arătând că mărturia Tatălui este 
de acolo. Mai întâi a luat de la ei cele cu care din vechime se lăudau: 
fie că L-au văzut pe Dumnezeu, fie că au auzit glasul Lui. De vreme 
ce se putea ca ei să nu creadă cuvântul Lui și să-și închipuie cele 
din Muntele Sinai, mai întâi a corectat ideea pe care o aveau despre 
acestea și a arătat că cele petrecute au avut loc în urma unui pogo- 
rământ, iar apoi i-a trimis la mărturia Scripturilor. 


4. Deci și noi, atunci când luptăm împotriva ereticilor, tot de 
acolo să ne luăm armele și să ne întărim. „Căci toată Scriptura” 
- zice — „este insuflată de Dumnezeu și de folos spre învăţătură, spre 
mustrare, spre îndreptare, spre instruirea cea întru dreptate, astfel ca 
omul lui Dumnezeu să fie desăvârșit, bine pregătit pentru orice lucru 
bun”2> Nu pe unele să le aibă, iar pe altele nu, căci unul ca acesta nu 
este desăvârșit. Căci ce folos este, spune-mi, când cineva se roagă cu 


2 Joan 5, 38. 

"73 Contextul nu ne permite să aplicăm această referinţă la Hristos, ci la Moise, cel trimis 
de Dumnezeu să dea Legea pe Sinai. 

"4 loan 5, 38. 

175 Verbul tpavvăre poate fi interpretat atât ca un imperativ prezent, cât şi ca un indicativ 
prezent. Comentatorii moderni înclină spre ultima variantă: „Voi cercetaţi Scripturile”. Și 
în Antichitatea creștină Sfinții Atanasie cel Mare și Chiril al Alexandriei au ales această 
variantă de interpretare. Totuși versiunea siriacă a Noului Testament utilizează aici un 
imperativ. 

15 Joan 5, 39. 

27 Cf. Matei 3, 17. 

78 Cf. Marcu 9, 7. 

7 2 Timotei 3, 16-17. 

osârdie, dar nu dă milostenie din belșug? Sau când dă milostenie din 
belșug, dar este lacom și violent? Sau nu este nici lacom, nici violent, 
dar [face aceasta] numai de ochii oamenilor și ca să fie apreciat de 
cei care îl văd? Sau când dă milostenie cu toată grija și pe placul lui 
Dumnezeu, dar se semețește și se mândrește cu asta? Sau când este 
smerit și postitor, dar e iubitor de argint, neguţător și alipit de cele 
pământești, ținând astfel în sufletul său maica răutăţilor? Pentru că 
„iubirea de argint este rădăcina tuturor relelor”28. 

Să ne înfricoșăm, dar, de acest lucru, să fugim de acest păcat! 
Acesta a zdruncinat întreaga lume, acesta a amestecat toate, acesta 
ne-a depărtat de preafericita slujire a lui Hristos. „Căci nu este cu 
putință” - zice — „a sluji lui Dumnezeu și lui Mamona."2& Căci [iubi- 
rea de argint] poruncește cele potrivnice lui Hristos. Acela zice: „Dă 
celor nevoiași!, iar aceea zice: „Răpește de la cei nevoiași!” Hristos 
zice: „Pe cei care uneltesc împotriva ta și te nedreptățesc, iartă-i!, 
iar aceea, dimpotrivă: „Întinde curse celor care nu ți-au făcut nicio 
nedreptate!” Hristos spune: „Fii iubitor de oameni și blând!” Aceea, 
dimpotrivă: „Fii crud și neîndurător și să nu iei nicidecum în seamă 
lacrimile săracilor!” Spune așa pentru ca în ziua aceea [a Judecăţii] 
să-L facă pe Judecător aspru faţă de noi. 

Atunci ni se vor pune înaintea ochilor toate câte am făcut, iar 
cei pe care i-am nedreptăţit sau de la care am răpit ceva vor lua 
de la noi orice îndreptăţire. Dacă Lazăr, care nu a fost cu nimic 
nedreptăţit de cel bogat, atât doar că nu s-a bucurat de bunurile 
aceluia, a stat înainte atunci ca un aspru judecător și nu l-a lăsat 
să dobândească iertare nicidecum'*%, ce îndreptăţire vor avea, spu- 
ne-mi, cei care, pe lângă faptul că nu au dat milostenie din cele ale 
lor, au și răpit cele ale altora și au năpăstuit casele orfanilor? Dacă 
cei care nu L-au hrănit pe Hristos atunci când a fost flămând”& au 
atras asupra capului lor un asemenea foc, atunci cei care răpesc cele 
care nu li se cuvin nicidecum și pun la cale nenumărate procese și 
își însușesc pe nedrept cele care sunt ale tuturor de ce îngăduință 
se vor bucura? 

Să alungăm, dar, această poftă! Și o alungăm dacă ne gândim 
la cei de mai înainte de noi care au nedreptăţit, s-au lăcomit și apoi 


5 1 Timotei 6, 10. 

28 Luca 16, 13. 

28 Cf Luca 16, 19-26. 
8 Cf. Matei 25, 42. 

au plecat de aici. Oare nu se bucură alții de pe urma bunurilor și 
a ostenelilor lor, în vreme ce ei au parte de osândă, de pedeapsă și 
de chinuri de nesuportat? Oare nu este cea mai de pe urmă nero- 
zie să ne chinuim și să ne ostenim pentru ca și cât suntem vii să 
ne zdrobim cu truda, și după moarte să suferim osândă și pedepse 
de neîndurat? Și aceasta când este cu putință ca și aici să ne des- 
fătăm - căci nimic nu pricinuiește atâta dulceaţă ca milostenia și 
conștiința curată —, și încă și după ce plecăm acolo să ne eliberăm 
de toate relele și să avem parte de nenumărate bunătăţi? 

Așa cum răutatea obișnuiește să îi pedepsească încă dinainte 
de gheenă pe cei care o urmează, tot așa și virtutea, încă înainte de 
Împărăţie, pricinuieşte desfătare celor care o lucrează aici, făcân- 
du-i să trăiască în neîncetată dulceaţă și cu bună nădejde. 

Așadar, ca să dobândim această [dulceaţă], și aici, și în viața 
viitoare, să lucrăm faptele cele bune! Astfel vom dobândi și cunu- 
nile viitoare, de care fie ca noi toți să avem parte, cu harul și cu 
iubirea de oameni ale Domnului nostru lisus Hristos, prin Care și 
cu Care fie slava Tatălui și Sfântului Duh acum și pururea și în vecii 
vecilor. Amin. 


Omilia 4 


„Cercetați Scripturile, că voi socotiți că în ele aveți 
viață veșnică. Și acelea sunt cele care mărturisesc despre 
Mine. Și nu voiţi să veniţi la Mine ca să aveți viață veșnică.” 
(loan 5, 39-40) 


1. Să arătăm multă grijă, iubiților, față de cele duhovnicești și 
să nu credem că ne este de ajuns pentru mântuire să le urmăm așa, 
oricum. De vreme ce din cele lumești nimeni nu poate avea parte 
de prea mult folos dacă le folosește la întâmplare, ca pe ceva secun- 
dar, cu atât mai mult în cele duhovnicești se va întâmpla aceasta, 
pentru că ele cer și mai multă grijă. 

De aceea și Hristos, când i-a trimis pe iudei la Scripturi, 
nu i-a trimis să le citească doar, ci să le cerceteze în amănunt și 
cu înțelegere. Căci nu a zis: „Citiţi Scripturile”, ci: „Cercetaţi 
Scripturile”:5. De vreme ce cuvintele spuse despre El aveau nevoie 
de cercetare atentă - căci, spre folosul celor de atunci, El era mai 
înainte arătat ca în umbră -, de aceea le poruncește acum să sape 
cu grijă ca să poată afla cele care se află în adânc. Căci [înţelesul] 
nu a fost rostit limpede, nici nu a fost așezat la suprafaţă, ci este 
îngropat foarte adânc, precum o comoară. Cel care caută cele care 
sunt în adânc nu va putea afla vreodată ceea ce caută de nu va căuta 
cu grijă și cu osteneală. 

De aceea, după ce a spus: „Cercetaţi Scripturile”, a adăugat: 
„Că voi socotiți că în ele aveţi viaţă veșnică”2%. Nu a zis: „Aveţi, ci: 
„Socotiţi”, pentru a arăta că nu au avut parte de vreun rod însem- 
nat și adevărat, căci așteptau să se mântuiască numai de pe urma 
citirii, fiind însă lipsiţi de credință. Deci ceea ce spune este aceasta: 
„Nu admiraţi Scripturile? Nu consideraţi că sunt izvorul întregii 


»8 Ioan 5, 39. Zelul iudeilor (inclusiv al celor din comunitatea eseniană) pentru studiul 
Scripturii era proverbial în Antichitate. Rabinii vremii făceau afirmaţii similare: „Studiază 
Torah și vei avea viaţă veșnică în lumea care va veni”. 

5 Joan 5, 39. 

vieţi? Din acestea Îmi iau și Eu acum confirmare. Căci acestea sunt 
cele care mărturisesc despre Mine. Și nu voiţi să veniţi la Mine ca să 
aveţi viaţă veșnică”. Pe bună dreptate spunea: „Socotiţi”, pentru că 
ei nu voiau să creadă, ci se lăudau numai cu simpla citire. 

Apoi, era de așteptat ca mulți să bănuiască că spunea acestea 
din iubire de slavă, căci le-a amintit de cuvintele lui loan, de măr- 
turia lui Dumnezeu și de faptele Sale, și toate le spunea ca să-i 
atragă și le făgăduia viața. Deci, ca să nu-L bănuiască de iubire de 
slavă pentru multa Lui purtare de grijă și ca să nu își închipuie că 
vrea ca ei să creadă în El pentru că se îngrijește de Sine, ascultă 
ce a adăugat: „Slavă de la oameni nu primesc"%, adică: „Nu am 
nevoie. Firea Mea nu este în așa fel încât să aibă nevoie de slavă de 
la oameni. Dacă soarele nu ia lumină de la opaiţ ca să o sporească 
pe a sa, cu atât mai mult Eu sunt departe dea avea nevoie de slavă 
omenească." 

„Și de ce” - întrebi tu -— „spui acestea dacă nu ai nevoie?” „Ca 
voi să vă mântuiţi.” A spus acestea și mai înainte. Aceasta a vrut să o 
spună și aici când a zis: „Ca să aveţi viață”2%. Dar dă și oaltă pricină. 
Care este aceasta? „Dar v-am cunoscut că nu aveți în voi dragostea 
de Dumnezeu."28% 

Pentru că ei adesea Îl prigoneau - chipurile din dragoste faţă de 
Dumnezeu - fiindcă Se făcea pe Sine egal cu Acela și pentru că El 
știa că nu aveau să creadă în EI, ca să nu zică cineva: „De ce grăiești 
acestea?”, a spus: „Ca să vă mustru pe voi, pentru că nu din dragoste 
de Dumnezeu Mă prigoniţi. [Dumnezeu] Însuși mărturisește des- 
pre Mine și prin fapte și prin Scripturi. Așa cum mai înainte M-aţi 
izgonit socotindu-Mă potrivnic lui Dumnezeu, așa și acum, după 
ce v-am dovedit acestea, ar fi trebuit să alergaţi la Mine, dacă L-aţi 
fi iubit pe Dumnezeu. Dar nu-L iubiţi. De aceea am spus așa, ca 
să vă arăt că în zadar vă mândriţi și fără rost vă lăudaţi, ascunzân- 
du-vă, de fapt, invidia”. 

Nu numai prin aceste [dovezi], ci și din cele ce aveau să urmeze 
a arătat acestea. „Eu am venit” - zice - „în numele Tatălui Meu și nu 
M-aţi primit. Dacă va veni un altul în numele său, pe acela îl veţi 
primi”. Vezi că mereu spune că a fost trimis, că a primit judecata 


86 Joan 5, ql. 
87 Joan 5, 40. 
»88 Joan s, 42. 
59 Joan 5, 43. 

de la Tatăl și că nimic nu poate face de la Sine, ca să le reteze orice 
îndreptățire pentru nechibzuinţa lor? 

Dar despre cine spune că a venit în numele lui? La Antihrist se 
referă aici și dă o dovadă de nezdruncinat a nechibzuinţei lor. „Dacă 
Mă prigoniți pentru că Îl iubiţi pe Dumnezeu, cu atât mai mult ar 
trebui să faceți așa cu Antihristul. Căci acela nimic de acest fel nu 
va spune: nici că a fost trimis de Tatăl, nici că este de un gând cu EI, 
ci pe toate le va spune împotrivă, răpind în chip tiranic cele care nu 
i se cuvin nicidecum și spunând că el este Dumnezeu peste toţi.” De 
aceea și Pavel spune: „Peste tot ce se numește «Dumnezeu» sau este 
închinat, dându-se pe sine drept Dumnezeu”. Aceasta înseamnă 
„a veni în numele său”. „Eu însă nu așa, ci în numele Tatălui Meu 
am venit.” 

Acest lucru era de ajuns pentru a arăta că ei nu Îl iubeau pe 
Dumnezeu: faptul că nu L-au primit pe Cel care spunea că este tri- 
mis de El. Acum însă dovedește nerușinarea lor și prin faptul opus, 
anume că aveau să îl primească pe Antihrist. De vreme ce pe Cel 
care spune că a fost trimis de Acela nu Îl primesc, iar celui care nu 
Îl cunoaște și se mândrește spunând că el este Dumnezeu peste toți 
aveau să i se închine, este limpede că din pizmă Îl prigoneau și din 
ură față de Dumnezeu. De aceea dă două pricini ale cuvintelor Sale 
și mai întâi o spune pe cea mai bună: „Ca să vă mântuiți” și „ca să 
aveţi viață”. Dar, de vreme ce aveau să-L ia în râs, o spune și pe cea 
mai usturătoare, arătând că Dumnezeu face mereu cele ale Sale, 
chiar dacă cei care ascultă nu cred. 


2. Și Pavel, vorbind despre Antihrist, a spus prorocește: „Le 
va trimite Dumnezeu o lucrare de amăgire, ca să fie osândiți toți 
cei care n-au crezut adevărul, ci le-a plăcut nedreptatea”2*. Dar 
Hristos nu a spus căva veni, ci, pentru a-i cruța pe cei care ascultau, 
a zis: „Dacă va veni”. De vreme ce lipsa lor de înţelegere nu era încă 
dusă până la capăt, nu a menționat ca pricină venirea lui. Pavel însă 
a dat de înţeles despre aceasta lămurit înaintea celor care puteau 
înțelege. Căci el este cel care i-a lipsit de orice justificare. 

Apoi dă drept pricină și necredinţa lor, adăugând: „Cum puteți 
să credeţi, când primiţi slavă unii de la alţii, și slava care vine de 


25 2 Tesaloniceni 2, 4. 
23! 2 Tesaloniceni 2, 11-12. 

la unicul Dumnezeu nu o căutaţi?”2* Astfel a arătat din nou că ei 
nu urmăreau cele ale lui Dumnezeu, ci, sub acest pretext, voiau 
să-și îndreptățească patimile proprii. Erau atât de departe de a 
face acestea pentru slava Lui, încât alegeau mai degrabă slava de la 
oameni decât pe cea de la El. Cum de au stârnit atâta vrăjmășie față 
de această [slavă] și o dispreţuiau într-atât, încât o preferau pe cea 
de la oameni în locul ei? 

După ce a spus că nu au dragoste de Dumnezeu și a dovedit 
acest lucru prin două [mărturii]: prin cele făcute față de EI și prin 
cele ce se vor face cu privire la Antihrist, și, după ce a arătat limpede 
că sunt lipsiți de orice iertare, l-a pus înaintea lor și pe Moise ca 
acuzator al lor, căci a adăugat: „Să nu socotiți că Eu vă voi învinui la 
Tatăl. Cel care vă învinuiește este Moise, în care voi ați nădăjduit. 
Dacă aţi fi crezut lui Moise, aţi fi crezut și Mie, căci despre Mine a 
scris acela. lar dacă celor scrise de el nu credeţi, cum veţi crede în 
cuvintele Mele?'2% 

Ceea ce vrea să spună este aceasta: „Prin cele referitoare la 
Mine, acela este jignit mai degrabă decât Mine, căci în Moise nu ați 
crezut mai degrabă decât în Mine”. Vezi cum în tot chipul îi lipsește 
de orice îndreptăţire? „Spuneaţi că din dragoste față de Dumnezeu 
Mă prigoniţi pe Mine” - zice. „V-am arătat că faceţi aceasta pen- 
tru că ÎL urâţi. Spuneţi că Eu dezleg Sabatul și încalc Legea. M-am 
eliberat și de această învinuire. Susţineţi că din credință față de 
Moise îndrăzniţi acestea împotriva Mea. Vă arăt, de asemenea, că 
aceasta este mai degrabă o dovadă că nu credeţi în Moise. Sunt atât 
de departe de a Mă împotrivi Legii, încât cel care vă învinuiește pe 
voi nu este altul decât cel care v-a dat Legea” Așa cum spunea des- 
pre Scripturi: „În care socotiți că aveţi viață veșnică”, așa spune 
și despre Moise: „În care voi ați nădăjduit”»s5, dovedindu-le mereu 
din propriile lor cuvinte că greșesc. 

„Și de unde se vede” - întrebi - „că Moise îi va învinui și că nu e 
doar lăudăroșenie a Ta? Ce aveți în comun Iu și Moise? Tu ai dezle- 
gat Sabatul, despre care acela a dat lege să fie ținut. Deci cum ne va 
învinui acela? Și de unde se vede că vom crede în altul care va veni 
în numele lui? Toate acestea le spui fără dovezi.” 


"92 Joan 5, 44. 
"55 Joan 5, 45-47. 
294 Joan 5, 39. 
295 Joan 5, 45. 

De fapt, toate aceste [afirmaţii] au fost pregătite dinainte. 
Când El mărturisește: „De la Dumnezeu am venit”%, din fapte, 
din cuvintele lui loan și din mărturia Tatălui se vede limpede că 
Moise îi va învinui. Căci ce a spus acela? Dacă va veni cineva făcând 
semne și ducând la Dumnezeu și prezicând cele viitoare după ade- 
văr, oare nu ar trebui să fie ascultat cu toată supunerea'>7? Nu a 
făcut Hristos toate acestea? Și minuni a făcut cu adevărat, și către 
Dumnezeu i-a atras pe toți, și toate prorociile le-a împlinit. Dar de 
unde se vede că ei vor crede altuia? Din faptul că Îl urau pe Hristos. 
Fiindcă este limpede că cei care L-au respins pe Cel care urma voii 
lui Dumnezeu îl vor primi pe cel potrivnic lui Dumnezeu. 

lar dacă acum îl pune înainte pe Moise, deși a spus: „Eu nu de 
la om iau mărturia”:%, să nu te miri, căci nu la Moise, ci la scrie- 
rile lui Dumnezeu îi trimite. Dar, pentru că de Scripturi se temeau 
mai puțin, a adus vorba despre acesta, punându-l drept acuzator al 
lor pe însuși dătătorul de Lege. Astfel le-a sporit frica și toate cele 
spuse de ei le-a dat de rușine. 

lată cum! Ei spuneau că Îl prigonesc din dragoste de Dumnezeu, 
iar EI le-a arătat că din ură față de Dumnezeu fac aceasta. Ei spu- 
neau că îl urmează pe Moise, iar EI le-a arătat că tocmai pentru că 
nu credeau lui Moise făceau acestea. Dacă ar fi avut râvnă faţă de 
Lege, ar fi trebuit să-L primească pe Cel care o plinește. Dacă L-ar fi 
iubit pe Dumnezeu, ar fi trebuit să creadă Celui care îi trăgea către 
E]. De ar fi crezut lui Moise, ar fi trebuit să se închine Celui prorocit 
de acela:%. „Dacă nici aceluia mai înainte de Mine nu ați crezut, nu 
este de mirare că și pe Mine, cel propovăduit de el, M-aţi respins.” 

Așa cum și pe cei care îl admirau pe loan i-a vădit, prin cele 
săvârșite față de el, că de fapt îl disprețuiau, la fel, celor cărora soco- 
teau că îl cred pe Moise, le-a arătat că nu îl cred deloc pe acesta. 
Astfel întoarce mereu asupra capului lor cele pe care ei credeau că 
le pun înainte în favoarea lor. „Sunt atât de departe” - zicea EI - „de 
a vă despărți pe voi de Lege, încât pe însuși dătătorul de Lege îl 
chem să vă fie acuzator.” 

A spus că Scripturile mărturisesc despre EI, dar nu a precizat 
unde anume mărturisesc, voind să le insufle mai multă frică, să-i 


"5 Joan 8, 42. 
257 Cf. Deuteronomul 18, 15-22. 
58 Joan 5, 34. 
259 Cf. Deuteronomul 18, 15-18. 

facă să cerceteze [Scripturile] și să-i pună în situaţia de a avea nevoie 
să întrebe. Dacă le-ar fi spus de-a dreptul, fără ca ei să întrebe, aceia 
ar fi respins mărturia. Dacă ar fi fost atenţi la cuvintele Lui, ar fi tre- 
buit ca mai înainte de orice altceva să întrebe despre acest lucru și 
să caute să afle de la El. Deaceea, nu numai dovezile, ci și sentinţele 
și amenințările le înmulțea, pentru ca măcar așa, prin frica de cele 
spuse, să-i înduplece. Dar ei și așa tăceau. Așa este viclenia: orice ai 
spune sau ai face, nu se pleacă, ci păstrează veninul ei. 


3. De aceea trebuie să alungăm din suflet toată răutatea și 
să nu uneltim niciodată vreun vicleșug, Căci zice: „Celor strâmbi 
Dumnezeu le trimite căi strâmbe”2* și: „Duhul cel Sfânt al 
înțelepciunii va fugi de vicleșug și Se va depărta de minţile fără 
pricepere”. Căci nimic nu îi face pe oameni nerozi așa precum 
viclenia. Când cineva este prefăcut, rău-voitor, nerecunoscător 
- care sunt chipuri ale vicleniei —, când se supără fără să i se fi făcut 
vreo nedreptate, când iscodește vicleșuguri, cum să nu dea dovadă 
de cea mai are nerozie? 

Dar nimic nu-i face pe oameni înţelepţi așa precum virtutea. 
De asemenea, îi face mulțumitori, binevoitori, iubitori de oameni, 
pașnici, blânzi, îngăduitori. De obicei, ea naște și toate celelalte 
bune |însușiri]. Deci cine este mai înțelept decât cel care o are pe 
aceasta? Cu adevărat virtutea este izvor și rădăcină a înțelepciunii, 
după cum orice răutate își ia începutul din nerozie. Și fățarnicul și 
mâniosul din lipsa de înţelepciune sunt biruiți de patimi. De aceea 
și prorocul zicea: „Nu este vindecare în trupul meu. Rănile mele 
miros greu și au putrezit din pricina nebuniei mele”5*, arătând că 
orice păcat își are începutul în lipsa de înțelepciune, după cum cel 
care are virtuţi și frică de Dumnezeu este mai înțelept decât toți. 
De aceea un înțelept a zis: „Începutul înţelepciunii este frica de 
Domnul”%. Așadar, dacă a te teme de Dumnezeu înseamnă a avea 
înțelepciune, iar cel rău nu are aceasta, atunci într-adevăr este 
lipsit de înțelepciune; iar cel care este lipsit de înțelepciune este cu 
adevărat mai neghiob decăt toți. 


300 Cf. Pildele 21, 8. 

5 Înţelepciunea lui Solomon 1, 5. 
5 Psalmul 37, 3-5. 

5% Pildele 1, 7; Psalmul u10, 10. 

Îi 


Mulţi îi admiră pe cei răi, ca pe unii cărora le stă în putere să 
nedreptățească și să vatăme, dar nu își dau seama că tocmai pe 
aceștia mai mult decât pe toți ar trebui să-i compătimească, pentru 
că aceia cred că-i vatămă pe alții, dar, de fapt, înfig sabia în ei înșiși. 
Acesta este semnul celei mai de pe urmă nerozii: a te răni pe tine 
însuţi și nici măcara nu realiza acest lucru, ci a crede că nedreptăţești 
pe altul, când, de fapt, te înjunghii pe tine însuţi. De aceea și Pavel, 
știind că, atunci când îi rănim pe alţii, de fapt pe noi înșine ne uci- 
dem, zicea: „Pentru ce nu suferiţi mai bine nedreptatea? Pentru ce 
nu răbdați mai bine paguba?"%5 Căci a nu fi nedreptăţit constă în a 
nu nedreptățţi, iar a nu suferi ceva rău constă în a nu face rău, chiar 
dacă această afirmaţie pare a fi ceva nedeslușit pentru mulți dintre 
cei care nu vor să-și însușească înțelepciunea. 
Știind, dar, acestea, nu pe cei nedreptățiţi, nici pe cei care au 
parte de uneltiri, ci pe cei care fac acestea să-i compătimim și să 
plângem pentru ei. Căci cu adevărat nedreptăţiți sunt cei care și-L 
fac pe Dumnezeu potrivnic, deschid gurile a nenumărați acuzatori, 
își atrag asupra lor bănuieli rele în viața aceasta, iar în veacul viitor 
grea osândă. Pe de altă parte, cei nedreptățiţi, care îndură toate cu 
demnitate, Îl au pe Dumnezeu milostiv și toți împărtășesc durerea 
lor, îi laudă și îi încuviințează. Unii ca aceștia și în viața aceasta se | 
bucură de un bun renume, dând dovadă temeinică de înțelepciune, | 
| 

și în viaţa viitoare se vor împărtăși de bunătăţile veșnice. Fie ca toți 
să dobândim acestea, cu harul și cu iubirea de oameni ale Domnului 
nostru lisus Hristos, împreună cu Care fie slava Tatălui și Sfântului 
Duh acum și pururea și în vecii vecilor. Amin. 


'3% 7 Corinteni 6, 7. 

